
УВОД 


1) Они који се подухватају писања повести не прихватају се такве не- 
воље, бар како ја то видим, из једног и увек истог, већ из многих разлога, 
јер се и такви људи међусобно веома много разликују. Неки од њих пос- 
већују се овој врсти изучавања како би показали своју вештину у уобли- 
чавању грађе, те да би отуда стекли углед племенитог изражавања; дру- 
ги су, пак, они који пишу повести да би наградили оне које такве повес- 
ти занимају, и већ су самим тим циљем поштеђени многих мука, будући 
да се слободно препуштају изношењу грађе преко стварних граница соп- 
ствених могућности; али постоје и они који су гоњени — било из потре- 
бе или принуде — да пишу дату повест стога што их занимају искључиво 
чињенице, те отуда у себи не могу пронаћи оправдање за преданост так- 
вом олаком писању које би наводно служило, како се каже, на ползу по- 
томству. И заиста, није мало оних који су подстакнути да изнедре повесне 
чињенице из мрака заборава на светлост дана, те да их предочавају на до- 
бробит јавности, управо због великог значаја који саме по себи поседују 
те голе чињенице око чијег се изношења овакви историчари трудно ста- 
рају. Дакле, од ових неколико разлога за предузимање писања повести, 
морам признати да су два последња уједно и моји властити. А они ме воде 
све од када сам постао лично заинтересован за рат који смо ми Јевреји во- 
дили с Римљанима, те сам, познавајући посебна збивања у томе рату као и 
исход до којег је он довео, постао присиљен да отпочнем писање свеукуп- 
не историје као окриља свих ратних околности, и то управо стога што сам 
видео да други у својим списима изврћу истину о реченом. 

2) Тако сам се, дакле, подухватио рада који почива пред вама, по- 
мишљајући како ће се он појавити пред свим Грцима 1 који његов садржај 
признају достојним проучавања; а ово стога што ће овај рад у себи садр- 
жавати све што је до нас преживело из наше старине, као и, у нарочитој 
мери, успостављање наших непоновљивих облика власти, онаквих какви 
су растумачени из хебрејских списа. И раније сам заправо већ имао на- 
меру, онда када сам писао о рату 2 , да објасним ко су, у ствари, Јевреји по 
свом пореклу, што значи, рецимо, каквих су судбинских удеса они били 
предмет, по каквом су то законодавству били поучавани у смерној по- 
божности и развијању својих особених врлина, какве су још ратове не- 
гда водили у далекој старини, све док нису и против своје воље били уве- 
дени у овај последњи с Римљанима: али стога што би се овакво дело без 
сумње проширило до веома великог обима, издвојио сам га у збирку за- 
себних студија, од којих је свака имала свој властити почетак и закљу- 
чак. Али, с одмицањем времена, као што обично бива са предузимањем 
тако замашних подухвата, постајао сам све уморнији и све спорије нап- 
редовао, будући да је била реч о одиста великој теми, и одиста тежак за- 
датак превести чињенице наше историје на туђ, и уз то нама неблиски је- 



6 ЈУДЕЈСКЕ СТАРИНЕ 

зик. Па ипак, било је неколико особа које су желеле да упознају нашу про- 
шлост, те су ме и подстицале да наставим даље с радом; међу таквима, и 
испред свих других, био је Епафродитус 3 , човек који је љубитељ свих врс- 
та знања, али посебно одушевљен познавањем историје, које без сумње 
дугује својој укључености у многе преокрете и светска збивања, решава- 
на на високом нивоу одлучивања, у којима је показао изванредну снагу 
једне одличне природе, баш као и непоколебљиво одлучну моралност у 
свим искушавајућим приликама. Повиновао сам се, дакле, наговарањима 
овог човека који надахњује упадљивим поседовањем способности у све- 
му што је корисно и умесно; тако сам одлучио да своје напоре придружим 
његовим. Осим тога, био сам и постиђен могућношћу да допустим себи да 
склоност према лењости оствари јачи утицај нада мном него што га има 
задовољство, усто веома корисно, подношења напора захтеваних у проу- 
чавањима ове врсте: отуда сам се тргнуо, и продужио са радом у бодријем 
расположењу. Поред потоњих мотива, имао сам, међутим, и друге — а то 
је, најпре, чињеница да су и наши преци били вољни да пренесу таква саз- 
нања другима, као и друга, такође неоспорна чињеница, да су неки међу 
Грцима поднели заиста много тешкоћа да би упознали све оно кроз шта је 
прошао наш народ — о којима сам много размишљао. 

3) Тако сам, на пример, пронашао да је други Птоломејевић 4 био из- 
ванредно ревностан у свему што се тицало учења и прикупљања књи- 
га; да је он такође показивао нарочиту склоност да прибави превод на- 
шег Закона — као и у њему садржаног описа успостављања нашег упра- 
вног устројства — на грчки језик. При том, високи свештеник Елеазар, 
који ни по чему није заостајао за осталима међу нама, потомцима у ис- 
том достојанству свештеног чина, нипошто није позавидео нити ускра- 
тио горепоменутом краљу учешће у подухвату (иначе би га у супротном 
сасвим сигурно и лако одбио), већ је знао да је управо одувек било у на- 
шем обичају да ништа од онога што ми код себе уважавамо не ускраћује- 
мо преношењу другима. Сагласно томе, сматрао сам да ми сасвим при- 
личи да се истовремено и угледам на племенитост нашег високог свеш- 
теника, и да уједно претпоставим да чак и данас може бити много так- 
вих љубитеља знања какав је био поменути краљ; јер он у своје време ни- 
пошто није могао прикупити све наше списе; већ су му они људи, који су 
као тумачи били послани у Александрију, дали само законодавне књиге, 
поред чијих тема, међутим, постоји и огроман број других разматраних 
питања у нашим светим књигама. И баш ове друге, свете књиге, запра- 
во, најпотпуније садрже нашу прошлост током минулих пет хиљада годи- 
на — време током којег се догодило толико много необичних удеса, тако 
много ратних прилика, не мање великих учинака наших заповедника, као 
и преображаја у устроју наше управне власти. Надасве, пак, човек који би 
брижљиво прегледао нашу повест, могао би из ње као нешто суштинско 
научити то да сви догађаји један друтог уредно наследују, и то чак у неве- 
роватној мери, већ према односу спрам обећању награде блаженства које 
је Бог понудио — али то само онима који следе Његову вољу не дрзнувши 
се да прекрше Његове одличне законе: и такво происхођење тече глат- 

ко све док се људи, на било који начин, у име којекаквих испразности не 
одрекну јасног опажања тих закона, те оно што је некада било као прих- 
ваћено марљиво упражњавано, напрасно не постане даље непримењиво 5 ; 
а тада, шта год од стране носилаца таквих промена било новоуспоставље- 
но као добар обичај, преобраћа се у неизлечиву пропаст. И отуда ја сада 
подстичем оне који пажљиво проучавају ове књиге да упуте своје мисли 
према Господу, те да испитају ум нашег древног законодавца, било да он 
јесте или није разумео своју праву природу начином достојним њега са- 
мог, и било да јесу или нису њему с правом приписана таква чинодејства 
сразмерна моћи којује постигао, као и било да јесте или није сачувао своје 
списе од оних недоличних кажа што су их други саставили (премда је, с 
обзиром на велику удаљеност времена у којем је он живео, и он сам мо- 
гао безбедно сковати такве лагарије); јер је он живео пре две хиљаде годи- 
на; а у то, од нас тако неизмерно удаљено доба, ни сами песници нису би- 
ли довољно одважни да утврде тачан родослов својих богова, а још мање 
поступке њихових изабраника, или њихових властитих закона. Отуда ћу, 
како будем даље одмицао, верно описивати оно што је садржано у нашим 
записима о прошлости, и то с обзиром на тачно место у временском по- 
ретку коме припадају; јер већ сам, уосталом, и обећао да ћу управо тако 
чинити целим током овог свог предузећа, не додајући ниједну ствар оно- 
ме што записи садрже, нити, пак, одатле ма шта уклањајући. 

4) Али, будући да читав наш духовни склоп зависи од мудрости Мој- 
сија, нашег законодавца, не могу избећи да овде унапред не кажем понеш- 
то о њему самом, учинивши, наравно, то сасвим укратко, стога што би се, 
како сматрам, у супротном они који читају ове књиге могли упитати како 
долази до тога да моје казивање, које обећава извештај о законским и ис- 
торијским чињеницама, садржи у себи тако много филозофије. Читалац, 
дакле, треба да зна да је сам Мојсије сматрао такво превазилажење чиње- 
ница неминовним, то јест да је и онО сам, који је добро управљао својим 
животом, па још и другима даривао законе, пре свега, заправо, разматрао 
природу Божију; и да би, отуда, контемплирање о Божијим поступцима 
требало да буде основ према којем се у живљењу опонаша тај најбољи од 
свих узора — Божији — све дотле док је то у људској моћи, и настојати 
да се по њему влада — јер, ето, чак ни сам законодавац није могао имати 
исправну мисао без таквог нутрења, нити би без њега иједна мисао коју 
би написао могла служити унапређењу врлина у читаоцима. Овим хоћу 
да кажем да су Мојсијеви следбеници, без обзира на све друго, пре све- 
га поучавани томе да је Бог отац и господар свих ствари, Онај који све 
достиже свевидећим оком, па отуда дарујући разлива благодат над онима 
који Га следе — али исто тако и уваљује у неизмерне јаде оне који не хо- 
де стазама врлине. И тако, када је Мојсије бивао жељан да овој поуци учи 
своје сународнике, он није одмах започињао са успостављањем својих за- 
кона онако како су то други законодавци чинили — што значи: не, дакле, 
тек помоћу уговора и утанчавања разноразних регула између људи, него 
надасве узводећи умове ближњих као какве погледе уперене на Господа и 
Његово стварање света; и још их уз то непрестано уверавајући како смо 



8 ЈУДЕЈСКЕ СТАРИНЕ 

ми људи најодличнији међу свим створењима Божијим на земљи. А он- 
да, када их је једном довео дотле да се потчине религији, Мојсије их је ла- 
ко убедио да се потчине и у свим осталим стварима. Овиме се однос који 
је народ успостављао према Мојсију неизмерно разликује од односа пре- 
ма другим законодавцима: јер, док су потоњи заправо у људима изазива- 
ли склоност да богове спознају пуким слеђењем поучних прича, неминов- 
но се морало догађати да се уз помоћ оваквих профаних казивања неки 
међу најпрекорнијим људским пороцима преносе у тумачење понашања 
богова — чиме су, дакако, зли људи могли бити опскрбљивани најдејстве- 
нијим оправдањима за њихове властите опачине: ако богови тако чине, 
зашто не би и људи? Али је наш законодавац, у исти мах када је доказивао 
како је Бог поседник савршенства у врлини, такође претпостављао да се 
и људи могу и морају борити да у истој врлини и сами учествују; а онима 
који нису тако мислили, или су, пак.одбијали да у такво што поверују, он 
је прописивао најстроже казне. Ја отуда подстичем своје читаоце да чи- 
таво ово моје предузеће испитају с обзиром на такво виђење — јер ће им 
се у том случају показати да у њему нема ничега несагласног било с Њего- 
вим величанством, било са Његовом љубављу за човечанство; наиме, ов- 
де се све ствари своде на строге чињенице природе и свемира, чиме сле- 
дим нашег законодавца који, и поред тога што о неким стварима говори 
мудро али загонетно, док друге обавија у подесне алегорије, ипак надас- 
ве полаже на јасно и изражајно објашњавање таквих ствари које захте- 
вају непосредно тумачење. Они, међутим, који имају ум кадар да разабе- 
ре дубље разлоге свих ствари, могу овде пронаћи веома чудновато фило- 
зофско схватање, од чијег ћу се растумачивања засад уздржати; али ако 
ми Бог допусти времена за то, потрудићу се да га преиспитам 6 након што 
довршим текући рад. А сада ћу се упустити у повест о јеврејским стари- 
нама, након што најпре изнесем шта је то што је Мојсије рекао о стварању 
света, а што сам пронашао изложено у светим књигама на начин који ћу 
и сам следити. 



КЊИГА ПРВА 


која покрива време од три хиљаде осам стотина 
тридесет три године 

ОД ПОСТАЊА ДО ИСАКОВЕ СМРТИ 



ПОГЛАВЉЕ ПРВО 


СТВАРАЊЕ СВЕТА И РАСПОРЕТ)ИВАЊЕ ЕЛЕМЕНАТА 

1) На почетку Бог створи небо и земљу. Али будући да земља није из- 
бијала до видела, већ беше прекривена дебелом тамом а ветар дуваше над 
њеном површином, Господ заповеди да настане светлост: па када и она 
постаде, Он узе читаву творевину и раздвоји светлост од таме; и једноме 
даде име Ноћ, а друго назва Дан: а рођењу светлости и времену починка 
даде имена Јутра и Вечери — и ово бејаше заиста дан први. Али је Мојсије 
рекао да је све ово описано стало у један дан, а разлог овоме мишљењу већ 
бих сада могао изнети; али будући да сам већ обећао како ћу сличне обја- 
шњавајуће разлоге свима стварима дати током самог разматрања, то ћу и 
излагање Мојсијевог становишта одложити до тог времена. Потом, након 
описаног, током другога дана, Господ постави небо понад читавога све- 
та, издвојивши га из свих осталих делова и предодредивши му да почива 
само за себе. Такође је уоколо поставио омотач јасности небеске и са не- 
бом је здружио на начин пријатан земљи, те га снабдео влажношћу, ки- 
шом и могућношћу да удељује милост јутарње росе. Трећег је дана Господ 
наложио оцедитој земљи да се појави, са морем које је окружаваше; и ис- 
тога дана Он учини да семена и биљке никну из земље. Четвртог је дана 
уресио небо Сунцем, Месецом и звездама, задавши им кретње и путање, 
да би се промене годишњих доба могле разабрати по разговетним знаци- 
ма. Петог је дана Господ у живот извео створења, једнако она која пливају 
и која лете, те прва припадоше мору, а потоња ваздуху; такође их је развр- 
стао у родове и по мешавини својстава, учинивши да се даље рађају, те да 
њихове врсте могу свеједнако расти и множити се. Шестог је дана створио 
четвороножне звери и подвојио их на мушке и женске; а истог је дана још 
и саздао човека. Сходно томе Мојсије каже да је у само шест дана створен 
свет и све што је у њему. И још каже да је седмом дану остављен одмор и 
предах од трудног делања; отуда потиче да ми славимо одмор од свих пре- 
дузећа тога дана, и називамо га Сабатом, што је реч која на хебрејском је- 
зику управо означава починак. 

2) Након што је описао окончање и седмог дана 7 стварања, Мојсије по- 
чиње да говори филозофично; тако, у погледу настанка човека, он каже 
овако: да је Бог узео прашину земну, и саздао човека, те му удахнуо дух и 
душу 8 . Овај је први човек назван Адамом, што на хебрејском језику зна- 
чи Онај којије црвен, стога што је уобличен од згрудване црвене земље — 
јер се ова земља сматра девичанском и истинском. Бог је такође наложио 
уприличење свеколиких живих створења — након што их је створио као 
мушке и женске у њиховим врстама — Адаму који им је, опет, подарио 
она имена по којима се ова створења и данас називају. Али када је при- 
метио да Адам нема женску пратњу, нити свога друштва, јер такво што и 
није било дотад створено, те да је с неверицом опазио животиње које бе- 

ху већ подељене на женске и мушке, Бог је Адама успавао, те му извадио 
једно ребро и од њега сачинио жену; након чега је Адам жену одмах према 
себи познао након што му је приведена, и разумео да је она од њега сазда- 
на. Тако је жена на хебрејском језику прозвана Иса\ али је њено право име 
било Ева, што значи Мајка свега живог. 

3) Мојсије даље каже да је Бог посадио рајски врт на истоку, намах у 
њему силно узгајивши све врсте биља; и да је међу њима било и дрво жи- 
вота, као и оног знања којим се могло спознати добро и зло; те да је, на- 
кон што је довео Адама и Еву у врт, обома заповедио да се о биљкама ста- 
рају. Тада врт већ беше наводњен једном реком 9 која је текла уоколо целе 
земље, подељена на четири дела. Од ових је Фисон, што је име које означа- 
ва мноштво, својим током стизао до Индије, проналазећи излаз до мора, 
и од стране Грка је називан Гангом. Такође се и Еуфрат и Тигар сливају све 
док се не улију у Црвено море. Овде име Еуфрат, или Фрат, означава би- 
ло расејање, или цвет, док Тигар, или Диглат, означава оно што је хитро, и 
повезано с ускошћу; а Геон протиче кроз Египат и означава оно што изви- 
ре на истоку, што је управо значење које Грци називају Нилом. 

4) Потом је Бог заповедио да Адам и његова жена могу јести плодове 
сваког другог биља све док се уздржавају онога са дрвета знања, и пред- 
сказао им да ће, уколико га се дотакну, овим доказати своју ништитељску 
и пропадљиву нарав. Али, како су сва жива бића у почетку говорила ис- 
тим језиком, догодило се да је змија, која је тада живела са Адамом и ње- 
говом женом, разоткрила своју завист према њиховом срећном живљењу 
у послушности заповестима Божијим. Јасно себи упризоривши да ће у 
случају њихове непослушности ово двоје допасти кобне несреће, змија је 
са таквим злоћудним предумишљајем убедила жену да окуси плод са др- 
вета знања, рекавши да се у њему находи познање добра и зла — што је, 
пак, оно знање које ће их, уколико га присвоје, водити ка срећном живо- 
ту, таквом који ни по чему неће бити подређен ономе што га Бог за себе 
има; и са таквим је наговором змија обрлатила жену, убедивши је да пре- 
зре заповест Божију. А онда, након што је она сама окусила плода са дрве- 
та живота и остала задовољна његовим укусом, жена је наговорила Ада- 
ма да и сам исто поступи. Али одмах пошто су тако учинили, приметише 
да су намах постали једно пред другим наги; и осетивши срам да се такви 
показују пред осталим сазданим тварима и другим створењима, они убр- 
зо нађоше нешто чиме ће се покрити — јер је дрво изоштрило моћ њихо- 
вог разумевања — а то беше лишће смоквино. И, већ отпавши од сваке 
скромности, они се тако увезаше лишћем, мислећи да су сада срећнији но 
што су раније били, будући да су открили нешто без чега дотле као да по- 
чивахуу оскудици. Али нетом пошто Бог стижеу врт рајски, Адам, који је 
раније уобичајавао да са Богом разговара, знајући јасном свешћу да је зло 
поступио, одступи од те навике. Овакво понашање је изненадило Бога, те 
Он упита који је узрок такве промене у владању, и зашто се Адам, који је 
све дотле уживао у свакој прилици разговора, сада од ње уклања и од ње 
узмиче. Но како Адам не одговараше, будући свестан да је прекршио за- 
повест Божију, Бог му се овако обрати: „На почелу вам предодредих, те- 

би и жени твојој, како можете водити блажен живот, без иједне патње, 
бриге или немира душе; и да све ствари које могу доприносити вашем за- 
довољству и уживању морају узрастати по мом провиђењу и уз власти- 
то сагласје, без икаквог вашег старања и труда: јер би вас труд и напор- 
но старање убрзо постарили и смрт више не би била у недохватној даљи- 
ни. Али сада си ти злоупотребио моју добру вољу и усудио се да непослу- 
хом одговориш на моје заповести, те ти тако ћутња није знак врлине, не- 
го твоје зле савести.“ Адам, међутим, тада покуша да оправда свој грех, и 
да од Бога измоли опроштај тиме што ће сву кривицу за учињено свади- 
ти на своју жену; те тако рече да га је она обманула, чиме према њој пос- 
таде оптужитељ; жена, пак, са своје стране, окриви змију. Али Бог Адаму 
свеједно додели казну, већ и стога што се овај тако слабовољно повиновао 
савету женином — и тако изрече одлуку да земља више неће рађати пло- 
довима по свом властитом сагласју, већ да ће чак и уз трудно обделавање 
људских руку само неким плодовима рађати, док ће друге надаље одбија- 
ти да им дарује. И још Бог осуди жену на патнички напор рађања, и на 
оштре болове приликом извођења новорођенчади из утробе у живот — 
а ово стога што је Адама убедила истим оним наговором којим је и змија 
њу, те га је тако довела до несрећне коби. Бог такође одузе змији моћ гово- 
ра, разгневљен њеним злоћудним држањем према Адаму. Поред тога, Бог 
унесе отров под језик змијски, и учини је непријатељем људи које упути 
да своје ударце вазда усмере на њену главу, што је место где од описаног 
дана почива њена пакосна злотворност према људима и где ће се најлак- 
ше одмерити њихова освета за учињено. И још Бог одузе змији моћ упо- 
требе ногу, и осуди је да пузи по тлу. А када Бог досуди ове казне, он исте- 
ра Адама и Еву из рајског врта и прогна их на друго место. 


ПОГЛАВЉЕ ДРУГО 

О АДАМОВОМ ПОТОМСТВУ И ДЕСЕТ НАСЛЕДНИХ КОЛЕНА ОД 
АДАМА ДО ПОТОПА 

1) Адам и Ева имали су два сина: старијем дадоше име Каин које, про- 
тумачено, означава поседовање ; млађег, пак, назваше Авељом, именом 
које означава гпугу. Они су такође имали и кћери. А двојици браће беше 
удовољено посве различитим начинима живљења: јер је Авељ, млађи, био 
љубитељ правичности, а стога што је вера у Господа била присутна у свим 
његовим делима, он се одликоваше врлином, и припаде му занимање пас- 
тира. Каин, пак, не само да, насупрот брату, беше зао у сваком погледу, 
већ је био и сасвим предан пожуди стицања, те тако прво чему се домисли 
беше начин на који ће поорати земљу. Зато се и догодило да је Каин убио 
Авеља, и то у околностима које описујемо. Двојица браће, наиме, решише 
да принесу жртву Господу и стога Каин донесе плодове земље и свога ра- 
тарског труда, а Авељ донесе млеко и прворођенчад свога стада; и Бог бе- 
ше задовољнији овим потоњим жртвовањем, будући да је оно природно 

исходило из оног што је имало његову сагласност, за разлику од оног што 
беше добијено као плод домишљаја пожудног човека и насиљем над при- 
родом. Отуда произађе да Каин остаде у гневу према своме брату Авељу 
којег Господ испред њега истакну у милости. И тако он посече брата, па 
потом сакри његово тело, мислећи да тако избегне откриће злочина. Али 
Господ, који је знао шта је учињено, дође пред Каина и упита га шта се до- 
годило са братом његовим којега није видео много дана, иако беше свик- 
нут да их раније обојицу виђа у разговору. Каин, затечен, посумња у своју 
намеру, и не могаше се одлучити који би одговор дао Господу. Тако испр- 
ва рече да је и сам у недоумици поводом братовљевог нестанка; али по- 
том, када га Бог, својом одлучном решеношћу да разоткрије оно што се 
догодило, нагна да се изјасни, Каин изјави да није на њему да буде братов 
ни чувар ни заштитник, нити да, пак, буде мотрилац онога што се са бра- 
том збива. Али Бог тада заузврат оптужи Каина да је брата убио, овим ре- 
чима: „Питао сам се откуда то да ти не знаш шта је од твога брата поста- 
ло, ти, који си га својом руком погубио.“ Па ипак Бог, уваживши Каино- 
во жртвоприношење којим овај исказа молебан да се Господ у одмазди не 
поведе за крајности своје срдитости, не досуди Каину казну смрти, већ 
закле удесе проклетства њему и његовом потомству до седмога колена. 
Он такође прогна Каина и жену његову из земље у којој су дотле живели. 
А када се Каин побоја да ће у свом лутању завршити међу дивљим звери- 
ма и од њих пострадати, Бог му наложи да се не препушта тој жалобној 
сумњи и да пође слободно гхо васцелом свету не стрепећи да ће му как- 
ва патничка коб дотећи од стране дивљих звери. Па положивши над њи- 
ме знак проклетства по којем ће се надаље познавати, Бог му заповеди да 
напусти земљу. 

2) Када Каин пропутова многим крајевима, он, напослетку, са женом 
својом, подиже град по имену Нод, што беше и име места на којем је зи- 
дање извео, те од њега учини своје даље пребивалиште, у којем такође 
стаде и децу подизати. Али казну своју он не схвати тако као прилику за 
поправљање, већ само за увећање своје злобивости; јер је Каин тежио је- 
дино за тим да обезбеди себи сваку ствар која му је могла донети ужитак, 
иако га је такво настојање приморавало да буде злурад и штетан по своје 
суседе. Он увећаваше иметак свог домаћинства пљачком и насилношћу; 
узнемиравао је ближње како би себи прибавио задовољства и добра отета 
лоповлуком, те постаде велики предводник људи у злоћудним предузећи- 
ма. Такође јеувео променеу оно што беше природнаједноставносту којој 
негда живљаху људи, и постаде изумитељ мера количине и тежине. И та- 
мо где су људи дотле живели невино и дарежљиво, будући да нису знали 
ништа од тих вештина мерења, он промени свет у поднебље препредених 
лукавштина. Пре свега, он постави границе поседима; затим сазида град 
којег утврди зидинама, те породицу присили да у њему живи, а сам град 
назва Енох, по своме најстаријем сину. А потомство његово овако се даље 
рађаше: Еноху се роди син Јаред, овоме син беше Малалијел, овоме се ро- 
ди Матусела чији син, опет, беше Ламех; овај потоњи, пак, имао је седам- 
десет и седморо деце са две жене, Силом и Адом. Од ове последње роди се 

Џабал, који подиже шаторе и заволе живот пастирски. Брат Џабалов, пак, 
по имену Џубал, обучаваше се у музици 10 и измисли псалтерион и хар- 
фу. С друге стране, пак, Тубал, једно од деце што их изроди Сила, прева- 
зилазио је све људе у снази, и беше велики вештак славан у свим умећи- 
ма ратничких чинова. Тиме је прибављао све што је могло служити телес- 
ним ужицима, а пре свега је изумео прављење месинганог оруђа. Ламех 
такође беше и отац једне кћери, по имену Нама. И стога што Ламех беше 
веома вешт у свему што је служило откровењу намисли Божијих, он тако 
откри да живот проводи кажњен због греха убиства што га над Авељом 
почини његов брат Каин, и то откриће пренесе женама својим. Али шта је 
то вредело! Јер чак и док Адам још бејаше жив, одлучи се у Богу да ће по- 
томство Каиново постајати све грђе у злу, те да ће један наследник за дру- 
гим умирати у злу устрајнији но што беше његов претходник. И одиста, 
ово потомство беше неподношљиво у рату и дивље у пљачкама. Па чак и 
ако који беше понешто уздржан у убијању људи, онда се зацело истица- 
ше у раскалашности, у недостојном владању, и чињењу неправди због пу- 
ке добити. 

3) Услед тога Адам, који беше први човек и једини који је био саздан 
од земље (што се због наше расправе мора утврдити као неупитно знање), 
након што Авељ беше посечен а Каин протеран због злочина братоубист- 
ва, бејаше забринут за потомство, имајући жарку жељу за децом, иако је 
тада имао већ две стотине тридесет година; јер, након тога је живео још 
читавих седам стотина година и потом преминуо. Он је одиста имао и 
много друге деце 11 , а међу њима посебно истичемо Сета. У погледу оста- 
лих рецимо да би их било тешко све макар и именовати; стога ћу ја узна- 
стојати да пружим обавести само о онима који произиђоше од Сета. Јер 
тај је Сет, када узрасте до доба у којем је могао разликовати оно што је до- 
бро, постао човек богат врлинама; и како он, отуда, сам поседоваше врс- 
тан карактер, тако је за собом оставио и децу која су га опонашала у ње- 
говим врлинама; и сва се она показаше добрима по нарави. Сходно томе, 
та деца насељаваху исту земљу без размирица и у срећном живљењу, без 
иједне недаће која би се на њих оборила, све док у таквом спокојном жи- 
вљењу и не помреше. Они су такође изумитељи оне посебне врсте муд- 
рости која се тиче небеских тела и њиховог поретка. А да се та сазнања 
не би изгубила пре но што постану довољно широко позната и тако обез- 
беђена потомству — с обзиром на Адамово предвиђање да ће свет једном 
бити разорен ватреном стихијом, а други пут силином и обилношћу на- 
дира воде — они саздаше два стуба 12 , један од цигле и други од камена, те 
у њих оба подједнако урезаше своја открића, и то стога што би у случају 
потопа онај од цигле био разорен док би се онај од камена, пак, успео одр- 
жати и успешно пренети сва открића људској раси, па између осталих и 
то да поред каменог бејаше и други стуб саздан од цигле. Овај стуб тако и 
данас постоји у земљи Сирији. 

ПОГЛАВЉЕ ТРЕЋЕ 


О ПОТОПУ, И НА КОЈИ ЈЕ НАЧИН НОЈЕ СПАСЕН У АРЦИ СА ЦЕЛИМ 
СВОЈИМ РОДОМ И КАСНИЈЕ СЕ НАСТАНИО У РАВНИЦИ ШИНАР 

1) Тако је Сетово потомство наставило да кроз седам нараштаја слави 
Бога као Господара свемира и да у целости штује поуке врлине. Ипак, кас- 
није током времена, код наследника ових седам првих нараштаја дошло 
је до изопачења и одрицања од обичаја по којима су живели њихови оче- 
ви, све дотле док не престаше да приносе оне почасти Богу које беху дуж- 
ни да устрајно одржавају, па још и одусташе од сваког обзира у правич- 
ном опхођењу према људима. И као што су некада достизали висок сту- 
пањ ревности у очувању врлине, сада у чиновима показиваху двостру- 
ку ревност у очувању злобивости, све док од Бога не учинише свога не- 
пријатеља. Тако се многи анђели 13 Божији, заведени од жена људских, са 
овима спојише и изродише децу која се показаху неправедна и презира- 
ху све што је добро, ослањајући се при том на поуздање које су имали у 
своју сопствену голему снагу; због тога се одржало предање да су се ови 
људи у својим чиновима показивали налик онима које су Грци називали 
дивовима. Како Ноје беше веома забринут оним што су чинили, и неза- 
довољан њиховим владањем, он их наговараше да набоље промене своје 
заснове, па тиме и чинове који су из њих исходили: но како виде да то не 
може уродити плодом, већ да они остајаху робовима својим злим ужици- 
ма, Ноје се побоја да ће они и њега погубити скупа са његовом женом и 
свим другим синовима и женама са којима ови беху венчани; те тако он 
напокон напусти ту земљу. 

2) Али је Бог истински волео овог човека због његове исправности; и 
стога Он не само да баци проклетство на оне друге људе због њихове зло- 
бивости, већ одреди да буде уништена читава раса људска, те да уместо ње 
буде створена једна нова, очишћена од зла, са животима чији ће век у од- 
носу на прву расу бити скраћен у броју година живљења све до само сто- 
тину и двадесет лета. С тим на уму Бог учини да сува земља потоне у мо- 
ре, чиме сви други људи бејаху затомљени, те преостаде само Ноје јер га 
Бог посаветова да следи његов упут и вештином пронађе пут до спасења, 
а то изгледаше овако: Ноје је требало да начини арку од четири спрата, 
три стотине лаката дугачку 14 , педесет лаката широку, и тридесет лаката 
високу; према истом упуту Ноје уђе у ту арку скупа са женом и синовима 
својим, као и женама и децом својих синова, и у арку унесе не само попут- 
бине неопходне да задовоље све њихове потребе, већ и остатак свих дру- 
гих врста живих створења, и то једне као пар мушког и женског пола, ка- 
ко би надаље очувао њихов род, а друге у седмицама истородних приме- 
рака. Ова је арка имала чврсте зидове и кров, те била подупрта унакрсно 
постављеним гредама, тако да ни на који начин није могла бити потопље- 
на нити преплављена силином водене стихије. И тако је Ноје успео да оп- 
стане, као десети потомак Адамов, јер беше син Ламехов, а овај Матусе- 
лин, чији отац беше Енох, син Јаредов, који беше син Малалејев који, ску- 

па са многим сестрама својим, представљаше пород Каинана, сина Еносо- 
вог; а отац овог Еноса беше Сет, син Адамов. 

3) Ова се кобна пропаст догодила у шест стотој години Нојеве упра- 
ве, у другом месецу, који Македонци називају Диусом, а Јевреји Марке- 
суаном, јер су по томе равнали своју годину у Египту. Али Мојсије ука- 
зује да је Нисан, који означава исто што и Ксантикус, требало да буде пр- 
ви месец њихових празника, зато што је он извео Јевреје из Египта у то- 
ме месецу; тако је остало да тај месец започиње годину у погледу свих 
празнујућих свечаности којих се Јевреји придржавају у част Бога, иако је 
Мојсије сачувао изворни ред месеци у години у свему другом што се ти- 
че свакодневних делања, попут продаје и куповине добара. Отуда Мој- 
сије каже да је овај потопни поводањ започео двадесет седмог [седамнае- 
стог] дана горепоменутог месеца, а овај је падао у две хиљаде шест стоти- 
на педесет шесту [или хиљаду шест стотина педесет шесту] годину броја- 
ну од настанка Адама, првог човека. И то је време остало записано у на- 
шим светим књигама, будући да су они који су живели у то доба брижљи- 
во и са великом поузданошћу забележили једнако датуме живота и уми- 
рања славних људи. 

4) Јер, доиста, Сет бејаше рођен када је Адаму било две стотине и три- 
десет година од његових девет стотина тридесет, колико је укупно живео. 
У две стотине педесетој години живота Сетовог од овога настаде Енос, 
који је у девет стотина дванаестој години свог живота препустио власт 
свом сину Каинану, којег је добио у стотину и деведесетој години живота. 
Каинан је исто учинио у својој девет стотина десетој години, када је ос- 
тавио власт сину Малалејелу, којег је добио у својој стотину седамдесетој 
години. Овај Малалејел, који је живео осам стотина деведесет пет годи- 
на, преминуо је оставивши за собом сина Јареда, рођеног у стотину шез- 
десет петој години очевог живота. Јаред је живео девет стотина шездесет 
две године, када га је наследио Енох, који је рођен када његовом оцу беше 
стотину шездесет две године. Енох је, пак, напустио све што је дотле сте- 
као и пошао Господу када је имао три стотине шездесет пет година, тако 
да они који су га наследили нису могли да оставе никаквих ваљаних пода- 
така о његовој смрти. Надаље је Матусел, који беше рођен у стотину шез- 
десет петој години очевог живота, добио за сина Ламеха, и то у својој сто- 
тину осамдесет седмој години, а овај је Ламех у седам стотина седамдесет 
седмој години свог управљања земљом наименовао за свог наследника у 
владању над свим људима сина Ноја, којег је добио када је имао стотину 
осамдесет две године. Ноје, пак, остаде управитељем људи девет стоти- 
на педесет година. Све ове године, сабране заједно, чине временски износ 
који смо горе изнели. Али нека се нико не ослања на истраживање датума 
смрти ових људи, јер су се њихови животи протезали упоредо са животи- 
ма њихових синова и унука: боље ће бити ако се у расуђивању посвећује 
само датумима њиховог рођења. 

5) Када Бог даде знак, киша поче лити, и вода свеједнако падаше четр- 
десет васцелих дана, све док висина њена не достиже петнаест лаката из- 
над површи земљине, што је свакако разлог зашто већи број створења 

није преживео, будући да није имао куда да утекне. Али и када је киша 
напокон престала падати, вода се не поче одмах осецати, већ њено пов- 
лачење започе тек стотину педесетог дана (што значи седамнаестог дана 
седмог месеца) када стаде помало опадати. Након тога, арка се заустави 
насукана на врху једне планине у Јерменији, када је, уочивши повољније 
околности, Ноје напокон отвори; а тада, видевши мали комад земље око 
арке, он се настави успокојавати, и у себи пронађе прегршт разлога за ра- 
досну наду да је избављење ипак могућно. А неколико дана доцније, када 
се вода, продуживши с опадањем, изразитије повуче, Ноје одасла напоље 
гаврана, будући жељан да сазна да ли је још неки део земље остао сув иза 
повлачења воде, и да ли може безбедно напустити арку; али се гавран, 
нашавши да је читава земља још увек поплављена, поново врати Ноју, 
који након седам дана изнова покуша да утврди стање земљино, овог пу- 
та пославши голуба који му се врати покривен муљем и носећи у кљуну 
маслинову гранчицу — и тако Ноје сазнаде да је потоп над земљом про- 
минуо. Почекавши смотрено још седам дана, он затим, по истеку тог вре- 
мена, изведе и одасла жива створења из арке, а такође и сам са породицом 
изађе, те прво што учини беше да принесе жртву Богу и око жртве упри- 
личи славље са сапутницима својим. Међутим, Јермени ово место нази- 
вају Место силаска; јер је арка била спасена на том месту, а њене остатке 
мештани и дан данас радо показују. 

6) Сви писци повести о варварским народима неизоставно помињу ка- 
ко потоп, тако и арку, међу њима и Халдејац Беросус који, описујући окол- 
ности у којима је дошло до потопа, казује овако: „Прича се да се извесни де- 
лови ове лађе и даље налазе у Јерменији, у Кордијанским планинама, као и 
да неки људи носе битуменске комадиће које су однели са тих делова, те их 
радо користе као амулете којима ће одагнати свакакве опакости." Слично 
казује и Хијеронимус Египћанин који је писао о феничанским старинама, 
па и Мнасеј и многи други. Тако је Никола Дамаскијац, у својој деведесет 
шестој књизи поклонио посебну пажњу овим темама, и то на месту где ка- 
зује овако: „У Јерменији, изнад Минијаса, постоји висока планина по име- 
ну Барис, о којој постоје извештаји како су многи који су избегли за време 
великог потопа на њој пронашли избављење; а такође и да је онај који је ту 
доспео збринут у арци, нашао на врху те планине обалу за усидрење пло- 
вила чији су остаци балвана још увек у великој мери очувани. Ово би мо- 
гао бити човек о којем је писао Мојсије, јеврејски законодавац.“ 

7) Ипак, што се тиче Ноја, он је и даље био неспокојан: будући да је 
знао како Бог беше намеран да уништи човечанство, бојао се да Господ 
сваке године неће изнова потопити земљу. Зато Ноје понуди жртве паље- 
нице и преклињаше Господа за допуштење да природа може надаље траја- 
ти у свом негдашњем току и поретку, а такође мољаше и то да Бог више 
не доноси тако страхотне пресуде због којих би читаве врсте створених 
бића биле доведене у опасност од уништења — већ да сада, након што је 
казнио оне зле, преостале људе поштеди даљег кажњавања, те да се задр- 
жи у границама негдашњег суда и овај потоп буде последњи, после којег 
ће наследници расе ових људи бити ослобођена нове такве несреће. Јер би 

у супротном овима потоњим морало бити још и теже од првих страдал- 
ника, будући да би били осуђени на још горе услове него што беху негда- 
шњи [којима је искушаван Ноје]: ово стога што би они заправо били већ 
предодређени за други потоп, то јест, док још у себи носе немир и ужас- 
нутост призорима првог потопа, морају бити спремни на уништење које 
им следује услед другог. Ноје је такође молио Бога да прихвати његову жр- 
тву и да не допусти да земља икада више буде подвргнута таквим учин- 
цима Његове јарости; да људима буде дозвољено да наставе са радосним 
узгајањем природе; да подижу градове и срећно живе у њима; и да им не 
буде ускраћено ниједно од оних добара у којима су уживали пре потопа; 
и да могу достићи до сличне дужине дана и животне старости до којих су 
њихови преци раније већ стизали. 

8) Када је Ноје изнео ове молебни, Бог, који је волео овог човека због 
његове исправности, награди молиоца њиховим потпуним услишењем, и 
навести да није Он тај који је донео разорење онечишћеном свету, већ да 
су људи сами изазвали освету због својих сопствених злости; и да он не би 
ни настањивао људе на земљи да их је смерао уништити, и да би у том слу- 
чају свакако био израз веће мудрости да им уопште и није удељивао живот, 
него да им га је даривао само зато да их потом доведе до разорења. „Међу- 
тим, позледе“, рече Он, „које су људи нанели мојој целовитости и чедности, 
присилиле су ме да изведем ову казну над њима. Али ћу у времену које до- 
лази одустати од захтева за таквим казнама и учинцима овакве јарости за 
њихова будућа злодејства, посебно уважавајући твоје молитве. Стога, ако у 
било које доба будем слао олују или кишу у посве ванредним иступима, не- 
мој се уплашити пред обимношћу изливања; јер се вода више никада неће 
распрострти преко целе земље. Ја од тебе, међутим, захтевам да се уздр- 
жиш од проливања људске крви, да се чуваш посве чистим од греха убист- 
ва и да кажњаваш оне који почине такав злочин. Допуштам ти да се по 
свом нахођењу користиш свим другим живим створењима онако како те 
у глади воде твоји укуси; јер сам те учинио господарем свију њих, једнако 
оних створења која ходају земљом или пливају водама или, пак, оних која 
лете у областима смештеним високо у ваздуху — једи их све, али с изузе- 
тком њихове крви, јер се у крви находи живот. А знак који ћу ти оставити 
са поруком да је мој бес проминуо биће лук над земљом“. (Овде се заправо 
мисли на дугу, јер древни писци строго одређују да дуга неоспорно пред- 
ставља Божији знак.) А када Бог ово рече и обећа што је имао, Он отиде. 

9) Након што је Ноје живео још три стотине педесет година после По- 
топа, и читаво то време провео у благостању, он премину проживевши 
укупно девет стотина педесет година. Али нека нико, разматрајући ову 
старост и поредећи животе ових древних људи са нашим животима и са 
овом прегршти година што их данас претрајавамо, нека нико, дакле, не 
помисли да је оно што смо овде о древнима изнели неистинито; и нека 
нико као поткрепљење не наводи краткоћу нашег данашњег живљења, 
одричући да, као ни ми, ни они древни нису могли достизати тако дуго 
трајање живота — јер ти древни напросто бејаху вољени од Бога, и од са- 
мога Бога створени. Осим тога, и то што њихова храна беше прикладна 

продужењу живота, могли су они доживети толике старости; поврх све- 
га, Бог им је обезбедио продужење живота и као награду за њихову вр- 
лост, као и за добро употребљено време у којем стигоше до астроном- 
ских и геометријских открића, која им не би допустила довољно време за 
предсказања звезданих циклуса, осим ако нису живели шест стотина го- 
дина, стога што је за довршење једне Велике године потребан управо то- 
лики временски период. Надаље, за оно што рекох сведоке имам у свима 
онима који су писали сличне повести о старинама, једнако међу Грцима и 
варварима; јер се чак и Мането, који је писао египатску повест, и Беросус, 
који је сабрао халдејске записе, и Мохус и Хестијус, а међу овима посебно 
Хијеронимус Египћанин или они који су срочили повест о феничанским 
старинама, слажу у ономе што овде говорим: Хесиод такође, и Хекацеус, и 
Хеланикус, и Акусилеј; а међу овима такође и Ефорус и Николаус наводе 
да су древни људски преци живели по хиљаду година. Али нека поводом 
овог питања свако на њега гледа онако како мисли да је најприкладније. 


ПОГЛАВЉЕ ЧЕТВРТО 

О ВАВИЛОНСКОЈ КУЛИ И ПОМЕТЊИ ЈЕЗИКА 

Нојевих синова беше тројица: Шем, Јафет и Хам, овај последњи би 
рођен стотину година пре Потопа. Њих тројица пре свих других људи 
бејаху сишли са планина у равнице и тамо се настанили, убедивши и ос- 
тале, који због страха од поплаве зазираху од ниског тла и беху веома не- 
вољни да силазе са виших предела, да се ипак усуде и следе пример троји- 
це браће. Равница, у којој се испрва населише, звала се Шинар. Бог им, са 
своје стране, заповеди да своје живље изашиљу све даље, да подижу на- 
стамбе и настањују васцелу земљу, како не 6и дошли у искушење да међу 
собом у тискању и трвењу замећу кавге, већ да слободно и по својим пот- 
ребама запоседају и обрађују пространства земљина и у изобиљу ужи- 
вају њене плодове. Али, они се у владању показиваху тако лоше усмере- 
ни да престадоше да се повинују Богу. Из тог разлога брзо допадоше не- 
даћа и таквим владањем учинише себе подложним греху, због којег поне- 
соше кривицу: наиме, када се умножише безбројним потомством Бог их 
поново упозори да се даље раселе и оснују нове насеобине; али они — за- 
мишљајући да бољитак који уживаху не исходи из милости Божије, већ да 
је моћ коју су сами у себи осећали узрок изобиљу у којем се затекоше — 
уопште не послушаше Господа. Штавише, они овом оглушењу додадоше 
и другу непослушност Божијој вољи, посумњавши да је скривени разлог 
због којег беху слани да оснивају настамбе у томе да Бог, нагонећи их ти- 
ме на подељеност и раздвојеност, жели да учини да постану подложнији 
Његовом нахођењу. 

2) Поименце Нимрод беше тај који их је побудио на такво одбијање и 
презирање Бога. Био је он унук Хамов и син Нојев, истакнут човек велике 
телесне снаге. Он убеђиваше остале да благодат у којој пребиваху не при- 

писују Господу и да нису Његовим посредством дошли до срећног жи- 
вљења, већ да је њихова властита смеоност оно што их је довело до так- 
вог стања. Уз то, Нимрод је такође и постепено преиначавао начин упра- 
вљања у тиранију, увидевши да не постоји други начин окретања људи од 
страха пред Богом, осим њиховог непрестаног довођења у зависност од 
његове сопствене моћи. Такође још говораше да би се он успротивио Богу 
када би овај наумио да још једном потопи свет: јер ће он, Нимрод, подићи 
кулу толико високу да је вода неће моћи да досегне! Поврх свега, Ним- 
род је тврдио чак и то да ће се он лично осветити Богу за уништење које је 
послао на очеве тадашњих људи! 

3) Велико мноштво људи беше спремно да следи пут који им је Нимрод 
предодредио, и да у потчињавању Богу не виде ништа друго до узор кука- 
вичлука. Стога такви, не либећи се никаквог напора нити и у једном тре- 
ну показавши немар према подухвату, подигоше кулу која, захваљујући 
мноштву руку које око ње пословаху, узрасте веома висока и много пре 
но што је ико то могао очекивати. Штавише, ширина њена беше тако го- 
лема и она би тако снажно саздана, да ма колико висока се погледу ука- 
зивала, ипак тај утисак још и заостајаше за њеном стварном величином. 
Била је сложена од печене цигле, са везивом од живог вапна и обложена 
битуменом, како би остала отпорна на воду. Када Бог виде да се неима- 
ри тако махнито владају Он ипак не одлучи да их сасвим уништи, упр- 
кос томе што тако очигледно ништа не научише нити у мудрости узрас- 
тоше поучени разорењем грешног нараштаја који им је претходио; умес- 
то уништења, дакле, Бог унесе међу њих потпуну пометњу, учинивши да 
стадоше говорити различитим језицима, произвевши тако потпуну не- 
могућност њиховог међусобног разумевања. Место на којем ти људи по- 
дигоше своју кулу данас се зове Вавилон, због пометености оног језика 
којим су претходно могли да опште: јер је хебрејско значење речи „Вавел“, 
управо пометеност. Сибила такође помиње ову кулу, као и пометњу је- 
зика, када казује овако: „Када су сви људи још увек говорили једним јези- 
ком, неки међу њима подигоше голему кулу, такву да се њоме хтедоше ус- 
пети до неба, али Бог посла на њих бесну олују и разнесе кулу, поврх свега 
још свакоме давши његов нарочити језик; и то је разлог зашто се град који 
постаде на том месту назива Вавилон.“ Такође постоји помен и о равни- 
ци Шинар у земљи вавилонској, а којег износи Хестијус када вели ова- 
ко: „Неки од свештеника беху спасени, преузевши свете сасуде Јупитера 
Енијалиса, и дођоше у Шинар Вавилонски.“ 


ПОГЛАВЉЕ ПЕТО 

НА КОЈИ СЕ НАЧИН ПОТОМСТВО НОЈЕВО РАСПРОСТРЛО НОВИМ 
НАСЕОБИНАМА И НАСЕЛИЛО ВАСЦЕЛУ ЗЕМЉУ 

Након овог удеса људи беху расејани диљем земље у различним насео- 
бинама, све захваљујући и бивајући натерани различитим језицима који- 
ма су надаље морали говорити, при чему свака велика насеобина преузе 

онај комад земље на који је набасала путем којим их је Бог водио; и такво 
се расејање продужи све док цела земља не беше насељена, једнако пре- 
дели приморски и они у унутрашњости копна. Беше такође и оних који у 
бродовима пређоше море те населише и острва. Неки од овако насталих 
народа и данас су још увек задржали она имена која им дадоше ови пр- 
ви утемељитељи; други су ова имена изгубили, док трећи унесоше само 
оне промене које та имена чине разумљивијим данашњем становништву. 
Међу овима последњим налазе се и Грци који постадоше чести творци 
оваквих измена. Јер, када у потоњем добу узрастоше у моћи, они сами- 
ма себи објавише сопствену славну прошлост. Дадоше имена другим на- 
родима која су њиховом слуху добро звучала и која им омогућише да се 
међу собом боље разумеју, те напослетку над тим осталима успостави- 
ше прихватљиве облике власти, понашајући се тако као да су народ људи 
који су происходили из себе самих. 


ПОГЛАВЉЕ ШЕСТО 

КАКО ЈЕ СВАКИ НАРОД НАЗВАН ПО СВОЈИМ ИСКОНСКИМ ЗАЧЕТ- 

НИЦИМА 

1) Тако живљаху унуци Нојеви, а у његову се част народима додељују 
имена оног који је међу њима први владао. Јафет, син Нојев, имао је седам 
синова; њихово насељавање одвијало се тако да се, почињући од плани- 
на Тауруса и Амануса, настављало дуж Азије све до реке Танзиса, и дуж 
Европе све до Кадиза. И настањујући се у земљама које су у том кретању 
случајно открили и које нико пре њих није насељавао, они назваше тако 
створене народе по својим именима. Тако је Гомер основао оне које Грци 
данас називају Галаћанима, али који су испрва звани Гомеритима. Магог 
основа оне који се од тада називају Магогитима, али који се од стране Грка 
зову Сцинтијањанима. Исто је и са Јаваном и Мадајем, синовима Јафето- 
вим; од Мадаја потичу Мадајани, које Грци називају Међанима; од Јавана, 
пак, потичу сви Јоњани, па и сами Грци. Тобел је основао народ Тобелита, 
који се данас називају Иберијцима, док су Мосокењани основани од стра- 
не Мосока, али се данас називају Кападокијцима. Још увек постоји знак 
који указује на њихово древно име, будући да се у Кападокији налази град 
по имену Мазака, што је доказ који може бити довољан онима који су ка- 
дри да разумеју, то јест да се истим именом некада називао цели народ. 
Надаље, Тирас је оне над којима је владао именовао Тиразијанима, али су 
Грци ово име променили у Трачани. Бројне су и државе које имају децу 
Јафетову за своје становнике. Од три Гомерова сина, Ашанакс је наденуо 
име Ашанаксијанцима, који се данас од стране Грка називају Регињани- 
ма. На исти је начин и Рифат утемељио Рифејанце, али се они данас на- 
зивају Пафлагоњанима; од Труграма постадоше Труграмејци, којима грч- 
ка власт промени име у народ Фриђана. Од три сина Јавана, сина Јафето- 
вог, Елиза је својим поданицима дао име Елизејци, који су данас Еољани. 

Тарзус је дао име Тарзијанцима, што је старо име житеља данашње Ки- 
ликије: јасан показатељ овога је да се њихов најотменији и уједно главни 
град назива Тарзусом. Цетимус је присвојио острво Цетиму, које се данас 
назива Кипром; с друге стране, пак, одатле потиче обичај да се од стране 
Јевреја, сва острва, као и велики део приобаља, и даље називају Цетимом. 
Осим тога, на Кипру постоји један град који је успео да сачува свој ста- 
ри назив: они који се користе грчким језиком називају га Цитијусом, што 
није ништа друго до употребом овог дијалекта измењено име старог Це- 
тима. Многи су и народи који су потомци Јафетових синова и унука. Овде 
ћу усвојити следећи начин излагања: након што као основну претпостав- 
ку имена уведем нешто што Грци не познају, вратићу се и објаснити оно 
што сам пропустио; да бих удовољио читаоцима, овде ће имена бити из- 
говарана онако како то чине Грци, иако на језику нашег властитог народа 
та имена тако не звуче: па ипак та имена у свим случајевима имају један и 
исти завршетак, јер је име које ми овде изговарамо као „Ноје“, тамо запра- 
во „Ноах“, и у сваком случају задржава исти довршетак. 

2) Деца Хамова запосела су земљу од Сирије и Амануса, као и плани- 
не Либана, завладавши још и над целим приморјем све до океана и задр- 
жавши их као своје властите. Нека од њихових имена су занавек ишчез- 
ла, друга су промењена и придодата су им друга звучања те се тешко мо- 
гу препознати; па ипак постоји и неколико која су у потпуности сачувала 
нетакнутим старе називе. Што се тиче четири сина Хамова, време уопште 
није угрозило име Хус: јер се Етиопљани, над којима је владао, све до да- 
нашњег дана међу собом, али и од стране људи из Азије, називају Хусити- 
ма. Такође је сачувано сећање и на име Месретово, бар у свима нама који 
насељавамо ову земљу [Јудеју] звану Египатска Местра, односно народ 
њен Египатским Местрејанцима. Фут је, пак, био оснивач Либије, и народ 
је по себи назвао Футима, а такође постоји и река у земљи Мавара која 
носи то име; отуда потиче да можемо видети како велики број грчких ис- 
торичара помиње ту реку и њој придружену земљу именом добијеним по 
Футу, али је данашње име, након претрпљене промене, дато по једном од 
синова Месраимових, који се звао Либиос. Такође ћемо вас одмах обавес- 
тити и о томе шта беше повод да Африка добије своје име. Канаан, четвр- 
ти Хамов син, населио је земљу која се данас назива Јудеја, а која се по ње- 
говом имену називала Канаан. Деца ове [четворице Хамових синова] би- 
ли су: Сабас, који је основао Сабејце; Евила, који је исто учинио са Еви- 
ланцима, такође званим и Гетули; Сабатеј је родоначелник Сабатејаца, 
који су данас од стране Грка названи Астаборанима; Сабактас је населио 
потоње Сабактејце, а Рагмус Рагмењане; овај последњи је имао двојицу 
синова, од којихје један, Јудадас, населио Јудадејанце, народ западне Ети- 
опије, и оставио им до данас своје име, исто онако као што је Сабас учи- 
нио са Сабејцима. Што се тиче Вавилона, већ смо описали начин на који 
је добио своје ново име након што је њим деспотски владао Нимрод. На- 
даље, читава земља од Газе до Египта била је запоседнута од стране осмо- 
рице Месраимових синова, иако је само једна област сачувала успомену 
на неког од њих, а тачно је реч о Филистиму, при чему Грци део те земље 

називају Палестином. Што се тиче осталих, то јест Лудијема, Енемима, 
или Лабима који је сам населио Либију и, наравно, назвао је по себи, као 
и Недима, Фетросима, Хеслоима и Цефторима, не знамо ништа о њима 
осим њихових имена; разлог овоме је Етиопски рат, који ћемо касније оп- 
исати, а током којег су разорени градови који по њима добише имена. Де- 
ца Канаанова, пак, били су Сидонус, који је подигао град чије име и данас 
нетакнутом чува успомену на оснивача, макар се и грчки називао Сидон, 
затим Аматус, који је населио Аматину, или Амату како се данас назива 
од стране свог истоименог народа, иако Македонци ову земљу називају 
Епифанијом, такође по једном од потомака Аматусових; Арадус је затим 
запосео острво Арадус, Аракус Арку, која се налази у данашњем Либану. 
Али што се тиче седморице преосталих Канаанових синова, осим њихо- 
вих имена — Хетеус, Јебусеус, Амореус, Гергесус, Еудеус, Синеус, Самаре- 
ус — не постоји ништа друго у светим књигама, будући да су Јевреји раз- 
орили њихове градове, а њихова су се страдања одвијала у околностима 
које ћемо управо изнети. 

3) Када је, после потопа, читава земља била поново насељена у прво- 
битном стању, Ноје је приступио њеној обради. Па када ју је редом најпре 
засадио виновом лозом из које потом родише плодови, и када је извео бер- 
бу гроздова у доба њиног пуног зрења и прерадио их тако да вино беше 
спремно за употребу, он је понудио жртву и узео учешћа у светковини иза 
које је остао пијан, те заспао тврдим сном, при чему не вођаше рачуна да је 
легао посве наг, и у сасвим неприкладном положају. Када га је таквог видео 
његов најмлађи син он се поче смејати и показа оца своме брату, са којим 
га скупа покри, не би ли га сачувао од срамоте голотиње. А када Ноје пос- 
таде свестан онога што се догодило, он се помоли за добробит својих ос- 
талих синова; а што се тиче Хама [који га беше спазио], Ноје није проклео 
њега самог — стога што му беше одвише близак по крви — него његово 
потомство; а када је остатак потомства избегао ту клетву Бог је пренесе на 
децу Канаанову. О овим ћемо збивањима, међутим, говорити касније. 

4) Шем, трећи Нојев син, имао је петоро синова и ови населише земљу 
којаје започињала код Еуфрата и сезала до Индијског океана. Тако је Елам 
за собом оставио Еламите, претке данашњих Персијанаца. Асур је живео 
у граду Ниниви, и своје је поданике назвао Асирцима, који постадоше 
најбогатијим међу свим народима. Арам је имао Арамите, које Грци на- 
зивају Сиријцима, а Лауд је основао Лаудите, који се данас називају Ли- 
дијци. Од четири Арамова сина, Уз је основао Трахонитију и Дамаскус: 
ова земља лежи између Палестине и Келесирије. Ул је утемељио Јерменију, 
а Гатер је родоначелник Бактријанаца, баш као и Меса Месанејанаца, с 
тим што се њихова земља данас зове Харакс Спасини. Сала је био син Ар- 
факсадов, а његов син беше Хебер, према коме се Јевереји изворно нази- 
вају Хебрејцима 15 . Хеберу се родише Јоетан и Фалег: овај други је име до- 
био стога што је рођен приликом расејања читаве скупине народа у њихо- 
ве нове домовине, јер „Фалег“ међу Јеврејима означава дељење. Од Јокта- 
на, још једног од Хеберових синова, родише се Елмодад, Салеф, Аселмот, 
Јера, Адорам, Аизел, Декла, Ебал, Абимаел, Сабеус, Офир, Еуилат и Јобаб. 

Ови се населише делом Азије који почиње од Кофена, једне од индијских 
река. Оволико ће бити довољно обавештења у погледу Шемових синова. 

5) Сада ћу се бавити Јеврејима. Син Халегов, чији отац беше Хебер, 
звао се Рагау; његов је син био Серуг, коме се, опет, роди син Нахор; син 
Нахоров био је Терах, који беше отац познатог Аврама који, тако, беше 
Нојев потомак у десетом колену, и који беше рођен у две стотине деведе- 
сет другој години након Потопа. Ова се година може тачно израчунати 
јер је Терах добио Аврама када му беше седамнаест година, Нахор Харана 
када је имао стотину двадесет година, Нахор је добио Серуга у својој сто 
тридесет другој години, Рагау Серугау сто тридесетој; у истој се доби Фа- 
легу роди Рагау, а Хебер је добио Фалега у својој стотину тридесет четвр- 
тој години. Он сам родио се оцу Сали када је овоме било стотину триде- 
сет година, а Салу је Арфаксад добио за сина када имађаше стотину три- 
десет пет година. Арфаксад је био син Шемов, и био је рођен дванаест го- 
дина након Потопа. Пођимо сада даље. Аврам је имао два брата, Нахора 
и Харана. Харан је за собом оставио сина Лота, као и две кћери по имену 
Сара и Милха. Харан је умро међу Халдејцима, у граду званом Ур, у којем 
се и данас показује споменик дигнут њему у част. Нахор и Аврам оженили 
су своје братанице, и то први Милху, а други Сару. Будући да је Аврамов 
отац Терах мрзео Халдеју стога што он у њој постојано и неутешно жало- 
ваше за Илараном, сав његов род пресели се у Харан месопотамијски, где 
Терах премину и би погребен у доби од две стотине пет година. Из ово- 
га се види да је људски век већ био умањен и да се доб смртне старости 
скраћивала у односу на претходно време, што потраја све до рођења Мој- 
сијевог, када најдужи век трајања људског живота беше стотину двадесет 
година, колико Бог досуди да траје Мојсијев живот. Враћајући се родосло- 
ву, рецимо да је Нахор са Милхом имао осморицу синова; беху то Уз, Буз, 
Кемуел, Хесед, Асау, Фелдас, Јаделф и Бетуел. Сви они беху законити си- 
нови Нахорови, док Теба, Гаам, Тахас и Маака, бејаху рођени из Нахорове 
везе са наложницом Реумом; Бетуел је имао кћер Ребеку, и сина Лабана. 


ПОГЛАВЉЕ СЕДМО 

КАКО ЈЕ НАШ ПРЕДАК АВРАМ НАПУСТИО ЗЕМЉУ ХАЛДЕЈАЦА И 
ЖИВЕО У ЗЕМЉИ КОЈА СЕ ТАДА НАЗИВАЛА КАНААНОМ, А ДА- 

НАС ЈУДЕЈОМ 

1) Будући да Аврам није имао властитог сина, усвојио је Лота, сина ње- 
говог брата Харана, и брата његове жене Саре. Напустио је Халдеју када 
је имао седамдесет и пет година, и по налогу Божијем прешао је у Канаан, 
где се настанио до краја живота, завештавши ту земљу потомцима. Аврам 
је био човек велике мудрости, једнако вешт у разумевању свих ствари и 
у убеђивању слушалаца, као што је био непогрешив у својим мнењима. 
Ово беше разлогом што је досегао узвишеније погледе на значење врли- 
не него што их је ико други поседовао, и стога беше предодређен да об- 

нови и промени мишљење које су тадашњи људи имали у погледу приро- 
де Божије и човековог односа према Њему; јер, Аврам беше први који се 
усудио да јасно објави своје [прекретничко] виђење, то јест да нема дру- 
гог до једног јединог Господа, Творца свеколиког свемира; и да, што се ти- 
че других [богова], ако они и могу допринети нешто срећи људи, то сва- 
ки понаособ може учинити тек по Његовом допуштењу и наименовању, а 
не по својој сопственој моћи. Ово своје мишљење Аврам је извео из опа- 
жања нередовних природних појава, видљивих једнако на земљи и мору, 
као и оних које се збивају са Сунцем, Месецом и другим небеским телима, 
а што је Аврам срочио овако: „Ако би [говорио је он] ова тела располага- 
ла својом властитом моћи, онда би свакако бринула о одржавању својих 
равномерних покрета; али будући да не одржавају такву редовност, она 
нам заправо чине јасним да све дотле док сарађују са нама доносећи ко- 
рист, она то не чине по својем сопственом одређењу, него као да су под- 
ређена Ономе који њима заповеда, коме Једином би, отуда, и ми сами тре- 
бало да упућујемо наша прослављања и захвалности.“ Управо због ове и 
сличних тврдњи, када се Халдејци и други људи у Месопотамији него- 
дујући подигоше против њега, Аврам дође до помисли да би било умесно 
да напусти земљу; па, по налогу и уз помоћ Божију, он дође и настави жи- 
вети у земљи Канаан. А када се једном тамо населио, он подиже олтар, и 
поче приносити жртве Богу. 

2) Беросус без строгог именовања помиње нашег оца Аврама када ве- 
ли овако: „У десетој генерацији после Потопа, међу Халдејцима се нала- 
жаше један велики човек потпуне исправности и умешности у небеским 
знањима.“ Хекатсус, међутим, нуди више од пуког помињања, будући да 
је срочио и за собом оставио целу књигу посвећену Авраму. А Никола Да- 
маскијац, у четвртој књизи своје Историје, каже овако: „Аврам владаше 
у Дамаску иако беше туђинац који се са читавом војском досели из земље 
понад Вавилона, званом земљом Халдејаца. Али после извесног времена 
он се подиже и са свим својим људима исели и из те земље па се насели у 
земљи тада званој Канаан, а сада Јудејом, а то учини када његово потом- 
ство постаде многоструко умножено; што се тиче, пак, овог потомства, 
његову повест приповедамо у другој књизи. Данас је Аврамово име још 
увек славно у земљи Дамаску, где и дан-данас показују једно село названо 
по њему, Станиште АврамовоС 


ПОГЛАВЉЕ ОСМО 

О ТОМЕ КАКО ЈЕ, КАДА ЗАВЛАДА ГЛАД У КАНААНУ, АВРАМ ПО- 
ШАО У ЕГИПАТ, ДА БИ СЕ ПОТОМ, НАКОН ШТО ЈЕ НЕКО ВРЕМЕ 
ТАМО ПРОБОРАВИО, ПОНОВО ВРАТИО 

1) Након свега описаног, када је глад навалила на Канаан а Аврам саз- 
нао да у Египту влада изобиље, он беше приморан да пође у туђину, и то 
једнако зато да би се и сам окористио њиховим благостањем, али и да би 

слушао њихове свештенике и сазнао шта они казују о боговима, с наме- 
ром да их почне било следити уколико су њихова схватања прикладнија 
од његових, или да, пак, њих саме преобрати на исправнији пут, уколи- 
ко се његова схватања докажу као најистинитија. Видевши, међутим, да 
ће морати да поведе и Сару са собом и бојећи се залуђености Египћана за 
женама, те да га тамошњи краљ не 6и убио због велике лепоте његове же- 
не, Аврам се дови решењу на следећи начин: реши се да се претвара како 
је њен брат, уједно и њу поучивши да се на сличан начин претвара како 
му је сестра, рекавши како је то потребно због њеног властитог добра. И 
заиста, чим стигоше у Египат све се догоди онако како је Аврам претпо- 
стављао да ће бити, јер се о слави лепоте његове жене поче навелико го- 
ворити; то, пак, беше разлог зашто је Фараон, краљ Египта, приведе, те се, 
бивајући незадовољан искључиво оним што су га о њој други извештава- 
ли, припремаше да и сам у њој ужива; али га Бог заустави у тим његовим 
неприличним намерама, пославши унутрашње нереде и завереничку по- 
буну против његове власти. А након што је Фараон питао свештенике ка- 
ко се може избавити од тих несрећа, ови му одговорише да бедно стање у 
којем се нашао потиче од гнева Божијег због његових намера да злоупо- 
треби жену једног туђинца. Због тога он, ван себе од страха, упита Сару 
ко је она и ко је човек који ју је у Египат довео са собом. Па када му она 
напокон откри истину, Фараон се извини Авраму, рекавши како је он са- 
мо стога што је претпостављао да је та жена Аврамова сестра а не жена, 
према њој развио таква осећања која га подстакоше да у њој побуди жељу 
да постане његовом женом — што, дакле, беше значење супротно од по- 
жудне склоности да је злоупотреби. Фараон такође учини велики поклон 
Авраму и омогући му разговор са најумнијим међу Египћанима — а од 
тог разговора порастоше врлина и углед Аврамови и учинише га истак- 
нутијим међу другима више но што беше икада раније. 

2) Јер, док Египћани претходно беху зависни од различитих обичаја, 
и једни другима презираху свете и обичајне обреде, због чега су живели 
у узајмном бесу и одбацивању, Аврам је расправљао са сваким понаособ 
и побијао расуђивања на која беху свикнути, а исто је чинио и са начи- 
нима упражњавања вере сваког од њих, показујући да су таква схватања 
узалудна и далека истини. После тога он постаде високо уважаван од сва- 
ког од учесника тих расправа као веома разборит човек који показује ве- 
лику мудрост у сваком предмету разговора којег се подухвати, и то не са- 
мо у разумевању већ и у убеђивању других да прихвате његово мишљење. 
Он је, надаље, домаћине поучио аритметици, и пренео им знање о астро- 
номији, јер, пре но што је Аврам дошао у Египат они беху неупућени у те 
области знања, те се тако догодило да је ова наука у Египат стигла из Хал- 
деје, да би потом одатле била пренесена и Грцима. 

3) Чим се Аврам вратио у Канаан, он подели земљу између себе и Ло- 
та, чему повод беху узбуркане страсти међу њиховим пастирима поводом 
пашњака на којима ће напасати своја стада. Аврам је, међутим, посту- 
пио тако да је Лоту препустио могућност да бира коју ће земљу преузети, 
прихвативши да се сам задовољи оним што преостане — а то, након Ло- 

товог избора, беху низине и подножја планина. Тако се Аврам насели у 
Хеброну, који беше град седам година старији од египатског Таиниса. Лот, 
пак, запоседе равницу и реку Јордан, недалеко од града Содома, који не- 
гда бејаше леп град али је сада по вољи Божијој и Његовом гневу потпу- 
но уништен, у околностима које ћу касније приказати на њима примере- 
ном месту. 


ПОГЛАВЉЕ ДЕВЕТО 

ЗАТИРАЊЕ СОДОМИЋАНА АСИРСКОМ НАЈЕЗДОМ 

1) У ово доба, када Асирци владаху над Азијом, народ Содома је жи- 
вео у изобиљу, једнако у погледу богатства и у бројности њихове младе- 
жи. Пет краљева управљаху државним пословима ове земље: Балас, Бар- 
сас, Сенабар и Сумобор, заједно са краљем по имену Бела, при чему је 
сваки краљ предводио своје властите трупе. Асирци уђоше у рат са њима, 
и у војевању разделише војску содомску, те тако она беше подељена на че- 
тири дела против којих су Асирци водили борбе. Свака је армија содом- 
ска имала свог заповедника, и након што се борба распламса из ње као 
победници изађоше Асирци, наметнувши данак краљевима Содомљана 
који постадоше робови у наредних дванаест година, то јест током вре- 
мена у којем су уредно плаћали наметнути данак. Али се тринаесте годи- 
не они побунише, и тада асирска војска, под заповедништвом Амрафе- 
ла, Ариоха, Ходорлаомера и Тидала, пође на њих. Ови краљеви опусто- 
шише целу Сирију и затреше потомке негдашњих дивова. А када дођоше 
наспрам Содома, они поставише логор у једној долини по имену Глибава 
бара, стога што се у то време у њој налазила мочвара; али након разарања 
Содома ова је бара постала Асфалтно језеро, како се и данас назива, али 
ћемо о овом језеру ускоро говорити подробније. Када Содомљани при- 
хватише борбу с Асирцима и она се распламса у жилав бој, многи од њих 
беху убијени а остатак би заробљен; међу овим заробљеницима нашао се 
и Лот, који је дошао да припомогне Содомљанима. 


ПОГЛАВЉЕ ДЕСЕТО 

КАКО СЕ АВРАМ БОРИО ПРОТИВ АСИРАЦА, НАДВЛАДАО ИХ И 
СПАСАО СОДОМИЋАНСКЕ СУЖЊЕ, И КАКО ЈЕ УЗЕО ОД АСИРА- 
ЦА ПЛЕН КОЈИ СУ РАТОМ ЗАДОБИЛИ 

1) Када је Аврам чуо за ову несрећу, уплашио се за свог рођака Лота, 
а уз то сажаљеваше Содомљане, своје пријатеље и суседе. И тако, закљу- 
чивши да би им требало понудити помоћ, он више не оклеваше, већ се 
журно покрете, и пете ноћи стиже сучелице Асирцима на месту званом 



КЊИГА ПРВА 29 

Дан, што је име једног од изворишта Јордана. И пре него што су се Асир- 
ци стигли наоружати он их нападе, те неке посече док још почиваху и пре 
него што су могли пружити било какав отпор; а друге, који још нису би- 
ли позаспали, али беху толико пијани да се нису могли борити, растера 
те ови брзо побегоше. Аврам их је, међутим, гонио све док их, по исте- 
ку другог дана, не сустиже и свом снагом не салете на месту званом Хоба 
које припада Дамаску; свиме овим је, тако, показао да победа не зависи од 
бројне премоћи нити од множине руку, већ да ревност и храброст војни- 
ка надвладавају многобројније људство, будући да је Аврам однео победу 
над тако великом војском имајући са собом не више од три стотине осам- 
наест својих слугу и тројицу својих пријатеља; а сви они од Асираца који 
успеше побећи, неславно се домогоше дома. 

2) Тако се Аврам у миру врати кући након што је избавио заробљене 
Содомљане, међу њима и свог рођака Лота. Потом се сусрете са краљем 
Содома на месту званом Краљева долина, где их обојицу прими Мелхи- 
седек, краљ Салема. Ово име [Мелхиседек] значи правични краљ; и он та- 
кав, без сваке сумње, заиста и беше, и то у толикој мери да је због врли- 
не био учињен свештеником Божијим; каснији житељи, међутим, Салем 
назваше Јерусалимом. Дакле, краљ Мелхиседек опскрби Аврамову војску 
примивши је на крајње гостољубив начин, и даде им хране у изобиљу; па 
док ови светковаху, Мелхиседек ода хвалу Авраму и благосиља Господа 
стога што му поможе да пода њ подвргне непријатеље. А када Аврам даде 
Мелхиседеку десетину свога плена, овај прихвати дар, али се краљ Содо- 
ма пожали јер је желео да Аврам ипак задржи плен, преклињући га с обја- 
шњењем да он, краљ Содома, мора добити натраг људе које је Аврам изба- 
вио од Асираца, стога што они њему припадају. Али Аврам не учини тако, 
нити за себе задржа ма који део плена осим онога што његове слуге поје- 
доше тог дана; али је зато захтевао да његовим пријатељима који су му у 
борби помогли припадне део добити. А међу овима први се зваше Есхол, 
а друга двојица Енер и Мамбре. 

3) Бог, пак, похвали врлину Аврамову, и рече; „Зар ћеш ипак испусти- 
ти награде које си заслужио због свог тако величанственог подухвата?“ А 
Аврам одговори; „Али шта бих ја имао од тога што бих задржао награде, 
када немам никог ко би их уживао када мене више не буде 6ило?“ — јер он 
све дотле не имаше деце. Тада му Бог обећа да ће имати сина, и да ће њего- 
во потомство бити веома бројно; и то толико бројно да ће их бити колико 
звезда на небу. Када Аврам чу ово, он понуди жртве Господу како га је Он 
упутио. А поступак и садржај овог жртвоприношења беху овакви: Аврам 
узе трогодишњу јуницу и козу исте старости, затим и трогодишњег ов- 
на, грлицу и голуба 16 , па три прве животиње разуди, али птице не прикла, 
након чега, пре но што подиже жртву на олтару око којег птице облетаху 
као да су жељне крви, до Аврама допре глас Божији који изјави да ће ње- 
гови суседи бити на терету његовом потомству, због чега ће ти потомци 
морати да на четири стотине година бораве у Египту; а током тог време- 
на мораће се злопатити, али ће потом надвладати непријатеље, победити 
у рату Канаанце, и запосести њихове земље и градове. 

4) Место у којем се Аврам населио налазило се у близини једног хра- 
ста по имену Огигес; место је припадало Канаану, и налазило се недале- 
ко од Хеброна. Али бивајући забринут због због неплодности своје жене, 
он је преклињао Бога за допуштење да може имати мушког потомка; а Бог 
је, пак, са своје стране захтевао од њега да истраје у бодрости, и рече да 
ће му, поврх свих благодети које му је удељивао још од доба када га је из- 
вео из Месопотамије, на дар поклонити још и децу. Сходно томе, Сара, по 
Божијој заповеди, приведе Аврамовом лежају једну од својих дворкиња, 
жену египатског порекла, са захтевом да Аврам с њом добије децу коју ће 
слушкиња родити уместо Саре; али када ова помоћница одиста затруд- 
ни, она се узохоли и усуди се да увреди Сару, устврдивши да би власт над 
свим иметком требало да буде пренесена на дете које је она требало да 
роди. Али када се Аврам, чувши ово, реши да преда слушкињу у руке Са- 
ри како би је ова по жељи казнила, помоћница ипак успе да одбегне, твр- 
дећи да не би могла поднети казне што би јој их Сара у строгости наме- 
нила, и преклињући Бога да се на њу сажали. Након тога је на њеном путу 
кроз дивљину пресрете анђео Божији, и позва је да се врати својим гос- 
подарима, обећавши да ће надаље боље живети уколико се повинује том 
савету — јер, узрок што се потуца на тако бедан и недостојан начин није 
ништа друго до то што беше незахвална и одбојна према својој господа- 
рици. Осим тога, анђео рече да ће, уколико одбаци послушност вољи Бо- 
жијој и продужи са истим владањем, напослетку пострадати; али уколи- 
ко би се, пак, вратила, могла би постати мајка свом сину који ће једном 
владати над том земљом. Жена послуша ова упозорења, поврати се гос- 
подару и господарици, и доби опроштај. Мало касније, родила је Ишмае- 
ла, што је име које се може растумачити као Чувење Господње, зато што је 
Бог чуо молитве његове мајке. 

5) Горепоменути син родио се Авраму када је овоме било осамдесет 
шест година; али када му је било деведесет и девет, Бог се појавио пред 
Аврамом и обећао му да ће добити сина и са Саром, и наложио му да ње- 
гово име буде Исак; још му је и указао да ће од његовог сина понићи ве- 
лики народи и краљеви, и да ће они ратом задобити читаву земљу кана- 
анску од Сидона до Египта. Али је Бог обавезао Аврама на очување једног 
знака којим ће се његово потомство разликовати и одржати непомешано 
са другим народима: свој мушкој деци ће обрезивати навлаку полног уда, 
а ово ће бити обављано осмог дана по њиховом рођењу; разлог овог обре- 
зивања објаснићу на другом месту. А када Аврам упита Бога о Ишмаелу, 
да ли ће и тај прворођени син живети, Бог одговори да ће и Ишмаел по- 
живети до дубоке старости и бити отац великим народима. Саслушавши 
све, Аврам ода захвалност Богу за такве благослове, те се читава његова 
породица, укључујући и Ишмаела, одмах обреже; његов је син тада имао 
тринаест година, а он сам деведесет и девет. 

ПОГЛАВЉЕ ЈЕДАНАЕСТО 

КАКО ЈЕ БОГ ОБОРИО НАРОД СОДОМИЋАНА, РАЗГНЕВИВШИ СЕ 
ЗБОГ ЊИХОВИХ ГРЕХОВА 

1) Негде у ово доба Содомљани се погордише на своја богатства и 
имућност; према људима постадоше неправедни, према Богу незахвални 
толико да се уопште не сећаху дарова и милости које су некада од Њега 
примили; замрзише странце и заокупљаху се својим содомитским радња- 
ма. Отуда Бог беше веома незадовољан њима, и одлучи да их казни за њи- 
хову гордост, те да разори њихов град и опустоши њихову земљу, све до- 
тле док ниједна биљка нити плод не престану из ње расти. 

2) Управо када се Бог одлучи да тако иступи против Содомљана, 
Аврам, који је крај храста Мамбре седео пред улазом у свој шатор, виде 
пред собом три анђела; и, мислећи од њих да су туђинци, он се подиже и 
поздрави их, те зажеле да ови послушају његов позив и придруже му се 
у гостопримљивом разгаљењу које им нуди; па када ови прихватише, он 
истог часа затражи да се приправи и донесе послужење од месних колача; 
тако беше заклано теле, његово комађе испечено и под храстом послуже- 
но гостима који истом прионуше на обед, током којег упиташе Аврама за 
Сару: где је она? А када Аврам одговори да је Сара надослух њима, анђели 
узвратише да ће се касније вратити, али да ће тада Сару пронаћи као мај- 
ку свога детета. Чувши ово, жена се насмеја, рекавши да њој није могућно 
да затрудни, будући да има деведесет година, а Аврам целих стотину. Та- 
да анђели престадоше са даљим скривањем, и објавише да су они изасла- 
ници Божији, од којих један беше послан да Авраму пренесе благовест о 
рођењу сина, а двојица да разоре Содом. 

3) Када Аврам ово чу, ражалости се због судбине Содомљана, те намах 
уста и стаде преклињати Бога да бар не уништи недужне скупа са злима и 
изопаченима. Али Бог узврати да више нема ниједног доброг нити недуж- 
ног човека међу Содомљанима, јер уколико би их било бар десет ваљаних 
међу тим народом, он такве не би казнио због грехова; чувши то, Аврам 
се умири. Анђели стигоше до Содома, и наиђоше на Лота који их замо- 
ли да поделе стан са њиме, јер он беше веома племенит и гостољубив чо- 
век, што дуговаше својој спремности да опонаша пример Аврамове до- 
броте. Али када Содомљани видеше те младиће ванредно лепог лица који 
прихватише смештај код Лота, они се решише да те туђинце силом при- 
воле на блуд са њима; али Лот позва сународнике на трезвеност, и да не 
смерају ништа неприлично са странцима, уважавајући чињеницу да их је 
он код себе на стан примио, па чак иђаше и дотле да, уколико се похотне 
склоности његових сународника не буду могле зауздати, своје властите 
кћери изложи њиховој пожуди као одмену за тела тих странаца. Али чак 
ни тај предлог не постиде Содомљане. 

4) Бог одиста беше незадовољан њиховим дрским понашањем, тако 
да истовремено људе казни слепилом, и прокле Содом на свеопште зати- 
рање. Једино Лот, упозорен претходним Божијим обавештењем о пред- 

стојећем уништењу Содоме, одбеже водећи са собом своју жену и две кће- 
ри, које још увек беху девице јер они који за њих беху заручени уопште 
не помишљаху на оно што се догађа, држећи да су Лотове речи пуко тра- 
буњање. Бог затим удари на град громовима и спали га скупа са свим ње- 
говим становницима; потом и свеколику земљу опустоши истим пожа- 
ром, као што сам већ раније помињао пишући о Јеврејском рату. Али се 
Лотова жена непрестано освртала погледајући у град из којег је избегла, 
одвише радознала да види шта ће се с њим догодити, иако јој је Бог из- 
риком забранио да чини тако, под претњом да ће је преобразити у стуб 
од соли: а тако се одиста и догоди, и ја сам тај стуб видео, јер он постоји 
до данашњег дана. Тако су преостали само Лот и његове кћери, који из- 
бегоше на једно малено место окружено ватром, где се и населише; то се 
место назива Зоар, јер је то реч којом Јевреји означавају малену ствар. 
Ту је надаље Лот морао живети бедним животом, јер није имао никаквог 
друштва, и жељно ишчекиваше некакву помоћ. 

5) Али његове кћери, мислећи да је цели свет уништен, приђоше жељом 
своме оцу, и то довољно смотрено да не буду препознате. Оне учинише та- 
ко с помишљу да ће тиме спречити да људска раса безнадежно не ишчез- 
не; те тако родише синове: син старије сестре доби име Моаб, што означа- 
ва оног којије изведен од свог оца; други, пак, понесе име Амон, што значи 
онај којије изведен одрођака. Онај први постаде отац Моабита, који су још 
увек велики народ; потоњи беше отац Амонита; а обојица беху житељи 
Келесирије. Ето тако изгледаше Лотово одбегнуће од судбине Содомљана. 


ПОГЛАВЉЕ ДВАНАЕСТО 

О АБИМЕЛЕХУ И О ИШМАЕЛУ, СИНУ АВРАМОВОМ, КАО И О АРА- 
БЉАНИМА КОЈИ БЕХУ ЊИХОВИ ПОТОМЦИ 

1) Аврам се потом пресели у палестински Герар, водећи Сару под ис- 
тим оним лажним представљањем као сестре, веома се бојећи Абимеле- 
ха, краља те земље, који је такође био заљубљен у Сару и спреман да је 
подмити, али се од задовољења своје пожуде морао уздржати због опас- 
не болести која га је задесила одлуком Божијом: и сада, када његови вида- 
ри очајаваху због безуспешности лечења, он паде у сан, и у сну чу упозо- 
рење да не злоставља жену једног туђинца. Тако се догоди да, када је през- 
дравио, Абимелех каза својим пријатељима да га је Бог том болешћу зара- 
зио као казном због његовог повређивања једног странца који, да би мо- 
гао заштитити част своје жене, мораде с њом путовати као да му је сестра 
а не законита жена. И још је Бог обећао сневачу да ће бити милостив пре- 
ма њему уколико том човеку омогући да се осети безбедним и не стрепи 
због чувања части своје жене. Па када то изговори, краљ, по савету својих 
пријатеља, посла по Аврама и увери га да не буде забринут за своју же- 
ну нити за насиље над њеном чедношћу, а ово стога што сам Бог брине о 
њему и да Његовој промисли може захвалити што је жену добио натраг 

нетакнуту, јер није претрпела никакву патњу због злостављања. И краљ 
се обрати Богу и савести жене Аврамове, па каза да он испрва не би имао 
никакве склоности да са њоме ужива да је знао да је она Аврамова жена; 
„али будући“ рече он, „да ју је Аврам водио као да му је сестра, ја бејах 
крив али ми немој замерити". Краљ такође преклињаше Аврама да оста- 
не у миру с њим, и да приклони Бога да и на њега повољно гледа; па ако 
Аврам нађе да је прикладно да настави живот у његовој близини, тада би 
добио у изобиљу свега што би пожелео; али ако је решен да га напусти, 
биће отпраћен у части, и добиће коју год припомоћ пожели када одлучи 
да пође на друго место. Након што краљ ово изрече, Аврам му узврати да 
његово претварање да му је Сара рођака заправо и није лаж, зато што је 
она кћер његовог брата, и да се он не осећа безбедним у путовањима по 
страним земљама без такве врсте скривања. Још рече и то да он нипошто 
не може бити узрок краљеве болести, јер се тако понашао само из забри- 
нутости за сопствену безбедност; и напослетку још рече да је спреман да 
остане са Абимелехом. Чувши ово, Абимелех одмах потом додели Авра- 
му земљу и новац; тако они учинише свечан договор да ће надаље живе- 
ти заједно без скривених мисли, а један другом ту заклетву дадоше крај 
једног извора по имену Беершеба, што би се могло превести као Извор за- 
клетве, што је име које остаде међу људима те земље до данашњег дана. 

2) Недуго потом, управо како му је Бог предсказао, Аврам доби сина 
од Саре којем даде име Исак, што значи Смех. И одиста, детету је име да- 
то по томе што се Сара насмејала кад јој је Бог рекао да ће понети сина, 
будући да нешто такво није могла очекивати она која је прошла доба за 
трудноћу, имајући деведесет година а Аврам целих стотину; тако се до- 
годи да је овај дечак обома рођен у последњој години ових децималних 
бројева. Осмог дана по рођењу отац и мајка обрезаше дечака, и од тог до- 
ба Јевреји продужише са обредом обрезивања синова у оквиру тог прво- 
заданог броја дана по рођењу. Што се тиче Арабљана, међутим, они обре- 
зују синове тек са пуних тринаест година, будући да је Ишмаел, зачетник 
њиховог народа, којег је Авраму родила милосница, био обрезан по исте- 
ку тог времена. Што се тиче Ишмаела, одмах ћу и са великом подробно- 
шћу дати посебан извештај. 

Наиме, када је реч о Сари, она је Ишмаела, рођеног од стране њене 
властите слушкиње Хагаре, испрва волела с наклоношћу ништа мањом 
од оне према властитом сину, јер је он одгајан тако да би једном стигао до 
моћи успешног управљања; али када је и сама родила Исака, није желела 
да Ишмаел буде одгајан заједно с њиме, јер је био много старији те би му 
могао наудити када им једном отац буде преминуо. Због тога је Сара наго- 
варала Аврама да пошаље Ишмаела и његову мајку у неку удаљену земљу. 
Аврам се, међутим, испрва није слагао с тиме за шта се она ревносно за- 
лагала, па је о таквој могућности, то јест да мало дете и његову мајку оте- 
ра — при том им не обезбедивши основне потребе — мислио као о при- 
меру највеће свирепости; па ипак, доцније се и Аврам приклонио том за- 
снову, стога што Бог беше задовољан оним што је Сара одлучила; тако он 
предаде Ишмаела његовој мајци, будући да дечак још није био кадар да 



34 ЈУДЕЈСКЕ СТАРИНЕ 

сам пође, те јој наложи да узме чутуру воде и векну хлеба, те да тако кре- 
не, и да јој Потреба буде водич на путу. Али чим ова попутбина би пот- 
рошена, Хагара се нађе у големој невољи; па када воде у чутури беше ско- 
ро сасвим нестало, она одложи своје детешце, које беше на прагу смрти, 
под стаблом једне смокве, и сама пође даље, тако да би дете могло умре- 
ти док је она одсутна. Али до ње дође анђео Божији, који јој указа на об- 
лижњи извор и нареди да се врати бризи за дете стога што ће пронаћи ве- 
лику срећу уколико сачува Ишмаела. Оснажена изгледом који јој отвара- 
ше такво обећање, она пронађе куражи те, напокон сусревши неке пасти- 
ре, успе да се посве избави из невоље. 

4) Када је израстао у младића, Ишмаел се венчао женом рођеном у Еги- 
пту, одакле је потицала и његова мајка. Са овом је женом Ишмаел имао 
дванаесторо синова, по именима: Намајот, Кедар, Абдеел, Мабсам, Идумас, 
Масмаос, Масаос, Ходад, Теман, Јетур, Нафесус и Кадмас. Ови населише 
читаву земљу од Еуфрата до Црвеног мора, и назваше је Набатена. Од њих 
постаде народ Арабљана, а племенима дадоше своја имена, у славу једнако 
своје властите части, али и због достојанства њиховог претка Аврама. 


ПОГЛАВЉЕ ТРИНАЕСТО 

О ИСАКУ, АВРАМОВОМ ЗАКОНИТОМ СИНУ 

1) Аврам је неизмерно волео Исака, будући да је овај био његов једи- 
ни наследник 17 , поклоњен милошћу Божијом на граници старости. Осим 
тога, дете се својим родитељима морало омилити тим више што је уп- 
ражњавало сваку врлину и једнако ревносно испуњавало како дужности 
према родитељима, тако и обожавању Господа. И сам Аврам је сву своју 
срећу полагао на наду у успех свога сина, како би, када једном буде пре- 
минуо, могао наследника оставити у безбедним и осигураним условима, 
које је, међутим, могао задобити само бивајући у непрестаном сагласју 
са вољом Божијом. Бог, пак, са своје стране бејаше жељан да учини је- 
дан опит којим би проверио постојаност Аврамове верности према ње- 
му. Стога се Бог указа Авраму и поброја му све благослове којима га је у 
прошлости обдарио, сетивши га поврх свега како га је учинио победни- 
ком над непријатељима и како је и сам Исак, као главни разлог његове са- 
дашње среће, заправо такође проистекао од милости Божије. Након то- 
га Бог објави Авраму да жели његовог сина као жртву и доказ истинског 
обожавања. У складу с том објавом Бог заповеди Авраму да поведе сина 
до планине Морије, да тамо подигне олтар на којем ће му сина понуди- 
ти као жртву-паљеницу, што ће бити најбољи доказ искрености његових 
осећања у служењу Господу: јер ће Аврам тако пре изабрати оно што је 
удовољење жељи Божијој, но што ће заштитити властитог сина. 

2) Аврам мишљаше како нема права да одбије послушност своме Богу 
ни у једном захтеву, већ да је дужан да му служи у свим животним окол- 
ностима, будући да сва створења уживају свој живот тек захваљујући Бо- 

жијој промисли и милости коју Он на њих излива. Сходно томе, Аврам 
сакри од жене своје и од свих слугу својих како Божију заповест тако и 
своју намеру да ову испуни тиме што ће жртвовати сина, јер да није учи- 
нио тако, свакако би га спречили у испуњењу ове послушности Богу. Тако 
он поведе Исака скупа са двојицом слугу, натовари све што је неопходно 
за жртвоприношење на једног магарца и крете ка планини. Слуге иђаху с 
њим два дана, али трећег дана, чим виде планину, он отпусти ту двојицу 
која су га пратила целим путем од равнице, па, узевши са собом само си- 
на, попе се на гору. Била је то иста она планина на којој ће краљ Давид јед- 
ном подићи Храм. Њих двојица понесоше са собом све што беше потреб- 
но за обред, осим жртвене животиње. Исак је тада имао двадесет и пет го- 
дина, и како он беше тај који је подигао олтар, најпосле упита оца какву ће 
то жртву понудити, будући да са собом немају никакву животињу чијим 
би усекнућем посветили олтар, на шта доби следећи одговор: „Сам Бог је 
себи припремио жртву приносницу, будући да је кадар једнако да обезбе- 
ди обилну опскрбу људима који ничег својега немају, као и да одузме дру- 
гима који већ свога имају али на то одвише полажу; па ако Богу чини за- 
довољство и повољним налази труд да буде присутан и крај овог олтара, 
он ће себи већ обезбедити жртву.“ 

3) Те тако, чим олтар беше припремљен, Аврам пристави и дрва за 
потпалу, па, док око њега све ствари тако почиваху спремне, рече свом 
сину: „О, сине мој, пролио сам безброј молитви како бих добио тебе за де- 
те своје, па када ми ти једном одиста дође на свет, не могаше се наћи ничег 
од дарова што их у својој огромној брижности за тебе већ не учиних, нити 
сам и у једној јединој ствари налазио срећу до у гледању тебе како узрас- 
таш до мужевне доби, и како постајеш онај који ће ме у часу смрти насле- 
дити као баштиник свега што поседујем. Али, будући да само по вољи Бо- 
жијој беше да постанем твојим оцем, а сада је Његова воља да тебе будем 
лишен, поднеси ову жртву Богу са великодушним сагласјем; јер ја те при- 
носим Богу који, ето, нађе сада примереним да управо тебе затражи као 
сведочанство почасти Њему самом коју морам дати у славу свих милости 
којима ме је обасуо, бивајући вазда мој подржавалац и бранилац. Сто- 
га ти, сине, мораш сада умрети, и то ни на један други начин напуштања 
овога света, већ бивајући послан Богу, свепретходећем Оцу свих људи, 
руком свог сопственог оца, у чину жртвоприношења. И ја мним да он на- 
лази да си ти вредан очишћења од овога света не поводом болести, или 
рата, или било којег другог неумитног разлога којим смрт обично долази 
људима, већ тако да ће Он сам прихватити твоју душу скупа са молитва- 
ма и светим службама истинске вере, и да ће те Он поставити одмах по- 
ред себе тако да ћеш одатле ти бити моја помоћ и подршка у старости. И 
надасве стога ја те, сине, прилажем, те ми, Боже, сачувај овог сина као уте- 
шитеља уместо Тебе самог.“ 

4) Исак, који је имао племениту нарав будући прави син таквог оца, 
бејаше задовољан очевим обраћањем, на које узврати рекавши како он не 
би ни био вредан рођења када би могао одбити оно што су Бог и његов 
отац са њим наумили, и када би могао у себи опозвати жељу да спремно 

одговори оним што је њима на задовољство; те би било неправично када 
се не би повиновао макар и да је само његов отац тако одлучио, ради чега 
он истог трена сам пође до олтара где је имао бити жртвован. И тај би чин 
одиста био извршен да га Бог није зауставио; јер Он гласно позва именом 
Аврама, и забрани му да посече грло свога сина, казавши како не беше из 
жеље потекле од обичне људске крви Његов налог Авраму да жртвује сво- 
га сина, нити је истинска воља Његова да Исака одвоји од онога којег је 
Он сам учинио његовим оцем, већ да жељаше да испроба ваљаност Авра- 
мовогума, да ли ће послушати и такву заповест. Па будући даје садазадо- 
вољен Аврамовом ревношћу и запањујућом спремношћу којом је доказао 
своју побожност, Бог бејаше усхићен што је Авраму уделио толике благо- 
слове. И још Бог рече да не жели да више ма која брига походи Аврама, 
нити да ма које дете Божије буде благословено изнад Аврама, као и да ће 
овај његов син поживети до веома дубоке старости, водећи срећан живот 
и завештавши велико кнежевство својој деци која ће сва бити добра и за- 
конита. Бог такође предсказа да ће се Аврамов род развити у много наро- 
да, да ће њихови патријарси оставити за собом потомцима вечно трајућа 
имена, и да у свој посед треба да добију земљу Канаан на којој ће им зави- 
дети сви људи. Рекавши све ово, Бог пред Аврамом и Исаком намах ство- 
ри једног овна који дотле не бејаше видљив, како би им послужио за жр- 
тву. Тако Аврам и Исак неочекивано задобише један другог, и кад још, по- 
врх свега, примише обећања тако великих благослова, они се загрлише; а 
када обавише жртвоприношење, вратише се Сари и живљаху срећно, са 
Божијом помоћи која им је придолазила у свему год што би пожелели. 


ПОГЛАВЉЕ ЧЕТРНАЕСТО 

О АВРАМОВОЈ ЖЕНИ САРИ, И КАКО ЈЕ ОНА ОКОНЧАЛА СВОЈЕ ДАНЕ 

Недуго потом премину Сара, доживевши стотину двадесет седам го- 
дина. Сахранише је у Хеброну, будући да им Канаанци доделише место за 
погреб које Аврам откупи за четири стотине шекела од Ефрона, станов- 
ника Хеброна. А Аврам и његови наследници такође себи на том месту 
подигоше погребна места. 


ПОГЛАВЉЕ ПЕТНАЕСТО 

КАКО ЈЕ ОД АВРАМА И ЊЕГОВЕ ДРУГЕ ЖЕНЕ КЕТУРЕ ПОТЕКАО 
НАРОД ТРОГЛОДИТА 

1) Након Сарине смрти Аврам је оженио Кетуру и са њоме изродио 
шесторицу синова, људе храбре и мудрих умова, по имену Замбран, Ја- 
зар, Мадан, Мадијан, Јосабак и Соус. Синови овог потоњег били су Саба- 

тан и Дадан. Синови Даданови, пак, бејаху Латусим, Асур и Луом. Синови 
Мадијанови били су Ефас, Офрен, Анох, Ебидас и Елдас. Што се тиче свих 
ових синова и унука, Аврам је домислио да их насели по колонијама. Тако 
они запосеше Троглодитију, као и земљу звану Срећна Арабија, на самом 
додиру са Црвеним морем. О поменутом Офрену се приповеда да је зара- 
тио са Либијом и да је успео је да је заузме, те да су је његови унуци, након 
што су се у њој настанили, назвали (по његовом имену) Африка. И заис- 
та, Александар Полихистор потврђује ово што сам управо написао; јер, он 
овако казује: „Пророк Клеодемус, такође називан и Малхус, који је напи- 
сао историју Јеврејау сагласју са историјом Мојсија, њиховог законодавца, 
приповеда да је постојао велики број синова што их је Авраму родила Ке- 
тура; и ево имена тројице од њих: Афер, Сурим и Јафран. По Суриму је 
названа земља Сирија, а по именима друге двојице (Афер и Јафран) до- 
била је име Африка, стога што су ова двојица били помоћници Херкуло- 
ви приликом његове борбе против Либије и Антеуса. Такође се приповеда 
да је Херкул оженио кћер Аферову и од ње добио сина Диодоруса, а да је и 
Софон био њихов син, по коме је потом народ Софацијанаца добио име.“ 


ПОГЛАВЉЕ ШЕСНАЕСТО 

КАКО ЈЕ ИСАК УЗЕО РЕБЕКУ ЗА ЖЕНУ 

1) Када је Аврам, отац Исаков, решио да узме Ребеку, унуку његовог 
брата Нахора, за жену свом сину Исаку који је тада имао око четрдесет го- 
дина, послао је настаријег међу својим слугама да је заручи, након што га 
је обавезао да пренесе најтврђа уверавања о његовој оданости, а то оба- 
везивање слуге беше изведено на начин који следи: они један другом ста- 
више руке на стегно, и затим зазваше Бога као сведока оног што је треба- 
ло да буде урађено. Аврам је такође послао и дарове који су тамо морали 
представљати знаке поштовања, с обзиром да се такво што ретко или ни- 
када није могао видети у тој земљи. Слуга, међутим, не стиже тамо у оче- 
киваном року, будући да му је требало много времена да 6и прошао кроз 
Месопотамију, кроз коју је исцрпљујуће путовати, једнако зими због ду- 
бине глиба, и лети због оскудице у води. Поред тога, на путу је долазило 
и до пљачкашких препада, које путници нису могли да избегну без прет- 
ходних мера опрезности. Слуга ипак напокон стиже у Харан; па када већ 
беше у предграђу, срете велики број девојака које су ишле по воду, због 
чега се помоли Богу не би ли се међу њима нашла и Ребека, то јест она по 
коју га је, као свог слуту, послао Аврам не би ли верио свог сина, јер му 
по вољи беше да тај брак буде закључен; тако се слуга помоли да му се та 
изабраница покаже следећим тачно одређеним знаком: да му све остале 
девојке на молбу ускрате воду за пиће, осим ње која ће му дати да пије. 

2) Са овом намером он оде до бунара и затражи од девојака мало воде 
за пиће; и заиста, за разлику од свих других које га одбише претварајући 
се да им је сва вода потребна за кућу те да је не могу расипати на њега, 

нађе се само једна међу девојкама која прекори остале пребацивши им 
њихово зловољно понашање према једном туђинцу, рекавши: „Шта бисте 
онда икада и уделиле некоме ко је потребит, ако човеку ни воде не бисте 
дале?“ Па му затим, са свом предусретљивошћу, понуди да пије. И тек се 
тада Аврамов слуга поче надати да његов превелики задатак одиста може 
успети. Али, још увек опрезно желећи да сазна пуну истину, он похвали 
девојку за њену великодушност и добру нарав због којих се не устезаше 
да подели воду са оним коме је потребна, иако је њу зацело коштало труда 
да је захвати; потом је упита ко су јој родитељи, казавши да би хтео да им 
пожели сву срећу због такве кћери коју у њој имају. „И такође да ти једном 
будеш удата“, додаде, „на њихово задовољство, у породицу пријатног му- 
жа, коме ћеш на свет донети узорну децу.“ Девојка поново ничим не ома- 
ловажи странчево питање, већ спремно удовољи његовој радозналости и 
каза му о својој породици. „Моји ме зову Ребека“, рече, „и мој отац беше 
Бетуел, али је преминуо. Мој се брат зове Лаван, и скупа са мојом мајком 
води бригу о целој породици и он је чувар мога девичанства." Када слу- 
га чу ово беше веома задовољан оним што се догодило и што му је сао- 
пштено, запажајући да је Бог нескривено управљао његовим путовањем. 
Па изневши наруквицу и неке друге украсе који се сматрају прикладним 
уресима за једну девицу, он их даде девојци у знак признања и награде за 
њену љубазност што му је пружила воде да пије, уз то рекавши да је до- 
бро што има дарова само за једну девојку, будући да се она показала то- 
лико предусретљивијом од осталих. Девојка, међутим, изрази жељу да и 
ок пође с њом и подели стан са њееом породицом, будући да му прибли- 
жавање ноћи не допушта да продужи даље. Чувши то, слуга показа на 
своје скупоцене украсе за жене, па одговори како жели да своју безбед- 
ност повери ником другом до породици оне која се показала тако вред- 
ном поверења; и рече да може сасвим веровати човечности њене мајке и 
њеног брата, и да га они засигурно неће онеспокојити, будући да је њихо- 
ву узорност упознао преко врлине ње као кћери и сестре. Ипак, он дода- 
де и обећање да никоме неће бити на терету, већ да ће платити за понуђе- 
но склониште. Али девојка на то одврати да се он не вара у погледу чо- 
вечности њених старатеља, али да греши када их сматра тако шкртим да 
би могли од њега узети новац, те да ће он извесно све добити не морајући 
ничим да плати. Ипак, додаде она, мораће најпре да пита свога брата Ла- 
вана па, уколико јој он одобри, она ће госта увести у кућу. 

3) Чим ово последње би обављено, она представи странца; па док Лава- 
нове слуге преузеше бригу за његове камиле, он сам беше уведен на вече- 
ру са Лаваном. Након што тако вечераше, слуга Аврамов окрете се Лава- 
ну и девојчиној мајци, којој се непосредно и обрати речима: „Аврам је син 
Терахов, и ваш рођак; јер је Нахор, деда ово двоје његових унучади, био 
брат Аврамов и по оцу и по мајци; управо стога ме је он и послао вама, же- 
лећи да ову девојку затражи од вас за жену своме сину. Тај младић је ње- 
гов законити син и једини наследник. Његов је отац одиста могао за сина 
добити најблагодатнију од свих жена у његовој земљи, али није желео да 
га ожени ниједном од њих, већ је, растерећен свих властитих веза, желео 

да прилику за сина пронађе овде, из осећања и наклоности које не бих во- 
лео да потцените; јер се несумњиво по доброј вољи Божијој одвијаху уде- 
си на моме путовању, све док не бејах доведен до ваше кћери и дома вашег. 
Наиме, кад се бејах приближио граду ја видех велику скупину девојака где 
долази до бунара, те се помолих да међу свима пронађем управо ону коју 
тражим, а то беше ваша кћер која ми се од свих издвоји и приђе, сасвим у 
складу са мојом молитвом. Знајући сад све ово, да ли ћете одобрити вен- 
чање због којег сам послан, а чије је заруке већ потврдило указање Божије? 
Да ли ћете показати уважење за Аврама, који ме је послао са толико мно- 
го брижности, дајући сагласност за венчање ове девојке?“ Чувши све ово, 
мајка и брат разумеше да је реч о вољи Божијој, и здушно потврдише по- 
нуду, па послаше кћер онако како је са Аврамове стране и жељено. Тако се 
Исак њоме венча, а свеколико очево наслеђе постаде његово; јер деца Ке- 
турина већ бејаху отишла до својих удаљених насеобина. 


ПОГЛАВЉЕ СЕДАМНАЕСТО 

О АВРАМОВОЈ СМРТИ 

Недуго потом Аврам премину. Он бејаше човек неупоредиве чести- 
тости, и почаствован од стране Господа на начин достојан његове по- 
божности. Поживео је стотину седамдесет и пет година, и би сахрањен у 
Хеброну, покрај своје жене Саре, од стране синова Исака и Ишмаела. 


ПОГЛАВЉЕ ОСАМНАЕСТО 

О ДЕЦИ ИСАКОВОЈ, ЕСАВУ И ЈАКОВУ; О ЊИХОВОМ РОДЕЊУ И ОД- 

ГАЈАЊУ 

1) Нешто после Аврамове смрти Исакова жена понесе прво дете 18 ; а 
кад њен трбух силно нарасте, Исак се веома забрину и упита Бога о исхо- 
ду трудноће. Бог одговори да Ребека носи близанце, и да ће два народа по- 
нети имена ове двојице синова, те да ће онај који се на рођењу појави дру- 
ги, превазићи старијега. Сходно томе Ребека, недуго потом и управо ка- 
ко Бог предсказа, роди близанце од којих је старији од главе до ногу имао 
грубу кожу и бејаше веома космат; а млађи, пак, задржа пут глатку каква 
беше на рођењу. Од њих двојице отац је већма волео старијег, названог, 
прикладно његовој грубости, Есав, јер Јевреји такву косматост називају 
Есав 19 [или Сеир]; млађи, пак, беше вољенији од стране мајке. 

2) Када на њихову земљу удари глад, Исак одлучи да пођу у Египат где 
земљиште беше добро, те, по Божијој поуци, они отидоше у Герар. Тамо 
их прими лично краљ Абимелех, будући да је Аврам некада живео код 
њега и да беху пријатељи. Испрва је краљево опхођење било врло љубаз- 

но, али га доцније у истом држању спречи завист коју поче осећати пре- 
ма Исаку; јер, када виде да Бог чува Исака са свом могућом брижношћу, 
краљ му стаде одрицати наклоност. Али се и Исак, када виде како завист 
мења Абимелехова осећања према њему, повуче у место звано Вале, неда- 
леко од Герара. Тамо се догоди да га, за време док је копао бунар, нападну 
пастири како би га спречили у послу, а како није желео да се с њима оти- 
ма за то место он се повуче, и поче копати на другом месту; па када, опет, 
неки други Абимелехови пастири поново насрнуше на њега он се и ода- 
тле повуче, сачувавши таквим трезвеним и смотреним понашањем своју 
безбедност. Напослетку му ипак дозволише да без нових узнемиравања 
ископа бунар којем даде име Рехобот, што означава велики простор ; што 
се тиче претходних бунара, један беше назван Ескон, што значи неслога, а 
други Ситена, што значи непријатељство. 

3) Након овога Исакови се послови увећаше, а повољни услови жи- 
вота расцваше, одакле потече и велико богатство. Чак се и Абимелех — 
премда је дотле радио супротстављајући се Исаку, а узајамно је сумњи- 
чење међу њима постајало све веће па се и јасно указивало дотле скриве- 
но непријатељство због којег се Исак и одвојио — поче прибојавати да му 
негдашње пријатељство с Исаком неће јамчити безбедност уколико овај 
пожели да узврати на увреде које му је нанео. Он зато посла једног од 
својих војних заповедника, по имену Филох, да обнови пријатељство са 
Исаком. Овај се, пак, ускоро врати краљу, након што доби сва јемства што 
их је Абимелех прижељкивао, и то само захваљујући доброти Исакове на- 
рави, која учини да се он пре сећао пријатељства што га је Абимелех нека- 
да показао према његовом оцу и њему самом, него потоњег гнева. 

4) Када Есав, један од двојице Исакових синова и онај кога је отац ви- 
ше волео, стиже до доби од четрдесет година, он [самовољно] ожени Ада- 
ху, кћер Хелона, и Ахолибамаху, кћер Есебеонову — а Хелон и Есебеон бе- 
ху велики кнежеви међу Канаанцима; на тај начин, међутим, понашајући 
се као се да сам располаже правом одлучивања о својем браку и чак ни не 
питавши оца за савет, он прихвати да над собом има туђине за надређене; 
јер, да је на Исаку било да одлучи, он му не би дозволио да се тако приже- 
ни, јер не бејаше вољан да улази у било какве савезе са људима те земље; 
али, не желећи да буде непријазан према сину заповедајући му да напусти 
изабране жене, Исак реши да остане нем. 

5) Ипак, када Исак посве остари, и више готово уопште није видео, 
он зазва к себи Есава и рече му да га, поред слепила и отказивања очију, 
и његова дубока старост спречава у обожавању Господа [обредом жртво- 
вања]; стога од сина затражи да пође у лов и када налови што је могуће 
више срнетине, да од ње припреми вечеру 20 , како би после тога Исак мо- 
гао учинити молебан Богу да Он остане и Есавов подржавалац и ослонац 
током читавог његовог живота; томе додаде да више није сигуран колико 
ће још живети, те да је жељан да молитвом обезбеди да Бог буде милоср- 
дан према његовом сину. 

6) Послушавши оца, Есав пође у лов, али Ребека, мислећи да је исправ- 
но да обави такву молебан којом ће, уместо за Есава, придобити Божију 

милост за Јакова, и то без сагласности Исакове, затражи од Јакова да за- 
коље јариће и припреми вечеру. Јаков послуша мајку, и изврши све њене 
налоге. А када вечера беше готова, Јаков узе козју кожу и стави је на своју 
руку како би изгледала космата и како би од ње отац помислио да је рука 
Есавова; јер они беху близанци и у свему другоме сасвим налик један дру- 
гом, осим по маљавости. Ово је, међутим, Јаков чинио ван себе од стра- 
ха да би пре но што молебан буде учињена он могао бити ухваћен у пре- 
вари, и тако, сасвим супротно намери, био од стране оца проклет уместо 
благословен. У таквом стању он изнесе вечеру пред Исака који поверова 
да пред собом види Есава. Не посумњавши у превару, он обедова, те се 
затим препусти молитвама и залагању код Бога, рекавши; „О, Господару 
свих времена и Творче свега постојећег; Ти беше Онај који подари оцу мо- 
ме обиље добара, а и мене самог удостоји поклањајући ми све што имам; 
Ти беше и Онај који ми обећа да ћеш и потомству мојему бити милости- 
ва потпора, па и њему уделити још и веће благослове; учини, онда, потвр- 
ду својих обећања, и немој мене превидети због слабости у којој се нала- 
зим и због које Ти се најусрдније молим. Буди великодушан и благ према 
моме сину, и сачувај га и заштити од свега што је зло. Подари му срећан 
живот и поседовање онолико добара колико Твоја милост може дарујући 
пред некога положити. Учини га страшним за непријатеље његове, и ува- 
жаваним и вољеним међу његовим пријатељима.“ 

7) Тако се Исак мољаше Богу, верујући да молитве чини за Есава. Али 
тек што их он доврши, Есав се врати из лова. А када Исак напокон опа- 
зи своју грешку, он оћута: но, сад Есав затражи да постане судеоником у 
истим очевим благосиљањима што их је овај већ учинио за његовог бра- 
та; али га Исак одби, стога што све његове молитве већ беху потрошене 
на Јакова, те Есаву ништа друго не преостаде до да горко жалује због по- 
грешке. Ипак, његов отац туговаше због Есавовог плача, те га хтеде уте- 
шити рекавши да ће он све друге људе превазићи у умешности лова и сна- 
зи руку и тела, и у свакој врсти делања; те да ће стећи велику славу у сва- 
кој од тих области не само он, него и читаво потомство његово; па ипак 
ће свеједно морати да буде на услузи брату својему. 

8) Тек тада мајка ослободи Јакова, будући да је била у страху како ће 
његов брат у одмазди због грешке у молитвама Исаковим казном ударити 
на њега. Стога она сада поче уверавати Исака да за жену Јакову узме де- 
војку родом из Месопотамије која је уз то била и њена рођака; јер је Есав, 
пак, без очевог допуштења већ био жењен за Басемату, кћер Ишмаелову, 
уопште и не тражећи Исакову сагласност: јер је Есав, знајући у којој је ме- 
ри његов отац несклон Канаанцима и колико је осуђивао Есавове претхо- 
дне бракове, Басемату и оженио само зато да би му најзад удовољио; јер је 
Исак одиста веома волео ову девојку. 

ПОГЛАВЉЕ ДЕВЕТНАЕСТО 


О ЈАКОВЉЕВОМ БЕКСТВУ У МЕСОПОТАМИЈУ ЗБОГ СТРАХА ОД 

СВОГА БРАТА 

1) Тако је мајка послала Јакова у Месопотамију како би оженио кћер 
Лавана, који је био брат Ребекин. (Овај је брак Исак дозволио, напросто 
стога што је увек услужно испуњавао жеље своје жене.) До свога циља Ја- 
ков мораде путовати кроз Канаан, а будући да је, као и отац његов, осећао 
нетрпељивост према људима те земље, он ни код кога не хтеде да тражи 
склониште, већ је биваковао на отвореном, имајући за узглавље само хр- 
пу прикупљеног камења. Али он ипак усну, и у том се сну пред њим ство- 
ри визија: учини му се да види лестве које сежу од земље до небеса, и 
створења која су силазила низ пречке изгледајући дивотније од људских 
бића; а напослетку сам Бог стаде преда њ, сасвим разговетно видљив, Бог 
који, зазивајући сневача по имену, говораше овим речима: 

2) „О, Јакове, није умесно да ти, као син врснога оца, и унук онога који 
је уживао силно уважење због своје ненадмашне врлине, будеш обесхраб- 
рен ониме што се око тебе тренутно збива, већ да се надаш бољим време- 
нима, јер теби уз моју помоћ следује големо изобиље свега доброга; јер ја 
бејах онај који је Аврама негда извео из Месопотамије када га прогоња- 
ху његови рођаци, и ја учиних срећнога човека од твога оца, па онда нећу 
ништа мање среће даривати ни теби. Стога буди куражан, и под мојим 
надзором продужи са овим путовањем, јер ће венчање које тако жарко 
прижељкујеш одиста бити извршено. И ти ћеш имати децу одличних осо- 
бина, и поврх тога бројем неизмерну; а она ће живети посвуда где могу и 
морају множећи се у још бројнијем потомству којем ћу, као и наследни- 
цима тих потоњих, дати власт над свим земљама, а њихово ће потомство 
најзад испунити сву земљу и море, све дотле док их Сунце видети може; а 
ти се немој бојати ниједне опасности, нити устукни пред многим подух- 
ватима које мораш извршити, јер по својем ћу те провиђењу ја водити и 
упућивати шта да чиниш како у времену садашњем, тако још и више у 
ономе што ће тек преда те доћи.“ 

3) Таква беху прорицања што их Бог изрече Јакову, који отуда беше 
веома обрадован оним што виде и чу, те проли уље на узглавно камење, 
јер оно беше то на којем је учињено пророчанство тако велике благода- 
ти по њега. Такође се и обавеза чврстим заветом да ће на истом месту из- 
вршити и жртвоприношење, уколико поживи и безбедно се врати; у том 
случају понудиће десетак свега што има Богу. Па још додели том месту 
звање посвећеног и даде му име Бетел, што, преведено на грчки језик, зна- 
чи Кућа Божија. 

4) Тако он продужи путовање кроз Месопотамију, те напослетку сти- 
же до Харана; па, сусревши пастире у предграђу, недорасле дечаке и де- 
војке који су седели око неког бунара, он застаде крај њих, жељан да до- 
бије воде. Заподенувши разговор са њима, он упита да ли познају човека 
по имену Лаван, и да ли је он још увек жив. Они му углас узвратише ка- 

ко таквог човека добро познају, будући да он нипошто није тако неуглед- 
на особа да би је могли непознавати, те да, осим тога, његова кћер напа- 
са очева стада заједно с њима, и право је чудо и штета да она још није до- 
шла, јер — рекоше Јакову — свакако ће странац преко ње најтачније саз- 
нати оно што га занима о њеној породици. Али нетом што окупљени та- 
ко изговорише, то се девојче појави, а са њом и остали пастири. Њени јој 
познаници показаше Јакова и рекоше да је он туђинац који је дошао да се 
распита о пословима њеног оца. Она, пак, бивајући обрадована Јаковље- 
вим доласком онако како већ деца бивају са сваком придошлицом, упита 
овога ко је он и када је дошао, и шта би се догодило да је она пропустила 
да у тај дан до бунара дође. Још додаде и да жели да је у моћи њене поро- 
дице да испуни жеље због којих је до њих допутовао. 

4) Али Јаков беше посве освојен, не толико љубазношћу свих прису- 
тних нити осећањима која би се у одговор на то могла у њему подићи, 
већ због тренутне љубави коју осети према девојци, и затеченошћу ње- 
ном лепотом која беше тако расцветана да би се свега неколико жена ње- 
них година са њом у томе могло огледати. Стога он рече: „Ако си ти Лава- 
нова кћер, између тебе и мене постоји рођачка веза старија од твога или 
мог рођења; јер Аврам беше отац Терахов, баш као и Харана и Нахора; а 
од овог последњег, Нахора, син беше Бетуел, твој деда. Мој отац Исак бе- 
ше син Аврама и Саре, која беше кћер Харанова. Али постоји чак и бли- 
же и позније везиво узајамног сродства којег нас двоје између себе носи- 
мо, јер је моја матер Ребека сестра твог оца Лавана од истог оца и мајке, 
те смо отуда ти и ја најближа својта. А ја сада стижем да бих те поздравио 
и обновио примерену наклоност ко)а између нас мора постојати.“ Чувши 
све ово, а посебно на помен Ребекиног имена, девојка — како се то већ до- 
гађа младим бићима — заплака, и то због нежности коју је осећала према 
свом оцу, те загрли Јакова јер је из очевих прича била добро упозната са 
Ребеком и знала колико њено спомињање годи једнако и оцу и мајци. Па 
када тако још Једном поздрави Јакова, она додаде како он доноси највеће 
и најжуђеније задовољство њеном оцу — који се у честим сећањима увек 
спомињао своје сестре — али и цело) њихово) породици, па и њо) само); 
и још додаде да ће у очевим очима ова вест Јакова учинити једнаким оби- 
стињењу најповољнијих околности које 6и оца могле задесити. Најзад де- 
војка замоли Јакова да пође до њеног оца, те да Је следи док га она буде 
овоме водила, јер оца не би требало дуже ускраћивати за задовољство 
таквог сусрета, остајући даље у разговору с гостом. 

6) Након што ово изговори, девоЈка поведе Јакова к Лавану. Будући 
одмах прихваћен од стране свог ујака, Јаков код њега намах нађе пуну 
безбедност, као да се обрео међу приЈатељима коЈима је својим неочеки- 
ваним приспећем донео огромно задовољство. Ипак, недуго по доласку, 
Лаван му каза како, истина, не може пронаћи довољно речи којима би из- 
разио радост због његовог присуства, али да га свеједно мора упитати за 
разлог доласка, и зашто Је оставио оца и мајку када они засигурно мораЈу 
имати потребе за његовим старањем; уз ово питање Лаван Још Једном по- 
нуди Јакову сву помоћ и подршку коЈом 6и он за њега могао располагати. 

Тада Јаков изнесе све што беше разлогом и намером његовог путовања, те 
напослетку рече да је Исак имао два сина близанца, њега самог и Есава, 
који је — будући да није узео учешћа у очевим молитвама за наклоности 
Божије, које мудрошћу шегове мајке све пређоше у корист Јаковљеву — 
вребао прилику да брата убије јер је остао ускраћен за краљевство које му 
је по вољи Божијој имало припасти, као и за благослове које је отац мо- 
литвама искао од Господа. То су, дакле, околности које га понукаше да се 
упути до Лавана, као и мајчин наговор — „јер ми смо сви“, рече он Лава- 
ну, „један род, а моја мајка цени везу с твојом породицом много више но 
са ма којој другом у нашој земљи; те се тако ја уздам у тебе и у Бога као у 
моје чуваре на овом путовању, и држим да сам посве сигуран у околнос- 
тима твога окриља". 

7) Лаван одмах обећа да ће се према Јакову опходити са највећом мо- 
гућном човечношћу, и то не најпре због њихових заједничких предака, 
већ због његове мајке према којој је, како рече, и поред њеног одсуства, 
увек показивао најдубљу нежност чији ће садржај сада постати брига за 
Јакова; јер, додаде, Јаков ће по одлуци Лаваној постати старешина свих 
пастира и добити овлашћења довољна за преузимање таквог положаја; а 
када буде пожелео да се врати својим родитељима, биће послат са обил- 
ним даровима, како већ и мора бити у част њихове рођачке блискости. 
Јакову беше драго све што је управо чуо, па рече како ће својевољно и са 
највећом спремношћу поднети сваки труд за време свог боравка код Ла- 
вана, али да заузврат, као награду за све што ће радити, жели да добије за 
жену Рахелу која није само део уважавања које осећа према Лавановој по- 
родици, већ је и пут којим је до такве милости и доспео, и управо је, рече, 
љубав коју осећа према девојци оно што му даје за право да пред њеног 
оца изнесе своју понуду. Лаван беше веома задовољан овим признањем, и 
сагласи се да Јакову да кћерину руку, јер није желео никаквог боље зета до 
њега. Али, додаде, да ће ово учинити само ако Јаков неко време остане код 
њих, јер он као отац није вољан да шаље Рахелу међу Канаанце, будући 
да се каје што је и сестри допустио да тамо ствара брачну заједницу. Сло- 
живши се са Лаваном, Јаков пристаде да ту остане седам наредних годи- 
на, спреман да толико дуго служи своме тасту и да му у том року покаже 
довољно примера своје врлине, како 6и овај поближе могао сазнати как- 
вом човеку даје кћер. И тако, након што овај рок прође и сви прихваћени 
услови беху испуњени с Јаковљеве стране, овај направи свадбену гозбу; 
али, када дође ноћ, Лаван крадом од Јакова у његову постељу посла своју 
другу кћер, која беше не само старија од Рахеле већ и сасвим несличног 
лика; а Јаков, не приметивши разликуједнако због пића и мрака, те ноћи 
леже са њом. Али, када се развиде, он препозна шта му је учињено, те 
пребаци Лавану за непоштено поступање — а овај, заузврат, затражи из- 
вињење за поступак који је, како рече, био принуђен да учини, будући да 
он није Јакову подметнуо Леу с неком рђавом мишљу, већ стога што га је 
савладала друга неодложна потреба која, међутим, ничим не може спре- 
чити Јакова да заиста не ожени Рахелу, али под једним условом: потребно 
је да Јаков служи Лавана и наредних седам година, након којих ће му овај 

најзад дати руку оне коју воли. Јаков се мораде приклонити овом захтеву, 
будући да му његова љубав према Рахели није допуштала да поступи дру- 
гачије; па када прође још седам година, он најзад узе Рахелу за жену. 

8) Тако је Јаков сада имао две жене, а свака од њих је располагала слу- 
шкињама које им је поклонио њихов отац: Зилфа беше помоћница Леина, 
а Билха Рахелина, при чему оне ни по чему не беху робиње, већ тек по- 
слушне дружбенице својим господарицама. Леа, међутим, беше посве не- 
срећна због мужевљеве љубави према њеној сестри, верујући да ће је он 
више уважавати уколико понесе његову децу. Стога она непрестано пре- 
клињаше Бога; па када одиста и роди сина, а њен се муж због тога поми- 
рљивије поче према њој опходити, она детету даде име Ребел, јер је Бог 
имао милости према њој, дајући јој сина, а то је управо значење тог име- 
на. После извесног времена она роди још три сина: Симеона, што је име 
које значи да је Бог услиилио њене молитве, затим Левија, потврду њиховог 
пријатељства, а потом и Јуду, што значи захваљивање. Али Рахела, стра- 
хујући да плодност њене сестре не 6и умањила страст коју је Јаков осећао 
према њој, пусти у његову постељу своју слушкињу Билху која затрудне 
и Јакову роди сина Дана, што је име које се на грчком може растумачити 
као Божији суд. После Дана Билха је родила и Нефталима, што значи непо- 
бедив у борбеним варкама, будући да је Рахела настојала да победи плод- 
ност своје сестре овим лукавством. Али и Леа прибеже истом лукавству, 
те посла у Јаковљеву постељу своју помоћницу Зилфу, са којојм Јаков доби 
сина Гада, што се може превести као богатство, а затим Ашера, што значи 
срећни човек, будући да он додаде слави Леиној. Потом се догоди да је Ре- 
бел, најстарији Леин син, донео плодове мандрагоре својој мајци. Када их 
Рахела виде, обузета снажном жудњом, пожеле да их сестра поклони њој; 
али када ова одби молбу, пребацивши Рахели покушаје да спречи благона- 
клоност коју би јој Јаков морао указивати, Рахела, настојећи да ублажи сес- 
трин гнев, рече овој да ће те вечери припустити мужа њеној постељи. Леа 
прихвати услугу, и Јаков остаде те ноћи с Леом да би угодио Рахели. Тако 
Леа поново затрудне и потом роди синове Исахара, што значи рођен под 
закупом, и Завулона, или оног рођеног као залога добронамерности према 
њој, а уз њих и кћер Дину. После неког времена и Рахела доби сина, којег 
назва Јосифом, што значи требало 6и да и други буде њему придодан. 

9) Прошло је већ двадесет година како је Јаков непрекидно напасао 
стада свог таста, те више није могао одлагати жељу да напусти Лаванов 
дом и са женама пође натраг својој кући. Али како му таст не даде дозво- 
лу да тако учини, Јаков мораде смислити начин и потајно умаћи. Зато је 
пре свега проверио мишљење жена о одласку, и оне се такође показаше 
вољним и спремним. Рахела понесе са собом слике својих богова које су, 
по обичајима те земље, употребљавали у обреду богоштовља, па побеже 
заједно са својом сестром, а сву децу њихову, као и помоћнице и све што 
су од иметка поседовали, такође поведоше и понесоше на пут. Са своје 
стране, Јаков поведе половину све стоке а да претходно ничим није оба- 
вестио Лавана. Разлог, пак, што је Рахела понела слике својих богова упр- 
кос томе што је Јаков презирао њихово поштовање, био је веома смотрен: 

уколико би били гоњени и потом ухваћени од стране њеног оца, она је мо- 
гла потражити заштиту у тим сликама, и тиме задобити његов опроштај. 

10) Али је Лаван већ након једног дана био упознат са одласком својих 
кћери и Јакова, те се разгневи и крете за њима, водећи са собом одред го- 
нилаца; и седмог дана они стигоше бегунце, затекавши их како се одма- 
рају на неком брду; али он ипак не насрну нити се грубо умеша, јер до- 
гађаји узеше други ток: пред њим се, наиме, у сну појави Бог који га упо- 
зори да у миру прихвати свог зета и жене његове а Лаванове кћери; и да 
не учини ниједан пренагљен или гневан потез, већ да склопи савез с Јако- 
вом. Такође Бог упозори да ће, уколико Лаван с презрењем потцени њи- 
хову малобројност и усуди се да их нападне са тако непријатељским на- 
мерама, Он сам стати на страну нападнутих. Будући да на тај начин беше 
упозорен од стране Господа, Лаван одмах следећег дана позва Јакова к се- 
би, намеран да са њим све расправи и упозна га са својим сном; па када, 
одговоривши позиву, Јаков с поверењем дође до Лавана, овај га стаде оп- 
туживати, устврђујући како га је прихватио када Јаков беше сиромашан 
и потребит, и како му је уделио обиље свега од оног са чиме је распола- 
гао. „Јер“, рече Лаван, „ја сам с тобом браком спојио своје кћери, претпо- 
стављајући да ће твоја захвалност према мени бити већа но икада; али ти 
показа да ти није света ни сестринска веза твоје мајке са мном, нити на- 
клоност коју смо нас двојица између себе уговорили; нити си се обази- 
рао на жене своје које су моје кћери, нити на децу своју која су моји уну- 
ци. Већ си у мени видео непријатеша свога, отевши ми половину стоке 
и убедивши моје кћери да одбегну од свог оца, поврх свега поневши са 
собом свете слике које су моји преци као светиње поштовали, и бивали 
почаствовани тим богоштовљем које сам и сам упражњавао. Укратко, оно 
што си учинио било је као да ниси мој рођак, нити син моје сестре и муж 
мојих кћери, као да ниси од мене примио све могуће гостопримство и као 
да никада ниси јео за мојим столом." Након што Лаван све ово изрече, Ја- 
ков устаде у своју одбрану, рекавши да он сигурно није једина особа у коју 
је Бог усадио љубав према завичају, већ да је такво што учинио природ- 
ним у свим људима, и да је, отуда, сасвим разумно да се он, после толико 
дуго времена, жели да врати одакле је дошао. „А што се тиче плена за чију 
ме отмицу оптужујеш, не мислиш ли да би, када би иједна друга особа 
просуђивала, она нашла да веома грешиш? Јер, уместо речи захвалности 
што сам се истовремено и старао о твојој стоци и умножавао је, како се ти 
то усуђујеш да се са тако неправичним бесом опходиш према мени зато 
што сам узео, те и сада имам са собом, само мали део грла? Осим тога, што 
се тиче твојих кћери, примети да није последица никаквог мог злог наго- 
вора то што ме оне желе пратити на мом путу кући, већ због осећања које 
жене сасвим природно гаје према своме мужу. Оне стога, право говорећи, 
и не следе толико мене, колико своју децу.“ Управо тако говораше Јаков 
у намери да са себе спере свако пребацивање да је неправично поступио. 
А овоме додаде и своју властиту осуду и прабацивање Лавану, рекавши: 
„Иако бејах син твоје сестре, и ти ми даде своје кћери за жене, изнуривао 
си ме грубим заповестима и под њима ме држао двадесет година. Исти- 

на је да сам сву ту тегобу подносио без роптања само зато да бих оженио 
твоје кћери; али ти ме након венчања подвргну још горим захтевима но 
раније, таквима које би и непријатељ радије избегао.“ Ово беше тачно, јер 
се Лаван према Јакову одиста опходио вбома рђаво; јер, када је видео да 
Бог помаже Јакову у свему што овај пожели, он му је обећао да ће му од 
све новорођене стоке понекад давати ону чија је кожа бела, а понекад ону 
чија је кожа црна; али када пристиже време да са Јаковом по том обећању 
подели бројна грла, он не одржа реч, већ рече како ће му стоку дати сле- 
деће године, и то само зато што је завидео на бројности онога што је тре- 
бало припасти Јакову. И то што обећа он учини по истом реду као и пре- 
тходни пут, стога што је веровао да се такав прираст стада више не може 
очекивати; али када се опет исто догоди, он Јакова поново превари. 

11) Али у погледу светих слика, Јаков допусти да их Лаван сам про- 
нађе, и овај на то пристаде. Но Рахела, будући обавештена о томе, склони 
слике под седло камиле коју је јахала, и седе на њих, рекавши да је „при- 
родно стање“, у коме се налази, спречава да устане; стога Лаван одуста- 
де од даље потраге, не посумњавши да би се његова кћер у таквом стању 
могла и приближити сликама. Тако он склопи савез са Јаковом и свечано 
се обавеза да према њему неће починити никакво зло због онога што се 
догодило; и Јаков положи сличан завет, обећавши да ће волети Лаванове 
кћери. Ова заветовања они такође потврдише зазивањем имена Божијег 
за сведока, које утврдише подизањем стуба у обличју олтара на том брду 
које се од тада зове Гилеад, као што се и земља којој брдо припада назива 
Земља Гилеада. Па пошто уприличише свечану гозбу поводом направље- 
ног савеза, Лаван се врати дому. 


ПОГЛАВЉЕ ДВАДЕСЕТО 

О СУСРЕТУ ЈАКОВА И ЕСАВА 

1) Након што је Јаков продужио путовање према земљи канаанској, 
пред њим се указаше анђели и препоручише му да очува добру наду у 
повољне околности свог живљења у будућности; стога он то место анђе- 
оског указања назва Божијим логором. Потом, жељан да што пре сазна 
какве су намере његовог брата према њему, он посла пред собом гласнике 
са задатком да прибаве тачан извештај о свакој ствари која га се тицала, 
будући да бејаше уплашен због негдашњег непријатељства које је владало 
међу њима. Он задужи оне које је послао да кажу Есаву следеће: „Јаков је 
сматрао непожељним да живи заједно с Есавом све дотле док ј е овим овла- 
давао гнев против брата, те је стога напустио завичај; а сада се, мислећи 
да је дужина његовог одсуства морала учинити своје и поравнати разли- 
ке међу браћом, он враћа, доводећи са собом своје жене и децу своју, са 
свиме што поседује, те се предаје, скупа са оним што му је најдраже, бра- 
ту у руке, сматрајући својом највећом срећом да са њим подели оно што 
му је Бог милошћу даривао.“ Такву поруку гласници предадоше и Есав бе- 

ше њоме задовољан, али се подиже и крете у сусрет брату са пратњом од 
четири стотине људи. Јаков, када чу број оних са којима Есав к њему по- 
лази, веома се уплаши, али сву наду у ослобођење из невоље предаде Бо- 
гу, па поче разматрати како би могао, у околностима у којима се нашао, 
сачувати себе и оне који беху с њим, и надвладати непријатеље уколико 
би га зломислено напали. Тако се домисли да своју пратњу подели на два 
дела, те једне посла пред братовљеву скупину, а друге позва да му приђу 
посве близу, те да тако, уколико први буду надјачани у случају да на њих 
Есав насрне, могу у онима који ступају иза њих наћи прибежиште. Па на- 
кон што постави пратњу у том поретку, Јаков посла неколико људи да од- 
несу поклоне Есаву. Поклоне су сачињавали стока и велики број разних 
четвороножних животиња, таквих да су због своје реткости морале бити 
веома прихватљиве за оног ко би их примио на уздарје. Оне који беху та- 
ко отпремљени с поклонима Јаков је слао на извесном растојању једног од 
другог, тако да би се, појављивани у низу с даровима, могли учинити број- 
нији, због чега би се у Есаву, док прима низ поклона, стишавао гнев, уко- 
лико је још против брата острашћен. Поврх свега, Јаков је ове дароносце 
поучио да благо говоре са оним коме носе поклоне. 

2) Након што је Јаков читавог дана издавао таква задужења, присти- 
же ноћ, и он покрете напред читаву пратњу, па чим пређоше једну реку по 
имену Јабок, Јаков заостаде иза осталих, када се изненада пред њим поја- 
ви анђео који га принуди да се порвају. У тој борби Јаков надјача анђела 
који, побеђен, поче говорити људским језиком. У том обраћању анђео под- 
стицаше Јакова да буде задовољан оним што се управо догодило, те да не 
потцени победу коју је извојевао јер она нипошто није мала, будући да је 
савладао анђела Божијег: ту победу ваља ценити као знамен великих бла- 
гослова који ће се на њега од Бога спустити и чији изданци никада неће 
престати да избијају, али и као знак да ниједан човек неће бити одвише 
снажан за Јаковљеву моћ. Анђео му такође наложи да себе од сада назива 
Израиљом, што на хебрејском језику значи онај који се борио са божанским 
анђелом 11 . Ова обећања су учињена на молбу Јаковљеву; јер када је опазио 
да је пред њим анђео Божији, он од овога заиска да му означи шта ће га 
убудуће задесити. А када анђео изрече оно што смо већ изнели, он ишче- 
зе; али Јаков беше задовољан чувеним, и назва то место Фануел, што зна- 
чи лице Божије. И он тада осети бол од минуле борбе у тетиви препоне, те 
одлучи да се од тада па завазда уздржи од једења тог дела тела у животиња 
припреманих за обед. А у његову част и ми до данас чинимо исто. 

3) Када Јаков схвати да је његов брат близу, он нареди женама да пођу 
напред, свака понаособ са слушкињама, како би могле гледати држања 
људи у борби, уколико Есав буде изазвао сукоб. Јаков затим пође до Еса- 
ва и поклони се пред њим, а овај не имаде зло држање према њему, већ га 
поздрави и упита о пратњи тих жена и деце с њима; и затражи, након што 
је саслушао све што је желео да сазна о њима, да пођу заједно до њиховог 
оца; али како се Јаков поче претварати да је стока изнурена, Есав се вра- 
ти у Сеир где беше његово место становања, које је он сам преименовао у 
Чупавиште, због своје сопствене космате чупавости. 

ПОГЛАВЉЕ ДВАДЕСЕТ ПРВО 

О ПОВРЕДИ ДИНИНЕ ЧЕДНОСТИ 

1) Јаков потом стиже до места које се до данас зове Шатори (Суцот), 
а одатле оде до Шехема, који је канаански град. Будући да су у то време 
Шехемљани одржавали празничну светковину, Дина, која беше једина Ја- 
ковљева кћер, пође до града како би видела украсе што их носе жене те 
земље. Али када је угледа Шехем, син краља Хамора, он је насилно обљу- 
би, а будући да се веома заљуби у њу он затражи од оца да му Дину учини 
женом. Краљ удовољи овој жељи, и пође до Јакова, тражећи од њега доз- 
волу да његов син Шехем може по закону узети Дину за жену. Али Јаков, 
не знајући како да одбије жељу таквог достојанственика, али истовреме- 
но и знајући да му није дозвољено да кћер удаје за странца, умоли краља 
да му остави времена да обави саветовања поводом онога што овај од ње- 
га тражи. Тада га краљ напусти, оставши у нади да ће му Јаков одобрити 
жељено венчање. Тако добијено време Јаков искористи да обавести своје 
синове о скрнављењу Динином и о поруци Хаморовој, затраживши исто- 
времено од њих савет о томе шта би требало урадити. Синови, међутим, у 
највећем броју не рекоше ништа, јер нису знали какав би савет дали. Али 
се Симеон и Леви, браћа Динина по матери, сложише међу собом да изве- 
ду следеће предузеће: будући да је тада било време светковања, када Ше- 
хемљани беху предани спокојству и пировању, они се прикрадоше како 
би уочили час када ће сви коначно позаспати па онда, ушавши у град, по- 
секоше све мушкарце, укључујући и краља и његовог сина међу њима, и 
поштедевши само жене. А када то и без очеве сагласности учинише, они 
ослободише и са собом поведоше сестру. 

2) Јаков беше грдно запањен силином овог чина, и жестоко окриви си- 
нове због њега, али Бог стајаше уз њега и наговори га да ипак пронађе у 
себи храбрости; те да истовремено очисти своје шаторе и принесе исте 
оне жртве што их се заветовао да ће их принети када је први пут пошао 
у Месопотамију и видео божанску приказу. Па како се прихвати да очис- 
ти и све своје присташе, он набаса на слике Лаванових богова (јер он ра- 
није није знао да их је Рахела украла), па их положи на земљу оставивши 
их испод једног храста у Шехему. Напустивши то место, он принесе жрт- 
ве у Бетелу, месту на којем је видео своја привиђења приликом првог пу- 
товања у Месопотамију. 

3) А када и одатле пође даље, и пристиже наспрам Ефрате, он тамо са- 
храни Рахелу, која је преминула на порођају; те тако она беше једина од 
Јаковљеве родбине која није уз почасти сахрањена у Хеброну. А када је 
неко време ожали, он сина којег му је она умирући родила назва Венија- 
мином, због туге што мајка, родивши га, није с њиме преживела. Те се та- 
ко наврши укупан број деце Јаковљеве, дванаест синова и једна кћер. Од 
њих осморо беше законито, то јест шест од Лее и двоје од Рахеле, а чет- 
воро беше од слушкиња, по двоје од сваке, а имена свих њих већ смо ра- 
није изложили. 

ЈУДЕЈСКЕ СТАРИНЕ 

ПОГЛАВЉЕ ДВАДЕСЕТ ДРУГО 

КАКО ЈЕ ПРЕМИНУО ИСАК И БИО САХРАЊЕН У ХЕБРОНУ 


Одатле је Јаков дошао у Хеброн, град смештен међу Канаанцима, у 
којем је живео Исак, са којим, тако, још кратко време заједно поживе 
и његов син; Ребеку, пак, Јаков више није затекао међу живима: његова 
мајка већ беше сахрањена у величанственој гробници која им је припада- 
ла од њихових предака, и у којој јој се ускоро придружи и Исак, будући да 
премину убрзо након Јаковљевог доласка, и беше сахрањен крај жене од 
стране својих синова ту, у Хеброну. Исак беше човек којег је Бог веома во- 
лео, удостојавши га великих милости провиђења, у чему је наследио свог 
оца Аврама. Поживео је до дубоке старости, јер премину након што у вр- 
лини поживе стотину осамдесет и пет година. 



КЊИГА ДРУГА 

садржи период од две стотине дванаест година 

ОД ИСАКОВЕ СМРТИ ДО ИЗГОНА ИЗ ЕГИПТА 





ПОГЛАВЉЕ ПРВО 


КАКО СУ ЕСАВ И ЈАКОВ, СИНОВИ ИСАКОВИ, МЕДУ СОБОМ ПО- 
ДЕЛИЛИ СТАНИШТА, ПА ЈЕ ЕСАВ ЗАПОСЕО ИДУМЕЈУ А ЈАКОВ КА- 

НААН 

1) Након Исакове смрти његови су синови у одговарајућем односу по- 
делили расположива станишта, при чему ниједан није задржао све што је 
раније поседовао, већ је Есав напустио град Хеброн остављајући га брату 
и, населивши се у Сеиру, управљао Идумејом. Он је ову земљу именовао 
по себи, јер је он називан и Адомом, што је име које је задобио следећом 
пригодом. Једног дана, наиме, он се вратио из напорног лова веома гла- 
дан (ово се догодило још у његовом дечачком узрасту) и наишао је у дому 
на свог брата који је у том часу за вечеру обедовао супу од сочива, која бе- 
ше веома црвене боје; њена је боја учинила да је Есав још жаркије пожели 
те он затражи од брата да је и њему да за вечеру: али овај искористи бра- 
товљеву глад у своју корист, те га уцени да му препусти своје првенство у 
рођењу, на шта Есав, притеран глађу, пристаде, одиста му обећањем пре- 
пустивши, под једним храстом, своје првенство. Одатле потиче, с обзи- 
ром на црвенило те супе, надимак који су му као подруглицу придали са- 
временици, назвавши га Адом., будући да Јевреји оно што је црвено нази- 
вају „Адом“; па тако исто име беше дато и земљи, с тим што Грци ово из- 
менише у прихватљивији изговор и назваше је Идумеја. 

2) Есав постаде отац петорице синова, од којих Јаус, Јалумос и Кореус 
беху од једне жене, по имену Алибама; Алифаса му је, пак, родила Ада, а 
Рагуела трећа жена, Басемата, и то су сви Есавови синови. Надаље, Али- 
фас имаше пет законитих синова по именима Темар, Омер, Сафус, Готам 
и Каназ; шести, Амалек, не беше из законитог брака, већ је рођен од стра- 
не наложнице по имену Тамна. Они живљаху у делу Идумеје који се нази- 
ва Гебалитис, што потиче од имена Амалек, односно Амалекитис; ово сто- 
га што је Идумеја била велика земља са јединственим заједничким нази- 
вом, док су њени делови задржали имена својих посебних становника. 


ПОГЛАВЉЕ ДРУГО 

КАКО СУ ЈОСИФУ, НАЈМЛАТЈЕМ ЈАКОВЉЕВОМ СИНУ, ПОЗАВИДЕ- 
ЛА ЊЕГОВА БРАЋА КАДА МУ ЈЕДАН ПРЕДСКАЗАЈНИ САН ПРЕДО- 
ЧИ ЊЕГОВУ БУДУЋУ СРЕЋУ 

1) Тако се догодило да је Јаков напослетку стигао до тако велике среће 
какву је ретко који други човек достигао. Био је богатији од свих других 
становника те земље, а истовремено су му завидели и поштовали га због 
његових веома способних синова, јер не оскудеваху ни у чему од људских 

дарова, већ беху широкогруди, једнако у марљивости својих руку и издр- 
жљивости у тешком раду, а беху и домишљати у разумевању свега. И Бог 
над њиме одржаваше такво старање, такву бригу за његову срећу, шаљући 
Јакову највеће благослове, који деловаху чак и у ономе што је морало из- 
гледати попут најтугаљивијих околности, које су биле узроком познатог 
Изласка наших предака из Египта, то јест њега самог и његових потома- 
ка. А околности у којима се ово последње догодило беху следеће. Након 
што Јаков доби са Рахелом сина Јосифа, он га заволе више од свих оста- 
лих синова, једнако због лепоте његовог тела и блиставости његовог ума, 
јер је дечак надмашивао све у смотрености расуђивања. Али, оваква оче- 
ва осећања пробудила су завист и мржњу у Јосифовој браћи, а њих поја- 
чаше и његови снови које он пренесе оцу и браћи, а који су му предскази- 
вали његову будућу срећу; у овој зависти, међутим, нема ничег неуоби- 
чајеног, јер је у људској раси редован случај да се завиди најближим рођа- 
цима на њиховом напредовању. А приказања која је Јосиф имао у својим 
сновима беху следећа: 

2) Када су се налазили у јеку жетве, и Јосиф од стране Јакова беше по- 
слан, скупа са својом браћом, да сакупи плодину, он у сну прими сно- 
виђење које је веома правазилазило оно што су уобичајена указања када 
снивамо; када се Јосиф пробудио, он о овоме исприповеда браћи, да би и 
они могли просудити шта сновиђење предсказује. Рече им како је мину- 
ле ноћи видео да његов сноп жита још увек стоји на месту на којем га је 
оставио, али да су се њихови снопови пресавили до земље пред његовим, 
онако како се слуге клањају пред својим господарима. Али чим браћа раз- 
абраше да сновиђење прориче како ће Јосиф задобити велику моћ и бо- 
гатство, и да ће ова моћ стајати насупрот њима самима, они одлучише да 
никакво тумачење не казују Јосифу, као да тобоже они сан нису разуме- 
ли; уместо тога, браћа се помолише да се ниједан део онога што су они 
сумњали да је исправно тумачење сновиђења никада не обистини; а због 
свега овога они само понесоше у себи још већу мржњу према Јосифу. 

3) Али Бог, сасвим противно њиховој зависти, посла и друго сно- 
виђење Јосифу, које беше још упечатљивије од претходног; јер му приказа 
како Сунце узима Месец и све звезде са собом, и силази до земље, те се по- 
клања пред сневачем. Он сада рече о сновиђењу и оцу своме, а потом, не 
посумњавши ни у шта злонамерно, и браћи својој, када се нађоше заједно, 
те напослетку затражи од Јакова да растумачи шта би сновиђење могло 
значити. Јаков беше веома задовољан сном: јер, разматрајући предвиђање 
које је собом сновиђење носило, и домишљато и мудро погађајући његово 
значење, он се порадова великим стварима које оно најављује, с обзиром 
да навештава будућу срећу његовом сину; и да, благословом Божијим, до- 
лази време у којем ће Јосиф бити почашћен толико да заслужи обожа- 
вање родитеља и браће своје — ово, јер је Јаков слутио да Месец и Сун- 
це значе мајку и оца, стога што оно прво дарује пораст и гајење свега што 
постоји, а оно друго даје облик и опскрбљује снагом све што претрајава; а 
браћа беху звезде, будући да и њих беше једанаст на броју, као што је једа- 
наест и број звезда које своју моћ примају од Месеца и Сунца. 

4) И тако Јаков даде свој суд о овом сновиђењу, који беше веома до- 
мишљат. Али оваква тумачења проузроковаше велику жалост у браћи Јо- 
сифовој; и отада они њега почеше осећати такорећи као туђинца међу со- 
бом, гледајући искључиво са завишћу у све оне добре и пожељне ствари 
које обећаваху сновиђења, а не и у чињеницу да је њихов ималац брат њи- 
хов, са којим би, отуда, вероватно могли бити судеоници у срећи, па ка- 
ко су такође били и равноправна деца својим родитељима, да су тако исто 
могли бити и примаоци једнаке среће која би снашла ма кога од њих. Тако 
се они одлучише да убију јуношу; и, сви се заједно усагласивши у погле- 
ду решености, чим прикупљање жетве би свршено они пођоше у Шехем, 
који беше земља погодна за прехрану стоке, богата пасиштима; те тако 
они тамо напасаху стада, не упознавши оца са тим својим покретом до 
удаљених пашњака. Услед тога Јаков осети како се у њему буди горка зеб- 
ња у односу на синове, будући да ништа није знао о стању у којем живе на 
пасиштима, нити добивши ма какве гласове о правом стању у којем се на- 
лазе његова стада; па, стога што у њему узрасте страх за синове, он посла 
Јосифа да извиди стада и да сазна прилике у којима му се налазе браћа, те 
да потом донесе оцу речи о томе како се они владају. 


ПОГЛАВЉЕ ТРЕЋЕ 

КАКО БРАЋА, BO'EEHA МРЖЊОМ, ПРОДАДОШЕ ЈОСИФА У ЕГИ- 
ПАТ; И КАКО ОН ТАМО СТИЖЕ ДО ВЕЛИКЕ СЛАВЕ И ПРИЗНАТО- 
СТИ, И ПОТОМ ПОДВРЖЕ СВОЈУ БРАЋУ 

1) Чим браћа видеше како им Јосиф долази, они се веома обрадова- 
ше, али не природно, као сусрету са неким блиским, нити као ономе ко- 
га им шаље отац, него као каквом непријатељу који им је провиђењем Бо- 
жијим предан у руке; и будући да су већ одлучили да га убију, ово је била 
прилика која је лежала пред њима и коју нису смели пропустити. Али ка- 
да их Ребел, најстарији међу њима, виде у таквом расположењу и слож- 
не да изврше постављени циљ, он покуша да их наведе да се уздрже, пре- 
дочавајући им гнусност наумљеног предузећа и његову ужасну природу; 
он ихупозори да би се такав чин показао као сушто зло у очима Божијим 
и као безбожништво у очима људи, чак и да им жртва није сродник; али 
је тај злочин још и више окрутан и гнусан када је онај кога су намерава- 
ли да закољу њихов властити брат, и када се, тиме, неминовно поступа 
крајње бездушно према оцу закланог, па и према мајци која ће неизбеж- 
но бити безнадно очајна док буде нарицала над сином који јој је отргнут 
из загрљаја; све то, дакле, сасвим је изопачено. Тако их он преклињаше 
да имају обзира према својој властитој савести, и мудро размотре как- 
ва ће их штета задесити због смрти тако ваљаног детета, и уз то њихо- 
вог најмлађег брата; и да би се морали бојати Бога, који је уједно мотри- 
лац и сведок наума којег имају против свог брата; рече и то да ће их Бог 
већма заволети уколико се уздрже, и подарити им прилику за покајање и 
поправку; али, уколико продуже са остварењем тог чина, све врсте каз- 

ни сручиће на њих Бог због братовљевог убиства, стога што тиме оне- 
чишћују Његово провиђење, које је посвуда присутно и које неће преви- 
дети оно што се догодило, било да су у пустињи или у градовима; јер, ма 
где се човек налазио, мора се претпоставити да је тамо и Бог. Ребел им још 
каза и то да ће им њихова савест постати непријатељ уколико покушају 
да спроведу тако наказно дело, без обзира да ли ће је они сматрати уми- 
реном или ће се огласити онаквом какву ће морати да имају једни према 
другима када убију брата. Још додаде да је поред онога што је дотле гово- 
рио — да нипошто не може бити исправно убити сопственог брата макар 
и да их је он ма чиме повредио — такође веома добро заборавити на не- 
миле чинове тако блиских људи и пријатеља, чак и када су они такви да 
се осећају као недобронамерни, а да се они, пак, спремају да убију Јосифа 
који није крив ни за шта злонамерно према њима, те би у сваком случају 
бар немоћ његових младих година морала у њима пробудити милосрђе 
и нагнати да се уједине у његовој заштити. Тако би и повод убиства ово 
учинио још горим, будући да га они уклањају само због зависти према ње- 
говом будућем напредовању, у којем 6и равноправно и сасвим природно 
и они могли учествовати јер нису никакви странци већ најближи рођа- 
ци, те би на оно што Бог удељује Јосифу могли рачунати као на своје вла- 
стито. Стога морају веровати да ће бес Божији бити још строжи и неми- 
лосрднији због овог узрока, јер се они усуђују да посеку онога коме је сам 
Бог досудио да буде вредан таквог напредовања: убију ли га, онемогућиће 
да се испуни промисао Божија и намера Његовог доброчинства. 

2) Ребел је говорио браћи ово и још много штошта, користећи речи 
преклињања и покушавајући на сваки начин да их саклони од убијања 
свог брата. Али када виде да их његов говор ни у чему не ублажује, те да 
се они, напротив, журе да што пре изведу наумљено, он их посаветова да 
умање злочин у који ће се упустити уклањајући Јосифа. Ово, наиме, тре- 
ба разумети с обзиром да их је он испрва подстицао да, обуздавши осве- 
тољубивост, себе ипак одврате од злодела: али како је решеност да убију 
брата у њима ипак превладавала, Ребел им рече да они могу одмазду учи- 
нити и тако да се бар не предају тако безмерној кривици, у чему ће успе- 
ти уколико послушају бар његов следећи савет кад већ нису претходни: 
јер, рече, ако се већ мора прихватити да су они тако горљиво жељни ос- 
вете, он сматра да ипак нису толико рђави, већ да су надасве, у тој уну- 
тарњој присили којој се не могу отргнути, напросто лакомислени. Он их 
зато замоли да не убију брата својим властитим рукама, већ да га баце у 
дубоку јаму и пусте да у њој сам умре, чиме би они сами веома приходи- 
ли, будући да тако не би сопствене руке оскрнавили братовљевом крвљу. 
Са овим се ти млади људи радо сагласише, те тако Ребел узе Јосифа и веза 
гаужетом, те га пажљиво спусти у једну јаму у којој уопште не беше воде; 
он сам, пак, након што учини овако, пође да тражи пашњак који би пого- 
довао његовим стадима. 

3) Али Јуда, такође један од Јаковљевих синова, виде неке Арабљане, 
потомке Ишмаелове, како из земље Гилеада носе зачине и сиријску робуу 
Египат, па након што се Ребел одвоји од браће, Јуда их посаветова да изва- 

де Јосифа из јаме и продају га Арабљанима; јер, тако ће он засигурно ум- 
рети међу странцима, а они ће остати слободни од свог безочног чина. Та- 
ко и би одлучено, након чега браћа извадише Јосифа из јаме и продадоше 
га трговцима за двадесет златника. Он је тада имао седамнаест година. За 
то време Ребел, који током ноћи дође до јаме решен да избави Јосифа без 
знања остале браће, узалуд дозиваше брата јер из јаме до њега није стизао 
одговор, и он се уплаши да су га остали убили док је он био одсутан; а ка- 
да ту бојазан провери код браће, ови му испричаше шта се догодило и Ре- 
бел отиде од њих плачући. 

4) Када Јосифова браћа тако изведоше оно што су са њим наумили, по- 
чеше разматрати шта им ваља чинити да би избегли сумњи свога оца. Та- 
ко се домислише да од Јосифа узму огртач који је на њему био у часу ка- 
да је к њима дошао и када су га спустили у јаму, да га потргају на комаде 
које ће потопити у козју крв и потом понети и показати оцу као доказ да 
су Јосифа растргле дивље звери. Решивши тако, они по тој намисли сти- 
гоше до Јакова, који, међутим, већ беше сазнао за нестанак сина, али је 
по својој нарави још увек одбијао да прихвати оно најгоре што се могло 
догодити. Браћа, наиме, изјавише оно што се међу собом беху договори- 
ли — да они брата нису ни видели, и да не знају какав се несрећан слу- 
чај с њим догодио, али да су његов огртач нашли подеран на комаде и кр- 
вав, и да отуда сумњају да је допао дивљих звери и тако пострадао, на- 
равно, уколико је то огртач који је он на себи носио када је полазио од 
куће. Чувши то, Јаков изгуби пређашњу наду да је његов највољенији син 
ипак само заробљен; јер сада, увидевши да је подерани огртач непобитни 
доказ, он мораде одустати од других претпоставки, јер се одвише добро 
сећао да је нађени огртач управо онај у којем је Јосифа послао браћи. Сто- 
га се Јаков надаље посве препусти горком јадиковању, баш као да му је Јо- 
сиф једини син, плачући неутешно без одушке и одмора; а патња његова 
трајаше већ дуго, јер је осећао ударац несреће и пре но што се срео са ос- 
талим синовима, те је и сам нагађајући стрепео да су Јосифа разнеле зве- 
ри. Тако се сада напокон сруши на тле одевен у саргију, опхрван најтежим 
болом и утучен толико да речи утехе не допираху до њега, баш као што му 
ни боли душе нимало не јењаваху са протицањем времена. 


ПОГЛАВЉЕ ЧЕТВРТО 

О ЈОСИФОВОЈ ЧЕДНОСТИ 

1) Човек који је у Египту Јосифа купио од трговаца био је Потифар, 
главни кувар египатског фараона. Јосиф је код њега наишао на велико 
уважавање, и овај га је поучавао знањима слободног човека, уједно га др- 
жећи на исхрани бољој од оне која је додељена робовима. Потифар је вре- 
меном Јосифу поверио вођење свог домаћинства. Тако је младић уживао 
преимућства повлашћенног положаја, а да при том, упркос промени ус- 
лова живљења, није ништа изгубио од врлине која га је раније красила. 

Поврх свега је успевао да и у таквој средини управља искушењима која 
су искрсавала испред непостојаних страсти његовог младићког живота, 
које је, међутим, државо брижљиво скривене, имајући превасходно на 
уму свој будући напредак. 

2) Тако дође и до тога да се господарева жена заљуби у Јосифа, и то јед- 
нако због његове телесне лепоте и вештине у управљању пословима, која 
претпостави да ће, уколико му јасно стави до знања своју жељу, лако на- 
терати младића да легне с њом, сматрајући да ће он видети срећу у томе 
што га на такав начин жели сама господарица; при том, међутим, ова же- 
на рачунаше само на његов положај повлашћеног роба, а не и на његову 
постојаност која је остала непромењена и поред тога што се тако измени- 
ше услови његовог живота. Стога му она јасно објави своје непристојне 
склоности, говорећи му да дође к њој да поделе постељу. Он, међутим, од- 
би сва њена убеђивања и молбе, имајући на уму како вера не допушта да 
иде тако далеко с њом, јер би то значило укаљати и повредити оног који 
га је купио и удостојио тако издашних почасти. И зато, насупрот њеној 
жељи, Јосиф је подстицаше да обузда своју страст, предочавајући јој раз- 
логе немогућности испуњења њене похоте, за коју је држао да ће бити са- 
владана уколико је он ничим не подржи у нади да се може остварити. Та- 
ко јој рече да ће он, са своје стране, одолети и без попуштања издржати 
све на шта буде био присиљаван, јер, иако је допао стања ропства, он није 
учинио ништа противно својој господарици, те му може бити опроштено 
његово држање у њеним тако противречним захтевима. Али овакво чвр- 
сто супротстављање Јосифово, које господарица нипошто није очекива- 
ла, њу само учини још насртљивијом; па како већ беше крајње опседнута 
својом блудном страшћу, она се одлучи да свој план управи у другачијем 
настојању. 

3) Тако, када дође време великог свенародног празника у којем беше 
обичај да се жене јавно показују у свом најсвечанијем виду, Потифарова 
се жена пред мужем направи болесном, уграбивши тако прилику за са- 
моћу и доколицу, како би могла поново сколити Јосифа. Чим се, дакле, 
таква прилика указала, она у наговарању употреби речи нежније но што 
их је икада користила, говорећи да би за њега било добро да се предао 
већ њеним првим захтевима, и да јој није одговорио одбијањем, једнако 
због поштовања које је морао имати уваживши њу која му се нудила, као 
и због горљивости њене страсти која ју је гонила као да није његова гос- 
подарица која га је заправо удостојила спуштањем испод свог достојан- 
ства; али такође рече да се он и сада може исправити послушавши њен са- 
вет и поступити смотреније, отрвши са себе љагу своје претходне непро- 
мишљености. Па расуђујући тако као да помишља како Јосиф није очеки- 
вао ово тобоже великодушно понављање захтева што га је сада уприлича- 
вала са чак још снажнијом пожудношћу него раније (јер беше јасно да је 
њено претварање како је болесна учињено само због њега, кога је претпо- 
стављала празнику и светковању); или као да је он њеним ранијим увера- 
вањима до тада противречио само стога што није веровао да могу бити 
озбиљна, док му она, ето, сада даје довољно уверљивих доказа, тим својим 

понављањем молбе отклањајући сумњу да је каква превара то што му се 
тако пожудно намеће — тек, она га сада увераваше да ће, уколико се по- 
винује њеним осећањима, моћи да очекује само увећање свих оних пред- 
ности у положају и моћи што их је до сада задобио, јер ће његова пониз- 
ност њу обавезати да му помогне; али жена рече и то да он, ако, пак, по- 
нови одбијање њених жеља и радије изабере очување гласа о својој чед- 
ности но љубав своје господарице, може поуздано рачунати на њену мр- 
жњу и освету; тако да ништа неће добити таквим поступањем, стога што 
ће га у том случају она оптужити а себе натерати на кривоклетство пред 
мужем коме ће казати да је он насрнуо на њену част: а Потифар ће пре 
послушати њене речи него његове, макар ове све дотад и биле увек у пу- 
ном сагласју с истином. 

4) Након што је жена изговорила ове речи, напослетку праћене и суза- 
ма у очима, чак ни сажаљење које поче осећати није могло одвратити Јо- 
сифа од његове чедности, нити га је страх могао присилити да пристане 
на њене захтеве; већ се он и даље супротстављаше њеним убеђивањима 
и не уступаше пред преклињањима, страшећи се да учини рђаву ствар и 
изабравши да се радије подвргне и најоштријим казнама него да ужива у 
тренутним предностима, не чинећи ништа што његова властита савест не 
би одобрила као вредно залагања. Он је такође подсети да је она удата же- 
на, те да би живот морала делити искључиво са својим мужем, и молећи је 
да одговорно разматрање те чињенице за њу буде важније него тренутна 
похотљива доколица, због које ће се касније кајати и којом ће само на себе 
навући невољу, а да тиме неће исправити оно што је погрешно учињено. 
Такође је подсети и на страх који она мора непрестано имати да не буду 
ухваћени, те да је предност коју доноси скривање несигурна и да само до- 
тле док њена порочност не постане позната [они могу имати мира]; док, 
с друге стране, она може уживати у друштву свога мужа без икакве опас- 
ности. Овоме додаде да у друштву сопственог супруга она може пронаћи 
и велико самопоуздање у својој доброј савести једнако пред Богом и пред 
људима. Тако да ће, све у свему, бити боље да се према Јосифу односи као 
господарица, и да је боље да свој ауторитет над њиме, док он истрајава у 
чедности, користи другачије него да обоје буду осрамоћени за порочност 
коју би могли скривити; као и да је, напослетку, боље живети на таквом 
добру и искрености, него зависити од нада у скривање рђавих чинова. 

5) Казавши тако, па и још више, Јосиф покушаваше да обузда жени- 
ну насилну страст, те да њена осећања стиша позивањем на власт разло- 
га разума; али она од тога постајаше само још разузданија и пожуднија; 
па будући да жена већ очајаваше у свом убеђивању, она стави руке на 
младића решена да га присили. Али чим се Јосиф отрже од ње — при че- 
му мораде оставити и своју одећу — и успе умаћи из њене одаје, жена се 
силно уплаши да ће он одмах открити њену развратност Потифару, ње- 
ном мужу, осетивши истовремено и снажан бол због увреде коју јој је Јо- 
сиф нанео. Тако се она одлучи да га предухитри, те да лажно оптужи Јо- 
сифа пред Потифаром, и тиме се освети за његов понос и презир који је 
показао према њој; веровала је да је мудро такво што учинити јер је до- 

вољан доказ то што је жена, те да ће тако предупредити његово оптужи- 
вање. Сходно томе, она седе растројена и опхрвана жалошћу, лицемер- 
но глумећи љутитост и преметнувши до изгледа дубоке ожалошћености, 
због тобожњег насртаја на њену чедност, оно што беше само разочара- 
ност њене похоте. Тако, када њен муж стиже кући те је, узнемирен ти- 
ме што је види у таквом стању, упита за узрок растројености у којем ју 
је затекао, она поче оптуживати Јосифа: „О, мужу мој“, рече му, „можеш 
ли живети и дана дуже уколико не казниш роба који зажуде да оскрнави 
твоју постељу; њега који је био нико и ништа када дође у наш дом, те се 
тако мораше опходити са свом смерношћу; нити показа да има на уму ус- 
луге које прими од твоје дарежљивости (јер он мора бити веома незахвал- 
на особа без обзира што се у сваком погледу понашао на нама угодан на- 
чин): овај је човек, рекох, имао скривен план да злоупотреби твоју жену, 
и то се имало догодити у време празника, знајући да ћеш ти бити одсутан. 
Тако је сада јасно да је његова негдашња смерност била само уздржавање 
због страха којег је осећао од тебе, а не последица доиста добре нарави и 
разбора, због којих он у твојим очима заслужи да буде почаствован дале- 
ко изнад онога што завређује и чему се могао надати — јер ето, до те се 
мере он узохоли да се усуди закључити како њему, изабраном пре чак и 
најстаријих слугу, коме беше као прикладном поверено твоје имање и уп- 
рављање над иметком твоје породице, може бити допуштено и да дирне 
у твоју жену.“ Уз то, када доврши своје казивање, жена показа мужу и Јо- 
сифову одећу, као да ју је тобоже он оставио након што је покушао да над 
њом учини насиље. Потифар не беше кадар да не поверује у оно што су 
му женине сузе показивале а речи казивале, нити беше кадар да посумња 
у оно што виде очима заведеним љубављу према њој, па ни да се упусти у 
испитивање онога што је заиста истина; већ, узевши здраво за готово да 
је његова супруга смерна жена, и осудивши Јосифа као злочестог човека, 
он га баци у затвор као најгорег злочинца, задржавши, после свега, још и 
боље мишљење о својој жени, држећи се њеног сведочења према којем је 
она жена изврсне смерности и чедности. 


ПОГЛАВЉЕ ПЕТО 

КОЈЕ СУ СТВАРИ ЗАДЕСИЛЕ ЈОСИФА У ЗАТВОРУ 

1) Јосиф се, међутим, реши да све препусти Богу, не упуштајући се у 
властиту одбрану нити дајући властити тачан приказ чињеница и окол- 
ности због којих допаде затвора, већ се ћутке подвргавајући оковима и 
болу у којима се обрете, чврсто верујући да ће Бог, који је знао узрок ње- 
гове патње и праву истину о збивањима, бити моћнији од оних који ње- 
му зададоше такве казне. И заиста, он убрзо доби доказ исправности вере 
у овакво провиђење: јер, чувар затвора поклони пажњу Јосифовој дота- 
дашњој бризи и оданости у свим господаревим пословима којима се до- 
тле предано посвећивао, као и достојанству његовог држања, те му опус- 

ти окове и тиме његову несрећу учини лакшом и подношљивијом. Чувар 
му такође и омогући бољу исхрану него другим затвореницима. А када би 
време њиховог тешког рада било окончано, Јосиф би се упуштао у разго- 
вор са својим сапатницима међу сужњима, који пропитиваху једни дру- 
ге о околностима због којих су допали затвора; међу овима се налазио и 
краљев пехарник којег је владар дуго веома поштовао, али га је потом, у 
наступу беса, бацио у окове. Овај човек је делио тамнички простор са Јо- 
сифом, и веома се са њиме зближио, па му једном приликом, примећујући 
да овај боље разумева ствари од осталих, исприча један сан за чије зна- 
чење од Јосифа заиска тумачење, при том се пожаливши да му је, поред 
мука којима га је подвргао краљ, још и Бог са своје стране додао патње 
сколивши га неразговетним сновима. 

2) Сужањ тако каза како је у сну видео три грозда како висе са три 
гране винове лозе, већ доспевши до пуне величине и дозрели за бербу; 
и да их је он затим почео цедити у пехар који је краљ држао у руци, а за- 
тим је тако исцеђени сок дао да пије краљу који га је примио с очиглед- 
ном пријатношћу. Ово је, дакле, било оно што је у сну видео затвореник, 
који затражи од Јосифа да му, уколико се ишта разуме у ствари тумачења, 
одгонетне шта визија предсказује. Јосиф му одмах пожеле добру срећу 
будући да очекује да ће бити ослобођен окова за три дана, стога што је 
краљу потребна његова служба, те је намеран да га врати на задужење. 
Јер, рече Јосиф, Бог удељује људима вино са добром намером. А управо 
је такво вино проливено и на сневача, будући да је оно залога верности и 
узајамне оданости међу људима; оно ставља тачку на њихове свађе и од- 
носи страдање и жаловање из ума оних који се у таквом стању налазе, ис- 
пуњавајући их радошћу. „Кажеш да си та три грозда својом руком изгње- 
чио, и да је краљ примио сок: јасно је, према томе, да је такво сновиђење 
за твоје добро и да ти предсказује ослобођење од тренутне туге за тачно 
онолико дана колико беше грана са којих си убрао гроздове у своме сну. 
Али када се ускоро одиста нађеш у повољним околностима, немој забора- 
вити мене који сам ти ихунапред прорекао, јер нас двојица нисмо у затво- 
ру ни због каквог злочина, већ смо због наше честитости и трезвености 
прокажени да подносимо казне додељене нам од стране зликоваца, а да 
при том нисмо желели да повредимо оног који нас је у патњу гурнуо, иа- 
ко 6и нам то донело задовољење." Пехарник се, дакле, што је сасвим при- 
родно, обрадова оваквом тумачењу сна, те сад спокојно чекаше извршење 
онога што му је тако унапред предочено. 

3) Са њима, међутим, бејаше и други високи достојанственик, слуга 
краљев, по звању први пекар, који се нашао окован заједно са пехарни- 
ком. Чувши Јосифово тумачење и он пронађе разлога за наду, стога што се 
и њему самом у сну указала визија. И он, наравно, одмах од Јосифа затра- 
жи да му каже шта би могло значити оно што је уснио претходне ноћи. А 
ти снови текоше овако: ,Нинило ми се да носим три кошаре на глави; две 
беху пуне хлепчића, а трећа пуна слаткиша и другог јестива, таквих које 
се припремају за краља. Али тада кошаре спопаде нека живина те посве 
изједе њихов садржај, не обазирући се на моје покушаје да их отерам." Ре- 

кавши то, пекар очекиваше предвиђање налик ономе што га је пехарник 
добио. Али Јосиф, промисливши и размотривши све што се у сну садржа- 
вало, рече да би одиста најрадије сневачу тумачењем предсказао повољ- 
не удесе, а не онакве какве их речени сан разоткрива. Јер, рече Јосиф, сан 
сневачу казује да му је још само три дана живота преостало, јер те три ко- 
шаре означавају да ће у трећи дан бити разапет, те да ће га перад изјес- 
ти а да он више неће бити у стању себи да помогне. И тако се догоди да 
су оба ова сна исходила тачно оним догађајима што их је Јосиф предска- 
зао сваком сневачу понаособ; јер, трећега дана од ових тумачења, када је 
краљ прослављао свој рођендан, он наложи да се разапне главни пекар, 
али и да се пехарник пусти на слободу и да му се поврати његово раније 
намештење. 

4) Након што је издржао две године у оковима, сам Бог ослободи Јо- 
сифа из сужањства, будући да никаква помоћ не дође од пехарника који 
се не сећаше онога што је претходно обећао. А оно што Бог уреди као на- 
чин избављења, изгледаше овако како ћемо описати. Наиме, краљ египат- 
ски, фараон, једне је ноћи уснио два сновиђења, а одмах након ових при- 
казања у сан му дођоше и њихова тумачења. Али фараон ове потоње од- 
мах заборави, док му, напротив, снови осташе у сећању. Осећајући, тако, 
узнемиреност ониме што је уснуо, јер му се све чинило испуњено сетом, 
он одмах сутрадан позва најмудрије људе диљем Египта, желећи да од 
њих сазна значење својих снова. Али када се сви они показаше неодлуч- 
ним, краљ се још већма узнемири. И тек тада, када виде растројење у које 
допаде фараон, краљевом пехарнику дође у сећање успомена на Јосифа и 
његову вештину у тумачењу снова; тако он изађе пред фараона и исприча 
му како је у затвору и сам имао визију, и како су збивања текла онако ка- 
ко је проречено; и још додаде како је сновиђење имао и главни пекар, онај 
који је разапет истог дана када је он ослобођен, и како се и тај удес дого- 
дио сасвим у складу са оним како га је Јосиф предсказао. А тај Јосиф као 
роб лежи у оковима, у које га је бацио краљев главни кувар, Потифар, иа- 
ко је Јосиф један од најплеменитијих људи јеврејске крви и — како дода- 
де пехарник — његов отац је живео у великој раскоши. „Ако, дакле, по- 
шаљете по њега и не одбаците га због мноштва његових несрећних уде- 
са, сазнаћете шта ваши снови одиста значе.“ Тако краљ заповеди да дове- 
ду Јосифа а они којима то заповеди одмах заповест и извршише, довев- 
ши Јосифа након што му уредише одећу да изгледаше довољно пријатно 
за краљеве навике. 

5) Али, мимо обичаја, краљ одмах узе Јосифа за руку и рече му: „О, 
млади човече, један од мојих слугу устврдио је и собом сведочи да си ти 
најбоља и највештија особа са којом бих се могао посаветовати; удостоји 
ме, дакле, истих услуга што си их уделио моме слузи и реци ми какве ми 
то удесе унапред предочавају моји снови; но ја бих желео да изговориш 
све, не устежући се због страха, нити ми ласкајући речима лажним или 
таквим које би ми могле звучати угодно, без обзира што би истина мо- 
гла бити по мене неповољна. Дакле, мени се у сну привидело да, шетајући 
крај реке, видех седам веома великих и дебелих крава на окупу, како иду 

од реке према мочварама; али у исто време видех и седам других крава ка- 
ко пресрећу оне прве излазећи из мочвара, но ове друге изгледаху ванред- 
но изнурене и болесне, те ове друге поједоше оне прве, али им то не по- 
може, будући да не изгледаху ништа боље него пре, ништа мање упадљи- 
во погођене глађу. Након што имах ово сновиђење, ја се пробудих, те, би- 
вајући посве пометен, стадох промишљати шта би ове приказе могле зна- 
чити, и тако поново падох у сан, и у њему добих нове визије, још раскош- 
није од претходних, али и такве да ме још већма ужаснуше и узнемирише. 
Видех, дакле, седам житних класова како расту из једног корена, са глави- 
цама отежалим од терета зрна која су носила, превешене од плодова који 
беху дозрели и спремни за бербу; а поред ових видех седам других жит- 
них класова, мршавих и слабашних, како вапе за кишом, али се острвљују 
и посве изједају и прождиру оне који су били дозрели за бербу, што ме је 
бацило у велику зачуђеност." 

6) На све ово Јосиф одговори: „Овај сан“, рече он, „о, краљу, иако је 
виђен у два различита обличја, означава један исти след догађаја; јер, када 
си видео да дебеле краве, које су животиње саздане за орање и тежак рад, 
бивају прождране од стране оних слабашних, те када након тога виде где 
житно класје бива поједено од стране оних танушних класова, све то јед- 
нако прориче велику глад и оскудицу за плодовима земље исти онај број 
година колико им у Египту претходише у условима изобиља; штавише, 
снови казују да ће множина плодова ових година изобиља бити потро- 
шено у годинама немаштине, те да ће та оскудица неопходних намирница 
веома тешко бити надокнађена; на ово, наиме, указује то што се болесне 
краве, без обзира што поједоше оне од бољега соја, ипак не успеше заси- 
тити. Али Бог, тиме што људима показује шта ће им се догодити, не чини 
то стога да би их жалостио, већ зато да 6и, познајући унапред оно што ће 
се збити, могли својом смотреношћу учинити предсказане удесе подно- 
шљивијим. Ако ти, дакле, брижљиво располажеш оним изобиљем прино- 
са којима ти је земља рађала минулих година, моћи ћеш да обезбедиш да 
се предстојећа несрећа не осети међу Египћанима." 

7) Краљ се овде мораде зачудити виспрености и истанчаности ума Јо- 
сифовог. Стога га упита на који би он начин, да може, располагао жетвом 
из претходних година изобиља, тако да она учини мршаву жетву из пред- 
стојећих година подношљивијом. Јосиф у одговор даде краљу следећи са- 
вет: да приштеди приносе добре жетве, те да не дозволи Египћанима да 
их расипају раскошним живљењем, већ да ризниче све оно што би у рас- 
коши потрошили преко неопходних потреба, чиме ће се супротставити 
предстојећем добу несташице. Јосиф такође умољаваше фараона да пре- 
узме жито од ратара, и да им остави само онолико колико им је потребно 
за њихову властиту исхрану. Фараон сада беше још већма изненађен, не 
више само Јосифовим тумачењем снова, већ и мудрим саветом којег му 
овај даде, те му у награду повери располагање житним приносом. Јосиф 
тако доби моћ да учини све што нађе сходним за добробит народа Египта 
и самог фараона, који је сматрао да ће се онај ко се први домислио таквом 
начину располагања приносом показати и најбољим у надгледању њего- 

вог спровођења. Тако Јосифу допаде велика моћ, дата му лично од фара- 
она који му допусти да се користи његовим печатом, да се одева у пурпур 
и вози у сопственим кочијама широм Египта, те да преузима жито од ра- 
тара остављајући свакоме само онолико колико је довољно за сејање и за 
прехрану, али при том никоме не откривајући разлог зашто тако чини. 


ПОГЛАВЉЕШЕСТО 

КАКО ЈЕ ЈОСИФ, НАКОН ШТО ЈЕ ПОСТАО ЧУВЕН У ЕГИПТУ, ПОТЧИ- 
НИО СЕБИ СВОЈУ БРАЋУ 

1) Јосиф тако стиже до своје тридесете године, уживајући велике по- 
части од краља који га је називао Псотом Фанех, с обзиром на чудесна по- 
стигнућа његове мудрости; ово име, наиме, означава откриваоца тајни. 
Такође се Јосиф и оженио женом веома великих врлина, кћерком Пете- 
фреовом [Потифаровом], једног од свештеника Хелиополиса, која беше 
девица по имену Асенат. Са њом Јосиф доби децу рођену пре но што сти- 
гоше године оскудице: Манасеха, старијег сина, чије име значи заборав- 
ни , јер он Јосифу донесе срећу која учини да заборави на минуле недаће; 
и Ефраима, млађег сина, чије име значи васпосгпављени , јер је Јосиф тим 
именом прослављао свој повратак слободи својих предака. Дакле, када 
Египтом прође седам година благостања, осме године, управо у складу са 
Јосифовим предсказањем, наступи глад; па будући да оваква глад сколи 
Египћане који о њој од раније нису имали искуства, они беху њоме крајње 
погођени, и дотрчаше пред краљеве капије; а он тада позва Јосифа, који 
им стаде продавати жито, поставши тако по општем признању спасилац 
свеколиког египатског живља. Штавише, он не отвори своју тржницу са- 
мо људима његове земље, већ су и странци имали слободу да на њој ку- 
пују; јер је Јосиф сматрао да и други људи, који су по природи истога рода, 
морају добијати подршку од оних који су живели у благостању. 

2) Тако се догоди и да Јаков [Јосифов остарели отац], чувши да и 
туђинци могу трговати у Египту, посла тамо синове да купе жито, будући 
да је и земља Канаан била чемерно погођена глађу која је својом огромном 
бедом опустошила васцели свет. Јаков уз себе задржа само Венијамина, 
којег му је родила Рахела, и који тако беше брат по мајци са Јосифом. Ови 
Јаковљеви синови доиста и стигоше до Египта, и, желећи да купе жито, 
пријавише се код Јосифа без чијег се одобрења ниједан посао ове врсте 
није могао обавити, јер су сви они који су хтели да стекну какве повласти- 
це код краља могли то учинити само водећи рачуна да укажу поштовање 
Јосифу. Тако се догоди да, стигавши до Јосифа, браћа нису ништа знала о 
њему, док их он, међутим, лако препознаде: јер он бејаше сасвим млад ка- 
да их напусти, а сада је стигао до доби у којој су црте његовога лика биле 
измењене, те им он остаде непознат; поврх тога, и величина достојанства 
у којој им се указао није им дозвољала да уопште и посумњају да би се 
пред њима могао налазити њихов брат. Он стога одлучи да над њима из- 

веде испитивање о осећањима што су их сада имали о негдашњим удеси- 
ма, који су довели до тако несагледивих последица; решивши тако, Јосиф 
најпре одби да им прода жито, а потом их набеди да су дошли као уходе 
краљевих послова, приспевши из неколико земаља и удруживши се зајед- 
но претварајући се да су истога рода, премда није могуће да један отац мо- 
же отхранити толико синова, и то тако лепих лица каква беху њихова, бу- 
дући да одгајање толико много деце не могу себи лако приуштити ни са- 
ми краљеви. Све ово Јосиф изведе како би открио каквог је стањаи шта се 
догодило с његовим оцем након што је Јосиф од њега отишао, као и да би 
сазнао шта се догодило с братом Венијамином; јер Јосиф страховаше да су 
они предузели слично непочинство и над млађим братом као што га негда 
изведоше над њим самим, те да су и Венијамина уклонили. 

3) Чувши Јосифова набеђивања, његова се браћа нађоше у великој 
препасти и ужаснутости, мислећи како им се грдна опасност надвила над 
главом. Па ипак, ништа од тога не показиваху пред Јосифом, и стајаху 
чврсто пред оптужбама које се на њих свалише, препустивши најстаријем 
међу собом, Ребелу, да буде гласноговорник њихове одбране. „Нисмо ова- 
мо дошли“, рече он, „ни са каквом намером, нити да би смо на ма који на- 
чин нанели штету краљевим пословима; ми само желимо да опстанемо, 
те смо претпоставили да би нам твоја човечност могла бити уточиште 
пред јадимау којима грца наша земља, будући да чусмо за твоју понуду да 
продајеш жито не само својим земљацима него и туђинцима, и да си од- 
лучио да тим житом располажеш на начин да омогућиш да га прибаве, и 
тако се у животу очувају, сви који за њиме имају потребу. А што се тиче 
твоје неверице да смо сви ми, које сад оптужујеш, браћа и од исте крви, 
да је то истина јасно показује особеност црта наших лица, која се од јед- 
ног до другог међу нама не разликује. Име нашег оца, који је хебрејског 
рода, јесте Јаков, и он је имао дванаесторицу синова од четири жене; и 
нас дванаесторица, док живесмо заједно, бејасмо срећни; али када један 
од браће међу нама, по имену Јосиф, премину, све што чинисмо пође на 
зло, јер се наш отац не могаше одупрети непрестаном жаловању за неста- 
лим сином; те тако сви допадосмо невоље, једнако због братовљеве смрти, 
и због очајног стања нашега оца. Тако смо, ето, приспели овамо да бисмо 
купили жито, поверивши бригу о оцу и остатку наших породица Венија- 
мину, најмлађем брату; па уколико пошаљеш гласника нашем дому, моћи 
ћеш да утврдиш да ли смо одиста криви за макар и најмању лажну реч ов- 
де изговорену." 

4) Тако Ребел настојаше да увери Јосифа у оправданост бољег мишљења 
о њима. Али када Јосиф сазнаде да му је отац Јаков још увек жив а и да ни 
Венијамина браћа нису уклонила, он наложи да сви заједно буду ставље- 
ни у затвор, намеравајући да их, када му време допусти доколицу, подроб- 
није испита о њиховим пословима. Стога их трећег дана изведе напоље и 
обрати им се следећим речима: „Будући да ви без одступања тврдите да 
нисте овамо дошли да нанесете ма какву штету краљевим пословима, као 
и да сте сви међусобно браћа, односно синови једног оца чије сте име сао- 
пштили, уверићете ме у истинитост онога што казујете уколико овде оста- 

вите једног од вас који никакву позледу с наше стране неће претрпети; за 
то ћете време однети жито вашем оцу и потом се опет овде вратити и са 
собом повести најмлађег брата за којег рекосте да сте га крај оца остави- 
ли; толико ће, ето, бити довољно да ме увери да је истина оно што ми ка- 
зивасте.“ Чувши ово, браћа се нађоше у још већем јаду но што беху раније; 
почеше плакати и непрестано у присећању један другог осуђиваху за стра- 
дање Јосифово, говорећи да су допали ове беде због одмазде коју им Бог 
досуди за оно зло што га негда починише над Јосифом. А Ребел беше међу 
њима најгласнији у пребацивању за такво одоцнело покајање из којег се 
више никакво добро не може изродити за Јосифа; и ревносно их подсти- 
цаше да стрпљиво подносе патње које их сада сколише, јер су оне све по- 
текле од Бога као казна за оно што се са њихове стране збило са изгубље- 
ним братом. Тако они говораху један другом, и не претпостављајући да Јо- 
сиф разуме њихов језик. И тек сада се, након Ребелових речи, потпуна туга 
распростре по њима, а са њоме и покајање за оно што су некада учинили. 
И они сами напослетку проклеше зло које негда извршише, због којег са- 
да и сами себи признаше да је правична свака казна којој их Бог подвргне. 
Али када Јосиф виде у какву жалост браћа западоше, он беше силно пот- 
ресен толико да и сам бризну у плач па се, не желећи да га они таквог виде, 
повуче. После извесног времена он се, међутим, врати, па, узевши Симе- 
она као залогу за повратак његове браће, осталима наложи да пођу својим 
путем и са собом понесу жито које су купили. Уз то у поверењу заповеди 
свом управнику да крадом стави новац који су платили за куповину жита 
у њихове торбе, и да их са њиме отпусти; и овај налог беше извршен. 

5) Када синови Јаковљеви дођоше у земљу Канаан, испричаше оцу све 
што им се догодило у Египту, да беху оптужени да су тамо послани с на- 
мером да уходе послове краљеве, те како се беху бранили тиме што ис- 
тицаху да су сви међусобно браћа и да су једанаестог брата оставили код 
оца — али да им у то није поверовано. Испричаше и како су стога мора- 
ли да оставе Симеона код великог намесника, све док се и Венијамин та- 
мо не покаже као сведок истинитости онога што су казивали; рекавши то, 
браћа замолише оца да се ништа не брине, те да пусти младића да пође са 
њима назад у Египат. Али Јаков не беше задовољан ничим од онога што 
његови синови беху дотле учинили; сматраше да је већ и Симеоново за- 
државање гнусан чин, те да би било будаласто пустити у исту недаћу и 
Венијамина. Оставши при таквом ставу, Јаков се не предаде ни Ребело- 
вом убеђивању, иако га је овај веома молио, рекавши чак како пристаје да 
у одмазду Јаков побије сву његову децу а своје унуке, уколико се ма как- 
ва штета догоди Венијамину током путовања. Али све беше узалуд. Тако 
браћа осташе у немоћи збуњена, и више не знаше шта би урадили, а поврх 
свега догоди се и још једна чудна незгода која их још и више помете — ато 
беше откриће новца којег пронађоше скривеног у својим торбама са жи- 
том. Тако прође неко време, али чак и када жито што су га купили беше 
потрошено, те када их поново спопаде глад и нужда их притера, Јаков се 
још увек не одлучиваше да пошаље Венијамина са браћом, иако свима бе- 
ше јасно да им нема повратка у Египат уколико са собом не доведу онога 

чији су долазак обећали. Глад сваким даном постајаше све већа и синови 
непрестано преклињаху оца, али он уопште и не помишљаше да у овак- 
вим околностима промени одлуку. Зато се Јуда, који је оштру нарав имао 
и у другим приликама, веома одрешито обрати оцу, рекавши му да се не 
мора бојати за свог сина, нити сумњати у најгоре; јер се ништа не може 
догодити Венијамину а да то не буде намера Божија, па отуда и неминов- 
но збивање, будући да је Јаков тако присан с Богом; зато отац не би смео 
проклињати синове пребацујући им наводно очигледно погибељно пона- 
шање, нити им због свог неразумног страха за Венијамина даље сме ус- 
краћивати обиље хране које могу добити од фараона, већ да мора водити 
рачуна о спасавању Симеона, будући да ће таквим спречавањем Венија- 
миновог поласка довести до тога да Симеон настрада. Јуда га подстицаше 
да бригу о сину повери Богу, и додаде да ће и он сам положити свој живот 
како би оцу вратио другог сина. Напослетку успеше убедити Јакова, и он 
пусти Венијамина да пође с њима, удвостручивши новац намењен за ку- 
повину жита; Јаков такође посла и поклон Јосифу у виду плодова кана- 
анске земље, балсама и калофонијума, терпентина и меда. Када дође час 
поласка отац проли многе сузе, исто учинише и синови, а разлози за бри- 
гу беху различити: отац је стрепео да ли ће му се безбедни вратити са пу- 
товања, а синови су се бојали да ли ће оца у добру затећи, и неће ли му се 
штогод рђаво десити због жаловања над њиховим одсуством. Ово јадико- 
вање потраја цели дан, тако да најпосле старац занемоћа од туге, и не по- 
врати се ранијем спокојству. А синови пођоше на пут за Египат настојећи 
да ублаже своју жалост, чувајући се тиме за предстојеће недаће, али се и 
надајући у боље исходе у будућности. 

6) Чим стигоше у Египат, беху одведени до Јосифа: и већ их тада не- 
мали страх поче мучити, јер се питаху неће ли бити оптужени да су од Јо- 
сифа украли новац којим су платили цену жита. Стога се одмах дадоше у 
дуго правдање пред Јосифовим управником, коме рекоше како су одмах 
по повратку кући пронашли новац у својим торбама, и да су га сада по- 
нели натраг у Египат. Али им он узврати да уопште не зна о чему говоре, 
те су се барем тог страха могли да растерете. А када управник ослободи 
Симеона и одену га у допадљиву одећу те га пусти да се придружи браћи, 
појави се и Јосиф који је долазио из посете краљу. Браћа одмах пред ње- 
га изнесоше поклоне, па како их он упита о оцу, одговорише му да су га у 
здрављу затекли, на шта их Јосиф, знајући да је Венијамин жив, упита да 
ли је он тај кога је, као ново лице, сада могао видети заједно с њима. Они 
рекоше да је то заиста Венијамин, а Јосиф узврати да је сам Бог дотле био 
младићев заштитник, и сузе му потекоше од силине осећања, те се мора- 
де повући јер нипошто не хтеде да га браћа виде у таквом стању. Потом 
их он све заједно позва на вечеру, за којом седоше у истом реду којим бе- 
ху навикли да седе за очевим столом. Па иако се, дакле, Јосиф сада према 
свима опходио љубазно, ипак је за Венијаминов обед одвојио дупло већу 
порцију но што беше она у остале браће. 

7) Када се након вечере беху спремили за починак, Јосиф наложи свом 
управнику да им додели њихов износ жита, и при том им поново у тор- 

бе сакрије новац којим су жито платили; осим тога, у Венијаминову тор- 
бу би сакривен златни пехар из којег је сам Јосиф понајвише волео да пије 

— ово последње је учињено како би Јосиф проверио да ли ће остала браћа 
стати уз Венијамина када овај буде оптужен да је украо пехар и над њим се 
надвила опасност; или ће га, можда, оставити, те се сами, бивајући неви- 
ни, без њега вратити оцу. Након што је слуга извршио све што му је нало- 
жено, синови Јаковљеви, не знајући ништа о оном што се догодило, кре- 
тоше својим путем и поведоше Симеона са собом, имајући тако двостру- 
ки разлог за радост, најпре стога што је он поново са њима, али и зато што 
су враћали Венијамина оцу, управо онако како су и обећали. Али истом се 
догоди да их пресрете скупина коњаника и међу њима слуга Јосифов који 
је у Венијаминову торбу подметнуо златни пехар. Овај посве неочекива- 
ни препад од стране коњаника силно их узнемири, те упиташе за разлог 
због којег се према њима сада тако опходе они исти који се донедавно код 
господара држаху са тако гостољубивом и уважавајућом сусретљивошћу. 
Али у одговор — након што најпре беху названи опаким ништаријама 
који заборавише на гостољубље и доброту са којом их је дочекао Јосиф 

— беху набеђени да нису имали ни толико обзира да домаћина не увре- 
де, и да су са собом понели онај пехар из којег им је он тако пријатељски 
наздрављао, те да се таквим чином нису осврнули нити на пријатељство 
које им је понуђено нити на опасност у којој ће се наћи буду ли ухваће- 
ни, повевши се само за безочним добитком. Још сазнаше и да је Јосиф ре- 
шио да морају бити кажњени; јер, ако су и могли умаћи његовој прони- 
цљивости, који беше само слуга, нипошто нису могли избећи свезнању 
Божијем, умакавши са оним што су украли; а када они упитаху зашто их 
је потера пресрела, као да никаквог појма нису имали о ономе што се до- 
годило, слуга Јосифов им одговори да ће одмах све сазнати из казне која 
ће над њима бити извршена. Ово, дакле, и још сличнога изговори им слу- 
га свеједнако им пребацујући кривицу; али како браћа посве не разазна- 
ваху ништа од онога што им је приписивано, они се насмејаше, оставши у 
чуду пред тим увредљивим говором човека који им се обраћао, а који бе- 
ше тако истрајан у грубости да оптужи њих, који не тако давно нису себи 
дозволили да задрже новац пронађен у њиховим торбама већ су га врати- 
ли, што је чин који нико други не би извршио — што све говори колико је 
далеко од њих намера да на било који начин увредом одговоре на Јосифо- 
ву добронамерност. Поврх тога, уверени да ће управо претраживање њи- 
ховог пртљага учинити више за њихову одбрану но што би могло учини- 
ти пуко порицање оптужбе, браћа замолише слугу Јосифовог да их одмах 
и сам претресе, и да, уколико се и један међу њима покаже крадљивцем, 
одмах казни и све остале; ово су, дакако, зборили јер нису били свесни 
ма каквог својег греха, говорећи са пуним убеђењем и, како су мислили, 
без икакве опасности по себе. И слуге Јосифове су желеле да се спрове- 
де претрес, али рекоше да ће се казна ипак морати извести само на ономе 
за кога се буде нашло да је крадљивац. И тако се изведе претрага, све док 
напослетку не преостаде само Венијамин за чију су торбу слуге, наравно, 
знале да је она у којој је сакривен пехар, и да је претраживање свих оста- 

лих било изведено само зато да би се свему дао привид веродостојности; 
тако се стиже дотле да сва браћа, сада и доказом ослобођена страха од ли- 
чне кривице, сву бригу пренеше на Венијамина, при том ипак још увек 
бивајући уверени да ће се потврдити и његова невиност; и у таквом уве- 
рењу чак пребацише тим људима да су их пресрели само да би их омели 
у њиховом путовању које је, међутим, да није тог прекида, дотле већ мог- 
ло поодмаћи. Али чим се слуге тражећи упустише у Венијаминову торбу, 
они нађоше пехар и намах му га узеше — те се сада све преокрену у плач 
и јадиковање. Браћа стргоше са себе одећу и нарицаху због казне којој ће 
им брат бити подвргнут због крађе, али и због обмане у којој су оставили 
оца, обећавши му да ће најмлађег брата безбедно вратити са собом. Оно 
што је очајање чинило још горчим беше чињеница да је тај невесели удес 
дошао управо у часу када се беху понели уверењем у сопствену недуж- 
ност — па ипак, они нису могли друго до да признају да је сва та несрећа 
што је сада сручена на брата, као и потоња жалост очева која ће због ње 
уследити, настала њиховом кривицом, јер они беху ти који су присилили 
оца да младића пошаље с њима, иако се он томе снажно противио. 

8) Коњаници поведоше са собом Венијамина и доведоше га Јосифу, а 
његова су га браћа пратила. А Јосиф, када виде како спроводе Венијамина, 
и осталу браћу опхрвану жалошћу, рече: „Како дођосте, ви подли зли- 
ковци, до такве помисли о мојој љубазности и Божијем провиђењу, поми- 
сли која вас доведе до толике дрскости у одговору на моје доброчинство 
са којим сам се тако гостољубиво око вас старао?“ Браћа се, међутим, 
углас понудише да сви буду кажњени ако би заузврат био помилован Ве- 
нијамин, подсећајући се негдашњег злодела према Јосифу којим заслужи- 
ше кривицу. Такође међу собом горко признаваху да је, уколико је мртав, 
Јосиф и такав сада срећнији од њих, јер се барем ослободио животних ја- 
да; а уколико је жив, онда би могао пронаћи задовољење гледајући Божију 
освету над њима. Надаље рекоше да су погубни по оца својега, јер ће сада 
оном старом очајању због нестанка Јосифовог придодати и нови очај због 
судбине Венијаминове. Ребел такође беше неуморан у самооптуживању 
на које га нагнаше овакве околности. Али их Јосиф одби, рекавши да овог 
пута он никакву кривицу њима не пребацује, и да ће се задовољити тиме 
да казни младића; јер, рече да једнако није исправно да га пусти да сло- 
бодно оде само стога што остали нису згрешили, нити, пак, да их све 
заједно казни премда је само он тај који је казну због крађе заслужио. А 
када им обећа да ће остале пустити да безбедно пођу назад, браћа остадо- 
ше посве пометена у тешкој ојађености, и не могоше рећи ништа поводом 
тако жалосног расплета. Али Јуда, који је и наговорио оца да пусти мла- 
дића с њима, а бивајући по нарави веома оштар и енергичан човек, одлу- 
чи се да ризикује како би сачувао најмлађег брата. „Истина је“, рече он, „о 
намесниче, да наше понашање према теби беше веома злонамерно, и да 
стога заслужујемо да будемо кажњени макар и да крађу нисмо сви почи- 
нили, већ само један међу нама, и то најмлађи; па ипак преостаје једна на- 
да за нас, који бисмо у противном морали пасти у очајање због учињеног, 
а она почива у твојој доброти по којој си нам обећао ослобођење из те- 

куће опасности. Па те стога молим да не гледаш сада само у нас, нити у ве- 
лики грех који смо ти скривили, већ на своју добростиву природу која ће 
ти из твоје врлине дати понајбољи савет, уместо да слушаш гнев који се с 
правом диже против нас, али који представља страст примеренију ни- 
ским природама, будући да у овима показује своју снагу не у узвишеним, 
него само у безначајним приликама. Превазиђи, господару, такву страст, 
и не допусти да она тобом овлада, и не допусти да она уништи оне који се 
више никако не могу уздати у своју безбедност осим преко жеље да она 
буде гшод твоје воље. Јер, ово не 6и био први пут да нам је ти дарујеш, бу- 
дући да си нас и раније, када дођосмо да од тебе купимо жито, опскрбио 
храном у изобиљу, допустивши нам да понесемо онолико колико је по- 
требно нашим породицама да би преживеле од пошасти глади. Стога се 
чини како нема разлике између одбијања да се превиде потребе оних који 
страдавају у немаштини основнихуслова постојања, и некажњавања оних 
који се чине увредиоцима, а који беху толико несрећни да изгубе пре- 
имућство оне узвишене наклоности коју примаху од тебе. Ово друго би, 
дакле, било једнаковредном милошћу као оно прво, иако удељеном друга- 
чијим начином; јер ћеш на последњи начин спасти оне којима је у моћи да 
прехране неке друге; па ако их, по својој дарежљивости, тако оставиш у 
животу, сачуваћеш и оне удаљене зависне душе којима нећеш допустити 
да страдају од глади — јер то би била одиста прекрасна и узвишена ствар 
када би нас одржао у животу додељеним житом и поклонио нам опроштај 
како бисмо, иако тренутно измучени, ипак могли продужити и животе 
који од наших зависе. И ја сам спреман да претпоставим како је управо 
Бог био вољан да ти пре свега омогући ову прилику којом ћеш показати 
своју племениту нарав, најпре нас доводећи у ову несрећу у којој се чини 
да нам нипошто не можеш опростити увреде које су ти нанесене, између 
осталог и јер би то могао бити пример за уважавање другима који, из би- 
ло којих разлога, постоје пребивајући у потреби за твојом подршком; но 
се чини да је, ма колико било узвишено чинити добро онима којима је по- 
требна храна, још је веће славе заслужно дело којим се избављују они који 
заслужују да буду кажњени због гнусних увреда почињених против тебе. 
Јер, ако много значи већ и када се опрости онима који су криви за мала 
непочинства усмерена на нечији губитак у иметку, те је хвале вредан онај 
човек који прелази преко таквих увреда, постоји и много већи подвиг 
који некога највише присподобљава истинској природи Божијој: а тај је 
да се уздржи од одмазде и наношења патње онима чија је кривица толика 
да превасходи над свим другима. И ја ти искрено, са своје стране, могу 
рећи како бих те, у случају да немамо оца који је већ открио како страшно 
изгледа патња због губитка сина, поштедео иједне речи којом настојим да 
сачувам наше животе. Хоћу да кажем да, без обзира на признање изврс- 
ности твоје природе због које би се опростом сажалио чак и на оне које 
нема ко да оплакује у случају њихове смрти, ми бисмо сами себе предали 
казни која би теби донела задовољење; али сада — и то стога што ми не 
молимо за милост због нас самих, иако ће нас, уколико сада умремо, смрт 
затећи у нашем млађаном добу и пре но што смо одиста стигли да ужива- 

мо у животу — имајући у виду нашег оца, и сажаљевајући његову старост, 
ми ти ипак учинисмо све ове молбе. Молимо те да нам вратиш ове пре- 
суђене животе што их је наша злоба учинила тако мрским и заслуженим 
казне; а ово у име онога који сам ни по чему није зао, нити је он тај који је 
нас овако лошим учинио. Он је ваљан човек и није заслужио да се овако 
искушава његов спокој, јер ми смо сада одсутни и он је опхрван бригом. 
Али када би чуо за нашу смрт, и уз то дознао узрок наше погибије, и он би 
сам истог часа преминуо ненаданом смрћу; јер би наше држање, вредно 
сваког укора, које нас доведе до пропасти, убрзало његову смрт, и непо- 
средно га убило. О, боље би било да му пре стигне каква јадна смрт док он 
још сам помишља да изведе себе из овог напаћеног света и утекне у стање 
лишено осећаја, но да се вест о нашем жалосном крају рашири диљем све- 
та, па тако и до њега стигне. Покушај да овако сагледаш оно што се над на- 
ма збива, па иако те наше злочинство изазива на жудњу за одмаздом, ти 
нам грехе ипак опрости у име оца нашег, и допусти да саосећање према 
њему у теби претегне над теретом наших увреда. Уважи позну старост на- 
шега оца којем ће, уколико ми пострадамо, оно време које му је преоста- 
ло на земљи проћи у дубокој осами, и он ће веома брзо преминути. Удели 
још ову благодат у име светости очинства, јер ћеш тако почаствовати оног 
који те најпонизније моли, а такође и самога себе, јер и ти уживаш истои- 
мену почаст очинства. И онда буди, по том својству, сачуван и од стране 
Бога, Оца свега постојећег — учини то показавши побожно разумевање 
којим ћеш се, у случају нашег оца, показати у части пред њиме који с то- 
бом дели то исто име очинства. Јер, уколико имаш таквог саосећања пре- 
ма нашем оцу, неће ти бити тешко да увидиш како ће јадан он остати уко- 
лико га лишиш његових синова! Отуда је сада на теби да нам поново да- 
рујеш оно што нам је испрва Бог дао, јер је у твојој моћи да нам то одуз- 
меш, па тако и да Богу будеш посве налик у милосрђу; јер је добро корис- 
тити ту моћ, којом било дарујеш или ускраћујеш, посве на страни мило- 
срдности; и када јеу твојој моћи дауништиш, требало би дазаборавиш да 
си икада том моћи располагао, и да на себе гледаш искључиво као на ону 
моћ која допушта опстанак: јер што више онај који таквом моћи распола- 
же њу тако само милосрђем унапређује, то већи углед он самом себи обез- 
беђује. Зато сада, опростивши нашем брату оно што је, пре свега, на своју 
несрећу починио, ти ћеш сачувати све нас, будући да ни ми више не мо- 
жемо помишљати на живот уколико њега пошаљеш у смрт, јер се ми више 
не усуђујемо да себе без брата покажемо живима пред оцем, чиме ћемо 
поново узети учешћа у истој пропасти која је већ задесила његов живот. 
Стога те, намесниче, напослетку молимо да уколико осудиш нашег брата 
на смрт, истој казни с њим заједно подвргнеш и све нас, као судеонике у 
његовом злочину — јер ћемо ми засигурно сматрати да није разумно уз- 
држати се од тога да сами себи пресудимо смрћу због жалости над губит- 
ком брата, већ ћемо радије и ми за њим поћи будући да смо подједнако 
криви за злочин због којег страдава. И још ћу те само на једну последњу 
ствар позвати да о њој промислиш, и више ниједну реч нећу изговорити: 
а та је да је наш брат починио овај прекршај у доба када је још веома млад, 

и још неуобличене разборитости у своме понашању; те да је природно да 
људи опраштају тако младим особама. Овде завршавам, не додајући оно 
што бих још морао рећи, да ћеш у случају да нас осудиш, и да нас наш 
пропуст тако доведе до неповратне пропасти, учинити тако предајући се 
овлашћењу да поступиш најстроже; али у случају да нас пустиш на слобо- 
ду, ово се може приписати твојој сопственој доброти, које си и сам дубо- 
ко изнутра свестан, и која чини да са нас подигнеш осуду; и то не само 
вративши нам голи живот, већ нам и уделивши такву милост која ће и нас 
саме учинити бољим но што одиста јесмо, будући да ћеш приказати себи 
више разлога за наше ослобођење но што ти их ми сами можемо предочи- 
ти. Ако се, дакле, решиш да погубиш мог брата, желим да уместо њега ме- 
не убијеш, а њега пошаљеш његовоме оцу; или, уколико те више задо- 
вољава да га задржиш као роба, ја сам прикладнији да у твоју корист ра- 
дим будући да сам, као што видиш, боље припремљен за такве напоре.“ 
Тако се Јуда, бивајући вољан да се ма чему подвргне како би ослободио 
брата, напослетку баци пред Јосифове ноге, жудно настојећи да утажи и 
умири његов гнев. За његовим примером пођоше и сва остала браћа, пла- 
чући и нудећи свој живот у замену за Венијаминово ослобођење. 

9) Јосиф овде беше надвладан осећањима и више није био кадар да 
одржава изглед гневног човека, те заповеди да се уклоне сви присутни, 
како би се насамо напокон открио браћи; а тада рече: „Хвалим вас због 
врлине коју сте овде приказали и због пожртвованости према своме бра- 
ту. Налазим да сте бољи људи но што сам могао очекивати, судећи по оно- 
ме што сте нада мном некада починили. Све ово што се догодило било је 
смишљено само зато да бих искушао вашу љубав према брату; тако са- 
да верујем да без обзира на зло које починисте у мом случају, све што се 
догодило није због ваше природе која ипак није зла, него због воље Бога 
који нам је ево овде сада прибавио свега што нам је потребно за радост; 
и, ако Он продужи у овако повољним уприличењима, каквој ли се тек 
радости можемо доцније надати! Будући да сада, изван свих очекивања, 
знам да је наш отац добро и здраво, и будући да вас видим тако доброна- 
мерне према своме брату, више се нећу сећати кривице коју понесте због 
оног што сте мени учинили, већ ћу посве одустати од омразе што је пре- 
ма вама осећам због негдашњег злочина, и радије к вама окренути своја 
захваљивања што сте се сложили с намерама Божијим да ствари доведе 
до њиховог садашњег изгледа. Волео бих да је и ви такође заборавите, бу- 
дући да је ваша несмотреност ипак довела до оваквог срећног закључења, 
и да више не будете забринути нити да црвените због тих ваших увреда. 
Немојте стога допустити да вам ваше негдашње зле намере због којих ме 
невиног осудисте, нити горко покајање, које је након тога уследило, буду 
извор ваше садашње жалости, јер су, срећом, те намере осујећене. Пођи- 
те, зато, својим путем, радујући се ономе што се догодило Божијим про- 
виђењем, и о свему обавестите оца, да се не би посве истрошио у бризи 
због вас, и тако ме лишили најпријатнијег дела мога блаженства. То јест, 
похитајте да се не би догодило да он премине пре но што га моје очи по- 
ново виде, и пре но што може саучествовати у добрим исходима који су 

се овде догодили. Отидите па се и вратите, и доведите онда, кажем, са со- 
бом и нашег оца, и ваше жене и децу, и сву родбину вашу, и преселите се 
овде; јер није исправно да особе које су ми најдраже живе далеко од ме- 
не, сад када су моји послови тако успешни, и када сви ви морате издржа- 
ти још пет гладних година." Након што ово изговори Јосиф загрли браћу 
своју, која пред овим речима остадоше ганута и у сузама, јер изгледаше да 
великодушна љубазност њиховог брата у њима није оставила простора 
страху да ће бити кажњени за оно што су против њега учинили; те стога 
потом сви заједно светковаху. Поврх свега се и краљ, који је чуо да су Јо- 
сифова браћа дошла к њему, показа ванредно задовољан тиме, као да је то 
део његове властите добре судбине; па им зато даде многа кола пуна жи- 
та, злата и сребра, која је требало испоручити њиховом оцу. Па када још 
и више дарова за оца примише од Јосифа, а део од тога као лични дар сва- 
ком од њих понаособ, те када Венијамин доби још и више од свих оста- 
лих, они напокон пођоше. 


ПОГЛАВЉЕ СЕДМО 

О СЕОБИ, ЗБОГ ГЛАДИ, ЈОСИФОВОГ ОЦА СА ЧИТАВОМ ЊЕГОВОМ 
ПОРОДИЦОМ У ЕГИПАТ 

1) Чим је, по повратку синова своме дому, Јаков сазнао у каквом су 
стању ови затекли Јосифа — то јест, да овај не само да је избегао смрти 
због које је Јаков и даље живео у свеједнаком жаловању, већ да, штави- 
ше, живи животом у срећи и раскоши, те да управља Египтом заједно са 
краљем који му је поверио старање над готово свим његовим пословима 
— он више и не помишљаше како би ма која од речених му ствари могла 
бити невероватна уколико се у обзир узме величина Божијих дела као и 
посебна милост коју је Он указивао Јакову, иако се та милост у последње 
доба чинила понешто ускраћеном; те тако он намах и са највећом ревно- 
шћу крете на пут к Јосифу. 

2) Када путујући стиже до бунара Завета (у Биршеби), он принесе жр- 
тву Богу, јер беше уплашен да ће благодат коју очекиваху у Египту до- 
вести у искушење његово потомство и навести га да ту земљу заволи и у 
њој се насели, надаље више и не помишљајући на повратак у Канаан који 
би требало да запоседну и тиме обистине обећање што им га је Бог једном 
дао. Осим тога, Јаков се бојао да би, уколико се њихов силазак у Египат 
догоди противно вољи Божијој, они могли бити тамо уништени; па ипак, 
уједно беше и силно уплашен да ће напустити овај свет а да неће стићи да 
још једном види Јосифа; те тако, непрестано премећући у уму ове сумње, 
он напокон заспа. 

3) Али Бог стаде преда њ и двапут га зазва по имену, а када Јаков упи- 
та ко га то позива, Бог рече: „Сигурно не може бити оправдано да ти, Јако- 
ве, не препознајеш Бога који је одувек био заштитник и помоћник преци- 
ма твојим, а након њих и твој властити; јер, када ти отац твој хтеде ускра- 
тити право на наслеђену власт, Ја бејах тај који ти је исту омогућио; и по 

мојој се милости догодило да си, када бејаше сасвим сам послан у Месо- 
потамију, тамо пронашао ваљане жене и вратио се са много деце и вели- 
ким богатством. Такође је и доцније твоја породица очувана захваљујући 
мојем провиђењу; и ја бејах онај који је управљао поступцима твог сина 
Јосифа, којег си ти већ сматрао изгубљеним, путем среће и свеколиког на- 
претка. Ја га такође учиних господарем Египта, таквог да се у моћи једва 
понешто разликује од краља. Због свега тога, сада ти долазим као водич 
на овоме твом путу, и проричем ти да ћеш умрети у наручју Јосифовом 
и обавештавам те да ће твоје потомство провести многе године у слави и 
раскоши, те да ћу их населити у земљу коју сам им обећао.“ 

4) Охрабрен сном, Јаков много бодрији продужи у Египат, заједно са 
својим синовима којима тако напокон припаде свим срцем. Сада их све у 
свему беше седамдесет. Некада сам заиста сматрао да је боље да не наво- 
дим имена чланова његове породице, и то нарочито с обзиром на тежину 
њиховог изговора [од стране Грка]. Али, уваживши све разлоге, мислим 
да је ипак неопходно да наведем њихова имена како бих побио мишљење 
оних који тврде да ми не потичемо из Месопотамије, већ да смо Египћа- 
ни. Јаков је, дакле, имао дванаест синова, од којих је Јосиф на свет дошао 
последњи. Одавде ћемо навести имена Јаковљеве деце и унучади. Рубен је 
имао четири сина —- Аноха, Фалуа, Асарона и Шармија. Симеон је имао 
шесторицу — Јамуела, Јамина, Авода, Јахина, Соара и Саула. Леви је имао 
три сина — Гершома, Каата и Мерарија. Јуда је имао тројицу по именима 
Сала, Фарес и Зелах, а од овог Фареса су рођена два унука, Есром и Амал. 
Исахар је имао четири сина, са именима Тола, Фу, Јасоб и Самарон. Забу- 
лон је са собом водио тројицу синова — Сарада, Хелона и Јалела. Овим 
смо навели потомство Леино, са којим је ишла и њена кћер Дина, те све 
у свему ово чини тридесет троје. Рахела је имала два сина, од којих је Јо- 
сиф такође имао два сина, Манасију и Ефраима. Други, Венијамин, имао 
је десеторицу синова — Болава, Бахара, Асабела, Гераса, Наамана, Јеса, 
Роса, Момфиса, Офиса и Арада. Ових четрнаесторица, додатих на горе 
поменутих тридесет и троје, чине четрдесет седморо. И ово је, према то- 
ме, број законитих потомака Јаковљевих. Поред ових, он је са Билахом, 
слушкињом Рахелином, имао Дана и Нефтлијалија — а овај други је имао 
четворицу синова који су га на путу пратили: Јесела, Гунија, Исарија и Се- 
лима. Дан је имао само једног сина, по имену Уси. Ако све њих додамо го- 
ре сабранима, добићемо број од педесет четворо. Гад и Асер били су сино- 
ви Зилфе, која беше служавка Леина. Од ове двојице браће Гад је са собом 
водио седморицу синова, Сафонијаха, Аугиса, Суниса, Азабона, Ерина, 
Ерокда и Аријела. Асер, пак, имаше једну кћер, по имену Сара, и шесторо 
мушке деце, чија имена беху: Јомне, Исус, Исуј, Барис, Абар и Мелкијел. 
Ако сада број ових последњих, који износи шеснаесторо, додамо претход- 
ном збиру од педесет четворо, заокружићемо првопоменути број, у који 
Јаков није убројао себе самог. 

5) Када је Јосиф сазнао да долази и његов отац — стога што је Јуда, Јо- 
сифов брат, пожурио пре осталих и обавестио га о очевом приспећу — он 
је и сам изишао у сусрет оцу, са којим се напокон сусрео у месту по имену 

Херополис. Али је Јаков готово преминуо од тако изненадне и силне ра- 
дости; ипак, Јосиф га васкрсну, премда је и сам једва налазио снаге да се 
уздржи од сличне потресености која га обузе силом једва мањом од оне 
којој је отац готово подлегао. После овога, он затражи од Јакова да даљи 
пут настави спорије, а он сам узе петорицу своје браће са собом и похита 
краљу, желећи да га обавести о приспећу Јакова и целе његове породице, 
што беше вест која овога веома обрадова. Штавише, краљ одмах упита Јо- 
сифа за омиљени начин живота којег су браћа његова свикла водити, како 
би им могао омогућити да такав живот и под његовим окриљем без пре- 
кида наставе. На ово Јосиф одговори да су они добри пастири, те да ни- 
су навикли ни на какво занимање другачије од тога. Сходно овоме, краљ 
уреди тако да свој браћи омогући заједнички живот на истоме месту, на 
којем ће уједно водити бригу о своме оцу; поврх тога, он их тиме уједно и 
обезбеди да буду прихватљиви Египћанима, јер тим упослењем они нису 
чинили ништа што је с овима заједничко, будући да је Египћанима било 
забрањено да се баве напасањем стада. 

6) Када је Јаков стигао пред краља и, поздравивши га, пожелео сваки 
напредак његовој владавини, фараон га заузврат упита за његове године: 
колико је сада Јаков стар? Па када у одговор чу да је Јакову стотину триде- 
сет година, у краљу још више узрасте поштовање због тако дугог живот- 
ног века. А када, поврх тога, Јаков додаде да он сам још не живи онолико 
дуго колико живљаху његови преци, краљ одмах, из највеће наклоности, 
одлучи да породици Јаковљевој допусти боравак у Хелиополису, будући 
да су управо у томе граду краљеви пастири имали своје пашњаке. 

7) Међутим, временом глад поче притискати и Египат, а ова тешка каз- 
на постаде људима још тегобнија стога што нити се река више изливала и 
плавила тле, већ остајаше испод негдашње висине свог водотока, нити је 
Бог слао спасоносну кишу на земљу; осим тога, народ себи није обезбедио 
ни најмање залихе, јер беше посве неупознат са оним што се могло дого- 
дити. Тако је избављење удељивао Јосиф, који је људима продавао жито 
испрва за новац, али, када новца понестаде, они беху приморани да у за- 
мену за жито дају стоку и робове; а ако је иједан међу њима имао какав 
комад земље, мораде и њега напослетку дати како би прибавио себи хра- 
не, што је заправо значило да је краљ тако постајао власник свеколиког 
народног поседа. Људи због тога бејаху расељавани с једног на другог ме- 
сто, како би поседовање њихове негдашње земље било чврсто зајамчено 
краљу, а то је значило читавог Египта с изузетком поседа свештеника који 
су и даље остали власници својих раније стечених земљишта. Стога се мо- 
же рећи како је ова мучна пошаст глади учинила од људских умова, баш 
као и од тела, робове, напослетку их присиливши да храну за опстанак 
обезбеђују оваквим понижавајућим начином. Али када је беда минула, и 
река поново поплавила земљу учинивши је плодном и изобилном, Јосиф 
стаде обилазити све градове и окупљати људе, те им редом поче враћати 
земљу коју су раније поседовали а којом је, с њиховим пристанком, краљ 
могао продужити да сасвим сам располаже и ужива добијане приносе. Јо- 
сиф је такође подстицао људе да на додељену земљу гледају као на њихов 

властити посед и да се ратарству посвете с радошћу, а да као данак краљу 
плаћају само петину приноса убираних са земље коју им је краљ, у часу 
када она беше искључиво његова властита, милосрдно повратио. Ови се 
људи силно узрадоваше том посве неочекиваном враћању у посед онога 
чега се већ беху лишили, те сасвим будно процењиваху милост која им је 
учињена. Таквим поступањем Јосиф себи обезбеди још и већи углед међу 
Египћанима, и још већу њихову љубав за свога краља. А том је приликом 
уведени закон плаћања данка од петине приноса остао на снази све до 
њихових последњих краљева. 


ПОГЛАВЉЕ ОСМО 

О СМРТИ ЈАКОВА И ЈОСИФА 

1) Након што је Јаков проживео седамнаест година у Египту, тешко се 
разболе и премину у присуству својих синова — али не пре но што је из- 
говорио молитве за њихово благостање и сваковрсно напредовање, а уз 
то и пророчанску реч о томе како ће се сваки од њих једном населити у 
земљи Канаан. Али се ово обистинило тек много година доцније. Јаков 
је такође још једном похвалама узвеличао Јосифа 22 , стога што није, зло- 
памтећи, за неопростиву кривицу узео својевремено непријатељско др- 
жање његове браће према њему, већ је, напротив, био љубазан према њи- 
ма, удељујући им толико много доброчинстава колико ретко када дру- 
ги људи приме од стране својих добротвора. Јаков још заповеди својим 
синовима да поштују Јосифове синове Ефраима и Манасију, те да их уб- 
роје међу себе и када једном буду делили земљу канаанску да равнопра- 
ван део и њима двојици припадне — а овиме ћемо се ми касније бавити. 
Напослетку он као последњу молбу изложи да буде сахрањен у Хеброну, 
после чега премину, доживевши безмало пуних стотину педесет година, 
тачније свега три године мање. За живота он не заостајаше ни за којим од 
својих предака у богоштовљу, добијајући, уосталом, за ту усрдност од Бо- 
га такву надокнаду које су удостојени само они који по доброти беху као 
што је он увек био. Те тако Јосиф, са краљевим допуштењем, понесе, уз ве- 
лике трошкове, очево тело до Хеброна, и тамо га раскошно сахрани. При 
том се, међутим, догоди да браћа испрва одбише да се с Јосифом врате у 
Египат, у страху да ће се он сада, када оца више нема, променити, и да ће 
их накнадно казнити за њихово негдашње рђаво владање и скривање зло- 
чина — јер, мишљаху, сада је нестао онај због кога је Јосиф према њима 
био тако великодушан. Али их Јосиф убеди да не морају страховати ни од 
какве штете која би им могла бити нанесена, те да одбаце сваку сумњу у 
његово будуће поступање. Тако их он ипак поведе натраг са собом, и за- 
иста сваком удели велики иметак и никада их надаље не остављаше без 
такве бриге коју је довека само према њима указивао. 

2) Јосиф је, пак, преминуо када стиже до стотину десете године старо- 
сти, бивајући до самог краја човек неизмерне врлости и уважавања, који 
је разумно управљао свим пословима којих би се подухватио. За живо- 

та је свој углед користио с обзирном умереношћу, чиме је стекао велику 
омиљеност међу Египћанима, без обзира што је међу њих доспео из друге 
земље, и у таквим неповољним околностима какве смо већ описали. На- 
послетку и сва његова браћа поумираше, након што су срећно проживе- 
ли у Египту, а њихови потомци након извесног времена понеше њихове 
земне остатке и сахранише их у Хеброну; али, што се тиче Јосифа, њего- 
ве мошти беху пренесене у земљу Канаан тек много доцније, у време када 
су сви Јевреји напустили Египат, што је сам Јосиф од њих и затражио као 
заветно обећање. А шта се догађало и каквим је постао сваки од ових љу- 
ди, и уз какве су напоре они дошли у посед канаанске земље, биће показа- 
но касније, након што најпре будем објаснио под каквим су околностима 
Јевреји напустили Египат. 


ПОГЛАВЉЕ ДЕВЕТО 

О СТРАДАЊИМА КОЈА СУ ЗАДЕСИЛА ХЕБРЕЈЕ У ЕГИПТУ ТОКОМ 
ЧЕТИРИ СТОТИНЕ ГОДИНА 

1) Током времена догодило се да су Египћани постајали све лењи и 
одбојнији према ма каквој трудољубивости, те се одаваху ужицима, а 
међу овима посебно страсти за ма каквом победом и добитком. Такође 
су постајали све злонамернији према Јеврејима, обузети завишћу према 
њиховом напредовању. Јер, када видеше како се народ Израиља расцве- 
тава, а његови људи постају истакнути у изобиљу и богатству које стица- 
ху захваљујући својој врлини и природној љубави према раду, Египћа- 
ни помислише да је успон Јевреја повезан са њиховом сопственим губит- 
ком и пропашћу. Па током времена, посве заборавивши на услуге што 
их је њиховим очевима учинио Јосиф, а тим пре што је круна сада доспе- 
ла у посед друге владарске породице но што беше она у Јосифово време, 
Египћани посташе веома злонамерни према Израелитима, смишљајући 
мноштво начина којима 6и их кињили. Тако им они налагаху да просе- 
цају велики број канала за развођење речног тока, или да подижу зиди- 
не египатским градовима као и такве бране које би по потреби могле или 
задржати реку, или, пак, спречити њену стагнацију тиме што ће учини- 
ти да се прелива преко властитих обала. Такође су их терали да подижу 
пирамиде и, све у свему, изнуривали су их оваквим тешким упослењима, 
присиљавајући их да се обучавају у сваковрсним механичким вештинама 
и привикавају себе на нужност тешког телесног рада. Тако прође четири 
стотине година током којих су Јевреји трпели оваква мучења, јер се и они 
и Египћани упињаху једни против других, при чему су Египћани желели 
да Израелите овим пословима сасвим сатру, а Израелити да упркос свему 
под Египћанима устрају и опстану. 

2) За време док су послови Јевреја протицали у оваквим општим окол- 
ностима, дошло је до једног догађаја који је Египћане учинио још забри- 
нутијим и, сходно томе, склонијим затирању нашег народа. Наиме, један 

од оних светих писара који су веома разборити у прорицању искључиво 
оних будућих збивања која ће се одиста и догодити, рекао је краљу да ће 
се отприлике у то време међу Израелитима родити дете које ће, уколико 
буде успешно одгојено, довести до опадања египатске превласти и, насу- 
прот томе, до уздизања хебрејског народа, као и да ће превазићи све људе 
у врлини и себи обезбедити славу која ће остати упамћена кроз сва време- 
на. Овакво је обавештење толико престрашило краља да је он, равнајући 
се према мишљењу поменутог пророка, заповедио да се свако мушко де- 
те рођено у то време међу Израелитима баци у реку или буде убијено; та- 
кође је наложио да египатске бабице надгледају порођај сваке Јеврејке, те 
да мотре на то којег је пола новорођено дете, што је и учињено будући да 
се одиста нађоше жене које су по заповести пружале услугу примаља а 
због строге заданости извршења краљеве воље не могаху прекршити ње- 
гова наређења. Он је такође заповедио да у случају неповиновања ма којег 
родитељског пара који би се усудио да сачува у животу своје мушко де- 
те, они сами, као и целокупна њихова породица, буду уништени. Ово бе- 
ше одиста окрутно мучење онима које је погађало, јер такви људи не само 
да су били ускраћени за живот сопствених синова, него као њихови роди- 
тељи беху принуђени да сарађују на уништењу не само властите деце не- 
го и — преко убијања мушког потомства, те тако и постепеног гашења на- 
следника — затирању читавог народа, чему су фараонове заповести запра- 
во и смерале, и због чије је одлучности опасност постајала веома велика а 
њене последице ненадокнадиве. Такво је, све у свему, веома безнадно, би- 
ло стање у којем су се нашли Јевреји. Али нико не може бити довољном 
препреком да се обистини замисао Божија, макар и покренуо десет хиља- 
да превејаних начина да циљ оствари; јер је то дете, чију је судбину свети 
писар прорекао, било ипак рођено и склоњено од пажње надгледника што 
их је краљ наименовао. А исти пророк није погрешио ни у погледу онога 
што ће се догодити уколико дете преживи, будући да су последице биле 
доведене до предсказаног исхода на начин чији опис даље износимо: 

2) Неки човек, по имену Амрам, који је по отмености припадао вишем 
слоју међу Јеврејима, бејаше уплашен за цели свој народ, бринући да не 
би почео нестајати стога што надаље више није смео одгајати мушко по- 
томство; осим тога, овај човек беше и лично забринут будући да је њего- 
ва жена тада била носећа, што га све заједно остављаше у мучној недоу- 
мици шта би предузео. Не нашавши ништа боље, он се одаде молитвама 
Богу кога је усрдно преклињао да има саосећања према људима који ни- 
пошто нису прекршили законе Његовог обожавања, те да им омогући из- 
бављење из беде у којој тада претрајаваху, и да учини да посве побаце на- 
де њихових непријатеља у уништење јеврејског народа. Бог чу овог човека 
и имаше милости према њему, јер беше дирнут његовим преклињањем. 
Тако Бог стаде пред Амрама када овај усну и подстакну га да престане 
очајавати у погледу будућности и пажње којом ће га Бог удостојити. Он 
надаље рече да нипошто није заборавио на њихову побожност према Ње- 
му због које ће их увек награђивати, баш као што је некада као награду 
изливао своју милост на претке њихове, учинивши да се од неколицине 

умноже до тако великог броја. Он га подсети да је Аврам посве усамљен 
пошао из Месопотамије у Канаан, али да ипак најпосле бејаше веома бла- 
гословен, и то ни из једног другог разлога до тог што је његова жена, која 
дотле беше јалова, најзад ипак успела да прими мужевљево семе и поне- 
се му синове. Подсети га да је Он оставио Ишмаелу и његовом потомству 
земље Арабије, као што је и синовима Кетуре доделио Троглодитију, а си- 
новима Исаковим земљу Канаан. Уз моју је помоћ, рекао је надаље Бог, 
Исак извео велике подвиге у рату, које бисте, уколико нисте постали без- 
божни, морали још увек памтити. Што се тиче Јакова, и он је постао до- 
бро познат међу странцима по достигнућима у многим областима, чије је 
плодове уживао и које је оставио синовима својим; а тај је Јаков у Египат 
дошао са не више од седамдесет душа, а вас сада има више од шест стоти- 
на хиљада. Стога знај, рече Бог, да ћу вам ја прибавити све што вам је од 
добара потребно, као и да ћу посебно теби уделити оно што ти је нужно 
да би постао славан; јер то дете, због којег су, ван себе од ужаса, Египћани 
осудили хебрејску децу на уништење, биће твоје властито, и биће скриве- 
но од очију оних постављених да мотре како би га убили; а након што оно 
буде спасено на начин који ће све изненадити, оно ће избавити јеврејски 
народ из недаћа које подносе под Египћанима. Сећање на њега и слава ње- 
гова трајаће докле свет буде трајао, и то не само међу Јеврејима, већ јед- 
нако и међу туђинцима: све ово, дакле, биће учинак моје милости учиње- 
не теби лично и твоме потомству. То ће дете такође имати и таквог брата 
коме ће у дужност и звање предати свештенослужење, а његово ће потом- 
ство исто звање задржати до краја света. 

4) Након што гаје сновиђење обавестило о свим овим стварима, Амрам 
се пробуди и све пренесе својој жени Јохебеди. Но се сада у њима страх са- 
мо појача с обзиром на пророштво исказано у Амрамовом сну: јер они по- 
чеше брижно стрепети не само над дететом, већ и над остварењем велике 
среће која му је према навештењу имала припасти. Ипак, мајчин порођај 
беше управо такав да је потврђивао оно што Је Бог прорекао, јер остаде 
непознат онима који су на њу мотрили, што због дотадашње лакоће тру- 
дова, што због тога што је ни сами порођајни болови нису сколили теш- 
ко подношљивом жестином. Након оваквог рођења, родитељи у тајности 
одгајаху дете током три месеца; али када ово време прође, Амрам се — у 
страху да ће бити откривен и тако постати предметом великог краљевог 
гнева, због којег ће и он и његово дете пострадати а Божије обећање тиме 
бити обеснажено — одлучи да је упутније да надаље Богу препусти без- 
бедност и старање над дететом него да оно зависи од Амрамовог скри- 
вања које му изгледаше све неизвеснијим, при чему су обоје — и дете тако 
одгајано у тајности и он сам — морали да живе под непрестаном опасно- 
шћу. Томе насупрот, Аврам вероваше да ће Бог пронаћи начин да осигура 
безбедност детету како би тиме обезбедио и обистињење свога пророчан- 
ства. Па након што су родитељи тако одлучили, они начинише ковчежић 
од рогозине у облику колевке и величине толике да је дете могло да буде 
положено а да му при том живот не буде угрожен. Потом су ковчег према- 
зали смолом, чиме су спречили да вода продре кроз отворе између упле- 

тене рогозине, након чега су у њега положили дете и пустили га да плута 
по реци, препустивши тако његов опстанак у потпуности Богу. Река, да- 
кле, прими на себе ковчег и понесе га својим током, када га Мирјам, сес- 
тра дететова, мимоиђе прошавши наспрам њега обалом онако како јој је 
мајка претходно наложила, желећи да се увери да ли ће ковчег одиста би- 
ти збринут, чиме ће Бог показати да обична људска разборитост не значи 
ништа наспрам воље Свевишњег који је кадар да изврши све што му је у 
намери: па, према томе, и да учини да они који услед бриге за своју безбед- 
ност на смрт осуђују друге и улажу велике напоре не би ли такво што из- 
вршили, ипак бивају осујећени у злим намерама; али и да ови други, сас- 
вим супротно, успевају не само да на изненађење свих преживе, већ и да 
обезбеде себи повољне околности и започну напредовање такорећи усред 
најжешћих несрећа. С тим, бар ја мислим, што су опасности које носе те 
недаће такве да их, заправо, као искушење поставља сам Бог. И заиста, уп- 
раво таква је промисао развијана над судбином овог детета, што показује 
стварну моћ Божију. 

5) Управо у то време се краљева кћер, по имену Термутис, упутила 
према обали, те је, видевши колевку ношену речном струјом, послала по 
некога ко би могао допливати до ње и коме би могла наредити да јој до- 
несе ковчежић. Па када се они који беху послани с тим захтевом појави- 
ше носећи колевку, она виде малено дете у које се одмах веома заљуби 
због његове величине и упадљиве лепоте — јер је сам Бог предузео вели- 
ку бригу у Мојсијевом обликовању, учинивши га таквим да буде вредан 
одгајања и обезбедивши га од опакости свих оних који би, ношени стра- 
хом због његовог рођења, донели најкобније одлуке не само по њега, већ 
и по даљи опстанак остатка јеврејског народа. Тако Термутис заповеди да 
се доведе жена кадра да детету буде дојиља, али то беше узалуд, јер дете не 
хтеде пристати уз дојку ни те, а ни многих других жена које Термутис по- 
том доведе. При том се догодило да је у близини била и Мирјам, сестра де- 
тетова, али не као могућна дојиља, већ само као једна од позваних да виде 
дете; она искористи прилику и рече: „Узалуд је, о краљице, да даље зовеш 
жене које би подојиле дете а које нису од његовог соја: али уколико би на- 
ложила да се доведу жене јеврејског рода, можда ће дете прихватити дој- 
ку неке од њих, будући да вероватно припадају истом народу.“ Будући да 
јој је то што је рекла изгледало трезвено, Термутис нареди Мирјам да се 
сама постара за извршење тог предлога, и да доведе јеврејске жене кадре 
да детету дају подој. Добивши такво допуштење, Мирјам се врати до де- 
тетове мајке коју без зазора доведе са собом, будући да је нико од прису- 
тних није познавао. И чим она приђе, дете се радосно прихвати њене дој- 
ке, тако да изгледаше да се тесно приљубљује уз њу. Тако се напослетку 
догоди да је, по жељи краљеве кћери, дојење детета сасвим поверено ње- 
говој рођеној мајци. 

6) Термутис је била та која је детету наденула име Мојсије (Моше, Мо- 
шес), учинивши тако због чињенице да је дете било бачено у реку; Египћа- 
ни, наиме, воду означавају речју Мо, а оне који су из реке избављени име- 
ном Шес. Па тако, спојене уједно, ове две речи образују име које је детету 

припало. А од тог детета постаде човек који је, по свеопштем признању 
и према Божијем предвиђању, најистакнутији међу свим Јеврејима јед- 
нако по величини свог ума и по презирању тешкоћа, а његов предак по 
седмом нараштају унатраг био је Аврам. Ово стога што је Мојсије био син 
Амрама, који је био син Каатов; отац Каата био је Леви, који је био син Ја- 
ковљев, а Јаков је био син Исака, а овај, напокон, Аврамов син. Ускоро се 
Мојсијево знање и разумевање показало надмоћно над свима његовог до- 
ба, и далеко изнад ма чега уобичајеног: јер, када бејаше подучаван он по- 
казиваше много брже схватање но што би се очекивало по његовом уз- 
расту, а његови тадашњи поступци обећаваху истинску људску величину 
када буде доспео до узраста одраслог човека. Бог му је такође дао и висок 
стас, и већ у доби од три године он изгледаше прекрасно. И управо због 
такве његове лепоте није било никога ко 6и се према њему понашао неуч- 
тиво, будући да су сви, чим би га видели, остајали затечени складношћу 
његовог лика. Често се догађало да они који би га срели у мимоходу беја- 
ху приморани да се окрену како би га поново видели; или би остављали 
оно чиме су дотле били заузети и још неко време стајали само у њега гле- 
дајући; јер лепота његова беше по много чему тако изразита и природна, 
да је то задржавало посматраче и приморавало их да у њега дуго зуре. 

7) Примећујући да је дете изузетно, Термусис га је усвојила као сина, 
тим пре што није имала сопствене деце. И када је једном приликом пове- 
ла Мојсија њеном оцу како би му га показала, она изјави како је науми- 
ла да то дете учини краљевим наследником уколико Божијом удовољено- 
шћу остане да она не добије своје сопствено дете, а затим додаде: „Дове- 
ла сам дете божанског изгледа и племенитог ума; а будући да сам га доби- 
ла као поклон из реке, сматрала сам да је исправно и да га усвојим, те да 
га као свог сина понудим за наследника твог краљевства." Ј4зговоривши 
то, она положи дете у руке свога оца који га преузе и приви уз груди, па, 
удовољивши кћери, нежно положи дијадему на главу детета; али је Мој- 
сије одмах баци на тле и поче је, у детињастом изливу, вртети у круг и га- 
зити стопалом, што све заједно мораде изгледати као зло знамење у вези 
египатског краљевства. Али када свети писар виде ово (а то беше управо 
онај који је прорекао да ће Мојсијево рођење довести до обарања власти), 
он учини насилан покушај да дете убије, те вичући престрашено, изусти: 
„Ово је, о краљу, оно дете за које нам је Бог прорекао да ћемо бити ван 
опасности само уколико га убијемо; па и оно само је учинило напор да 
нам потврди проречено, одбацивши знак твоје власти и газећи по твојој 
дијадеми. Зато га одстрани, и ослободи Египћане страха којег подносе 
због његовог постојања, уједно осујетивши Јеврејима наду коју ће гајити 
охрабривани његовим даљим опстајањем." Писар би и сам тражено одмах 
и извршио, али га Термусис у томе спречи, отргнувши дете и узевши га к 
себи. Па ни краљ не хиташе да погуби дете, јер је сам Бог, чија је проми- 
сао бдила над Мојсијем, нагнала фараона да га поштеди. Тако се догодило 
да је он васпитаван са великом пажњом, због чега су Јевреји полагали ве- 
лике наде у оно што би се преко њега за њих могло учинити, док су, с дру- 
ге стране, Египћани били веома сумњичави у шта ће се такво помно об- 

разовање напослетку изродити. Па ипак, да је Мојсије био погубљен, тада 
не би било никога, ни истокрвног нити усвојеног, који би на својој страни 
имао пророчанство као залогу полагања права на краљевску круну; сто- 
га су његов живот тако и процењивали — као залогу очувања постојеће 
краљевске лозе — услед чега су се и уздржавали од убиства. 


ПОГЛАВЉЕ ДЕСЕТО 

КАКО ЈЕ МОЈСИЈЕ ПОВЕО РАТ ПРОТИВ ЕТИОПЉАНА 

1) Тако је Мојсије, након што је одмах по рођењу одгајан на горе оп- 
исан начин, доспео до доба пунолетства, и почео показивати јасне знаке 
своје врлине; исто тако је,међутим, показивао и наговештаје свог послања 
да Египћане обори а Израелићане уздигне. Тако је једна од околности у 
којој је јасно показао да у животу неће дозволити неправду, изгледала 
овако: Етиопљани, који беху први суседи Египћана, учинише упад у њи- 
хову земљу коју на неко време приграбише скупа са свим приносима, због 
чега разгневљени Египћани са њима поведоше рат, не би ли им узврати- 
ли за претрпљену увреду. Али у том рату Египћани претрпеше поразе, те 
неки од њих беху побијени, а остали се разбежаше на сасвим срамотан 
начин, једва извлачећи живу главу; али их Етиопљани почеше гонити и, 
сматрајући да би било знаком кукавичлука када у таквим околностима 
не би подјармили целу земљу, са још се већом жестином бацише на зау- 
зимање и других области. У таквим узастопним освајањима ослади им се 
укус египатске земље, те увидеше да им се нипошто не исплати да одуста- 
ну од даљег вођења рата; па како се најближе покрајине не усуђиваху да 
им се супротставе, они наставише поход најпре до Мемфиса, па затим и 
до самог мора, и тако редом све док више не беше ниједног града који би 
им могао одолети. Египћани, пак, јадно сузбијени овом навалом, са своје 
стране прибегоше предсказањима и пророчанствима; а када им Бог даде 
савет да упосле Јевреја Мојсија и искористе његову помоћ, краљ затражи 
од кћери да Мојсија доведе како би од њега учинио заповедника њихове 
војске. Сходно томе, након што је од оца добила обећање да Мојсију неће 
нанети никакво зло, Термутиса га доведе краљу, сматрајући и сама да ће 
бити од велике помоћи њеном народу. Уз то она не пропусти прилику да 
прекори свештенике који се, иако су раније саветовали Египћане да убију 
дете, сада нису стидели да од истога ишту помоћ. 

2) Тако се Мојсије, убеђиван једнако од стране Термутис и самог краља, 
радо подухвати задатка; па и свети писари обају народа беху задовољни: 
Египћани стога што су се надали да ће Мојсијевом срчаношћу убрзо над- 
владати непријатеље, али и да ће у истом подухвату и сам Мојсије поги- 
нути; Јевреји су се, пак, надали да ће напокон умаћи Египћанима стога 
што је Мојсије добио чин главнокомандујућег њихове војске. Преузевши 
заповедништво, Мојсије претече Етиопљане, и поведе своју војску у на- 
пад пре но што се непријатељи стигоше обавестити о предстојећем наср- 

тају; јер он се није кретао уз реку, него копном, давши тиме одмах доказ 
о својој виспрености; јер, будући да је земљу било тешко прегазити бр- 
зим маршом због великог мноштва змија (које су се ту излегале у огро- 
мном броју и, осим тога, биле по много чему јединствене и непостојеће 
у другим земљама, а свака беше гора од друге у моћи и злоћудности, као 
и од необичне дивљине у погледу, те се неке нагло и дотле неопажене ус- 
тремљиваху са тла, а друге долетаху ваздухом, на тај начин лако стижући 
до неупозорених људи и чинећи им погибељна зла), Мојсије се домисли 
изванредног поступка којим ће војску очувати безбедном и неповређе- 
ном: даде, наиме, да се направе тршчане корпе, налик сандуцима, и на- 
пуни их ибисима, које тако затворене понесе са собом. Познато је, наиме, 
да су ове птице највећи непријатељи змија које беже на само приближа- 
вање ибиса, будући да их ови хватају и прождиру лако као да су, реци- 
мо, велики јелени; али су ибиси иначе безопасна створења, и природни 
непријатељи искључиво змијама. О њима, пак, засад не могу ништа ви- 
ше рећи, будући да су ове птице Грцима непознате. Чим је, дакле, Мој- 
сије стигао до земље која је врвела од ових змија, он је ослободио ибисе и 
тиме змије растерао, користећи на тај начин ове птице као истурену по- 
моћ која наступа пре људског дела војске. Наставивши са успешном при- 
меном истог поступка, он је до етиопске војске стигао великом брзином, 
пре но што га је ико могао очекивати. Ни надаље не оклевајући, он одмах 
поведе битку с њима, те их и порази, посве их осујетивши у намери да по- 
стигну трајне успехе у рату против Египћана и продуже са освајањем њи- 
хових градова. Исход беше тај да је дошло до великог покоља поражених 
Етиопљана. Али сада, када су искусили сласт победе, Египћани под Мој- 
сијем не сусташе у својем полету, већ стадоше гонити Етиољане толико 
да овима запрети опасност да листом постану робљем а њихова земља 
претрпи страховита разарања. Напослетку се Етиопљани повукоше у Са- 
бу, која беше њихов престони град, којег је касније Камбис преименовао у 
Меро, по имену његове властите сестре. Овај је град било веома тешко за- 
посести, будући да је био укруг сасвим опкољен Нилом, а друге две реке, 
Астапус и Астаборас, беху такве да су чиниле веома тешким покушај њи- 
ховог прелажења. Тако је, дакле, град био подигнут на повученом месту 
и насељен на начин каквог острва, окружен бедемима и имајући пред со- 
бом реке које су га штитиле од непријатеља, а поврх свега и јаке грудобра- 
не између зидина и река, толико моћне да их вода, макар и да највећом си- 
лином набуја и надире, није могла подлокати. Ти су грудобрани чинили 
готово немогућим упад чак и у случају успешног прелажења преко река. 
Међутим, док је војска почивала без покрета (јер се непријатељ није усу- 
дио да изађе и прими битку), а Мојсије већ осећао узнемиреност, догоди 
се следеће: Тарбис, која беше кћер етиопског краља, видела је Мојсија ка- 
ко предводи и у храбрости надмашује Египћане у борби око зидина; па, 
поштујући истанчаност његових војних потеза, и увиђајући да је он одго- 
воран како за египћанске потоње успехе —који су сменили њихове дота- 
дашње очајничке и узалудне покушаје да се ослободе — тако и за велику 
опасност у којој су се сада нашли Етиопљани насупрот свом негдашњем 

разметању великим победама, она се свим срцем заљуби у њега. Бивајући 
надвладана таквом страшћу, она посла најоданијег од својих слугу да са 
Мојсијем преговара о могућностима њиховог брака. Мојсије пристаде на 
понуду, али под условом да она обезбеди предају града, док се он, са своје 
стране, заветом обавезао да ће је заузврат узети за жену, те да када једном 
буде дошао у посед града своје обећање неће прекршити. И тек што је овај 
договор склопљен, он одмах доведе до потпуног остварења свега догово- 
реног: јер када Мојсије напокон посве порази Етиопљане, он се захвали 
Богу, узе Тарбису за жену и поведе Египћане натраг у домовину. 


ПОГЛАВЉЕ ЈЕДАНАЕСТО 

КАКО ЈЕ МОЈСИЈЕ ПОБЕГАО ИЗ ЕГИПТА У МИДИЈАН 

1) Али, иако беху опстали захваљујући Мојсију, Египћани се опет при- 
хватише мржње према њему, и беху веома ревносни у заснивању смрто- 
носних намера против њега, страхујући да ће он искористити прилику 
свог великог успеха и подићи устанак, те увести новине у Египат; зато не- 
умољиво рекоше краљу да Мојсије мора бити погубљен. Фараон је и сам 
већ размишљао у истом правцу, јер бејаше веома завидан на Мојсијевом 
величанственом подухвату на челу војске, а дакако да беше и ван себе од 
страха — који су посебно подстицали свети писари — да ће бити свр- 
гнут, те тако и он беше сасвим спреман да предузме убиство. Али Мој- 
сије, након што је унапред сазнао за заверу у којој је имао бити погубљен, 
потајно побеже; а будући да су јавни друмови били под присмотром, он 
се у бекство даде кроз пустињу, то јест онуда куда његови непријатељи и 
не помишљаху да би могао кренути; иако је оскудевао у храни, он ипак 
продужи даље, срчано презревши и ту тегобу; па када стиже у град Ми- 
дијан, који је лежао на обали Црвеног мора и носио име по имену једног 
од Аврамових синова са Кетуром, Мојсије застаде украј једног кладенца, 
одмарајући се након мукотрпног путовања и тражећи окрепу од недаће у 
којој се обрео. Било је то око поднева, и како место није било далеко од 
града, он смишљаше како да искористи прилику коју му је нудила нова 
средина. У нади да ту владају обичаји према којима би могао чинити само 
оно што му препоручује његова честитост, разматрао је како би у таквим 
околностима најпре могао побошљати своје изгледе. 

2) А будући да је та земља оскудевала у води, пастири би обично за- 
поседали кладенце пре но што би се ма ко други осим њих појавио, иначе 
би њихова стада остала жедна — напросто стога што би у супротном вода 
била потрошена пре њиховог утажења. Тако се догодило да је до извора 
[у чију је близину пристигао Мојсије] дошло седам девичанских сестара, 
кћери свештеника Рагула, кога људи те земље гледаху као вредног највећег 
уважавања. Ове девице, које су се старале о стадима свога оца, што је би- 
ло занимање уобичајено и примерено за жене Троглодитије, стигоше прве 
до бунара и захвативши онолико воде колико им беше довољно да напоје 

стада насуше је у валове који су служили за ту намену. Али када потом на- 
иђоше пастири и отераше девојке како би сами надзирали расподелу во- 
де, Мојсије је, затекавши се на том месту, и гледајући то насиље сматрао 
да би био вредан прекора када би допустио да девојке остану жртвом так- 
вог неправичног поступка и одузимања њиховог права пуком насилно- 
шћу. Стога се он умеша и најпре отера те људе који нису желели да са дру- 
гима поделе воду, а затим и поможе девојкама које, примивши такву пле- 
мениту услугу од странца, отидоше до оца и испричаше како беху вређане 
од стране пастира све док им у помоћ не пристиже тај туђинац, због чега 
су молиле оца да не допусти да тако великодушно дело прође узалуд и без 
награде с његове стране. Чувши све, отац као ваљану препозна ту жељу 
својих кћери да буде обдарен њихов доброчинитељ, те их замоли да овога 
доведу како би га могао наградити како заслужује. А када се Мојсије поја- 
ви, отац му пренесе сведочења кћери о његовој помоћи, те додаде како га 
и он засигурно мора поштовати због таквог понашања, и да своју помоћ 
нипошто ннје уделио људима који су неосетљиви на добра дела, већ су, на- 
против, једнако спремни и жељни да узврате на учињене им љубазности, 
па, уколико је могуће, и да их надмаше у племенитости. Тако свештеник 
учини Мојсија својим сином и даде му једну од кћери за жену, те га наи- 
менова за чувара и надзорника све своје стоке: јер је за те древне и при- 
просте људе свеколико богатство почивало у располагању стоком. 


ПОГЛАВЉЕ ДВАНАЕСТО 

О ГОРУЋЕМ ГРМУ И МОЈСИЈЕВОМ ШТАПУ 

1) Тако је Мојсије, након што је заслужио такву награду Јетрову (што 
беше једно од имена свештеника Рагула), остао ту напасајући стадо. Али, 
недуго затим, догоди се да је стада упутио ка гори Синајској, наумивши да 
на тамошњем пасишту начини успутно станиште. Синај је највиша пла- 
нина у околини и најбогатија пашњацима, са веома добром травом: па 
ипак, она раније никада није била коришћена, будући да су људи сма- 
трали да њу насељава Бог, те се пастири нису усуђивали да се на њу поп- 
ну. Управо ту се, дакле, пред Мојсијем, након што се попео на планину, 
одигра потресно чудо: јер се пред његовим очима запали један трнови- 
ти жбун, при чему зелено лишће и цветови на њему остадоше нетакну- 
ти, а ватра ни најмање не дотицаше плодне гране, иако пламен беше го- 
лем и силно распаљен. Мојсије испрва остаде уплашен тим тако необич- 
ним збивањем са којим се неприпремљен суочио, али његова се невери- 
ца још силно увећа када ватра проговори људским гласом, те га зазва по 
имену и обрати му се јасним речима које му указаше колико је он, Мој- 
сије, био непромишљено смеон попевши се до места где људска нога ни- 
када није крочила. будући да је оно било под божанском заштитом. Сто- 
га га глас посаветова да се што је могуће даље уклони од ватре, те да буде 
задовољан оним што је видео; и још глас рече да је он, Мојсије, честит чо- 



86 ЈУДЕЈСКЕ СТАРИНЕ 

век, и изданак племенитог соја, те да се не мора више молити, будући да 
ће свакако понети славу и почасти понад свих људи, бивајући благосло- 
вљен Божијом милошћу; тако, ето, Мојсију намах пророкова глас из го- 
рућег грма. Али му глас такође и заповеди да одатле одмах, и с поверењем 
у казивано, пође натраг у Египат, како би постао заповедник и управи- 
тељ народу јеврејском, и коначно га избавио од неправди које његови су- 
народници подносе у земљи Египћана. „Јер“, рече Бог, „они ће населити 
ону благородну земљу коју је твој праотац Аврам настањивао, и уживаће 
срећу у свему добром." И још га глас поучи да се, када једном буде извео 
Јевреје из Египта, обавезно врати до тог места и понуди жртве захвални- 
це за срећно избављење. Ето таква беху божанска пророчанства која про- 
истекоше из горућег жбуна. 

2) Али Мојсије стајаше обузет оним што је видео, а још и више оним 
што је чуо, те рече: „Мислим да би било примером огромне махнитости, 
о Господе, када бих, после свега што досад примих од Тебе, посумњао у 
Твоју моћ, те када бих своје обожавање запоставио и заборавио на све 
оно што си од милости тако очигледно уделио мојим прецима. Па ипак, и 
даље остајем у сумњи како бих ја, обичан човек, и без икаквих способно- 
сти, могао приволети своје сународнике да напусте земљу у којој су сви- 
кли да пребивају, и да пођу за мном у земљу у коју си ми наложио да их 
водим? И још, чак и када би њих и убедио, како бих могао присилити фа- 
раона да допусти да они оду, када Египћани своје богатство и напредак 
заснивају на раду и делима којима им Јевреји удовољавају?" 

3) Али га Бог увераваше да остане чврст и одважан у свим приликама, 
и обећаваше да ће Он бити с њиме и припомагати му, како у речима који- 
ма ће убеђивати људе да га следе, тако и у делима преко којих ће изазива- 
ти чуда. Бог надаље заповеди да као знамен истинитости Божије речи ба- 
ци свој штап на земљу и види шта ће се догодити: и заиста, бачени штап 
намах пропуза и постаде змија која се стаде увијати и обртати око себе, 
дижући при том главу спремна да се освети ономе ко би је повредио; по- 
сле чега се опет претвори у штап какав бејаше и раније. Након тога Бог 
наложи Мојсију да увуче десну руку у своја недра; он послуша, па када 
поново извади руку она беше бела, боје креде, али се убрзо поче враћати 
уобичајеној боји. Такође по Божијој заповести Мојсије узе мало воде која 
му је стајала надохват, те је проли на тле, и виде да она има боју крви. И 
тако, посредством тих чуда која се откриваху у свим знацима, Бог га под- 
стицаше да пронађе храбрости, уверавајући га да ће Он остати од највеће 
помоћи Мојсију у свим потоњим подухватима. Још му наложи да надаље 
слободно располаже управо учињеним знамењима, како би задобио по- 
верење свих људи „да си ти одиста од мене послан, и да све што чиниш 
бива по мојој вољи. Сходно томе, сада ти заповедам да више не оклеваш, 
већ да похиташ до Египта путујући ноћ и дан, и да не отежеш с временом 
и тако од Јевреја чиниш робље а њихове патње пушташ да дуже трају.“ 

3) Мојсије сада непобитно виде и чу да га та чуда уверавају у истини- 
тост обећања што му га даде Бог, те у њему више не остаде места за било 
какву неверицу: решен да пође, он је још молио Бога да му ту истинску 

моћ удели и када буде био у Египту, и преклињаше да га удостоји познања 
Његовог правог имена — јер, сада кад је Господа видео и чуо, жеља му бе- 
ше да се Богу може Његовим правим именом обратити, те да, када буде 
приносио жртву захвалницу може призивати то истинско име у својим 
молитвеним обраћањима. Смиловавши се, Бог заиста и објави своје свето 
име Мојсију, што никада дотле не беше казано ниједноме човеку, а о чему 
би од мене било незаконито да изговорим ма шта више. Тако су ови знаци 
пратили Мојсија не само тада, већ сваки пут када би за њих замолио: а од 
свих тих знамења он је најприсније поверење гајио према приказању го- 
рућег грма. Тако је, верујући да ће Бог заиста остати његова великодушна 
потпора, Мојсије у себи нашао наде да одиста може бити кадар да ослобо- 
ди свој народ и донесе несрећу Египћанима. 


ПОГЛАВЉЕ ТРИНАЕСТО 

КАКО СУ СЕ МОЈСИЈЕ И АРОН ВРАТИЛИ ФАРАОНУ У ЕГИПАТ 

1) Сазнавши да је преминуо фараон за чије је власти био принуђен 
да одбегне, Мојсије упита Рагула за допуштење да га напусти и пође у 
Египат, како би донео добро своме народу. Тако са собом поведе и Зипо- 
ру, кћер Рагулову за коју бејаше ожењен, као и децу коју је имао с њом, 
то јест Гершома и Елеазара, те похита у Египат. Што се тиче имена ове 
двојице синова, Гершом на хебрејском означава неког, то јест Мојсија, ко 
је био у страној земљи; а Елеазар, опет, означава да је Мојсије, уз помоћ 
Бога његових отаца, побегао од Египћана. Када се приближише граници, 
пред њих изађе Арон, брат Мојсијев, нагнан заповешћу Божијом; и ње- 
му Мојсије пренесе оно што му се догодило на гори Синајској, и све запо- 
вести што му их тамо предаде Бог. Исто се понови и када заједно пођоше 
даље: највиђенији људи међу Јеврејима, сазнавши да долазе, такође изађо- 
ше пред њих, па и њима Мојсије пренесе знамења која је видео; па како му 
они нису могли да поверују, он их понови пред њима. Тако и они нађоше 
снаге за надање при погледу на та запањујућа и посве неочекивана зна- 
мења, те почеше веровати у своје коначно ослобођење, будући да ће се сам 
Бог побринути за њихов опстанак. 

2) Утврдивши најпре да ће се Јевреји повиновати свему што их он бу- 
де упутио да чине, те знајући да их, осим обећања које му дадоше, води 
још и љубав према слободи, Мојсије дође до новог краља који је не мно- 
го пре тога преузео власт, те га подсти колико је добра он раније учинио 
Египћанима када беху понижени и презрени од стране Етиопљана, а њи- 
хова земља почиваше опустошена; опомену га и како је он био заповед- 
ник њихове војске, и устрајно ратовао заједно с њима као да су они његов 
властити народ; напослетку каза и у каквој се опасности нашао током тог 
похода, и како никакву награду заузврат није добио за све што је учинио. 
Поврх тога, он сасвим разговетно изнесе краљу све што му се догодило на 
Синају, а најпре то шта му је Бог саопштио и какве му је знаке дао, како 

би га уверио у снагу и неопозивост заповести које му је издао. Он је ус- 
то и молио краља да поверује његовим речима, те да се не супротставља 
вољи Божијој. 

3) Али, како се на све те речи краљ поче ругати Мојсију, овај га уозбиљи 
показивањем знакова што их је примио на гори Синају. Но то само раз- 
бесне краља који га назва шарлатаном, који је најпре побегао из ропства 
под Египћанима, да би се сада вратио са преварантским триковима и чу- 
дима и магијским чинима, како би га запањио и обрлатио. А након што то 
изговори, он позва свештенике да и сами дођу и упознају се са истим чу- 
десним знацима, знајући да су и они вични тим необичним знамењима, и 
да Мојсије није једини који познаје вештину којом се може кривотворити 
располагање божанским моћима — јер, како краљ рече, то што је он пред 
њим извео такве чаробњачке представе може проћи само код неуких љу- 
ди. И заиста, и свештеници бацише своје штапове на тле и они такође пос- 
таше змијама. Али Мојсије не беше тиме обесхрабрен, већ рече: „О, краљу, 
ја нипошто не потцењујем мудрост Египћана, али тврдим да је оно што ја 
чиним много изнад сличних магијских чини и трикова, и то тачно оноли- 
ко колико Божија моћ превазилази моћ човекову. Зато ћу показати да оно 
што чиним није плод никаквог умећа, нити је кривотворитељско предста- 
вљање нечег што иначе није истина, већ да је покренуто провиђењем и 
моћима Божијим.“ Па када то изговори, он баци свој штап на земљу и за- 
поведи му да се преобрати у змију. А штап га послуша, и постаде змија која 
се поче кретати унаолоко и прождирати штапове Египћана који изгледаху 
као змајеви, све док их све не прогута. Напослетку се змија поново врати у 
обличје штапа, којег Мојсије изнова узе у руку. 

4) Краљ, међутим, овим последњим не беше ништа више дирнут од 
онога што му је раније показано, већ само још већма гневан те рече Мој- 
сију како ништа неће задобити тим лукавштинама и препреденостима ус- 
мереним против Египћана. Уместо свега, он му заповеди да буде главни 
надзорник Јеврејима, и да им не дозвољава никаквог одмора од тегобних 
послова, већ, штавише, да их натера на покорно лишавање и потчиња- 
вање још већој стези него раније; тако, на пример, док им је пре давао да 
користе плеву за прављење цигли, сада им то ускрати, те их тако поче го- 
нити да цели дан посвете тешком раду прављења опека, а потребну пле- 
ву морали су сами скупљати и то искључиво током ноћи. И тако, будући 
да им је сада посао био удвостручен, Јевреји за то окривише Мојсија, про- 
суђујући да су њихови напори и беда сада због његовог уплитања поста- 
ли гори него што су икада били. Али Мојсије не допусти да му храброст 
клоне због краљевих претњи, нити да му се ревност смањи због преба- 
цивања Јевреја; већ он самог себе ободри, и душу своју одлучно против- 
стави и једнима и другима, те се ослони само на своју властиту неумор- 
ну марљивост како би обезбедо слободу својим земљацима. Стога, сле- 
деће што учини било је да поново оде до краља кога стаде наговорати да 
допусти Јеврејима да пођу до горе Синајске и тамо принесу жртву јер им 
Бог тако заповеда. Такође га убеђиваше да не омета испуњење наума Бо- 
жијег, већ да поштује милост Његову изнад свега, те да им допусти да оду, 

да се не би, пре но што тога и буде свестан, нашао као сметња на путу ис- 
пуњења Божијих заповести и тако дао повода да и сам пострада од казни 
којима засигурно мора бити подвргнут свако ко спречава извршење Бо- 
жијих заповести — а ово стога што је познато да најстроже и најнеочеки- 
ваније напасти искрсавају из сваке ствари пред онога ко изазива бес Бо- 
жији против себе. Јер, рече Мојсије, такви више немају ни земљу ни ваз- 
дух за своје пријатеље, нити им плодови из утробе природе више служе, 
већ је свака противна и непријатељски окренута према њима. И још рече 
да би Египћани све то већ морали знати по свом жалосном искуству из 
прошлости, и да ће Јевреји у противном отићи из њихове земље и без њи- 
хове сагласности. 


ПОГЛАВЉЕ ЧЕТРНАЕСТО 

О ДЕСЕТ ПОШАСТИ КОЈЕ НАПАДОШЕ ЕГИПЋАНЕ 

1) Али када краљ с презиром дочека и ове речи Мојсијеве, и никак- 
вог обзира не поклони упозорењима, тешке пошасти сколише Египћане, 
а ја ћу сваку од њих описати, најпре стога што никада ниједна о тих напа- 
сти није задесила ниједан народ осим тадашње Египћане, а затим и стога 
да бих показао да у односу на дата обећања Мојсије није заказао ни у јед- 
ној ствари коју је предсказао, а потанко ћу ове удесе описати напослет- 
ку и зато што је за сваког човека добро да упозна и као упозорење прими 
оно што се догодило, схвативши да не треба чинити било шта што није 
по вољи Божијој, да не би био изазван гнев Његов и освета за недела која 
су против Њега почињена. Тако, дакле, погнано заповешћу Божијом, еги- 
патском реком потече крв уместо воде, и то толико густо да се она ви- 
ше није могла пити, што беше погибељно јер Египћани нису имали дру- 
гог питког извора до тога; али при томе вода не само да беше бојом про- 
мењена, већ они који се ипак усудише да је пију задобише велике боло- 
ве и допадоше горких утробних раздирања. Али таква вода беше само за 
Египћане: Јеврејима, пак, она остаде слатка и подобна за пиће, и ни по че- 
му различита од њеног природног стања. А како краљ отуда не знаше шта 
би учинио у таквим неочекиваним околностима, а и бејаше у страху за 
Египћане, он одмах издаде заповест којом се Јеврејима омогућава да оду; 
али када се пошаст због тог обећања прекиде, он промени одлуку и опоз- 
ва заповест, и не испуни казано већ Јевреје поново задржа. 

2) Али када Бог виде како је краљ незахвалан, и како по прекиду ове 
пошасти не постаде нимало мудрији, он посла другу пошаст на Египћане. 
Наиме, огромно мноштво жаба поче харати плодове земљине; осим тога, 
и река их беше препуна, толико да је онај ко би из ње желео да пије од те 
намере морао одустати, зато што она беше отрована крвљу тих животиња, 
јер оне цркаваху и биваху до кужне трулежи разложене водом; осим то- 
га, и сва земља беше прекривена поганом слузи од њиховог рађања и уми- 
рања; тако и посуђе које су Египћани користили по кућама беше прља- 

во од жабље слузи, коју су налазили и у храни и у креветима својим. Од 
ње се посвуда ширио одвратан задах, и смрад се непрестано дизао из жа- 
ба које су се у њему и плодиле и умирале. И сада, кад Египћани беху под 
притиском ових јада, краљ нареди Мојсију да поведе Јевреје са собом и 
да напусте Египат. Истог часа читаво то мноштво жаба наједном ишчезе, 
а земља и вода вратише се своме природном стању. Али чим фараон ви- 
де да је земља поштеђена и ове пошасти, он заборави њен узрок, и поно- 
во задржа Јевреје. Па како је имао на уму да испита природу ове и других 
сличних осуда, он још увек не допусти Мојсију и његовом народу да пође, 
јер не беше кадар да такву милост додели због добрих намера, већ искљу- 
чиво нагнан страхом. 

3) Сходно томе Бог казни ову лажљивост новом пошашћу коју дода- 
де претходнима. Тако, Он сада по телима Египћана расу безброј ваши од 
којих су, зли какви беху, они ужасно страдавали, не бивајући кадри да 
ову гамад уклоне било прањем било мастима. Од ове грозне казне еги- 
патски краљ беше сасвим растројен и до безумља обузет ужасом у којем 
се обрео, то јест страхом да ће његов народ бити уништен, и да ће разлог 
овоме уништењу за њега бити посве постидан; те тако краљ беше при- 
сиљен да своју злу нарав бар донекле поново доведе до здравијег расуђи- 
вања, јер још једном допусти Јеврејима да сами одлуче о свом одласку. 
Али чим због тога пошаст умину, он нађе да је исправније да од јеврејских 
мужева захтева да оставе своје жене и децу своју као залогу свог повра- 
тка; овим је, наравно, само изазвао Бога. да буде још јароснији у свом гне- 
ву према њему, тако дрско иштући од Бога да Он сам наметне своју про- 
мисао, или, пак, безумно сматрајући да је само Мојсије, а не и Бог, онај 
који кажњава Египћане због недела према Јеврејима. Стога Бог сада испу- 
ни земљу најразличнијим заразним створењима са најразличитијим куж- 
ним својствима, таквим створењима која никада пре не изађоше пред вид 
људски, и због којих они горко страдаваху, те тако земља остаде лишена 
својих ратара и без њиховог труда престаде рађати; па ако које створење 
и избеже уништењу од ових заразних бића, њега убише злоћудни људи 
који и сами потпадоше под свеопшту зараженост злобом. 

4) Али чак ни тада се фараон не повинова вољи Божијој, јер је, премда 
је допустио мужевима да поведу жене са собом, ипак и даље захтевао да 
њихова деца остану. Бог се намах реши да казни његову злобу са неколи- 
ко нових несрећа, таквих које беху чак и горе од претходних а које су и са- 
ме доносиле свеопшти јад и смрт. Јер, тела Египћана се осуше чиревима, 
који се надимаху у пликове, док њихови удови занемогоше; и огроман бе- 
ше број таквих који пострадаше од ових приштева. Али када се фараон не 
уразуми ни овом пошасти, киша с градом беше послана на њих са небеса, 
а град беше такве разорности какав египатска клима дотле није познава- 
ла, па чак ни такав какав друге области познају у зимско доба, већ беше 
већи и од оног који другде пада усред пролећа на оне који настањују се- 
верне и северозападне пределе земљине. Овај град покрши све гране које 
се дотле повијаху под воћем. Затим наиђе и најезда скакаваца те опусто- 
ши и оно семење које дотле остаде поштеђено од града. Тако, напослетку, 

Египћанима беше уништено све у шта су од будућих плодова земље пола- 
гали наду у опстанак. 

5) Могло би се помислити да су горе поменуте несреће довољне за 
оног ко је само будаласт, али иначе незлобив, да постане трезвенији и 
осетљивији за оно што треба чинити у корист властитог добра, Али фа- 
раон, вођен не толико глупошћу колико злим намерама, чак и ако је до- 
бро сагледао узрок свих несрећа, ипак продужи да се супротставља Бо- 
гу, и својевољно одбијаше приклањање добрим поривима. Тако овог пута 
допусти Мојсију да поведе и жене и децу са собом, али да при том своју 
стоку оставе Египћанима којима њихова властита марва беше пострада- 
ла. Али када Мојсије узврати да је таква жеља неправична, будући да уп- 
раво од те стоке Јевреји морају принети жртве Богу, и време поласка се 
поново одужи због овог новог неспоразума, дебела тама, без и најмањег 
зрака светлости, паде преко Египћана, чиме њихов вид остаде запречен а 
дисање отежано од густине ваздуха, те они почеше умирати у грчевима, 
и гоњени безумним ужасом да неће како прогутати и отровати се мрач- 
ним облацима. Али када се тама, након три дана и исто толико ноћи, нај- 
зад ипак поче растурати, и када се фараон ни тада не покаја и не допусти 
Јеврејима да пођу, Мојсије се поново појави пред њим и рече му: „Колико 
ћеш дуго ти још одбијати послушност Богу? Јер управо Он од тебе захте- 
ва да допустиш одлазак Јеврејима. И не постоји ниједан други начин да се 
ослободиш несрећа под којима страдава твој народ, осим да учиниш што 
се од тебе захтева." Али краљ беше само разгневљен тим речима, и зап- 
рети Мојсију да ће му следећи пут одрубити главу буде ли га и даље узне- 
миравао истим захтевима. На то му Мојсије узврати да одиста више неће 
говорити о томе, будући да су по истој жељи он сам и старешине Јевреја 
чврсто решени да сви Јевреји морају поћи. Па кад то изговори, Мојсије 
се уклони. 

6) Али када Бог знамењем потврди да ће са још једном заразом приси- 
лити Египћане да пусте Јевреје, он нареди Мојсију да своме народу пре- 
несе како њихове жртве морају бити спремне, те да се и сами имају при- 
премити за полазак почев од десетог дана месеца Ксантикуса па до четр- 
наестог дана истог месеца (који се код Египћана назива Фармут, а код 
Јевреја Нисан, али га Македонци називају Ксантикус), као и да мора по- 
вести Јевреје заједно са свим њиховим иметком. Сходно томе, Мојсије 
окупи све своје сународнике и припреми их за полазак, унапред их поде- 
ливши у племена и објединивши их на једном месту. А када дође четрна- 
ести дан, и када сви беху спремни да пођу и понесу своје жртвене пону- 
де, они последњи пут посветише своје куће крвљу, користећи за ту наме- 
ну снопље мандрагоре којом су шкропили крв, те када вечераше они за- 
палише остатке меса, управо тако као да би свакога трена могли поћи. Та- 
ко је утврђен начин на који ми још увек нудимо жртве до дана данашњег, 
и тај празник називамо Пасха, што значи празник преласка. Јер тога дана 
Бог пређе преко нас, и посла помор на Египћане; велики број прворођене 
деце пострада те ноћи, те Египћани који су живели у близини фараонове 
палате дођоше и наговараху фараона да безусловно допусти Јеврејима да 

оду. Тако присиљен, он позва Мојсија и нареди му да поведе своје људе, 
претпостављајући да ће, када једном Јевреји напусте његову земљу, Еги- 
пат напокон бити слободан од толиких страдања. Штавише, краљ и ње- 
гов народ чак су почаствовали Јевреје поклонима: неки су то учинили ка- 
ко би их приволели да што брже пођу, а други зато што им беху суседи и 
што су имали пријатеље међу њима. 


ПОГЛАВЉЕ ПЕТНАЕСТО 

КАКО СУ ЈЕВРЕЈИ ПОД МОЈСИЈЕМ НАПУСТИЛИ ЕГИПАТ 

1) Тако Израелићани напустише земљу, док Египћани осташе утуче- 
ни, жалећи што су дотле тако кињили Јевреје. А пут је ове водио до Лето- 
полиса, места које у то време беше напуштено, али које ће доцније, у до- 
ба када ће Камбис опустошити Египат, изградити Вавилонци. Али како 
су журно одмицали, трећега дана стигоше до места по имену Беелсефон, 
смештеног надомак Црвеног мора. Па како је око њих била само пустиња, 
они су морали непрестано јести векне умешене од брашна и подгрејане 
на благој ватри, које су им потрајале тридесет дана, јер им количина коју 
су понели из Египта за дуже није достајала. А да би и та количина могла 
равномерно припасти сваком понаособ, они су могли да једу само толи- 
ко колико беше довољно за опстанак, али нипошто не и за ситост. Одатле, 
од сећања на страшну глад у којој смо се тада налазили, потиче празник 
који славимо осам дана, а који се зове празником бесквасног хлеба. Што 
се тиче броја свих који напустише Египат, укључујући жене и децу, њега 
је тешко сабрати, али је број оних који беху у доби спремној за ратовање 
износио шест стотина хиљада. 

2) Египат су напустили у месецу Ксантикусу, петнаестог дана лунар- 
ног месеца, четири стотине тридесет година након што је наш праотац 
Аврам дошао у Канаан, али само две стотине петнаест година након што 
се Јаков доселио у Египат. У то је време Мојсије имао осамдесет година, а 
Арон три више. Са собом су носили и Јосифове мошти, баш како је покој- 
ник обавезао своје синове да учине. 

3) Али Египћани убрзо зажалише што су Јевреји отишли, а и краљ бе- 
ше опхрван помишљу да је све што се збило изведено захваљујући ма- 
гијским вештинама Мојсијевим, те се тако сви заједно решише да крену 
за Јеврејима. Сходно томе они узеше оружје и сва друга ратна оруђа, па 
кретоше у потеру за Јеврејима, у намери да, када их једном сустигну, ове 
врате натраг у Египат; Египћанима је остало само насиље, зато што ви- 
ше нису могли полагати право да се обрате Богу против Јевреја, сад када 
су им сами већ једном допустили да оду. Рачунали су да ће их веома ла- 
ко надвладати, будући да Јевреји нису имали оклопе, а и беху уморни од 
путовања. Тако се Египћани журно дадоше у гоњење, распитујући се ус- 
пут код сваког кога сретоше о правцу којим су Јевреји отишли. И заиста, 
том је земљом било тешко путовати не само за војску, већ и за усамљене 

појединце. Али је Мојсије управо тај правац изабрао да би, у случају да 
се Египћани предомисле и пожеле да их гоне, Јевреји некако ипак могли 
да их казне за њихову злонамерност и вероломно кршење датог обећања. 
Други разлог што је народ повео управо тим путем тицао се Филистина- 
ца који су били у завади са Јеврејима и давнашњој омрази, па је било по- 
жељно да не сазнају о јеврејском одласку, а будући да земља Филистина- 
ца беше с једне стране сусед Египту Мојсије је морао поћи другим прав- 
цем. Отуда изабрани пут не смеде бити онај који води у земљу Филисти- 
наца, већ је Мојсије с разлогом желео да путују управо кроз пустињу, ка- 
ко би, после тако дугог путовања и изложености многим тегобама, напо- 
кон ипак могли стићи до Канаана. Осим ових, један од разлога почивао је 
и у заповести Божијој, јер им је Он наложио да обиђу гору Синајску, ка- 
ко би му управо тамо принели жртве. И тако, када су Египћани сустиг- 
ли Јевреје, они су, захваљујући својој припремљености за борбу и много- 
бројности, сатерали противнике на узак простор — јер је број оних који 
су се упустили у гоњење био шест стотина бојних кола, педесет хиљада 
коњаника и две стотине хиљада пешака, у потпуности наоружаних. Они 
су се такође домогли и прелаза за које су претпостављали да би Јевреји 
кроз њих могли одбећи, затварајући их тако између непролазних литица, 
с једне, и мора, са друге стране, будући да су се ту одасвуд протезали пла- 
нински гребени који су се завршавали тек у мору, гребени тако сури да 
се њима није могло проћи, те су са те стране онемогућавали бекство. Та- 
ко се заиста догоди да Египћани својом војском притиснуше Јевреје, са- 
бијајући их тамо где стрмени беху затваране морем, истовремено држећи 
делове војске на врховима планина како би и са те стране спречили ма ка- 
кав пробој и бекство у равницу. 

4) Јевреји се, будући такорећи дословно опкољени, нипошто нису мог- 
ли одржати, зато што су, с једне стране, очајно потребовали намирница, а, 
са друге, јер нису видели никаквог начина да побегну; поврх свега, узалуд 
беше и помишљање на борбу јер нису имали никаквог оружја; све у свему, 
могли су очекивати потпуно уништење уколико се не би предали Египћа- 
нима. Стога се дадоше на проклињање Мојсија, заборавивши на све оне 
знаке што их је Бог уредио да би им вратио слободу. Ово је, пак, хуљење 
ишло дотле да се почеше бацати камењем на пророка у исто време док их 
је он охрабривао и обећавао им избављење; али га они не слушаху и при- 
клонише се одлуци да се предају Египћанима. И ускоро је све што се мог- 
ло видети било само туговање и жалопојке међу женама и децом, будући 
да су они пред собом видели једино уништење, тако опкољени планина- 
ма, морем и непријатељем, не разабирајући никаквог пута којим би мог- 
ли утећи. 

3) Али се зато Мојсије уопште не обазираше на дивље погледе народа 
који га гневно стрељаше, већ је презирао сваку опасност и сву своју веру 
положи у Бога за кога је знао да, омогућивши им већ прве кораке који су 
водили ка њиховом ослобођењу што га је сам прорекао, не би допустио да 
сада буду покорени од стране непријатеља, што значи или да опет поста- 
ну робовима или да буду сатрвени. И тако, стојећи усред светине, Мој- 

сије рече: „Није правично од нас да показујемо неповерење према оним 
исправним људима који су некада добро управљали нашим потребама, 
сумњичећи их да надаље неће бити исти; а како ли би се онда другачије 
до махнитошћу морало назвати преварно неповерење у Провиђење Бо- 
жије захваљујући чијој су се моћи одиграле све оне ствари што нам их је 
обећао, а до којих је дошло без обзира на то што их ви сами нипошто ни- 
сте очекивали — при том мислим на све оно у шта сам био уплетен пово- 
дом вашег ослобођења и одбегнућа из ропства. Сада када смо у највећој 
могућној невољи, и када нам, као што можете видети, не преостаје друго 
до вера у помоћ од стране Бога, Оног истог који нас је и довео до овог ус- 
ког и безизлазног места, сада, дакле, верујте да ће Он бити тај који ће нас 
извести и из ових тешкоћа које би иначе биле сасвим непремостиве, и из 
којих нити ви нити непријатељи ваши не виде начина да се може избави- 
ти, али ће до тога доћи управо зато што Он тако може у један мах пока- 
зати своју праву моћ и неумољивост своје промисли која лебди над нама. 
Јер, не може бити да Бог дарује само незнатну припомоћ онима које иза- 
бере, већ је он понајвећма издашан онда када више нико не може виде- 
ти ниједну наду у побољшање свог положаја, наду која би могла бити по- 
ложена у ма ког човека. Зависимо, дакле, од таквог Заштитника који мо- 
же учинити да мале ствари постану велике, и пред чијом се моћи сва ова 
људска сила против нас показује тек слабашном претњом; не бојте се, да- 
кле, египатске војске, и не очајавајте пред изгледом беспомоћности стога 
што вам море пред вама и планине иза вас не откривају никакву могућ- 
ност за бекство, јер чак и ове планине, ако је Богу тако воља, могу постати 
равницом за вас, а море се преобратити у суву земљу.“ 


ПОГЛАВЉЕ ШЕСНАЕСТО 

КАКО СЕ ПРЕД ЈЕВРЕЈИМА МОРЕ ПОДЕЛИЛО НА ДВОЈЕ У ЧАСУ 
КАДА СУ ИХ ЕГИПЋАНИ СУСТИЗАЛИ, ДАЈУЋИ ИМ ТИМЕ ПРИЛИ- 
КУ ДА ПОБЕГНУ ОД СВОЈИХ ГОНИЛАЦА 

1) Након што Мојсије ово изговори, он поведе народ до мора, док су 
Египћани пажљиво мотрили на њих, јер су им Јевреји били на видику. Но 
Египћани беху толико изморени од великог напрезања да потером што 
пре сустигну Јевреје, те тако нађоше исправнијим да одложе борбу до сле- 
дећег дана. Али када Мојсије стиже до морске обале, он подиже свој штап 
и учини молебан Богу, позивајући га да и сада буде њихов подржавалац и 
избавитељ, овим речима: „Не чини се да не увиђаш, о Господе, да је с оне 
стране људских моћи и домишљаја да избегнемо тешкоћама у којима се 
сада обретосмо; већ Ти свакако знаш да сада мора бити Твоје дело ску- 
па с нама извршено, такво које ће омогућити избављење ове војске која 
је Египат напустила по Твоме налогу. Више се не можемо надати ниједној 
другој помоћи или сналажењу, и прибегавамо само нади која нам у Тебе 
преостаде; па ако је претекао још и један начин који нам може омогући- 

ти бекство по промисли Твојој, ми га сада од Тебе иштемо. Учини да то 
решење брзо пристигне, и покажи нам своју моћ кроз њега. Уздигни ти- 
ме у овоме народу нову храброст и наду у ослобођење, овом народу који 
је потонуо у стање дубоког безнађа и неутешности. Јер ми јесмо на без- 
надежном месту, али још увек је то место које Ти запоседаш; још увек је 
ово море твоје, твоје су и планине које нас опкољавају. Па ће се стога ови 
масиви отворити уколико им Ти тако заповедиш, и море ће такође, поже- 
лиш ли Ти тако, постати сувом земљом. А ако се можемо избавити само 
летећи ваздухом, онда ћемо и то учинити ако ти одредиш да такав мора 
бити пут нашег спасења." 

2) Након што се тако обрати Богу, Мојсије својим штапом снажно уда- 
ри по мору, а ово се истог трена под ударцем расцепи и раздвоји, па, по- 
вукавши воду у сабране половине, остави по средини суво тло, као пут и 
смер бекства за Јевреје. Када Мојсије виде ово указање Божије, и да је мо- 
ре напустило своје властито лежиште и оставило оцедиту земљу, он први 
крочи на тај новооткривени пут, и заповеди Јеврејима да га следе дуж тог 
божанског друма, те да се веселе опасности у којој ће се наћи непријатељи 
уколико буду за њима пошли; а затим се захвали за тај начин изненадног 
избављења који се пред њиме показа. 

3) А након што Јевреји без оклевања ревносно кретоше напред вође- 
ни Божијим присуством, Египћани испрва помислише да су полудели, и 
да су брзоплето јурнули у сусрет очигледном уништењу. Али када видеше 
где они прођоше напред без икакве позледе, те да им се никаква препре- 
ка нити недаћа не испречи на путу, Египћани и сами похиташе у потеру, 
надајући се да ће море и за њих остати мирно и повучено. Они потераше 
коње напред, па затим и сами загазише у море. Али су Јевреји поодмакли 
у бекству за време док су Египћани стављали своје оклопе и тако потро- 
шили време, па им умакоше толико да већ стигоше до земље с оне стране 
мора без икаквих губитака. Овај успех охрабри и Египћане који се још од- 
важније дадоше у потеру, надајући се да се ни њима ништа штетно не мо- 
же догодити: али они не беху свесни да су пошли путем који беше створен 
само за Јевреје, и ни за кога више; да је тај пут био пробијен за избављење 
оних који су у опасности, а не за оне који би га свом ревношћу користили 
за уништење других људи. И зато, чим читава египатска војска беше за- 
газила у повучено море, оно се покрете и врати у своје лежиште, оборив- 
ши се бујицама дигнутим под олујним ветром и преплавивши Египћане. 
Кишни пљускови такође се обрушише с неба, а са њима и стравична гр- 
мљавина и муње с ватреним бљесковима. Громови се осуше по њима, те 
се тако употпуни приказ Божијег беса у којем не изостаде ниједна поја- 
ва која се мора разумети као израз гнева Божијег, закључно са посве там- 
ном и суморном ноћи која их притиште. И тако сви ови људи погибоше, 
те не остаде ни један једини међу њима да пренесе вест о њиховом помо- 
ру остатку Египћана. 

4) Јевреји се не могаху уздржати од радости због свог величанственог 
избављења и истовременог уништења њихових непријатеља, напокон за- 
иста чврсто поверовавши да су ослобођени сада када су они који су их 

присиљавали на робовање уништени и када нађоше тако очигледним да 
је Бог заиста њихов заштитник. На тај начин ови Јевреји измакоше опас- 
ности у коју упадоше, а поред тога и видеше своје непријатеље кажњене 
на начин који никада ниједан човек, ма где живео, није упознао, те се пре- 
дадоше радости, и читаву ноћ проведоше у певању слављеничких песама 
и несуздржаном весељу. Мојсије је такође срочио песму посвећену Богу, 
која садржи његова величања и захвалнице за милост коју им је Он уде- 
лио, а све у стиховима у форми хексаметра. 

5) Што се мене тиче, ја сам пренео сваки део ове повести онако како 
сам је нашао у светим књигама, стога нека се нико не чуди — одлучујући 
о томе да ли се све догодило по Божијој вољи или стицајем природних 
околности — необичности у начину приповедања оних људи старих вре- 
мена који су били лишени безбожности модерног доба. Ипак, наведимо 
и један сличан пример: у извештајима оних који су пратили Александра 
који је живео упоредо у времену или нешто пре описаних догађаја, твр- 
ди се, наиме, да се Памфилијанско море повукло и тек том својом осе- 
ком омогућило Александровој војсци даље наступање 23 , будући да није- 
дан сличан пролаз дотле није постојао — а ја држим да је овде реч такође 
о Божијој вољи да буде уништена Персијска краљевина, тим пре што се 
ово потврђује као истинито од стране свих оних који су писали о Алек- 
сандровим подухватима. Али, што се тиче горе описаних догађаја, нека 
свако одлучује како му одговара. 

6) Следећег дана Мојсије је сакупио оружје остало иза Египћана, које 
до хебрејског логора беше донела морска струја а силина ветра сачува- 
ла од потонућа. Он нагађаше да се и то догодило по намери Божијег Про- 
виђења, како Јевреји надаље не би оскудевали у оружју. И тако, након што 
је заповедио Јеврејима да се наоружају, Мојсије их поведе према плани- 
ни Синај како би понудили жртве Богу и захвалили се за то многостру- 
ко спасење, баш као што се Мојсије раније и обавезао да ће након свега 
учинити. 



КЊИГА ТРЕЋА 


покрива период од две године 

ОД ОДЛАСКА ИЗ ЕГИПТА ДО БОЖИЈЕГ ОДБА 
ЦИВАЊА ТОГ НАРАШТАЈА ЗБОГ ЊЕГОВЕ НЕ 
ПОСЛУШНОСТИ 




ПОГЛАВЉЕ ПРВО 


КАКО ЈЕ, НАКОН ШТО ЈЕ НАРОД ИЗВЕО ИЗ ЕГИПТА, МОЈСИЈЕ ПО- 
ВЕО ЉУДЕ ДО ГОРЕ СИНАЈСКЕ, АЛИ НЕ ПРЕ НО ШТО СУ ПОДНЕЛИ 
МНОГО МУКА НА СВОМЕ ПУТОВАЊУ 

1) Након што су Јевреји на тако волшебан начин ослобођени, земља у 
којој се нађоше донесе им много патњи, будући да је у потпуности била 
пустињска и без ичега чиме би се могли прехранити. У њој такође беше и 
ванредно мало воде, те оно што затекоше бејаше недовољно не само за на- 
пајање стоке, већ и за људе, јер је земља била посве спржена и није имала 
у себи довољно влаге да би омогућила раст и рађање ма којем биљу. Стога 
Јеврејима не преостаде друго до да журно путују преко те земље, будући 
да се ниједној другој више нису могли окренути. Истина је и то да су они, 
под упозорењем и заповешћу свог смотреног вође, носили са собом воду 
коју су црпли из земље којом су претходно путовали, али када ова беше 
потрошена били су принуђени да извлаче воду из затечених бунара, што 
је било веома мучно због њене засићености сољу. Штавише, вода коју су 
тако добијали била је горка и непитка, а такође и оскудна у количини; па 
како су ипак непрестано путовали, они касно увече стигоше до места по 
имену Мар, које је име добило управо по рђавости своје воде, јер Мар оз- 
начава горчину. Тамо они стадоше измучени како мукотрпношћу дугог 
путовања, тако и жестоком глађу, јер им тада беше сасвим понестало хра- 
не. Но тамо се бар налазио извор који им, премда не беше довољан да за- 
сити толику војску, ипак омогући какав-такав предах, то јест онолико ко- 
лико се може очекивати на таквом пустињском месту. Осим тога, од оних 
који су послани напред да извиђају дознадоше да се ништа друго не може 
наћи уколико би даље путовали. Ипак, напослетку се показа да је и та во- 
да коју су затекли горка, и да је непитка не само људима, већ беше непод- 
ношљива чак и за стоку. 

2) Када је Мојсије видео колико су дубоко људи потиштени, и да се 
разлог томе не може оспорити, будући да народ нису чинили само вој- 
ници кадри да се са мужевном одлучношћу супротставе притиску свако- 
врсне оскудице, већ и велики број деце и жена одвише слабих да би их тек 
разборити разлози убедили да истрају, а који отупљиваху храброст и му- 
жевима — све то је представљало велику тешкоћу Мојсију који је несрећу 
сваког понаособ доживљавао као своју властиту, јер су сви они к њему 
прибегавали, и сви само њега преклињали; жене су молиле за децу, а му- 
жеви за своје жене, тражећи да их не запостави, већ да обезбеди овај или 
онај начин за њихов опстанак. Стога се Мојсије поново предаде молитви 
Богу, тражећи да воду коју су затекли из њеног непитког стања претво- 
ри у течност безбедну за пијење. А када Бог удовољи и тој његовој жељи, 
Мојсије узе врх штапа који му је лежао пред ногама, па га преполови и де- 
лове постави уздужно. Затим их положи у воду и стаде уверавати Јевреје 

да је Бог послушао његову молбу и да је обећао да ће од воде учинити оно 
што Мојсије затражи, али под условом да они буду увек послушни пред 
оним што им Он заповеди да учине, и да касније, када невоља прође, то 
не занемаре из пуког нехата. А када народ упита шта је то што би требало 
да ураде како би се вода претворила у питку, Мојсије наложи да се најс- 
нажнији међу мужевима који ту стајаху упну да поцрпе воду, рекавши им 
да ће, када највећи део воде буде тако извучен, остатак бити подобан за 
пиће. Мужеви тако и урадише, све док вода, промућкана и избистрена, не 
беше безбедна за пијење. 

3) Покренувши се затим даље, Јевреји стигоше до града Елима, који 
је издалека изгледао привлачно због погледа на гај палминог дрвећа, али 
када приђоше ближе пред њима се указа пустошно место са неких седа- 
мдесетак стабала која беху кржљава и обореног пузавог грања, усахла од 
жеђи, јер земља свуда унаоколо беше сува, лишена влажности која би пал- 
ме учинила родним и људима уливала наду. Оно што је од воде стизало 
до стабала потицало је од кладенаца, којих беше дванаест, али они запра- 
во беху пре тек мало влажнија места него живи извори, будући да у њима 
вода уопште није избијала из тла, нити је одатле било шта истицало, те је 
отуда и није било довољно да накваси дрвеће. Па тако, када дошљаци по- 
чеше копати песак, они уопште не наиђоше на воду, а оно неколико капи 
што се задржаше на рукама не беше употребљиво јер је било помешано с 
блатом. Дрвеће, наравно, беше одвише слабо да би могло родити плодо- 
вима, узалуд жеђајући за другачијим старањем и животношћу коју доно- 
си само вода. И тако Јевреји поново почеше хулити на свога предводни- 
ка, предајући се све тежим оптужбама на његов рачун, говорећи да своје 
очајно стање и трпљење огромне немаштине дугују управо њему. Јер, то- 
га се дана навршило пуних тридесет дана како путоваху, и за то су вре- 
ме потрошили све што су од намирница понели са собом, па, не нашавши 
ни на том месту никаквог олакшања, бејаху у стању потпуне утучености. 
Везујући пажњу искључиво на своје тренутне недаће, спречаваху себе да 
се присете избављења која им је уделио Бог, заједно са мудрошћу и врли- 
ном Мојсијевом. Због свега тога беху веома огорчени на свога вођу, и по- 
казаше се веома ревносни у покушају да га каменују, видећи у њему непо- 
средног виновника њихове садашње безнадне ојађености. 

4) Али што се тиче самог Мојсија, у исто време док је гомила била раз- 
дражена и кивна на њега, он се радосно уздаше у Бога, и на свест о Ње- 
говом извесном старању о јеврејском народу. И зато Мојсије смело дође 
усред народа, не обазирући се на то што су они дизали повику на њега, 
нити што су у рукама држали камење спремни да га погубе; с друге стра- 
не, он је одувек располагао очаравајуће пријатним изгледом, и беше врло 
умешан да својим речима придобије људе; сходно томе, он поче ублажа- 
вати њихов бес и подстицати их да се приберу и не буду претерано обзир- 
ни према својим тренутним недаћама, те да тако допусте да све оне благо- 
дати које им раније беху удељиване напросто ишчиле из њиховог сећања. 
Тражио је од њих да нипошто не дозволе да због нелагода које их сада за- 
окупљају сметну с ума оне безбројне милости и дарове што су их већ до- 

били од Бога, већ да с надом очекују спасење из ових нових невоља, без 
обзира што се ни на који начин сами не могу из њих избавити, јер ће им 
припомоћи Провиђење Божије које над њима од почетка бди. Нека уви- 
де да Бог вероватно искушава њихову врлину и стрпљење пред налетом 
невоља, не би ли се тако јаснијим показало каквом постојаношћу распо- 
лажу, и у каквој успомени чувају раније учињена прекрасна дела Божија 
у њихову корист, то јест да ли их се бар каткад сећају у околностима све- 
општих јада што их сада осећају. Још им рече како се ипак чини да они ни- 
су заиста добри људи, нити по стрпљењу нити по спомену на добро које 
им је учињено, јер понекад нескривено омаловажавају заповести Божије, 
иако су их те исте заповести извеле из Египта, а каткад се понашајући та- 
ко злобно према њему, Мојсију, који је само слуга Божији, не марећи за то 
што их он никада досад није изневерио, било обећањима било избором 
онога што им је заповедио да учине слушајући налог Божији. Он их та- 
кође подсети свега онога што је остало иза њих: како су Египћани униш- 
тени када су, противно одлуци Божијој, покушали да их поново поробе; и 
како је из истог извора потекло то да је вода која другима беше крвава и 
неупотребљива, њима самима била слатка и сасвим питка; и како су пош- 
ли новим путем посред мора које се размицало пред њима чиме је њих са- 
ме од себе сачувало, али је зато њихове непријатеље уништило, те да се то 
догодило управо у часу када они нису имали оружја којим би се оборужа- 
ли, те им на тај начин Бог у изобиљу и њега удели — и тако Мојсије при- 
зиваше све оне посебне прилике у којима је изгледало да они морају би- 
ти уништени, али их је Бог увек избављивао на величанствен и непред- 
видљив начин. А Он, Бог, још увек има исту моћ, па се стога они ни са- 
да не смеју предати очајању и сумњати у извршење дела Провиђења. Због 
свега тога Мојсије их подстицаше да остану спокојни и да верују како им 
помоћ ни сада неће стићи одвише касно, будући да ће свакако бити с њи- 
ма пре но што им се догоди нека заиста велика несрећа. Они, говорио је 
Мојсије, морају расуђивати овако: да Бог одлаже да им помогне не стога 
што их превиђа или занемарује, већ стога што најпре жели да испита њи- 
хову постојаност и задовољство које налазе у својој слободи, како би та- 
ко утврдио да ли они имају душе кадре да због Њега поднесу немаштину 
хране и лишеност воде, или су, пак, радије вољни да буду сужњи тако као 
што стока робује ономе који је поседује и повремено је ослобађа само за- 
то да би му била кориснија у ропској служби. А што се тиче њега самог, 
рече Мојсије, он се уопште не брине за свој властити опстанак, јер, буде 
ли неправично погинуо, никаква зломисао неће од њега потећи и за грех 
се рачунати, већ он чак и сада брине само за њих који у рукама камење др- 
же: да не би насртајем на њега заувек себи уписали грех проклињање Бо- 
га самог. 

5) Тако је Мојсије умирио народ и, задржавши га од каменовања, до- 
вео до покајања због оног што су намеравали да ураде. А због тога што 
је мислио како је немаштина у којој су се обрели њихову острашћеност 
учинила мање неопростивом, он сматраше да је обавезан да се обрати 
Богу новом молитвом и преклињањем. И тако, попевши се на узвиши- 

цу, он умоли Бога да подари утажење људима као и да им омогући нала- 
жење пута избављења из свих потребитости у којима се налазе, зато што 
је само у Њему, у Њему једином, сва њихова нада у спасење. И још Мој- 
сије мољаше да Бог опрости људима оно што их је њихова немаштина на- 
гнала да ураде, будући да је таква природа људског рода којем је тешко 
угодити, и који се пред првим тешкоћама одмах одаје јадиковању. А Бог, 
удовољивши молитви, обећа да ће повести бригу о њима, и да ће посла- 
ти утажење за којим вапију. Задовољан оним што од Бога чу, Мојсије тада 
сиђе са узвишице и прикључи се мноштву које га је жељно и с надом че- 
кало. И заиста, чим га видеше озареног због обећања која је добио од Бо- 
га, они променише израз лица из невеселог у радосно. Тако се он постави 
у само средиште окупљених и рече да је дошао да им од Бога објави из- 
бављење из невоља у којима су се налазили. И уистину, недуго потом на 
њих налете огроман број препелица, птица које су у том делу Арабијског 
залива бројније од свих других, а које летијаху поврх мора све док не за- 
лебдеше изнад јеврејског живља, сасвим изморене мукотрпним летом и, 
као и обично, летећи посве ниско при земљи, све док не почеше падати по 
Јеврејима, а ови их стадоше спремно хватати, задовољивши тако глад, уз 
то с правом претпостављајући да њихов наилазак беше начин којем је Бог 
прибегао да би их опскрбио храном. Због тога Мојсије одмах узврати Бо- 
гу захвалницама што им је помоћ уделио тако изненадно и брже него што 
су они на основу обећања могли очекивати. 

6) Али то не би све што им беше од Бога даривано. Јер, убрзо након 
тог првотног опскрбљивања храном, Бог им посла и друго: наиме, чим је 
Мојсије подигао руке у молитви, он осети како га једна кап погоди павши 
с неба; па кад виде да му се залепила за руку, он одмах претпостави да је и 
то такође храна коју им Бог шаље. Он лизну и проба палу кап, па, приме- 
тивши да људи не разазнају шта је по среди, јер одмах помислише да па- 
да снег, верујући да је то нешто уобичајено за то доба године, он обавес- 
ти људе да те капи не падају с неба на начин и изгледом који они претпо- 
стављају, већ да долазе због њиховог опстанка и одржања. Тако он први 
окуси палу кап, па затим даде и другима да пробају, да би се и сами мог- 
ли безусловно уверити у оно што им говори. И заиста, они редом почеше 
опонашати свог предводника и беху задовољни храном, јер је била угодна 
и слаткастог укуса налик меду, мада је својим изгледом подсећала на смо- 
лу мире, једног од слатких зачина, а величином налик семену коријанде- 
ра. Окусивши храну, они се ревносно бацише на њено сакупљање, али им 
при том беше наређено да је прикупљају за сваког подједнако, у размери 
од по једног омера 24 , а ово беше изводљиво јер им је та храна пристизала 
у великим количинама, али на начин који је угрожавао оне слабије међу 
њима, будући да они не би могли обезбедити своје следовање бивајући 
лако надјачани снажнијима и окретнијим у прикупљању. Али и за ово Бог 
наметну решење: јер, они снажнији, када би прибрали количину већу од 
оне која им је намењена, ипак не стицаху више од других, већ се само све 
више умараху сакупљајући је; Бог учини да они нису ни могли наћи ви- 
ше од једног омера по особи, па тако и привид преимућства који добијаху 

беше посве излишан, јер је оно што су налазили било покварено, како од 
ларви које су се у нађеном множиле, тако и од одурне горчине укуса. Та- 
ко је божанствена и прекрасна била та храна! Штавише, она је такође за- 
довољавала потребу и за сваком другом врстом хране у онима који би се 
њоме хранили. Па чак и данас, на читавом том простору, ова твар и даље 
пада с кишом, сагласно ономе што је још Мојсије обезбедио код Бога, на- 
име да је шаље људима за њихово одржање. Додуше, Јевреји ову врсту 
хране називају мана: јер се језички члан ман у нашем језику односи на ко- 
рен у постављању питања, то јест: Штаје то? Било како било, Јевреји та- 
да беху веома радосни због онога што им је послано с неба, те се свикоше 
употребљавати ману и наредних четрдесет година, или, тачније, онолико 
дуго колико су лутали дивљином. 

7) Убрзо након што су одатле пошли даље стигли су до Рефидима, би- 
вајући до крајњих граница издржљивости измучени жеђу; и док су у ми- 
нулим данима наилазили на неколико малених студенаца, сада доспе- 
ше до земље потпуно лишене воде, те се опет нађоше у веома злокобним 
околностима. И, као и пре, они поново уперише свој бес према Мојсију; 
он, пак, испрва избегаваше суочење с гневом гомиле, а затим се изнова 
предаде молитви Богу, преклињући га да, као што им је уделио хране ка- 
да бејаху у највећој глади, овога пута утажи њихову жеђ, будући да ми- 
лост учињена даровањем хране губи на вредности уколико немају шта 
да пију. А Бог ни овога пута није одлагао да им удели тражено, већ обећа 
Мојсију да ће их опскрбити извором, и из њега изобиљем воде, на месту 
где такво што нипошто не би очекивали. Тада Он заповеди Мојсију да 
штапом снажно удари о стену коју видеше да ту лежи, рекавши му да ће 
из тог места потећи воде довољно да свима утажи жеђ: јер Бог се поста- 
рао да вода до њих доспе без потребе за ма каквим њиховим уложеним 
трудом. Када је Мојсије примио ове заповести од Бога, он се одмах упу- 
ти према окупљеној светини која га је очекивала пажљиво посматрајући 
његово кретање, јер су већ видели како журно силази са узвишице. И 
чим пристиже, он објави да ће их Бог избавити и из ове тренутне невоље, 
удељујући им сасвим неочекивану милост; и обавести их да ће само због 
њих река потећи из стене. Али они испрва беху затечени и чак разочара- 
ни оним што чуше, будући да су претпостављали како је нужно да сте- 
ну исеку на комаде, што беше напор за који беху одвише изнурени жеђу 
и мукотрпним путовањем. Али тада Мојсије само снажно удари штапом 
о стену, и тако направи отвор, из којег намах покуља вода у изобиљу и 
велике чистоте. Људи сада беху толико задивљени тим величанственим 
учинком да им се, такорећи, жеђ утажи већ и самим погледом на чудо. А 
затим почеше пити ту тако пријатну, тако слатку воду, која таква и мора- 
де бити, а тако се и очекиваше када Бог беше њен дародавац. Људи сада 
беху и пуни поштовања према начину на који је Мојсија Бог почаствовао, 
те учинише узвратне жртве захвалнице Господу што их је својим Про- 
виђењем опет сачувао. Тако нас и Свитак, који се чува у Храму, обавешта- 
ва да је Бог прорекао Мојсију да ће вода на такав чудесан начин бити на- 
гнана из стене. 

ЈУДЕЈСКЕ СТАРИНЕ 

ПОГЛАВЉЕ ДРУГО 


КАКО СУ АМАЛЕКИТИ И ДРУГИ СУСЕДНИ НАРОДИ УШЛИ У РАТ 
ПРОТИВ ХЕБРЕЈА И БИЛИ ПОРАЖЕНИ, ИЗГУБИВШИ ПРИ ТОМ ВЕ- 
ЛИКИ ДЕО СВОЈИХ ВОЈСКИ 

1) Име Јевреја већ је постајало посвуда познато, и гласине о њима про- 
носиле су се надалеко. Ово је улило немали страх у становнике оближњих 
земаља. Због тога они почеше слати изасланства једни другима, узајамно 
се подстичући да се дигну у властиту одбрану и узнастоје да униште те 
дошљаке. Они који су највише наговарали остале да тако поступе били 
су становници Гоболитиса и Петре. Припадници овог народа, звани Ама- 
лекитима, од свих околних народа беху најсклонији ратовању, и њихови 
краљеви подстрекаваху најпре једни друге, а затим и своје суседе да неиз- 
оставно пођу у рат против Јевреја. Тврдили су како војска туђинаца, која 
је одбегла из ропства под Египћанима, долази спремна да их покори. Ту 
војску не треба, говорили су, чак и из разлога обичне смотрености и бри- 
ге за сопствену безбедност, потценити, већ се треба с њима сударити пре 
но што приберу снагу и почну напредовати, и онда вероватно све њих пр- 
ви нападну са крајње непријатељским намерама, поневши се због млита- 
вог одбијања староседелаца да их у нападу предухитре. И још Амалекити 
говораху како би се требало осветити за оно што су Јевреји радили у пус- 
тињи, али да се то неће моћи ваљано урадити једном када они положе ру- 
ке на туђе градове и добра. Уосталом, како рекоше, онај који се реши да 
скрши неку силу у њеном раном придизању мудрији је од оног који пође 
да исту силу заустави онда када је њено напредовање доведе до моћи: јер 
се чини како ови последњи бивају разљућени само због развитка других, 
док они први својим непријатељима не остављају никаквог места потоњем 
стицању способности за узнемиравање других. Па након што изаслаше 
таква посланства околним народима и иста разменише међу собом, Ама- 
лекити се решише да у једној одсудној бици поразе Јевреје. 

2) Овакви поступци људи околних земаља помели су и узнемирили 
Мојсија који није очекивао такве злослутне ратне припреме. И док ти на- 
роди већ беху спремни на борбу, целокупно мноштво Јевреја, примора- 
но да искуша срећу у рату, беше тиме затечено, будући да су се нашли у 
потпуном расулу и оскудици свега за живот неопходног, а пред њима је 
стајао задатак уласка у рат са људима који су били у потпуности спрем- 
ни за војевање. Тада Мојсију не преостаде ништа друго до да почне охраб- 
ривати сународнике, подстичући их да пронађу у себи срчаности и да се 
уздају у помоћ Бога који их је већ довео до ослобођења, те ће у њима под- 
ржати и наду у победу над онима који стоје спремни да се против њих 
боре, намерни да Јевреје осујете у продужењу таквих Божијих благосло- 
ва. Мојсије их увераваше како 6и требало да буду убеђени да чине војс- 
ку која је веома бројна и свиме задовољена, таква којој није потребно ни 
новог оружја, ни новца, ни намирница, нити каквих других преимућста- 
ва због којих се, када их људи поседују, могу неустрашиво борити: они, да- 

кле, треба да просуђују како све ове погодности и предности имају сабра- 
не у једноме, то јест у Божијој помоћи. Такође би требало да претпоста- 
ве како је противничка војска малобројна, ненаоружана, нејака, и надас- 
ве лишена оних предности за којима би сада морали чезнути када је Бо- 
жија воља поуздано таква да непријатељи Јевреја буду поражени. А коли- 
ко је скупоцена Божија помоћ, то су већ искусили у обиљу дотадашњих 
кушњи, таквих које заправо беху много ужасније од рата, јер су у рату про- 
тив њих само људи, док оне претходне борбе беху против глади и жеђи, 
односно противника који су у људској природи одиста несавладиви; а та- 
кође и против планина и против мора који им не допуштаху никаквог из- 
лаза за узмицање; па ипак су све те недаће биле савладане захваљујући Бо- 
жијој великодушној милости према њима. Тако, ето, Мојсије подстицаше 
свој народ да буде храбар, и да увиди како његов целокупни напредак за- 
виси од садашње победе над непријатељима. 

3) Овим је речима Мојсије осоколико Јевреје, а затим је позвао на јед- 
но место кнежеве и заповеднике свих племена, најпре одвојено а затим 
све заједно. Младе људе је обавезао да се покоравају својим старијима, а 
старије да слушају своје вође. Тако се у људима подигоше воља и одлуч- 
ност, те беху решени да окушају срећу у борби, надајући се да ће се тако 
напокон решити свих својих јада. Штавише, они су тражили да их Мој- 
сије одмах, без и најмањег одлагања, поведе против њихових непријатеља, 
како никаква спорост не би била сметња њиховој тренутној одлучности. 
На то је Мојсије разврстао све оне који беху способни за ратовање у раз- 
личите трупе, и поставио Јошуу, Нуновог сина из племена Ефраима, као 
општег заповедника. То беше човек велике храбрости и кадар да поднесе 
големе напоре; осим тога и велике способности разумевања и казивања 
онога што је исправно, те поврх свега још и веома предан у величању Бо- 
га; све у свему, умногоме је био саздан попут Мојсија, свог учитеља у бо- 
гоштовљу. А Мојсије још наложи и једној изабраној скупини наоружаних 
људи да остану поред воде, и да се брину о деци, женама и о читавом ло- 
гору. И тако се читаве ноћи припремаху за битку; свако ко је имао иоле 
ваљано саздано оружје сада га је узео, те је чврсто пристао уз своје запо- 
веднике, спреман да јурне у борбу чим би Мојсије изговорио заповедну 
реч. Мојсије је такође остао будан, поучавајући Јошуу у каквом ће порет- 
ку одржавати војни табор. Али када свану дан, Мојсије још једном поз- 
ва Јошуу и поново од њега затражи да потврди свој углед таквим делима 
каква је дотле људе свикао да очекују од њега, и да у очима свих којима за- 
поведа задобије славу захваљујући подвизима у овој бици. Потом Мојсије 
пружи и додатна ободрења највиђенијим људима међу Јеврејима, те но- 
вим обраћањем окуражи и целу војску која наоружана стајаше пред њим. 
А када је тако покренуо људство, једнако речима и делима, и припремио 
сваку ствар, он се повуче на планину и препусти војску Богу и Јошуи. 

4) Тако војске започеше битку у којој дође до блиске борбе прса о пр- 
са, при чему су обе стране показале велику ревност а борци се узајамно 
охрабриваху. Заправо, беше тако да су се све док је Мојсије уздизао своје 
руке према небу 25 , Јевреји показивали тврдим орахом за непријатеље; али 

како он није био кадар да непрестано држи руке дигнуте увис (па оноли- 
ко често колико их је морао обарати, толико је и хебрејска војска у одоле- 
вању попуштала), Мојсије напослетку нареди своме брату Арону да ста- 
не с једне, и Хуру, мужу своје сестре Мирјам, с друге његове стране, те да 
му придрже руке и не дозволе да их умор обори, одржавајући сталном 
њихову испруженост. А када ово би учињено, Јевреји победише и сатре- 
ше главнину Амалекита, јер ови уистину сви пострадаше, осим оних који 
су преживели стога што је долазак ноћи Јевреје приморао да одустану од 
даљег убијања. Тако наши очеви задобише најзначајнију и крајње благов- 
ремену победу: јер њоме не само да су надвладали оне са којима су се бо- 
рили, већ су и згрозили све околне народе, а поврх свега још и задобили 
велики и раскошан плен којег су по цену огромних напора освојили од 
својих непријатеља. Наиме, када су запосели непријатељски логор, увиде- 
ше да су постали власници големог ратног плена како за цели народ, тако 
и сваки понаособ за себе лично и своју породицу, будући да све дотле они 
не располагаху никаквим не само обиљем, већ чак ни неопходном опскр- 
бом у храни. Управо окончана битка, када једном из ње изађоше као по- 
бедници, постаде тако зачетком њиховог напредовања не само у том на- 
раштају, већ и у свим потоњим добима. Јер они не само да поробише те- 
ла својих непријатеља, него такође потчинише и њихове умове, те након 
те битке постадоше страх и трепет за све који насељаваху околне земље. 
Осим тога, они задобише и немала, разноврсна и трајна блага, будући да 
је велика количина злата и сребра остала у непријатељском логору, као и 
месинганог посуђа које отад постаде уобичајеном употребом у њиховим 
домаћинствима; надаље, ту беше и много украсног прибора сваке врсте, 
како оног што беше изаткано, или оног што је ресило њихове оклопе, као 
и оног што беше прикладно за одевну и радну употребу једној породици, 
или као намештај њеноме стану. На крају, али нипошто не и најмање ва- 
жно, плен је чинила и стока и све оно што прати један војни логор док се 
помера с једног места на друго. И тако Јевреји сада почеше себе више це- 
нити због испољене храбрости, и одлучније у себи полагаху право на за- 
слугу због поседовања прикладних врлина. Очврснуше себе за непреста- 
но подношење тешких напора, увидевши да захваљујући таквом трпљењу 
могу надвладати сваку тешкоћу. Ето такве све беху последице ове битке. 

5) Следећег дана Мојсије је поскидао тела мртвих војника и сакупио 
оклопе оних који су побегли, те наградио оне који су се истакли у борби, а 
понајвећом је хвалом уздигао Јошуу, главног заповедника, за чија храбра 
дела посведочи цела војска, будући да су сви присуствовали величанстве- 
ним подвизима што их је у боју извео. У борби ниједан хебрејски борац 
није пострадао, али је зато посечених непријатеља било толико да се ни- 
су могли пребројати. Зато Мојсије понуди жртве захвалнице Богу, и поди- 
же олтар којег назва Господ Освајач. Он такође прорече да ће Амалекити 
у потпуности бити уништени и да ни један једини међу њима неће оста- 
ти, стога што су напали Јевреје док су се они потуцали по дивљини и би- 
ли у невољи. Напослетку, Мојсије освежи војску великом гозбом. И тако 
се оконча прва битка коју су после изласка из Египта морали водити про- 

тив свих оних који су им се супротстављали. А када Мојсије тако просла- 
ви празник због ове победе, он допусти одмор од неколико дана, а затим 
војску одведе с попришта борбе, опремљену и у правом бојном поретку: 
јер су они сада располагали са много лако оклопљених војника. Посте- 
пено напредујући, напокон стигоше до планине Синај, три месеца након 
што су напустили Египат. На овој су се планини, као што смо раније кази- 
вали, Мојсију приказали горући жбун и друга прекрасна указања. 

ПОГЛАВЉЕ ТРЕЋЕ 

КАКО ЈЕ МОЈСИЈЕ ЉУБАЗНО ПРИМИО СВОГ ТАСТА ЈЕТРА, КАДА ЈЕ 
ОВАЈ ДОШАО К ЊЕМУ НА СИНАЈСКУ ГОРУ 

Када је Рагул, отац Мојсијеве жене, уочио у каквим се победоносним 
околностима сада налази Мојсије, он својевољно дође да га посети, а Мој- 
сије и његова деца беху веома задовољни његовим доласком. А након 
приношења жртве, он приреди гозбу за све људе скупа са њиховим поро- 
дицама, и то у близини жбуна из којег му се Бог први пут обратио. Рагу- 
ла, међутим, к себи узе Арон, те заједно с њим певаше песме у славу Бога, 
Њега који беше покретач њиховог избављења из ропства и обезбедитељ 
новостечене слободе. Такође прослављаху и предводника Мојсија, зах- 
ваљујући чијој се врлини све одвијаше са успехом. Рагул такође, уз при- 
чесну орацију у част Мојсија, изговори и велику похвалну беседу свеко- 
ликом народу јеврејском. Јер, одиста, Рагул и није могао друго до да сил- 
но поштује Мојсија због његове непоколебљиве постојаности, као и због 
човечности коју је показао у ослобађању својих сународника. 

ПОГЛАВЉЕ ЧЕТВРТО 

КАКО ЈЕ РАГУЛ ПОСАВЕТОВАО МОЈСИЈА ДА РАЗВРСТА СВОЈ НА- 
РОД, КОЈИ РАНИЈЕ НЕ ИМАШЕ ЧВРСТОГ ПОРЕТКА, У СКУПИНЕ ОД 
ХИЉАДУ И СТОТИНУ, КАО И ДА НАД ОВИМА ПОСТАВИ УПРАВИ- 
ТЕЉЕ, И КАКО ЈЕ МОЈСИЈЕ УСАГЛАСИО СВЕ СТВАРИ УПРАВЉАЊА 
УЗ САВЕТСВОГ ТАСТА 

1) Следећег дана Рагул виде Мојсија упосленог усред гомиле народа, јер 
он расправљаше различите притужбе између људи који му се обраћаху, бу- 
дући да је свако налазио за сходно да дође до њега, верујући да ће правду 
обезбедити само онда ако Мојсије буде пресудитељ; они, пак, који су ње- 
говом пресудом изгубили спор, не осећаху се оштећеним, мислећи да су 
га изгубили оправдано, а не нечијом пристрасношћу. Рагул, међутим, том 
приликом не рече ништа, не желећи да буде сметњом онима који дођоше 
да се окористе врлином свог предводника. Али касније Рагул позва Мој- 
сија, те га, кад се нађоше насамо, поучи у ономе што би требало да учи- 
ни; посаветова га да препусти решавање лакших случајева другима, а да 

се сам позабави само тежима и онима који се тичу безбедности људи, јер 
ће се међу Јеврејима засигурно наћи они који би били прикладни за реша- 
вање многих лашких спорова, али да свакако не постоји нико осим Мој- 
сија који би на себе могао примити бригу за сигурност толико многих де- 
сетина хиљада људи. „Буди стога“, рече му Рагул, „обазрив према сопстве- 
ној јединственој врлини, и према ономе што си служећи Богу учинио у 
очувању народа. Допусти, дакле, да решавање обичних случајева обављају 
други, а себе посвети само Божијем следству и трагању за начинима очу- 
вања свег људства од њихових текућих невоља. У погледу људских послова 
прихвати поступак који сам ти изложио; изврши смотру војске и наименуј 
изабране заповеднике, најпре над десетином хиљада, а затим и над хиља- 
ду људи; потом подели ове у петстотине, затим у стотине и у педесетице, и 
постави управитеље над сваком скупином, такве који ће их даље моћи раз- 
лучити у тридесетице и држати их у чврстом поретку. Последњи број који 
твори скупину нека буду двадесетице и десетине људи, над којима допусти 
да увек буде по један одговорни заповедник изабран од стране самих оних 
којима заповеда, али и такав за кога цели народ налази, и бива потврђено, 
да је добар и честит човек 26 . А онда пусти да такви управитељи одлучују у 
споровима што их људи имају једни против других. Али ако се појави неки 
тежи случај, учини да одлучивање о њему буде пренесено до управитеља 
вишег достојанства, а ако искрсне таква велика тешкоћа у решавању која 
превазилази чак и њихово просуђивање, нека напослетку буду послани к 
теби. На овај ћеш начин постићи две предности: Јевреји ће уживати ваља- 
ну управу, а ти ћеш се моћи непрестано обраћати Богу, и обезбеђивати да 
буде све милостивији према твом народу.“ 

2) Такав бејаше Рагуелов савет, којег Мојсије дочека веома љубазно, 
прихвативши да убудуће равна своје понашање према таквој препоруци. 
Штавише, он никоме не сакри да је таквом поступању посаветован, нити 
се претвараше да је он његов изумитељ, већ обавести народ ко је по том 
питању његов саветодавац; штавише, он и у књигама што их је писао име- 
нова Рагула као човека који је осмислио поменути начин управљања љу- 
дима, мислећи да је право да пружа истинита сведочења о вредним особа- 
ма, иако је могао прибавити још бољи глас приписујући себи вредне пло- 
дове размишљања других људи: одавде, дакле, већ можемо сазнати о ве- 
ликој људској врлини којом се одликовао Мојсије. Али ћемо о таквом др- 
жању пуном врлине имати још боље прилике да говоримо на другим мес- 
тима у овим књигама. 


ПОГЛАВЉЕ ПЕТО 

КАКО СЕ МОЈСИЈЕ ПОПЕО НА СИНАЈСКУ ГОРУ И ТАМО ОД БОГА 
ПРИМИО ЗАКОНЕ КОЈЕ ЈЕ ПОТОМ ПРЕДАО ЈЕВРЕЈИМА 

1) Мојсије поново окупи народ око себе и саопшти му да од њихна не- 
ко време одлази на гору Синајску како 6и разговарао с Богом, намеран 
да од Њега прими, и њима донесе, живу реч Божију; али им истовремено 



КЊИГАТРЕЋА 109 

наложи да подигну своје шаторе у близини планине, и тако изаберу ме- 
сто за живот најближе Богу, пре него неко удаљено. Када то изговори, он 
се попе уз Синај, који беше највиша планина у тој земљи, на коју је вео- 
ма тешко попети се не само због висине њених врхова, већ и због оштри- 
не њених литица; чак, право говорећи, у њу је тешко и гледати без бола у 
очима; поврх тога, планина је деловала застрашујуће и недоступно и због 
гласина које су о њој кружиле, да се, наиме, Бог тамо настањује. Јевреји 
тако померише своје шаторе онде где им је Мојсије наложио, и запосеше 
најниже делове планине, бивајући у мислима веома нестрпљиви, јер оче- 
киваху да ће се Мојсије вратити са Божијим обећањем испуњења повољ- 
них ствари уколико прихвате Његове понуде. Тако они светковаху и че- 
каху повратак свог предводника, три дана одбијајући присуство жена, ка- 
ко им је раније и заповеђено да учине, и одржавајући себе чистим и у сва- 
ком другом погледу. Такође мољаху Бога да с милошћу прими Мојсија на 
разговор, и удели им такве дарове који ће им омогућити да надаље лагод- 
није живе. И у погледу исхране они током тог чекања беху издашнији, а 
своје жене и децу обукоше у раскошније и привлачније хаљине но што су 
их ови обично носили. 

2) Тако проведоше два дана празнујући на овај начин. Али трећега дана, 
пре но што се Сунце подиже, један облак замрачи цели логор, такав как- 
вог никада нико није видео, и опаса место где су подигли шаторе; па док 
посвуда другде ваздух остаде чист, на њих наиђе снажан ветар, који нанесе 
велике кишне млазеве, који убрзо прерастоше у силну олују. Уз то иђаху и 
бљескови муња, такви да их беше страшно видети, а грмљавина се сручи- 
ваше одозго објављујући Божије милосрдно присуство, какво је Мојсије и 
молио да према њима буде. На овом месту морам застати и рећи да, што се 
тиче ових појава, о њима сваки мој читалац слободно мисли како му драго; 
али ја сам обавезан да пренесем ову приповест онако како је она описана у 
светим књигама. Дакле, поглед на околину и запањујући звук који је доспе- 
вао до њиховог слуха, доведоше Јевреје до крајње потресености и узнеми- 
рења, будући да на такво што не беху навикли; и управо тада стара гласи- 
на да Бог посећује ту планину запоседе њихове мисли, те се они жалостиво 
скутрише у својим шаторима, очекујући истовремено да ће Мојсије бити 
сатрт бесом Божијим, и да ће исто разорење стићи и њих саме. 

3) Али, док они још беху под влашћу оваквих предосећања, појави се 
Мојсије, радостан и с изгледом силног озарења на лицу. Када га видеше, 
људи се ослободише страха, и допустише себи ведрије помисли у погле- 
ду онога што је имало доћи. Па и ваздух се, на појаву Мојсијеву, такође 
рашчисти од претходних непогода. А Мојсије тада позва људе на свопште 
окупљање, како би чули оно што им је Бог имао да каже; па када се сви 
заједно сабраше, Мојсије стаде на узвишицу на којој га сви могаху виде- 
ти, и рече: „Бог ме је, о Јевреји, примио једнако милосрдно као што је и 
пре чинио, и саопштио ми је начин за очување нашег благословеног жи- 
вовања, као и овековечења народне управе каква је сада присутна у лого- 
ру. Зато вас сада обавезујем, у име Бога и свих Његових дела, и у име све- 
га онога што досад учинисмо Њиме поучавани и вођени, да не потцени- 



110 ЈУДЕЈСКЕ СТАРИНЕ 

те оно што ћу вам рећи, да чувено не омаловажите зато што је мени за- 
повеђено да исте речи сада и вама пренесем, то јест зато што вам те запо- 
вести казује обичан језик људски. Већ ако у себи имате одговорности пре- 
ма великој важности ових ствари по вас саме, разумећете величину Бо- 
га чија вам начела преносим, и који није сматрао недостојним да их мени 
преда за наше заједничко добро. Зато нипошто не треба претпоставити 
да је творац ових упутстава пуки Мојсије, син Амрама и Јохебеде, већ Он 
који је због вас натерао Нил да потече крвљу, и укротио охолост Египћа- 
на најразличитијим врстама казни. Он, који је за нас отворио пут преко 
мора, који је пронашао начин да нам пошаље храну са небеса када бејас- 
мо измучени глађу; Онај, који је учинио да вода потече из стене онда ка- 
да ми сами једва да је још имасмо; Онај, чијим посредовањем Адаму бе- 
ше дато да ужива плодове земље и мора, уз чију је помоћ Ноје избегао по- 
топу, Онај, чијом је потпором наш праотац Аврам, окончавајући лутања, 
постао наследником земље канаанске, Онај, чијом је вољом Исак рођен 
родитељима који бејаху веома стари и захваљујући којем је Јаков обдарен 
дванаесторицом врлих синова; Он је, најзад, тај чијом је помоћи Јосиф 
постао моћни господар над Египћанима — ето, Он је, дакле, тај који је 
предао ова упутства вама, позвавши ме да будем Његов тумач. Учините, 
дакле, да их будете достојни, и браните много ревносније својим делима 
него што би то делима својим чинили ваша деца и жене ваше; јер, уколико 
их будете следили, водићете срећан живот и земљу налазити у изобиљу, 
море ће за вас бити мирно а плод утробе мајчине рађаће се целостан, ка- 
ко природа налаже; бићете такође и страх и трепет за ваше непријатеље, 
јер ја приступих говору Божијем и чух Његов непропадљиви глас како ми 
казује своју велику бригу за наш народ и његово вечно трајање.“ 

4) Након што ово изговори, Мојсије поведе људе, заједно са женама и 
децом, тако близу планине да су могли и сами чути како им Бог говори о 
прописима којих су од сада па надаље имали да се држе у сваком свом чи- 
ну; овако вођа учини да смисао онога што је требало да буде пренесено 
можда не би био угрожен изношењем језиком обичног човека, макар тај 
човек био и Мојсије, језиком који се може показати као недовољно савр- 
шен преносилац за опште разумевање тог пресудног смисла. И тако сви 
окупљени чуше глас који се на све њих изли са висине, разговетан толико 
да им ниједна реч не измаче, а све речи Мојсије записиваше на две плоче: 
то што је Мојсије бележио, било би, међутим, од нас незаконито да овде 
непосредно преписујемо, али ћемо значење тих речи посредно објавити. 

4) Прва заповест учи нас да нема другог Бога осим Њега јединог, и да 
само Њега морамо обожавати. Друга нас поучава да не правимо слике 
ниједног живог створења како бисмо је обожавали. Трећа упозорава да се 
не смемо криво у Бога заклињати. Четврта је да морамо седми дан сачу- 
вати као дан одмора од сваке врсте посла. Пета налаже да морамо пошто- 
вати своје родитеље. Шеста упозорава да се морамо уздржати од убиства. 
Седма нам забрањује да починимо прељубу. Осма упозорава да никада не 
смемо красти. Девета, да не смемо лажно сведочити. Десета забрањује да 
се икада предамо жељи за поседовашем ствари која другоме припада. 

6) Када народ чу да сам Бог даје упутства о којима им је Мојсије гово- 
рио, људи се силно порадоваше ономе што је речено, а потом се тај сабор- 
ни скуп разиђе. Али следећих дана они дођоше до Мојсијевог шатора и 
затражише да им он, поред примљених, пода још и друге Божије законе. 
И Мојсије им, услишивши их, уистину прописа такве законе, те их кас- 
није разграна и обавести људе како би се морали понашати у свим разли- 
читим случајевима — а ове ћу законе ја поменути у делу књиге који је за 
то најпримеренији, премда ћу већину ових закона сачувати за друго своје 
дело 27 , и тамо изложити потанко објашњење сваког од њих. 

7) Када су ствари довде доведене, Мојсије поново отиде до планине Си- 
нај, о чемује претходно обавестио народ. Штавише, он се попе наочиглед 
њима, и за дуго време током којег је тамо боравио (јер он одсуствоваше 
четрдесет дана), страх обузе Јевреје, страх да се Мојсију не би догодило не- 
ко зло: јер за њих ниједна ствар не беше тако жалосна, и не беше ничег због 
чега би толико туговали, као та могућност да Мојсије некако може постра- 
дати. Различита нагађања управљаху њиховим осећањима: једни су гово- 
рили да је допао дивљих звери, а они који су заступали ово мишљење били 
су углавном они који беху злонамерни према њему; други су, пак, сматрали 
да се он коначно од њих одвојио и отишао к Богу; они мудрији, међутим, 
беху вођени разумом, не налазећи да би било које од ова два мишљења тре- 
бало усвојити као једино задовољавајуће, и сматрајући да се, иако се поне- 
кад дешава да људи зађу међу дивље звери и тако пострадају, са довољно 
вероватноће може мислити и да се Мојсије одвојио и заслужено отишао к 
Богу због његове врлине; ови последњи, отуда, остадоше мирни и очекива- 
ху расплет догађаја; па ипак, они беху ванредно ожалошћени могућношћу 
да су лишени предводника и заштитника, таквог да га заиста никада више 
неће моћи да пронађу; а ова им сумња, опет, не остављаше могућности да 
очекују било какав повољан исход у погледу судбине овог човека, нити су 
у себи могли сузбити бол и сету због таквог расплета. Било како било, љу- 
ди се за све то време нису усуђивали да помере логор, будући да им је Мој- 
сије раније наредио да остану на том месту. 

8) Али када четрдесет дана и исто толико ноћи беше окончано, Мој- 
сије сиђе с планине а да све то време није окусио ништа што људи кори- 
сте за исхрану. Његова појава испуни мноштво задовољством, а он им 
одмах каза о бризи коју Бог над њима показује, и о начину живљења који 
би требало да следе како би могли срећно пребивати. Рече им и то да му 
је Бог током одсуства такође поверио и да би требало да за Њега подигну 
табернакул у који би могао силазити када дође к њима, и који би требало 
да носе са собом када се буду с тог места даље покренули. Додаде и да за 
њега самог, Мојсија, више неће бити прилике да се пење на гору Синајс- 
ку, али да ће Бог сам доћи и подићи табернакул међу њима, и бити прису- 
тан у јеврејским молитвама; а тај табернакул мора бити тако тачно саздан 
и таквих мера какве му је Он показао, те сада сви заједно морају приону- 
ти на посао и марљиво га извршити. Када све то изговори, Мојсије пока- 
за људима две плоче са десет заповести урезаних у њима, по пет на свакој 
плочи; а рукопис на њима припадаше Богу. 

ПОГЛАВЉЕ ШЕСТО 


О ТАБЕРНАКУЛУ КОЈИ ЈЕ МОЈСИЈЕ НАПРАВИО У ПУСТИЊИ У 
ЧАСТ БОЖИЈУ, А КОЈИ ИЗГЛЕДАШЕ КАО ХРАМ 

1) Израелићани се обрадоваше ономе што су видели и чули од њихо- 
вог предводника, и, сходно својим способностима, дадоше се на посао, 
не штедећи се у марљивости. Јер, одмах донесоше злато, сребро и месинг, 
као и најбоље врсте дрвета, таквог које никада не би могло иструлити ни- 
ти сагњити; такође донеше и камиље длаке и овчије коже, неке од ових 
обојене у плаву а неке у скерлетну боју. Једни донеше цвећа за добијање 
пурпурне боје, други за добијање беле, трећи прибавише вуну коју ће тим 
цветним тоновима бојити. Затим стиже и меки лан и драго камење, так- 
во које се користи за скупоцене орнаменте уметнуте у златне огрлице; на- 
послетку донеше и велике количине зачина. Од свег овог материјала Мој- 
сије направи табернакул, који се није много разликовао од каквог покрет- 
ног и путем ношеног храма. А када све ове ствари беху донесене са ве- 
ликом ревношћу (јер је сваки човек за себе желео да унапреди заједнич- 
ки посао, предајући му се и преко граница својих способности), Мојсије 
упосли главне неимаре као надзиратеље зидања, и ово, наравно, по запо- 
вести Божијој. И заиста, веома слично као што су људи између себе иза- 
брали вође, тако је и у погледу ових неимара избор био заједнички. Њи- 
хова су имена забележена у светим књигама, и они беху следећи: Безале- 
ел, син Урије, из племена Јуде, унук Мирјам, сестре Мојсијеве, и Ахоли- 
аб, син Ахисамаха, из племена Дановог. Људи сада наставише тако по- 
летно са започетим прикупљањем и задатке извршаваху са тако великом 
марљивошћу, да их Мојсије мораде задржавати, рекавши им да је оно што 
је дотад донесено сасвим довољно, јер су газанатлије тако обавестиле. Та- 
ко се људи сада окретоше дизању табернакула. Мојсије им онда пренесе, 
и даље само следећи Божија усмеравања, колике мере морају бити и са ко- 
ликом пространошћу коју покривају, а такође и колико сасуда табернакул 
мора садржавати да би здање могло ваљано служити приношењу жртава. 
Жене такође беху веома укључене у подухват, будући да су припремале 
одећу свештеницима и пословале у свему ономе што би се од њих моглло 
тражити, као и у украшавању и вршењу припрема за богослужење. 

2) Када је сабрано и припремљено све што је потребно — злато, сребро, 
као и месинг — и када је изаткано све што је од тканина било неопходно, 
Мојсије одреди да ће по свршетку припремних радова најпре сви праз- 
новати, а да жртвоприношење мора бити сразмерно могућностима сваког 
понаособ; после светковања одреди да се ваља предати коначном дизању 
табернакула, а оно изгледаше овако како даље следи. Најпре је одмерио 
отворено двориште, пет кубита широко и стотину дугачко, а затим је по- 
ставио месингане стубове, пет кубита високе, по двадесет са сваке дуже 
стране, и позади десет стубова по ширини, при чему је сваки од стубова 
имао прстен. Њихови капители беху сребрни, али основа им беше месин- 
гана. Личили су на оштре врхове копаља и беху од месинга, причвршће- 

ног за тле. Кроз прстенове су била провучена ужад, која су својим даљим 
крајевима била везана за месингане клинове, лакат дугачке, који су, код 
сваког стуба, били заривени у под, спречавајући тако да табернакул би- 
ва потресан налетима ветра. Завеса од финог платна водила је около свих 
стубова, висећи слободно и набрано са њихових капитела и затварајући 
читав простор, уопште не наликујући ни на какав зид. Оваква је, дакле, 
била грађа три стране ове ограде; али са четврте стране, која се протезала 
педесет кубита у дужину и била истурена, двадесет њених кубита 28 при- 
падало је отварању двери, где стајаху два стуба са сваке стране, по узору 
на раскриљене капије. Ови стубови беху направљени од сребра, затим уг- 
лачани, а потом у целости, изузев постоља, пресвучени месингом. Са сва- 
ке, пак, стране капије налазила су се, даље, по три мања стуба, који су би- 
ли уметнути у удубљена постоља стубова капије, и беху овима саобраз- 
ни; около њих је била извучена завеса од финог платна, али је зато на са- 
мим дверима, које су имале двадесет кубита у ширину и пет у висину, за- 
веса била направљена од пурпурне, скерлетне и плаве тканине, и извезена 
најразличитијим врстама фигура, осим фигурама животиња. Унутар ове 
капије налазио се бакарни умиваоник, који је под собом имао базен, где су 
свештеници могли да оперу руке и попрскају стопала. Овако је, дакле, из- 
гледала орнаментална грађа затвореног простора који је представљао дво- 
риште табернакула, који је, међутим, стојао изложен на отвореном. 

3) Што се тиче самог табернакула, Мојсије га је сместио у средиште тог 
дворишта, са предњом страном према истоку, како би Сунце при свом из- 
ласку могло прве зраке слати к њему. Његова дужина, након што беше по- 
стављен, износила је тридесет лаката, а ширина десет. Један од његових 
зидова био је окренут југу, а други изложен северу, док му је задња стра- 
на гледала на запад. Било је неопходно да његова висина буде једнака ши- 
рини [десет кубита]. Ту су се такође налазили дрвени стубови, њих два- 
десет са сваке стране; били су истесани у четвороугаоној форми, лакат и 
по у ширину, а дебљине од четири прста; имали су танке плочице од зла- 
та причвршћене за њих са обе стране, споља и изнутра. Сваки од стубова 
имао је по два припадајућа клина, уметнута у њихова постоља, и који бе- 
ху од сребра, а за њихово прихватање сваки је стуб у основи имао два ча- 
шична држача. На западном зиду налазило се шест таквих стубова. Сва- 
ки од тих клинова и држача беспрекорно су пристајали један другом, и то 
толико да су спојеви били невидљиви, а сви су заједно изгледали као је- 
дан целовит и непрекинут зид, јер је сваки саставак такође био прекри- 
вен златом. Број стубова је био једнак на супротним странама, што значи 
са сваке стране по двадесет, и сваки од њих беше трећину педља дебео. На 
тај је начин између њих била покривена дужина од тридесет кубита. Али 
што се тиче задњег зида, где су шест стубова творили само девет кубита, 
постављена су још два стуба, исечена у једном целом кубиту, и смештена 
у углове, а затим обрађена да одговарају осталима. Сваки од ових стубо- 
ва имао је златне прстенове причвршћене са њихове спољне стране, тако 
као да су пуштали корење у стуб, и ови су образовали две истурене вр- 
сте једну изнад друге, кроз које беху провучене позлаћене шипке, свака 

по пет кубита дугачка, које су, заправо, на известан начин држале стубо- 
ве везаним, при чему је глава једне шипке улазила у другу, на исти начин 
као што су и клинови били међусобно спојени. Што се тиче задњег зида, 
тамо је постојао само један низ шипки који је пролазио кроз стубове, а у 
те су шипке, јасно, улазили завршеци шипки које су обрубљивале дуже, 
бочне зидове. Мушки и женски део били су тако стегнути у саставним 
зглобовима, да су целину конструкције чврсто држали на окупу. Разлог 
овакве снажне учвршћености зглобова почивао је у предупређивању мо- 
гућног потресања, било силом ветра или неком другом, обезбеђујући та- 
ко постојаност, чврстину и стабилност целог здања. 

4) Што се тиче унутрашњости, њу је Мојсије поделио на три дела. На 
удаљености од десет кубита од најтајнијег места, поставио је четири сту- 
ба чија је врхунска занатска оствареност била сасвим истоветна као и 
код осталих. Осим тога, сасвим налик осталима горе описаним, и ови су 
стојали на основи налик постољу, и сваки беше на малој удаљености од 
преостала три. Простор између ових стубова био је најсветије место у та- 
бернакулу. Остатак унутрашњости, пак, био је доступан свештеницима. 
Треба знати да је са пропорцијама свих мера у табернакулу покушано да 
се опонаша начин устројства света; јер је та трећина која се налази уну- 
тар четири стуба, и у којој ни свештеницима није дозвољен приступ, за- 
мишљена као небо које је подобно и својствено само Богу. С друге стра- 
не, околни простор од двадесет кубита такорећи представља земљу и мо- 
ре, на којима живе људи, те је стога овај део примерен само свештеници- 
ма. Сасвим напред, где је направљен улаз, постављени су златни стубови, 
којих је било седам и који су стојали на месинганим стопама. Преко це- 
лог табернакула беху раширени велови од извезеног финог платна у пур- 
пурној, скерлетној и плавој боји. Први вео је имао десет кубита у сваком 
правцу, и беше распрострт преко стубова који су делили храм и унутар 
себе чували скривено најсветије место; и управо је тај вео онемогућавао 
да било ко погледа унутра. Иначе је читав храм назван Светим местом; 
али је тај део унутар међа четири стуба, у који нико није смео ући, наз- 
ван Светињом над светињама [Светост светости]. Овај је вео био вео- 
ма украшен, извезен свим могућним цвећем које на земљи успева; а уну- 
тар цвећа беше још додатно уткано све што се може користити као украс, 
изузев животињских облика. Следећи вео био је онај који је покривао пет 
стубова који су се налазили на улазу. По величини, текстури и боји био 
је налик претходном; а у углу сваког стуба по један прстен је задржавао 
вео на висини од врха до половине стубова, док је други прстен обезбеђи- 
вао улаз за свештенике, који би такорећи упузавали испод њега. Преко 
овога беше вео од ланеног платна, исте пространости као претходни; он 
се могао повлачити овамо или онамо помоћу ужади, чији су прстенови, 
причвршћени, с једне стране, за текстуру вела, а, са друге, за ужад, служи- 
ли повлачењу и навлачењу вела, и његовом учвршћивању за угао, да ода- 
тле не би било сметње погледу на светилиште, посебно у свечаним дани- 
ма; али током других дана, а посебно када је могао пасти снег, овај се вео 
могао раширити и послужити као прекривач велу у различитим бојама. 

Одатле је изведен наш обичај да се по отварању храма преко улаза развла- 
чи платнени вео. Али ту беше и још десет других завеса, по четири кубита 
у ширину и двадесет осам у дужину; ове су завесе имале златне штипаљ- 
ке које су служиле за њихово међусобно повезивање, што је учињено тако 
прецизно да се чинило како је реч о једној јединственој завеси. Ове беху 
раширене преко читавог храма и покривале су све врхове и делове зидо- 
ва, како са страна тако и позади, висећи до једног кубита од тла. Беху ту и 
друге завесе исте величине као претходне, са једном више по броју и дуже 
од оних, будући да су имале тридесет кубита у дужину. Ове, међутим, бе- 
ху изаткане од косе, и са не мањом тананошћу од оне којом су биле ткане 
завесе од вуне, и беху лабаво распуштене преко тла, изгледајући као тро- 
угаоно чело и надвратак на капији, јер једанаеста завеса беше употребље- 
на само у сврху постизања оваквог изгледа. Понад ових налазиле су се 
и треће завесе, сачињене од кожа, које су обезбеђиваху прекривеност и 
заштиту онима изатканим, једнако од врелих и кишних дана. И увек је 
било велико изненађење оних који би ове завесе видели са удаљености, 
јер се оне скоро уопште и нису разликовале од боје неба. Али оне које бе- 
ху направљене од косе и кожа допирале су до тла на исти начин као и вео 
на улазу, штитећи унутрашњост од онога што би могла произвести киша 
или врелина сунца. Такав, дакле, беше начин на који је подигнут храм. 

5) Унутра се такође налазио и један ковчег, посвећен Богу, од најот- 
порнијег дрвета, таквог да се готово никако није могао оштетити. На на- 
шем језикује назван Ерон, а његов склоп и састав беху овакви: у дужину је 
имао пет спанова, а у висину и ширину по три. Сав је био прекривен зла- 
том, једнако споља и изнутра, тако да се дрвени део уопште и није видео. 
На себи је такође имао и поклопац, на прекрасан начин спојен златним 
шаркама; овај се поклопац беспрекорно слагао са ковчегом, никаквом из- 
разитом засебношћу не реметећи њихову прецизну сливеност. Осим то- 
га, ту су се налазила и два златна прстена на обема дужим плочама, про- 
лазећи кроз цели ковчег, и кроз њих су дуж сваке плоче биле провучене 
позлаћене шипке, тако да се помоћу њих ковчег могао померати или пре- 
носити, у зависности од прилика; јер он није био ношен у колима које би 
вукле теретне животиње, него су га на раменима носили свештеници. На 
овом су се поклопцу налазиле две слике које Јевреји зову Керубинима: а то 
су летећа створења, чији облик, међутим, није налик ниједном створењу 
које људи могу видети, премда је Мојсије рекао да је таква бића видео у 
близини трона Божијег. У овај је ковчег Мојсије положио оне две плоче на 
којима су записане речи десет Божијих заповести, по пет на свакој табли, 
и по две и по на обема странама сваке од њих; и ковчег је потом сместио 
на најсветијем месту. 

6) На истом светом месту поставио је и један сто, налик ономе у Делфи- 
ма. У дужину је имао два кубита, у ширину један, у висину три спана. Овај 
је такође имао и ногаре, чији је доњи део био у облику потпуног стопала, 
налик онима које Дорани стављају као креветна постоља; али је горњи део 
био обрађен у квадратном облику. Сто је имао отвор према свакој стра- 
ни, са первазом од четири прста дебљине, који је обилазио целом дужином 

стола, једнако на горњем и доњем делу његовог тела. У свакој од основа сто- 
них ногу био је уметнут по један прстен, недалеко од поклопца, кроз које су 
одоздо пролазиле шипке од позлаћеног дрвета, које су се по потреби могле 
извадити, будући да се на месту где су оне биле спојене са прстеном нала- 
зило удубљење; то, заправо, не беху потпуни прстенови, већ су се на месту 
где би се заокружили у пун круг завршавали оштрим врховима, од којих је 
сваки био уметнут у истакнути део стола, а други у стопало; на овај је на- 
чин и сто преношен током путовања. На овом столу, који је био смештен 
на северном делу храма, недалеко од најсветијег места, лежало је туце беск- 
васниххлебова, по шест на свакој хрпи, један изнад другог; они беху напра- 
вљени од два децима најчистијег брашна, од којих је један децим хебрејска 
мера за тежину која садржи седам атинских котилона. Изнад ових хлебо- 
ва биле су смештене две фиоле пуне тамјана. Након седам дана хлебови су 
мењани и други стављани на њихова места, на дан који ми обично назива- 
мо Сабат , јер је такав наш назив за седми дан у недељи, али ћемо о приго- 
дама током којих се постављају ови хлебови говорити на другом месту. 

7) Изнад и наспрам овог стола, у близини јужног зида, налазио се 
свећњак од ливеног злата, изнутра шупаљ, тежине од око стотину омера, 
које Јевреји називају шиншар, а што би преведено на грчки значило та- 
лант. Овај свећњак био је сав саздан од украсних преплета, љиљана и на- 
рова, као и чинија чији је број орнамената износио тачно седамдесет; на тај 
начин се осовина свећњака извијала високо изнад постамента, протежући 
се у онолико грана колико има планета, укључујући међу ове и Сунце. За- 
вршавао се са седам глава у једном низу, које су све међусобно паралелно 
стајале, а ове су гране на себи носиле једну за другом седам лампи, опона- 
шајући седам планета. Ове су лампе гледале према истоку и југу, будући да 
је свећњак био укосо постављен. 

8) Између овог свећњака и стола, који су се, како рекосмо, налазили 
у светилишту, почивао је жртвени (мирисни) олтар, направљен од ис- 
тог оног дрвета од којег и горе поменути сасуди, таквог које није подлож- 
но труљењу. Олтар је одозго био у потпуности обложен златном плочом. 
Ширина сваке његове стране износила је по кубит, али је у висину имао 
двоструко више. Изнад њега се налазила златна ограда, која је на себи це- 
лим обухватним крутом носила златну круну, на којој су се налазили пр- 
стенови и шипке помоћу којих су свештеници носили олтар приликом пу- 
товања. Испред целог табернакула такође се налазио олтар, који је, исти- 
на, био направљен од месинга, али је његова унутрашњост била дрвена, по 
пет кубита са сваке стране осим у висину где је имао три кубита, и који је 
на начин сличан описаном био украшен бакарним плочама које су сијале 
попут злата. Овај олтар је такође имао и месингано огњиште, од којег је 
простор до земље испод олтара добијао топлоту, будући да овај олтар није 
имао зидану основу. Поред овог олтара лежале су зделе, фиоле и кадиони- 
це, као и казани, сви од злата; али су остали сасуди, употребљавани прили- 
ком жртвовања, били од месинга. Такав је, дакле, био садржај табернакула, 
са намештајем и посудама који му припадаху. 

КЊИГА ТРЕЋА 

ПОГЛАВЉЕ СЕДМО 

О ОДЕЋИ СВЕШТЕНСТВА И ПРВОСВЕШТЕНИКА 

1) Постојао је посебанзбир комадаодеће који је обухватао читаву одеж- 
ду намењену свим свештеницима једнако, а који су називали Коаное [свеш- 
теничка] одећа, а постојао је и збир намењен само високом свештенству, 
који су називали Коаное Раба, и који, наравно, означава одело таквих висо- 
ких свештеника. Таква је била њихова основна одећа, али када би свеште- 
ник пришао светилишту, он би се подвргавао својеврсном очишћењу које 
прописује закон; пре свега, на себе би стављао оно што се назива Машана- 
се, што заправо значи „Нешто што је чврсто везано". Реч је о појасу, напра- 
вљеном од фино уплетених платнених влакана, и који се ставља преко ин- 
тимних делова тела, при чему се у њега увлаче ноге као у чакшире, али је на 
пола висине ових појас исечен те сеже само до бедара, где је чврсто везан. 

2) Преко овога свештеник носи хаљу, направљену од дуплог ланеног 
платна, која се назива Хитон, што дословно и значи платно, јер ми платно 
називамо хитон. Ова одећа сеже до стопала и тесно приања уз тело, а има 
и рукаве који су чврсто везивани уз руке; припасана је око груди мало из- 
над лаката, а појас иде укруг, четири прста широк, али је тако лабаво ис- 
плетен да би се помислило како је реч о змијској кожи. Извезен је цвећем 
пурпурне, скерлетне и плаве боје, од фино уплетених влакана, са основом 
искључиво од платна. Почетак овог вијугања је на грудима, а када заврши 
круг, појас је на том месту везиван, и одатле лабаво виси све до чланака. 
Ово стога што се свештеник не налази увек у захтевној служби, те се тако 
у овом положају приказује на начин најпријатнији посматрачима; али ка- 
да је упослен припомагањем у приношењу жртава и у њему додељеном бо- 
гослужењу, у којем поступци не смеју бити скривени његовим покретима, 
он забацује појас улево, и носи га на рамену. Мојсије је овај ремен називао 
Албанет, али смо ми од Вавилонаца научили да га називамо Емија, јер га 
они управо тако називају. Овај део одеће нема ниједно лабаво или шупље 
место на себи, већ само прорез за врат, и везан је посебним пантљикама 
које висе надоле од краја груди и леђа, а причвршћене су за свако раме. 
Ова пантљика се назива Масабазан. 

3) На глави свештеник носи капу, која се нити извија у купаст облик 
нити прекрива целу главу, већ покрива само пола ње, и назива се Мазна- 
емфтес; направљена је тако да личи на круну од дебелих трака, са платне- 
ном потком; она се подуплано овија неколико пута и потом зашива; поред 
овога, комад танког платна прекрива капу са горње стране сежући до чела 
где покрива спојеве трака, који би у противном ружно штрчали; овај ко- 
мад тесно приања уз чеони део главе, и ту је тако снажно свезан да нипош- 
то не може спасти током службе приношења жртви. Овим смо завршили 
опис онога што ушавном [независно од чина] од одеће носе свештеници. 

4) Високи свештеник је, заправо, украшен истом одећом коју смо ма- 
лопре описали, не пропуштајући ниједан комад, осим што преко свега об- 
лачи одежду плаве боје. Ово је такође дуга хаљина, која сеже до стопала 

[на нашем се језику она зове Meup], и везана је појасом, извезеним истим 
цвећем и бојама као и горе описани, с утканим златним нитима. На доњем 
крају ове хаљине висе ресе боје нара и са златним звончићима 29 , сложеним 
у необичном и прелепо смишљеном поретку, тако да између два нара виси 
звонце, а између два звончића нар. Ова хаљина, међутим, није састављена 
из два дела, нити је, пак, зашивена на врату или странама, већ је то једна је- 
дина дуга хаљина са прорезом за врат, и није наборана већ таква да равно 
пада преко груди и леђа. Једна је первазна трака на њу нашивена, и служи 
томе да ни прорез за врат не би изгледао неприкладно; хаљина је такође 
била разрезана и на местима где су излазиле руке. 

5) Поред ове, високи свештеник облачи и трећу врсту одеће, коју ми 
називамо Ефод, који личи на грчки Епомис. Он је био направљен на сле- 
дећи начин: био је изаткан до дубине од кубита, у неколико боја протканих 
златом, и имао је на себи вез, при чему је место на средини груди остајало 
празно. Такође је имао и рукаве, тако да се није много разликовао од крат- 
ке тунике. Али је на месту где ова одећа имала отвор — на грудима — би- 
ло уметнуто парче величине педља, везено златом и другим бојама ефода, 
и тај је је комад називан Есен [то јест „грудна плоча“], што на грчком језику 
значи пророчанство. Овај комад, дакле, са савршеном помношћу покрива 
остављено празно место на ефоду. Са овим је, пак, био у сваком углу спојен 
златним прстеновима, таквим да су изгледали као додаци ефода, а за њихо- 
во спајање била је коришћена плава врпца која је пролазила кроз прстено- 
ве. Да простор између прстенова не би изгледао празан, творци су се досе- 
тили да га покрију петљама плаве врпце. На ефоду су се такође налазила и 
два златна сардоникса, и то на раменима где су причвршћивали ефод слу- 
жећи као дугмад. На овима су била угравирана имена Јаковљевих синова 
у нашем властитом писму и језику, по шест на сваком камену са сваке ње- 
гове стране; при том су се имена старијих синова налазила на десном ра- 
мену. Дванаест додатних каменова налазило се на грудној плочи, ванред- 
не величине и лепоте; и сви су они представљаљи украсе које човек није 
могао купити, будући да беху непроцењиве вредности. Ови су драги ка- 
менови стојали у три врсте, по четири у свакој, и сваки је понаособ умет- 
нут у грудну плочу преко малих златних ложа повезаних са грудном пло- 
чом и направљених тако да нису могле стати ниже од последњег низа којег 
су чинили сардоникс, топаз и смарагд. Други низ творили су мрки гранит, 
јаспис и сафир. Први камен у трећем низу била је легура, други беше аме- 
тист а трећи ахат. Први у четвртом низу био је кризолит, следећи оникс, а 
последњи међу свима беше берил. Имена сваког од синова Јаковљевих била 
су једно по једно угравирана у припадни камен, јер ми њих прихватамо као 
главе наших племена, те је тако сваки камен био почаствован једним име- 
ном, и то оним редоследом како су се рађали синови Јаковљеви. А тамо где 
је појединачни прстен бивао превише слаб, направљена су два додатна пр- 
стена на крају оног дела грудне плоче који је сезао до врата, а беху утисну- 
ти у саму текстуру грудне плоче, да 6и примили ланчиће веома лепо об- 
рађене, који су повезивали ове прстенове са златним омчама на раменима, 
чија је изводна трака била окренута унатраг и улазила у прстен на истак- 



КЊИГАТРЕЋА 119 

нутом задњем делу ефода; а ово је служило сигурности ефода, да не би слу- 
чајно спао са свог места. Постојала је још и трака зашивена за грудну плочу, 
и која такође беше од горе описаних боја протканих златом, трака која би, 
након што је једном описала круг, била везана једним порубом, па пуште- 
на да виси уназад. Такође су се ту налазиле и златне омче, које су пуштале 
своје ресе на сваком краку те грудне траке, потпуно их прекривајуђи. 

6) Митра високог свештеника била је истоветна оној коју смо горе оп- 
исали, односно била је израђена као и оне заједничке свим свештеницима; 
али се преко ове налазила још једна, са плаво извезеним завојима, а около 
ове је долазила златна углачана круна, у три кружна низа један изнад дру- 
гог, изван које се издизала златна купа која личи на биљку коју ми нази- 
вамо Сакарус, али коју Грци, упућени у ботанику, називају Хиоскамус. Ја 
ћу сада дати њен опис, употпуњујући знање ономе ко је видео ову биљку 
а да при том није знао њено име нити је упознао њена својства, или оном 
који, пак, зна њено име али не би препознао биљку када би је видео. Ова 
биљка је, дакле, најчешће висока око три педља, али је њен корен налик ре- 
пи (те стога није грешка уколико би их упоредили), иако јој је лишће налик 
лишћу нане. Изван грања она пушта чашице које су прилепљене уз гране, а 
око тих чашица омотана је овојница која бива одбацивана под притиском 
растућег плода. Ова чашица је величине кости малог прста, али је у кругу 
свог отвора налик пехару. Ово ћу још подробније објаснити, како би ко- 
ристи могли имати они који ову биљку нису познавали. Замислимо лопту 
подељену на два дела, горњи и доњи, али да при том има још један сегмент 
који израста са површине доње половине лопте; претпоставимо затим да 
тај сегмент постепено постаје све ужи, те да његова шупљина постаје све 
мања, па се онда поново постепено шири почев од руба, тако као што ви- 
димо на пупку нара са његовим ушицама. И заиста, такав омотач расте 
преко ове биљке обликујући је у полулопту, такорећи као да је прецизно 
обрће на грнчарском точку, извлачећи њене ушице да стоје на тој хемис- 
фери баш као код нара, с тим што се ове ушице оштре и завршавају се са- 
мо трновима. Плод је у развитку заштићен овим чашичним омотом, а он 
сам налик је семену биљке по имену Сидеритис, која избацује цвет налик 
оном код булке. Дакле, по угледу на ову биљку направљена је круна која се- 
же од затиљачног дела лобање до сваке од слепоочница; али овај Ефиелис, 
јер се тако може назвати ова чашица, не прекива чело непосредно, јер је 
сама покривена једном златном плочицом, која на себи има светим писме- 
нима урезано име Божије. Такви, дакле, бехуукраси високог свештеника. 

7) Овде би се неко могао зачудити због злонамерности коју људи гаје 
према нама, и за коју признају да се односи на наше презирање оног Бо- 
га којег се они претварају да поштују. Јер, ако неко не уважи ништа друго 
него само састав табернакула, те погледа одећу високог свештеника и са- 
суде које ми употребљавамо приликом обављања свете службе, неминов- 
но ће пронаћи даје наш законодавац био божанска особа, и да смо сасвим 
неправедно предмет туђих оптужби; јер, ако било ко процењује без пред- 
расуда, и разложно судећи посматра све ове ствари, наћи ће да су оне све 
до једне створене с идејом опонашања и представљања устројства свеми- 

ра. Када је Мојсије јасно поделио табернакул на три дела 30 , и од њих два до- 
делио свештеницима као места њима доступна и заједничка, он је заправо 
означио копно и море који су доступни свима; али је сасвим одвојио трећи 
део као онај намењен искључиво Богу, стога што је небо недоступно љу- 
дима. Надаље, када је наредио да се поставе дванаест бесквасних хлебова 
на сто, он је заправо означио годину, будући да је она подељена на толико 
месеци. Разгранавши свећњак у седамдесет делова, он је потајно означио 
Декани, или седамдесет одељака планета; а што се тиче седам лампи над 
свећњаком, оне указују на путање планета, којих је седам на броју. И вело- 
ви такође, који су направљени од четири слоја, заправо означавају четири 
елемента, при чему је исправно да танко платно означава земљу, зато што 
лан израста из земље; пурпур означава море, стога што је та боја добије- 
на из крви морске остриге; плава је, наравно, прикладна да означи ваздух, 
баш као што скерлетна боја природно указује на ватру. Сабравши сад све 
ово знање, приметимо да је одежда свештеника направљена од платна, које 
означава земљу; плава на њему означава небо, са муњама извезеним бојом 
нара и са звуцима звончића који указују на грмљавину. А што се тиче ефо- 
да, он показује да је Бог направио свемир од четири елемента, док у погледу 
утканог злата претпостављам да оно указује на блиставост којом су обасја- 
не све ствари. Мојсије је такође смишљено наложио да грудна плоча буде 
смештена у средишту ефода, како би тиме личила не земљу која је смеште- 
на у средиште свега створеног. Појас који пуним кругом опасује свеште- 
ника указује на океан који такође окружује земљу и укључује свемир. Два 
сардоникса говоре нам о постојању Сунца и Месеца — бар ја мислим да је 
таква природа дутмади на раменика високог свештеника. А што се тиче 
дванаест драгих каменова, било да их разумемо као месеце, или их схвата- 
мо као број знакова оног круга којег Грци називају Зодијаком, нећемо по- 
грешити у њиховом значењу. Митра, пак, са својом плавом бојом, чини 
ми се да представља небо: јер како би у супротном име Божије могло би- 
ти уписано на њој? Ово је такође поткрепљено и круном као и златом, због 
блистања које мора бити пријатно Богу. Нека ово објашњење 31 засад буде 
довољно, будући да ће ми се ток мога приповедања често, и у многим при- 
ликама, пружати могућност да увеличам врлину нашег законодавца. 


ПОГЛАВЉЕ ОСМО 

О АРОНОВОЈ СВЕШТЕНИЧКОЈ СЛУЖБИ 

1) Када је оно што је досад описивано [поводом подизања табернаку- 
ла] напокон закључено, и само још дарови нису били принесени, Бог се 
указа Мојсију и наложи му да чин високог свештеника додели свом бра- 
ту Арону, будући да он, као најдостојнији од свих, зарад бројних врлина 
којима располаже, најпре заслужује да добије ту част. Па кад је тим пово- 
дом Мојсије окупио народ око себе, он их подсети на Аронову истакну- 
тост у свакој врлини и његову добронамерност према свом народу, као и 

на опасности што их је због њих морао поднети. А након што народ уз- 
врати одобравањем свега што је чуо и показивањем спремности да Аро- 
на прихвате, Мојсије им рече: „О Израелићани, ово дело је већ доведе- 
но до свршетка, на начин Богу најугоднији и према нашим најпримере- 
нијим способностима. И сада, када видите да је Он примљен у овај табер- 
накул, ми пре свега имамо потребу за неким ко ће за нас вршити обред, ко 
ће прислуживати приношењу жртви, и чије ће молитве бити у наше име 
упућене Богу. Па будући да је потрага за таквим човеком остављена мени, 
морам пронаћи разлога да себе сматрам особом довољно вредном ове час- 
ти, једнако стога што сви људи природно воле себе, и зато што сам свес- 
тан да сам поднео велике муке за ваше избављење; но је, ево, сада сам Бог 
одлучио да је Арон достојан ове узвишености траженог звања, и изабрао 
је њега за свештеника, познајући га као најисправнијег човека међу вама. 
Зато ће, дакле, он понети одежду која је посвећена Богу; он ће бринути о 
олтарима и обезбеђивати потрепштине потребне за жртве. Он је тај који 
мора ваше молитве упутити Богу који ће их спремно саслушати, и то не 
само стога што је Он сам забринут за наш народ, већ и зато што ће жртве 
бити уредно приношене од стране онога који је изабран за ту службу. 32 " 
Јевреји беху задовољни оним што је Мојсије изговорио, те дадоше своје 
одобрење за избор онога кога је и Бог одредио; јер је Арон заиста од свих 
Јевреја највише заслуживао ту част, најпре због његове обучености и да- 
ра за пророковање, али и због врлине његовога брата. У то је време Арон 
имао четири сина, по имену Надаб, Абиху, Елеазар и Итамар. 

2) Потом Мојсије нареди да се прикупе и употребе сва додатна сред- 
ства која беху неопходна за опрему табернакула, као што је спољни пок- 
ривач самог табернакула, свећњака, жртвеног олтара и сасуда, како се ови 
ни на који начин не би оштетили приликом путовања, било од кише или 
од дигнуте прашине. Па када поново окупи народ, Мојсије заповеди да 
свако треба да приложи износ од пола шекела као дар Богу; шекел је хе- 
брејска новчана јединица која износи четири атинске драхме 33 , Народ је 
спремно послушао и овај Мојсијев налог, те је тако прикупљен износ од 
шест стотина пет хиљада сто педесет шекела. Овај новац је, дакле, добијен 
од стране свих слободних људи који су имали између двадесет и педесет 
година, а све што је прикупљено намењено је за потребе табернакула. 

3) Мојсије је затим извршио очишћење табернакула и свештеника; а 
ово очишћење је изведено на следећи начин: заповедио је да се узме пет 
стотина шекела изабране измирне, затим иста количина касије, као и по- 
ла те тежине цимета и каламуса (ово последње је врста слатког зачина); 
затим да се све то заједно иситни и потом навлажи количином од једног 
хина маслиновог уља (један хин је мерна јединица наше земље, и садр- 
жи два атинска коаса, или конгиусеса); читава та смеса се потом поме- 
ша и прокува, и тако припреми на начин припремања лека у апотекар- 
ској вештини, будући да је крајњи облик ове смесе онај слатке помаде. У 
коначној употреби, овом се помашћу мажу свештеници, баш као и табер- 
накул и жртве. Поред ових беше ту многих и разноврсних слатких зачи- 
на који припадају табернакулу, па и таквих који су веома на цени а који се 

користе за златни жртвени олтар; природу ових ја сада нећу описивати, 
да не би било одвише напорно за праћење мојим читаодима; али је жрт- 
ва 34 морала бити приношена два пута дневно, пре Сунчевог изласка и за 
време заласка. Такође се још морало обезбедити и већ прочишћено уље 
за лампе, од којих су три морале давати светлост читавог дана 35 на светом 
свећњаку, док су остале биле паљене само увече. 

4) Када је коначно све било завршено, Бешалеел и Ахолијаб показаше 
се највештијим међу занатлијама, јер су створили лепша дела од било ко- 
га пре њих и поседоваху изузетне способности да усвоје знања о ономе у 
шта се раније нимало нису разумевали. Од њих двојице, пак, Бешалеел је 
био сматран бољим. Време током којег су они били заокупљени описаним 
радом износило је седам месеци; након овог периода навршила се и пр- 
ва година од њиховог одласка из Египта. И тако, почетком друге године, у 
месецу Ксантикусу — како га зову Македонци — или месецу Нисану, ка- 
ко га зову Јевреји, за прве Месечеве четврти они напокон посветише та- 
бернакул и све његове свете сасуде, на начин који сам горе описао. 

5) Бог се, пак, показа задовољним радом Јевреја и не допусти да њихов 
труд буде узалудан, нити је сматрао недостојним да употреби оно што је 
коначно направљено, већ је дошао и проборавио с њима те подигао свој 
табернакул у светој кући. А Он је до њих дошао на следећи начин. Небо 
је било чисто, само је изнад табернакула почивала магла окружујући га 
облаком али не тако густим и дубоким какав се може видети током зиме, 
али ни тако прозирним да би се кроз њу могла јасно разабрати било која 
ствар, већ је из те магле капала слатка роса, таква која показује присуство 
Божије онима који то присуство желе и у њега верују. 

6) У то је време велика несрећа задесила Арона, поштованог једнако 
као оца и као човека уопште, али ју је он поднео са истинском постоја- 
ношћу, јер је заиста поседовао чврстину душе у оваквим удесима, сма- 
трајући да је и такве невоље допао само по вољи Божијој; јер, догодило се, 
једном приликом, да од његових горепоменутих четворице синова двоји- 
ца старијих међу њима, Надаб и Абиху, нису принела оне жртве Богу које 
им је Мојсије наложио да принесу, иако су дотле то уредно чинили. После 
овог пропуста, задеси се, на невољу, да их је обојицу изненада захватила 
ватра, па када несрећници почеше горети нико им није могао помоћи и 
ватру угасити, те они пострадаше на ужасан начин. Дошавши до њих, већ 
преминулих, Мојсије рече њиховом оцу и браћи њиховој да узму њихо- 
ва тела и изнесу их из логора, те да их достојно сахране. Народ их опла- 
киваше и беше дубоко потресен њиховом смрћу која их је тако изненад- 
но задесила. Али је Мојсије преклињао њиховог оца и браћу њихову да не 
очајавају због покојника, и да се радије предају одавању почасти Богу не- 
го туговању за несталима; и Арон већ беше за такво чињење обукао своју 
свету одећу првосвештеника. 

8) Мојсије је, иначе, одбијао ону свеколику почаст коју је народ био ре- 
шен да лично њему указује, не желећи да се бави ничим другим до служ- 
бом Богу. Више није ишао до горе Синајске, али је одлазио у табернакул 
и одатле доносио одговоре Божије на оно за шта је молио. Али у осталим 

тренуцима његово понашање у свим околностима беше сасвим као и у 
осталих људи, јер он сам никада није желео да се ма по чему разликује од 
других, и једино што је допуштао да на њему буде упадљиво била је стал- 
на брига за друге људе. Такође се посветио и писању регула управе над 
јеврејским народом, са таквим законима чије је послушање водило живо- 
те људи правцем који је био угодан Богу и омогућавало да они међу собом 
не бивају завађени. Ти закони што их је записивао беху, међутим, само 
пренос онога што му је Бог саветовао; тако ћу ускоро подробније говори- 
ти о том облику владавине и законима на којима је овај почивао. 

9) Најпре, ипак морам изложити нешто важно на шта сам претход- 
но пропустио да укажем, разматрајући изглед одеће високог свештеника. 
Мојсије, наиме није прихватао ниједан вид недовољно чистог или злог уп- 
ражњавања обраћања Богу, којем су се иначе приклањали лажни пророци; 
али ако би когод од њих покушао да злоупотреби Божији ауторитет, Мој- 
сије се није мешао, остављајући Богу да по Својој вољи присуствује или 
одсуствује жртвеноприношењу које такав човек изводи. И његова је жеља 
била да ово буде свима познато, и то не само Јеврејима, него и странци- 
ма који би се код њих затекли. А поводом овог присуства Божијег у чину 
правоверног жртвеноприношења којег су обављали изабрани свештени- 
ци, морам рећи понешто што се тиче оног драгог камења, за које смо пре- 
тходно приповедали да их свештеници носе на раменима, и који беху од 
сардоникса (а мислим да је овде излишно разматрати њихову природу, бу- 
дући да је она свакоме позната), при чему је један од њих увек исијавао у 
случају када би Бог присуствовао приношењу жртава од стране свештени- 
ка којег је тај камен украшавао; мислим да је то било у природи дугмета на 
његовом десном рамену, када се догађало да светли зраци стрељају из ње- 
га, бивајући видљиви чак и онима који беху најудаљенији; а ово блистање 
претходно нипошто није бивало природно за овај камен, све док није на- 
шао своје место на свештеничкој одежди 36 . Ово свакако мора изгледати 
прекрасном и сасвим прихватљивом појавом некоме ко се није предалеко 
упуштао у филозофију, будући да ова презире помињање Божијег откри- 
вења. Јаћу, међутим, сада казивати о нечему што је још и чудесније од овог 
управо изнесеног. Јер је Бог раније објавио, поводом оних дванаест каме- 
нова што их високи свештеник носи на својим грудима а који су уметнути 
на његову грудну плочу, да ће они доносити победу у борби; ово стога што 
се из њих редовно појављује такво величанствено блистање пре но што ће 
се војска покренути у марш, да сви окупљени људи постају непобитно уве- 
рени у присуство Бога као њиховог помоћника. Ова је појава стигла и до 
знања оних Грка који имају дубоко поштовање за наше законе, те се отуда 
и догодило, будући да јој они ни на који начин не могу противречити, да су 
ту грудну плочу на прсима првосвештеника прозвали Пророчанство. Ов- 
де, међутим, треба имати у виду да су та грудна плоча и ти сардоникси још 
увек сијали и две стотине година пре но што сам ја саставио ову књигу, али 
Бог [у међувремену] бејаше незадовољан кршењем Његових закона — што 
су ствари о којима ћу расправљати када наиђу њима погодније прилике. А 
сада ћу наставити приповедање на месту које сам најавио. 

10) Табернакул је сада био посвећен, установљен је и законити ред у 
погледу свештеничких чинова и обавеза, и народ је просуђивао да Бог и 
надаље обитава с њима, те су се људи могли предавати жртвовањима и 
хваљењу Господа, као да су сада слободни од очекивања ма којег зла и као 
да отворено гаје наду у ишчекивање бољих времена у будућности. Изно- 
сили су Богу поклоне, како оне који беху заједнички целом народу, тако и 
оне који су били особени за појединца, или се пак разликоваху од племе- 
на до племена. Иначе су старешине племена сарађивале у ношењу табер- 
накула, схватајући и то као заједничко посвећење, сваки доводећи кола с 
паром ујармљених волова. Тако су се прикупљали до збира од шест кола, 
и помоћу њих преносили табернакул када су морали путовати. Поред то- 
га, сваки старешина племена доносио је велику чинију, пладањ и каши- 
ку од десет дарика, пуне тамјана. Тај пладањ и чинија били су од сребра и 
заједно су тежили две стотине шекела, али је само чинија вредела не мање 
од седамдесет шекела. Чиније беху пуне финог брашна помешаног с уљем, 
оног који се на олтару користи приликом жртвовања. Доносили су још и 
јуне, овна, као и једногодишње јагње, за пуну жртву-паљеницу, а такође 
и јарца за опроштење грехова. Сваки од старешина племена доносио је и 
друге жртве, назване миротворним понудама, свакога дана по два бика и 
пет овнова, са једногодишњим јагњетом и јарићима. Ове старешине пле- 
мена проводили су дванаест дана у жртвоприношењу, при чему је сваком 
припадао по један дан. Као што сам раније рекао, Мојсије се више није ус- 
пињао на гору Синајску, већ је одлазио у табернакул и од Бога сазнавао 
шта да чине и какве је законе требало донети, а то значи: какве законе тре- 
ба пре других изабрати по мери људског разумевања и таквом лаком и 
чврстом запажању и упражњавању како би остали непромењени за сва бу- 
дућа времена, јер се за те законе веровало да су дар Божији, и то толико да 
Јевреји нису повредили ниједан од њих, без обзира да ли их је текуће вре- 
ме у којем су живели искушавало плодовима мира и раскоши, или да су их 
угрожавали рат и светски потреси. Али овде засад нећу више говорити о 
њима, будући да сам решио да приредим једно засебно дело које би се ба- 
вило само нашим законима. 


ПОГЛАВЉЕ ДЕВЕТО 

НАЧИН ПРИНОШЕЊА НАШИХ ЖРТВЕНИХ ПОНУДА 

1) Сада ћу поменути неколико наших закона који се односе на посту- 
пак сакралног очишћења као и на саму свету службу приношења жртви, 
будући да сам и нехотице у приповедању доспео до питања жртвоприно- 
шења. Дакле, свето жртвовање се за нас појављује у два облика: један је 
онај којим се моли за тачно одређене појединце, а други за људе уопште, 
па се, сходно томе, оно и изводи на различит начин. У првом случају, оно 
што је заклано бива у целости спаљено, што и говори име: жртва паљени- 
ца; друго је жртва захвалница, и намењена је светковању оних који жр- 

твују. Најпре ћу говорити о првој. Претпоставимо да неко приватно ли- 
це приноси жртву паљеницу; он најпре мора заклати бика, јагње или јаре, 
при чему ово двоје последњих морају имати једну годину, док је у случају 
бикова била дозвољена и старија доб; оно што је, пак, свима заједничко 
јесте да животиња мора бити мушког пола. Након што су животиње за- 
клане, свештеници попрскају њихову крв око олтара, затим очисте њихо- 
ве трупове и исеку их на делове које затим посоле и најзад их положе на 
олтар, то јест на хрпу дрвених цепки послаганих једна на другу, која твори 
ломачу на којој труп гори. Затим брижљиво очисте ноге и изнутрицу жи- 
вотиње, па то придруже остатку тела да буде ватром очишћено за време 
док свештеници преузимају одране коже. Такав је, дакле, начин нуђења 
жртава-паљеница. 

2) Они који, пак, приносе жртве-захвалнице, заправо жртвују исте 
животиње, али само оне које су без иједне мрље на кожи и старије од једне 
године; они, међутим, могу користити животиње оба пола. Свештеници 
такође крвљу прскају олтар, на ватру полажу бубреге и постељицу, сву 
масноћу и јетру, као и тртицу јагњета; потом они који нуде жртву дају 
груди и десно раме свештеницима, а затим се и сами могу гостити остат- 
ком животиња још два дана; уколико нешто потом остане, и то спале. 

3) Жртве за опроштење грехова изводе се на исти начин као и жрт- 
ве-захвалнице. Они који себи не могу да приуште целе тражене жртве- 
не животиње, приносе два голуба или грлице; од ове две, једна се пали 
као жртва-паљеница Богу, а друга се даје свештеницима за храну. Овде, 
међутим, морамо застати и прецизније размотрити даривање ових живо- 
тиња у оквиру овог нашег казивања о жртвовању. Наиме, уколико особа 
почини грех из незнања, она мора принети на жртву јагње женског пола, 
или јаре женског пола и истог узраста. Свештеници и у овом случају пр- 
скају крвљу олтар, али не иста места као у горњим примерима, него угло- 
ве олтара. Приносиоци такође доносе до олтара бубреге и остатке сала, 
као и јетру, за време док свештеник узима кожу и месо и употребљава их 
на светом месту истог дана, будући да му закон не дозвољава да их оста- 
ви све до јутра. Али ако је неко свесно згрешио иако нема никога ко би 
то доказао, он на жртву нуди овна јер га управо на то приморава закон, а 
месо жртвоване животиње истог дана једу свештеници, као и у претход- 
ном случају, на светом месту. А ако народни управитељи приносе жрт- 
ве за њихове грехе, они доносе исте жртвене дарове као и приватна лица, 
осим што је избор жртве сасвим другачији, јер они доносе бика или јаре 
мушког пола. 

4) Закон надаље захтева да се у оба случаја, и у приватном и у јавном 
жртвоприношењу, донесе још и најфиније брашно, и то уз јагње тежи- 
на од једног дила, уз овна се доносе два дила, и уз бика три дила браш- 
на које се освећује на олтару помешано с уљем, а и ово уље такође доно- 
се жртвоприносници, и то у пратећој количини од пола хина за бика, јед- 
ну трећину хина за овна, и једну четвртину исте мере за јагње. Хин је ста- 
ра хебрејска мера за тежину, и вреди приближно два атинска хоаса (или 
конгиусеса). Поред овога, у истој количини са уљем приносници доносе 

и вино које изливају преко олтара. У случају да неко не приноси потпуну 
животињску жртву, већ доноси само фино брашно као залогу свог свеча- 
ног обећања, он просипа прегршт брашна преко олтара као своје прве да- 
рове, а остатак за храну узимају свештеници, било кувано или помешано 
с уљем, које затим пеку у хлебове. Али шта год да сам свештеник прино- 
си као жртву, то у целости мора бити спаљено. Осим свега реченог, закон 
нам још налаже да не смемо било коју жртвену животињу приносити на 
жртву заједно са његовом мајком, нити, пак, животиња сме бити млађа од 
осам дана. Друге врсте повода жртвоприношења тичу се, на пример, ук- 
лањања од заразе или сличних непријатности, у којем се случају, упоре- 
до с паљењем, и једе месо жртвоване животиње од које се, према закону, 
ниједан део не сме оставити до следећег дана, осим што остатке могу за 
сопствене потребе узети свештеници. 


ПОГЛАВЉЕ ДЕСЕТО 

О ПРАЗНИЦИМА, И КАКО ТРЕБА ПОСМАТРАТИ СВАКИ ДАН ДА- 

ТОГ ПРАЗНИКА 

1) Закон захтева да се, на трошак заједнице, коље по једно једного- 
дишње јагње сваког дана, на почетку и на крају дана; али седмог дана, 
који се назива Сабат, кољу се два јагњета и жртвују на исти начин. За пр- 
ве појаве Месечеве четврти свештеници уједно приносе дневне жртве и 
још додају два бика и седам једногодишњих јагањаца, као и једно јаре, за 
окајање грехова, то јест уколико се згрешило у незнању. 

2) Али седмог месеца, којег Македонци називају Хиперберетаус, свеш- 
теници имају и додатак свему набројаном, те тако, све у свему, тада жр- 
твују бика, овна, седам јагањаца и јаре којим искупљују грехове. 

3) Десетог дана, истог лунарног месеца, они посте све до вечери, а 
тог дана жртвују једног бика, два овна, седам јагањаца и једно јаре за ис- 
купљење грехова. Поред овога, приноси се још и додатак у виду два јаре- 
та; једно од ова два се шаље живо у дивљину, изван граница логора, које 
отуда служи као окајање за цели народ 37 ; друго се јаре, пак, доноси на ме- 
сто велике чистоте унутар граница логора, и тамо спаљује у целости и без 
икаквог претходног чишћења. Са овим се јаретом спаљује и бик, али њега 
не приноси народ него високи свештеник о свом властитом трошку. Крв 
овог бика након клања свештеник доноси, заједно са крвљу јаради, до ол- 
тара, и прстом најпре шкропи таваницу и под седам пута, па онда прска у 
правцу најсветијег места и златног олтара. Поред овога, свештеник на ол- 
тар полаже и донесене удове, бубреге, сало и јетру. На исти начин високи 
свештеник напослетку приноси још и овна као жртву-паљеницу. 

4) Петнаестог дана истог месеца, када годишње доба прелази у зиму, 
закон нас обавезује да подигнемо мали табернакул у свакој од наших кућа 
да бисмо се заштитили од зимске хладноће, као и зато да бисмо могли 
стићи до наше властите земље и до града којег ћемо једном моћи да зове- 

мо својом престоницом; тамо ћемо сазидати наш трајни храм и светко- 
вати осам дана, нудити жртве-паљенице и приносити жртве-захвални- 
це, да бисмо затим могли у рукама носити изданак мирте, врбе и палми- 
ну грану са додатком лимуна. Прва жртва-паљеница у тим данима ди- 
зања приватних табернакула мора бити састављена од тринаест бикова 
и четрнаест јагањаца, петнаест овнова и једног јарета за искупљење гре- 
хова; следећег дана жртвује се исти број овнова и јагањаца, али већи број 
јарића; при том се сваког наредног дана жртвује још по један бик све док 
њихов број не достигне седам. Осмог ће дана сваки рад бити обустављен, 
а тада ће, као што смо раније рекли, Богу бити жртвовани јуне, ован и се- 
дам јагањаца, са једним јаретом за окајање грехова. То је, дакле, обичајно 
празновање Јевреја, када подижу своје властите табернакуле. 

5) У месецу Ксантикусу, којег ми називамо Нисан и који се налази на 
почетку наше године, четрнаестог дана лунарног месеца, када је Сунце у 
Овну (јер се у том месецу догодило наше избављење из египатског роп- 
ства), закон нам налаже да сваке године принесемо ону жртву о којој сам 
раније говорио да је принесена када смо изашли из Египта, и која је назва- 
на Пасхом. Тако ми тај празник славимо у друштву, не остављајући није- 
дан остатак жртве до сутрашњег дана. Празник бесквасних хлебова сле- 
ди пасхални, и пада у петнаести дан истог месеца, трајући седам дана то- 
ком којих се једу бесквасни хлебови, а сваког од тих дана жртвују се по 
два бика, један ован и седам јагањаца. Ова јагњад се у целости спаљују, а 
поред њих и једно јаре које је додато због искупљења грехова, будући да 
је жртвовање намењено за гозбу свештенику сваког од тих дана. Другог 
дана празника бесквасних хлебова, који је шеснаести дан у месецу, свеш- 
теници први пут једу плодове земље јер их се све до тог дана нису доти- 
цали. Па будући да сматрају да је то исправно као почаст Богу од којег су 
добили изобиље намирница, људи пре свега нуде први принос јечма, и то 
на следећи начин: узимају руковети класова, осуше их и наситно измрве 
и очисте од мекиња, а затим подигну једну десетину дила до олтара, к Бо- 
гу; потом, стављајући једну прегршт у ватру, остатак остављају за употре- 
бу свештенику. И тек након тога могу сами или заједно убирати своју же- 
тву. Приликом овог приношења првих плодова земље такође се жртвује и 
јагње, као жртва-паљеница Богу. 

6) Након што прођу недеље после овог жртвовања (тачније, четрдесет 
девет дана), петнаестог дана, који означава Духове, али се код Јевреја у до- 
словном преводу назива Асарта, Јевреји доносе векну умешену од пше- 
ничног брашна и са додатим квасцем, а за жртву два јагњета; па након 
што их само представе Богу, они их припремају за вечеру свештеницима, 
при чему, наравно, није дозвољено оставити било шта за сутрашњи дан. 
Такође, за жртву-паљеницу кољу три јунета и два овна, као и четрнаест 
јагањаца уз два јарета за искупљење грехова. И више нема ниједног праз- 
ника у којем би се нудиле жртве-паљенице. Треба додати и да је у сваком 
од ових празника људима дозвољено да се предају одмору. Закон, међу- 
тим, при сваком од благдана прописује како морају изгледати те неопхо- 
дне жртве да би се у потпуности могло уживати у њиховом благовању. 

7) Међутим, независно од уобичајених обавеза, печени хлеб [се поста- 
вља на посебни сто за бесквасни хлеб]; он је умешен без квасца, од два- 
десет четири десетине дила брашна, јер је управо тачно толико прописа- 
на количина потрошеног брашна. Дан пре Сабата напеку се две гомиле 
овог хлеба, али се на свето место доносе у јутро Сабата, и по шест векни 
се ставља на свети сто, при чему векне леже једна на другој; преко њих се 
стављају два златна пехара пуна тамјана, и све то тако остаје до следећег 
Сабата, а затим се друге векне доносе на место старих које се потом дају 
свештеницима за храну, а тамјан се баца у ватру где сагорева са свим ос- 
талим принесеним жртвама, при чему се, наравно, нови тамјан поставља 
на место старог. Високи свештеник такође, о свом трошку, приноси жр- 
тву, и то два пута у току дана. То чини са брашном помешаним са уљем 
и потом благо испеченим на ватри; количина утрошеног брашна износи 
једну десетину дила; половину спремљеног теста свештеник пече ујутру, 
а другу половину увече. Извештај о овим жртвама изнећу детаљније неш- 
то касније, а мислим да је засад о њима довољно речено. 


ПОГЛАВЉЕ ЈЕДАНАЕСТО 

О СВЕТИМ ОЧИШЋЕЊИМА 

1) Мојсије је наименовао племе Левијево за општење са остатком на- 
рода и издвојио га као посвећено племе; очистио га је водом из сталних 
извора и са таквим жртвама које се обично приносе Богу у сличним окол- 
ностима. Такође је припадницима овог племена уручио табернакул и све- 
те сасуде, као и посебне завесе намењене прекривању табернакула, тако 
да се могло увек прислуживати под управом свештеника који је већ био 
посвећен за службу Богу. 

2) Мојсије је такође одредио и све што се тицало употребе животиња: 
које од њих могу бити коришћене за храну, а од којих се мора уздржава- 
ти; ово ћу питање шире објаснити касније, када ми овај рад буде дао при- 
лике, те ћу тада говорити и о разлозима због којих је неке означио као по- 
годне за исхрану а друге као нејестиве забранио. Он је, међутим, у сваком 
случају строго забранио коришћење животињске крви у нашој исхрани, 
сматрајући да се у крви налазе душа и дух. Такође нам је забранио да једе- 
мо месо животиња које су угинуле природном смрћу, баш као и постељи- 
цу и сало коза, оваца и бикова. 

3) Надаље је Мојсије одредио да они чија су тела заражена губом или, 
пак, имају сифилис, не смеју улазити у град 38 ; наложио је и склањање же- 
на, у периоду њиховог природног онечишћења, све до седмог дана, на- 
кон којег их је поново сматрао чистима те им дозвољавао повратак. Закон 
је такође допуштао да се и они који су избивали због учешћа у погреби- 
ма могу вратити након истог броја дана; али ако би ма ко продужио оп- 
стајање у ма којем стању нечисти и даље но што је допуштао дозвољени 
број дана, морао је принети два јагњета на жртву, од којих је једно спаљи- 

вано, а друго су свештеници узимали себи. На исти су начин приноси- 
ли жртве они који су имали сифилис. Онај који је испуштао семе у сну, 
уколико би се окупао у хладној води, добијао је исте повластице као они 
који су законито општили са својим женама. Што се тиче губаваца, њи- 
ма уопште није допуштан улазак у град, нити пак живот са другима, бу- 
дући да они заправо беху мртви људи; али ако је ма који од њих од Бога 
молитвама добио излечење од те заразе и повратио здрав изглед, тај је уз- 
враћао захвалницама Богу неколиким врстама жртвовања о којима ћу на- 
даље говорити. 

4) Овде није могуће не насмејати се онима који казују да је и сам Мој- 
сије био заражен губом када је побегао из Египта, те да је постао заповед- 
ник оних који су из истог разлога напустили ту земљу и повео их у Ка- 
наан; јер, да је ово истинито, Мојсије не би донео такве законе који су по 
њих неповољни, већ се на основу тога пре чини да је истина потпуно су- 
протна а његово настојање уперено против оних који су се трудили да и 
губавце уведу у заједницу: ово стога што губаваца има много у свим на- 
родима и другде су неретко носиоци уважавања, то јест не само да су сло- 
бодни од пребацивања и избегавања, већ су чак и на положајима високих 
војних заповедника, или им се поверавају значајна задужења и положаји 
у републикама, те напослетку имају и повластицу улажења у света места 
и храмове. У том смислу ништа није стајало на путу да било сам Мојсије, 
или народ који је био с њим, буду незазорно повезани са људима који бе- 
ху унесрећени таквим стањем, у којем би случају донео законе у њихову 
корист и с предностима за њих на уму, те не би допустио да им се за жи- 
вот постављају било какве препреке. Сходно томе, сасвим је очигледно да 
се такви извештаји у погледу нашег порекла могу доносити само на осно- 
ву злонамерних предрасуда. Мојсије је, дакле, био лишен ма какве сличне 
заразе, и живео је са земљацима једнако чистим, те је управо стога и до- 
нео такве законе који су се односили на оне који беху заражени. Он је и то 
учинио у част Божију. Али, на крају крајева, нека о овоме свако размишља 
на начин какав налази да га задовољава. 

5) Што се тиче жена, одмах након што би се породиле Мојсије им је 
забрањивао да посећују храм или да додирују жртве пре но што прође 
четрдесет дана, и то у случају да је новорођено дете мушког пола; у слу- 
чају, пак, да је реч о девојчици, закон налаже да мајци не може бити до- 
пуштен приступ пре но што прође двапут дужи период. А када их након 
тог прописаног времена поново позове, оне су дужне да понуде жртве 
које свештеници даље преносе Богу. 

6) Уколико неко сумња да му је жена крива за прељубу, он доноси де- 
сет дила јечменог брашна; од тога се једна прегршт даје Богу а остатак од- 
лази као храна свештеницима. Један од свештеника поставља жену на ка- 
пију која је окренута према храму и скида вео с њене главе, исписује име 
Божије на пергаменту и захтева од жене да да се закуне да ни на који на- 
чин није увредила супруга, те да жели да, уколико је оскрнавила своју 
част, њено десно бедро буде изглобљено, да јој се трбух надује у гуку, те да 
због тога може умрети; али уколико је њен супруг пренаглио вођен сили- 

ном својих осећања и помрачујућом љубомором, те се предао неоправда- 
ној сумњи, жена под заклетвом изговара жељу да након десет месеци ро- 
ди мушко дете. Након што су ова заклињања окончана, свештеник бри- 
ше име Божије с пергамента и сипа воду у фиолу. Затим узима прашину 
из храма, уколико се ова тамо затекне, и малу количину усипа у фиолу, 
те даје жени да пије. Надаље жена, уколико је неправедно оптужена, за- 
трудњује и узгаја дете у утроби; али уколико је прекршила оданост браку 
са својим мужем, и криво се заклела пред Богом, она умире на сраман на- 
чин; њено се бедро одваја од ње, а трбух јој отиче од водене болести. Так- 
ве су, дакле, церемоније које се тичу жртвовања и очишћења која припа- 
дају жртвовању, а које је Мојсије обезбедио својим сународницима. Он 
им је такође преписао и следеће законе. 


ПОГЛАВЉЕ ДВАНАЕСТО 

НЕКОЛИКО ЗАКОНА 

1) Браколомство је Мојсије у потпуности забранио, процењујући да 
је веома срећна и богоугодна могућност да људи могу бити мудри у брач- 
ним пословима, те да је пробитачно и за град и за породицу да деца мо- 
гу бити препозната као законита. Такође се гнушао легања људи са њихо- 
вим мајкама, видећи у томе један од највећих злочина; томе је слично и 
легање са очевом женом, са теткама, сестрама и женама синова, као јед- 
наким примерима ужасне порочности. Такође је забранио да муж леже са 
својом женом када је она запрљана њеним природним крварењем, а та- 
кође је најстроже забранио и да се са жељом прилази бесловесним живо- 
тињама. Мушкарцу није дозвољено ни легање са другим мушкарцем, као 
тражење незаконитих задовољстава под изговором лепоте. За оне који су 
скривили овакво незазорно понашање, Мојсије је прописао казну смрти. 

2) Што се тиче свештеника, за њих је прописан двоструки степен 
очишћења, будући да им је забрањивао све горе описане порочности, а 
поврх свега их и законом спречавао да се жене блудницама, једнако као 
и робињама, заробљеницама и таквима које су за живот зарађивале пре- 
варама или држањем крчми, као и женом која је из ма којег разлога на- 
пустила мужа. Штавише, Мојсије није сматрао довољно исправним ни 
то да високи свештеник ожени удовицу, иако је осталим свештеницима 
ово последње било допуштено. Другим речима, високом свештенику би- 
ло је дозвољено да ожени и уз себе задржи само девицу. Надаље, високи 
свештеник није смео долазити у близину мртваца, иако осталим свеште- 
ницима није брањено да долазе у близину своје преминуле браће, роди- 
теља или деце. И у сваком другом погледу свештеници су морали остати 
неукаљани. Уколико би се, пак, неки од њих на било који начин упрљао 
грехом, таквом је било дозвољено да узима удела у радњама са осталим 
свештеницима, али се није смео пењати до олтара, нити улазити у свету 
кућу. Такође им је било наређено да одржавају чистоту не само у светим 
прислужењима, него и у свакодневним разговорима, који су морали оста- 

ти беспрекорни. Због свега овога се очекује да онај који носи свештенич- 
ку одежду буде без икакве љаге, и да се истиче по својој чистоти и трез- 
вености; сходно томе, њима није било дозвољено да пију вино док су у 
свештеној одећи. Надасве су морали водити рачуна да њихова жртвопри- 
ношења буду потпуна, и да жртве на себи немају никаквих недостатака. 

3) Све им је ове одредбе уистину прописао Мојсије, јер су их се држа- 
ли, на начин на који смо поменули, још за његовог живота; па иако су они 
тада боравили у пустињи, ипак је он унапред припремио такве законе 
на које су се могли ослонити и када једном буду преузели Канаан. Нало- 
жио је да се земља мора одморити од орања и сејања сваке седме године, 
баш као што је и људима прописао да се морају одмарати од рада сваког 
седмог дана. Такође је заповедио да све оно што по Божијој сагласности 
расте из земље треба да као заједничко припада свима који се тиме мо- 
гу користити, не правећи при том разлике између његових сународника 
и странаца. Наложио је да се обрађивање и сејање земље може понавља- 
ти седам пута на сваких седам година, што укупно чини педесет година, 
при чему се педесета година код Јевреја зове Јубилеј , и у њој дужници би- 
вају ослобођени својих дугова, а робови бивају ослобођени ропства. При 
том су робови постали робљем тако што су, премда бивајући истог порек- 
ла са господарима, прекршили неке законе чије казне нису биле од оних 
најстрожих, већ су подразумевале западање у ропство. Те се јубиларне го- 
дине такође и земља повраћала њеном претходном власнику, и то на сле- 
дећи начин: када дође Јубилеј — а то је реч која значи слободу — онај који 
је земљу продао и онај који ју је купио састану се и направе, с једне стра- 
не, обрачун прикупљених приноса, и, са друге стране, износа уложеног у 
земљу. Уколико вредност приноса премашује вредност земље, онај који 
је земљу продао ову узима назад у власништво; али ако трошкови ула- 
гања премашују вредност приноса, садашњи власник прима од претход- 
ног разлику коју потражује, и оставља му земљу; а ако је вредност добије- 
них приноса и она трошкова уладања једнака, садашњи власник уступа 
земљиште претходном. Мојсије је исти закон увео у употребу и када је реч 
о кућама које су продате у селима, али је донео другачији закон за оне које 
су продате у граду; јер, ако је онај који је кућу продао понудио купцу исти 
новац натраг у року од једне године, купац је био обавезан да му кућу вра- 
ти; али уколико је прошла година дана, купац је могао и даље да слободно 
располаже оним што је купио. Тако је изгледао збир закона што их је Мој- 
сије примио од Бога док је логор био дигнут у подножју планине Синај, а 
који је он потом у писаном облику уручио Јеврејима. 

4) И сада, када се чинило да је установљење закона било ваљано оба- 
вљено, Мојсије је сматрао да је умесно да у целости изврши смотру свег 
људства, нашавши да је време да се припреми за случај ратних изазова. 
Стога је наложио старешинама свих племена, с изузетком племена Ле- 
вијевог, да сазнају тачан број оних који су способни да иду у рат; што се 
тиче Левита, они су били посвећени служби Божијој, и као такви осло- 
бођени војничких обавеза. Када је ова заповест спроведена, избројано је 
шест стотина хиљада људи способних за рат, старости од двадесет до пе- 

десет година, поред три хиљаде шест стотина педесет [који нису били ка- 
дри за ратовање]. Уместо Левија, Мојсије је уврстио Манасију, Јосифовог 
сина, међу остале старешине племена, као и Ефраима уместо Јосифа. Ово 
је била највећа жеља самог Јакова, својевремено изражена Јосифу: да му 
допусти да синови Јосифови усвојењем постану његови [Јаковљеви] вла- 
стити, као што сам, уосталом, то раније приповедао. 

5) Након што су подигли табернакул, поставили су га у средиште ло- 
гора, при чему су три племена подигла шаторе са сваке његове стране, а 
пут је био просечен кроз средину ових шатора. Средиште је изгледало 
као врхунски уређена тржница, на којој је свака ствар била спремна за 
продају у одговарајућем поретку, баш као што су се и све врсте занатлија 
могле наћи у радњама; све у свему, логор је понајвише био налик једном 
граду који је повремено остајао утаборен, а повремено се кретао. Свеш- 
теници су заузимали прва места око табернакула; затим Левити којих је 
— зато што су се у њихов збир убрајали људи почев од тридесет дана ста- 
рости — било двадесет три хиљаде осам стотина осамдесет мушкараца. 
Током времена за којег је облак стајао над табернакулом, они су сматрали 
да је исправно да остају на истом месту, претпостављајући да се Бог тада 
населио међу њима; али када би се облак подигао, и они су такође по пот- 
реби могли кренути на пут. 

6) Поврх свега, Мојсије је изумео и посебну врсту хебрејске трубе, на- 
прављене од сребра, која је у дужину имала нешто мање од једног куби- 
та и била склопљена од уске цеви, понешто дебље од оне код флауте, али 
опет и довољног обима да прими дах из човекових уста. Завршетак је био 
у облику звона, баш као и код обичне трубе. Њен звук је на хебрејском је- 
зику назван Асосра. Свега су две овакве трубе биле направљене, од којих 
се једна оглашавала приликом сазивања свеопштег свештеног сабора. Ка- 
да би прва дала сигнал, то је био знак да се старешине племена састану и 
договоре око послова у њиховој надлежности; али када је сигнал долазио 
из обе трубе, то је био знак за окупљање читавог народа. Када је таберна- 
кул подизан у покрет због путовања, то се изводило у следећем свечаном 
реду: на први зов трубе, они који су живели у источној четврти први су 
се припремали за покрет; на други сигнал исто су чинили они насељени 
у јужној четврти; потом је табернакул био растављан у делове и ношен у 
средишту између шест племена која су ишла напред, и других шест која су 
се кретала позади; на трећи позив трубе покретао се народ насељен на за- 
паду, а на четврти преостало живље насељено у северној четврти логора. 
Осим тога, трубе су се употребљавале и у светом прислуживању при об- 
реду заједничког редовног приношења жртава у данима Сабата и у оста- 
лим [празничним] данима. Сам Мојсије је нудио жртву на дан који је наз- 
ван Преласком [Пасхом] у пустињу, будући да је он био први који је при- 
нео жртву по одласку из Египта. 

ПОГЛАВЉЕ ТРИНАЕСТО 

МОЈСИЈЕ НАПУШТА ГОРУ СИНАЈСКУ И ВОДИ НАРОД ДО ГРАНИ- 
ЦА ЗЕМЉЕ КАНААНСКЕ 

Недуго по завршетку табернакула Мојсије се подиже и поведе народ 
са Синаја, па, прошавши кроз неколико покрајина, о којима ћемо још го- 
ворити, доспео је до места званог Хазерот у којем се народ поново побу- 
ни против њега због недаћа претрпљених током путовања. Али надасве 
разлог беше то што је Мојсије натерао људе да напусте плодну земљу на 
којој су дотле обитавали и да је смене том дивљином у којој се обретоше, 
те да повољне услове живљења замене поновним лутањем у јадном стању, 
будући су да већ осећали несташицу воде и хране, јер беху дотле доведе- 
ни да би, у случају да мана не падне на њих с неба, потпуно пострадали. И 
тако, док су говорили многе мучне и острашћене ствари о Мојсију, међу 
њима беше један који их наговараше да буду безобзирни према свом вођи 
и свим оним патњама што их је он поднео за њихову заједничку безбед- 
ност, као и да се не надају узалуд помоћи од Бога. Због тога народ поста- 
де још разузданији и бунтовнији против Мојсија, који је, без обзира што 
беше тако сурово нагрђен, ипак и даље охрабривао свој народ и обећавао 
му да ће обезбедити довољно прехране за све, и то не само за неколико 
Beti за много дана унапред. Народ му, међутим, није веровао, и када један 
међу њима упита Мојсија како би могао обезбедити толику количину хра- 
не коју је обећао, овај одговори: „Нити Бог нити ја још не чусмо тако беш- 
часан говор као овај ваш, али због тога нећемо напустити труд око вас: а 
оно што сам обећао ускоро ће се догодити." И заиста, чим он ово изгово- 
ри, цели се логор испуни препелицама, које људи одмах окружише и та- 
ко их прикупише огроман број. Ипак, не прође дуго а Бог поче кажњава- 
ти Јевреје за њихову охолост и за све погрде које су му упућивали, те не- 
мали број њих убрзо премину; и све до данашњег дана то место чува успо- 
мену на то време уништења, будући да носи име Кибротатавах , што зна- 
чи Гробови пожуде. 


ПОГЛАВЉЕ ЧЕТРНАЕСТО 

КАКО ЈЕ МОЈСИЈЕ ПОСЛАО ИЗВИДНИКЕ ДА ИСТРАЖЕ ЗЕМЉУ КА- 
НААНИТА И ВЕЛИЧИНУ ЊИХОВИХ ГРАДОВА; И КАКО ЈЕ НАДАЉЕ, 
КАДА СЕ ОНИ ШТО ИХ ЈЕ ПОСЛАО ВРАТИШЕ ПОСЛЕ ЧЕТРДЕСЕТ 
ДАНА С ОБАВЕШЋУ ДА СУ КАНААНИТИ, ЧИЈУ СУ МОЋ УЗДИЗА- 
ЛИ, ОДВИШЕ ЈАКИ ЗА ЊИХ, НАРОД ПАО У ОЧАЈАЊЕ И ЉУТЊУ, ТЕ 
СЕ ЉУДИ РЕШИШЕ ДА КАМЕНУЈУ МОЈСИЈА И ВРАТЕ СЕ У ЕГИПАТ 
ДА БИ ОПЕТ СЛУЖИЛИ ФАРАОНУ 


1) Након што је Мојсије повео народ даље, до места званог Паран, које 
се налазило у близини канаанске границе и одакле је било тешко настави- 

ти даље, он окупи народ у сабор и, ставши у његово средиште, рече: „Од 
две ствари што их је Бог одредио да нам их удели, а то су слобода и посе- 
довање Обећане земље, једну смо већ задобили захваљујући милости Бо- 
жијој, а другу ћете ускоро примити; јер ево нас сада где пребивамо покрај 
границе са Канаанитима, и ништа нас више не може спречити да њихову 
земљу не запоседнемо сада када смо напокон до ње доспели: кажем, дакле, 
не само ниједан краљ нити град, већ ни читава раса људска, када би се на- 
спрам нас окупила, не би нас могла спречити да узмемо што нам је обећа- 
но. Стога се припремимо за делање, јер нам Канаанити неће препустити 
своју земљу без борбе, већ је од њих морамо отети кроз велике ратне бит- 
ке. Зато сада пошаљимо уходе које ће испитати вредност земље и снагу та- 
мошњег народа; ипак, више од свега будимо једнодушни, и одајмо почаст 
Богу који је изнад свега наш избавитељ и подржавалац.“ 

2) Када Мојсије ово изговори, народ му узврати одобравањем, те 
изабраше дванаесторицу ухода, све најистакнутије људе, по једног од сва- 
ког племена који, прешавши целу земљу Канаан од границе са Египтом, 
дођоше све до града Хамата на гори Либанској. Сазнавши тако све о при- 
роди земље и о њеним становницима, они се вратише кући, потрошивши 
четрдесет дана на испуњење задатка. Са собом су понели и плодове који- 
ма та земља рађа; тако су по повратку свом народу могли показати одлич- 
ност тих плодова и поткрепити извештај о великим богатствима којима та 
земља располаже, што беше снажан подстицај за народ да крене у рат. Али 
их уходе одмах престрашише упознавши их и са огромним потешкоћама 
које стоје на путу задобијања земље; то јест, да су реке толико дубоке и 
широке да их они не могу прегазити, као и да су брегови толико високи да 
их они не могу прећи, те да су им градови опасани непробојним зидови- 
ма са чврстим утврдама около њих. Осим тога рекоше им и да су у Хебро- 
ну затекли потомство дивова. Тако су ове уходе, које су виделе земљу Ка- 
нааан, схватиле да су препреке и недаће које их чекају веће од свега што су 
дотле претрпели од када су изашли из Египта, те су се силно уплашили и у 
оправданост своје препасти настојали да убеде и цели народ. 

3) Чувши ово, људи претпоставише, на основу свих ових сазнања, да је 
ту земљу немогуће заузети. Па када се разиђоше са саборовања, мушкар- 
ци, заједно са женама и децом, продужише јадиковање, утврђујући се 
у помисли да им Бог заиста није од помоћи, већ да им само даје празна 
обећања. Такође поново почеше проклињати Мојсија и дизати глас про- 
тив њега и његовог брата Арона, високог свештеника. Због тога прове- 
доше ноћ у веома јадном расположењу и препуни погрдних речи против 
двојице браће; а ујутро поново сами сазваше сабор, намеравајући да ка- 
менују Мојсија и врате се натраг у Египат. 

4) Али између послатих ухода били су и Јошуа, син Нанов из племе- 
на Ефраимовог, и Калеб из племена Јудиног, и ови се уплашише последи- 
ца насиља те се поставише усред окупљеног мноштва и почеше га уједно 
упозоравати и подстицати на већу храброст; рекоше им да не проклињу 
Бога, безумно тврдећи да им Он говори лажи, нити да слушају оне који их 
застрашују говорећи им оно што није истина о Канаанитима, већ да се с 

поверењем приклоне онима који их храбре вером у коначни успех; надас- 
ве би, рекоше, требало приграбити ту срећу која им је обећана, будући да 
нити висина брегова нити дубина река не може зауставити људе истинске 
храбрости да се са овима ухвате укоштац, посебно када знају да ће Бог би- 
ти уз њих са својом помоћи. „Па пођимо онда“, рекоше они, „против не- 
пријатеља, и немајмо никакве сумње у могућност лошег исхода, поверив- 
ши се Богу да нас води и пратећи оне које је Он наменио да нам буду пред- 
водници." Тако су ова двојица наговарала мноштво, настојећи да сузбију 
гнев који беше у људима. А Мојсије и Арон падоше на земљу и почеше 
преклињати Бога не за своје сопствено избављење, већ да заустави људе 
у ономе што су у крајњој несмотрености наумили да учине, те да њихове 
умове доведе до смирености, будући да су се сада налазили у растројству, 
под влашћу узаврелих страсти. И тада се над свима њима поново указа 
облак који стаде изнад табернакула, тако им непобитно објавивши при- 
суство Божије на томе месту. 


ПОГЛАВЉЕ ПЕТНАЕСТО 

КАКО СЕ МОЈСИЈЕ ОСМЕЛИО И ПРОРЕКАО ДА ЋЕ БОГ БИТИ РА- 
СРТЈЕН, ЗБОГ ЧЕГА ЋЕ ЈЕВРЕЈИ НАСТАВИТИ ЈОШ ЧЕТРДЕСЕТ ГО- 
ДИНА ДА ЛУТАЈУ ПУСТИЊОМ, ЗА КОЈЕ СЕ ВРЕМЕ НЕЋЕ НИТИ 
ВРАТИТИ У ЕГИПАТ НИТИ ЋЕ ЗАПОСЕСТИ КАНААН 

1) Мојсије тада смело дође усред окупљеног мноштва и обавести их да 
је Бог потресен и расрђен њиховим погрдама, те да ће им због тога намет- 
нути казну, али не такву какву заслужују због својих грехова, већ онакву 
какву родитељи задају деци својој како би се ова поправила. Јер, рече, за 
време док се он налазио у табернакулу и оплакивао пропаст која се над 
њима спрема, Бог га је подсетио на све оно што је за њих дотле учинио и 
какве су све милости од Њега примили, указавши тиме колико су они не- 
захвални, јер су сада, побуђени престрашеношћу ухода, поверовали пре 
њиховим речима него ономе што им је Бог обећао; због тога ће им Он, из- 
бегавши да заиста уништи или затре њихов народ којег је награђивао ви- 
ше него иједан други, ипак забранити да дођу у посед земље Канаан и да 
ту стигну до уживања у својој срећи; већ ће учинити да лутају у пустињи, 
и живе без сталног боравишта или властитог града током наредних четр- 
десет година, као казну за њихов прекршај; али је Бог уз то поново навес- 
тио да ће ту обећану земљу дати деци њиховој и њих учинити власници- 
ма свих оних добара што су их њихови очеви својом непромишљеношћу 
сами себи ускратили. 

2) Након што им је Мојсије ово изговорио према упутствима добије- 
ним од Бога, народ поче јадиковати, пренувши се у својој несрећи, те поче 
преклињати Мојсија да им обезбеди помирење с Богом и омогући им Ње- 
гово допуштење да ипак не лутају даље у пустињи, већ да им удели градо- 
ве у којима ће становати. Али им Мојсије одговори да Бог не би допустио 
никакав сличан покушај, будући да се Он не може склонити да промени 

своју одлуку ни због какве људске лакоумности или љутње, већ је правич- 
но сам одлучио да их осуди на испаштање. Овде не смемо поверовати у то 
да би сам Мојсије, који ипак беше само слабомоћни човек, умирио толико 
десетина хиљада разгневљених људи и привео их до умерености и трезве- 
ности; истина је, пак, та да је Бог био с њим, и припремио начин којим ће 
успети да убеди толико мноштво; осим тога, како су они и дотле у многим 
приликама бивали непослушни, већ су научили да их такво поступање са- 
мо води до по њих саме штетних последица, те да ће тек услед тога запа- 
сти у тешке недаће. 

3) Па ипак је Мојсије био човек веома поштован због своје врлине, и 
моћан у прибављању поверења ономе што је говорио људима, и то не са- 
мо за време трајања његовог овоземаљског живота; јер чак и данас нема 
ниједног Јевреја који би се понашао другачије него као да је Мојсије и даље 
присутан, спреман да га казни за свако понашање које је недолично; шта- 
више, нема никога ко не био био послушан ономе што закон заповеда, чак 
и ако би се прекршаји могли сакрити. Поред овога, постоји и много других 
показатеља да је Мојсијева моћ била виша од уобичајене, јер још увек има 
оних који због њега долазе из крајева с оне стране Еуфрата, путујући че- 
тири месеца и пролазећи кроз многе опасности и уз велике трошкове, ка- 
ко би одали почаст нашем Храму; па ипак, и када дају своје дарове, они не 
могу узети учешћа у жртвовањима, будући да је Мојсије то забранио из- 
весним ставкама у закону које им то изриком не допуштају, или, пак, стога 
што им се нешто догодило а што се показује несагласно са нашим древним 
обичајима; неки од њихуопште не изводе жртвовања, а други своје жртво- 
вање остављају непримереним; многима испрва није допуштено ни да уђу 
у Храм, већ морају пронаћи пут унутра најпре тиме што ће се повинова- 
ти Мојсијевим законима пре но што испуне своје сопствене склоности, а 
то све не зато што би се морали бојати да ће их неко осудити, већ само из 
страхопоштовања према својој властитој савести коју је Мојсије пробу- 
дио. Тако је ово законодавство, које се чини божанског порекла, учинило 
овог човека цењеним као да у њему бива сагледаван неко ко је надмоћан 
сопственој људској природи. Надаље, мало пре овог рата који се сада во- 
ди, када је Клаудије био велики император а Ишмаел наш првосвештеник, 
и када нас је сколила тако велика глад да је једна десетина дила [пшенице] 
продавана за четири драхме, и када је не мање од седамдесет товара жит- 
ног брашна било донесено у Храм за празник бесквасних хлебова (овај је- 
дан товар вреди тридесет и једну сицилијанску, односно четрдесет и једну 
атинску медимну), ниједан од свештеника није се осмелио да поједе иједну 
мрвицу од тога за време док се тако велика глад надвијала над земљом 39 , 
и то због страха од закона и беса који Бог не штеди према онима који зло 
поступају, макар и не било никог ко 6и оптужио починиоце. Због свега то- 
га не смемо се чудити свему ономе што је учињено, када још и данас тек- 
стови што их је Мојсије написао имају толику моћ, да чак и они који нас 
мрзе морају признати да је онај који је положио такве темеље морао бити 
сам Бог који је искористио Мојсија и његову врлину; па ипак, што се тиче 
овог питања, препустићу свакоме да суди онако као сматра прикладним. 



КЊМГА ЧЕТВРТА 


покрива период од тридесет осам година 

ОД БОЖИЈЕГ ОДБИЈАЊА ТОГ НАРАШТАЈА ДО 
МОЈСИЈЕВЕ СМРТИ 




ПОГЛАВЉЕ ПРВО 


БОРБА ЈЕВРЕЈА СА КАНААНИТИМА БЕЗ МОЈСИЈЕВЕ САГЛАС- 
НОСТИ И ЊИХОВ ПОРАЗ 

1) Живот у пустињи био је Јеврејима тако тегобан и непријатан, и они 
га примаху као тако тешку муку, да се не обазираху на Божију забрану 
њиховог тренутног мешања у послове Канаанита, нити су се могли нате- 
рати на послушност Мојсијевим речима и мировање до Божије заповести 
да се почну другачије владати; већ, претпостављајући да су ипак довољно 
јаки да, и без Мојсијевог одобрења, потуку непријатеље, они свога вођу 
оптужише клеветом да их он намерно настоји одржати у мучним окол- 
ностима, како би сав народ заувек остајао потребит његове помоћи. Зато 
се решише да на своју руку започну борбу са Канаанитима, рекавши себи 
да ће им Бог свакако подарити своју помоћ, али не више због уважавања 
Мојсијевог посредовања, већ стога што Он, у име њихових предака, бри- 
не над целим јеврејским народом чије је послове од самога почетка узео 
под своје окриље. Људи такође умислише да им је и ослобођење из роп- 
ства Бог омогућио због њихове сопствене врлости, те вероваху да ће им 
Његова помоћ придоћи и сада када су спремни да за њу поднесу ратне на- 
nope. Осим тога, они сами себе увераваху како поседују довољно способ- 
ности да поразе своје непријатеље, упркос томе што су сумњали да Мој- 
сије можда има намеру да их одаљи од Божије помоћи; штавише, држаху 
да су сада, без Мојсија, чак и у предности, стога што су сами себи госпо- 
дарима, те говораху како нипошто не може бити да су се толико веселили 
ослобођењу од понижавања под Египћанима само зато да би подносили 
Мојсијеву тиранију и да би били заваравани његовим настојањем да живе 
како њему одговара, као да је Бог сва она повољна збивања прорекао са- 
мо због Његове љубазности према Мојсију, односно као да и сви они нису 
једнако потомци Аврамови. Одбијаху да поверују да је Бог једино Мојсија 
учинио поседником свеколиког знања којим Јевреји располажу, толико 
да се и даље морају стално од њега учити; подржаваху једни друге у по- 
мисли да је питање части да се супротставе Мојсијевој одбојној умишље- 
ности, те да своје поверење поклоне Богу једином, и да се напокон одлуче 
и преузму под своје ту земљу која им је обећана — а не да више поклањају 
пажњу Мојсију који им по том питању, а под изговором тобожњег пола- 
гања права на Божији ауторитет, забрањује да тако учине. Размотривши, 
дакле, мучно стање у којем су се тренутно налазили, те да на тим дивљим 
местима по којима су се потуцали могу очекивати само још горе околнос- 
ти по себе, одлучише се да започну рат против Канаанита, потчинивши се 
једино Богу, њиховом врховном Заповеднику, и не чекајући више никакву 
подршку од стране свога законодавца. 

2) Када су тако дошли до ове одлуке као по њих најбоље, они пођоше 
на своје непријатеље; али ти непријатељи уопште не беху затечени ни са- 

мим нападом нити бројношћу војске која га је извела, већ примише бор- 
бу са великом срчаношћу. Многи од Јевреја тада беху побијени, а остатак 
војске је у потпуном расулу борбених јединица био гоњен све док се није, 
на срамотан начин, само један део успео извући и умаћи до свог логора. 
Ова их неочекивана несрећа сада доведе до потпуне утучености, у којој 
више нису видели ничега доброг по себе, будући да закључише како је 
пропаст дошла због беса Божијег, јер су у брзоплетој наглости похитали у 
борбу без Његовог допуштења. 

3) Али, када Мојсије виде како су дубоко погођени тим поразом, а та- 
кође се и прибојавши да ће се њихови непријатељи због победе узохоли- 
ти и пожелети да задобију још већу славу, због чега ће овог пута они њих 
напасти, он одлучи да је најисправниј.е да повуче војску још дубље у пус- 
тињу, како би се нашли на што већој удаљености од Канаанита; сада му се, 
међутим, народ поново предаде, јер људи напокон схватише да без Мој- 
сијевог старања над њима њихово живљење не може поћи набоље; те та- 
ко Мојсије нареди пораженом људству да се покрене за њим који се упути 
дубље у пустињу, намеравајући да им тамо допусти опоравак и спречи их 
да предузимају даље борбе против Канаанита пре но што им Бог обезбе- 
ди повољније околности. 


ПОГЛАВЉЕ ДРУГО 

ПОБУНА КОРЕ Г1РОТИВ МОЈСИЈА И ЊЕГОВОГ БРАТА АРОНА, А 
ПОВОДОМ СВЕШТЕНИЧКЕ СЛУЖБЕ 

1) Појава до које често долази код велике војске, поготову у случају 
њеног тешког неуспеха — да ју је тешко задовољити и још теже њоме уп- 
рављати — сада је задесила Јевреје. Јер, њих беше шест стотина хиљада, те 
због своје множине не беху спремни да се лако покоре својим заповедни- 
цима ни у доба повољних удеса, а камоли сада, када бејаху више но об- 
ично љутити, једнако једни на друге и сви заједно на свога вођу, свакако 
због несреће до које су сами себе довели и због разорних претњи којима 
су и даље били изложени. Услед тога, међу њима се распламта таква побу- 
на, да сличне примере не можемо наћи ни међу Грцима нити међу варва- 
рима, а због које би засигурно дошли у опасност да буду посве уништени 
да их, упркос свему, није поново спасао Мојсије, који је пустио да му забо- 
рав прекрије — и да им тако за зло не узме — чињеницу да су они смерали 
да га на смрт каменују. А ни сам гневни Бог ипак није одбио да и овог пу- 
та спречи њихово уништење; јер, без обзира на понижавања којима под- 
вргоше свога законодавца и његове законе, и без обзира на непокорност 
заповестима што их је Бог послао преко Мојсија, Господ их је и овог пута 
избавио од надвијања тих ужасних пропасти до којих би их, да није би- 
ло Његовог провиђењског старања, довела ова побуна. Тако ћу ја најпре 
објаснити поводе због којих је буна подигнута, а затим и дати извештај о 
њој самој, као и о томе до каквих је исхода по начин управљања она дове- 
ла након њеног окончања. 

2) Кора, Јеврејин великогугледау народуједнако по пореклу и по свом 
богатству, а такође и неко ко је умео говорити веома добро и својим го- 
ворима лако друге убеђивати, гледао је како Мојсије стиже до за све дру- 
ге недостижног достојанства, и због тога не само да му завидеше (а био је 
из његовог племена, па чак и његов рођак) већ и озбиљно од зависти жа- 
ловаше, сматрајући да он сам пре Мојсија заслужује такав почасни поло- 
жај, како због свог иметка, тако и својим пореклом, будући да ни по ово- 
ме ни најмање није уступао законодавцу. Тако Кора поче дизати глас про- 
тив Мојсија међу Левитима који беху шегово властито племе, а такође и 
међу својим најближим рођацима, говорећи: „Веома је жалосна ствар да 
ви превиђате како Мојсије брижљиво трага и крчи пут сопственој сла- 
ви коју обезбеђује изопаченим вештинама, претварајући се да је под Бо- 
жијом заповешћу, премда је очигледно да је, противно законима, доде- 
лио највише свештено звање Арону, заобишавши одлуку народа и сам га 
на то звање изабравши, као да га је неко позвао да удељује чинове и дос- 
тојанства онако како се њему свиди.“ То Кора рече, и још додаде да је тај 
прикривени начин наметања заправо много грубљи и безобзирнији пре- 
ма народу него да је наметање изведено отворено, јер овако не само да им 
је одузео моћ без њиховог одлучујућег допуштења, него су још и остали 
потпуно необавештени о његовим домишљајима против њих. Јер, ко год 
о себи мисли да заслужује било какво достојанство настоји да га задо- 
бије каквим пажљивим и опрезним начином, а не путем отворене приси- 
ле. Они који знају да им је немогуће да праведно задобију почасти, пра- 
ве представу од тобожње доброте и либе се тога да уводе силу, те уместо 
тога подмуклим триковима стижу до незаконите моћи. Зато је исправно 
да људи казне такве, чак и када ови о себи мисле да су успешно прикрили 
своје истинске намере; исправно је и да им не буде допуштено да задобију 
толику снагу да се напокон пред људима, бивајући безбедни у нагомила- 
ној моћи, могу показати као отворени непријатељи. „С каквим је правом“, 
додаде Кора, „Мојсије позван да даје, зашто је он тај који удељује свеш- 
теничко првенство Арону и његовим синовима? Јер, ако је Бог одредио 
да ова почаст буде указана племену Левијевом, ја сам је више завредео од 
њега; по својој сам породици раван Мојсију, а изнад њега једнако по бо- 
гатсву и по старости; али ако је Бог одредио да ова милост буде удељена 
најстаријему, онда би је најправичније Рубен морао понети, а за њим Да- 
тан, Абирам и Он [син Пелета]. Јер ово су најстарији људи тог племена, а 
такође и моћни због њиховог великог иметка.“ 

3) Говорећи овако, Кора је желео да себе представи као неког ко се 
брине о општем добру, али је уистину настојао да за себе обезбеди оно 
достојанство које на појединца бива пренесено народном вољом. Тако је 
он, по свом злоћудном плану, најпре говорио људима његовог властитог 
племена; али када се ове речи постепено проширише до већег броја љу- 
ди, и када слушаоци овоме додаше оно што су желели од клевета, читава 
војска напокон беше овима испуњена. Оних који су сплеткарили заједно 
са Кором било је две стотине педесет, а међу њима је било и угледних љу- 
ди, жељних да свештеничко првенство буде одузето Мојсијевом брату, а 

он сам да падне у немилост; тако је и сама светина била раздраживана на 
побуну, те је покушала да каменује Мојсија, окупљајући се на недоличан 
начин, у јаросној збрканости и нереду. А онда су сви распомамљени из- 
били пред табернакулом, да би одагнали тиранина и ослободили народ од 
робовања пред њим који је, под изговором посредовања божанских упут- 
става, на њих навлачио јарам насилних забрана; јер, ако је заиста Бог тај 
који бира појединца власног да понесе првосвештеничку службу, он би 
таквога унапред уздигао до свима прихватљивог достојанства, а не би до 
те почасти произвео неког ко по много чему заостаје за другима, и так- 
вом уделио свету службу; па ако је чак Бог и просудио тако да је умесно 
ту службу уделити Арону, онда би Он и омогућио народу да стане иза тог 
избора, а не би препустио његовом рођеном брату право да удељује и ру- 
кополаже. 

4) Иако је Мојсије већ дуго уназад предвиђао ову Корину клевету и 
увиђао размере раздражености у народу, ипак се није уплашио, већ је, 
знајући добро колико их је исправно саветовао у свим њиховим дотада- 
шњим пословима, и знајући да је његов брат Арон постао носилац првос- 
вештеног звања по Божијој заповести а не због повластице Мојсијеве ли- 
чне благонаклоности, он сам без страха дошао до саборишта; а тамо, што 
се тиче светине, он јој није ни реч упутио, већ се, што је гласније могао, 
обратио искључиво Кори; па будући да је захваљујући природном дару — 
једном међу многима које је имао — био вешт у држању говора којим је 
могао дубоко покренути масу, он рече: „О, Кора, једнако ти и сви ови с то- 
бом (при чему показа на две стотине педесет људи), изгледа да сте вредни 
ове почасти; уопште се не претварам када изјављујем да читаво ово твоје 
друштво може заслуживати сличну част, иако можда и нису сви тако бо- 
гати и тако угледни као што си ти сам. Али чуј: нити сам ја преузео и до- 
делио ову службу свом брату зато што он надмашује друге богатством, 
јер је сасвим истина да нас ти обојицу надмашујеш величином свог имет- 
ка, нити због тога што га истиче углед његове породице, јер је Бог, дајући 
нам заједничке претке, учинио наше породице равноправним; али, ис- 
то тако, нисам ни из братских осећања подарио њему оно што би и дру- 
ги могао ваљано обављати, јер је извесно да ја, иако сам уделио ову по- 
част по вољи Божијој и Његових закона, нисам ову наменио себи самом 
већ је пренео другоме, иако сам ја самом себи свакако ближи од мог бра- 
та, и приснијим осећам себе самог него што ћу икада осећати њега; јер, 
сигурно не би било мудро од мене да се излажем опасностима прекршаја 
закона, удељујући срећну заштиту тумачења ове службе некоме другом. 
Ништа од тога, дакле, није разлог, јер сам ја изнад таквих бедних чињења, 
баш као што ни Бог не би превидео оваква збивања и допустио да буде та- 
ко презиран, нити би вам допустио да будете у незнању онога што чини- 
те, како би себи угодио; већ је Он сам изабрао једног који ће за Њега из- 
водити свету службу, и тако нас остале ослободио те бриге. Тако, дакле, 
није реч о ствари на коју ја полажем право њеног удељивања, већ сам све 
чинио према одређењу Божијем. Због тога предлажем да се за ту службу 
и даље боре они који у њој налазе задовољштину, тражећи само да оно- 



КЊИГА ЧЕТВРТА 143 

ме који је већ изабран, и који је службу већ добио, може бити допуштено 
да и сам понуди себе за кандидата. Јер он ће пре изабрати ваш мир и ва- 
ше живљење без побуњености, него ово часно намештење, иако је исти- 
на да га је он преузео са вашим допуштењем; јер, иако Бог беше давалац, 
ипак Га нисмо увредили када сматрасмо да је умесно службу прихватити 
уз сагласност ваше добронамерности; осим тога, био би то пример без- 
божности када би се одбила таква уважена служба када је Бог нуди; шта- 
више, било би превише неразумно да, када већ сам Бог сматра умесним 
да то звање неко завазда прими на себе, те га још чини безбедним и поуз- 
даним за примаоца, овај такво што одбије. Али нека сада поново Бог бу- 
де тај који ће пресудити коме ће поверити извођење жртвовања и који ће 
равнати питањима религије; јер је бесмислено да Кора, који гаји амбиције 
према том звању, може спречити Бога у Његовој моћи да службу додели 
ономе кога сам изабере. Хајдемо, дакле, да ставимо тачку на вашу побу- 
ну и узнемиреност по овом питању; и нека сутра ујутру сваки од вас који 
желите да преузмете службу првосвештеника донесе кадионицу од куће 
и дође овамо с тамјаном и ватром; а онда и ти, о, Кора, немој себе правити 
већим од Бога, већ препусти Њему пресуду, и причекај да видиш за коју 
ће се страну Он овом приликом одлучити. Али и ти неизоставно дођи, да 
би надметање око ове цењене службе могло добити разрешење. А претпо- 
стављам да и Арону без увреде можемо допустити учешће, како би и он 
себе подвргао испитивању, будући да је и он истог соја са тобом и током 
свог свештенослужења није учинио ништа што би га учинило подложним 
изузимању. Дођите, онда, сви заједно, и понудите свој тамјан јавно пред 
народом; а када учините тако, онај чију жртву Бог буде прихватио биће 
постављен на врх свештеног сталежа, и биће чист од клевета које сада па- 
дају на Арона — да је, наиме, добио ову милост захваљујући томе што је 
мој брат.“ 


ПОГЛАВЉЕ ТРЕЋЕ 

КАКО СУ, ПО ВОЉИ БОЖИЈОЈ, УНИШТЕНИ ОНИ КОЈИ СУ ПОКРЕ- 
НУЛИ ПОБУНУ; И КАКО ЈЕ АРОН, БРАТ МОЈСИЈЕВ, СЕБИ И СВОМЕ 
ПОТОМСТВУ ЗАДРЖАО ВЛАСТ НАД СВЕШТЕНСТВОМ 

1) Након што Мојсије ово изговори, мноштво напусти необуздано по- 
нашање којем се до тада одавало, као и сумње поводом Мојсија, те поздра- 
ви оно што је рекао; јер су изнесени предлози били исправни и у људима 
изазвали поштовање. Због тога се, после свега, окупљени мирно разиђо- 
ше. Али следећег дана они поново дођоше на сабор, како би присуство- 
вали жртвовању и избору који ће бити направљен између кандидата за 
највише свештено звање. Но се и овај скуп показао немирним, будући 
да окупљено мноштво беше у великој напетости, ишчекујући оно што ће 
догодити; јер би неки од њих били веома задовољни када би Мојсије био 
осуђен за зла чинодејства, док су, томе насупрот, они мудрији међу њи- 

ма желели да напокон буду ослобођени текућег нереда и растројства, јер 
су се бојали да ће, уколико побуна буде потрајала, одлични поредак њи- 
хове државне заснованости бити разорен; али је ипак највећи део наро- 
да природно уживао у повици против њихових управитеља, и, мењајући 
своје мишљење према хушкањима сваког говорника, узнемиравао јавни 
ред. Мојсије је послао гласнике Абираму и Датану и наложио им да се 
прикључе скупу, и тамо сачекају свете службе које су имале да буду извр- 
шене. Али су они гласницима одговорили да не само да се неће одазвати 
Мојсијевим позивима, већ ни да, штавише, неће превидети његово пона- 
шање које за њих постаде одвише погорђено злим поступањима. Када је 
Мојсије чуо овакве одговоре, он затражи да га народне старешине прате, 
те оде до Датанове странке, не налазећи ничега страшног у одласку до тих 
дрских људи — те се и други, видевши његово држање, не успротивише 
и пођоше с њим. Али када Датан и његове присташе схватише да Мојсије 
и народни угледници долазе к њима, они се и сами подигоше те, ставши 
пред своје шаторе заједно са женама и децом, чекаху изгледајући шта ће 
Мојсије урадити. Уз себе су имали и слуге спремне да их бране, у случају 
да Мојсије против њих употреби силу. 

2) Али он приђе ближе, подиже руке к небу, па повикавши најгласније 
што је могао како би га читаво мноштво чуло, рече: „О, Господару бића 
која су на небу, земљи и у мору; Ти си најверодостојнији сведок онога 
што сам чинио, сведок да све то беше рађено према Твоме налогу, баш као 
што Ти беше тај који нам је нудио помоћ у свему што настојасмо да пре- 
дузмемо, показујући милосрђе према Јеврејима у свим њиховим несрећа- 
ма. Дођи, онда, и сада, и послушај све што казујем, и нека ниједна мисао 
моја или чин не измакну Твоме знању, и немој ме презрети ускративши 
ми да, бранећи ми, говорим оно што је истина не обазирући се на незах- 
вална подметања ових људи. Што се тиче дела чињених пре мога рођења, 
Ти их знаш најбоље, будући да си их сазнавао гледајући их непосредно а 
не из прича, јер си им присуствовао док су се пред Тобом одвијала. Али 
што се тиче потоњих и недавних делања, у која се ови људи, иако им вео- 
ма добро знају ток и својства, претварају да сумњају, Ти буди мој сведок! 
Усред провођења живота у мирној приватности ја напустих све оне добре 
ствари које, захваљујући својој радиности и промишљању, уживах зајед- 
но са тастом Рагулом, и предадох се свом народу, због кога допадох мно- 
гих страдања. Такође сам на себе преузео велика и трудна дела потреб- 
на да би народ довео до слободе, а касније да бих учинио да може опста- 
ти, увек се показујући спремним да му помажем у свакој његовој невољи. 
Сада, међутим, будући да сам под сумњом људи који своје постојање ду- 
гују управо мом труду, дођи, о Боже, јер ми разум говори да се Твом до- 
ласку смем надати; дођи, кажем, Ти који си ми се указао у ватри на гори 
Синајској, и учинио ми чујним глас који ми се из ње обраћаше, као што и 
вид мој насели неколицином чудеса што си ми их на том месту приказао, 
заповедивши ми да пођем у Египат и народу објавим Твоју вољу; дођи, о 
Ти, који си нарушио самозадовољство Египћана њиховом влашћу и посе- 
дима, давши нам прилику да од њих одбегнемо, учинивши утицајну моћ 

фараонову слабијом од моје; дођи, Ти који си за нас од мора учинио су- 
во тле у часу када више не знасмо куда би са собом, Ти који потом спречи 
пролаз Египћанима, повративши разорне таласе који се за нас беху раз- 
двојили; дођи, као и онда када си голотињу нашу обезбедио наоружавши 
нас оружјем непријатеља, или када си пресахле изворе покренуо и за нас 
спасоносно питким учинио, не ускративши нам потом ни чудо источења 
воде из стене када без ње жеђасмо на самрти; дођи, Ти који си нам живо- 
те најпре сачувао плодовима са мора када нам је земља своје ускратила, 
а потом нам са неба послао утажење какво никада нико раније није ви- 
део; дођи, о Ти, који си нам указао на знање о законима Твојим и припре- 
мио нас за прихватање исправне владавине — дођи, кажем, о Ти, Госпо- 
дару васцелог света, дођи као врховни Судија и Сведок мој кога ништа не 
може поткупити, и покажи како ја никада нисам прихватио ниједан про- 
тивзаконит дар од ма кога Јеврејина и никада, за рачун неког богаташа, 
нисам оптужио човека кога је требало оправдати, баш као што никада ни- 
сам ни покушао да позледим ову нашу заједницу. Ево ме сада овде опту- 
женог за ствари које су бескрајно далеко од мојих намера, јер ми се под- 
меће да сам Арону уделио звање првосвештеника не по Твојој заповести, 
већ по личној наклоности. Зато сада Ти покажи да је све што сам чинио 
било управљано Твојим провиђењем, и да ништа од свега није плод слу- 
чаја отргнутог од чврстог извршења воље Твоје која је све водила и дове- 
ла до циља. Такође покажи да Ти беше тај који се стараше о извршењу до- 
бра над Јеврејима — покажи, велим, све то кажњавајући Абирама и Да- 
тана који те проглашавају удаљеним и непојамним бићем, таквим кога ја 
надвладавам својим лукавствима. Покажи исправност мојих речи нано- 
сећи такве разговетне казне овим људима који се тако безумним супро- 
тстављањем бацају у лице Твојој слави, учини тако што ћеш их уклонити 
са земног света, али не никаквим посебним начином, већ тако да се чи- 
ни да умиру онако како свет напуштају и остали људи: учини, дакле, да 
се земља којом корачају под њима отвори и прогута их скупа са породи- 
цама и свим добрима њиховим. Нека то буде силно уприличење дејства 
Твоје моћи, а такав начин патње и скончавања наук свима онима који би 
хтели да се горде осећањима која Тебе унижавају. На тај ћу начин и ја ос- 
тати осведоченим слугом Твојим, у служби поука које си ми уделио. Али 
уколико су клевете што их против мене подигоше истините, онда сачувај 
ове људе од сваког зла, и сва она погибељ и сатирање што их мољах да на 
њих буду сручене, учини да мени западну. А када будеш наметнуо те каз- 
не онима који су настојали да неправду чине своме народу, заврши дело 
тако што ћеш људима уделити слогу и смирење. Спаси ово мноштво које 
следи Твоје заповести, сачувај га слободним од сваке штете и не допусти 
да други ма како отрпе због кажњавања оних који згрешише; јер Ти нај- 
боље знаш да није правично да због злобе појединих људи читав народ 
Израелита подноси терет одмазде." 

3) Чим Мојсије ово изговори, док му из очију леваху сузе, земља се из- 
ненада покрете, а потрес којег то померање тла произведе био је налик 
ономе које ветар производи са таласима морским. Људи се ужаснуше, а 

земља која дотле мирно почиваше под њиховим шаторима наједном по- 
тону уз страховит тресак, и у своју урвину повуче све оно што беше дра- 
го побуњеницима који тако потпуно без трага пострадаше, да се на томе 
месту потом није могао видети никакав наговештај да ту донедавно бе- 
ху живи људи — јер се земља отворила само због њих, и потом се изнова 
затворила, и све се поврати у стање и изглед какви бејаху пре, до те мере 
без икакве промене да неко ко би касније гледао у то место не би могао 
ни наслутити да се какав страхотан удес ту одиграо. И тако ти људи по- 
страдаше, напослетку поставши само поводима за уприличење непојам- 
не Божије моћи. А након свега заиста не беше никог да их је ожалио, и то 
не због несреће која их је задесила — а која би иначе заслуживала наше 
саосећање — већ стога што се њихови рођаци чак радоваху страдањем 
бунтовника: јер, на поглед ове жалосне одмазде која показа сву оправда- 
ност пресуде њихове кривице, људи посве заборавише на родбинске везе 
које су их спајале, налазећи да су људи попут Датана кужни по заједницу, 
па да су као такви с правом и одстрањени, и уопште се за њима у жалос- 
ти не окретоше. 

4) А Мојсије тада позва оне који се беху наумили надметати за првос- 
вештену службу, спреман да отпочне поступак који ће одлучити о ономе 
који је могао бити првосвештеником, а који беше једноставан: онај, на- 
име, чијим жртвовањем Бог буде понајвише задовољан, могао је с непо- 
битним правом бити наименован на тај положај. До тог попришта, дакле, 
дођоше две стотине педесет људи које је светина истински уважавала не 
само због моћи њихових предака, већ и због њихове властите вредности 
којом су надмашивали остале — а међу њима такође и Арон и Кора. Те та- 
ко сви они понудише паљени тамјан у кадионицама што их донеше са со- 
бом пред табернакул. А овде се изненада разбукта таква ватра какву нико 
дотле не виде, и за коју нико нити чу нити је могао претпоставити не само 
да је људском руком запаљена или произведена познатим трењем дрве- 
та једно о друго, већ ни ерупцијама земљиним што их је погнало подзем- 
но пуцање ужарених стена: ова је ватра, наиме, била ванредно бљештава 
и имала је страховит пламен, такав који је могао бити ужган само запо- 
вешћу Божијом — а провалом овог огња цели скуп, укључујући и Кору, 
беше тренутно уништен, и то тако потпуно да од њихових спаљених тела 
не остаде ни једног јединог трага. Од свих је, дакле, само Арон преостао, 
и он ни најмање не беше ватром позлеђен, јер је Бог огањ послао само на 
оне који су морали бити спаљени. А Мојсије, након што сви ти људи бе- 
ху уништени, пожеле да се сећање на овај страшни суд пренесе за потом- 
ство, те да и будућа доба буду упозната с оним што се догодило; због тога 
он наложи Елеазару, сину Ароновом, да положи њихове кадионице крај 
бакарног олтара, како би ове биле успомене за потомство на оно што су 
њихови власници морали претрпети због примисли да се моћи Божијој 
може умаћи. Тако, након свега, на Арона више није падала сумња да је 
власт над свештенством задобио због наклоности Мојсијеве, већ по јав- 
ном суду Божијем; стога су он и потомство његово могли у миру ужива- 
ти у тој часној служби. 

ШТА СЕ ДОГАТјАЛО С ЈЕВРЕЈИМА ТОКОМ ТРИДЕСЕТ ОСМОГО- 
ДИШЊЕГ ЛУТАЊА У ПУСТИЊИ 

1) Побуна, пак, о којој је било речи, далеко од тога да последњим стра- 
дањима бунтовника беше окончана, већ је, напротив, постајала све снаж- 
нија и неподношљивија. А узрок који је такво погоршавање чинио неми- 
новним лежао је у томе што су недаће које сколише Јевреје изгледале као 
да неће престати, већ да ће трајати дуго времена; јер су људи, већ чврсто 
верујући да све што се догађа не бива без надзора Провиђења Божијег, 
закључивали да у свим тим тешким збивањима заједничка мора бити и 
очигледност Божије наклоности према Мојсију — отуда је народ окри- 
вљавао свога законодавца за то што је Бог на њих толико гневан, те да све- 
му што се догађало поводом уклањања бунтовника разлог није толико у 
злобивости оних који су кажњени, већ у томе што је Бог изашао у сусрет 
Мојсијевој жељи за кажњавањем; сходно томе, поче се говорити да ти љу- 
ди и нису уништени због својих грехова, већ само због тога што беху рев- 
носни у обожавању Бога, а да је онај који је заиста одговоран за проређи- 
вање Јевреја уништавањем толиких људи — и то, наводно, најбољих међу 
њима — поред тога што је сам посве избегао свакој казни, још успео и да 
свештенослужење додељено његовом брату потврди тако чврсто да га ви- 
ше нико није могао оспоравати, будући да више никог није ни могло би- 
ти ко би се усудио да на то звање полаже право, након што је видео ка- 
ко су јадно пострадали они који су се први опробали да то покушају. По- 
врх свега, штавише, и рођаци оних који су уништени преклињаху народ 
да отупи одбојност коју осећа према Мојсију, будући да је по њих најбез- 
бедније да тако учине. 

2) Мојсије, пак, добро уочивши да у људимо поново ври незадо- 
вољство, побоја се да ће ови покушати са неким новим испадима којих 
ће нека нова велика и жалосна несрећа бити неминовна последица. Сто- 
га он сазва народ у сабор, те стрпљиво саслуша шта су имали рећи у своју 
одбрану, ничим не противречећи како у гомили не би још више потпи- 
рио жучност; једино што је затражио беше да старешине племена донесу 
са собом своје штапове који су на себи имали уписана именима племена 
чији они беху вођи, понудивши предлог да првосвештенство добије онај 
на чијем штапу Бог покаже знак прихватања. Ово би прихваћено, те та- 
ко сви донеше штапове, а међу њима и Арон, на чијем штапу беше упи- 
сано име племена Левита. Сакупивши их, Мојсије положи ове штапове у 
табернакул Божији. Сутрадан он изнесе напоље штапове које су један за 
другим препознавали они који су их донели, будући да су их лако разли- 
ковали како они сами, тако и окупљено мноштво, те су могли утврдити 
да их је Мојсије све враћао у истом оном облику и стању у којем их је и 
примио, осим штапа Ароновог, на којем сви спазише пупољке и гране ка- 
ко избијаху из њега, скупа са зрелим плодовима бадема, будући да је штап 
био издељан од овог дрвета. Људи беху веома запањени овим необичним 

призором, па ако су Мојсије и Арон дотле и били донекле омражени, љу- 
ди сада ту омразу потиснуше у себи, и почеше поштовати Божију одлу- 
ку која се овим начином у њихову корист пројавила; те тако ускоро по- 
чеше пљескањем поздрављати оно што је Бог овиме озаконио, па без от- 
пора допустише Арону да даље у миру упражњава своје свештено старе- 
шинство. Јер је на овај начин, дакле, Бог три пута указима Арону додељи- 
вао службу, коју је овај надаље заиста могао уживати без икаквих узне- 
миравања. Осим тога, овим последњим знаком је и побуна Јевреја, која 
одиста беше велика и бурна и која немало времена трајаше, напокон би- 
ла окончана. 

3) Будући да је племе Левита, посвећено обожавању Бога, Мојсије из- 
двојио од осталих ослободивши га обавезе ратовања и сличних безбед- 
носних задужења да не би, паштећи се око трагања за задовољењем ос- 
новних животних потреба, запоставили Храм, Мојсије заповеди остатку 
Јевреја да, према Божијој вољи, запоседну земљу Канаан, како би што пре 
преписали четрдесет осам берићетних градова Левитима, омогућивши 
им да уживају у њиховим предграђима протезаним највише две хиља- 
де кубита од градских зидина. Поред тога, прописао је и да људи морају 
плаћати десетак од својих годишњих приноса, једнако Левитима и свеш- 
теницима. Тако је унапред решено шта је ово племе имало да прима од ос- 
татка народа; али мислим да је неопходно да изнесем шта је то што је од 
стране свих других плаћано свештеницима засебно. 

4) Пре свега, Левитима је наложено да од својих четрдесет осам градо- 
ва тринаест имају препустити свештеницима, те да за њих издвајају десе- 
ти део оног десетка који су од народа сами добијали сваке године. Осим 
тога, људи су морали Богу приносити прве плодове свега што су при- 
купљали од приноса земљиних, баш као што су и тачно одређени посе- 
дници били у обавези да прворођене од свих четвороножних животиња 
— уколико та прворођенчад беху мушког пола — доводе за жртвовање, 
односно да их доносе свештеницима који ће их клати, како би они и њи- 
хове породице могли имати меса за обедовање у светом месту; они, пак, 
власници прворођене стоке који према законима наше земље нису би- 
ли задужени да свештеницима намирују износ животиња потребан за 
жртвовање, морали су давати један и по шекел у корист свештеника, с 
тим што су за свако новорођено мушко дете морали давати пет шекела; 
ови су такође морали давати прву стрижевину овчијег руна, а када би пе- 
кли хлебно жито и од овога правили векне морали су део давати свеште- 
ницима за исхрану. Осим тога, када је ма ко полагао какав свети завет — 
при чему мислим на оне које су називали Назаренима, који су пуштали 
да им расте дуга коса и који су се уздржавали од пијења вина — када би 
освештавао своју косу 40 и понудио је на жртву, био је обавезан да посече- 
не власи додели свештеницима [како 6и је ови сагорели у ватри]. Такође 
и они који себе посвећују Богу, као корбани, које Грци називају даровани- 
ма, када желе да буду ослобођени од таквог заветовања морају положи- 
ти новац свештеницима, тридесет шекела ако је реч о жени, педесет ако 
је мушкарац; али ако је неко од њих одвише сиромашан да приложи то- 

лику суму, свештенику је допуштено да одреди износ за који сматра да је 
прикладан. Уколико ма ко коље животињу за неко лично празновање које 
није религиозне природе, обавезан је да донесе желудац, бок [или груди] 
и десно раме жртвоване животиње свештеницима. Свиме овиме Мојсије 
је осмислио начин да свештеници буду задовољавајуће издржавани, че- 
му још треба додати и све оно што људи прилажу жртвујући за опроштај 
грехова, а што сам ја потанко изнео у овој књизи. Осим овога, Мојсије је 
наложио да мимо свега што је додељено свештеницима, и њихове слуге, 
[њихови синови] њихове кћери и њихове жене, могу од прилога користи- 
ти све, баш као и они сами, с изузетком онога што је добијено понудама 
жртава за опроштај грехова; јер су од овога последњег могли јести само 
мушкарци свештеничких породица, и то такође искључиво у Храму и са- 
мо истога дана када је жртвовање обављено. 

5) Након што је донео све ове уредбе а побуна била окончана, Мојсије 
је покренуо целу војску и стигао до граница Идумеје. Потом је краљу ове 
земље послао изасланике, тражећи да им буде допуштен пролаз кроз ње- 
гову земљу; при том бејаше спреман да овоме положи било које тражено 
јемство, како би га обезбедио од ма које могућне штете. Осим овога, тра- 
жио је од краља и слободу да његова војска може куповати намирнице, а, 
уколико овај тако буде захтевао, Мојсије беше спреман да плати колико 
је потребно и за воду коју би успут потрошили. Али краљ Идумеје не бе- 
ше задовољан оваквим Мојсијевим посланицама, те стога не допусти пре- 
лаз јеврејској војсци, већ поведе своје наоружане људе да их пресретну и 
спрече уколико покушају да насиљем обезбеде пролаз. Због оваквог се 
одговора Мојсије мораде посаветовати са пророчанством [или ораклом, 
тј. Умимом и Туримом], које му, међутим, не дозволи да први започне 
рат; стога за Мојсија и војску није било другог решења до да се повуку и 
путују обилазећи Идумеју, кроз дивље и ненастањене пределе. 

6) У то је време окончању живота стигла Мирјам, сестра Мојсијева, на- 
вршивши четрдесету годину од када је напустила Египат, а њена смрт па- 
де у први дан лунарног месеца Ксантикуса. Народ је овим поводом уп- 
риличио величанствен и раскошан погреб, а њено тело беше сахрањено 
на планини коју називаху Син. А када прође тридесет дана током којих 
је оплакиваше, Мојсије очисти људе на следећи начин: он поведе јуницу 
која никада није служила орању нити парењу, и која беше посве здрава и у 
целости црвене боје, и доведе је на извесно место у близини логора, савр- 
шено чисто. Јуницу је ту заклао првосвештеник, и њену крв прстом попр- 
скао седам пута пред табернакулом Божијим; после овога, читаво је тело 
жртве спаљено, заједно са кожом и дробом, а у средиште ватре беху баца- 
ни дрво кедра, миндрак 41 и скерлетна вуна; потом је један од очишћених 
људи сакупио сав пепео и положио га на место такође претходно очишће- 
но; па када је ма која особа у процесији потом пролазила поред тела по- 
којнице, они стављаху мало тога пепела у изворску воду заједно са минд- 
раком, и, потапајући део пепела у њу, они су ову воду прскали по себи, и 
то како трећег тако и седмог дана, након чега се свако од оних који је тако 
чинио могао сматрати чистим. А исти је поступак Мојсије наложио да бу- 

де учињен и онда када племена буду крочила у њихову властиту [Обећа- 
ну] земљу. 

7) Када је довршено ово очишћење што га је Мојсије, како је описа- 
но, извршио у част окончања жалости због смрти његове сестре, он на- 
ложи војсци да поново крене у марш кроз пустињу и кроз Арабију; а ка- 
да дођоше до места окруженог високим планинама које су Арабљани сма- 
трали својом престоницом, и чије претходно име беше Арка а сада но- 
си име Петра, Арон се, након што изјави Мојсију да је спреман за уми- 
рање, наочиглед целе војске попе на један од врхова који су се извијали 
наспрам њих. Ту он скиде своју првосвештеничку одежду и уручи је сво- 
ме сину Елеазару, којем је првосвештени чин имао припасти стога што је 
био старији од двојице Аронових синова; и тада, тако изложен погледи- 
ма мноштва, Арон премину. Умро је исте године када је изгубио и сестру, 
проживевши стотину двадесет и три године. Преминуо је првог дана лу- 
нарног месеца којег Атињани називају Хекатомбеон, Македонци Лоус, а 
Јевреји Аба. 


ПОГЛАВЉЕ ПЕТО 

КАКО ЈЕ МОЈСИЈЕ ПОРАЗИО СИХОНА И ОГА, КРАЉЕВЕ АМОРИТА, 
И УНИШТИО ЧИТАВУ ЊИХОВУ ВОЈСКУ А ПОТОМ ПОДЕЛИО ЊИ- 
ХОВУ ЗЕМЉУ НА ДВА ПЛЕМЕНА И ЈОШ ЈЕДНУ ПОЛОВИНУ ТРЕЋЕГ 

ПЛЕМЕНА ЈЕВРЕЈА 

1) Људи оплакиваху Арона тридесет дана, а када се наврши ово време 
жалости, Мојсије покрете војску одатле и стиже до реке Арнон која је, ис- 
тичући из Арабијских планина, и протичући кроз беспутне пределе, уви- 
рала у језеро Асфалтитис, постајући природном границом између земље 
Моабита и земље Аморита. Ова је земља веома плодна и кадра да одржи 
у животу велики број људи, захваљујући разноврсним добрима којима 
рађа. Мојсије отуда посла изасланике Сихону, владару те земље, са јед- 
ном већ раније израженом жељом; да његовој војсци допусти пролаз, тра- 
жећи заузврат коју му год драго залогу безбедности; и обећа уз то Мој- 
сије да никакву штету неће проласком учинити, ни земљи којом Сихон 
влада, ни њеном становништву, те да је спреман да намирнице плаћа по 
цени коју домаћин у своју корист одреди, макар и тражио да им продаје 
обичну воду. Али Сихон одби ову понуду и постави своју војску у борбе- 
ни поредак, те предузе све што беше потребно да Мојсију спречи прела- 
зак преко Арнона. 

2) Када Мојсије виде да је аморитски краљ спреман да уђе у неприја- 
тељство с њима, он нађе да не би смео прећи преко такве увреде; па, ре- 
шивши да одврати Јевреје од њиховог малодушног расположења и спре- 
чи растројство које одатле неминовно проистиче, а које и беше узроком 
њихове минуле побуне (иако и сада беху далеко од тога да у себи гаје пи- 
томе мисли), он упита Бога: да ли би их требало погнати у битку? А ка- 

да му Бог на ово питање обећа победу, Мојсије се веома окуражи, те беше 
спреман да настави са припремом за борбу. Сходно томе, он одмах ста- 
де храбрити војнике, желећи да у њима разбуди одушевљење због пред- 
стојеће битке, сада када им је Бог за то дао допуштење. И заиста, војска се 
сада, прихвативши Божију понуду, предаде ономе за чиме је дуго чезну- 
ла, ставивши на себе оклоп и без оклевања извршивши све потребне при- 
преме. Али се аморитском краљу нимало не допаде ова решеност Јевреја 
да га нападну, те се веома препадоше како он, тако и његова војска која се 
недавно показивала као веома храбра, но се сада нађоше ужаснутим; те 
тако они не могаху одолети ни првом налету, а још мање беху кадри да се 
даље носе с Јеврејима, већ убрзо побегоше сматрајући да ће им то повла- 
чење донети много повољнији исход него прихватање борбе, јер су тиме 
ступали у окриље својих градова, који беху веома јаки. Али од овог се на- 
ума они не окористише, јер им градови нису могли донети никакву пред- 
ност будући да се Јевреји, видевши да непријатељи напуштају бојиште, 
одмах устопице дадоше у потеру; па када пробише њихове линије, Јевреји 
их силно престрашише, те се целина војске распаде а један њен део поче 
бежати према градовима; али су Јевреји и ове бодро гонили, упорно ус- 
трајавајући у послу који су започели; па, бивајући веома вешти стрељању 
из праћки и спретни у одапињању стрела или ма којој другој вештини 
исте врсте, а такође и захваљујући томе што на себи нису имали ништа 
друго до лагани оклоп који их није ометао у брзом кретању, они потпуно 
уништише непријатеље; а оне који међу овима беху у бекству понајдаље 
одмакли, Јевреји досегнуше праћкама и луковима, те тако велика већина 
Аморита би погубљена. Они, пак, који избегоше погибију, беху тешко из- 
рањавани те пострадаше много више од жеђи него од оних против којих 
су се борили, будући да је било летње доба. Па када се огромна већина 
ових одбеглих доможе реке жељна воде, Јевреји их опколише и побише 
све до једног, а међу њима и краља Сихона. Јевреји потом опљачкаше мрт- 
ва тела, а затим се предадоше молитви. Земља коју су заузели била је кр- 
цата изобиљем плодова, и војска се без страха креташе посвуда, при том 
успут прикупљајући стоку. Осим тога, заробили су и велики број живља 
поражених Аморићана, будући да их ни на који начин нису могли спре- 
чити да се предају, јер су сви њихови људи под оружјем већ били побије- 
ни. Такво, дакле, беше страхотно разорење Аморићана, који нити беху 
мудри у расуђивању, нити храбри на делу. Јевреји посве заузеше њихову 
земљу, која се налази између три реке и природно наличи каквом остр- 
ву: река Арнон беше на југу; Јабок је омеђаваше са севера, а његове воде, 
утичући у Јордан, губе своје име и преузимају друго, оно Јордана, док сам 
Јордан протиче на западној страни. 

3) А када су већ ствари дотле доведене, Ог, краљ Галада и Гауланитиса, 
нападе Израелићане. Он је повео војску журећи да помогне свом прија- 
тељу Сихону; али, без обзира што га је већ нашао погубљеним, он ипак 
не одустаде од намере да дође и упусти се у борбу с Јеврејима, верујући, 
с једне стране, да може бити одвише тврд орах за њих, а, с друге, жељан 
да опроба њихову вредност. Али, његове наде беху узалудне, јер у бици 

и сам погибе, баш као што и читава његова војска беше уништена. Та- 
ко је Мојсије прешао и Јабок, и прегазио краљевство Ога. Заузео је њи- 
хове градове и погубио све њихове становнике који су у имућности пре- 
вазилазили све људе у том подручју, због плодности земљишта и најраз- 
новрснијег другог богатства. Па и сам краљ Ог једва да је за живота имао 
некога себи равног, било у величини тела или у укупној привлачности 
појаве. Био је такође и човек веома жустрих покрета, те тако његове кре- 
тње нису заостајале за величином његовог стаса и привлачности тела. А 
Јевреји су лако могли погодити колика беше његова снага и величина када 
су отели његов кревет у Рабату, краљевском граду Амонита; био је гвоз- 
дене конструкције, ширине четири кубита, а у дужину имаше кубит ви- 
ше од двоструке ширине. Пад овог силног краља не само да је побољшао 
околности у којима су се тренутно налазили Јевреји, већ је његова смрт 
била повод и њиховим будућим успесима; јер они редом заузеше шезде- 
сет градова који дотле беху краљеви и сви одреда опасани одличним зи- 
динама, а својом унутрашњошћу, сви заједно и сваки понаособ, освајачи- 
ма донеше велики плен. 


ПОГЛАВЉЕ ШЕСТО 

О ПРОРОКУ ВАЛАМУ И О ТОМЕ КАКАВ ОН БЕШЕ ЧОВЕК 

1) Након што је превео своју војску преко реке Јерихона, Мојсије по- 
диже логор у великој равници наспрам истоименог града, који је заузи- 
мао веома добар положај и располагао одличним условима за узгајање 
палминог дрвећа и балзама. Стање у редовима Јевреја сада већ беше пуно 
поноса због постигнутих победа ради којих су, сходно томе, показивали 
велику глад за новим биткама. Имајући то у виду, Мојсије, након што је 
неколико дана одвојио за приношење жртава захвалница Богу и светко- 
вање народа, посла део оклопљене војске да опустоше земљу Мидијанаца 
и заузму њихове градове. Околности под којима се Мојсије решио да уђе 
у рат са Мидијанцима, изгледаху овако. 

2) Када је Балак, краљ Моабита, који је још од предака наследио прис- 
но пријатељство и савезништво са Мидијанцима, видео у какву величину 
израстају Изралићани, веома се уплашио за своју властиту и безбедност 
свог краљевства; ово стога што он није био упознат с тиме да се Јевреји 
неће више мешати у поседе других земаља, већ се морају задовољити по- 
седовањем Канаана, због чега им је Бог забранио да иду у даља освајања 42 . 
Стога он, са више журности него мудрости, одлучи да покуша да напад- 
не Јевреје речима, будући да је сматрао како би било несмотрено упушта- 
ти се у војне окршаје с њима после њихових последњих ратних успеха из 
којих чак изађоше срећнији но што беху пре оног негдашњег пораза; а на- 
чин којем се Балак домислио састојао се у покушају да их спречи у даљем 
снажењу тако што ће послати изасланике и затражити помоћ Мидијана- 
ца. Са своје, пак, стране ови су Мидијанци познавали извесног Валама, 

који је живео покрај Еуфрата и био један од највећих пророка тог времена 
и у пријатељству с њима; к њему су, дакле, Мидијанци упутили једног од 
својих кнежева, заједно са Балаковим изасланицима, како би измолили од 
пророка сагласност да пође с њима и изговори речи клетве за уништење 
Јевреја. Валам је заиста радо примио изасланике и љубазно се са њима оп- 
ходио, те, када вечераше, он се осами да би испитао вољу Божију и сазнао 
како стоји с тим разлогом због којег су Мидијанци дошли к њему. Али ка- 
да сазнаде да се Бог одупире његовом поласку, Валам изиђе пред изасла- 
нике и рече им да је он сам, истина, веома вољан и жељан да изиђе у су- 
срет њиховом захтеву, али да је Бог противан таквим његовим намерама, 
онај Бог који га је и довео до тако великог угледа због истинитости њего- 
вих предвиђања; јер је та војска, због које су они дошли како би га умоли- 
ли да на њу баци клетве, у милости Божијој, због чега их он саветује да се 
врате кући и да више не истрајавају у непријатељству према Израелити- 
ма; па када им даде такав одговор, он отпусти изасланике. 

3) Балак се, међутим, није могао помирити са оваквим саветом, већ 
убеди Мидијанце да још једном пошаљу изасланике к Валаму, што они 
и учинише попустивши пред жарким Балаковим преклињањима и наго- 
варањима, а овај пророк, жељан да удовољи гостима, поново испита Бо- 
га који, међутим, беше у себи веома незадовољан и овим другим испи- 
тивањем, те овом приликом, с намером да казни дрзнике, пророку нало- 
жи да више нипошто не противречи изасланицима. Валам, међутим, није 
схватио да му је Бог издао такву заповест с намером да га обмане, те тако 
одиста и пође с изасланицима; али када га је божански анђео пресрео на 
путу у часу када се Валам затече у једном уском кланцу и беше заграђен 
зидом с обе своје стране, мазга коју је пророк јахао препознала је да се 
пред њима обрео божански дух, те притиште Валама уз један од зидова не 
обазирући се наударце што ихје овај задавао будући да је био пригњечен 
зидом; али када мазга због анђеловог непрестаног узнемиравања и због 
задаваних удараца паде на тле, она по вољи Божијој проговори људским 
гласом и пожали се на Валама који ју је неправично повређивао; јер, без 
обзира што никада раније није могао пронаћи ниједан прекршај у њеном 
служењу, он јој је овом приликом задавао ударце, не разумевајући да му 
она сада ускраћује послушност због нечега што се управо догађа по на- 
логу Божијег провиђења. И након што се Валам најзад узнемири чувши 
људски глас из мазге, анђео се отворено појави и пред њим, и изгрди га 
због удараца што их је задао мазги, обавестивши га да живинче није по- 
грешило, већ да се он сам појавио како би осујетио то путовање, будући 
да је оно противно вољи Божијој. Од ових се речи Валам уплаши, и при- 
преми се за повратак; па ипак га Бог нагна да продужи са намераваним 
путовањем, али са овом додатном забраном, тако да Валам [услед ових 
двосмислених порука] није могао као поуздано утврдити ништа више до 
онога што 6и препоручио самом себи. 

4) Након што му је Бог упутио ову заповест, Валам стиже до Балака, 
па када га краљ угости на величанствен начин, он затражи од придошли- 
це да пођу до једне планине како би одатле сагледали стање јеврејског 

логора. Тако и учинише, те сам Балак, кренувши на планину, поведе, уз 
краљевску пратњу, са собом и пророка. А ова се планина простираше ви- 
соко над главама Јевреја, на удаљености од шездесет фурлонга од лого- 
ра. Након што је све добро сагледао, Валам затражи од краља да му по- 
дигне седам олтара, те да му доведе што је могуће више бикова и овно- 
ва — а тој жељи краљ одмах и удовољи. Пророк потом закла животиње 
и понуди их као жртве-паљенице, не би ли можда преко њих опазио ка- 
кав наговештај бекства Јевреја. А затим рече: „Срећан је овај народ којем 
Бог удељује у поседовање безброј добрих ствари и обдарује га сопственим 
провиђењем да му буде помоћ и водич; јер нема ниједног народа у свеко- 
ликом човечанству који би био уважаван као њима надмоћан у врлини, 
баш као ни у ревносном упражњавању најбољих животних правила, так- 
вих да су чиста од сваког зла и бивају даље завештавана њиховој крепос- 
ној деци; а све ово због бриге коју Бог чува за тај народ, и обезбеђивања 
таквих околности које га могу учинити срећнијим од ма којег другог на- 
рода под Сунцем. О, Јевреји, требало би да задржите ту земљу према којој 
вас је Бог послао, и која ће довека остати под влашћу деце ваше; и једна- 
ко земља и море биће испуњени вашом славом, а ви ћете бројношћу бити 
довољни да испуните цели свет и сваку област посебно живљем вашег по- 
рекла. И заиста, земља Канаан вас сада може примити, јер вас засад има 
мало у односу на то колико ће вас бити; али знајте да вам је цели свет по- 
нуђен да заувек буде ваше место становања. Велики број ваших потома- 
ка живеће једнако на острвима као и на континенту и биће их више него 
звезда на небу. А и када будете постали тако бројни Бог вас неће оставити 
без свога старања, већ ће вас обезбедити изобиљем свих пожељних ства- 
ри у доба мира, као и победом и надмоћношћу у доба рата. Могу потомци 
ваших непријатеља гајити намеру да се боре против вас, могу бити веома 
срчани када дође до говора оружја, и могу вас напасти у бици, али се они 
неће вратити с победом, нити ће њихов повратак бити пријатан њиховој 
деци и женама. Јер ћете до таквог ступња недодирљивости бити уздигну- 
ти провиђењем Бога, Њега, који је кадар да умањи богатство једних и ис- 
пуни све жеље других.“ 

5) Тако је по надахнућу говорио Валам, а изречено не потицаше од ње- 
гове воље, већ га је на говор покретао Дух Божији. Али Балак беше вео- 
ма незадовољан оним што, тако, мораде чути, и рече да је пророк развр- 
гао уговор који су направили, будући да је до њих дошао на позив његов 
и његових савезника, како би им навестио велике дарове: а он, уместо да 
прокуне њихове непријатеље, о њима казује похвалне беседе и лично им 
се обраћајући проглашава их најсрећнијим међу свим људима. На ово је, 
међутим, Валам одговорио: „О, Балаче, ако разложно размотриш целу ову 
ствар није ли исправно претпоставити да је у нашој моћи једино да оста- 
немо неми и ниједном се речју не умешамо, када Дух Божији посегне за 
нама? Јер Он ставља речи које сам хоће у наша уста и испуњава их гово- 
ром којега ми нисмо свесни. Веома се добро сећам са каквим сте ме мол- 
бама ти и Мидијанци радосно довели овамо, и са каквом сам помишљу 
пристао на ово путовање. Својом молитвом нисам желео никакву увреду 

да вам упутим, већ управо да одговорим на оно што сте од мене тражили; 
али је Бог моћнији од циља којег сам себи, да бих вам служио, поставио, 
јер би онима којима је дато да проричу то било немогуће када би почива- 
ло на њиховим властитим снагама, баш као што би било немогуће да само 
по својој вољи изговоре оно што им Бог саветује, или, пак, да се Његовој 
вољи насилно супротставе: напротив, када нас Он припреми и уђе у нас, 
све што кажемо није наше властито. Ја, дакле, нисам намеравао да хвалим 
ову војску, нити да откривам неколике изванредне ствари што их је Бог 
намеран да испуни њиховом народу; али, будући да им је Он толико на- 
клоњен и толико спреман да им удели срећан живот и вечну славу, Он ми 
је и поверио објављивање тих намера; али сада, будући да ми је жеља да 
учиним услугу теби самом и Мидијанцима, чије молбе није пристојно да 
са своје стране одбијем, пођимо и подигнимо друге олтаре, те поновимо 
жртве које смо на овоме првом принели, како бих видео да ли ми је мо- 
гуће да Бога наговорим за допуштење да вежем ове људе клетвама." Ово, 
међутим, иако је Балак понуду прихватио, Бог поново није дозволио, јер 
и при другом жртвовању не допусти проклињање Израелићана. А затим 
се у лице обрати Валаму, проричући несреће које ће задесити неколицину 
краљева ових народа, као и најистакнутије градове, од којих неки најста- 
рији и не беху одвише настањени; а ти ће удеси погодити неколико раз- 
личитих народа, и то једнако у претходним добима и у овом нашем, све 
до мог властитог сећања, једнако на мору и на копну. А из досадашњег 
обистињења свих ових предвиђања што их је Валам учинио, лако се може 
закључити о неминовном испуњењу и осталих, у времену које долази. 

6) Али Балак беше веома бесан што Израелити осташе без клетви, те 
отера Валама не сматрајући га више вредним никакве части. Па ипак, ка- 
да је већ одмакао у свом повратку, у часу када је требало да пређе Еуфрат, 
пророк посла по Балака и мидијанске кнежеве, па кад ови дођоше, он им 
рече: „О, Балаче, и ви овде присутни Мидијанци, будући да се и без Бо- 
жије воље осећам дужним да вам одговорим, морам рећи да је истина ка- 
ко никакво потпуно разорење не може стићи народ Јевреја — дакле, ни 
оно потекло од рата, нити пошасти, нити од немаштине плодова земљи- 
них, нити било какав неочекивани удес може бити узрок њиховог свеу- 
купног страдања; јер је по провиђењу Божијем одлучено да буду сачува- 
ни од такве несреће, и ниједној тако погибељној опасности није допуште- 
но да на њих наиђе и угрози њихов укупни опстанак; али некакве мање 
и краткотрајније недаће, преко којих би се они могли унизити, још увек 
их могу снаћи; али ће после ових они поново процватити, на ужас оних 
који им својим поступањем донесоше такве недаће. И зато, уколико сте 
наумили да над њима на кратки рок однесете победу, ову ћете задобити 
следећи ова моја упутства. Потребно је, наиме, да изведете оне међу ва- 
шим кћерима које су најпривлачније и најистакнутије по својој лепоти, 
подесне да се наметну и освоје скромност и уздржаност оних који их пос- 
матрају, бивајући искићене и украшене у највећој могућој мери. Затим 
ове девојке доведите у близину јеврејског логора, и ставите им у задатак 
да у младим Јеврејима потакну жељу за допуштењем да им приђу. Па када 

утврде да су младиће опчиниле, ви им са своје стране дајте тражена одо- 
брења. А уколико их они буду молили да остану с њима, пустите девојке 
да дају свој пристанак све дотле док младиће не наговоре да се отргну од 
послушности њиховим властитим законима, те да се од обожавања Бога 
који их је засновао преобрате у обожаваоце богова Мидијанаца, због че- 
га ће Бог на њих бити гневан.“ Након што их овако посаветова, Валам их 
напусти и оде својим путем. 

7) Тако, када Мидијанци послаше своје кћери онако како их је Валам 
поучио, јеврејски мушкарци беху заведени њиховом лепотом, те их усрд- 
но мољаху да их не спутавају у уживању у таквој телесној красоти, ни- 
ти да одбијају општење с њима. Ове кћери Мидијанаца са задовољством 
примише ове речи, те се са њима сложише и усвојише их као своје. Али 
када мушкарци признаше да су у њих заљубљени, а њихове намере према 
њима дозреше до опипљивих чинова, жене тобоже почеше размишљати 
о томе да их напусте. Оваква намера, међутим, учини да мушкарци пос- 
тадоше веома неутешни због одласка жена, те их стадоше наговарати да 
их не напуштају, већ да продуже боравак с њима и постану њиховим же- 
нама, уз то им обећавши да ће као господарице поседовати све што они 
имају. Ово, штавише, изговорише у облику завета, и позваше Бога као 
судију над положеним обећањем. Сузе беху у очима мушкараца и одава- 
ху све знаке дубоке забринутости, показујући отворено колико се јадни- 
ма осећају без тих жена, не би ли у овима побудили самилошће. И тако 
жене, чим увидеше да су успеле да од њих учине робове, те да су их посве 
потчиниле намером да се од њих сачувају, почеше говорити мушкарци- 
ма на следећи начин: 

8) „О, ви сјајни младићи! Знајте да ми и своје млађане мушкарце код 
својих кућа имамо, баш као и изобиље добара заједно са рођеним роди- 
тељима и оданим пријатељима. Није, дакле, ни из какве наше жеље за ма 
којом од тих ствари потекао разлог нашем доласку да са вама разговара- 
мо. Нити смо ваш позив прихватили с намером да продамо лепоту нашег 
тела зарад какве добити, већ смо, препознајући да сте храбри и врли љу- 
ди, решили да се са вашим захтевима сложимо, те да се према вама опхо- 
димо са онаквим почастима какве захтева гостопримљивост. А сада, ви- 
девши вас како говорите да према нама осећате велику привлачност, те 
да вас тишти могућност нашег одласка, ми се нећемо одупирати вашим 
молбама. Па ако од вас можемо добити таква јемства ваше добронамер- 
ност за која сматрамо да могу сама по себи бити довољна, биће нам драго 
да можемо водити животе као ваше супруге. Али се бојимо да ћете с вре- 
меном постати уморни од нашег друштва, те да ћете нас злоупотребити 
и најпосле вратити нашим родитељима на начин који се једино срамот- 
ним може назвати." И, сходно овоме, жене затражише да им буде опрош- 
тено што траже заштиту од ове опасности. Али на то млади људи одмах 
прихватише да им пруже било које уверење које жене затраже, ниједном 
речју не противречећи њиховом захтеву, јер тако силна беше страст коју 
су према њима осећали. „Ако је, дакле“, рекоше оне, „то ваша одлука, бу- 
дући да ви следите обичаје и водите животе посве различите од свих дру- 

гих људи, те је чак и храна коју у себе уносите само вама својствена, а исто 
је и са пићем које користите, биће безусловно неопходно, ако нас желите 
имати за своје жене, да уместо свега тога почнете поштовати наше богове. 
Нити може бити било које друге потврде наклоности за коју тврдите да је 
према нама гајите, као ни потврде обећања што сте нам га дали, од овога 
да обожавате исте богове које и ми. Јер, да ли би ма ко могао имати разлог 
за жаљење због тога што, сада када стигосте у ову земљу, морате обожати 
истинске богове те земље? Ово нарочито стога што су наши богови зајед- 
нички свим људима, а ваши не припадају никоме другом до само вама.“ 
Тако, дакле, жене заправо изјавише да мушкарци или морају пристати уз 
начин богоштовања каквог и други људи упражњавају, или у супротном 
морају тражити друга станишта, где могу живети сами са собом, искљу- 
чиво према својим сопственим законима. 

9) Младићи, међутим, беху гоњени приврженошћу коју су осећа- 
ли према тим женама, и приморани да сматрају како су ове веома до- 
бро говориле. Тако и сами потврдише оно на шта су их оне наговарале, 
те прекршише своје сопствене законе и прихватише да постоји мноштво 
богова, а они сами одлучише да приносе жртве према ономе што им на- 
лажу закони те земље; уједно беху и усхићени туђинском храном, и поче- 
ше се понашати у свакој прилици онако како су од њих жене тражиле, не 
марећи што тиме противрече законима Јевреја. Толико је одиста ово кр- 
шење узело маха кроз читаву војску младих људи, да напослетку они по- 
дигоше побуну много гору но што беше претходна, уз опасност потпуног 
укидања њихових властитих прописа; јер, када је младеж једном проба- 
ла укус ових страних обичаја, одмах је у себи развила незаситу склоност 
према њима; па ако је и било неколико утицајних људи који беху истак- 
нути због врлине њихових очева, напослетку и они постадоше искваре- 
ни заједно са осталима. 

10) Тако се онда догоди да се чак и Зимри, старешина племена Симе- 
оновог, спојио са Козби, Мидијанском женом, која беше кћер Сура, вео- 
ма угледног човека те земље; па будући да је жеља његове жене била да јој 
муж занемари законе Мојсијеве и следи оне које је она упражњавала, он 
се удружи с њом у заједничком жртвовању на начин различит од његовог 
властитог, што за њега беше неумитна последица узимања туђинке за же- 
ну. Видевши како се ствари одвијају, Мојсије се уплаши да зло не поста- 
не још и веће те сазва народ на саборовање, али том приликом никог по- 
именце није оптужио, бивајући несклон да доведе до очајања оне који би, 
заваравајућим прећуткивањем, можда ипак могли доћи до покајања; већ 
рече само то како они не чине оно што је достојно њих самих, или њихо- 
вих очева, при том мислећи на одступање од живота угодног Богу и вође- 
ног према Његовој вољи; рече и то како би било умесно да промене ток 
којег узеше новим понашањем сада, док су њихови послови још увек у до- 
бром стању, при чему морају схватити да је истинска постојаност она која 
се њиховим законима не обраћа насиљем и прекршајима, већ она која за- 
уздава људску пожуду. Поред тога, он рече како не може бити разложно 
да се, сада када су већ успели да трезвено преживе у пустињи, махнито 

понашају у тренутку када њихов народ напредује, и како не би смели да 
дозволе да изгубе, сада када располажу изобиљем, оно што су задобили 
док су као своје имали веома мало тога. Тако, дакле, говорећи, Мојсије је 
настојао да поправи лењу младеж, те да их доведе до кајања због онога у 
шта су се упустили. 

11) Али Зимри устаде после њега, и рече: „Истина је, Мојсије, да си ти 
у слободи настојао да утаначиш такве законе којима си веома привржен, 
те си хитао, навикавајући нас на њих, да их учиниш постојаним; у лротив- 
ном, да ствари не беху такве, већ би често раније бивао оповргнут, те би 
спознао да се Јевреји не могу лако њима приволети; али у мени више нећеш 
имати следбеника својих тиранских заповести, јер ти досад ништа друго 
ниси чинио до тога да си нас, опонашајући законе и повиновање Богу, из- 
опачено гурао у ропство и задобијао сопствену превласт међу Јеврејима, 
осујећујући нас у лепотама живљења, које се састоје у владању сваког пре- 
ма властитој вољи, што је право истински слободних људи, таквих који 
над собом немају господара. Штавише, овај је човек“, и ту показа на Мој- 
сија, „Јеврејима заправо тежи но што беху Египћани, јер он узима право да 
кажњава, према његовим властитим законима, сваки онај чин који некога 
гради најзадовољнијим. Али заправо си ти сам, о, Мојсије, онај који најпре 
заслужује кажњавање, ти који си се усуђивао да свакоме укидаш право на 
знање о томе шта је за њега најбоље, тежећи тако да своје властито искљу- 
чиво мишљење учиниш таквим да има већу снагу од мишљења свих дру- 
гих заједно. А оно што сада чиним, при том мислећи да је исправно, јесте 
да више нећу одбијати да се управљам према својим властитим осећањи- 
ма. Оженио сам, као што си истинито рекао, странкињу, и ти чујеш о то- 
ме од мене лично као од некога ко је слободан, јер ја заиста нисам намеран 
да било шта скривам. Такође признајем да сам приносио жртве оним бо- 
говима за које ти сматраш да им нипошто није умесно нудити дарове, јер 
ја мислим да је исправно доспети до истине испитујући велики број људи, 
а не, попут оних који живе под тиранском влашћу, подносити да сва нада 
личног живота сме зависити само од једног човека. Ја, дакле, никада више 
нећу допустити да мноме заповеда онај који изјављује да располаже већом 
власти над мојим чиновима од мене самога.“ 

12) Након што Зимри изговори ова признања о ономе што су он и не- 
ки други, препустивши се пороку, урадили, људи сачуваше мир, али беху 
уплашени оним што им се може догодити, стога што видеше да њихов за- 
конодавац није вољан да даље јавно подноси Зимријеву дрскост, али нити 
да се отворено с њим сукоби: Мојсије је то избегавао да не би код мноштва 
произвео опонашање Зимријевог бесрамног говора, те тако даље узбудио 
гомилу. Због тога се сабор мирно разиђе. Али се злонамерни покушај не би 
на томе зауставио, да Зимри не беше први посечен, што се догодило под 
следећим околностима: — Финес, човек у многом погледу бољи од остатка 
младих људи, а такође и неко ко је превазилазио остале савременике у дос- 
тојанству наслеђеном од оца (јер он беше син првосвештеника Елеазара и 
унук Мојсијевог брата Арона), и који се веома забрину оним што је Зимри 
учинио, у својој се ревности одлучи да овога казни пре него што његово 

бешчасно понашање постане још утицајније, а наравно и стога да би спре- 
чио да се ово кршење закона даље не настави, што би се неминовно дого- 
дило уколико коловође не би биле одмах осујећене. Овај Финес беше човек 
велики у сваком погледу, једнако у снази ума и тела, и такав да када би пре- 
дузео неки, чак и веома опасан покушај, он га не би напустио све до потпу- 
ног разрешења и коначне победе. Тако он неустрашиво уђе у Зимријев ша- 
тор и посече овога својим џилитом, а са њим посече такође и канаанитску 
жену Козби. Видевши ово, многи млади људи који су имали обзира пре- 
ма врлини и стремили славним делима, угледаше се на Финесову срчаност 
те, опонашајући овога, посекоше оне за које утврдише да су криви по истој 
оној кривици по којој и Зимри. Тако, дакле, велики број оних који прекр- 
шише законе пострадаше од велике смелости ових младих људи, док сви 
остали прекршитељи скончаше од куге коју на њих посла разљућени Бог. 
Исто се догоди и свој њиховој родбини која — уместо да их спречавау так- 
вим порочним понашањима, што је неминовно требало да учини, ове још 
и подстрекаваше да у њима наставе — беше од стране Бога оцењена као са- 
учесник у изопачености, те једнако изгибе. Све у свему, у целој војсци тако 
пострада не мање него четрнаест хиљада људи у кратком року. 

13) Ово је био разлог због којег Мојсије сада беше подстакнут да по- 
шаље војску против Мидијанаца, о којем ћемо походу говорити касније, 
након што прво испричамо оно што смо засад пропустили. Јер, не би тре- 
бало изоставити доличну беседу о нашем законодавцу поводом његовог 
држања у овим осетљивим околностима — када је, наиме, видео како је 
Валам, позван од стране Мидијанаца да прокуне Јевреје, и упркос томе 
што га је у овоме спречило Провиђење Божије, ипак успео да непријатеље 
посаветује тако да су били на путу да готово цели јеврејски народ изопа- 
че својим завођењима, учинивши несумњиво толико да су немали број 
људи дубоко заразили својим веровањима, Мојсије је, међутим, и поред 
оваквог Валамовог понашања, овоме учинио велику част, забележивши 
његова пророчанства у својим списима. И премда је био сасвим властан 
да сам полаже право на славу овог пророковања и да остави потомство у 
уверењу како је овде реч о његовим властитим предсказањима, будући да 
не беше никог ко би могао бити сведок против њега и оптужити га за так- 
во дело, он је ипак потврдио Валамов дар и учинио му част поменувши га 
као истинског пророка. А ми ћемо свакоме препустити да о оваквом из- 
бору размишља како му драго. 


ПОГЛАВЉЕ СЕДМО 

КАКО СУ СЕ ЈЕВРЕЈИ БОРИЛИ ПРОТИВ МИДИЈАНАЦАИ НАДВЛА- 

ДАЛИ ИХ 

1) Из горе описаних разлога Мојсије је, како већ рекосмо, напокон 
одлучио да пошаље војску против Мидијанаца, војску која је све у све- 
му бројала дванаест хиљада бораца, при чему је узео подједнак број из 

сваког племена, а за њиховог заједничког заповедника наименовао је 
Финеса. Овога смо Финеса малопре помињали као истакнутог заштит- 
ника јеврејских закона и онога ко је насмрт казнио Зимрија када их је 
овај прекршио. Мидијанци су, међутим, унапред сазнали да Јевреји до- 
лазе, схвативши да ће се ови изненадно наћи пред њима. Стога су сабра- 
ли сву своју војску и утврдивши прилазе својој земљи очекивали долазак 
непријатеља. А када се ови појавише, заметну се битка у којој паде огро- 
ман број Мидијанаца — толико беше мртвих да се нису могли пребројати, 
а међу њима погибоше и сви њихови краљеви, петорица на броју, то јест 
Еви, Зур, Реба, Хур и Рекем, од којих овај последњи носи исто име које и 
главни и престонички град Арабије, а који се до данас од стране свих ара- 
бијских народа назива Арекем по имену тог краља који га је подигао, али 
је његово грчко име — Петра — много познатије. Након што су неприја- 
тељи разбијени, Јевреји похараше њихову земљу и отеше велики плен, уз 
то побивши све становништво, жене као и мушкарце; у животу су једи- 
но сачували девице, будући да такав беше Мојсијев налог Финесу који је 
војску са похода вратио без претрпљене штете и са огромним пленом: пе- 
десет две хиљаде грла рогате стоке, седамдесет пет хиљада и шест стоти- 
на оваца, шест стотина хиљада мазги, са безмерном количином златног 
и сребрног покућства што су их Мидијанци употребљавали у својим до- 
маћинствима; јер они беху толико имућни да су се олако могли предава- 
ти раскоши. Са собом је Финес довео и тридесет две хиљаде заробљених 
девица 43 . Потом је Мојсије разделио плен и један педесети део дао Фине- 
су и двојици свештеника а други исти толики део уделио Левитима, а за- 
тим остатак разделио народу. Након тога почеше срећно живети због за- 
добијања обиља вредних ствари, а недаће их нису посећивале нити спре- 
чавале да уживају у свом благостању. 

2) Али је тада дошло време у којем Мојсије стиже до дубоке старости, и 
он наименова Јошуу за свога наследника, једнако у добијању заповести од 
стране Бога, и као врховног војног заповедника уколико Јевреји икада по- 
ново буду морали да за таквим осећају потребу; а ово је наследно повера- 
вање бриге за јавно добро учињено по наредби Божијој. Надаље је Мојсије 
поучио Јошуу о свим знањима која се тичу како закона, тако и самог Бога. 

3) У ово време два су племена — Гадово и Рубеново — као и половина 
племена Манасијиног, киптела од обиља стоке, као и од свих других посе- 
да који указују на благостање; они се стога састадоше и њихови поглава- 
ри пођоше до Мојсија, те овога преклињаху да им додели, као њихов по- 
себан удео, земљу Аморићана задобијену правом рата, а која беше плод- 
на и погодна за напасање стоке. Али Мојсије, претпостављајући да се они 
боје борбе са Канаанитима, и да су се домислили разлога обезбеђивања 
сточне испаше као згодног изговора за избегавање рата, прозва ове људе 
опаким кукавицама, рекавши им да су иза свог доласка заправо смисли- 
ли тобоже пристојан изговор за свој кукавичлук, будући да им је једино 
стварно на уму да живе у раскоши и лагодности, док су сви остали Јевреји 
морали и даље да мукотрпно делају како би задобили земљу сличну оној 
коју су они сада жудни да присвоје. Рече им Мојсије још и то како зна да 

су невољни да даље наступају и подвргну се даљим тешким служењима 
сада када би требало, по Божијем обећању, да пређу Јордан и напокон по- 
беде оне непријатеље на које им је Бог указао и да освоје њихову земљу. 
Али се ова племена, када видеше да је Мојсије киван на њих, и када не мо- 
гоше порећи да је он оправдано незадовољан њиховим захтевом, поче- 
ше бранити, рекавши да нису због страха од опасности, нити због своје 
лењости учинили овај захтев, већ да би плен који су освојили могли оста- 
вити на безбедном месту, те се тако брже кретати, спремније подносити 
тешкоће и напокон се окретније борити. Овоме додадоше и то да ће, уко- 
лико им он допусти да подигну градове у којима ће моћи да похране и са- 
чувају своју децу, жене и сав иметак, они безусловно поћи даље са остат- 
ком војске. Мојсије беше задовољан овим последњим што чу од тих пле- 
мена, те позва првосвештеника Елеазара, Јошуу и старешине свих племе- 
на, и овим молиоцима допусти да запоседну земљу Аморићана, али само 
под условом да се одмах придруже својим сународницима у рату, то јест 
чим буду довршили све што им је за насељавање потребно. Под тим усло- 
вом, дакле, они преузеше земљу Аморићана, подигоше у њој чврсте гра- 
дове и у ове уведоше своје жене и децу, те довршише све остало што беше 
сметња укључењу у напоре будућих ратних похода. 

4) Мојсије такође подиже десет градова од оних четрдесет и осам [на- 
мењених Левитима], од којих три додели онима који су нехотице посе- 
кли неку особу и због тога одбегли, одредивши их као места прогонства, 
које је морало трајати током читавог живота првосвештеника за чије се 
власти убиство и одбегнуће догодило; а након смрти тог првосвештени- 
ка Мојсије је допуштао кажњенику да се врати дому. А за време њего- 
вог изгнанства рођаци убијеног смели су, по закону, пронаћи и погуби- 
ти убицу, али само уколико би га ухватили изван граница града у који је 
одбегао, а ово допуштење освете за убиство није било дато ниједној дру- 
гој особи. Градови који су издвојени за ове бегунце били су: Безер, на гра- 
ници са Арабијом, Рамот, у земљи Галад, и Голан, у земљи Башан. Такође 
су, по Мојсијевој заповести, од градова намењених Левитима имала бити 
додељена још три града за живот оваквим бегунцима, али не пре но што 
Јевреји уђу у посед Канаана. 

5) У то време до Мојсија дођоше угледници племена Манасијиног, и 
обавестише га да је преминуо један истакнути човек њиховог племена, 
по имену Зелофехад, који иза себе није оставио синове већ само кћери, те 
га упиташе да ли ове кћери могу наследити очеву земљу или не. Мојсије 
одговори да, уколико се оне буду удале унутар њиховог племена, могу са 
собом понети очински посед, али уколико се одлуче да пођу за мужа из 
другог племена, мораће своје наследство оставити очевом племену. Тако 
је отада остало од Мојсија заповеђено да свачије наследство мора остати 
унутар племена у којем је наслеђено. 

ПОГЛАВЉЕ ОСМО 


О ДРЖАВНОЈ ЗАЈЕДНИЦИ КОЈУ ЈЕ МОЈСИЈЕ УСТАНОВИО, И КАКО 
ЈЕ ПОТОМ НАПУСТИО СВЕТ 

1) Када се наврши четрдесет година лутања, у року од тридесет дана 
Мојсије окупи сабор поред реке Јордан, на месту на којем данас стоји град 
Абила, богат палминим стаблима; па када се цели народ сабра, он им ова- 
ко проговори; 

2) „О, ви Израелити и моји ратни другови, који ми бејасте садрузи на 
овом дугом и нелагодном путу! Будући да воља Божија, и терет позних 
година којих бројим стотину и двадесет, захтевају да напустим овај жи- 
вот; и будући да ми је Бог забранио да вам будем покровитељ и предвод- 
ник у ономе што је преостало да буде урађено с оне стране Јордана, сма- 
трам да је умесно да ни сада не напустим своја настојања у погледу ваше 
добробити, већ да учиним највише што могу да вам осигурам вечно ужи- 
вање ваљаних ствари, као и спомен на мене када будете окружени вели- 
ким обиљем и благостањем. Допустите ми, дакле, да вас посаветујем на 
који ћете начин постићи и сачувати срећу, те је оставити као заувек бла- 
гословен посед деци својој после вас — допустите ми да то кажем, а онда 
допустите да напустим свет. И мислим да не заслужујем ма шта мање од 
вашег пуног поверења у ове моје последње речи, једнако због свега онога 
немалог што сам већ за вас учинио, али и стога што, када се душе спремају 
да напусте тело, оне говоре с најистинитијом разрешеношћу. Чујте, дакле, 
о децо Израела! Постоји само један извор среће за читаво човечанство, а 
то је милост Божија, јер је Он једини кадар да подари добра онима који их 
заслужују, али и да их ускрати онима који противе Њега греше; и управо 
према том једином извору, уколико се понашате према Његовој вољи и 
према ономе што вас ја, који довољно добро разумевам Његове намисли, 
бодрим да чините, бићете једнако почаствовани благословом и уважава- 
ни од стране свих људи, и никада нећете допасти недаћа нити ће ваша 
срећа престати; само тако ћете одржати у свом поседу све оно добро што 
већ имате, и брзо стићи до поседовања онога што тренутно прижељкује- 
те — али то само уколико будете послушни онима које вам Бог даје да их 
следите. Уз то не смете бирати ниједан начин владавине другачији од за- 
кона које сте добили, баш као што не смете занемарити начин обожавања 
Господа којег сада упражњавате, нити га заменити претпоставивши ње- 
му ма који други облик богоштовања. А ако будете овако чинили, бићете 
најхрабрији међу људима у подношењу терета ратовања, и ниједан вас не- 
пријатељ неће моћи лако покорити: јер, све док је Бог са вама као помоћ 
у делима можете очекивати да ћете бити кадри да презрете омразу остат- 
ка човечанства, због чега су управо вама обећане велике награде у час- 
ти људској — но и то само уколико будете кадри да такву часност проне- 
сете и сачувате целим својим животом. Ово кажем јер је част људскости 
уистину главна и прва међу свим наградама, и само по њој бива удеље- 
но обиље других; а то значи да ће само непрестано упражњавање врли- 

не часности према другим људима учинити ваш властити живот срећним 
а ваше име славнијим но што иједно страно може бити, осигуравши вам 
и непорецив углед међу потомством. Ове ћете благослове моћи да задо- 
бијете само уколико будете слушали и држали се закона које сам вам, по 
Божијем откривењу, пренео, а то значи да пре свега и поврх свега непрес- 
тано размишљате о мудрости која се у њима находи. Ја сам, пак, одлазим 
од вас, наређујући вам да задовољство налазите у ваљаним делима, и пре- 
поручујући вас мудром вођењу вашег закона, баш као и тако прикладном 
поретку ваше државне владавине и врлинама ваших вођа који ће бринути 
о ономе што је у корист свију вас. А тај Бог, који је све досад био ваш ис- 
тински Предводник, и по чијој сам вам вољи и ја био управљан, неће са- 
да ставити тачку на бдење својег провиђења над вама, већ ћете, све дотле 
док будете желели да Њега имате за заштитника у вашој потрази за врло- 
шћу, уживати и Његово старање за вас. Ваш првосвештеник Елеазар, као 
и Јошуа са сенатом и старешинама ваших племена, ићи ће пред вама и са- 
ветовати вам оно што је по вас најбоље, а што ће, уколико то будете слу- 
шали, учинити да ваша срећа траје; њима треба, дакле, да свој слух окре- 
нете без устезања, осетљиви на то да ће само они који добро науче да бу- 
ду управљани моћи добро и другима да управљају, што значи: уколико 
се и сами буду уздигли до узора у послушању. А ви немојте сматрати да 
се слобода састоји у противљењу оним упутствима за које ваши управи- 
тељи сматрају да су по ваш заједнички опстанак и живљење најумеснија 
— као што сада своју слободу не смештате ни у шта друго до у опадање 
ваших добротвора, што је погрешка чије би избегавање могло учинити да 
у временима које долазе ваши послови доспевају до срећнијих околности 
но што досад беше случај. Уз то, не би се требало предавати толикој коли- 
чини страсти у тим питањима, као што сте често чинили бивајући веома 
гневни на мене; јер ви знате да сам ја много чешће био у смртној опаснос- 
ти од вас него од непријатеља наших. Али ово што сада желим да речи- 
ма у вама постигнем не чиним из пребацивања, јер нипошто не сматрам 
исправним да сада, када напуштам овај свет, себе таквог приведем у ва- 
ше сећање, оставивши вас у љутњи према мени — уосталом, зашто бих 
то сада чинио, када се ни у доба када сам од вас доживљавао само тего- 
бе, ипак на вас нисам срдио; већ вам ово говорим како бисте надаље би- 
ли мудрији, и да вас поучим ономе што је добро за вашу властиту безбед- 
ност. Да никада, дакле, више не будете неправедни према онима који вас 
воде, чак и онда када будете имућни, као што ћете у великој мери бити 
када пређете Јордан и запоседнете земљу Канаанску. Али када једном бу- 
дете тако далеко доспели у богатству, у случају да презрете и занемарите 
врлину једнако ћете лако бити лишени и наклоности Божије; а ако од ње- 
га направите свог непријатеља, тада ћете бити поражавани у сваком ра- 
ту, а земља коју сте једном запосели биће поново освојена од стране ва- 
ших противника, а све уз велике укоре вашем понашању. Бићете расути 
диљем света и као робови ћете испунити земљу и море; а када једном бу- 
дете искусили оно што вам сада казујем, тада ћете се покајати и поново 
сетити закона које сте погазили, али тада ће бити прекасно. Зато вас сада 

саветујем да, уколико сте намерни да сачувате своје законе, не остављате 
у животу ниједног непријатеља свога када га победите, већ да као на своју 
повластицу гледате на могућност да их све уништите, да не бисте, уколи- 
ко им допустите да живе, доцније пробали њихове обичаје и њима разје- 
ли своје властите навике. Надаље вас такође преклињем да разорите њи- 
хове олтаре и свете гајеве, и каква год [обредна места] и храмове да међу 
њима нађете, те да напослетку све на исти начин спалите, цели њихов на- 
род па и свако сећање на њих; јер ће вам само на тај начин бити осигура- 
но постојање вашег благословеног поретка. А како бих предупредио ваш 
пад у непознавање врлине, и изопачавање ваше природе у грех, устано- 
вио сам вам, по савету Божијем, законе и облик управљања, који су то- 
лико ваљани да ћете, уколико их се држите, бити од свих цењени као нај- 
срећнији међу људима.“ 

3) Након што ово изговори Мојсије им уручи законе и устројство вла- 
сти, записане у књизи. На све ово људи стадоше плакати и показаше се 
силно дирнути осећањем неисказиве потребе за својим предводником, 
стога што се присетише кроз колико је опасности прошао и са каквом се 
преданошћу старао о њиховом опстанку; људи клонуше духом на поми- 
сао шта ће се с њима догодити када њега једном не буде, те најзад поми- 
слише како више никада неће имати таквог вођу какав је он био. Поврх 
свега страховаху да се Бог више неће једнако о њима старати када више 
међу њима не буде Мојсија, који се тако много за њих заузимао. Такође 
зажалише због свега онога што су му у љутњи изговорили у пустињи, те 
се због свега тога нађоше у дубокој жалости, толико да цели народ као је- 
дан поче плакати тако горко, да је превазилазило моћ било којих речи да 
им олакшају њихов јад. Па ипак, сам Мојсије им подари какву-такву уте- 
ху, позвавши их да размисле какве вредности за њега може сада имати то 
што за њим плачу, те их још једном замоли да сачувају облик власти как- 
вог им иза себе оставља; и са тим речима се тога пута сабор растури. 

4) Сходно свему реченом, сада ћу најпре описати облик владавине 
који беше толико примерен достојанству и врлини Мојсијевој; тако ћу 
оне који читају ове Старине обавестити какво беше наше изворно држав- 
но уређење, а потом ћу продужити са приповедањем даљих повести. На- 
чела овог устројства још увек постоје записана онако како их је Мојсије 
оставио; и ми опису нећемо додати ништа од украса, нити, пак, иједан 
став који нам сам Мојсије није завештао; једина промена коју ћемо увес- 
ти биће учињена да би се неколико врста закона сабрало у један веродос- 
тојан систем; јер су они у његовом рукопису остављени тако као да су слу- 
чајно расути онако како су њему изношени, односно онако како их је ре- 
дом сазнавао испитујући Бога. Ову сам напомену сматрао да је неопход- 
но унапред изнети, да ме не би когод од мојих земљака прекоревао др- 
жећи како сам због предстојећих речи крив ради богохуљења. Толико о 
томе. Одмах ћу рећи да један део нашег општег поретка укључује законе 
који припадају политичком устројству наше државе. Што се тиче оних за- 
кона што их је Мојсије оставио као начин регулисања нашег заједничког 
општења и међусобног опхођења, њих сам сачувао за део разматрања који 



КЊИГА ЧЕТВРТА 165 

ће се тицати нашег начина живота, односно таквих припика које ти зако- 
ни уређују; а то сам намеран да напишем, уз Божију помоћ, након што бу- 
дем завршио дело на којем управо сада радим. 

5) [Овако је говорио Мојсије:] „Када једном будете запосели земљу Ка- 
наан, и будете доспели до доколице у којој ћете моћи уживати у свим до- 
брима што се у њој налазе, и када се касније будете решили да подиже- 
те градове, будете ли чинили оно што је мило Богу, задобићете трајно др- 
жавно благостање. Нека буде онда један град у земљи Канаанској, и не- 
ка његов положај буде такав да буде најпогоднији за сва његова ваљана 
својства и по изгледу достојан његовог значаја, и нека онда тај град сам 
Бог изабере преко пророчког откривења. Нека се у њему потом нађе један 
храм, и у њему олтар, али такав да није дигнут од тесаног камења, већ од 
стења што ћете га ви сви заједно без реда сакупити; а ово стење, када га 
будете избелили кречом, добиће велику привлачност и биће на око пре- 
красно. Нека приступ храму не буде преко степеника 44 , него косином уз- 
дижућег тла. И нека осим тога не буде више ниједног олтара и ниједног 
храма ни у једном другом граду; јер је Бог један и народ је јеврејски је- 
дан.“ 

6) „Онај који богохули нека буде каменован. И нека потом обешен виси 
на дрвету целог дана, и нека затим буде неприметно и бедно сахрањен.“ 

7) „Нека они који живе тамо докле ће досезати границе земље у поседу 
Јевреја, три пута годишње долазе до града у којем ће се налазити храм, ка- 
ко би захвалили Богу за све претходне добробити и како би га могли мо- 
лити за све што убудуће од Њега желе да добију; и нека они на овакав на- 
чин одржавају међусобно пријатељско општење преко сусретања и зајед- 
ничких светковања, јер је веома пожељно да они који припадају истој ло- 
зи, и који живе према истим законским узусима, не остају једни другима 
далеки. А ова познанства одржаваће се општењима, кроз виђења и раз- 
говоре, током којих ће обнављати успомене на ово јединство; јер ако они 
међусобно не буду стално општили, једни другима више неће бити ништа 
друго до пуки странци.“ 

8) „Нека се од ваших плодова издвоји десетина, поред оног што је 
одређено да морате давати свештеницима и Левитима. Ове плодове мо- 
жете издавати и у унутрашњости, али они морају бити употребљени о 
празницима и жртвовањима која се прослављају у светом граду; јер је по- 
штено да можете уживати у плодовима земље коју вам је Бог дао у посед, 
те да преко њих носите част дародаваца.“ 

9) „Нећете нудити жртве од најамнине жене која је проститутка 45 , 
јер Бог није задовољан ничим што потиче из такве злоупотребе приро- 
де, а ниједна не може бити гора од злоупотребе сопственог тела. На сли- 
чан начин, нико не може утврђивати цену онога што покрива такву же- 
ну, или онога што се користи у лову или при чувању оваца, и потом од то- 
га жртвовати Богу.“ 

10) „Нека нико не хули на оне богове које други градови уважавају; 
нити било ко сме украсти оно што припада туђим храмовима, а ни узима- 
ти дарове који су намењени ма којем божанству.“ 

11) „Нека нико од вас не носи одећу направљену од вуне или лана, јер 
су ови намењени само за одећу свештеника.“ 

12) „Када се народ састане заједно сваке седме године у светом гра- 
ду да би принео жртве током празника табернакула, нека се првосвеште- 
ник попне на високи сто одакле се може чути, и нека чита законе народу; 
и нека ниједна жена нити дете не буду спречени у чувењу овог читања, па 
чак нити иједан слуга. Јер је добро да ови закони буду урезани у њиховим 
душама и сачувани у њиховом памћењу, те да се тамо више не могу оне- 
чистити; јер ће на овај начин они бити криви и због оног греха за који се 
више не буду могли бранити незнањем онога што им закон налаже да чи- 
не. Осим тога, закони ће над њима имати већи утицај уколико им јасно 
проричу шта ће их снаћи уколико их прекрше. Утискујући у њихове ду- 
ше оно што им је заповеђено да чине, може им увек бити на уму које су 
намере закона презрели и погазили, те тако сами били виновницима соп- 
ствених несрећа. Нека и деца уче законе као прво чему бивају поучавани, 
а што ће бити и оно најбоље што имају сазнати, јер ће бити узроком њи- 
хове будуће среће.“ 

13) „Нека се свако пред Богом спомиње повластица што нам их је Он 
уделио приликом избављења из Египта, и то нека се чини два пута днев- 
но, када почиње дан и када наилазе сати намењени починку; јер је захвал- 
ност већ по својој природи исправна, и служи не само као начин окре- 
тања прошлости, већ и као начин призивања будућих милости. Нека љу- 
ди такође урежу главне благослове које примише од Бога на своја врата, 
и иста подсећања на њих нека покажу и на својим рукама; и нека такође 
носе на својим челима и рукама она чуда која објављују моћ Божију и Ње- 
гову добронамерност према нама, како би се Божија спремност на благо- 
сиљање могла посвуда упадљиво показати." 

14) „Некау свакоме граду буде по седам судија, и то таквих који су пре- 
тходно били најревноснији у упражњавању честитости и правичности. 
Нека сваки судија има по двојицу службеника додељених му из племе- 
на Левија. Нека они који су изабрани да суде у више градова буду вео- 
ма почаствовани, и нека у њиховом присуству никоме не буде допуште- 
но да ружи кога другог човека, нити да се дрско понесе према њима; ово 
све, јер је природно да страхопоштовање према онима који носе високе 
положаје међу људима у њима произведе и страхопоштовање према Богу. 
Нека онима који суде буде допуштено да доносе одлуке према ономе што 
сматрају да је исправно, осим ако неко може доказати да су примали ми- 
то, изопачавали правду, или ако може навести било који доказ оптужбе 
против њих, а због којег се може очигледно показату да су донели какву 
неправичну пресуду; јер није примерено да парнице буду јавно решаване 
с обзиром на могућу добит, или на достојанство парничара, већ онај који 
суди треба да пре свега другог процењује шта је то што је исправно, иначе 
би при супротном поступању Божи ја воља била презрена и као подређе- 
на оном утицајном човеку који страшећи судију својом моћи проузрокује 
неправичну пресуду; јер је управо у правди моћ Божија. Такав судија на- 
грађује оне са великим достојанством, чиме претпоставља да су они моћ- 

нији од самог Бога. Али уколико те судије нису кадре да дају исправну 
пресуду у случају који се појави пред њима (а овај случај није редак у људ- 
ским пословима), нека тај случај буде као нерешен послан у свети град, и 
нека тамо првосвештеник, пророк и веће синхедриона одлуче онако како 
се њима чини да је исправно." 

15) „Али нека се никада не верује једном сведоку већ тројици, или нај- 
мање двојици, и то само таквима чије сведочење може бити потврђено 
њиховим исправним дотадашњим живљењем. И нека женама не буде до- 
пуштено сведочење, због лакомислености и дрскости њиховог пола 46 , баш 
као ни слугама, због нискости њихове душе, будући да је вероватно ка- 
ко неће говорити истину било због наде у какву добит или због страха од 
какве казне. Али ако ико поверује да може лажно сведочити, треба га осу- 
дити када му кривица буде доказана, да поднесе исте оне казне што их је 
добио или требало да добије онај против кога је лажно сведочио.“ 

16) „Ако на било којем месту буде почињено убиство а починилац не 
буде пронађен, нити има било какве сумње на некога да је мрзео убијеног 
те да га је због тога убио, нека буде спроведена веома марљива потрага за 
убицом, и награде обећане ономе ко га буде открио; али ако се и даље ни- 
каква обавештења не пронађу, нека се високе судије и сенати оних градо- 
ва који леже близу места на којем је извршено убиство састану заједно и 
измере раздаљину од места где лежи мртво тело. Нека затим високи су- 
дија најближег града одатле прибави јуницу и доведе је у долину, до мес- 
та где земља никада није заорана нити дрво засађено, и нека исече тети- 
ве јуници. Нека онда свештеници, Левити, као и сенат тог града, узму во- 
де и оперу руке изнад главе јунице, те нека отворено изјаве да су њихове 
руке чисте у том убиству, те да га нису сами починили, нити на било који 
начин помогли ма коме ко га је починио. Нека такође замоле Бога да бу- 
де милостив према њима, те да више ниједан тако ужасан злочин не буде 
учињен на тој земљи.“ 

17) „Аристократија, и начин живота под њом, најбољи је од свих 
друштевних поредака, и никада не би требало да имате склоности према 
ма којем другом облику владавине, као што је и добро да увек волите тај 
облик у којем ћете имати законе за своје једине управитеље, а сами упра- 
вљати своје понашање према њима: ово, јер вама није потребан саврше- 
нији управитељ од Бога. Али ако будете желели краља, нека то онда бу- 
де неко из вашег властитот народа, и нека се увек и непрестано брижно 
стара око правичности и других врлина. Нека се потчини законима и не- 
ка процењује Божије заповести као највишу мудрост; али му не допусти- 
те да ма шта учини без првосвештеника и гласова сенатора; не допусти- 
те му да има велики број жена, нити да јури за изобиљем богатстава ни- 
ти множином коња, јер би се могао одвише узохолити да би више био ка- 
дар потчинити се законима. А ако буде заражен ма којом од тих штетних 
страсти, нека буде зауздан, да не би постао толико моћан да његова власт 
постане неспојива с вашим благостањем." 

18) „Нека не буде цењено као законито померање граница, нити на- 
ших властитих, нити оних народа са којима живимо у миру. Старајте се 

о томе да не уклањате међаше који су такорећи божански и непомерљи- 
ва оивичења права што их је сам Бог поставио да трају заувек; ово стога 
што је прелажење преко граница, и отимање земље другима, повод за рат 
и побуне, а они који померају границе нису далеко од покушаја да потко- 
пају законе." 

19) „Онај који засади комад земље стаблима која доносе плода пре 
четврте године, неће доносити никакве првородне плодове Богу, нити ће 
их он сам користити, будући да нису произведени у исправно доба; јер ка- 
да се природи силом намеће да рађа у доба које није сама одредила, пло- 
дови нису исправни ни за Бога нити за властиту употребу; али нека вла- 
сник сакупи све што је узрасло у четвртој години, јер је тада право до- 
ба за рађање. И нека тај што је сабрао плодове ове донесе у свети град и 
потроши их, заједно са десетком његових осталих плодова, на гозбе са 
својим пријатељима, са сирочићима и удовицама. Пете године, пак, пло- 
дови припадају само њему, и може их користити како му драго.“ 

20) „Не треба семеном сејати комад земље који је засађен виновом ло- 
зом, јер је довољно да земља прехрани ту биљку, те да не буде додатно 
кињена орањем. Земљу би требало да орете воловима, и да не терате друге 
животиње под исти јарам с њима, већ обрађујте своју земљу животиња- 
ма које су истог соја. Семење такође мора бити чисто, без додатних меша- 
вина, и не треба да буде сложено од две или три сорте будући да се при- 
рода не радује јединству ствари које нису сличне по својој природи; ни- 
ти би требало дозволити да се укрштају животиње различитих врста, јер 
постоји разлог за страх да ће се оваква неприродна злоупотреба са жи- 
вотиња различитих врста проширити на људе, иако своје прво јављање 
развија из рђавих упражњавања поводом таквих незнатнијих ствари. Ни- 
ти треба дозволити иједну појаву чијим се опонашањем ма који ступањ 
подривачког дејства може увући у државни поредак. Ни закони такође 
не смеју пренебрегавати важност ни најнезнатнијих питања, већ и так- 
ва треба обезбедити могућношћу лаког опхођења с њима на један приме- 
рен начин.“ 

21) „Нека они који жању и сакупљају пожњевено жито ово упласте у 
стогове, али нека оставе неколико руковети за оне који у оскудици немају 
довољно да преживе, како би им помогли и опскрбили их довољно за голи 
опстанак. На исти начин, када убиру грожђе, нека оставе мало гроздова 
за сиромашне, и нека такође за њих издвоје мало маслина када њих буду 
сакупљали, допустивши да у раздеоби учествују и они који немају ничег 
свога: све ово стога што корист која исходи из узимања свеколиког при- 
носа сигурно није тако значајна као корист која се добија од захвалности 
сиротих. А Бог ће обезбедити да земља још вољније рађа ониме што је по- 
требно за исхрану људи у случају да не бринете само о сопственом добит- 
ку, већ имате обзира и према помагању других. Немојте забрњичити уста 
волова док газе житне класове на поду за вршење, јер није правично за- 
државати животиње које су наши садрузи у раду, као и све друге који са- 
учествују у послу, да са своје стране и својом мером уживају плодове сво- 
га рада. Такође немојте бранити оним намерницима који пролазе покрај 

родне земље у време када плодови дозревају да ове додирну, већ их сами 
позовите да се насите ониме што сте од земље добили. И нека се ово јед- 
нако односи на ваше земљаке и на туђинце — јер треба бити захвалан на 
прилици да уделите своје дозреле плодове, при чему, опет, није законито 
дозволити им да ове са собом и понесу. Такође нека берачи грожђа, након 
што убране гроздове понесу до муљача, не одбију успутне намернике да 
грожђе пробају; јер је неправично из злобе спречавати оне који су грожђа 
жељни да узму удела у уживању добара која су нам доспела захваљујући 
Божијој вољи, и то док је сезона бербе у јеку а зрење напредује како је Бо- 
гу угодно. Штавише, уколико неко из бојажљивости зазире од тога да се 
дотакне ових плодова, нека буде охрабрен да се њиме користи (при чему 
мислим на Израелите) као да су такви и сами власници и господари, сто- 
га што међу свим Израелитима постоји родбинска веза. Нека чак и жуд- 
ни људи из других земаља узму учешћа у овим знацима пријатељства што 
их је Бог доделио у њима одређеном годишњем добу; јер не треба сма- 
трати за узалудно потрошено оно што рођаци међусобно једни другима 
од дарова прослеђују, будући да је Бог уделио велики број добрих ствари 
људима, не само да би сами уживали користи, већ такође да би их и дру- 
гима препуштали у име великодушности; поред тога, Бог је жељан да на 
овај начин и другима стави до знања своју посебну милост коју указује 
људима Израела, и колику им безграничну Он приноси благодат, када и 
они изобилно удељују своје вишкове приноса чак и потпуним странци- 
ма. У случају да неко не поступа по овом закону, нека се избичује са четр- 
десет мање један удараца 47 од стране јавног џелата. Нека поднесе ову каз- 
ну, која је једна од најсрамотнијих за слободног човека, а ово стога што је 
поступио попут роба и због добити укаљао своје људско достојанство; јер 
је исправно да ви који имате искуство страдавања под недаћама у Египту, 
као и под онима у пустињи, будете потпора онима који се нађу у слич- 
ним околностима; и сада када сте, захваљујући милосрђу и Провиђењу 
Божијем, задобили изобиље за себе, правично је да део тог изобиља раз- 
делите, са истом наклоношћу коју је Бог вама указао, онима којима је то у 
немаштини потребно." 

22) „Поред она два десетка за које вам рекох да их морате плаћати сва- 
ке године — један за Левите а други за празнике — обавезни сте и да сваке 
треће године разделите и трећи десетак онима који су тога потребити 48 , 
такође и женама које су удовице, и деци која су сирочад. А што се тиче 
зрелих плодова, нека се они најпре похране у Храму; а када Бог буде бла- 
гословљен за оно што је земља људима понела и што је Он људима дао на 
поседовање, и када власници такође понуде све оне жртве које им закон 
прописује да принесу, нека се онда први принос да свештеницима. Али 
када неко уради овако, и када донесе десетак од свега што има, заједно са 
оним првородним приносима за Левите и за празнике, па када се потом 
врати дому, нека тај онда стане пред свету кућу и узврати захвалнице Бо- 
гу за то што је Јевреје избавио из сатирућег опхођења према њима у Еги- 
пту, и за то што им је дао добру и пространу земљу чије су плодове надаље 
слободни уживати. Па када затим отворено посведочи да је у потпуности 

исплатио дужне десетке [и друга задужења] према Мојсијевим законима, 
нека онда умоли Бога да довека буде милосрдан и благ према њему, и да 
такав исти продужи да буде свима Јеврејима, једнако тиме што ће сачува- 
ти сва она добра што им их је већ дао, и овоме још придодати све оно што 
је у Његовој моћи да им убудуће удели.“ 

23) „Нека се Јевреји жене, када доспеју до година за то примерених, 
девицама које су слободне и рођене од добрих родитеља. А онај који не 
ожени девицу нека не саблажњава жену другог човека, и њу жени па та- 
ко ојађује њеног бившег мужа. Нека слободни људи не жене робиње, ма- 
кар и да према њима осећају снажну привлачност; јер је пристојно, и пи- 
тање достојанства самих тих људи да управљају својим осећањима. На- 
даље, нико не сме женити проститутку чије брачне жртвене понуде, које 
потичу од продаје тела, Бог неће примити. Јер ће само на овај начин нара- 
ви деце бити слободољубиве и склоне врлинама — мислим, онда када ни- 
су рођена од искварених родитеља и од пожудног здруживања са таквом 
женом која није слободна. Ако неко венча жену за коју мисли да је деви- 
ца а касније пронађе да она то није, нека слободно ради тако да је оптужи 
и позове се на утврђене показатеље 49 како би довољно снабдевен докази- 
ма подржао своју оптужбу. И нека отац или брат ове жене, или неко ко је 
после њих њен најближи рођак, ову одбрани уколико она обезбеди пре- 
суду у своју корист, према којој она није крива, те нека је остави да живи 
са својим мужем који ју је оптужио, при чему муж надаље више неће има- 
ти никакво право да је отера, осим уколико му да веома велики повод за 
сумњу, такав да му се ни на који начин не може противречити. Али онај 
који оптужбу и клевету против своје жене изнесе на срамотан и прена- 
гљен начин, нека буде кажњен са четрдесет мање једним ударцем бича, и 
уз то плаћањем педесет шекела женином оцу. Уколико се, пак, докаже да 
је жена оскрнављена, и уз то потиче од профаног света, нека буде каме- 
нована стога што није сачувала своје девичанство све док није законито 
венчана; у случају, пак, да је кћер свештеника, нека буде жива спаљена. 
Уколико неко има две жене, а при том веома поштује и љубазан је само 
према једној од њих, било због својих осећања било због њене лепоте или 
каквог трећег разлога, а другу при том не уважава, и уколико је син воље- 
не жене млађи од сина рођеног од стране друге жене, али настоји да пра- 
во прворођености присвоји захваљујући очевој љубазности према својој 
мајци, те на тај начин добије двоструки део очеве имовине јер сам му тај 
двоструки износ ја доделио законима — нека ово не буде дозвољено, јер 
није правично да онај који је старији по рођењу буде ускраћен за оно што 
му припада, само на основу очевог располагања сопственом имовином, а 
због тога што се према његовој мајци отац не опходи једнакомерно. Онај 
који оскрнави жену удату за другог мушкарца, а у случају да је за то имао 
њен пристанак, нека и он и она буду осуђени на смрт, јер су обоје једна- 
ко криви; мушкарац зато што је наговорио жену да се својевољно потчи- 
ни најнечистијем чину, претпоставивши га брачној заједници, а жена за- 
то што је наговорена да допусти да буде оскрнављена, било због задо- 
вољства или због добити. Ако, међутим, мушкарац приђе жени када је 

она сама, и присили је на блуд тамо где никога нема ко би јој притекао у 
помоћ, нека само он буде убијен. Нека онај који је оскрнавио још невен- 
чану девицу буде приморан да је ожени, али уколико га девичин отац не 
жели за њеног мужа, нека плати педесет шекела као цену за њено скрна- 
вљење. Нека онај који се из било којег разлога жели развести од своје же- 
не (а много таквих случајева се дешава међу мушкарцима), нека, дакле, 
тај пружи писмено уверавање да је више никада неће користити као своју 
жену, јер на тај начин она постаје слободна да се уда за другог мушкарца, 
будући да јој, пре но нгго је дат овај доказ развода, то није дозвољено. Али 
уколико се исто понови и са другим мужем, или ако, у случају да други 
муж премине, онај први затражи да се поново за њега уда, није законито 
да му се она врати. Ако женин муж умре и остави је без деце, нека је оже- 
ни његов брат, и нека сина којег добије с њом назове по братовљевом име- 
ну, и одгаја га као наследника његовог иметка, јер ће овакво поступање 
служити општој добробити будући да се на тај начин породице неће га- 
сити, а посед ће остати међу родбином. Ово ће такође бити и на утеху же- 
нама у несрећи, да се удају за следећег сродника њихових покојних муже- 
ва. Али уколико је брат не жели узети за жену, нека жена дође пред сенат 
и отворено просведује због тога што је овај не прихвата за жену, већ вређа 
успомену на свог покојног брата док је она, пак, вољна да остане у поро- 
дици и понесе његову децу. А када сенат испита разлоге тог човека због 
којих се противи овом браку, било да су ти разлози ваљани или неоправ- 
дани, спор мора доћи до следећег исхода: жена ће развезати сандале тог 
брата и пљунуће му у лице, и рећи да он заслужује такво њено прекорно 
поступање будући да је увредио успомену на покојника. И нека он онда 
напусти сенат и довека на себи носи овај укор, а нека се њој допусти да се 
уда за кога јој драго, таквог који брак са њом тражи. Надаље, уколико ма 
ко узме заробљеницу, било да је девица или таква да је већ била удата, и 
намеран је да је ожени, нека му не буде дозвољено да је доведе у своју по- 
стељу или да с њоме живи као са женом пре но што она обрије своју гла- 
ву и на себе обуче одећу ожалошћене, те оплаче своје рођаке и пријатеље 
који су посечени у борби, јер на тај начин она може дати одушку својој ту- 
зи за њима, а после тога се може посветити празновању и удаји; јер је до- 
бро за њега да узме жену, како би имао деце са њом, те да буде предусре- 
тљив према њеним склоностима, а не да се искључиво поводи за својим 
задовољством не водећи рачуна шта је њој угодно. Али након што прођу 
тридесет дана као време за оплакивање, јер је толико довољно за смотре- 
не људе да ожале своје најближе, нека онда њих двоје продуже до оства- 
рења брака; али у случају да је мушкарац задовољио своју пожуду а на- 
даље је одвише горд да би жену узео за супругу, нека више не буде у њего- 
вој моћи да је има као робињу, већ нека је пусти да иде куда јој драго, до- 
бивши повластице слободне жене.“ 

24) „Што се тиче оних младића који презиру своје родитеље и не ука- 
зују им дужне почасти, већ их вређају било стога што их се стиде или зато 
што налазе да су сами мудрији од њих — нека их родитељи најпре речима 
укоре (јер су они по природи узора подобни да постану њихове судије), и 

нека им кажу овако: да они станују заједно не због задовољства, нити због 
увећања њиховог богатства удруживањем прихода, већ да су они одгаја- 
ли децу како би ова о њима бринула у старости, те да преко њих могу та- 
да добијати оно што им је потребно. И нека им даље кажу: ‘Када ти бејаше 
рођен, ми смо те са радошћу одгајали и већма захваљивасмо Богу за твој 
долазак, и време ти поклањасмо с великом бригом, и не штедесмо ни у че- 
му што је могло бити корисно за твој опстанак и твоје поучавање у оно- 
ме што је најбоље. А сада, будући да је разумно опростити грехове онима 
који су тако млади, нека ти буде довољно онолико знакова твог презирања 
што си нам их већ показао; промени се, и владај се мудрије у времену које 
долази; сети се да је Бог незадовољан онима који су дрски према својим 
родитељима, будући да је и Он сам Отац читаве људске расе, те се чини да 
и Он мора понети део тог срамоћења које пада на оне који носе исто име 
онда када немају достојног узврата од стране своје деце. А таквој деци за- 
кон досуђује неумољиве казне, такве какве ти никада ниси искусио’ Уко- 
лико је дрскост младих људи овиме излечена, нека они прођу без укора 
који је њихово претходно понашање заслуживало; јер ће се на овај начин 
показати доброта законодавчева а родитељи ће бити задовољни, будући 
да не гледају радо на то да било њихова кћер или син буду кажњени. Али 
уколико се догоди да се ове речи и поуке, саопштене како би се човек по- 
правио, покажу бескорисним, тада увреда налази у законима неумољиве 
непријатеље тих дрскости којима је позледио родитеље. Нека он зато буде 
одведен изван града 50 од стране својих родитеља, са мноштвом људи која 
их следи, и нека буде каменован; и када тамо мртав остане да лежи чита- 
вог дана, тако да га сви људи могу видети, нека буде сахрањен по ноћи. На 
овакав начин ми сахрањујемо све оне које закон осуди на смрт, ма који да 
је разлог пресуде. Нека и наши непријатељи који су пали у борби такође 
буду сахрањени, и нека ниједно мртво тело не почива на земљи, или под- 
носи казну изван граница онога што правда захтева.“ 

25) „Нека нико не посуђује ниједном Јевреју са зеленашком добити, 
нити нека не зеленаши на оном што је поједено или попијено, јер није 
правично извлачити корист из несреће ма којег од твојих сународника; 
већ треба да се покажеш самилосним у његовим потребама, мислећи ка- 
ко си већ довољно добио уколико си од њега примио захвалност; а уз то 
не занемари награду која ће ти стићи од Бога, због људскости коју си пре- 
ма другоме показао.“ 

26) „Они који су посудили било сребро или ма коју врсту плодова, су- 
вих или влажних (под овим мислим на време када ће, по благослову Бо- 
жијем, послови Јевреја зависити само од њих самих), нека их посудиоци 
врате у целости и на задовољство оних који су им посудили, полажући их 
такорећи у њихове ризнице и оправдано очекујући да могу посудити по- 
ново, уколико се за тиме поново јави потреба. Али уколико су посудио- 
ци бесрамни, и не поврате што су посудили, нека посудитељ не одлази до 
куће посудиоца или сам задржава оно што је код њега заложено, пре него 
што буде донесен суд поводом тога; већ нека он пред судом затражи за- 
ложено и нека дужник врати дуг без и најмањег супротстављања, будући 

да се посудитељ налази под заштитом закона. Уколико је онај који је за- 
ложио богат, нека зајмодавац задржи залогу све док му дуг не врати онај 
ко је посудио; али уколико је заложник сиромашан, нека му се заложено 
врати пре заласка сунца, посебно уколико је заложена одећа, како би дуж- 
ник то могао задржати као покривач у сну, будући да и сам Бог природно 
показује милосрђе према сиромашнима. Такође није законито дати у за- 
логу воденички камен, нити оно што од прибора уз њега иде, да заложни- 
ци не би били ускраћени за оруђе којим производе храну, те да не би по- 
страдали од немаштине." 

27) „Нека смрт буде казна за оног ко покраде човека; али нека онај који 
је украо злато или сребро плати дупло. Ако неко убије човека који краде 
нешто из његове куће, нека се сматра без кривице, чак и ако је крадљи- 
вац само прешао преко зида. Нека онај који је украо стоку плати четво- 
роструко више но што је другоме отето, осим у случају вола, за којег ло- 
пов треба да плати петоструко. Нека онај који је толико сиромашан да не 
може платити буде оглобљен, те нека буде слуга ономе коме је било до- 
суђено да плати.“ 

28) „Ако је ма ко продат неком из његовог сопственог народа, нека 
служи шест година, и нека седме буде пуштен на слободу. Али уколико 
има сина са слушкињом у кући његовог господара, и ако је, због своје до- 
бронамерности према господару и природних осећања према жени и де- 
ци, вољан да и даље остане слугом, нека онда буде ослобођен само по до- 
ласку године Јубилеја, која је свака педесета година, и нека тада са собом 
поведе своју жену и децу који се тада имају такође сматрати слободним." 

29) „Ако било ко пронађе злато или сребро на путу нека потражи оно- 
га ко га је изгубио и нека објави место где је благо нашао, те нека нађено 
врати ономе ко је изгубио, не мислећи да је правично да сам заради на не- 
чијем губитку. Истог се закона мора држати и у случају стоке која се нађе 
како лута на усамљеном месту. Ако се власник не нађе, нека онај који је 
пронашао задржи нађено за себе, и нека се обрати Богу рекавши да није 
покрао оно што припада другоме." 

30) „Није законито проћи поред иједне животиње која је у невољи, ка- 
да је олуја или се заглибила у мочвари, већ треба настојати да се она сачу- 
ва, имајући саосећања према њеном болу.“ 

31) „Такође је дужност показати пут онима који га не знају, и нипо- 
што не треба гледати као на игру када друге спречавамо у напредовању 
шаљући их на погрешан пут.“ 

32) „На сличан начин, нека нико не ружи особу која је слепа или глува.“ 

33) „Уколико се људи боре један против другог, и немају гвозденог 
оружја, нека онај који је надвладан буде одмах освећен, кажњавајући ис- 
том казном онога који га је савладао. Али уколико оборени, након што је 
одведен кући, лежи болестан много дана и потом умре, нека онај који га је 
оборио нипошто не избегне казну; а уколико онај оборени избегне смрт, 
али његов опоравак захтева велики трошак, онај који га је повредио пла- 
тиће све што је потрошено током времена болести повређеног, као и све 
оно што је овај морао платити лекару. Нека онај који удара жену с дете- 

том, тако да она побаци, плати новчану казну у висини коју судије буду 
одредиле, будући да је умањио бројност народа уништењем онога што је 
било у мајчиној утроби; и нека новац буде дат женином мужу од стране 
онога ко ју је ударио; али уколико она од ударца умре, нека и он буде по- 
губљен, јер закон пресуђује да је правично да живот иде за живот.“ 

34) „Нека нико од Израелита не чува ниједан отров који може про- 
узроковати смрт, или ма какву штету другоме; али ако ма ко буде ухваћен 
с отровом, нека буде кажшен смрћу, и тако претрпи потпуно исту несрећу 
коју би он нанео ономе за кога је отров био приправљен." 

35) „Онај ко било кога осакати нека исто и сам поднесе, и нека буде ли- 
шен истог оног уда којег је он лишио другог, осим уколико онај који је оса- 
каћен уместо тога не прими новац, јер закон допушта да онај који је патио 
сам просуди вредност онога што је изгубио, осим ако се осакаћени не по- 
каже превише строгим." 

36) „Нека онај ко је власник вола који насрће својим рогом, овога 
убије; али уколико во гура и пробада некога на стази за вршење, нека бу- 
де убијен каменовањем и нека се не сматра прикладним за јело. Уколико 
се докаже да је његов власник знао каква је нарав тог вола, а ипак га није 
задржао, нека и он такође буде кажњен смрћу, будући да је био узроком 
због којег је во убио човека. Али уколико је во убио слугу или слушкињу, 
нека буде каменован, а нека његов власник плати тридесет шекела госпо- 
дару онога ко је убијен. Али уколико је жртва други во који је оборен и 
убијен, нека оба вола, и онај који је убијен и онај који је убио, буду прода- 
ти, и нека добијени новац власници поделе између себе.“ 

37) „Нека онај који копа бунар или јаму положи дашчану ограду преко 
њих, те их тако чува затвореним, и то не зато да би спречио другу особу да 
црпе воду, већ да не би било опасности од упадања у понор. Али уколико 
било чија животиња пропадне у тако ископану јаму или бунар који нису 
затворени и пострада, нека власник јаме или рупе плати цену животиње 
њеном власнику. Нека се около кровова ваших кућа подигне грудобран 
уместо зида, како би се спречило да се неко скотрља доле и пострада.“ 

38) „Нека онај ко од некога прими неку ствар на поверење, о овој бри- 
не као о светој и божанској ствари; и нека се нико не довија да смисли не- 
какво лукавство којим би од повериоца одузео оно што му је поверено, 
било да је реч о мушкарцу или жени; нека се тако не чини и ако он или она 
добију огромну суму злата, а ово се не може доказати од стране ниједног 
[законског] тела; јер је умесно да човекова властита савест, која најбоље 
зна какви јесмо, у сваком случају човека обавезује да чини најбоље што 
може. Нека ова савест буде његов сведок који у њему чини тако да увек 
дела на тај начин да га други могу препоручити; али нека он првенствено 
води рачуна о Богу, од којег ниједан порочни човек не може сакрити своје 
лажи; али уколико онај коме је нешто поверено, без икаквог свог удела из- 
губи оно што му је поверено, нека се он појави пред седам судија и закуне 
пред Богом да ништа није изгубио својевољно или са рђавом намером, те 
да се није окористио ниједним делом тога, па нека буде пуштен без икакве 
осуде; али ако се покаже да се окористио ма и најмањим делом онога што 

му је поверено а затим изгубљено, нека буде осуђен да плати све што је 
изгубио. Нека се на начин исти као у овим приликама поступи и уколико 
неко превари онога који се подвргао телесном раду за њега. И нека заувек 
буде запамћено да не смемо закидати сиромашног човека за његове над- 
нице, разумевајући да их је Бог овоме доделио уместо земље и других по- 
седа; штавише, плаћање ових нипошто се не сме ни одлагати, већ се мора 
извршити тог истог дана када је рад окончан, будући да Бог није вољан да 
ускрати радника за тренутно уживање онога за шта је радио.“ 

39) „Немојте кажњавати децу за грешке њихових родитеља, јер због 
својих властитих врлина она пре заслужују сажаљење, стога што су најпре 
рођена од порочних родитеља, а потом омражена што су наследници ло- 
ших људи. Такође не смемо приписивати грехове деце њиховим роди- 
тељима, будући да се млади људи упуштају у многе чини различите од 
оних којима су поучавани, и то пуни охолости што такве поуке одбијају." 

40) „Нека се над онима који су себе учинили евнусима људи згража- 
вају; и избегавајте сваки разговор са онима који су себе лишили своје 
мушкости и оног плода стварања којег је Бог дао људима како би увећали 
своју врсту: нека такви буду отерани као да су убили своју децу, будући 
да су унапред изгубили оно што човека обезбеђује децом; јер је очиглед- 
но да су, док је најпре њихова душа постала мекушна, они поред тога то 
мекуштво прелили такође и у тело. На сличан начин опходите се и према 
оним који на први поглед одају чудовишну природу. Такође није закони- 
то ушкопљивати људе или било коју животињу. 51 “ 

41) „Нека ово будеустројство ваших законау добамира, а и Бог ће би- 
ти тако милосрдан да сачува ово одлично утемељење слободним од узне- 
миравања: и можда никада и неће доћи време које може било коју напи- 
сану ствар сменити новом, или је променити у њену супротност. Али бу- 
дући да се мора рачунати да ће човечанство запасти у невоље и опасности, 
било нехотице или с намером, углавимо неколико прописа који се тичу и 
таквих околности, да би се унапред могли упознати с оним што је потреб- 
но чинити, те да можете имати спасоносне савете спремне у часу када вам 
буду неопходни, и да не морате трагати за оним што је потребно уради- 
ти бивајући необезбеђени и тиме још подложнији западању у безизлазне 
околности. Можете ви постати сасвим радини људи, и навикавати своје 
душе часним понашањима, и тако поседовати и наследити земљу без ра- 
това; тако да никакав туђин неће повести рат за њу и тако вас напасти, 
нити ће се ико некаквом унутрашњом побуном за њом машити, при чему 
можете чинити ствари које су супротне ономе што су предузимали ваши 
очеви, и тако занемарити законе које су они установили. А можете и нас- 
тавити да се придржавате тих закона што их је Бог потврдио и вама уру- 
чио. Сходно томе, нека све врсте ратних дејстава, било да вас задесе сада 
у ваше властито доба, или касније у доба ваших потомака, буду извођене 
изван ваших граница: али када будете решени да пођете у рат, пошаљите 
изасланике и гласнике онима који су ваши својевољни непријатељи, јер је 
правично да према њима најпре употребите речи пре но што дође до упо- 
требе оружја; и уверите такве да иако имате бројну војску, опскрбљену 

коњима и оружјем и, поврх свега, Бога, милосрдног према вама и спрем- 
ног да вам помогне, ви ипак не желите да будете присиљени да се против 
њих борите, нити да од њих узимате оно што поседују, а што ће у случају 
борбе заиста и бити наша добит, али што они немају никаквог разлога да 
желе да ми присвојимо за себе. Па ако вас они послушају, биће исправно 
да са њима сачувате мир; али ако се они уздају у сопствену снагу као над- 
моћнију од ваше и неће да учине праведну ствар, поведите војску на њих, 
учинивши од Бога вашег врховног Заповедника, али задуживши као Ње- 
говог намесника онога међу вама који је најхрабрији; јер је постојање ви- 
ше различитих заповедника, осим тога што је препрека дејствима која мо- 
рају бити изненадно изведена, само сметња онима који под њима војују. 
Водите војску која је чиста и саздана од изабраних људи, таквих који рас- 
полажу ванредном снагом тела и чврстином душе; али уклоните из ње 
плашљиве да не би одбегли за време борбеног дејства и тако донели пред- 
ност непријатељима. Такође допустите да оду они који су у последњи час 
себи подигли куће, те тако нису у њима живели током године; као и оне 
који су посадили винограде и још нису пробали своје плодове — сви так- 
ви нека продуже до своје земље, а такође и они који су заручени или су не- 
давно венчани, да не би такви у којима су снажна осећања према раченим 
стварима били одвише обзирни према својим животима и, штедећи себе 
за оваква уживања, због својих жена постали добровољне кукавице." 

42) „Када подигнете ваш логор, водите рачуна о томе да не чините 
ништа што је окрутно. И када сте заузети опсадом, и када тражите брв- 
на за прављење ратних направа, не огољујте земљу тако што ћете сећи 
стабла која носе плод, већ их поштедите увиђајући да су она створена за 
добробит људи, и када би могла говорити с правом би вас укорила стога 
што, иако ни на који начин нису узроци рата, од њега пате јер се непра- 
вично према њима опходите, те би се, да су за то кадра, покренула и одсе- 
лила у другу земљу. Када поразите своје непријатеље у бици, побијте оне 
који су се против вас борили, али оставите остале у животу, да вам мо- 
гу плаћати данак, с изузетком народа Канаанита: јер њих морате у потпу- 
ности уништити.“ 

43) „Водите рачуна, поготову у биткама, да ниједна жена не носи одећу 
мушкарца, нити мушкарац одећу жене.“ 

44) Ово је облик државне управе којег нам је оставио Мојсије. Штави- 
ше, он је већ предао законе у писаном облику четрдесете године [након 
изласка из Египта], а о њима ћемо говорити у нашој следећој књизи. Што 
се тиче наредних дана (јер је Мојсије у низу дана непрестано окупљао на- 
род) он током њих пренесе благослове свима, а клетве онима који не бу- 
ду живели у складу са законима већ буду кршили дужности којих им бе- 
ше наложено да се држе. Након овога, он прочита народу једну песму на- 
писану у шестостопном стиху и завешта им је у светој књизи; она је садр- 
жавала предвиђање онога што ће се касније догодити, и заиста су нам се у 
складу са њом све ствари до данас и догађале, а и догађају се још увек, и у 
њој се Мојсије ниједном и ни најмање није удаљио од истине. Сходно ово- 
ме, он предаде све ове списе првосвештенику, заједно са ковчегом у који 

је такође положио и оних десет заповести урезаниху плочама. Затим их је 
пренео у табернакул и замолио људе да, када буду освојили земљу и у њој 
се населили, не забораве увреде Амалекићана, већ да поведу рат против 
њих и казне их за несрећу коју им ови нанеше док Јевреји беху у пустињи; 
и да када буду поседовали земљу Канаанита, и када, као што морају учи- 
нити, буду затрли све живље које ову настањиваше, подигну олтар који 
ће стајати наспрам излазећег сунца, недалеко од града Сихема и између 
две планине — горе Гаризин, смештене с десне стране, и оне зване Ебал, 
са леве. И нашу би војску требало тако поделити да по шест племена ста- 
ну на сваку планину, а са њима Левити и свештеници. А онда нека најпре 
они који почивају на гори Гаризин почну молити за најблагодатније бла- 
гослове онима који беху ревносни у обожавању Бога и у држању закона, 
и који нису одбијали оно што им је Мојсије говорио; за њима и други тре- 
ба да такође молитвама зажеле сваку врсту среће; а када ови последњи до- 
врше сличне молитве, нека их они први хвале. После тога нека се клетва- 
ма проклињу они који су прекршили законе, при чему две скупине једна 
другој нека наизменично одговарају на начин потврђивања онога што је 
речено. Мојсије је такође написао и ове благослове и клетве, да би их они 
могли у целости унапред научити и да никада не буду заборављени у вре- 
менима која долазе. А када беше спреман да умре, он записа ове благосло- 
ве и клетве на олтар, са сваке његове стране; потом рече народу да уста- 
не и принесе жртве и понуди жртве-паљенице, јер после тога дана они на 
том олтару више никада неће поново жртвовати, јер ће то бити незако- 
нито. Ово, дакле, беху прописи Мојсијеви, а народ јеврејски још увек жи- 
ви према њима. 

45) Следећег дана Мојсије поново окупи народ у сабор, заједно са же- 
нама и децом, с тим да чак и робови беху присутни како би се и они са- 
ми преко завета могли обавезати на испуњавање ових закона, те да, пра- 
вилно разумевајући значење Бога у њима, не могу, чак ни у корист својих 
рођака или из страха за ма кога, или из ма којег другог порива, помисли- 
ти да иједну другу ствар претпоставе овим законима и тако их прекрше. 
У случају да ма ко њихове крви, или из неког посебног града, покуша да 
преиначи или поништи устројство њихове власти, требало би се одмах 
таквима осветити, једнако сви заједно и свако понаособ; а када такве не- 
послушнике поразе, требало би разорити њихове градове до темеља, и, 
уколико је могућно, не оставити ни најмањи траг те махнитости; али уко- 
лико нису кадри да предузму такву освету, требало би да просведују го- 
ворећи да им је то што је учињено наметнуто против њихове воље. Мој- 
сије ово наложи, а народ се заветом обавеза да ће тако и чинити. 

46) Мојсије их такође поучаваше на који ће начин њихове жртве би- 
ти најприхватљивије Богу; и какви морају полазити у рат, користећи све- 
то камење (на сакралном прснику њиховог првосвештеника) као путо- 
каз 52 , као што сам раније објашњавао. И Јошуа такође прорицаше у при- 
суству Мојсијевом. Па након што Мојсије подсети на све оно што је учи- 
нио за очување народа јеврејског, једнако у ратовима и у миру, и како им 
је саставио основе закона и опскрбио их одличним обликом управљања, 

он предсказа, по ономе што му је Бог објавио, да ће, уколико буду прекр- 
шили такво установљено богоштовље, искусити следеће патње: њихова 
земља биће испуњена ратним оруђима њихових непријатеља, њихови ће 
градови бити разорени а храмови њихови спаљени како би могли бити 
продани као робље, јер се за такве људе неће имати сажаљења у њиховим 
страдањима; и они ће се тада покајати, али им тада то покајање неће до- 
нети никакво олакшање у њиховим патњама. „Па ипак ће“, рече Мојсије, 
„Бог који је основао ваш народ, обновити градове вашем становништву, 
све заједно са храмом; али ви ћете губити све ове предности Божије до- 
бродати не само једном, него често.“ 

47) Након што Мојсије поново охрабри Јошуу да поведе војску против 
Канаанита, говорећи да ће му Бог помагати у свим његовим ратним преду- 
зећима, и након што благослови цели народ, он најпосле рече: „Будући да 
одлазим својим прецима, а Бог је одредио да овај дан буде дан мог поласка 
к њима, ја му узвраћам захвалношћу док сам још жив и овде окружен вама, 
благодарећи му за дарове провиђења што их је над вама изливао, а који не 
само да нас избављаху из патњи под којима страдавасмо, него и удељива- 
ху што је потребно за наше благостање и напредак; такође захваљујем и за 
то што Он стојаше као помоћ уз мене у свим невољама која морадох под- 
носити, и у свим домишљањима до којих сам се морао довинути у својој 
бризи за вас, како бих побољшао услове вашег живљења; хвала му, дакле, 
за све оне прилике у којима се показиваше нама тако неизмерно наклоње- 
ним. Јер биће најпре истина да Он беше тај који је управљао свим нашим 
подухватима и доводио их до срећног разрешења, учинивши од мене тек 
свог опуномоћеног заповедника и посредника у свим оним збивањима у 
којима Он беше вољан да вам донесе добра. Због тога сматрам исправним 
да благословим ту божанску силу која ће се о вама старати и у временима 
која долазе, како бих бар тим благословом могао узвратити за све што сам 
Њему дужан, те да за собом оставим памћење према којем смо обавезни да 
Га уз све почасти обожавамо, чувајући ове законе који су најодличнији дар 
од свега онога што нам је уделио или што ће нам, ако продужи са истом 
наклоношћу, уделити у потоњим временима. Извесно је да је људски зако- 
нодавац грозан непријатељ када су његови закони повређени и учињени 
безвредним. А нека никада не искусите оно незадовољство Божије које би 
било последица вашег одбијања Његових закона што их је Он, који је ваш 
Творац, вама једном дао.“ 

48) Након што Мојсије изговори ово на крају свог живота, и након што, 
уз последње благослове, прорече шта ће се догодити сваком од јеврејских 
племена, народ поче нарицати толико да чак и жене ударањем у груди да- 
доше одушка дубокој стрепњи пред оним што их чекаше када он буде пре- 
минуо. Деца још и више плакаху, будући немоћна да уздрже своју жалост, 
показујући тако да су чак и у свом раном узрасту била свесна Мојсијеве 
врлине и његових величанствених дела; и заиста, тада изгледаше као да се 
одвија такмичење између младих и старих у томе ко ће највише жаловати 
за вођом. Стари туговаху јер су знали каквог брижног чувара бивају ли- 
шени, те тако оплакиваху наредна времена у којима ће морати да буду без 

њега; али млади туговаху не само због тога, већ и зато што се тако задеси 
да буду остављени без њега пре него што су у пуној мери могли појмити 
и искусити његову врлину. И не беше никог ко би правио питање од неу- 
мерености ове туге и јадиковања целога народа због онога што ће се до- 
годити самом законодавцу; јер, иако он беше од Бога упућен да неће сме- 
ти да буде свладан у часу наиласка смрти, будући да је његов одлазак био 
угодан вољи Божијој и у складу са природним законом, ипак га оно што 
се догађало с народом намах обузе, те и он сам поче плакати. Па када на- 
покон пође до места где је требало да ишчезне из погледа људства, они га 
следише наричући; али Мојсије махну руком онима који од њега беху да- 
леко, и замоли их да у миру остану позади, док оне који беху близу пре- 
клињаше да не чине његов одлазак још тужнијим. Чувши то, они нађо- 
ше да су дужни да му учине ту услугу, и да га пусте да оде на начин који 
је сам изабрао; те се тако уздржаше од даље пратње, ипак се још свеједна- 
ко један к другом повијајући под теретом плача. Једини који преосташе у 
пратњи беху чланови сената, Елеазар, првосвештеник, и Јошуа, наследни 
заповедник. Па чим стигоше до планине зване Абарим (која је врло висо- 
ка, и смештена наспрам Јерихона, а која онима који се на њој нађу пружа 
поглед на највећи део земље канаанске), Мојсије распусти сенат. Па како 
пође да још једном загрли Елеазара и Јошуу, и док је још размењивао речи 
с њима, изненада се над њим заустави један облак и он ишчезе у извесном 
процепу, онако како је сам у светим књигама навестио, да и он као смр- 
тник без страха умире, да се људи не би усудили да кажу како је због своје 
узвишене врлости једноставно [без смрти] отишао Господу. 

49) Мојсије је живео стотину и двадесет година, а трећину овог вре- 
мена мање један месец он је био народни владар. Преминуо је последњег 
месеца у години, који Македонци називају Диструс, а ми Adap, и то првог 
дана у месецу. Био је човек који је све што од људи икада живљаше пре- 
вазилазио у проницљивости, као и у налажењу најбољег начина примене 
онога што му је та проницљивост саветовала да учини. Имао је веома благ 
и умилан начин говора и обраћања мноштву, а у погледу других својста- 
ва мора се истаћи његов потпуни надзор над својим страстима — то јест, 
уколико је он уопште имао таквих нагона у својој души, или их је пре по- 
знавао само по имену, препознајући их у другима али не и у себи самом. 
Био је и такав војни заповедник какав се ретко виђа, баш као и пророк 
каквог свет никада пре није упознао и у толикој мери поуздан да се за све 
оно што је објављивао није могло другачије него веровати да бива изго- 
варано гласом самог Бога. Тако га народ оплакиваше тридесет дана; и ни- 
када ниједна туга није тако дубоко ожалостила Јевреје као што је учини- 
ла смрт Мојсијева; и не само да они који су искусили његово управљање 
истовремено беху и људи који га довека осташе жељни, већ су и они који 
су касније проучавали законе што их је за собом оставио имали снажну 
жељу за његовом присутношћу — јер преко тих закона прибираху у цели- 
ну величанствену врлину којом је располагао овај велики човек. И нека 
ово буде довољно казивања о начину смрти Мојсијеве. 

ПРВО ПОГЛАВЉЕ 


КАКО ЈЕ ЈОШУА, ЗАПОВЕДНИК ЈЕВРЕЈА, ПОВЕО РАТ ПРОТИВ КА- 
НААНИТА, ПОБЕДИО ИХ И ЗАТРО, И ПОТОМ ПОДЕЛИО ЊИХОВУ 
ЗЕМЉУ ПЛЕМЕНИМА ИЗРАЕЛА 

1) Када је Мојсије одведен од људи на већ описан начин, и када су 
окончане све свечаности које су пратиле његово оплакивање а туговање 
за њим било свршено, Јошуа заповеди народу да се спреми за ратни по- 
ход. Такође је одмах послао уходе преко Јерихона како би открио каквим 
снагама располаже противник и какве су његове намере. При том је по- 
дигао логор у строгом поретку, намеравајући да што скорије пређе Јор- 
дан када за прелазак буде погодно годишње доба. Затим позва к себи вође 
племене Рубеновог, као и старешине племена Гадовог [и половине пле- 
мена Манасијиног], будући да је другој половини овог последњег племе- 
на допуштено да се, заједно са Рубенитима и Гадитима, насели у земљи 
Аморићана, која је по величини била седми део земље Канаан, а затим све 
окупљене подсети на оно што је обећао Мојсију, те их наговараше да се 
— у име старања што га је Мојсије показивао за њих, не марећи при том 
за све оне патње што их је због њих поднео — сада, управо сада када је он 
мртав, и у име опште добробити, сви заједно припреме и испуне оно што 
су обећали. Тако он поведе педесет хиљада људи који су га пратили у бр- 
зом наступању од Абиле до Јордана, дакле путем у дужини од шездесет 
фурлонга. 

2) Чим је подигао логор послане уходе се изненада вратише, током 
свог одсуства добро се упознавши са укупним стањем Канаанита; оно 
што су пре свега открили беше исход потанког осматрања положаја града 
Јерихона, којем су се могли одати без узнемиравања, захваљујући чему су 
могли разабрати који делови градских зидина баху јаки а који за одбрану 
непоуздани, као и које су међу капијама толико слабе да могу обезбедити 
поуздан улаз њиховој војсци. Они људи које су успут срели, нису на њих 
обратили посебну пажњу, будући да су их сматрали само за странце који 
су веома радознали да запазе све на граду, те их не држаху за непријатеље. 
Али, када су се одморили у извесној гостионици која се налазила близу 
зидина, а у коју су дошли спремивши се да вечерају, те када закуска бе- 
ше готова а они помишљали како ће поново изићи, сазнаше да се пово- 
дом њих градом раширио глас који је стигао и до краља — да се, наиме, у 
земљи налазе извесни људи који су дошли из јеврејског логора да као ухо- 
де осмотре град, те да се они налазе у крчми чија је власница извесна Ре- 
хаб — те уходе посташе веома забринуте због велике могућности да бу- 
ду откривени. Краљ је, пак, са своје стране одмах послао људе по њих, на- 
ложивши им да их ухвате и доведу до њега, како би их могао ставити на 
муке и таквим испитивањем сазнати са каквим су послом дотле доспе- 
ли. Чим је Рехаб схватила да долазе ови краљеви људи, она сакри уходе 

иза ланених копрена, које су се сушиле на врху њене куће. А када краље- 
ви гласници дођоше она, пак, рече да су код ње заиста мало пре заласка 
Сунца вечерали неки непознати странци, али да су отишли, при чему за- 
сигурно могу још увек бити лако ухваћени уколико представљају какву 
претњу за град, или сличну опасност за самог краља. Тако ови гласници 
беху обманути од стране ове жене, те, не посумњавши ни на какву удеше- 
ност приче, пођоше својим путем не упуштајући се одвише у претресање 
гостионице, већ се одмах дадоше у гоњење оним путевима за које сматра- 
ху да су највероватнији правци одласка тражених људи, а посебно оним 
који је водио до реке — али о гоњенима не чуше више никаквог гласа, те 
тако одусташе од даљих напора. А након што се пометња смирила, Рехаб 
позва Јевреје да сиђу, пожелевши да њихов народ што је могуће пре дође 
у посед Канаана, када ће бити у могућности да је награде одговарајућом 
надокнадом за то што их је сачувала, памтећи у какву је опасност она се- 
бе због њих довела. Јер, у случају да је била ухваћена у њиховом скривању, 
она и њена породица не би могли избећи језивом мучењу; због свега тога, 
дакле, она умоли уходе да што пре пођу натраг к својима. Уз то затражи 
од њих да јој се закуну да ће њу и њену породицу поштедети када једном 
буду освојили град и при том побили све његове становнике, као што су 
се заветовали да ће учинити, а о чему она није имала никакве сумње, бу- 
дући да је већ била уверена у победу Јевреја преко свих оних божанских 
предсказања о којима је била обавештена. Тако јој уходе потврдише да јој 
заиста дугују захвалност за све оно што је већ за њих учинила и при том 
се заклеше да ће јој узвратити љубазност, и то не само речима већ и дели- 
ма. Али јој уз то дадоше и следећи савет: да када примети да ће град бити 
заузет, због сопствене безбедности спусти сва своја добра, и целу породи- 
цу, у крчму, па да овеси скерлетне конопе испред својих врата [или про- 
зора], да би заповедник Јевреја могао препознати њену кућу и побринути 
се да јој не буде нанесена било каква штета. „Јер“, рекоше гласници, „ми 
ћемо заповедника обавестити о свему што се догодило, а надасве о тво- 
ме старању да нас сачуваш. Али, уколико било ко од твоје породице стра- 
да у борби, немој за то нас кривити; ми, пак, усрдно молимо Бога у којег 
се заклињемо да те не учини незадовољном нама, те да о нама помислиш 
као о људима који су погазили своју заветне речи.“ Потом ови људи, ка- 
да се на описан начин договорише са женом, пођоше, и то тако што им за 
бекство послужи уже којим се спустише низа зид, па ускоро дођоше до 
јеврејског логора и испричаше народу све што им се догодило при њихо- 
вом обиласку града. А Јошуа такође пренесе првосвештенику Елеазару, 
као и сенату, оно на шта су се уходе зарекле жени по имену Рехаб, а сви 
они обећано примише на себе као сопствени завет. 

3) Ипак Јошуа, главни заповедник, беше у страху због преласка Јор- 
дана, будући да је река брзо протицала због јаке струје, а није се могла 
прећи ни мостовима јер на том месту преко ње ови никада дотле и не бе- 
ху постављени; па док он тако закључиваше да би, уколико би и покушао 
да подигне мост, непријатељи спречили његово довршавање, а од сплаво- 
ва Јевреји такође немаху ниједнога — њему се обрати Бог с обећањем да 

ће Он уредити реку тако да преко ње прелазак буде могућ, и то тако што 
ће повући највећи део њених вода. И тако Јошуа, после два дана, запове- 
ди војсци и целом народу да пређе преко на следећи начин: — Пре свих 
пођоше свештеници, носећи са собом ковчег завета; за њима су ишли Ле- 
вити носећи табернакул са свим оним светим сасудима који су припада- 
ли обреду жртвоприношења; потом је следило целокупно народно мно- 
штво, сређено по племенима, са женама и децом у средини, због тога што 
се бојаху да ће ови бити повучени и однесени матицом. Али чим су свеш- 
теници први закорачили у реку она се изненада показа прегазивом, бу- 
дући да се водена матица уздржа у дубини а нагомилани се песак показа 
на дну, због чега струја не беше нити толико јака нити превише брза да 
би могла односити својом сопственом силом; тако сви пређоше реку без 
икакве бојазни, будући да препознаше да се она налази управо у онак- 
вом стању у каквом је Бог обећао да ће је за њих довести; но свештеници 
и даље стајаху у средини реке, чекајући да цели народ прође и безбедно 
се домогне обале; а када сви срећно пређоше, свештеници и сами крето- 
ше изван корита, допустивши струји да потече слободно како је навикла. 
Сходно томе, река се, чим Јевреји из ње изиђоше, намах поново подиже, 
достижући своју претходну величину. 

4) Јевреји потом напредоваху педесет фурлонга, те подигоше логор на 
удаљености десет фурлонга од Јерихона. Ту Јошуа подиже олтар од каме- 
нова што су их старешине свих племена, на заповест пророка, извадили из 
речних дубина, како би касније били подсетници на раздвајање водене ма- 
тице те реке, и служили за понуду жртава Богу. На том месту они, дакле, 
прославише прелазак, а у околини нађоше велики број ствари које су до- 
тле прижељкивали: јер пожњеше затечено жито Канаанита, које тада беше 
управо дозрело, и узеше друга остављена добра као ратни плен; то беше у 
прави час, јер им се тада догоди да њихова дотадашња храна, коју су нази- 
вали мана, и којом су се хранили четрдесет година, први пут заказа. 

5) Будући да их за време док су Израелити све ово чинили Канаанити 
не нападоше, већ остадоше мирни унутар зидина свог града, Јошуа се од- 
лучи да започне опсаду. Те тако првог дана празновања [преласка] свеш- 
теници пронесоше ковчег завета, са извесним бројем наоружаних људи 
као чуварима. Ови свештеници пођоше напред, дувајући у својих седам 
труба и заклињући војску да се покаже храбром, па затим кретоше уоколо 
града, праћени сенатом; и након што свештеници дунуше у трубе, задр- 
жавши се засад искључиво на томе, они се вратише у логор. А када ово ис- 
то поновише још шест наредних дана, седмога дана Јошуа окупи сву војс- 
ку и остатак народа, те им изговори следеће добре обавести: да ће град 
тога дана бити заузет стога што ће се сам Бог постарати да им га управо 
тог дана додели, захваљујући рушењу зидова до којег ће доћи без икаквог 
њиховог труда. Он им, међутим, наложи да усмрте свакога кога се домог- 
ну, те да се нипошто не уздржавају од убијања њихових непријатеља, би- 
ло због умора или из сажаљења, али и да се не одају грабежи, јер ће тиме 
бити одвраћени од гоњења непријатеља док ови буду бежали; рече им и да 
при том такође убијају и животиње, али свеједнако не узимајући ништа за 



186 ЈУДЕЈСКЕ СТАРИНЕ 

своју личну корист. Он им такође заповеди да сви заједно донесу све оно 
што буде освојено од сребра и злата, како би ово могло бити издвојено 
као принос првородних плодова Богу ради Његовог величанственог под- 
вига, будући да ће та блага бити понесена из града којег су првог преузе- 
ли. Од свих људи, међутим, у животу треба да оставе само Рехаб и њене 
рођаке, због завета којим су се тој жени заклеле уходе. 

6) Након што ово изговори, Јошуа постави војску у борбени поредак, 
довевши је наспрам града; те тако они опет обиђоше около његових зиди- 
на, са ковчегом завета који иђаше испред њих, док свештеници подстре- 
киваху људе да буду ревносни у борби; па када укруг прођоше око града 
седам пута, и још на кратко застадоше, зид градски сам од себе поче па- 
дати, а да при том никакво ратно оруђе, нити иједна друга сила, не беше 
против њега примењена од стране Јевреја. 

7) Тако они уђоше у Јерихон и посекоше све људе које су тамо затекли, 
док ови бејаху препаднути изненађујућим урушавањем зидина, због чега 
њихова храброст намах постаде бескорисна а они сами не беху више ка- 
дри да се бране; тако су побијени, оставши закланих грла, неки на ули- 
цама а други затечени у њиховим кућама; и нико им не понуди помоћ, те 
тако пострадаше сви, чак и жене и деца; а град беше испуњен мртвим те- 
лима, и нико не успе побећи. Јевреји потом такође спалише цели град и 
земљу око њега, а у животу оставише само Рехаб и њену породицу, који 
су успели умаћи у крчму. А када ову жену доведоше до њега, Јошуа јој по- 
тврди да њој дугују захвалност за очување живота ухода, и уз то рече ка- 
ко он неће допустити себи да иза ње заостане у добротворству, после че- 
га је одмах дарива комадом земље, а и надаље је према њој гајио велико 
уважавање. 

8) Уколико је иједан део града дотле избегао ватри, сада га Јошуа разо- 
ри до темеља. Затим јавно огласи клетву 53 против његових становника, и 
против сваког ко икада буде желео да га поново изгради; а учинак клетве 
требало је да буде тај да онај који покуша зидање одмах по утемељењу ње- 
гових зидова буде лишен најстаријег сина, и да, након што га доврши, та- 
кође остане и без најмлађег мушког наследника. Али о ономе што се по- 
том овде догодило говорићемо касније. 

9) Након разарања у граду нађоше огромне количине сребра и злата, 
а поред ових и бакра, и све то сакупише изван града након што овај бе- 
ше разорен, и нико од војника не прекрши заветну реч, нити ишта пок- 
ра за своју личну корист. И тако све што беше отето Јошуа предаде свеш- 
теницима, да буде положено у њихове ризнице. И тако пострада Јерихон. 

10) Али међу њима беше извесни Ахар, син [Хармије, сина] Зебедије, 
из племена Јудиног, који пронађе краљевску одежду у целости изаткану 
од злата, као и комад злата који је тежио две стотине шекела; и — по- 
мишљајући да је веома неправедно да те трофеје што их је нашао ризи- 
кујући живот сада мора вратити и понудити Богу који за њима нема пот- 
ребе, док он, пак, који их одиста жели мора поћи без њих — он и ископа 
дубоки јарак у своме шатору, и положи благо унутра, претпостављајући 
да га неће сакрити само од својих сабораца, већ такође и од Бога. 

11) Место где је Јошуа подигао логор називало се Галгал, што означа- 
ва слободу, јер све откад пређоше Јордан, они себе гледаху као ослобође- 
не од страдања која поднеше под Египћанима и у пустињи. 

12) Неколико дана након пропасти која је задесила Јерихон, Јошуа 
посла три хиљаде наоружаних људи да заузму Аи, град смештен на гори 
изнад Јерихона. Али, бивајући на нишану људима из Аија, они беху од- 
бијени и изгубише тридесет шест својих људи. Када је вест о овоме стигла 
Израелићанима, учини их веома тужним и крајње неутешним, не толико 
због односа у којима су били са изгинулим л^удима — иако су ти који бе- 
ху побијени сви били ваљани, и људи који су надасве заслуживали уважа- 
вање — колико због очајања до које их овај догађај доведе. Јер, они су, на- 
име, поверовали да су заправо већ запосели земљу, те да увек могу враћа- 
ти војску из борби без губитка, као што им је Бог претходно обећао, а са- 
да неочекивано видеше како се њихови непријатељи осмелише успехом. 
Тако они навукоше саргију преко одеће, и наставише са оплакивањем и 
јадиковањем читавог дана, ни најмање не осећајући потребу за храном, 
одиста тешко примивши к срцу оно што се догодило. 

13) Када Јошуа виде војску тако силно погођену, уз то и обузету злим 
слутњама у погледу целог похода, он се окористи присношћу с Богом, ко- 
ме рече: „Нисмо дошли овако далеко ни због какве наше властите нагло- 
сти, иако сматрасмо себе кадрим да покоримо ову земљу нашим власти- 
тим оружјем, већ подстакнути Мојсијем, Твојим слугом у овоме циљу, 
због тога што нам Ти преко многих знакова обећа да ћеш нам ову земљу 
дати у посед, и да ћеш нашу војску увек учинити надмоћном над нашим 
непријатељима, те да ће нас, сходно томе, успех увек пратити јер је у скла- 
ду с Твојим обећањима; али стога што смо сада неочекивано осујећени, 
и зато што изгубисмо известан број наших војника, ми смо тиме ожало- 
шћени, те се нађосмо у страху да оно што си нам Ти обећао, а Мојсије про- 
рекао, не зависи од нас. И још нас више муче очекивања од будућности, 
стога што се сретосмо са таквом пропашћу при нашем првом покушају. 
Али нас Ти, о Њсподе, ослободи ових сумњи, јер си Ти кадар да нађеш лек 
за ову пометеност, дарујући нам победу која ће уједно одагнати жалост у 
којој се тренутно обресмо, и спречити наше неповерење у оно што у бу- 
дућности има доћи.“ 

14) Оваква заузимања Јошуа упути Богу, говорећи тако док, као беспо- 
моћан, лежаше ничице, на шта му Бог одговори да би требало да се најпре 
усправи и очисти свој дух од примисли које су у њега ушле; јер су, рече, 
„неке ствари које су ми посвећене безочно од мене украдене", те да је то 
разлог због којег им се догодио пораз. Па га упути да ће се, када потраже 
и казне увредитеља, Он постарати да задобију победу над њиховим не- 
пријатељима. Ово Јошуа одмах пренесе народу; и позвавши првосвеш- 
теника Елеазара и људе од утицаја, он баци коцке за свако племе посеб- 
но. А када коцка показа да је ово злодело починио један из племена Јуди- 
ног, Јошуа поново понуди коцку неколицини породица које том племену 
припадаху, чиме се разоткри истина да то злодело припада породици За- 
харовој; а када испитивање беше спроведено од човека до човека, они ух- 

ватише Ахара који, након што га Бог доведе до ужасне невоље, није могао 
да порекне чињеницу. Тако он признаде крађу и донесе оно што је узео у 
средиште окупљених, после чега одмах беше погубљен, те тако не пости- 
же ништа друго до да буде сахрањен по ноћи и на сраман начин, а такво 
што и беше примерено осуђеном злочинцу. 

15) Након што је тако спрао грех с људства, Јошуа их поведе против 
Аија; па залегавши током ноћи у бусију око града, он нападе непријатеље 
чим свану; али, будући да су се ови због своје пређашње победе накупи- 
ли срчаности против Израелита, Јошуа учини тако да поверују како се 
Јевреји повлаче, те их на тај начин извуче далеко изван града, будући да су 
Канаанити с презрењем веровали да се све догађа као у претходној бор- 
би и да они одиста гоне своје непријатеље; али Јошуа изненада заповеди 
својој војсци да се окрене и постави се наспрам противника. Затим даде 
знак онима који су дотле лежали у заседи, позвавши тако и њих у борбу, 
те на тај начин они изненадно провалише у град у којем остатак станов- 
ништва беше посве збуњен, јер се затекоше на зидинама док осматраше 
шта ће се догодити са онима који су напустили град. Тако тај део Јошуи- 
не војске заузе утврду и посече све које су затекли, а сам Јошуа натера оне 
који су га гонили на блиску борбу у којој их разби, те ови почеше бежати 
према граду; али када већ беху догнани до града, верујући да их ту неће 
моћи досегнути, чим схватише да је овај заузет и спаљен заједно са њи- 
ховим женама и децом, почеше распршено лутати по пољу, не бивајући 
више кадри да се одбране, јер нису имали никога ко би их у томе подр- 
жао. Пошто ова пропаст људи Аија беше довршена иза њих остаде велики 
број деце, жена и служинчади, као и огромна количина покућства. Јевреји 
присвојише још и многа стада разне стоке, као и велику суму новца, јер то 
беше богат крај. А када се Јошуа врати у Галгал, он све што је отето разде- 
ли међу војницима. 

16) Али када Гибеонити, који су живели у близини Јерусалима, виде- 
ше каква је беда снашла становнике Јерихона и оне из Аија, па, увидевши 
да и њих у најскорије време чека исто ужасно страдање, нађоше да је бес- 
корисно да траже милосрђе од онога који је повео рат чији је исход морао 
бити потпуно уништење народа Канаана; већ они позваше људе Цефира- 
ха и Кирјатјерима, који беху њихови суседи, да са њима направе савез, ре- 
кавши им да нико од њих неће моћи да избегне опасности у којој се сви 
заједно налазе уколико их Израелити предухитре и пођу на њих. Па када 
их тако наговорише, и ови се решише да узнастоје да избегну снаге Из- 
раелита. Сходно томе, они заједно и према договору послаше изаслани- 
ке Јошуи како би с њим успоставили пријатељски савез, а ови изасланици 
беху они међу грађанима који за такву мисију беху најдоказанији и најс- 
пособнији да учине оно што је најбоље за све. Ови изасланици, међутим, 
нађоше да је одвише опасно да признају да су Канаанити, уверени како ће 
само уз помоћ извесног лукавстсва успети да избегну опасност — гово- 
рећи, наиме, како немају никакве везе са Канаанитима, већ да пребивају 
на великој удаљености од њих; и још додајући како су прешли дуг пут и 
дошли издалека због угледа којег је Јошуа стекао својом врлином. Па када 

се тако и догоди, они као знак истинитости изговореног показаше одећу у 
којој беху, јер ова, рекоше, беше нова када су пошли, али од дужине пута 
постаде веома похабана — док је истина била да су они понели поцепану 
одећу за такав случај при којем би Јошуу морали уверавати у своје речи. 
Тако они стадоше усред јеврејског мноштва и изјавише да су послани од 
стране народа Гибеона и околних градова, који сви беху веома удаљени од 
земље у којој се сада нађоше, како би направили пријатељски савез са њи- 
ма, и то под условима који беху уобичајени међу њиховим прецима; јер 
када схватише да је, по милости Божијој и Његовом дару Јеврејима, овима 
удељено поседовање земље Канаана, изасланици рекоше да им је због тога 
веома драго, те да желе да буду признати у број њихових грађана. Тако су 
говорили изасланици, те, показујући знаке свога дугог путовања, замоли- 
ше Јевреје да пристану на склапање пријатељског савеза с њима. Сходно 
томе, Јошуа, који поверова у то што рекоше — да не припадају народу Ка- 
наанита — ступи у понуђени савез, а првосвештеник Елеазар се, заједно 
са сенатом, закле да ће их уважавати као пријатеље и савезнике, те да неће 
покушати ништа што би било неправично према њима; поврх свега, и ос- 
тало људство се сагласи са заветима које дадоше дошљацима. Тако ови 
људи, добивши преваром оно што су желели, пођоше кући; али када Јо- 
шуа поведе војску до земље у подножју планина тог дела Канаана, он нај- 
зад увиде да Гибеонити пребивају недалеко од Јерусалима, и да припадају 
лози Канаанита; те он посла по њихове владаре и прекори их због прева- 
ре којој су га изложили; али се ови у прилог свом понашању позваше на то 
како нису имали другог начина да се спасу до тог, те да су стога били при- 
сиљени да прибегну варци. Чувши то, Јошуа позва Елеазара и сенат, који 
су сматрали да је правично да од ових људи направе заједничке слуге, али 
да не крше завет којег су им дали; па затим владарима наложише да се по 
томе равнају. И такав, дакле, беше начин што га ови људи смислише како 
би нашли безбедност и сигурност испред пропасти која већ беше спрем- 
на да се на њих обори. 

17) Краљ Јерусалима, међутим, прими к срцу то што су Гибеонити 
пребегли Јошуи; стога он, напротив, сад позва краљеве суседних наро- 
да да се удруже и пођу у рат против Јевреја. Када Гибеонити видеше ове 
краљеве, којих беше четири, поред јерусалимског краља, и схватише да 
су ови подигли логор покрај једног извора недалеко од њиховог града, 
при том, по свему судећи, решени да га опсаде, они позваше Јошуу у по- 
моћ; јер такав беше њихов положај: будући да су очекивали да ће бити 
уништени од стране ових Канаанита, они претпоставише да — због скло- 
пљеног пријатељског савеза са Јеврејима — могу бити спасени од стране 
оних који су дошли да униште Канааните. И заиста, Јошуа похита са свом 
својом војском у помоћ, те се, марширајући ноћ и дан, наједном појави 
пред непријатељима управо у часу када су они затварали опсаду; па када 
их у борби порази, он их поче јурити, гонећи их низ обронке планина. То 
место беше звано Вет-Орон, а Јошуа ту такође препозна да је Бог уз њега, 
јер се овај огласи муњама и грмљавином, као и пљуском који беше обил- 
нији него обично. Поврх тога, догоди се да дан беше продужен како ноћ 

не би одвише брзо дошла, те да буде сметња ревности са којом су Јевреји 
гонили своје непријатеље; а ово трајаше толико да Јошуа ухвати краљеве, 
који се беху сакрили у једној пећини у Македаху, и потом их погуби. Да 
је овај дан тако био продужен, те да је трајао дуже но обично, казано је у 
књигама положеним у Храму. 

18) Након што су тако уништени краљеви са којима је заратио а који 
су желели да казне Гибеоните, Јошуа се поново врати у планинске делове 
Канаана; а када начини велики покољ међу тамошњим живљем и задоби 
велики плен, повуче се у логор у Галгалу. Због свега учињеног крете ве- 
лики глас међу суседним народима о храбрости Јевреја, а они који чуше 
колики је број људи већ уништен силно се уплашише. Те се тако краље- 
ви који су пребивали на гори Либану, а који беху Канаанити, и они Кана- 
анити насељени у равници, скупа са савезницима из земље Филистина- 
ца, удружише и подигоше логор у Бероту, граду у горњој Галилеји, неда- 
леко од Кадеша, који се и сам налази у Галилеји. Број ове војске износио 
је три стотине хиљада оклопљених пешака и десет хиљада коњаника, као 
и двадесет хиљада бојних кола. Оволико мноштво непријатеља застраши 
једнако Јошуу и све Израелите, те они, уместо да буду испуњени надама 
у нови успех, беху празноверно уплашени, затечени под притиском изне- 
надног ужаса. Али их Бог прекоре због тог страха у којем се нађоше, те их 
упита да ли им је потребна већа помоћ од оне коју им Он може пружити, 
истовремено им обећавши да ће савладати непријатеље; при том им из- 
да и непосредну заповест да онеспособе коње непријатеља и запале њи- 
хова бојна кола. Од ових се обећања Јошуа испуни храброшћу и реши се 
да изненада пође на непријатеље, па се након пет дана марширања поја- 
ви пред њима и ступи у тако страховиту битку да они који су о њој чули 
нису могли поверовати у број побијених људи. Јошуа је поново предузео 
и гоњење пораженог противника, и тако уништио читаву непријатељску 
војску с изузетком неколико преживелих, а сви су њихови краљеви пали 
у борби. Покољ беше такав да док су узалуд трагали за новим људима које 
би убијали, а Јошуа покла и њихове коње и спали њихова кола, те прође 
целом земљом без икаквог даљег отпора, јер се више нико није усуђивао 
да ступи против њега у борбу. А он је продужио даље са освајањима, оп- 
сађујући градове и убијајући сваког на кога би наишао. 

19) Тако је прошла и пета година, и не беше више ниједног Канаани- 
та да је преостао, осим оних који су се повукли у утврђена места најснаж- 
нијег отпора. Зато је Јошуа померио логор до планинског дела земље и 
сместио табернакул у граду Силоху, јер се овај чинио за то прикладним 
због лепоте свог положаја, све док им њихови послови не буду допусти- 
ли да изграде храм. Одатле је Јошуа пошао до Сихема, заједно са свеколи- 
ким народом, и подигао олтар на месту на које је Мојсије претходно упу- 
тио. Затим је поделио војску и једну њену половину сместио на планини 
Гаризин, а другу на планини Ебал на којој се и налазио олтар, а ту је та- 
кође задржао и Левите, као и свештенике. А након што су принели жртве 
и огласили [благослове и] клетве, те их оставили урезане на олтару, они 
се вратише у Силох. 

20) Али сада Јошуа већ беше стар, и уочаваше како најтврђи градови 
Канаанита неће бити лако запоседнути, не само стога што су ови заузима- 
ли неосвојиве положаје, већ и због снаге самих зидина који беху подигну- 
ти свуда около градова; укратко, природни положај терена био је такав да 
је онемогућавао опсаду и морао непријатеље довести до безнађа у погле- 
ду њиховог освајања. Јер, како су Канаанити благовремено сазнали да су 
Израелити пошли из Египта како би њих уништили, они су све то време 
провели у ојачавању својих градова. Због тога Јошуа сазва народ у сабор 
на планини Силох; а када људи дођоше са великом журбом и ревношћу, 
он им указа на то какве су све велике успехе задобили и каква су славна 
дела већ учињена, таква да су одиста достојна Бога који им је све то омо- 
гућио, као што су и вредна врлине закона које су они следили. Такође им 
скрете пажњу на то да су савладали тридесет једног краља који се усудио 
да против њих ступи у борбу, те да је свака војска, ма колико велика била 
и ма колико се уздала у своју снагу, која је ушла у борбу против њих, би- 
ла потпуно уништена, тако да, све у свему, није више преостало много од 
наследника тих поражених непријатеља. А што се тиче градова, иако су 
неки од њих заузети, ипак ће морати освојити и друге, али ће за то бити 
потребни дуже време и исцрпљујуће опсаде, једнако због снаге њихових 
зидина и због поверења што га због те снаге браниоци имају у себе. Узев- 
ши све у обзир, Јошуа беше мишљења да је разумно да она племена која 
су са њима кренула дошавши с оне стране Јордана, и која су узела учешћа 
у свим дотад поднесеним опасностима, јер сви међусобно беху рођацима, 
сада могу бити распуштена и људи послани домовима, примивши захвал- 
ност за сав труд што су га поднели скупа са остатком јеврејског народа. 
Осим тога, Јошуа је сматрао да је упутно послати по једног човека од сва- 
ког племена — и то таквог који би располагао осведочењем своје ванред- 
не врлине — који ће верно премерити земљу, и без икаквих злоупотреба 
или варања обавестити остале о њеној стварној величини. 

21) Након што је овако говорио, Јошуа нађе да окупљено мноштво 
уважава и потврђује његове предлоге. Тако он посла људе да премере њи- 
хову земљу, а с њима посла и неколицину геометара, који се нису могли 
лако преварити у погледу истине о њеној величини, захваљујући њиховој 
великој вештини у том знању. Јошуа им такође даде у задатак и да проце- 
не који је то део земље који је најплоднији, а који није толико добар — јер 
је таква природа земље Канаан, где се могу видети велике равнице, так- 
ве које су ванредно погодне за обделавање, и које се, упоређене с осталим 
деловима земље, могу држати прекомерно плодним; али, уколико би биле 
упоређене са пољима око Јерихона, као и са онима која припадају Јеруса- 
лиму, изгледале би као посве безвредне. Па иако се испостављало да ови 
људи имају веома мало овакве врсте земље, а да је остатак углавном пла- 
нинског састава, ипак ови последњи не заостајаху много за осталима због 
њихове велике крепкости и лепоте. Због ових разлога Јошуа сматраше да 
би земља требало да племенима буде раздељена према процени вреднос- 
ти њених својстава, а не по величини, будући да се често дешава да јед- 
на акра одређене врсте земљишта вреди колико хиљаду акри неке друге 

врсте. Тако људи који беху послати с овим задатком, а којих беше десето- 
рица, пропутоваше целом земљом, и направише процену њених делова, 
и после седам месеци дођоше до Јошуе у Силох, где су Јевреји подигли та- 
бернакул. 

22) Тако Јошуа узе крај себе Елеазара и сенат, а са њима и старешине 
племена, па расподели земљу на девет племена и још половину племена 
Манасијиног, водећи рачуна да пространост делова буде у складу са ве- 
личином сваког племена. И тако, када бацише коцке, Јуди припаде горњи 
део Јудеје, досежући све до Јерусалима, а ширином до језера Содом. Осим 
тога, у коцки овог племена беху и градови Акарон и Газа. Коцка Симеоно- 
ва, који беше други, укључивала је део Идумеје која се граничи са Егип- 
том и Арабијом. Што се тиче Венијамита, њихова коцка паде тако да им 
припаде земља која је дужином сезала од реке Јордана до мора, али шири- 
ном беше ограничена Јерусалимом и Бетелом; тако је ова коцка додељи- 
вала најужу земљу, а због њене вредности, јер је укључивала у себе Јери- 
хон и Јерусалим. Племе Ефраимово коцком доби земљу која је у дужину 
сезала од реке Јордана до Гезера, али у ширину све од Бетела па до Велике 
равнице. Половина племена Манасијиног доби земљу од Јордана до града 
Дора, али у ширину досезаше до града Бехема, који се данас зове Скито- 
полис. После ових на ред је дошло племе Исахарово, чијој земљи граница 
у дужину беше гора Кармел и река, а у ширину гора Тавор. Земља племе- 
на Завулоновог укључивала је простор који се протезаше све до Гениса- 
ретског језера, и којем припадаху Кармел и море. Племе Асерово добило 
је део који се називао Долином, јер он долински и беше, као и сав онај део 
земље који лежи наспрам Сидона; град Арк, који се још назива и Актипус, 
такође је припао Асеру. Нефталити добише најисточнији део, све до гра- 
да Дамаска и Горње Галилеје, према гори Либан и изворима Јордана који 
истичу из те планине; то јест, све до оног дела чије границе припадају гра- 
ду Арку. Земља која је припала Данитима укључивала је онај део Долине 
који је гледао према страни Сунчевог заласка, и беше омеђена Азотусом 
и Дором; такође су добили и целу Јамнију и Гат, почевши од Екрона па до 
оне планине где почиње посед племена Јудиног. 

23) На овај је начин Јошуа поделио шест народа који носе имена сино- 
ва Канаана, заједно са њиховом [негдашњом] земљом, да буду запоседну- 
те од стране девет и по јеврејских племена; Мојсије је, пак, већ расподелио 
земљу Аморићана, који су и сами такође названи по имену једног од си- 
нова Канаанових, на два и по племена, као што смо раније показали. Али 
делови око Сидона, као и они који су припадали Аркитима, Аматитима и 
Арадијанима, још не беху у њиховом пуном располагању. 

24) Али је сада Јошуа био спречен својим годинама да доврши оно што 
је намеравао (а они који су га наследили у управљању мало су бринули о 
ономе што је опште добро); тако он заповеди сваком племену да не оста- 
ве у животу ниједног од расе Канаанита у земљи коју су деобом добили 
у посед, јер их је Мојсије унапред уверио да је то услов да могу мирно по- 
чивати у благостању, као и да њихова властита сигурност и држање зако- 
на у потпуности зависе од тог услова — нестанка Канаанита. Поред свега, 

Јошуа им наложи да дају тридесет осам градова Левитима, будући да су 
ови већ добили десет градова у земљи Аморићана; а три од ових он про- 
писа за оне који беже од освете, како би се у њима могли безбедно наста- 
нити; јер Јошуа беше веома обзиран да не буде ништа неиспуњено од оно- 
га што им је Мојсије заповедио. Ови градови, дакле, беху: од племена Ју- 
диног, Хеброн; од племена Ефраимовог, Сихем; и од племена Нефталија, 
Кадеш, који се налази у горњој Галилеји. Такође је и разделио оно што је 
од плена још увек остало нерасподељено, а тога беше веома много; због 
тога они имаху приливе великих богатстава, како сва племена заједно, та- 
ко и свако понаособ, а која се састојаху од злата, одеће и покућства, поред 
мноштва грла стоке, чији се број не може ни утврдити. 

25) Када је све ово окончано, Јошуа сазва читаву војску, те овако про- 
збори војницима оних племена која беху насељена с друге стране Јордана 
— јер је од ових било педесет хиљада својеручно наоружаних људи који 
су пошли у рат заједно са осталима: „Будући да нам је Бог, који је Отац и 
Господар јеврејског народа, сада дао ову земљу у посед и обећао нам да ће- 
мо је заувек уживати као своју властиту, и будући да сте ви по Његовој 
заповести са готовошћу понудили своју помоћ када год нам је она била 
потребна — сматрам да је правично да сада, када су све тешкоће оконча- 
не, вама буде допуштено да уживате у доколици, те да бисмо се ми огре- 
шили о вашу предану помоћ када бисмо је даље продужавали; дакле, уко- 
лико ми икада будемо поново имали потребе за њоме, можемо је спрем- 
ну добити у свакој будућој нужди, те вас сада више нећемо оптерећива- 
ти даљим испомагањем у садашњим околностима. Зато вам ми, дакле, уз- 
враћамо захвалношћу за учешће у свим опасности које сте прошли с на- 
ма, и ту захвалност не чувамо само за ову прилику, већ ћемо увек према 
вама бити тако расположени. Јер је свакако добро памтити своје прија- 
теље, и чувати у сећању какве смо користи од њих имали; памтићемо ка- 
ко сте због нас одложили уживање у својој властитој срећи, и старали се 
за оно што смо сада, по вољи Божијој, задобили, док ви бејасте решени да 
не уживате у вашем властитом напредовању све док нам понуда ваше по- 
моћи буде била потребна. Ипак, и ви сте, удружујући своје напоре с на- 
шима, задобили велика богатства, и кући односите много плена, злата и 
сребра, али и, што је много важније од свега, нашу добронамерност пре- 
ма вама, и мисли спремне да вам узврате и надокнаде за вашу љубазност 
према нама, у ма којем случају да вам устребамо; јер ви нисте пропусти- 
ли ниједну ствар коју је Мојсије раније од вас затражио, нити сте његове 
жеље пренебрегли стога што је он преминуо и од вас отишао, тако да уис- 
тину нема ничега што би умањило ту захвалност коју вам по свему ду- 
гујемо. Стога вас сада отпуштамо да радосно уживате у своме властитом 
наслеђу, и молимо вас да сматрате да нема постављених граница које могу 
сузити присност односа који постоје између нас, те да никада не помис- 
лите, зато што је једна река уметнута између нас, да сте ви нека друга раса 
од нас, и да нисте Јевреји. Јер ми смо сви потомци Аврамови, једнако ми 
који живимо овде, и ви који сте се тамо настанили. И исти је Бог који је 
у свет довео ваше и наше очеве, исти је Бог о чијем се исправном начину 

обожавања и облику управљања старамо, а које нам је он заповедио а ми 
их се брижљиво држимо. Стога, уколико ви будете продужили штовање 
ових закона, Бог ће се такође показати милосрдним и вашим помагачем; 
али уколико почнете опонашати друге народе, и одрекнете се ових закона, 
Бог ће изопштити ваша племена.“ Након што Јошуа ово изговори, те их 
све поздрави, како једног по једног старешину тако и читаво људство, он 
сам остаде ту где бејаше и пре, али његови људи почеше пратити ова пле- 
мена на њиховом путовању, и то не без суза у очима, јер они заиста једва 
да се могаху одвојити једни од других. 

26) Када племе Рубеново и оно Гадово, заједно са многим Менаши- 
тима који су их следили, пређоше реку, они подигоше олтар на обала- 
ма Јордана, као споменик потомству и знак њихове везе са онима који су 
настањени с друге стране. Али када они који осташе да живе с ове стра- 
не чуше да су они које су са захвалношћу отпустили подигли олтар, а при 
том не чуше са каквом су намером они то учинили, већ претпоставише да 
је реч о некој новотарији којом се уводе туђи богови, ови који су остали 
не беху склони да у то посумњају; већ, сматрајући да је такав клеветнич- 
ки извештај — према којем је олтар подигнут ради обожавања туђих бо- 
гова — веродостојан, они се намах наоружаше, решени да се освете они- 
ма који су олтар подигли; и већ беху спремну да пређу реку и одмах каз- 
не отпадничка племена због подривања закона њихове земље, јер више 
не помишљаху да је умесно посматрати ове с обзиром на њихову љубаз- 
ност или постојаност о којима су дали доказа, већ искључиво с обзиром 
на вољу Божију и начин на који Он жели да буде обожаван; те се тако ови 
људи опремише за рат. Али их Јошуа, првосвештеник Елеазар и сенат за- 
држаше и наговорише да најпре испитају речи које говоре о намери пре- 
коречних племена, те да тек пошто утврде да су те намере можда одиста 
зле, продуже са припремама и ступе у рат против њих. Сходно томе, они 
као изасланике послаше Финеса, Елеазаровог сина, и још десеторицу љу- 
ди који беху цењени међу Јеврејима, да од ових племена сазнају шта су то 
имали на уму када, прешавши реку, подигоше олтар на њеној обали. И за- 
иста, чим изасланици пређоше реку и дођоше до племена у крету, окупи 
се сабор, у којем Финес устаде и рече да је увреда за коју су ови оптужени 
одвише гнусна да би била кажњена само речима, или њиховим обећањем 
да ће се у будућности поправити; па ипак, он рече да девет и по племе- 
на с оне стране Јордана ипак нису на одвратност прекршаја гледали као 
на разлог прибегавању оружју и машању за битком као начином њиховог 
тренутног кажњавања, већ да су, због минуле љубазности њихових рођа- 
ка с ове стране, и вероватноће да се они могу поправити, изабрали овај 
начин слања изасланика „... како бисмо, сазнавши истините разлоге који 
вас покренуше да подигнете овај олтар, могли спречити да пренаглимо 
са оружаним нападом уколико се покаже да сте олтар направили из пра- 
вичних побуда, или да бисмо вас с пуним оправдањем казнили уколико 
се оптужба покаже истинитом. Јер ми тешко да можемо претпоставити 
да бисте ви — који сте упознати са вољом Божијом и који бејасте послуш- 
ници ових закона што их је Он сам нама свима дао — да бисте сада, када 

се одвојисте од нас и пођосте до сопствене тековине коју сте, кроз милост 
Божију и провиђење што га је упутио к вама, задобили коцком, могли 
Њега заборавити и оставити онај олтар и ковчег завета који су само нама 
својствени, па увести стране богове и опонашати порочне обреде Канаа- 
нита. Ово би ипак могао бити опростив злочин уколико се сада покајете и 
не продужите у својој махнитости, већ одате дужно поштовање законима 
ваше земље и увек их држите на уму; али уколико истрајете у вашим гре- 
ховима ми нећемо бити невољни да учинимо потребне напоре да зашти- 
тимо наше законе, већ ћемо прећи Јордан и одбранити их, а са њима и Бо- 
га, сматрајући вас за људе који се ни у чему не разликују од Канаанита и 
које ћемо уништити као што смо и њих уништили. Јер, немојте замишља- 
ти да сте, отишавши преко реке, у исти мах отишли и изван досега силе 
Божије. Свуда сте и увек на месту које Њему припада и није могуће прећи 
преко Његове моћи и казне којом ће достићи људе. Али ако мислите да ће 
ваше насељавање овде представљати ма какву сметњу вашем одношају са 
оним што је добро, ништа нас не може спречити да поново са вама поде- 
лимо земљу и оставимо ову стару да служи само напасању оваца. Дакле, 
добро ћете учинити уколико се вратите својим обавезама и оставите се 
нових прекршаја, а ми вас преклињемо вашом децом и женама — немојте 
нас присиљавати да вас казнимо. Равнајте се, дакле по овим речима раз- 
мишљајући о поводу овог нашег окупљања, схватајући да је овде у питању 
ваша властита безбедност, као и безбедност оних који су вам најдражи, те 
поверујте како је за вас боље да будете покорени речима него да продужи- 
те у вашој намери и зато искусите дела и рат.“ 

27) Када Финес ово изговори, окупљене старешине, као и цели народ, 
почеше се бранити због онога за шта су неправично оптужени. Те тако 
рекоше да нити би икада напустили однос који имају са осталим Јевреји- 
ма, нити би подигли олтар туђим боговима; рекоше да они све што имају 
дугују једном и истом Богу са свима Јеврејима, и да имају само онај брон- 
зани олтар који почива пред Божијим табернакулом свих Јевреја, на којем 
ће и они нудити своје жртве; а што се тиче олтара којег су подигли, а због 
којег су тако осумњичени, он уопште и није подигнут у сврху обожавања, 
„већ да би заувек могао бити знак и споменик наших веза с вама, као и 
неопходно упозорење нама самима да се владамо мудро, продуживши са 
поштовањем закона наше земље, нипошто их, дакле, не намеравајући да 
прекршимо, као што ви сумњате. Па нека Бог буде нашим веродостојним 
сведоком да је само то што рекосмо разлог нашем дизању олтара. Због то- 
га вас молимо да имате боље мишљење о нама, те да нам не приписује- 
те такву ствар због које би сваки од потомства Аврамовог завредео само 
пропаст, то јест покушај да се уведу нови обреда, такви који се разликују 
од наших установљених светих служби.“ 

28) Након што они тако одговорише, а Финес их због тога похвали, 
овај се врати Јошуи и пред људима објасни какав је одговор добио. Јо- 
шуа беше веома задовољан тиме што не имаде разлога да људе поставља 
у борбени поредак, нити да их води да проливају крв водећи рат против 
људи њиховог властитог соја; те, сходно томе, он понуди жртве захвал- 

нице Богу због таквог исхода. Одмах потом Јошуа распусти тај велики 
скуп и људе разасла према њиховим властитим одскорашњим станиш- 
тима, док он сам остаде да живи у Сихему. Али двадесет година након 
ових последњих догађаја, када већ беше веома стар, он позва на окупљање 
највеће достојанственике, такве који су располагали великим угледом и 
утицајем, из неколико градова, као и сенат и уз њих што је већи број об- 
ичних људи. А када сви они дођоше, он их подсети свега онога што им 
је Бог уделио, а што се не може другачије назвати до безмерним, будући 
да из крајње понижавајућег положаја беху унапређени до тако високог 
ступња славе и изобиља којег сада уживају; затим их замоли да непреста- 
но мотре на намере Бога који беше тако благ према њима, рекавши уз то 
и да ће Господ своју наклоност продужити само у случају њихове побож- 
ности, а да је за њега, Јошуу, исправно да им сада, када се спрема да на- 
пусти живот, остави такав савет. Па напослетку затражи да у сећању чу- 
вају ову његову молбу. 

29) Тако Јошуа премину након што ово изговори, проживевши сто- 
тину десет година, од којих је четрдесет живео с Мојсијем, учећи уз за- 
конодавца оно што ће касније бити од користи како свима тако и њему 
самоме. Он бејаше заповедником Јевреја током двадесет пет година које 
наступише после Мојсијеве смрти. Био је човек који није морао тражити 
ни мудрости ни говорничке вештине да би пренео своје намере људима, 
будући веома истакнут у обема овим људским моћима. Располагао је ве- 
ликом племенитошћу у свим поступцима, као и храброшћу у опасности- 
ма, и беше веома брижан у обезбеђивању мира међу људима, показујући 
велику врлину у свим временима. Сахрањен је у граду Тимнабу, у племену 
Ефраимовом 54 . Негде у исто време преминуо је и првосвештеник Елеазар, 
остављајући то свето звање своме сину Финесу. Његов споменик, као и 
гробница, налазе се у граду Габати. 


ПОГЛАВЉЕ ДРУГО 

КАКО СУ, НАКОН СМРТИ ЊИХОВОГ ЗАПОВЕДНИКА ЈОШУЕ, 
ЈЕВРЕЈИ ПРЕКРШИЛИ ЗАКОНЕ СВОЈЕ ЗЕМЉЕ И ИСКУСИЛИ ВЕЛИ- 
КЕ НЕСРЕЋЕ; А КАДА СЕ ПОДИГЛА ПОБУНА, ПЛЕМЕ ВЕНИЈАМИ- 
НОВО БЕШЕ УНИШТЕНО, ИЗУЗЕВ САМО ШЕСТ СТОТИНА ЉУДИ 

1) После смрти Јошуе и Елеазара Финес прорече да према Божијој 
вољи треба да повере управљање племену Јудином, и да то племе треба да 
уништи расу Канаанита; ово Финес прорече јер народ беше забринут да 
сазна Божију вољу. Племе Јудино у овом свом послању узе као помоћ пле- 
ме Симеоново, али под тим условом да када буду истребљени они који су 
као даваоци данка потчињени племену Јудином, такође исто буде урађе- 
но и са онима потчињеним племену Сименовом. 

2) Послови Канаанита, међутим, беху тада у процвату, и они са вели- 
ком војском очекиваху Израелите у граду Безеку, предавши власт у руке 

Адонибезеку, чије име означава Господара Безека, будући да Адони на хе- 
брејском језику значи господар. Они су се уздали да су одвише јаки за Из- 
раелићане, сада када је Јошуа био мртав; али када се Израелити упустише 
у битку с њима — при чему мислим на два горе поменута племена — они 
се славно борише, и посекоше око десет хиљада Канаанита, а остале на- 
тераше у бекство, а у потери ухватише Адонибезека који, када му одсеко- 
ше прсте на рукама и ногама, рече: „Нисам, заиста, увек лежао скривен 
од Бога, какав сам сада под овим што подносим, док не бејах осрамоћен, 
јер сам ово исто чинио седамдесет двојици потчињених краљева." 55 Тако 
га они поведоше живог све до Јерусалима; а када он премину, сахранише 
га у земљи и продужише да освајају градове. А након што их у највећем 
броју заузеше, они почеше и са опсадом Јерусалима; а када заузеше доњи 
град, за шта им не беше потребно значајније време, они побише све ста- 
новништво. Али се горњи град није могао заузети без великих тешкоћа 
због снаге његових зидина и природе свог положаја. 

3) Из тог разлога они померише логор до Хеброна, а када освојише и 
њега, посекоше све житеље. Тамо се све дотле налазио остатак расе диво- 
ва, који су имали тела тако велика и ликове толико различите од других 
људи, да беху запањујући на поглед и ужасавајућег гласа. Кости ових људи 
показују се до данашњих дана, као лишене ма какве природне везе са дру- 
гим људима. Освојивши Хеброн, племена Јуда и Симеон дадоше овај град 
Левитима као изванредан поклон, са предграђима од око две стотине на- 
сеља. Али земљу која је овоме припадала дадоше као расположиви поклон 
Калебу, а по заповести Мојсијевој. Овај Калеб био је један од ухода што 
их је Мојсије био послао у Канаан. Такође доделише и земљу за настањи- 
вање потомака Јетра, Мидијанца, који беше таст Мојсијев; јер су ови љу- 
ди напустили своју властиту земљу и пратили Јевреје, придруживши им 
се и у пустињи. 

4) Потом племена Јуде и Симеона заузеше градове који беху у планин- 
ском делу Канаана, а такође Акарон и Азот од оних који се налазе у бли- 
зини мора. Али Газа и Екрон избегоше освајање, јер су ови градови, почи- 
вајући на отвореној равници, и располажући великим бројем бојних ко- 
ла, жестоким ударцима узвраћали онима који су их нападали. Тако се ова 
племена, када посташе веома богата од добијеног плена, повукоше у своје 
властите градове, одложише оружје и обуставише ратовања. 

5) Венијамити, пак, са своје стране, којима је припао Јерусалим, до- 
пустише староседеоцима да плаћају данак. Тако се они свега дотадашњег 
оканише, јер једни престаше да убијају Канааните, остали, пак, да се изла- 
жу ма каквим опасностима, те су сада имали времена да обрађују земљу. 
И остала племена почеше опонашати Венијамите, чинећи исто, па, би- 
вајући задовољни данком који им је плаћан, допустише Канаанитима да 
живе у миру. 

6) Борци племена Ефраимовог, међутим, након што су опсели град Бе- 
тел, даље од те опсаде не успеше да напредују, те тако ни да остваре исход 
вредан толиког утрошеног времена и напора уложених у ту опсаду. Па 
ипак они истрајаваше у томе, свеједнако боравећи пред градом, иако су 

трпели велике недаће на том положају. Али, након неког времена, они ух- 
ватише једног житеља града који мораде доћи к њима скољен немоћи да 
задовољи основне животне потребе, те му дадоше довољно уверавања да 
ће, уколико им буде помогао у предаји града, он и његова породица бити 
поштеђени, на шта их он заузврат убеди да ће им, под тим условима, по- 
моћи и предати град у руке. Па тако и би, а тај који издаде свој град беше 
са својом породицом једини поштеђен, будући да Израелити побише све 
становништво а град себи задржаше. 

7) Али после овога Израелићани посташе одвише мекушни да би се 
даље могли борити против непријатеља, већ се посветише обрађивању 
земље која им поче рађати огромним количином приноса и доносити ве- 
лико богатство, услед чега се временом одалечише од одржавања пропи- 
саног начина живљења унутар својих насеобина, одајући се раскоши и за- 
довољствима, уз то више не бивајући ни обзирни да слушају законе који 
припадаху њиховој државној управи. Овиме Бог беше највећма расрђен, 
те их подсети како су, супротно Његовим упутствима, поштедели Канаа- 
ните, и потом како су ти исти Канаанити, јер су им околности ишле на ру- 
ку, њих заузврат увели у своје варварске обичаје. Али Израелити, иако се 
нађоше у неприлици због ових Божијих упозорења, још увек не беху вољ- 
ни да пођу у рат, а како су добијали велики данак од Канаанита и нипо- 
што не беху склони да одустану од стечене раскоши, они допустише да и 
њихова аристократија постане искварена; више, такође, нису образовали 
ни сенат нити иједан други судски орган којег су захтевали њихови зако- 
ни, већ се још више предадоше обрађивању својих поља, како би стекли 
још већи иметак. Оваква немарност, међутим, доведе до страховитог ме- 
тежа међу њима, који се продужи све дотле док се међусобно не сукоби- 
ше, у следећим околностима. 

8) Беше један Левит 56 , човек простог порекла, који је припадао племену 
Ефраимовом и међу њима живео. Овај је човек оженио жену из Витлеје- 
ма, града који припадаше племену Јудином. Он беше веома заљубљен у 
ту жену и обузет њеном лепотом, али га то није чинило срећним, будући 
да му она није узвраћала једнаким осећањима већ, напротив, беше према 
њему одбојна, што је, међутим, само додатно у њему распаљивало страст 
према њој, услед чега су се непрестано свађали. Напослетку жени ове пре- 
пирке постадоше толико мрске, да напусти мужа и врати се својим роди- 
тељима четвртог месеца након венчања. Муж беше веома несрећан због 
њеног одласка, а све због дубоке привржености, па похита и дође до своје 
тазбине где прекиде свађе са женом, те се њих двоје помирише а он оста- 
де тамо четири дана, за које се време њени родитељи љубазно опходише 
према њему. Петог се дана он одлучи да крене своме дому, али успе поћи 
тек с вечери, јер родитељи његове жене беху несклони да се од ње одвоје, 
те одлагаху одлазак све док се дан не оконча. Једва једном пошавши, они 
са собом поведоше једног слугу и једну мазгу на којој је жена јахала; а ка- 
да се нађоше у близини Јерусалима, већ прешавши готово тридесет фур- 
лонга, слуга их посаветова да негде потраже смештај, да их каква несрећа 
не би задесила због путовања по ноћи, посебно с обзиром на то да не бе- 

ху далеко од непријатеља, јер је то доба давало разлога за сумњу у опас- 
ности које су као претња долазиле чак и од стране оних који су се иначе 
сматрали пријатељима. Али муж не беше задовољан овим саветом, нити 
вољан да тражи смештај међу странцима, јер је град припадао Канаани- 
тима, већ радије изабра да пође још двадесет фурлонга даље како би уто- 
чиште нашли у неком израелитском насељу. Сходно томе, он и спроведе 
своју намеру, те стиже до Гаваја, града који је припадао племену Венија- 
миновом, у време када је већ био мркли мрак. Но како га нико ко је ста- 
новао на тржници не позва да преноћи код њега, пред њих, дошавши из 
поља, изађе један старац који је припадао племену Ефраимовом, али бе- 
ше настањен у Гавају, те пресрете дошљака и упита га ко је он и због чега 
је приспео тако доцкан, те зашто тражи намирнице за вечеру када је већ 
пала ноћ. На ово човек одговори да је Левит и да води своју жену од ње- 
них родитеља, те да је на путу кући, додавши и то да његово насеље при- 
пада племену Ефраимовом. Чувши ово, онај старац, једнако стога што се 
испостави да су рођаци, као и зато што су живели у истом племену, а и 
због тога што се тако случајно сретоше, позва дошљака на преноћиште 
код њега. Догоди се, међутим, да неки младићи, житељи Гаваје, видевши 
жену на градској тржници и оставши задивљени њеном лепотом, када 
чуше да је она одсела код старца, дођоше на његова врата, у бахатости се 
не осврћући на слабост и малобројност старчеве породице; а када старац 
затражи од младића да се уклоне с врата, те да се не понашају тако насил- 
но и увредљиво, они му одговорише да је довољно да им допусти да из- 
веду туђинку, те да му онда никакве штете неће учинити. А када старац 
изјави да му је Левит рођак, те да ће младићи бити криви за ужасан зло- 
чин уколико допусте да буду надвладани сопственом пожудом и жесто- 
ко повреде јеврејске законе, они презреше његова оправдана упозорења 
те му се уз смех наругаше, при том запретивши да ће га убити уколико бу- 
де сметњом њиховим намерама. Тако се старац нађе у великој невољи, па 
ипак не беше вољан да препусти своје госте и види их страшно нагрђе- 
ним, већ понуди младићима своју сопствену кћер, рекавши им да ће бити 
мање кршење закона уколико своју пожуду задовоље њоме него да оскр- 
наве његове госте, надајући се да ће бар на овај начин спречити да икак- 
ва повреда буде нанесена овим недужним придошлицама. Али како мла- 
дићи нимало не одустајеше од своје жудње за туђинком, старац их поно- 
во поче преклињати да не згреше никаквим неправичним чином, но све 
беше узалуд. Они жену силом отеше, одајући се, само додатно распаље- 
ни отпором, још жешће својим насилним склоностима, те одведоше же- 
ну својој кући; па када читаву ноћ проведоше задовољавајући пожуду над 
њом, они је тек у свитање пустише да оде. Тако се она врати до места где је 
имала бити угошћена, дубоко потиштена и сломљена несрећом која јој се 
догодила, толико да се од срамоте није усуђивала да погледа мужа у лице, 
јер је закључивала да јој он никада неће опростити оно што се догодило; 
те, тако, на том месту паде и испусти душу. Њен муж, међутим, помисли 
да му је жена само приспала, па је, и не помишљајући да се догодило неш- 
то много жалосније, покуша да придигне, решен да умирујуће говори с 

њом, будући да се она није добровољно изложила пожуди оних младића, 
већ је на силу одведена њиховој кући. Али чим примети да је жена мртва, 
он се понесе онолико смотрено колико му допусти велика несрећа, те по- 
ложи своју мртву жену на животињу и понесе је кући. Затим је исече, ко- 
мад по комад, на дванаест делова, које посла за уручење свој дванаестини 
јеврејских племена, наложивши онима који понеше ове делове распарча- 
ног тела да обавесте племена о ономе што је било узроком женине смрти, 
и о насиљу које је над њом извршено. 

9) Људи који примише поруку осташе силно узбуђени, како оним што 
видеше, тако и свиме чувеним, јер никада раније нису такав удес доживе- 
ли. Тако се, обузети големим и праведним гневом, окупише у граду Си- 
лоху и одржаше велики сабор пред табернакулом, решени да одмах узму 
оружје и, видевши у житељима Гибеоха непријатеље, пођу на ове и одмах 
изврше одмазду. Али их сенат задржа од таквог поступка, уверивши их 
да не смеју тако пренагљено поћи у рат против људи који припадају ис- 
том народу, пре него што речима расправе све што се тиче оптужбе која 
на овима почива; јер беше делом њихових закона да чак ни против стра- 
наца не дижу војску, уколико се ови владају увредљиво, а да им претходно 
не пошаљу гласника који ће проверити да ли су вољни или не да се покају. 
Сходно томе, сенат наговори људе да учине оно што морају повинујући 
се закону, што значи да пошаљу [поруку] становницима Гибеоха којом ће 
сазнати да ли су вољни да им изруче злочинце, те ако их предају, да бу- 
ду задовољени кажњавањем само тих злочинаца; али уколико ови с пре- 
зрењем одбију поруку, да их све казне дигавши се на оружје против њих. 
Тако, према том договору, они послаше поруку житељима Гибеоха, и от- 
пужише оне младиће за злочине почињене у случају Левитове жене, па од 
њих затражише те људе који су поступили супротно закону, како би мог- 
ли бити кажњени, с правом заслужујући да умру због онога што су почи- 
нили. Али житељи Гибеоха одбише да изруче младиће сматрајући да је за 
њих одвише срамно да се, због страха од рата, повинују туђим захтевима, 
хвалишући се при том како они ни за ким не могу заостајати у случају су- 
коба, нити у бројности, нити у храбрости. Остатак њиховог племена та- 
кође се поче припремати за рат, јер беху колико незазорно махнити, толи- 
ко и решени да силу сузбију силом. 

10) Када Израелитима би пренесено шта су одлучили становници Ги- 
беоха, они најпре дадоше завет да нико од њих неће дати своју кћер у 
брак са Венијамитима, већ да ће ући у рат са већом бесомучношћу но што 
смо научили да су наши очеви ратовали против Канаанита. Те тако од- 
мах послаше војску од четири стотине хиљада, док њима насупрот стаја- 
ше двадесет пет хиљада и шест стотина Венијамита, од којих пет стоти- 
на беху изврсни у бацању камења левом руком, и то толико да када от- 
поче битка код Гаваје Венијамити потукоше Израелите, од којих паде две 
хиљаде људи. Па би вероватно и више њих било побијено да не паде ноћ 
и спречи покољ, прекинувши битку; тако се Венијамити радосни врати- 
ше у град, а Израелити у свој логор веома онеспокојени оним што се до- 
годило. И следећег дана, када се поново сукобише, Венијамити их пора- 

зише, а осамнаест хиљада Израелита беше посечено, док остатак напусти 
логор плашећи се још већег покоља. Тако стигоше до Бетела, града који се 
налазио у близини њиховог логора, и следећег се дана одадоше посту; а 
преко првосвештеника Финеса мољаху Бога да обузда своје гнев против 
њих, те да буде задовољан са ова два пораза, и напокон им пода победу и 
премоћ над њиховим непријатељима. А Бог им, преко Финесовог проро- 
чанства, одиста то и обећа. 

11) Када тако осокољени поделише војску у два дела, они током ноћи 
поставише једну њену половину у заседу око града Гаваја, док другом по- 
ловином нападоше Венијамите који најпре устукнуше а затим их, узвра- 
тивши нападом, почеше гонити, при чему су се Јевреји веома споро пов- 
лачили, намерни да Венијамите сасвим извуку из града. Ових их, пак, ус- 
топице гонише, све док чак и старци и сасвим млади мушкарци, који су 
дотле остајали у граду као одвише слаби за борбу, не истрчаше напоље 
јурећи заједно са осталима, жељни да у потпуности потуку непријатеље. 
Али, када се нађоше веома далеко од града, Јевреји престаше бежати, па 
се изненада окренуше да би прихватили борбу, уједно пославши уговоре- 
ни знак онима који су дотле лежали у бусији, а који сада усташе и са вели- 
ком се буком обрушише на непријатеља. А ови, када намах приметише да 
су обманути, више нису знали шта би урадили; јер, како беху сатерани на 
извесно ужљебљено место које се налазило у удолини, беху стрељани од 
стране оних који су их ту опколили, све док нису били сви побијени, осим 
њих: шест стотина, који су од себе образовали једно јединствено збијено 
тело од мноштва људи и пробили пролаз посред непријатеља, разбегавши 
се потом према оближњим планинама у којима су се, једва их се докопав- 
ши, напокон и задржали. Али сви остали, њих око двадесет пет хиљада, 
беху побијени. Израелити потом спалише Гавају, те поклаше жене и ма- 
лодобну децу, а потом исто учинише и са другим градовима Венијамита; 
и заиста, они беху толико разбешњени, да послаше дванаест хиљада људи 
издвојених из војске да униште и [иначе невенијамитски] град Јабеш Га- 
лад, само зато што им се овај није придружио у борби против Венијами- 
та. И тако та послана војска заиста посече, поред мушкараца спремних за 
рат, још и жене и децу њихову, поштедевши само четири стотине девица. 
До такве су разјарености били доведени не само стога што су морали да 
освете убиство Левитове жене, већ и погибију својих властитих војника. 

12) Ипак, овим Израелитима касније беше жао због пропасти коју до- 
неше Венијамитима, те због тога себи одредише пост иако су сматрали да 
су ти људи правично пострадали због њиховог огрешења о законе; потом 
преко изасланика позваше назад оних шест стотина који су успели по- 
бећи. А ови пребиваху на једној стени по имену Римон, која се налазила у 
планинској дивљини. Нашавши их, изасланици с њима оплакиваху про- 
паст која је задесила не само побијене Венијамите, већ и ове одбегле, због 
уништења њихове родбине; и наговараху их да с кроткошћу прихвате бол, 
рекавши им да су дошли да би се с њима опет сјединили а не да би преко 
њих дали свој допринос коначном уништењу племена Венијаминовог; па 
још додаше: „Дајемо вам слободу да преузмете читаву земљу Венијамино- 

ву за себе, и онолико плена колико можете понети са собом.“ Тако ови љу- 
ди с тугом признаше да се све што се догодило ипак збило у складу с одлу- 
ком Божијом, а због њихове властите порочности; па се сагласише са сви- 
ме што рекоше они који су их натраг позвали, и сиђоше к своме властитом 
народу. Израелити им такође дадоше четири стотине девица из Јабеш Га- 
лада за жене; а што се тиче преосталих две стотине које су недостајале [јер 
преживелих Венијамита беше шест стотина], они се премишљаху како би 
могли прикупити довољан број жена за њих, те да сви могу добити деце; 
па будући да су, пре но што је рат започео, дали завет да нико од њих неће 
дати кћери за жену Венијамиту, неки међу њима саветоваху остале да се 
не обазиру на то што су обећали, стога што завет не беше дат промишље- 
но и разборито, већ у страсти, образлажући савет тиме да се не може учи- 
нити ништа противно Богу уколико се тиме спасава племе које је у опас- 
ности од затирања; другим речима, да је кривоклетство једнако жалосна и 
опасна ствар само онда када је учињено са злом намером, а не и када је из- 
нуђено због потребе опстанка. Али како сенат ипак беше ужаснут на сам 
помен кривоклетства, неки човек рече како им може показати начин по- 
моћу којег би могли преосталим Венијамитима обезбедити довољно же- 
на, а уједно и одржати свој завет. На то га они одмах упиташе који је ње- 
гов предлог. Он рече да три пута годишње, „приликом наших сусрета у 
Силоху, наше жене и кћери долазе пратећи нас на путу; нека тада буде до- 
пуштено Венијамитима да се прикраду и отму кћери, те да ожене оноли- 
ко жена колико могу ухватити, при чему их ми нећемо ни подстицати ни- 
ти их спречавати; а када њихови родитељи то узму за зло, и пожеле да их 
стигне казна, ми ћемо им рећи да су сами узрочници онога што се догоди- 
ло, јер су занемарили чување својих кћери, те да не смеју бити одвише љу- 
ти на Венијамите, будући да је гневу међу нама већ исувише допуштено да 
узрасте." Тако Израелити беху наговорени да следе овај савет, те се зареко- 
ше да ће Венијамитима бити допуштено да украду себи жене. Па када пр- 
ви празник дође, ових две стотине Венијамита залегоше у заседу пред гра- 
дом, по двојица и тројица заједно, и чекаху наилазак девица по виногра- 
дима и другим местима где су могли да леже сакривени. Девице одиста и 
наиђоше, заузете игром, ни најмање не сумњајући на оно што ће им се до- 
годити, те шетаху посве незаштићене, све док се они који су лежали расу- 
ти уз пут не усправише и почеше их хватати. На овај начин, дакле, Венија- 
мити дођоше до жена, па се убудуће посветише пољодељству, свом сна- 
гом се старајући да поврате своје раније срећно стање. Тако, према томе, 
стоје ствари са овим племеном Венијамита, након што беху у опасности од 
потпуног истребљења, и када ипак беху спасени на горе поменути начин, 
захваљујући мудрости Израелита; и заиста, они одмах почеше напредо- 
вати и ускоро се умножише до новог великог мноштва, уз то повративши 
све могућне изгледе и ступњеве среће и благостања. И такав беше закљу- 
чак овога рата. 



КЊИГА ПЕТА 

ПОГЛАВЉЕ ТРЕЋЕ 


203 


КАКО СУ ИЗРАЕЛИТИ ПОСЛЕ ОВЕ НЕСРЕЋЕ ПОСТАЛИ СЛАБИ И 
ПОЧЕЛИ СЛУЖИТИ АСИРЦИМА; И КАКО ИХ ЈЕ БОГ ОСЛОБОДИО 
ПРЕКО ОТНИЈЕЛА, КОЈИ ЈЕ ПОТОМ ВЛАДАО ЧЕТРДЕСЕТ ГОДИНА 

1) Догоди се потом да је племе Даново пострадало на начин сличан пле- 
мену Венијаминовом, а до овога је дошло следећим поводом: — Након што 
су Израелити већ напустили сваки обуку у ратној вештини и сасвим се пос- 
ветили ратарству, Канаанити их презреше и заједно сакупише једну војску, 
и то не зато што су очекивали да ће под Јеврејима патити, већ стога што су 
одувек гајили непоколебљиву наду да ће се једном моћи зло понети према 
Јеврејима када им то буде одговарало, те се тако у својим властитим градо- 
вима моћи настањивати са већом сигурношћу. Тако они припремише своја 
бојна кола, и сабраше заједно све своје војнике, при чему су њихови гра- 
дови међусобно сарађивали, повукавши са собом и Акарон и Екрон, који 
су се налазили у оквиру племена Јудиног, као и многе друге који су почи- 
вали у равници. Тако они натераше Даните да побегну у планинске делове 
земље, не оставивши им ни толико слободног дела равнице да на њега мо- 
гу стати ногом. Будући да се ови Данити нису могли у борби носити са Ка- 
наанитима, они послаше петорицу својих људи у средишње пределе Кана- 
ана, како би потражили земљу у коју би могли преселити своје станиште. 
Тако ова петорица стигоше све до суседства горе Либан и до извора доњег 
Јордана, у велику равницу Сидон, на дан путовања од истоименог града. А 
када обухватише земљу погледом, нашавши да је добра и ванредно плодна, 
они упознаше цело племе с њом, након чега одмах пођоше тамо, штићени 
војском, и подигоше град Дан, дајући му, дакле, исто име које је имао син Ја- 
ковљев, и наравно, име по којем се разликовало њихово сопствено племе. 

2) Израелити постадоше тако немарни и неспремни на подношење на- 
пора, да све теже несреће почеше на њих наилазити, што је такође дели- 
мично потицало и од њиховог занемаривања службе Господу; јер када су 
једном испали из одржавања редовности своје политичке управе, они се 
надаље одадоше стихијном живљењу према властитим ужицима и про- 
извољностима личног нахођења, све док се не испунише злим чињењима 
која беху уобичајена међу Канаанитима. Због тога Бог беше гневан на њих, 
те они изгубише сву ону срећу коју су некада заслужили безбројним труд- 
ним делањима, заменивши их жеђу за животом у раскоши. Тако, када Ху- 
шан, краљ Асирије, против њих поведе рат, они изгубише много бораца у 
наметнутој бици, а убрзо пошто их опседе, асирска их војска и посве надја- 
ча. Штавише, беше међу њима и оних који се без страха одмах добровољ- 
но потчинише Хушану, па премда данак којег им овај наметну беше такав 
да су га једва могли сносити, они га ипак плаћаху, подносећи све могућне 
врсте притисака током осам година, након којих ипак беху ослобођени од 
Асираца, и то на следећи начин: — 

3) Беше међу њима човек по имену Отнијел, син Кеназов, из племена 
Јудиног, предузимљив човек велике храбрости. Њему се указа Бог и опо- 

мену га да не прелази преко такве несреће у којој су се Израелити тада на- 
лазили, већ да се срчано посвети напорима како би им донео ослобођење. 
Те тако, када Отнијел обезбеди неколицину пратилаца који би му помо- 
гли у опасном предузећу (а то беху они у којима је, било услед срамоте 
због околности у којима су живели, било због жеље да ове промене, могла 
превладати одлука да му помогну), он најпре уништи тамошњу надзорну 
посаду Асираца коју је Хушан над њима поставио; а када народ примети 
да Отнијел није пропао у том свом првом покушају, све више људи му се 
придружи и понуди помоћ. Тако напослетку они заметнуше одсудну бит- 
ку против Асираца, и све их потераше пред собом, натеравши их да пређу 
Еуфрат. Тиме је Отнијел, који је дао такве непобитне доказе своје вреднос- 
ти, заслужио да од народа прими власт и утицај, те да суди људима; па на- 
кон што је над њима владао четрдесет година, он премину. 


ПОГЛАВЉЕ ЧЕТВРТО 

КАКО ЈЕ НАШ НАРОД СЛУЖИО МОАБИТЕ ОСАМНАЕСТ ГОДИНА И 
ПОТОМ БИО ИЗБАВЉЕН ИЗ РОПСТВА ЗАХВАЉУЈУЋИ ИЗВЕСНОМ 
ЕХУДУ КОЈИ ЈЕ ЗАДРЖАО ВЛАСТ ТОКОМ ОСАМДЕСЕТ ГОДИНА 

1) Када је Отнијел умро, послови се Израелита, међутим, наново уру- 
шише до потпуног расула; па док они нити указиваху Богу почаст коју 
му дуговаху, нити беху послушни законима, њихове невоље постојано 
нарасташе, све док Еглон, краљ Моабита, не дође до тако великог пре- 
зрења према Јеврејима због небриге у њиховом управљању државом, да 
поведе против њих рат и надвлада их у неколико битака, натеравши и 
најхрабрије да му се потчине, напослетку и у потпуности покоривши њи- 
хову војску, и наметнувши народу плаћање данка. А када он себи поди- 
же краљевску палату у Јерихону 57 , не пропусти ниједан начин којим би их 
могао мучити; и заиста, он их током осамнаест година унизи до потпуног 
сиромаштва. Али када се потом Бог једном поново сажали на Израелића- 
не због њихових страдања, подстакнут самилошћу зазваном молитвама 
које су му упућивали, Он их ослободи од тешких услова које трпљаху под 
Моабитима. А ово им је избављење донео на следећи начин; — 

2) Постојао је у то време један млади човек из племена Венијаминовог, 
по имену Ехуд, син Гера, човек веома велике храбрости у подухватима у 
којима се тражила срчаност, и веома снажног тела кадрог да се подухва- 
ти најтежих послова, али је његова највећа моћ лежала у левој руци којом 
је, уз велику снагу, још и баратао веома умешно. Овај човек, дакле, обита- 
ваше у Јерихону, и током времена постаде присан са Еглоном због дарова 
којима је награђивао краљеве услуге, чинећи да овај о њему постепено сти- 
че све повољније мишљење, поред тога бивајући такође вољен и од стране 
оних који су окруживали краља. Када једном прилику Ехуд донесе поклоне 
краљу, водећи са собом двојицу слугу, он причврсти и крадом склони каму 
на свом десном боку, па уђе унутра. Беше то усред једног летњег дана, ка- 

да стража није одвише строго пазила, једнако због врућине и због тога што 
је Ехуд дошао у време обеда. Тако млади човек, након што понуди покло- 
не краљу који је тада становао у малој гостинској соби подесној за избега- 
вање врућине, поче с владаром разговарати, јер сада беху сами, будући да 
је краљ наложио слугама да се постарају око својих послова због тога што 
је желео да насамо разговара с Ехудом. Како је седео на свом трону, Ехуда, 
док га гледаше, страх обузе због могућности да ће његов убод промаши- 
ти, не усмртивши жртву; због тога се усправи и рече краљу како има да му 
по Божијој заповести саопшти један сан, на шта краљ поскочи с трона ка- 
ко би већма уживао у јаснијем слушању садржаја поменутог сна; тако га је 
Ехуд могао снажно ударити право у срце, па, оставивши каму у краљевом 
телу, изађе напоље и затвори врата за собом. А краљеве слуге осташе веома 
мирне, претпостављајући да се краљ припремио за починак. 

3) Након тога Ехуд тајно обавести житеље Јерихона о ономе што је ура- 
дио, наговарајући их да поврате своју слободу; а они га са задовољством 
слушаху, те пођоше по оружје и разаслаше гласнике по земљи како би 
и други могли чути звук труба од овнујских рогова; јер такав беше наш 
обичај, да преко њих сазивамо окупљања. За то време, послужиоци Егло- 
нови бејаху и даље у незнању онога што их је задесило, али, негде око ве- 
чери, плашећи се да се није догодио неки неуобичајен удес, они уђоше у 
краљеву одају, па када га нађоше мртвог посве се пометоше, јер нису зна- 
ли шта би урадили. И пре но што стража стиже да се окупи, до њих про- 
вали мноштво Израелита, тако да неки од њих беху одмах посечени, а 
неки се дадоше у бекство, те заједно са својим народом похиташе пре- 
ма земљи Моаба како би се тамо покушали спасти. Оваквих бројем бе- 
ше преко десет хиљада. Израелитски гонитељи их се, међутим, домого- 
ше у плићацима Јордана, те их ту све до једног посекоше, не допустивши 
да им ниједан побегне из руку. На тај се, дакле, начин Јевреји ослободише 
ропства под Моабитима. Због своје пресудне заслуге Ехуд беше уздигнут 
до положаја управитеља над целим народом, а премину након што је ову 
власт држао осамдесет година 5б . Он беше човек вредан сваке хвале, чак и 
ако се не рачуна горе поменути одсудни подвиг. После њега је на управ- 
ни положај изабран Шамгат, син Анатов, али овај премину већ прве годи- 
не своје владавине. 


ПОГЛАВЉЕ ПЕТО 

КАКО СУ КАНААНИТИ ПОРОБИЛИ ИЗРАЕЛИТЕ И ДРЖАЛИ ИХ У 
СУЖАЊСТВУ ТОКОМ ДВАДЕСЕТ ГОДИНА, НАКОН КОЈИХ СУ ОВИ 
ОСЛОБОТЈЕНИ ОД СТРАНЕ БАРАКА И ДЕБОРЕ, ЧИЈА ЈЕ ВЛАСТ ПО- 
ТОМ ТРАЈАЛА ЧЕТРДЕСЕТ ГОДИНА 


1) Слобода је кратко потрајала, будући да Израелити из пређашњих 
недаћа не извукоше никакве поуке у погледу исправљања начина на који 
су водили живот — јер, нити се вратише исправном обожању Господа, 

нити се потчинише законима — те не прође дуго а пороби их Јабин, краљ 
Канаанита, због чега једва да су имали времена довољног да искусе сло- 
бодно дисање после робовања под Моабитима. Овај Јабин беше из Хаз- 
ора, града смештеног изнад Семехонитиса, и имао је три стотине хиљада 
плаћених пешака и десет хиљада коњаника, а уз њих и нешто мање од три 
хиљаде бојних кола. Заповедник све ове војске звао се Сисера, који је ујед- 
но био и главни миљеник краља Јабина. Он у бици тако жестоко порази 
Израелићане, да им намах наметну плаћање данка. 

2) Тако Израелити продужише са мучним живљењем и наредних два- 
десет година, будући да не беху довољно мудри да се уче на сопственим 
несрећама. А и Бог беше намеран да обузда њихову својеглавост и незах- 
валност према Њему; те када се они напослетку покајаше, и напокон уви- 
деше да њихово пропадање потиче од дуготрајног презирања властитих 
закона, они сколише преклињањима Дебору, извесну пророчицу која је 
пребивала међу њима (а чије име међу Јеврејима означава пчелу) да умоли 
Бога да се на њих сажали, те да их више не занемарује, сада када су пони- 
жени од стране Канаанита. И заиста, Бог се смилова и удели им ново из- 
бављење, те им изабра новог војног заповедника по имену Барак, из пле- 
мена Нефталијевог. А Барак на хебрејском језику значи муња. 

3) Тако Дебора посла по Барака и нареди му да одабере десет хиљада 
младих људи који ће поћи на непријатеља, зато што је сам Бог овај број 
навео као довољан и обећао им победу. Али када Барак рече како он војс- 
ку неће предводити уколико и Дебора као заповедник не буде пошла с 
њим, она из озлојеђености његовим речима узврати: „О, Бараче, тако је 
бедно да моћ одлучивања коју ти Бог даде стављаш у руке једне жене, а да 
је ја не могу одбитиГ Те тако они сакупише десет хиљада људи и подиго- 
ше логор на гори Тавор; до горе такође стиже и Сисера по заповести ка- 
наанског краља, па и сам подиже логор недалеко од непријатеља; видев- 
ши то, Барак и Израелити беху толико уплашени бројношћу непријатеља 
да би свакако одступили да их Дебора није задржала и заповедила да ис- 
тог тог дана уђу у борбу с противником, јер га могу победити, а Бог ће би- 
ти њихов помагач. 

4) И тако битка започе; а када борци дођоше до блиске борбе, са не- 
ба се спусти грдна олуја са силним пљуском и зрнима града, и ветар заду- 
ва у лице Канаанитима те им толико помрачи вид да им њихове стреле и 
праћке не беху од користи, баш као што бритка хладноћа ваздуха не до- 
зволи војницима да употребе мачеве — док, њима насупрот, ова олуја не 
омете Израелите, стога што су им њени налети долазили с леђа. Осим то- 
га, они се веома охрабрише препознавши да им то Бог помаже, те наср- 
нуше у само срце непријатељске војске и побише велики број људи, услед 
чега међу овима настаде расуло, те неке посекоше Израелити, неке изга- 
зише властити коњи, а немали број пострада и од гажења сопственим бој- 
ним колима. Напослетку Сисера, када увиде да је поражен, побеже с по- 
пришта и стиже до једне кенитске жене по имену Јаел, која га прими када 
јој он затражи да га сакрије; а када је још замоли и да му да нешто да пије, 
она му понуди укишељено млеко, од кога је пио толико неумерено да од- 

мах заспа. Али док он спаваше, Јаел узе један гвоздени ексер и чекићем 
га укуца кроз Сисерине слепоочнице, закуцавши га тако за под. А када 
Барак мало касније наиђе, она му показа прикуцаног Сисеру: и тако је 
ову победу напослетку задобила жена, управо како је Дебора предсказа- 
ла. Барак се потом с Јабином борио и у Хазору, те га при том судару и уби, 
након чега, после заповедникове погибије, Барак разори град до темеља и 
остаде да управља над Јеврејима наредних четрдесет година. 


ПОГЛАВЉЕ ШЕСТО 

КАКО СУ СЕ МИДИЈАНЦИ И ДРУГИ НАРОДИ БОРИЛИ ПРОТИВ 
ИЗРАЕЛИТА И ПОРАЗИЛИ ИХ, А ПОТОМ ПУСТОШИЛИ ЊИХОВУ 
ЗЕМЉУ ТОКОМ СЕДАМ ГОДИНА, И КАКО ИХ ЈЕ ПОТОМ ОСЛОБО- 

ДИО ГЕДЕОН КОЈИ ОСТАДЕ ДА ВЛАДА ЧЕТРДЕСЕТ ГОДИНА 

1) Након што у исто време преминуше Барак и Дебора, Мидијанци 
позваше Амалеките и Арабијце да им помогну, те сви заједно поведоше 
рат против Израелита, при чему беху одвише јаки да би им ико могао одо- 
лети. Тако провалише у земљу Јевреја, те попалише све плодове земљине, 
а оно што остаде понеше као плен. Овако су чинили три године, а народ 
се Израелићана повуче у планине, напустивши све што је дотле насеља- 
вао од равнице. Такође направише јаме и пећине под земљом, те су тамо 
похрањивали оно што су могли склонити испред непријатеља; јер су се 
Мидијанци дизали у походе у доба жетве, али су Јеврејима допуштали да 
ору земљу зими, како би, када ови заврше са својим напорима, они могли 
са собом без труда однети приносе. Иза оваквог поступања морали су, на- 
равно, уследити оскудица хране и велика глад, због чега Јеврејима не пре- 
остаде друго до да се предају молитвама Богу, преклињући га да их спаси. 

2) Међу другим људима је и Гедеон, син Јоашов, један од главних осо- 
ба у племену Манасијином, крадом доносио своје житно снопље, и вр- 
шао га у винској преси, будући да се одвише плашио непријатеља да би 
вршање изводио на гумну. Негде у то време пред њим се појави обличје 
једног младића који му рече како је он, Гедеон, срећан човек, и од Бога 
веома вољен. На шта Гедеон одмах узврати: „О, какав је то величанствен 
знак Божије наклоности, да сам присиљен да жито вршим у винској пре- 
си уместо на гумну под ногама волова!" Али га младићева појава уверава- 
ше да буде храбар, и да зачне покушај којим би Јевреји повратили слобо- 
ду. На ово Гедеон одговори како му је немогуће да слободу поврати, сто- 
га што племе којем он припада нипошто није бројно, али и стога што је 
он одвише млад и несмотрен да би могао размишљати о тако великом по- 
духвату. Али му младићева појава обећа да ће га Бог опскрбити ониме у 
чему оскудева, те да ће Израелитима обезбедити победу под Гедеоновом 
заповешћу. 

3) Када је Гедеон све ово испричао неколицини младића они му пове- 
роваше, и ускоро се створи војска од десет хиљада људи спремних за бор- 

бу. Али Бог стаде пред Гедеона док овај беше у сну, и рече му да су људи 
одвише себи привржени и непријатељи онима који се уздижу у врлини, те 
да сада Јевреји нипошто не смеју заобићи Бога већ Њему приписати побе- 
ду, не замишљајући будаласто да су је задобили сопственом снагом, сто- 
га што, ма колико да су бројни и кадри да се надмоћно боре са неприја- 
тељима, морају признати да победу дугују Његовој помоћи. С тим упозо- 
рењем Бог посаветова Гедеона да поведе своју војску у подне, у време нај- 
жешће жеге, до реке, те да оне који се спусте на колена како би пили про- 
цени као храбре људе; али да у онима који бучно лапћу треба да препозна 
понашање из страха и ужаснутост пред њиховим непријатељима. Па ка- 
да Гедеон учини како га је Бог посаветовао, нађе се три стотине људи који 
бучно грабише воду рукама; тако му Бог наложи да узме баш ове људе и 
нападне непријатеља. Сходно овоме, они подигоше логор крај реке Јорда- 
на, спремни да је следећег дана пређу. 

4) Али се сада сам Гедеон нађе у великом страху, јер му је Бог претход- 
но рекао да би на непријатеље требало да навали током ноћи; али Господ, 
вољан да га ослободи овог страха, наложи му да узме једног од својих вој- 
ника, и пође у близину мидијанских шатора, јер ће на том месту његова 
храброст узрасти и срце постати смелије. Гедеон и ово послуша, те пође 
и са собом поведе свог слугу Фураха; па када се нађе у близини једног од 
шатора, он откри да су они који у њему бораве још увек будни, те да је- 
дан од њих приповеда саборцима један свој сан, и то тако разговетно да 
га је Гедеон могао чути. А сан беше овај: — Сневач снатрише да је видео 
један огроман јечмени колач, такав да га гомила људи не може изјести, а 
тај колач беше гадан, и одједном се поче котрљати кроз логор те прега- 
зи краљевски шатор, а са њиме и шаторе свих војника. Чувши ово, дру- 
ги један војник растумачи да ово сновиђење значи уништење војске, а по- 
том и објасни разлог који га је навео да тако нагађа. Рече, наиме, да је зр- 
но јечма од свих јестивих најгадније, а да су Израелити познати као нај- 
гаднији међу свим народима Азије, сасвим сродни зрнима јечма, и да је 
оно што изгледаше велико међу Мидијанцима био овај Гедеон и војска 
која је с њим; „па будући да ти рече како је колач преврнуо наше шаторе, 
бојим се да ће Бог Гедеона наградити победом над нама.“ 

5) Када Гедеон чу овај сан, у њега притекоше храброст и добра нада; 
те он заповеди својој војсци да се наоружа, и при том им исприча о сно- 
виђењу њихових непријатеља. Од чувеног се такође и војници окуражи- 
ше, те беху спремни да изврше оно што им Гедеон заповеди. Тако Геде- 
он подели своју војску на три дела, и поведе је негде око четвртог ноћ- 
ног сата, при чему је сваки део бројао стотину људи. Сви су они носили 
празне крчаге и упаљене лампе у њима, да њихов јуриш не би могао би- 
ти откривен од стране непријатеља. Са собом су такође имали и овчији 
рог у десној руци, који је Гедеон намерио да употреби као трубу. Неприја- 
тељски логор се простирао преко земљишта велике површине, јер се до- 
годило да су они имали велики број камила; а како су били подељени у 
различите народе, то је сваком табору припадао по део заједничког кру- 
га. Па када Јевреји учинише онако како им је претходно заповеђено у на- 

чину приласка непријатељу, и када се, на дати знак, огласише својим ро- 
говима, те када поломише своје крчаге и лампама навалише на неприја- 
теље уз силну повику и покличе „Победа Гедеону, уз Божију помоћ“ по- 
метња и страх обузеше људе који беху у полусну јер је било позно доба 
ноћи. Исход беше тај да неколицина њих би посечена од стране Јевреја, 
али највећи број пострада од стране њихових властитих војника, а због 
различитости њихових језика; јер када једном беху доведени у стање ра- 
сула, сви они убијаху све што су затицали пред собом, сматрајући да су то 
њихови непријатељи. И тако се направи велики покољ. А када извештај о 
Гедеоновој победи дође до Израелита, они узеше оружје и стадоше гонити 
непријатеље, те их потукоше у једној долини окруженој планинским буји- 
цама, на месту преко којег се није могло прећи; тако их ту Јевреји опколи- 
ше и побише све до једног, заједно са њиховим краљевима, Оребом и Зеб- 
ом. Али избегли заповедници канаанитске војске поведоше своје преос- 
тале војнике, којих беше око осамнаест хиљада, и подигоше логор на ве- 
ликој удаљености од Израелита. Гедеон, међутим, не пожали труда, већ их 
поче гонити са свом својом војском, па најпосле заподену битку против 
њих и посече целокупну непријатељску војску, и зароби њихове преос- 
тале вође, Зеба и Залмуна. Све у свему, у овој бици погибе око сто и два- 
десет хиљада Мидијанаца и њихових савезника Арабијаца, а Јевреји за- 
добише велики плен у злату, сребру и одећи, као и велики број камила и 
мазги. А када Гедеон стиже у своју сопствену земљу Офру, он тамо погу- 
би мидијанске краљеве. 

6) Племе Ефраимово, међутим, беше тако незадовољно оваквим Геде- 
оновим успесима, да се реши да поведе рат против њега, оптуживши га 
да њима није рекао о свом смераном походу против заједничких неприја- 
теља. Али Гедеон, који беше благ и умерен човек, и такав који се истицаше 
у свакој врлини, узврати да није било исходом његовог властитог утицаја 
и расуђивања оно што га је навело да непријатеље нападне без Ефраими- 
та, већ то беше заповест Божија, а победа припада свима једнако, Ефра- 
имитима као и онима који су је у војсци извојевали. Охладивши ова- 
ко њихове успламтеле страсти, Гедеон задоби више надмоћи међу свим 
Јеврејима но што је стекао успехом постигнутим против непријатеља, јер 
их је тако ослободио побуне која се међу њима већ подизала; па ипак ово 
племе доцније мораде поднети казну због оваквог увредљивог опхођења 
према Гедеону, о чему ћемо дати извештај када томе дође право време. 

7) Након свега, Гедеон би најрадије одустао од владања, али беше над- 
владан убеђивањима да власт прихвати, те је тако он уживаше четрдесет 
година и за то је време свима равном мером удељивао правду, јер су му 
људи долазили са свим својим размирицама, а само оно што би он одлу- 
чио бејаше уважавано од стране свих. А када премину, он беше сахрањен 
у свом властитом граду Офри. 

ЈУДЕЈСКЕ СТАРИНЕ 

ПОГЛАВЉЕ СЕДМО 


КАКО СУ СУДИЈЕ КОЈЕ НАСЛЕДИШЕ ГЕДЕОНА ПОВЕЛЕ ДУГ РАТ 
ПРОТИВ ПОГРАНИЧНИХ НАРОДА 

1) Гедеон је имао седамдесет правоваљаних синова са великим бројем 
законитих жена. Али је имао и једног ванбрачног сина са милосницом по 
имену Друма, а име овог сина беше Авимелех, који се после очеве смрти 
повуче у Сихем родбини своје мајке, јер су они пребивали у том месту. 
Па када Авимелех доби новац од оних међу њима који су се истицали по 
многим примерима правичности, он се с њима врати очевој кући, и поби 
сву своју браћу, изузев Јотама коме се осмехнула срећа те је успео да по- 
бегне и преживи. Тако Авимелех успостави тиранску власт у којој прогла- 
си себе за господара који може радити што му је воља, уместо да се потчи- 
ни законима; а најокрутније се понашао према онима који беху заштит- 
ници правде. 

2) Догоди се потом да се, после извесног времена, приликом народ- 
ног празника у Сихему на којем се окупило велико мноштво људи, Јо- 
там, Авимелехов брат чије смо бекство малочас поменули, попео на гору 
Гаризин, која се надвија над Сихемом, и повикао тако да га је могло чу- 
ти мноштво које према њему беше предусретљиво. Он најпре затражи да 
пажљиво размотре оно што ће им рећи, па када настаде тишина, он на- 
стави с говором, рекавши да када је дрвеће једном располагало људским 
гласом, и окупило се у заједнички скуп, оно изабра смокву да њима уп- 
равља; али када је потом то дрво одбило да се овога подухвати, због тога 
што је задовољно само тиме да ужива у оној части коју му пружају плодо- 
ви што их носи, а не и оној части која би му споља могла придоћи, те ка- 
да остало дрвеће ипак не одустаде од намере да добију владара, они нађо- 
ше да је исправно да исту понуду учине виновој лози; али када тако лоза 
беше изабрана, она употреби исте оне речи што их је смоква већ изгово- 
рила, и извини се због одбијања да се прихвати власти; па када још и мас- 
лина учини исто, преостаде шипак, од кога дрвеће најпосле затражи да 
преузме краљевство (а ово је дрво добро за потпалу), те шипак обећа да 
ће се примити власти и бити марљив у њеном упражњавању, али да ос- 
тала стабла морају стати под његову сенку, и уколико би сковали заверу 
против њега којом би га уништили, начело ватре које се налази у њему 
уништиће њих саме. Јотам им рече да то што је управо изговорио не тре- 
ба да схвате као повод за смех; јер, иако су искусили многе благослове од 
Гедеона, ипак су превидели Авимелеха који је над свима загосподарио, те 
су му се придружили у покољу његове браће, па да према томе он, Авиме- 
лех, није ништа бољи од саме ватре. Те када и ово изговори, он се уклони, 
и три године живљаше скривен у планинама, због страха од Авимелеха. 

3) Мало после овог празника, Сихемити, који су се сада покајали због 
покоља Гедеонових синова, протераше Авимелеха једнако из њиховог 
града и из племена њиховог, због чега се он поче домишљати како би за- 
узврат могао ојадити њихов град. Било је тада доба бербе, и људи стра- 

ховаху да изађу и уберу своје плодове, бојећи се да би им Авимелех мо- 
гао учинити какву несрећу. Догоди се, међутим, да до њих тада дође један 
угледан човек по имену Гал, који проборави с њима, водећи са собом на- 
оружане људе и своје рођаке. Тако Сихемити од њега затражише да им он 
обезбеди заштиту током бербе, што он и прихвати, те тако људи изађоше, 
а са њима и Гал на челу својих војника. Захваљујући томе, они безбедно 
сакупише своје гроздове, па када пођоше обедовати у неколико скупина, 
усудише се да отворено проклињу Авимелеха, а усто поставише и заседе 
на извесним местима око града, и ухватише многе Авимелехове следбе- 
нике, које одмах побише. 

4) Али беше међу Сихемитским судијама и човек по имену Зебул, који 
је прихватао Авимелеха. Он, дакле, посла гласнике и обавести овога коли- 
ко је Гал разјарио људе против њега, те саветом подстаче Авимелеха да по- 
стави заседе испред града, јер ће он, Зебул, наговорити Гала да пође против 
Авимелеха, чиме ће га довести на дохват освете; а када се то буде догоди- 
ло, Зебул обећа да ће испословати Авимелехово помирење с градом. Тако 
Авимелех заиста и постави заседе, а у једну од њих и сам залеже. Гал, пак, 
пребиваше у предграђу, готово и не бринући за своју безбедност, а Зебул 
беше с њиме. Када Гал опази да к њему крадом долазе наоружани људи, он 
то пренесе и Зебулу, на шта овај, међутим, одговори да то беху само сенке 
великог камења; али када људи приђоше ближе, Гал коначно увиде шта се 
збиља догађа, те рече: „То нису сенке, већ људи који леже у бусији.“ А Зеб- 
ул узврати: „Ниси ли ти пребадио Авимелеху кукавичлук? Зашто онда ти 
не покажеш колико си сам храбар, и не пођеш и са њим се бориш?“ Тако 
Гал, збуњен и изазван, прихвати борбу против Авимелеха, и неки од њего- 
вих људи падоше, али се он окрете и побеже у град, водећи остатак својих 
људи са собом. Али је Зебул у међувремену тако уредио стање у граду, да је 
од људи добио сагласност да Гала протерају, оптуживши га за кукавичлук 
у тој борби против Авимелехових присталица. А Авимелех, када је сазнао 
да су Сихемити поново кренули да скупљају гроздове, изнова постави за- 
седе испред града, па када људи изађоше, трећина његове војске запосе- 
де градске капије како би спречили грађане да се врате натраг, док је оста- 
так војске послао да гоне оне који се растурише, због чега посвуда дође до 
покоља. А затим разори до темеља град који није могао поднети опсаду, и 
његове рушевине посу сољу, док се он са својом војском настави јаросно 
светити, све док сви Сихемити не беху поклани. Што се тиче оних који се 
растурише по земљи измакавши тако опасности, они се сви заједно оку- 
пише код једне снажне стене, на којој се и населише, спремни да око ње 
подигну и зид. Али Авимелех сазнаде за њихове намере, те их предухитри 
и стиже до њих са својом војском, па положи свежњеве сувог дрвета около 
тог места, лично доневши неке међу снопљем, охрабривши тако сопстве- 
ним примером војнике да учине исто. ГГа када стена беше посве опкољена 
овим свежњевима, они запалише ватру, те у њу бацаху све оно што при- 
родно најлакше сагорева; услед тога се подиже огроман пламен, и нико не 
могаше умаћи са стене, већ сви људи грозно пострадаше, скупа са женама 
и децом, све у свему око петнаест стотина мушкараца, и осталих такође 

велики број. Таква беше пропаст која задеси Сихемите; и човечна жалост 
ради њих била би много већа да и сами нису донели толико много несреће 
човеку који је од њих заслужио свако добро, и да и сами нису проценили 
да је све што се им догодило казна за то њихово недело. 

6) Власт сада преузе Јаир Галадит 59 из племена Манасијиног. Он беше 
човек благословен у много чему, али посебно у деци, која сва беху добре 
нарави. Било их је укупно тридесет, и беху веома вешти у јахању коња, и 
поверено им је управљање градовима Галада. Јаир је задржао власт током 
двадесет две године, и преминуо у дубокој старости; сахрањен је у Камо- 
ну, граду Галада. 

7) У то се време сви послови Јевреја одвијаху с неизвесним исходом, 
бивајући редовно склони нереду и презирању Бога и закона. Због тога 
су их Амонити и Филистинци с правом омаловажавали, пустошећи им 
земљу великом војском. Па када заузеше целу Переју, они се узохоли- 
ше и покушаше да заузму и све друго што је Јеврејима преостало. Али се 
Јевреји, напокон се исправивши због несрећа које су их редом сустизле, 
посветише молитвама Богу, приносећи му жртве, преклињући га да не 
буде одвише строг према њима, већ да допусти да га дирну њихове молит- 
ве и учине да одустане од свога беса. И заиста, Бог постаде милосрднији 
према њима, и спреман да им буде од помоћи. 

8) Када Амонити поведоше један поход у земљу Галад, њени становни- 
ци их чекаху на једној планини, али беху без заповедника. Ипак, међу њи- 
ма беше човек по имену Јефта, који је, једнако због врлине његовог оца и 
због војске коју је одржавао о сопственом трошку, био моћан човек. Из- 
раелити зато послаше по њега с молбом да им дође у помоћ, и обећаше му 
власт над њима током читавог његовог живота. Али он не попусти овим 
салетањима; напротив, оптужи их да ни они њему нису пружали помоћ 
када су се према њему са сасвим очигледном неправичношћу опходила 
његова браћа; јер су га браћа одбацила стога што није имао исту мајку са 
њима, већ га је родила мајка која је у породицу дошла захваљујући очевој 
љубави; а ово су браћа урадила из гађења према његовој немоћи [да се на 
било који начин одбрани]. Тако се он населио у земљи Галаду, где је и при- 
мио у војску све оне који дођоше к њему ма откуда долазили, и плаћао им 
најамнине. Ипак, када гласници устрајаше у настојању да прихвати власт 
над Јеврејима, и заклеше се да ће му предати управљање за цели његов 
животни век, он их напокон поведе у рат. 

9) Чим Јефта преузе старање над њиховим тренутним пословима, он 
постави своју војску у граду Миспеку, и посла поруку амонитском краљу, 
жалећи се на његово неправично отимање јеврејске земље. Али му краљ 
одговори пославши поруку супротног садржаја, пожаливши се на излазак 
Јевреја из Египта, и тражећи од њега да напусти земљу Аморита, препус- 
тивши је њему, јер је то пре свега његово родитељско наслеђе. Али Јефта 
опет узврати следећим одговором: да краљ нема право када се жали на Је- 
фтине претке поводом земље Аморита, већ да би пре морао да им се зах- 
вали што су земљу Амонита овима оставили у поседу, иако је Мојсије и њу 
могао заузети; и још додаде да нипошто неће узмакнути са те земље која је 

њихова властита јер им је ову Бог доделио, а они је сада настањују [више 
од] три стотине година, већ да ће се против Амонита за њу борити. 

10) И када даде такав одговор, он посла изасланике назад. Па након 
што се помоли за победу, и заветова се да ће испунити све свете службе, 
а уколико се безбедно врати кући да ће жртвовати које год живо биће да 
прво сретне на путу 60 — он уђе у битку с непријатељем, и извојева вели- 
ку победу, а у потери која уследи за пораженим Амонитима сатираше их 
све до града Минита. Он затим пређе и у њихову земљу, и разори многе од 
амонитских градова, односећи велики плен и ослобађајући свој властити 
народ који је тамо робовао током минулих осамнаест година. Али, за вре- 
ме повратка, он допаде страдања које ни на који начин није имало везе са 
великим подухватима што их је управо извео. Наиме, догоди се да му у 
сусрет прва изађе кћер, која беше његово једино дете и при том девица [а 
његов је завет био да ће жртвовати прво створење које сретне на повра- 
тку]. Због тога Јефта поче горко јадиковати над величином своје несреће, 
и окривљаваше своју кћер што беше тако ревносна да га види, јер он са- 
да беше заветом обавезан да је жртвује Богу. Ипак, овај чин који над њом 
мораде бити извршен њој самој не изгледаше немилосрдан, будући да ће 
умрети у околностима велике очеве победе и ослобођења њених сународ- 
ника. Једино што је оца молила било је да јој допусти да на два месеца оде 
и оплаче своју младост са најближим суграђанима; а са овим се он сложи, 
с тим да му до горепоменутог времена омогући да дела у складу с датим 
заветом. Сходно томе, када то време би окончано, он жртвова своју кћер 
као жртву-паљеницу, нудећи тиме дар који нити беше примерен закону 
нити прихватљив Богу, нити он, Јефта, сам вагаше какво ће мишљење љу- 
ди имати о оваквом чину. 

11) Сада се, међутим, племе Ефраимово подиже на њега, с образло- 
жењем да их није повео са собом у поход против Амонита, и то зато што 
је желео да читав плен задржи за себе, и да сву славу за оно што је учиње- 
но припише себи. На ово им он најпре одговори да Ефраимити нису били 
необавештени како су се његови рођаци против њега борили, а онда када 
их је он позвао у помоћ они се нису одазвали, док би у ствари правично 
било да су тада хитро пристигли, чак и пре но што их је он позвао. А на- 
даље им рече да су и сада поступили неправедно: јер премда раније нема- 
ху довољно храбрости да се сами боре са својим истинским непријатељи- 
ма, сада се журно дижу против властите родбине; али ће их он дочека- 
ти тако да ће, уз Божију помоћ, за своју дрскост бити кажњени, осим ако 
не постану мудрији. Али када их не успе убедити да се промене, он уђе у 
борбу с њима са оним снагама што их је послао на Галад, и направи вели- 
ки покољ међу њима; а када их потуче, настави их гонити и докопа их се 
на обали Јордана оним делом војске што га је раније за такав случај тамо 
послао, и свеукупно их поби око четрдесет две хиљаде. 

12) Након што је владао шест година, Јефта премину, и би сахрањен у 
својој властитој земљи, у Себи, месту у земљи Галада. 

13) После Јефтине смрти управљање на себе преузе Ибзан, из племена 
Јудиног и града Витлејема. Имао је шездесеторо деце, од чега тридесето- 

рицу синова. Сви су га они надживели, и свима кћерима је нашао муже- 
ве, а свим синовима жене. За седам година свог управљања народом није 
учинио ништа вредно бележења, или такво да заслужује памћење. Умро је 
као старац, и био сахрањен у домовини. 

14) Након што је Ибзан овако преминуо, ни Хелон, који га је за наред- 
них десет година наследио у власти, такође није учинио ништа значајно; 
он сам припадао је племену Завулоновом. 

15) После Хелона, на место врховног управитеља постављен је Абдон, 
син Хилелов, из племена Ефраимовог, рођен у граду Пиратону. О њему је 
забележено једино то да је био благословљен због своје деце; што се тиче 
јавних послова био је одвише мирољубив, и одвише обазрив, тако да ни 
он није могао извести ма какав славан подухват. Имао је четрдесеторицу 
синова, и преко њих тридесеторицу унука. Водио је државу са овом седа- 
мдесеторицом, који сви беху вешти у јахању, и који сви осташе живи по- 
сле његове смрти. И он је преминуо у позној доби, и био у величанстеном 
погребу сахрањен у Пиратону. 


ПОГЛАВЉЕ ОСМО 

О ИСТРАЈНОСТИ САМСОНОВОЈ, И О ТОМЕ КАКВЕ ЈЕ НЕСРЕЋЕ 
ДОНЕО ФИЛИСТИНЦИМА 

1) Након што премину Абдон, Филистинци савладаше Израелите и 
наметнуше им данак током наредних тридесет година, а из ове се несреће 
избавише на следећи начин: — 

2) Беше међу Јеврејима човек по имену Мано, тако велике врлине да 
му је мало било равних, и који без икакве сумње беше најважнија лич- 
ност своје земље. Имао је жену славну по својој лепоти, по којој је над- 
машивала све своје савременице. Мано, међутим, није имао деце, те би- 
вајући забринут због неудовољене жеље за потомством, он мољаше Бога 
да му допусти да њега и жену његову наследи семе њихових тела; и с том 
намером он је непрестано одлазио у предграђа 61 , заједно са својом же- 
ном; а ова се предграђа налазе у Великој равници. Али, Мано беше до лу- 
дила заљубљен у своју жену, и због тога безмерно на њу љубоморан. Јед- 
ном приликом, када она беше сама, њој се привиде једна утвара; био је то 
анђео Божији и личио је на високог и лепог младића, који јој донесе бла- 
говести да ће имати сина, рођеног вољом провиђења Божијег, и који ће 
бити ваљан дечак, велике снаге, преко којег ће, када буде одрастао до оче- 
вог наслеђа, Филистинци бити унесрећени. Он ју је такође молио да не до- 
пусти да детету буде подрезивана коса, као и да мора бринути да оно из- 
бегава све друге врсте пића (јер је тако Бог заповедио) и буде задовољно 
само водом. И потом анђео, након што уручи ову поруку, пође својим пу- 
тем, а његов долазак беше учињен по вољи Божијој. 

3) Када је њен муж дошао кући, жена га обавести о ономе што јој је на- 
вестио анђео, који се, рече жена, показао тако прекрасан у младићкој ле- 

поти и висини, да муж, чувши то, остаде запрепашћен и ван себе од љу- 
боморе, те жену нападе сумњама које беху подстакнуте његовом страшћу. 
Она, међутим, беше искрено жељна да неразумна туга њеног мужа буде 
одагната, те, сходно томе, замоли Бога да јој анђела пошаље наново, но 
овог пута тако да га и њен муж може видети. Тако анђео, по милости Бо- 
жијој, дође поново, и то док су боравили у предграђу, али и овом прили- 
ком док она беше сама. Но она затражи од анђела да остане довољно дуго 
да она стигне да доведе мужа, а том захтеву и би удовољено, те она похита 
да позове Мана. Али чак и када је видео анђела, Мано се не ослободи сас- 
вим сумње, већ сада затражи од анђела да га обавести о свему ономе што 
је рекао и његовој жени; али када анђео узврати да је довољно да жена бу- 
де упозната са оним што је изговорио, муж затражи од њега да му каже ко 
је, да би, када се дете буде родило, могао узвратити захвалношћу, и дати 
му поклон. Али анђео одговори да не жели никакав поклон, јер му и није 
донео благовести о рођењу сина због жеље да ма шта заузврат добије. А 
када га Мано замоли да бар остане и ужива његово гостопримство, анђео 
ни на ово не даде свој пристанак. Па ипак, беше наговорен ревносним 
Мановим молбама да остане бар толико дуго док му овај не донесе не- 
ки знак своје гостољубивости; тако Мано закла једно јаре, и умоли жену 
да га скува. Када све беше готово, анђео му наложи да постави хлеб и ме- 
со, али без посуђа, на стену; а када приђоше, анђео дотаче месо штапом 
што га је држао у руци, и то месо, на које тако сукну пламен, беше прогу- 
тано, заједно са векнама; а анђео се, наочиглед њиховим погледима, попе 
пут неба, у виду дима. Сада се, међутим, Мано уплаши да ће му се штогод 
опасно догодити због овог виђења Бога; али га жена замоли да буде хра- 
бар, јер се Бог појавио за њихово добро. 

4) Тако жена затрудне, и бејаше брижљива у испуњавању оних забра- 
на које су јој дате; а када се дете роди, они га назваше Самсон, што је име 
које означава онога ко је снажан. А дете је нагло расло, и бејаше очигледно 
да ће постати пророк 62 , једнако због умерености његове исхране, и због 
пуштања његове косе да расте без скраћивања. 

5) Једном када је са својим родитељима дошао у Тамнат, град Филисти- 
наца, у време када се тамо одржавала велика светковина, Самсон се заљу- 
би у девојку из те земље, и затражи од родитеља да му омогуће да та де- 
ва постане његовом женом: али га они одбише, због тога што она не беше 
јеврејског рода. Али, пошто је овај брак био по замисли Бога, који је сме- 
рао да га преобрати у корист Јевреја, Он ипак натера Самсонове родитеље 
да омогуће девојци удају за њиховог сина. А након што Самсон поче ре- 
довно да одлази до девојчиних родитеља, догоди се да једном приликом 
срете лава па, иако беше необоружан, он прихвати напад животиње, и за- 
дави лава голим рукама, након чега баци звер у пошумљени комад земље 
који је лежао уз пут. 

6) А када следећи пут пође до деве, он виде рој пчела како праве саће 
на грудима лавље цркотине. Па, издвојивши одатле три медена саћа, он их 
даде, заједно са остатком поклона, својој деви. Али људи Тамната, ужас- 
нути спознањем младићеве снаге, доделише овоме током његове свадбе- 

не гозбе (јер их је том приликом он све угостио) тридесет најснажнијих 
међу њиховим младићима, под изговором да му праве друштво, а запра- 
во да стражаре над њим, како их он ни на који начин не би могао узнеми- 
рити. Док су они весело пили и играли, Самсон рече, што беше и обичај у 
таквој прилиди: „Хајде сад, уколико вам задам загонетку, и ви је решите 
у року од седам дана, свакоме ћу дати ланену кошуљу и свечане хаљине, 
као награду за вашу мудрост." Па како они беху веома вољни да задобију 
славу мудрих људи заједно са наградама, сватови затражише да им поста- 
ви загонетку. А он рече: „Од онога који прождире изиђе слатко јело, иако 
он сам беше неукусан." Па када младићи не беху кадри да у току наредна 
три дана открију значење загонетке, они затражише од деве да одгонетку 
сазна од њенога мужа, и њима их пренесе, при чему јој запретише да ће је 
спалити уколико их не послуша. Када жена замоли Самсона да јој открије 
значење загонетке, он је испрва одби, али када она клече пред њим и поче 
плакати, рекавши како ово одбијање сматра знаком његове нељубазности 
према њој, он је обавести о томе како је погубио лава, и како је пронашао 
пчеле на грудима мртве звери, и потом одатле понео три медена саћа што 
их је њој донео на поклон. Тако је, дакле, ни најмање не посумњавши на 
превару, о свему обавести, а она откриће пренесе онима који су га од ње 
тражили. И онда, седмога дана, када беше уречено њихово одгонетање 
постављене им загонетке, младићи из сватова се сви нађоше пре сунчевог 
заласка, и рекоше: „Ништа није непријатније од изгледа лава ономе ко га 
погледа, и ништа слађе од меда ономе ко га употреби." А на ово Самсон 
узврати: „Ништа није превртљивије од жене, јер таква беше особа која 
вам је открила моје тумачење. 11 Сходно обећању, он им ипак даде њихове 
поклоне, али начин на који је је дошао до тих дарова био је следећи: он те 
хаљине скиде као плен са тела Акаронита, који беху филистинског рода, 
а које је он побио након што их је киван срео на путу. Али се од своје же- 
не разведе, а она посве презре његов гнев, и преудаде се за његовог друга 
који је раније уговорио брак између ње и Самсона. 

7) Оваквим увредљивим опхођењем према њему Самсон беше толико 
раздражен, да се реши да казни све Филистинце, баш као и бившу жену; 
то беше у летње доба, а плодови земљини беху готово дозрели за бербу, и 
Самсон ухвати три стотине лисица, па свезавши упаљене буктиње за њихо- 
ве репове, посла их у филистинска поља, због чега сво жито сагоре. А када 
Филистинци сазнаше да је Самсон виновник паљевине, знајући при том и 
шта је повод томе, они послаше своје старешине у Тамнат, и спалише њего- 
ву бившу жену, и све њене рођаке, који бејаху узрок њиховим несрећама. 

8) Након што потом Самсон посече многе Филистинце у равници, он 
се насели у пећини Итама, једне велике стене у поседу племена Јуде. Због 
тога Филистинци покретоше поход против овог племена, али им ови него- 
дујући рекоше како се Филистинци тиме не понеше правично према њи- 
ма, кажњавајући их упркос томе што они уредно плаћају данак, и то само 
због увреда једног човека, Самсона. Филистинци, пак, узвратише да им, 
уколико не желе да буду окривљени, Јевреји морају изручити Самсона, и 
оставити га њима на располагање. А ови, будући жељни да избегну кри- 

вицу, дођоше до стене у скупини од три хиљаде наоружаних људи, и по- 
жалише се Самсону поводом дрскихувреда што ихје нанео Филистинци- 
ма, који беху људи кадри да због тога донесу несрећу целом јеврејском на- 
роду; па му рекоше да су дошли да гаухвате и изруче Филистинцима, пре- 
пустивши га њима на располагање; стога затражише да им се он својевољ- 
но преда. А када Самсон од њих под заклетвом прими уверавања да му по 
предаји неће нанети друге штете осим што ће га изручити у руке његових 
непријатеља, он сиђе са стене и предаде се под власт својих сународника. 
Они га затим свезаше са два ужета, и поведоше у намери да га изруче Фи- 
листинцима; па када дођоше до места које се данас зове Чељусна кост, у 
част великог подухвата што га је ту извео Самсон (иако од давнина ово 
место није носило никакво посебно име), Филистинци, који подигоше 
свој логор недалеко одатле, дођоше, с радошћу и виком, да се с Јевреји- 
ма сретну, као да су учинили велику ствар добивши оно што су тражи- 
ли. Али Самсон тада искида ужад у парампарчад, па узевши једну чељуст 
од лешине магарета која је лежала пред његовим ногама, нападе своје не- 
пријатеље, те их силовито удараше овом кости, побивши тако хиљаду љу- 
ди, а остатак потеравши у бекство у потпуном расулу. 

9) Због овога покоља Самсон беше веома поносан, и рече да до то- 
га није дошло уз помоћ Божију, већ је тај успех приписивао искључиво 
својој сопственој храбрости, хвалишући се како се због страха од њега 
догодило да неки од његових непријатеља падоше а остали се разбежа- 
ше пред чељусном кости којом их је салетао. Али се у то време догоди да 
Самсона поче мучити велика жеђ, и он тако познаде да људска храброст 
по себи није ништа, и даде своје посведочење да све што се догодило мо- 
ра бити приписано Богу, којег је он сада усрдно молио да се више не гне- 
ви ни на једну ствар коју је из охолости изрекао, те да га нипошто не пре- 
да у руке непријатеља његових већ му буде од помоћи у његовој несрећи и 
избави га од недаће од које је тада страдавао. Чувши то, Бог беше дирнут 
његовим преклињањима, те пред њим подиже извор обилне воде у стени 
на том месту што га Самсон прозва Чељусном кости, именом које овоме 
остаде и до дан-данас. 

10) После ове борбе Самсон поче с презиром пркосити Филистинци- 
ма, те дође до Газе, где узе смештај у једној крчми. Када владари Газе беху 
обавештени о његовом доласку, они замандалише градску капију, и по- 
ставише људе у заседи око ње, како Самсон не би могао побећи а да не бу- 
де опажен; али он, бивајући упознат с њиховом завером, устаде око по- 
ноћи и силом се проби преко капије, разневши њену стражарску посаду 
и греде и сву осталу дрвену опрему, коју понесе на раменима, те је однесе 
до планине изнад Хеброна, и тек је тамо одложи. 

11) Ипак, Самсон напослетку прекрши законе своје земље, проме- 
ни свој редовни начин живота, и поче опонашати обичаје странаца, што 
беше почетак његовог срозавања и пропасти; јер, између осталог, он се 
заљуби у жену која је била проститутка међу Филистинцима; њено име 
беше Далила, и он поче живети с њом. Због тога они који су управљали 
јавним пословима Филистине дођоше к њој и, поткупивши је обећањима, 

наговорише је да од Самсона извуче признање о томе шта је узрок његове 
снаге помоћу које је постао тако непобедив својим непријатељима. Сход- 
но томе, када се њих двоје поднапише и започеше разговор, Далила поче 
хинити дивљење према подухватима што их је Самсон извео, настојећи 
да подмуклим лукавством из њега извуче истину о ономе захваљујући че- 
му он тако неизмерно све друге превазилази у снази. Самсон, међутим, у 
намери да обмане Далилу, будући да још није био изгубио власт над чу- 
лима, одговори да када би он био свезан са седам једрих жила винове ло- 
зе које се још могу савити, он би постао слабији од било ког другог чове- 
ка. Жена није више ништа рекла, али је ово пренела владарима Филисти- 
наца, и сакрила известан број војника у заседи унутар куће. Па када Сам- 
сон беше већ растројен од пића и када напокон усну, Далила га што је мо- 
гла брже веза жилама, а затим га пробуди, рекавши му да га траже неки 
људи; али он покида жиле и успе да се одбрани, иако су га држали. Али на 
овоме се не заврши, Јер се Далила, са којом је Самсон и даље непрестано 
општио, другом приликом направи да је веома разочарана тиме што је он 
имао толико мало поверења у њена осећања према њему, због чега јој није 
рекао истину о оном што је од њега тражила, као да она не би сакрила оно 
што зна уколико је његов интерес да то остане скривено. Самсон је, међу- 
тим, поново обману, рекавши јој да када би био везан са седам ужади, си- 
гурно би изгубио снагу. Али када она ни овога пута, упркос поступању 
према његовим речима, ништа не постиже, он јој трећи пут рече да би ње- 
гова коса морала бити уплетена у мрежу; но када ни овога пута, упркос 
њеном напору да поново изведе што јој је рекао, истина не беше откриве- 
на, напослетку Самсон, попустивши Далилиним молбама (јер њему беше 
суђено да допадне несреће), пристаде да јој удовољи, па јој рече да се Бог 
о њему стара, и да је он рођен вољом провиђења, па додаде да „ја пуштам 
косу да ми расте, јер ми је Бог наложио да је никада не подрезујем, те оту- 
да моја снага зависи од непрекидности раста моје косе“. Када Далила ово 
сазнаде, и потом га лиши косе, она га изручи непријатељима, будући да 
Самсон више није имао снаге да се одбрани од напада којим га ови најзад 
сколише; тако му они најпре ископаше очи, потом га свезаше и као роба 
одведоше к себи. 

12) Али током времена Самсонова коса поново поче расти. Па када 
дође до јавне светковине међу Филистинцима, и владари и најистакну- 
тији људи се гостише заједно (а соба у којој су се налазили имала је кров 
подржан са два стуба), они послаше по Самсона, и он беше доведен на 
њихову гозбу, да би га могли у свом пијанству вређати. Но Самсон нађе 
да га већа несрећа не може снаћи од тога да се не може осветити када је 
тако наруживан, те он увери дечака који га је водио за руку да је уморан 
и да се жели мало одморити, због чега замоли да га доведе у близину сту- 
бова; па чим се то догоди, и он приђе стубовима, Самсон свом снагом на- 
срну на њих, и разори здање урушивши његове потпорње, са три хиља- 
де људи затечених унутра, који тако сви беху побијени, заједно са Самсо- 
ном. Такав, дакле, беше крај овог човека, који је владао Израелитима два- 
десет година. И заиста, овај човек заслужује да буде поштован због своје 

храбрости и снаге, као и величине показане у часу смрти, када је његов 
бес против непријатеља отишао тако далеко да је са њима погубио и се- 
бе. А то што је био заведен од стране жене, то се мора приписати људској 
природи, која је одвише слаба да одоли искушењима тога греха; али смо 
дужни да будемо сведоци истине да је у свим другим својствима он био 
човек ванредне врлине. Након смрти, Самсонови рођаци однесоше њего- 
во тело и сахранише га у Сарасату, у његовој домовини, заједно с остат- 
ком његове породице. 


ПОГЛАВЉЕ ДЕВЕТО 

КАКО ЈЕ ПОД ИЛИЈИНОМ ВЛАДАВИНОМ ИЗРАЕЛИТИМА ВОЗ 
ОЖЕНИО РУТУ, КОЈА РОДИ ОБЕДА, ДЕДУ ДАВИДОВОГ 

1) После Самсонове смрти Израелитима је управљао првосвештеник 
Илија. За време његове власти, када земља беше опхрвана глађу, Елимелех 
из Витлејема — града који је припадао племену Јудином — не бивајући 
кадар да одржи своју породицу под тако жестоком оскудицом, узе своју 
жену Нојемину, и децу коју са њом имаше, Хилона и Малона, и пресели се 
у земљу Моаб; па након срећног развоја и напредовања у новој средини, 
он узе за своје синове жене Моабићанке, Орпу за Хилона и Руту за Мало- 
на. Али, у року од десет година умреше један за другим најпре Елимелех, а 
мало после њега и његови синови. Нојемини беше веома тешко због овак- 
вих удеса, и она не беше кадра да подноси такав усамљенички живот са- 
да када они који јој беху најдражи почиваху мртви, они због којих је не- 
када отишла из своје земље, у коју се сада пожеле вратити, јер до ње сти- 
гоше обавештења да је тамо сада поново благостање. Њене снахе, међу- 
тим, и не помишљаху да се од ње одвоје, па када решише да и саме с њом 
напусте земљу, она их није могла од тога одвратити, упркос томе што им, 
када оне истрајаше у томе, она пожеле срећније бракове но што су их има- 
ле са њеним синовима, као и боље услове и напредак у сваком погледу. Па 
видевши како њени сопствени послови стоје веома ниско, Нојемина их 
убеђиваше да остану ту где јесу, и да не помишљају на напуштање своје 
земље, суделујући у тој неизвесности под којом се она мора. вратити. Ове 
речи учинише да Орпа заиста остане; али Руту поведе са собом, будући 
да се ова не даде наговорити, већ усрдно гајише жељу да срећу потражи са 
свекрвом, па каквима се год околности показале. 

2) Када је Рута са својом свекрвом дошла у Витлејем, догоди се да је 
Воз, који беше близак рођак Елимелехов, угости; па како је Нојемина 
тим именом звана од стране својих ближњих суграђана, она, говорећи о 
свом правом имену, рече: „Истинитије би било када бисте ме звали Ма- 
ра“. Наиме, Нојемина на хебрејском језику означава срећу, а Мара — тугу. 
У Витлејему, пак, беше време жетве; и Рута, са допуштењем своје свекр- 
ве, пође да се прикључи пабиркињама, како 6и укућани могли сабрати 
довољне залихе жита за исхрану. Догоди се, тако, да она дође до Возовог 

поља, а после неког времена ту наиђе и сам Воз, па када виде девојку, он 
се о њој распита код слуге који беше постављен за надзорника жетеоци- 
ма. Слуга се мало раније већ био обавестио о свим њеним околностима, 
па их сада пренесе господару, који одмах љубазно загрли девојку, једна- 
ко због његових осећања према њеној свекрви, и због сећања на тог Ноје- 
мининог сина за кога је била удата, па јој пожеле да ускоро доживи боље 
и за напредак повољније услове живота; уз то од ње затражи да не пабир- 
чи већ пожњевено жито у снопове, већ да сама пожање онолико колико 
је у стању, па јој то пожњевено допусти да понесе кући. Он такође и за- 
поведи слузи да је не спречава када буде пошла кући, те му још наложи и 
да јој да обед, као и да јој допусти да пије када жели, као и остали жетео- 
ци. Оно, пак, жита што је Рута добила од Воза она сачува за своју свекр- 
ву, којој се врати с вечери, доневши јој са собом на поклон житно класје; 
а Нојемина тако задржа за себе део оне хране коју су јој њени суседи та- 
ко обилно уделили. Рута такође обавести свекрву и о ономе што јој је Воз 
рекао; а када је ова друга заузврат обавести да је он њихов блиски рођак, 
и вероватно побожан човек када их је тако опскрбио намирницама, Рута 
се одлучи да и следећег дана пође како би пабирчила класје заједно са Во- 
зовим слушкињама. 

3) Не прође много дана након што Воз, пошто јечам беше расплевљен, 
заспа на своме гумну. Када се Нојемина обавести о овоме, она се домис- 
ли томе да Рута легне крај њега, јер је сматрала да би могло испасти у њи- 
хову корист када би он разговарао с девојком. Сходно томе, она је посла 
да спава крај његових ногу, а ова послуша што јој је наложено, будући да 
је мислила да није у сагласју с њеном обавезом да противречи ма којој за- 
повести њене свекрве. Тако она најпре леже скривена од Воза, будући да 
је он брзо заспао; али када се он пробуди око поноћи, и опази жену која 
лежи крај њега, он је упита ко је; а када она рече своје име, и затражи да 
јој опрости он кога је она држала својим господарем, он тада више ништа 
не рече. Али ујутру, пре но што слуге почеше да се припремају за посао, 
он пробуди девојку, и наложи јој да узме онолико јечма колико са собом 
може понети, и однесе то свекрви пре но што ико може приметити да је 
спавала крај њега, јер беше смотрено избећи ма какав приговор који би 
одатле могао произићи, посебно када се између њих није догодило ништа 
што би било неприлично. Али што се тиче главне ствари којој је Рута те- 
жила, Воз јој рече овако: „Догодиће се тако да ће се онај који је твој бли- 
жи рођак но што сам ја, упитати да ли те жели узети за жену: ако каже да 
жели, ти ћеш га следити; али уколико он одбије, ја ћу те оженити, јер за- 
кон тако налаже." 

4) Када је о свему обавестила свекрву, оне беху веома задовољне учиње- 
ним, јер су се надале да ће их Воз опскрбити потребном храном. Негде око 
поднева, међутим, Воз сиђе до града, и окупи сабор, а затим позва Руту, а 
са њом и њеног најближег рођака; а када овај дође, Воз га упита: „Да ли си 
ти задржао наслеђе Елимелеха и његових синова?" Овај призна да је тако 
учинио, и то стога што је било законом допуштено, будући да је он њихов 
најближи рођак. Али Воз тада рече: „Не смеш се закона сећати само на- 

пола, већ сваке ствари која их се тиче; јер је жена Малонова овде дошла, 
и ти си је према закону морао оженити, у случају да желиш задржати њи- 
хова поља.“ После овога овај човек препусти и поља и жену Возу — који 
и сам беше рођак оних који су преминули — бранећи се тиме да он већ 
има жену и децу; тако Воз позва сабор да буде сведоком реченог, и нареди 
жени да изује обућу, и према закону њоме удари најближег рођака у ли- 
це; а када се и ово учини, Воз узе Руту за жену, и наредне године они до- 
бише сина. Нојемина сама беше дадиља детету, и према савету жена даде 
му име Обед, јер он беше рођен како би мајци служио као потпора у ње- 
ној старости, а Обед на хебрејском значи слуга. Син Обедов био је Јес, а 
син Јесов беше Давид, који постаде краљ и остави круну својим наслед- 
ницима за наредних двадесет један нараштај. Ову причу о Рути био сам 
обавезан да испричам јер сам желео да на њој покажем моћ воље Божије 
који, без икакве тешкоће, може уздићи до највишег достојанства и блис- 
тавости оне чији су родитељи скромног порекла; управо тако је подигао и 
Давида, иако он беше рођен од пореклом незнатних родитеља. 


ПОГЛАВЉЕ ДЕСЕТО 

О РОДЕЊУ САМУИЛА; И КАКО ЈЕ ОН ПРОРЕКАО ПРОПАСТ КОЈА 
ЈЕ ЗАДЕСИЛА СИНОВЕ ИЛИЈИНЕ 

1) Недуго потом, стање међу Јеврејима и њихов положај постадоше 
толико рђави, да су морали ући у рат против Филистинаца; а повод беше 
следећи: Илија, првосвештеник, имао је двојицу синова, Хофнија и Фи- 
неса. Ови синови Илијини беху криви за неправде које су наносили љу- 
дима као и због своје отворене безбожности, те се не уздржаваху ни од 
какве врсте порочности. Неке од приношених дарова задржавали су као 
припадне свом часном упослењу; остале би, пак, насилно присвајали. Та- 
кође су били криви и за срамно понашање према женама које би дошле да 
обожавају Господа у табернакулу, силом терајући неке да се потчине њи- 
ховој пожуди, а друге намамљујући митом. Све у свему, цели ток њихо- 
вог живота није био ништа друго доли тиранско угњетавање. Њихов отац 
беше веома киван због њихове порочности, и очекиваше да их Бог нена- 
дано казни због свега што су већ починили. Па и народ их је гледао с гну- 
шањем. И тек када Бог прорече каква ће пропаст задесити Илијине сино- 
ве, што је учинио једнако преко самог Илије и пророка Самуила који та- 
да беше још увек дете, Илија отворено показа своју тугу због уништења 
својих синова. 

2) Најпре ћу, пак, изнети оно што имам да кажем о пророку Самуи- 
лу, а потом продужити казивање о Илијиним синовима и јадима што су 
их они донели целом јеврејском народу. У то је време живео извесни Ел- 
кана, Левит, један од добростојећих људи међу оближњим грађанима, са 
станом у Раматајиму, граду племена Ефраимовог. Он је оженио две жене, 
Хану и Фенину. Са овом другом је имао деце, али је прву више волео, иако 

она беше нероткиња. Догоди се да је Елкана дошао са женама у град Си- 
лох на жртвоприношење, јер то беше град у којем је био постављен табер- 
накул Божији, као што смо већ рекли раније. Када је, након што је принео 
жртве, разделио порције свечарског меса својим женама и деци, и када је 
Хана видела како друга жена седи окружена својом децом, она бризну у 
плач оплакујући себе због своје јаловости и самотности. Жалост коју је 
подносила надјача мужевљево тешење, те она пође у табернакул како би 
молила Бога да јој удели плодност и учини је мајком; обавеза се и заве- 
том да ће свог првог сина посветити служби Богу, и тако да његов начин 
живота неће бити као онај код обичних људи. Па како је она продужава- 
ла с молитвама, првосвештених Илија, који је седео испред ње у таберна- 
кулу, нареди јој да оде, мислећи да је пометена пијанством; али када она 
узврати да је пила само воду, али да тугује у жудњи за децом за коју пре- 
клиње Бога, Илија јој наложи да се препусти радости и рече да ће јој Бог 
послати децу. 

3) Тако се она врати своме мужу испуњена надом, и обедова додељено 
месо с великим задовољством. Па када се вратише своме дому, она нађе 
да је трудна, те им се потом роди и син коме дадоше име Самуило, што би 
се могло превести као „онај којије питао за Бога“. Родитељи отуда пођо- 
ше до табернакула и понесоше своје десетке са собом како би понудили 
жртве за рођење детета; жена је, међутим, памтила завете што их је учи- 
нила Богу поводом њеног сина, те препусти овога Илији како би Самуила 
посветила Богу чији би пророк он могао постати. Сходно томе, они пус- 
тише да дечакова коса израсте, а од пића је пио само воду. Тако је Самуи- 
ло био настањен и одрастао у храму. А Елкана је са Ханом добио још си- 
нова, као и три кћери. 

4) Када је Самуило имао дванаест година, он започе са прорицањем: и 
једном приликом, када беше уснуо, Бог га позва по имену, а он, мислећи 
да га је то зазвао првосвештеник, пође к овоме; али када првосвештеник 
изјави да није он тај који га је позвао, Бог понови исто још три пута. Илија 
овиме беше толико озарен да рече: „Заиста, Самуило, ја сам и сада оћутао 
као и раније, да тај што те позива није други него Бог; покажи му се, онда, 
рекавши: овде сам, и за Тебе спреман." И тако, када дечак чу да му се Бог 
поново обраћа, он пожеле да му буде омогућено да изговори пророчан- 
ства која су Богу угодна, јер он неће пропустити ниједну службу за коју би 
Он нашао да је сходно упослити га; а на ово Бог одговори: „Будући да ре- 
че како си спреман, слушај сада и познај какви ће јади наићи на Израели- 
те — заиста такви да их речи не могу описати, нити ум у њих поверовати; 
јер ће синови Илијини умрети у једноме дану, а достојанство свештенич- 
ко биће пренесено потомству Елеазаровом; јер Илија више воли своје си- 
нове него чистоту мога обожавања, и то у толикој мери да им она не мо- 
же донети користи.“ Илија обавеза пророка заветом да и њему пренесе 
ову поруку, јер у супротном Самуило не беше склон да реченим овога за- 
сигурно веома растужи. Чувши тако и сам поруку Божију, Илија сада бе- 
ше посве уверен у неумитност очекивања пропасти својих синова; а сла- 
ва Самуилова све више поче расти, јер се све оно што би пророковао по- 

ПОГЛАВЉЕ ЈЕДАНАЕСТО 

ОВДЕ СЕ ИЗНОСИ ОНО ШТО ЈЕ ЗАДЕСИЛО СИНОВЕ ИЛИЈИНЕ, 
КАО И О КОВЧЕГУ И ЉУДСТВУ, И О ТОМЕ КАКО ЈЕ САМ ИЛИЈА БЕ- 

ДНО СКОНЧАО 

1) Негде у то време Филистинци поведоше рат против Израелита, и 
подигоше логор у близини града Афека. Будући да их нешто касније Из- 
раелити очекиваху спремни за борбу, већ следећег дана отпоче битка из 
које Филистинци изађоше као победници, побивши око четири хиљаде 
Јевреја, а остатак људства гонећи све до њиховог логора. 

2) Тако се Јевреји почеше плашити најгорег и послаше по сенат и пр- 
восвештеника, затраживши да изнесу ковчег Божији како би, поставивши 
се у борбени поредак у његовом присуству, могли постати непобедиви за 
непријатеље. Ово, међутим, мишљаху уопште се не досећајући да је Онај 
који их је осудио на подношење ових несрећа био већи од ковчега, јер је 
тек у Његово име тај ковчег и био поштован. Тако ковчег беше донесен, 
у пратњи синова првосвештеникових, који су од оца примили завет да 
се, уколико себи буду допустили право да надживе отмицу ковчега, пред 
њим више не појављују, јер је Финес већ био рукоположен за првосвеш- 
теника [па тако и одговоран за ковчег] будући да му је због позних годи- 
на Илија већ препустио службу. Тако Јевреји беху испуњени храброшћу, 
верујући да ће доласком ковчега постати одвише јаки за непријатеље; па 
чак и Филистинци беху веома забринути и уплашени тиме што је ковчег 
изнесен међу израелитску војску. Ипак, закључак свега не потврди очеки- 
вања обеју страна, јер, када битка отпоче, победа коју су Јевреји очекива- 
ли припаде Филистинцима, а онај пораз којег се Филистинци прибојава- 
ху погоди велики број Израелита, због чега ови нађоше да су узалуд по- 
лагали своје наде у ковчег, јер беху потучени чим ступише у блиску бор- 
бу с непријатељем, којом приликом изгубише око тридесет хиљада људи, 
мођу којима беху и синови првосвештеника; а напослетку Филистинци 
отеше и ковчег. 

3) Када вести о поразу дођоше до Силоха, заједно са оном о заробља- 
вању ковчега (јер један младић, Венијамит, који је учествовао у борби, 
дође као гласник), цели се град испуни јадиковањима. А првосвештеник 
Илија, који је седео на високом трону на једној од капија, слушаше њихове 
ожалошћене крике, те претпостави да је неки несрећни удес задесио њего- 
ву породицу. Зато он посла по младог гласника, па када схвати шта се дого- 
дило у бици, не беше толико сневесељен ониме што се догодило његовим 
синовима, па чак нити оним што је уз то снашло војску — јер је већ преко 
Божијег откривења и сопственог гласа био упознат са свиме што ће се до- 
годити, а што беху вести које као неочекиване углавном потресоше друге 
људе — него, чим сазнаде да су ковчег са собом као плен однели неприја- 
тељи, он од тога паде у горку жалост, јер тај удес беше посве супротан од 

онога што је очекивао; тада он паде с трона и на месту премину, живећи 
укупно деведесет осам година, од којих је пуних четрдесет делио правду. 

4) Истога дана премину и његова снаха, жена његовог сина Финеса, не 
бивајући кадра да преживи несрећу свога мужа и свекра: јер јој је о њихо- 
вој смрти било речено док беше носећа. Ипак, она умирући роди сина од 
седам месеци, који преживе, и коме дадоше име Ихавод, што означава не- 
милостп — јер војска у то време беше у немилости поражена. 

5) Илија је био први из породице Итамара, другог Ароновог сина, који 
је располагао влашћу; јер је најпре Елеазарова породица обављала дуж- 
ност првосвештеника, при чему је сваки син преузимао ту почаст од сво- 
га оца откад је Елеазар ово завештао своме сину Финесу. После овога је 
звање примио Абиезер, затим га предао свом сину чије име беше Буки, а 
од овога је звање наследио син Ози. После њега је првосвештеник постао 
Илија [потомак Итамаров], о којем смо овде говорили, а потом је његово 
потомство задржало звање све до времена Соломоновог краљевства, ка- 
да га је поново преузело потомство Елеазарово. 




КЊИГА ШЕСТА 

обухвата период од тридесет две године 

ОД ИЛИЈИНЕ ДО САУЛОВЕ СМРТИ 




ПОГЛАВЉЕ ПРВО 


УНИШТЕЊЕ КОЈЕ ЈЕ СНАШЛО ФИЛИСТИНЦЕ И ЊИХОВУ ЗЕМЉУ, 
А КОМЕ УЗРОК БЕШЕ БЕС БОЖИЈИ ЗБОГ ЊИХОВОГ ОТИМАЊА И 
ЗАРОБЉАВАЊА КОВЧЕГА; И НА КОЈИ СУ НАЧИН ОНИ ВРАТИЛИ 

КОВЧЕГ ЈЕВРЕЈИМА 

1) Након што су Филистинци заробили и као плен однели ковчег, а 
што сам малочас описао, они га однесоше у град Азот и ставише поред 
њиховог властитог божанства по имену Дагон 63 , као један од опљачканих 
трофеја; али када следећег јутра грађани Азота дођоше у храм како би се 
посветили обожавању, они свог идола нађоше како исто обожавање пос- 
већује ковчегу, јер је он лежао упроштац, као да је оборен с трона на којем 
је стајао; они га стога подигоше и поново поставише на постоље, али се 
веома забринуше због онога што се догодило. Па како они почеше учест- 
ано долазити до Дагона увек га налазећи како лежи ничице на поду, у по- 
ложају обожавања ковчега, они се нађоше у још већој пометњи и бриж- 
ности. Напослетку Бог посла страховито разорну заразу на град и земљу 
Азота, јер живље поче умирати од срдобоље или крварења, као и од жес- 
токе псеће куге која је доносила изненадну смрт оболелима: јер пре не- 
го што би се душа могла, како је уобичајено у природној смрти, посте- 
пено ослободити тела, њима би се дизала утроба и бљували би све што 
су појели, а што беше потпуно заражено пошашћу. А што се тиче плодо- 
ва земљиних, огромно мноштво мишева подиже се из земље и изједе их, 
не поштедевши нити биљке нити плодове. И тек пошто неко време људи 
Азота страдаваху од ових недаћа, не бивајући кадри да на ма који начин 
себи помогну под овим сравњујућим ударцима, они напокон увидеше да 
узрок толиком страдању лежи у ковчегу и у победи којом су га задоби- 
ли, као и у његовом присвајању које очигледно не беше на њихово добро. 
Због тога они послаше по људе из Акарона, и затражише да они код себе 
приме освојени ковчег. Ова жеља људи Азота не би непријатна Акаронци- 
ма, те им тако они захвалише на овој услузи. Али чим ови добише ковчег, 
исте несреће и њих задесише, будући да је ковчег са собом носио пошасти 
од којих су патили Азоћани, преносећи их онима који су ковчег прими- 
ли. Тако и становништво Акарона проследи ковчег даље, али се он не за- 
државаше много ни код других: јер, идући редом од града до града, ста- 
новништво беше присиљено да га предаје суседима, те ковчег тако редом 
обиђе пет градова Филистине, као да изнуђује ове пошасти као данак који 
су морали да плате сви који би га код себе примили. 

2) Када се они који су доживели овакве јаде напокон од њих посве из- 
нурише, и када они који чуше о ковчегу напокон увидеше да не би треба- 
ло да га код себе примају због скупог данка којег му морају плаћати, Фи- 
листинци напослетку почеше смишљати начин на који би га се могли ос- 
лободити. Тако се управитељи ових пет градова, Гата, Екрона и Акарона, 

као и Газе и Азота, нађоше заједно и разматраху шта би било умесно да 
учине; испрва помислише да је најбоље да ковчег врате његовом власти- 
том народу, допуштајући да је Бог осветио његову крађу, и да су несреће 
које су поднели дошле с њиме, односно да су на њихове градове послане 
због његовог присуства. Ипак, међу њима беше и оних који рекоше да не 
би требало да то учине, те да не допусте да буду заварани приписујући уз- 
рок несрећа ковчегу, стога што ковчег не може располагати таквом моћи 
и силом над њима, јер, да је Бог имао такву намисао с њиме, не би га ни 
предавао у њихове руке. Тако ови наговараху остале да остану мирни и да 
стрпљиво подносе оно што их је снашло, те да претпоставе да томе нема 
другог узрока до оног дејства природе која, у одређеним временским раз- 
мацима, производи такве промене у људским телима, као и у тлу и биљка- 
ма, и у свему што израста из земље. Али савет који превлада над свима 
овде описаним потече од извесних људи за које се веровало да су се у ми- 
нулом времену истакли по својој разборитости и смотрености, и који из- 
гледаху као да у датим околностима говоре исправније од свих других. 
Они, наиме, рекоше да није добро нити да враћају ковчег, нити да га за- 
држе, већ да посвете пет златних слика, по једну за сваки град, као жр- 
тву захвалницу Богу због тога што је бринуо о њиховом опстанку и одр- 
жао их када је изгледало да ће им животи бити угрожени таквим зараза- 
ма са којима се они нису могли носити. Такође би требало да направе пет 
златних мишева налик онима који су прождирали и уништили њихову 
земљу 64 , те да их ставе у торбу и положе у ковчег; а затим и да направе но- 
ве таљиге за ковчег у које ће ујармити млечне краве 65 , али да затворе њи- 
хову телад и одвоје их од мајки, да их не би ометала у кретању, и да би се 
ове могле брже вратити због чежње за својом телади; па да тако погнају 
ове краве које вуку ковчег, и оставе их на месту где се сустичу три пута, те 
да се краве саме одлуче којим им је путем драго да пођу; па у случају да се 
упуте правцем Јевреја, и почу се успињати ка њиховој земљи, Филисти- 
нци треба да поверују како је ковчег узрок њихових несрећа; али ако кра- 
ве крену другим путем, они ће рећи: „Ми ћемо га пратити, и закључити 
да таква сила у њему не пребива." 

3) Тако се сви сложише да су ови људи добро говорили, а то своје 
мишљење одмах потврдише тиме што поступише према њиховим савети- 
ма. Па када беше изведено све што смо већ описали, они доведоше таљиге 
до места где се срећу три пута, па их тамо оставише и пођоше својим пу- 
тем; али краве кретоше десним путем, и управо као да их неко гони, док 
су их, у ствари, владари Филистине следили идући на одстојању за њима, 
знатижељни да сазнају где ће краве застати, и према коме ће даље поћи. 
Показа се да оне кретоше према извесном селу Јудиног племена, по имену 
Вет-Семес, па иако се пред њима протезала пространа равница којом су 
могле наставити, оне зауставише гаљиге на том месту и не хтедоше поћи 
даље. Био је то призор за људе из села, којим беху веома задовољни; јер 
то беше у време лета, и сви су сељани били у пољу скупљајући жито, па 
су тако сада могли прекинути напорни рад, и порадовати се, чим видеше 
ковчег и потрчаше према таљигама. Пришавши, они одмах спустише ков- 

чег и сасуд у којем су се налазиле слике, као и златни мишеви, па их све 
ставише на једну стену која се налазила у пољу. Па након што понудише 
величанствену жртву Богу, и направише гозбу, они таљиге и краве при- 
неше као жртву-паљеницу; а када господари Филистине видеше ово, ок- 
ретоше се и вратише натраг. 

4) Али се потом догоди да бес Божији захвати Јевреје овога села, и ње- 
гови ударци погодише седамдесеторицу људи Вет-Семеса који, иако ни- 
су били свештеници, те су тако били недостојни да се машају ковчега, овај 
ипак дотицали. Сељани оплакиваху оне који су тако пострадали, и жало- 
ваху као што је и природно због тако велике несреће послане од Бога; и 
свако јадиковаше за својим сродником. Па будући да су знали како нису 
достојни да ковчег пребива код њих, они послаше поруку заједничком се- 
нату Јевреја, обавестивши га да су Филистинци њима повратили ковчег — 
на шта ови, чим сазнаше за вест, дођоше и пренесоше ковчег до Кирјатје- 
рима, града у близини Вет-Семеса. У том је граду живео извесни Абина- 
даб, по рођењу Левит, који беше веома уважан због своје правичности и 
побожног начина живота; тако ковчег донесоше његовој кући, као месту 
прикладном за боравак Божији, будући да јеу њему становао праведан чо- 
век. Његови синови такође прислуживаху ковчегу, и беху његови главни 
старатељи током двадесет година; јер је толико година ковчег остао у Ки- 
рјатјериму, након што је четири месеца био у рукама Филистинаца. 


ПОГЛАВЉЕ ДРУГО 

ПОХОД ФИЛИСТИНАЦА ПРОТИВ ЈЕВРЕЈА, И ПОБЕДА ИЗРАЕЛИТА 
ПОД ЗАПОВЕШЋУ ПРОРОКА САМУИЛА, КОЈИ БЕШЕ ЊИХОВ ГЛАВ- 

НОКОМАНДУЈУЋИ 

1) Сада када је град Кирјатјерим код себе имао ковчег, читаво се ста- 
новништво одаваше дугим молитвама и жртвоприношењима, те изгле- 
даше веома посвећено и ревносно у обожавању. Због тога пророк Саму- 
ило, видевши их тако спремне да обављају своју дужност, сматраше да је 
повољан тренутак да им се обрати сада док се налазе у добром располо- 
жењу, а поводом настојања за поновним задобијањем слободе Јевреја, и 
благослова који прате такав подухват. Сходно томе он је бирао такве ре- 
чи за које је сматрао да су најпримереније за побуђивање такве намере и 
наговор да се упусте у њено остварење. „О, ви Израелити 11 , рече он, „који- 
ма су Филистинци још увек најмучнији непријатељи, али према којима ће 
Бог бити великодушан, ни од какве користи није само желети да задобије- 
те слободу, већ је потребно пронаћи начине помоћу којих ћете је и стећи. 
И не можете бити задовољни само склоношћу да се ослободите ваших 
владара и господара, док још увек чините оно што ће продужити вашу 
потчињеност. Будите зато праведни, и избаците порочност из својих ду- 
ша, и с обожавањем упутите молитве величанству Божијем свим својим 
срцем, и истрајте у почасти коју му указујете. Јер, будете ли се тако пона- 

шали, уживаћете у напредовању, бићете ослобођени ропства и задобиће- 
те победу над непријатељима, што су све благослови које не можете доби- 
ти било оружјем, било снагом својих тела или множином ваших помага- 
ча; јер Бог и није обећао да подари ове благослове ниједном од ових начи- 
на, већ само онима који су добри и праведни људи. Па ако ви будете так- 
ви, ја ћу вас водити у жељи да будете они који остварују Божија обећања." 
Након што Самуило изговори ово, окупљено мноштво поче пљескати ње- 
говом говору, задовољно оним на шта их је наговарао, те дадоше приста- 
нак да се посвете ономе што је угодно Богу. Тако их Самуило поново оку- 
пи у граду по имену Миспек, што на хебрејском језику значи купа осма- 
трачница-, тамо они захватише воду и проливши је за Бога светковаху це- 
ли дан и одаваху се молитвама. 

2) Ово њихово окупљање није измакло Филистинцима; те када ови 
сазнаше да се окупило тако велико мноштво, они их нападоше бројном 
војском и моћним наоружањем, уздајући се у неодољивост јуриша када 
га Јевреји не очекиваху нити за њега беху припремљени. Овакав ток до- 
гађаја уплаши Јевреје, и доведе их до пометње и ужаснутости; стога они 
дотрчаше до Самуила, и рекоше да су им душе обузете страхом и слика- 
ма минулог пораза, „па због тога лежимо непомични, да не бисмо подста- 
кли моћ наших непријатеља против нас. Па док си нас ти овде довео да уз- 
дигнемо к Богу наше молитве и жртве, и да дајемо завете [наше послуш- 
ности], наши непријатељи кретоше у поход против нас голих и ненаору- 
жаних; отуда немамо друге наде у избављење до оног начина којег си нам 
ти препоручио, да ће нам стићи помоћ Божија због наших молитви и да 
ћемо преко ње задобити ослобођење од Филистинаца.“ На ово Самуило 
узврати налогом да устрају у нади и још једном им обећа да ће им Бог по- 
моћи; па узевши једно јагње које још беше дојенче, он га жртвова за на- 
род, и усрдно замоли Бога да држи своју заштитничку руку над њима док 
се буду борили против непријатеља, те да их не запостави и не допусти да 
и по други пут дођу под удар нове несреће. Бог послуша ове молитве, и 
прихвати жртву са милостивом намером да им буде од помоћи, те им на- 
послетку удели победу и премоћ над непријатељима. Па док је на олтару 
још увек лежало тело жртве, јер ова још не беше посве прогутана светом 
ватром, непријатељска војска крете из свог логора и постави се у борбе- 
ни положај у нади да ће се показати победником, будући да Јевреји беху 
затечени у неповољним околностима, јер нити су имали оружја, нити ту 
уопште беху окупљени како би се борили. Али се ствари почеше одвија- 
ти тако да би се тешко могло поверовати да их је неко таквима предска- 
зао. Јер, пре свега, Бог посве узнемири непријатеље изненадним земљо- 
тресом, померивши тле под њима толико да поче подрхтавати, због че- 
га се филистинска војска у трешњи толико заљуља да се многи не успеше 
одржати на ногама те попадаше на земљу која се, опет, на другим местима 
отвори урвинама у које се сручи остатак војске. После тога Бог посла тако 
јаросно бучну грмљавину над њима, и учини да ужарене муње бљештаху 
тако стравично око њих, као да су намерне да им опале лица; напослетку 
им истрже и оружје из руку, па се оно што остаде од њих разбежа и гото- 

бо обнажено врати кући. Самуило са својим људима поче ове гонити све 
до места по имену Вет-Сар, где подиже големи камен као спомен-међаш 
победе Јевреја и бекства непријатеља, и назва га Каменом моћи , као зна- 
мен снаге коју им је Бог уделио против њихових непријатеља. 

3) Тако Филистинци, после овог ударца, више не предузимаху похо- 
де против Израелита, већ почиваху мирни зарад страха и присећања на 
оно што их је задесило; а она храброст коју су дотле Филистинци пока- 
зивали према Јеврејима, сад се пренесе Израелићанима. Јер сада Самуи- 
ло покрете поход против Филистинаца, и многе од њих поби, те сасвим 
понизи њихова горда срца, и оте им земљу коју су они, победивши нека- 
да Јевреје, отргли од поседа Израелита, а та се земља протеже од граница 
Гата до града Екрона. Остатак Канаанита, пак, тада бејаше у пријатељству 
са Јеврејима. 


ПОГЛАВЉЕ ТРЕЋЕ 

КАКО ЈЕ САМУИЛО, НАКОН ШТО ЈЕ ТОЛИКО ОРОНУО ПОД ТЕРЕ- 
ТОМ ГОДИНА ДА ВИШЕ НИЈЕ МОГАО БРИНУТИ О ЈАВНИМ ПО- 
СЛОВИМА, ОВЕ ПРЕПУСТИО СИНОВИМА; И КАКО ЈЕ ПОТОМ ЗБОГ 
ЊИХОВОГ РТЈАВОГ УПРАВЉАЊА НАРОД БИО ТОЛИКО ГНЕВАН 
ДА ЈЕ ТРАЖИО КРАЉА КОЈИ БИ ЊИМЕ ВЛАДАО, ИАКО ЈЕ САМУИ- 
ЛО ТИМЕ БИО ВЕОМА НЕЗАДОВОЉАН 

1) Након што је управљао пословима људи на прикладан начин, и на- 
именовао управни град свакој области, заповедивши људима да одлазе у 
те градове како би њихове међусобне несугласице биле тамо решаване, 
пророк Самуило је, пак, и сам у те градове одлазио двапут годишње и та- 
мо делио правду; и на тај их је начин држао у ваљаном реду током дугог 
времена. 

2) Али је касније осетио притисак година, и више није био у стању да 
влада како је дотле навикао, те је препустио управљање и старање о наро- 
ду својим синовима, од којих се старији звао Јоил, док је име млађем би- 
ло Авија. Такође им је заповедио да стално пребивају и суде људима, је- 
дан у граду Бетелу, а други у Биршеби, а народ је поделио у области које ће 
бити под судским надзором сваког од њих. Ови су нам Самуилови сино- 
ви, међутим, обезбедили очигледан пример и показали како нека деца не 
располажу истим својствима као њихови родитељи; већ понекад деца би- 
вају добра и умерена, иако су потекла од порочних родитеља; али каткад 
се покажу рђавима иако им родитељи беху ваљани; тако се синови Саму- 
илови окретаху од добрих дела својих отаца, живећи на начин супротан 
њиховом, изопачујући правду за нечист новац дарова и мита, и доносећи 
пресуде не према истини већ према количини примљеног поткупа, те се 
окретаху раскоши и растрошном начину живљења. Тако су, све у свему, 
пре свега радили на начин супротан вољи Божијој а затим и супротно од 
онога што беше воља њиховог оца, који се силно старао о правди, чинећи 



232 ЈУДЕЈСКЕ СТАРИНЕ 

брижљиве кораке како би и народ могао постати правичан. 

3) Али људи беху веома незадовољни поступањем Самуилоових сино- 
ва због увреда и прекршаја наношених законитом устроју и начину вла- 
давине, те напослетку похиташе до пророка, који је тада живео у граду 
Рами, како би га обавестили о прекршајима што их чине његови сино- 
ви. Па му рекоше да, будући да је он одвише стар и превећ од година слаб 
да би могао прикладно надгледати оно што његови синови чине, од њега 
траже и моле га да одабраног човека наименује за њиховог краља, таквог 
који би могао владати народом и осветити се Филистинцима, који морају 
бити кажњени за њихово раније насиље. Ове речи веома ојадише Саму- 
ила због његове дубоке привржености правди, али и због мржње коју је 
осећао према краљевини као облику владавине, будући да је сам био вео- 
ма одан аристократији, јер је ова створена од стране људи кадрих да је ко- 
ристе за божанске и племените склоности; тако он због бриге и опхрва- 
ности ониме што му је народ рекао више није могао ни јести ни спавати, 
те је целу ноћ пробдио премећући по глави таква њихова снатрења. 

4) Док он још беше у оваквом расположењу, Бог му се указа и утеши 
га рекавши му да не сме бити незадовољан ониме што жели народ, зато 
што није он, Самуило, тако дрско презрен, већ Бог, и да неће бити само 
један краљ Јевреја, као и да су Израелити о томе размишљали од првога 
дана изласка из Египта. Осим тога, Јевреји ће се убрзо жестоко покојати 
због онога што су учнили, али да то покајање неће моћи да поништи оно 
што је већ урађено и што ће остати као последица за будућност; поврх то- 
га, биће довољно укорени због њиховог презира и незахвалног понашања 
према Богу и Самуилоовом пророчком савету. „Стога ти заповедам да 
над њима наименујеш за краља онога кога ћу ти ја претходно одредити, 
али тек пошто им ти најпре предочиш какве ће им несреће донети влада- 
вина краљева, и отворено посведочиш у какву велику промену свога по- 
ложаја они тиме срљају.“ 

5) Након што је ово саслушао, Самуило позва народ рано изјутра и 
призна људима да му је наложено да им одреди краља; али им рече да ће 
им најпре описати шта иза тога даље следи, какво ће опхођење њихови 
краљеви имати према њима, и са каквим ће се све недаћама људи морати 
да боре. „Пре свега“, рече он, „они ће од вас одвојити ваше синове, па ће 
једнима заповедити да буду возачи њихових кочија, другима да им буду 
коњушари или телохранитељи, а затим и да буду њихова претходница и 
заповедници војних стотина или хиљада; такође ће од ваших синова на- 
правити своје занатлије, творце оклопа, кочија и разних оруђа; учиниће 
од њих своје ратаре и старатеље над њиховим властитим пољима, као и 
копаче њихових винограда. И неће бити ниједне ствари коју ваши синови 
неће извести на њихову заповест, као да су робови купљени новцем. Та- 
кође ће и ваше кћери упослити као своје кројачице, куварице или пекар- 
ке, те ће и оне бити обавезне да обављају све оне послове који припадају 
робињама, а којима се морају повиновати из страха од бичевања и му- 
чења. Поред тога, од вас ће узимати ваше поседе и додељивати их својим 
евнусима и стражарима, а ваша ће стада делити својим слугама. Па ћу 

рећи то и укратко: бићете слуге своме краљу, и ни на који се начин нећете 
издизати изнад његових робова; па када будете све ово подносили, сетите 
се свега овога што сам вам сада рекао. А када се због учињеног покајете, 
преклињаћете Бога да се на вас сажали и подари вам брзо ослобођење од 
ваших краљева; али Бог неће прихватити ваше молитве, већ ће вас одби- 
ти, и пустиће да подносите патње које ваше зло понашање заслужује." 

6) Али светина и даље остаде махнита, као да је глува за сва ова пред- 
сказања онога што ће је задесити, превише осорна и зловољна да допусти 
да она одлука коју су већ једном непромишљено донели ишчили из њи- 
хових мисли; јер се они више не могаху окренути од своје намере, нити се 
обазреше на речи Самуилоове, већ одлучно истрајаваху на својој одлуци, 
захтевајући да им одмах одреди краља, не оптерећујући себе страховима 
због онога што ће се касније догодити — јер им је, рекоше, неопходно да 
над собом имају некога који ће водити њихове битке и осветити их код 
њихових непријатеља, па и да то ни на који начин не може бити бесмисле- 
но, будући да сви њихови суседи имају краљеве за владаре, то што и они 
желе да прихвате такав начин управљања. И тако, када Самуило увиде да 
све што је изговорио не може људе скренути од њихове намере, већ да и 
даље остају одлучни у њој, он им рече: „Засад се разиђите кућама; када то 
буде примерено послаћу по вас, чим будем од Бога сазнао ко је тај кога ће 
вам Он дати за краља.“ 


ПОГЛАВЉЕ ЧЕТВРТО 

ПОСТАВЉЕЊЕ КРАЉА, ЧИЈЕ ИМЕ БЕШЕ САУЛ, НАД ИЗРАЕЛИТИ- 
МА ПО ЗАПОВЕСТИ БОЖИЈОЈ 

1) У племену Венијаминовом налазио се човек из добре породице и 
карактера пуног врлина; његово име било је Киш. Он је имао сина пријат- 
ног лика, високог стаса, али су његово разумевање и његов ум били окре- 
нути ономе што је видео у себи: људи су га звали Саул. Овај је Киш имао 
неколико магарица које су одлутале са пашњака на којем су биле напаса- 
не, а он се забрину јер беше задовољнији овима него било којом другом 
стоком којује имао; те тако Киш посла свога сина, заједно са једним слу- 
гом, да потражи животиње; али када овај узаман прође целим својим пле- 
меном трагајући за магарицама, он се окрете и другим племенима, па када 
ни тамо не нађе тражено, он се одлучи да пође назад кући, да не би своме 
оцу пружио никаквог разлога брижности за сина. Али када му слуга, који 
га је пратио, рече да се налазе у близини града Раме, и да се један истин- 
ски пророк налази у томе граду до којега би могао поћи како би сазнао 
свршетак те потраге за магарицама, Саул одговори да уколико би отишли 
до пророка, немају чиме овога да награде за његово пророчанство, јер су 
потрошили новац понесен за издржавање. Слуга на ово узврати да он још 
увек има четвртину шекела, те да ће пророка тиме даровати; јер су они 
грешили из незнања, не знајући да прави пророк не прима такве награде. 

И тако они пођоше до пророка, па када се нађоше пред његовом капијом, 
спазише неке девојке које су пошле да донесу воду, те их упиташе која је 
пророкова кућа. Девојке им показаше кућу, али им рекоше да пожуре пре 
но што пророк седне да вечера, јер је позвао много гостију на гозбу, а да 
је пророков обичај био да седи пред онима који су позвани. Али је Саму- 
ило тога дана окупио толико много људи на гозбу управо због онога што 
се имало догодити са Саулом; јер пошто је свакога дана молио Бога да 
му укаже кога ће учинити краљем, Бог га је претходног дана обавестио о 
приспећу тога човека, рекавши да ће му послати младића из племена Ве- 
нијаминовог који ће доћи управо у тај час тога дана — па је Самуило при- 
сео на кровној плочи своје куће у очекивању тога часа. А када је дошло 
време, он сиђе доле и пође да вечера, те тако срете Саула, и Бог му откри 
да је управо он човек који ће над њима владати. Тако се Саул попе до Са- 
муила и поздрави га, желећи да га овај обавести која је пророкова кућа, 
јер рече да је странац и да већ дуго времена лута. Након што му Самуило 
одговори да је он та особа коју тражи, поведе га на вечеру и успут га уве- 
ри да ће магарице које тражи бити нађене, али да је њему, Саулу, зајамче- 
но највеће од свих добара. На ово Саул одговори: „Ја сам превише безна- 
чајан да бих се томе могао надати, и потичем из племена одвише малог да 
би краљ из њега могао произићи, уз то још и из породице незнатније од 
већине других; али ти ми то казујеш у шали, и од мене правиш предмет 
подсмеха када са мном разговараш о питањима од већег значаја но што 
за њима имам потребе.“ Пророк га, међутим, уведе на гозбу, и постави за 
сто њега и слугу који га је следио, и то изнад свих других гостију које је 
позвао, њих седамдесет на броју 66 , а слугама рече да краљевску порцију 
послуже пред Саулом. А када дође време одласка у кревет, остали устадо- 
ше, и сваки од њих пође кући; али Саул остаде код пророка, као и слуга 
његов, и спаваху код домаћина. 

2) Чим свану, Самуило подиже Саула и поведе га пут његовог дома; а 
када се нађоше изван града, он затражи да слузи буде наложено да пође 
напред, стога што му има рећи нешто чему нико други не сме бити сведо- 
ком. Послушавши, Саул одасла слугу који је дотле ишао за њима, а про- 
рок узе сасуд са уљем и проли га по младићевој глави, па му, пољубивши 
га, рече: „Буди краљ, по заповести Божијој, против Филистинаца и за ос- 
вету Јевреја за све оно што су под њима претрпели; о овоме ћеш има- 
ти знамен, који ћу учинити да ти буде приметан: — Чим се будеш одавде 
удаљио, на путу ћеш наићи на три човека који иду на богослужење у Бе- 
телу. Првог кога будеш видео носиће три векне хлеба, други ће носити ја- 
ре, а трећи ће их следити носећи боцу вина. Ова три човека ће те поздра- 
вити, и љубазно са тобом говорити, те ће ти дати две своје векне, које ћеш 
ти примити. Одатле ћеш стићи до места које се зове Рахелин споменик, 
где ћеш срести оне који ће ти рећи да су твоје магарице пронађене. Након 
овога, када стигнеш у близину Габате, придружићеш се скупини пророка, 
и бићете захваћени Божанским Духом 67 и пророштвом које уз њега иде, 
све дотле док свако ко те буде видео не остане запрепашћен и упитан, ре- 
кавши, ‘Како то да је син Кишов доспео до таквог ступња среће?’ А када 



КЊИГА ШЕСТА 235 

ти се ова знамења догоде, знај да је Бог с тобом. Затим поздрави свога оца 
и своју децу. Такође ћеш, када пошаљем по тебе, доћи у Галгал, да бисмо 
могли понудити жртве захвалнице за ове благослове.“ Након што Саму- 
ило ово изговори, и предсказа ствари које ће се догодити, он посла мла- 
дића његовим путем. А све што се потом догоди Саулу беше истоветно 
ономе што је Самуило пророковао. 

3) Али чим Саул дође до куће свога рођака Авенира, кога је заиста во- 
лео више од остатка родбине, овај га упита о његовом путовању и о уде- 
сима који су га у избивању задесили. А Саул му ништа од споредног не са- 
кри, нити његов долазак до пророка Самуила, нити како му је овај рекао 
да ће магарице бити пронађене; али му не рече ништа о краљевању, нити 
о свему ономе што овоме припадаше, за шта је сматрао да ће изазвати за- 
вист, а и неповерење, будући да је, када се такве ствари чују, у њих тешко 
поверовати. Штавише, није сматрао ни да је смотрено рећи о тим ствари- 
ма овом рођаку, без обзира што је овај изгледао пријатељски расположен 
и што га је волео више од осталих, знајући — бар тако претпостављам — 
каква је заиста људска природа, да нико није поуздан пријатељ, нити међу 
присним познаницима, нити нашим рођацица: јер они не могу сачувати 
такво држање и љубазан став када Бог уздигне човека до великог благос- 
тања, већ постају једнако злонамерни и завидни према онима који се нађу 
на истакнутим положајима. 

4) Потом Самуило позва људе на окупљање у граду Миспеку, па им го- 
вораше следећим речима за које устврди да их изриче по заповести Бо- 
жијој. Рече им, наиме, да када их је некада довео до слободе, а њихове не- 
пријатеље гурнуо у завистан положај, они посташе слепи на ове милости, 
и одбише Бога мислећи да он не може бити њихов Краљ, не размишљајући 
о томе да за њихово властито добро не може бити боље него да њима вла- 
да најбоље од свих бића — јер Бог јесте најбоље од свега што постоји — 
а они, пак, уместо Њега изабраше да добију човека за краља; а краље- 
ви ће користити своје поданике као бесловесне животииње, према сили 
своје властите воље, склоности или страсти, у целости гоњени жудњом за 
моћи, али се неће трудити да сачувају људску расу као своје сопствено де- 
ло и творевину, што је управо разлог због којег се једини Бог тако о љу- 
дима стара. „Али будући да сте стигли до тако чврсте решености, и такво 
је увредљиво опхођење према Богу над вама преовладало, поделите се по 
вашим племенима и знамењима, и бацајте коцке.“ 

5) Након што Јевреји учинише тако коцка паде на племе Венијамино- 
во; а када коцка беше бацана за породицу овог племена, она које се нази- 
вала Матри беше извучена; а када коцка беше бацана за посебну особу из 
те породице, Саул, син Кишов, постаде овим избором њихов краљ. Како 
је младић ово већ знао, он предухитри [њихово слање по њега], те се ис- 
тог трена удаљи и сакри. Мислим да то беше стога што он није мислио да 
својевољно прихвати управљање; штавише, он показа такав ступањ са- 
мосавлађивања и скромности, јер тамо где највећи број људи не би био 
кадар да уздржи своју радост, чак и у задобијању малих користи, већ би 
је одмах јавно показивао свим људима, овај човек не само да није открио 

ништа од такве природе, након што беше постављен за господара толико 
многих и тако великих племена, већ се искрао и утекао погледима оних 
над којима је требало да краљује, те их натерао да га траже, и то уз мно- 
го муке. Па тако када се људи нађоше збуњени и забринути због Сауло- 
вог ишчезнућа, пророк замоли Бога да му каже где се налази млади чо- 
век, те да га изведе пред народ. Те чим сазнадоше од Бога место где се Са- 
ул сакрио, они послаше људе да га доведу; а када он напокон стиже, они га 
уведоше у средиште мноштва. Ту се показа да је он виши од свих других, 
и његов стас изгледаше одиста величанствено. 

6) А затим пророк рече: „Бог вам је дао овог човека за краља, и пог- 
ледајте како је он виши од сваког од вас, и вредан своје превласти." Те 
тако чим људи учинише гласно одобравање узвикнувши „Да Бог спаси 
краља!“ пророк записа у књигу све што ће се потом догодити, те прочи- 
та то на ухо краљу, а књигу положи у ковчег Божији, да буде сведок по- 
тоњим генерацијама онога што је он прорекао. Па када тако Самуило до- 
врши овај подухват, он распусти народ, а сам пође у град Рајну, који беше 
у његовој властитој земљи. Саул такође отиде у Гавају, где беше рођен, и 
тамо се нађе много добрих људи који му одмах одаваху почаст дужну ње- 
говом положају. Али највећи број чињаху злуради људи који се подсме- 
ваху осталима, и који нити му донеше поклоне, нити му било показаним 
осећањем, или каквом речју, на било који начин удовољише. 


ПОГЛАВЉЕ ПЕТО 

САУЛОВ ПОХОД ПРОТИВ НАРОДА АМОНИТА И ПОБЕДА НАД ЊИ- 
МА, КОЈА ЈЕВРЕЈИМА ДОНЕСЕ ТРОФЕЈЕ ШТО ИХ ПОНЕСОШЕ СА 

СОБОМ 

1) Након једног месеца, рат који Саул поведе против Наса, краља Амо- 
нита, донесе му поштовање од стране народа; јер је овај Нас наносио ве- 
лике патње Јеврејима који су живели с друге стране Јордана, у походи- 
ма у које је против њих полазио на челу велике и за рат врло опремљене 
војске. Такође је њихове градове свео на послушничке, и то не само тиме 
што би их тренутно потчинио силом и окрутношћу, већ и тиме што их је 
стално слабио подмуклостима и лукавствима, тако да се ни касније ни- 
су могли очистити од трагова ропства које су подносили под њим. Јер је 
он имао обичај да ископа десно око свима онима који би му се препусти- 
ли било уговорима, или што их је покорио ратовима; а ово је чинио зато 
да би, када њихово лево око било у борби закривено њиховим истуреним 
штитом, они могли остати потпуно неупотребљиви у ратном судару 68 . Ка- 
да је краљ Амонита на овај начин поробио оне преко Јордана, он поведе 
своју војску против оних који беху звани Галадитима, па подигавши свој 
логор пред престоницом његових непријатеља, која беше град Јависа, он 
им посла изасланике, заповедивши било да му се предају, под условом да 
допусте да им десно око буде ископано, или да буду подвргнути опсади, 



КЊИГА ШЕСТА 237 

после чега ће њихови градови бити разорени. Он им, дакле, понуди избор 
да ли ће жртвовати мали део свога тела, или ће потпуно пострадати. Га- 
ладити, међутим, беху толико престрашени понудом оваквог избора, да 
не имадоше храбрости да кажу ма шта било о једном или другом, нити да 
ће се добровољно предати, нити, пак, да ће се борити. Они ипак затражи- 
ше да им се допусти седам дана предаха, током којих ће послати гласни- 
ке својим земљацима и замолити за њихову помоћ: па ако им ови дођу у 
помоћ, ући ће у борбу; али уколико буде немогуће добити помоћ од њих, 
они рекоше да ће се предати и поднети било коју казну за коју он нађе да 
ће га задовољити. 

2) Тако Нас, омаловаживши Галадите и одговор који су дали, допус- 
ти овима предах и омогући им да слободно пошаљу по кога год им дра- 
го у помоћ. А ови одмах послаше по Израелићане, и то идући од једног до 
другог града, обавештавајући све о ономе што је Нас запретио да ће им 
учинити, и у каквој су невољи због тога. Људи одмах падоше у плач и жа- 
ловање чувши оно што су им пренели изасланици из Јависе, али им ужас 
у којем се нађоше не допусти да учине било шта више. А када гласници 
дођоше до града краља Саула, и објавише погибељ у којој се налази жи- 
ваљ Јависе, људи се показаше једнако болно узбуђени као и њихови су- 
народници у другим градовима, те оплакиваху пропаст оних који им бе- 
ху сродници; тако, када се Саул врати са пољских радова у град, он нађе 
своје суграђане уплакане; па када, испитавши их, утврди узрок пометње 
и гуге у којој су се нашли, обузе га помамни бес, те посла натраг изасла- 
нике Јависе с обећањем да ће им доћи у помоћ трећег дана, и да ће потући 
непријатеље пре Сунчевог рођења, како би Сунце по изласку могло виде- 
ти да су Јевреји већ победили и ослободили се страхота у којима су живе- 
ли; уз то Саул нареди некима од гласника да остану како би му показали 
прави пут до Јависе. 

3) Желећи да покрене људе у овај рат против Амонићана страхом због 
запрећених губитака које ће у супротном морати да поднесу, а и да би се 
што брже могли окупити заједно, он пререза тетиве својим воловима, и 
запрети да ће урадити исто свакоме који сутра под оклопом не дође до 
Јордана, пратећи њега и пророка Самуила куда год их они поведу. И тако 
људи заиста дођоше у наложено време, плашећи се навештених губитака. 
Такво се мноштво у огромном броју саста у граду Весеку, а Саул нађе да 
број окупљених, поред оних племена Јуде, износи седам стотина хиљада, 
док број оних из Јудиног племена беше седамдесет хиљада. Саул их одмах 
нагна у покрет, и они наступаху целе ноћи прешавши растојање од триде- 
сет фурлонга, те дођоше до Јависе пре свитања. Он одмах подели војску у 
три скупине, и изненадно нападе непријатеља са свих страна, када они не 
очекиваху никакав удар, приморавши их да прихвате битку у којој поги- 
бе највећи део Амонита, заједно са краљем Насом. Овај величанствен по- 
духват предводио је Саул, и он је са великим хвалама препричаван међу 
свим Јеврејима, због чега и Саул и вредност његовог дела постигоше ве- 
лики углед. Па иако дотле беше оних који га осуђиваху, сада и они про- 
менише мишљење и указиваху му част, уважавајући га као најбољег међу 

људима. Јер он не беше задовољан ослобођењем само становника Јави- 
се, већ покрете поход у земљу Амонита коју потпуно опустоши и одатле 
донесе огроман плен, тек тада се у пуној слави вративши у своју земљу. 
Народ тако беше веома задовољан тим одличним начином којим им се 
представи Саул, те се веселише што су њега изабрали за краља, али се уз 
то почеше и подбуњивати против оних који су наводили да он неће бити 
од користи њиховим пословима, па се стога наглас питаху — „Где су са- 
да ти људи? Доведимо их да буду кажњени" — са свим сличним стварима 
које светина обично казује када је понесена успехом, а против оних који 
су претходно сумњали у творца тог успеха. Али Саул, иако је веома љуба- 
зно примио добронамерност и наклона осећања људи, ипак се уздржа од 
тога да види иједног од својих земљака посеченог тог дана, због очиглед- 
не бесмислености мешања те победе коју им је Бог дао са крвљу и одмазд- 
ним погубљењем оних који беху истог рода с њима самима, те да је стога 
много природније да сви заједно остану људи пријатељског настројења и 
да се сви скупа предају заслуженом празновању. 

4) Када Саул рече људима да ће морати да потврди краљевство својим 
другим рукоположењем, они сви дођоше у град Галгал јер им је управо та- 
мо Самуило заповедио да дођу. Тако Самуило помаза Саула светим уљем 
на очиглед мноштва, и по други пут га прогласи за краља, чиме је начин 
управе Јевреја промењен у краљевски, јер су у данима Мојсија, као и они- 
ма његовог ученика Јошуе, они живели у аристократском уређењу, али 
након Јошуине смрти, и током наредних осамдесет година, народ више 
није имао установљен начин владавине, већ су живели у безвлашћу; по- 
сле тога се вратише претходном облику управљања, допустивши себи да 
им буде суђено од стране оних који су се показали као најбољи ратници 
и најодважнији међу њима, због чега су тај период управљања називали 
временом Судија. 

5) Тада пророк Самуило позва на још једно окупљање, те рече људима: 
„Свечано вас заклињем Свевишњим Богом који нам је у свет донео ону 
одличну браћу, а овим мислим на Мојсија и Арона, и који је извео наше 
очеве из Египта и избавио их из ропства. Али зар су зато издржали у роп- 
ству, да ви никад не бисте говорили оно чиме бисте ме наградили, нити се 
одрекли иједне ствари због страха од мене, нити у себи надјачали иједну 
жудњу? Реците: шта сам ја то икада урадио што беше сурово или непра- 
вично? Или шта сам ја то урадио због добити и грамзивости, или да бих 
друге наградио? Будите сведоци против мене, уколико сам присвојио как- 
вог вола или овцу, или ма шта слично, а чије је узимање за добробит људи 
било икада оцењено као срамотно; и да ли сам икада узео каквог магарца 
за сопствену употребу а на нечију туђу жалост? Нека ме неко, дакле, оп- 
тужи за такав злочин, сада када смо у присуству вашега краља.“ Али људи 
повикаше да ниједну такву ствар он није починио, већ да је столовао над 
народом на начин узвишен и правичан. 

6) Надаље Самуило, када му сви дадоше такво сведочанство, рече: „Бу- 
дући да прихватате да нисте кадри оптужити ме ни за једну рђаву ствар, 
дођите онда амо и послушајте што вам говорим с потпуном разрешено- 

шћу. Тражећи за себе краља, криви сте за велико непоштовање Бога. По- 
требно је да се сетите да је наш праотац Јаков пошао у Египат због глади, 
са свега седамдесет душа које су тада чиниле нашу породицу, а да се кас- 
није његово потомство тамо умножило до много десетина хиљада, а све 
њих су Египћани подвргли ропству и тешком искушењу; тада је Бог усли- 
шио молитве ваших очева и послао Мојсија и Арона, који беху браћа, и дао 
им моћ да избаве народ из несреће, а све ово без краља. Та су нас браћа до- 
вела до ове земље коју ви сада поседујете: и премда сва преимућства што 
их над другима имате уживате захваљујући Господу, ви ипак занемарује- 
те Његово обожавање и славу; штавише, и када сте доспевали под руке ва- 
ших непријатеља, Он вас је избављао, најпре вас учинивши надмоћнијим 
од Асираца и њихових снага, а потом вас довевши до победе над Амони- 
тима и Моабитима, те напослетку и Филистинцима, што беше постигнуто 
под управом Јефте и Гедеона. Каква вас је онда махнитост обузела да се од 
Бога одметнете и пожелите над собом краља? Па ипак, ја сам вам поставио 
онога краља што га је Он изабрао. Али, да бих вам учинио јасним да је Бог 
незадовољан и гневан вашим избором краљевског управљања, ја ћу са Бо- 
гом уредити тако да вам разговетно све ово потврди веома упечатљивим 
знацима, таквима које нико од вас раније није видео, при чему мислим на 
зимску олују усред летње жетве, за коју ћу умолити Бога, а он ће је учини- 
ти вама видљивом." И заиста, чим он ово изговори, Бог показа таква ве- 
лика знамења у виду грмљавине, севања муња и стропоштавања града, као 
потврду свега онога што је пророк изрекао, а то беше тако убедљиво да су 
људи били уједно очарани и ужаснути, и признаше да су згрешили, и у тај 
грех пали из незнања. А потом почеше преклињати пророка, као оног који 
према њима беше попут нежног и благог оца, да учини Бога тако милосрд- 
ним да заборави њихов грех, који они додадоше оним увредама којима су 
га већ од раније нападали и кршили законе против Њега. Тако им пророк 
обећа да ће молити Бога и наговарати га да им опрости грехове. У међу- 
времену их посаветова да буду правични и добри, и да се увек сећају не- 
срећа које су их задесиле због њиховог отпађења од врлине, као и да се 
сећају чудесних знакова што им их је Бог показао, и збира закона које име 
је Мојсије предао, уколико имају жељу да буду сачувани и живе срећно са 
својим краљем. Али им рече и то да ће, уколико буду ширили небрижљи- 
вост у односу на речене ствари, велике осуде од Бога дотећи против њих 
и њиховог краља. И након што Самуило овако пророкова Јеврејима, он их 
распусти кућама, потврдивши краљевство Саулово по други пут. 


ПОГЛАВЉЕ ШЕСТО 

КАКО СУ ФИЛИСТИНЦИ ПОКРЕНУЛИ НОВИ ПОХОД ПРОТИВ 
ЈЕВРЕЈА И БИЛИ ПОРАЖЕНИ 


1) Потом Саул изабра из народа три хиљаде људи, па од ових узе две 
хиљаде да буду његови телохранитељи и насели их у месту Ветиљу, а оста- 

так даде своме сину Јонатану, да буду његови чувари. А затим их посла у 
Гавају где опседе и заузе тамошњу филистинску војну посаду недалеко од 
Галгала; јер су Филистинци Гаваје потукли Јевреје и отели им оружје, и за- 
тим поставили наоружане посаде на најутврђенијим местима у земљи, уз 
то забранивши Јеврејима да носе било које гвоздено оружје, или да уопште 
користе гвоздено оруђе ма којом пригодом. А последицом ове забране би- 
ло је и то да су ратари, уколико су имали потребу да наоштре ма које од 
њихових оруђа, било рало или ашов, или ма коју ратарску алатку, морали 
да дођу до Филистинаца. Но чим Филистинци чуше за покољ њихове по- 
саде, они побеснеше и, видевши у овом нападу страшно и увредљиво пот- 
цењивање, они поведоше рат против Јевреја са три стотине хиљада пеша- 
ка, тридесет хиљада бојних кола и шест хиљада коња, при чему подигоше 
логор у граду Михмасу. Када Саул, краљ Јевреја, о овоме беше обавештен, 
он се спусти према граду Галгалу и учини проглас широм целе земље ка- 
ко би требало да покушају да поново освоје слободу. Па све људе позва у 
рат против Филистинаца, умањујући њихове снаге и потцењујући их као 
не одвише значајне, у сваком случају не толико велике да се не би могла 
окушати срећа у бици против њих. Али када су људи око Саула примети- 
ли колико су бројни Филистинци, беху силно пренеражени, па се неки од 
њих склонише у пећине и јазбине под земљом, а већи део побеже у крајеве 
с друге стране Јордана, који су припадали племену Гадовом и Рубеновом. 

2) Али Саул посла по пророка с позивом да се заједно посаветују о ра- 
ту и државним пословима; пророк му, пак, узврати налогом да застане и да 
припреми све за жртвовање, а да ће он доћи до њега у року од недељу да- 
на, тако да би могли понудити жртве седмог дана и потом ући у борбу про- 
тив непријатеља. Тако је краљ чекао, онако како му је пророк и наложио да 
треба чинити. Па ипак, он се није до краја држао заповести која му је да- 
та, већ када виде да пророк не стиже дуже но што је он очекивао, и да су 
га војници напустили, он сам узе жртве и поче их нудити; а када у тај час 
чу да стиже Самуило, он изађе да се с њим сусретне. Али му пророк одмах 
рече како није поступио добро тиме што се оглушио о забране које му је 
послао, јер није чекао на његов долазак који је био уречен по вољи Божијој, 
а, што је најважније, краља закон спречава да нуди оне жртве и изговара 
оне молитве које је само свештенику допуштено да изговара мноштву, те 
да је отуда извео богослужења на потпуно рђав начин, посежући за њима 
брзоплето и бесправно. На овај се прекор Саул поче бранити, рекавши да 
је чекао онолико дана колико му је пророк наложио, а да је у нуђењу жрта- 
ва био толико брз због нужде у којој се нашао и због тога што су га војни- 
ци напустили плашећи се непријатељског логора у Михмасу, јер се ширила 
вест да они силазе к њему у Галгал. На ово је Самуило одговорио: „Извесно 
је, уколико си био праведан човек, и уколико ми ниси био непослушан, ни- 
ти се оглушивао о заповести што ми их је Бог саветовао поводом текућег 
стања послова, и ако се ниси понашао плаховитије него што захтевају тре- 
нутно околности, биће ти дозвољено да владаш дуго времена, као и твоје 
потомство после тебе.“ Тако се Самуило, жалећи због оног што се догоди- 
ло, врати кући. Али Саул, заједно са сином Јонатаном, дође до града Гаваје, 

водећи са собом свега шест стотина људи, од којих већина није ни имала 
оружје због реткости гвожђа у тој земљи, баш као и због непостојања оних 
који би оружје направили — јер, као што смо раније указали, Филистинци 
им нису допуштали да поседују гвожђе нити да имају мајсторе коваче. Фи- 
листинци поделише своју војску на три дела, па запосеше многе путеве и 
опустошише земљу Јевреја, док су краљ Саул и његов син Јонатан морали 
гледати та недела не бивајући кадри да земљу заштите, будући да су са со- 
бом имали само шачицу војника. И тако, док су краљ, његов син, и првос- 
вештеник Авијам који беше потомак првосвештеника Илије, седели на јед- 
ном веома високом брду и гледали то пустошење земље, осећали су снаж- 
ну потресеност виђеним призором. Тада се Саулов син договори са својим 
штитоношом да тајно пођу до непријатељског логора и тамо направе не- 
ред и пометњу. Па када штитоноша обећа да ће следити господара где год 
га овај поведе, макар и ако би при том могао погинути у подухвату, Јона- 
тан се уз помоћ овог младића спусти с брега па пође до њихових неприја- 
теља. Овај се логор налазио над једним понором који је имао три камене 
главе које су се завршавале малим али оштрим и дугим врховима, а такође 
су их окружавале и стене, чинећи нешто попут природне линије кадре да 
спречава нападе непријатеља. Тако се могло догодити да предстража није 
била постављена због таквог заштићеног положаја логора, али и стога што 
су Филистинци мислили да је, све у свему, немогуће не само попети се до 
логора с те стране, већ нити му се уопште приближити. Отуда, чим стиго- 
ше до логора, Јонатан охрабри свог штитоношу, рекавши му: „Хајде, на- 
паднимо непријатеље; па ако нам, видевши нас, наложе да се попнемо до 
њих, узмимо то као знак победе; али ако не кажу ништа, као да немају на- 
меру да нас позову да се попнемо, онда ћемо се вратити.“ И тако, када се 
приближише непријатељском логору одмах након сумрака, а Филистинци 
их видеше, ови рекоше једни другима: „Јевреји су изашли из њихових јаз- 
бина и пећина", а Јонатану и његовом штитоноши довикнуше: „Хајдете, 
попните се овамо, како бисмо могли правично да казнимо ваш брзоплети 
долазак.“ И тако Јонатан прихвати позив као знамен који предсказује ње- 
гову победу, па истог часа напусти место где су их непријатељи дотле ви- 
дели; променивши положај, он се попе до стене на којој није било страже 
због њене — мислили су Филистинци — природне отпорности и неосвоји- 
вости. Одатле се успузаше навише уз велике напоре и потешкоће, надвла- 
давани дивљином предела, све док не беху у положају да се боре с неприја- 
тељима. Јер, њих двојица бануше међу њих када ови беху позаспали, те по- 
бише двадесетину њих чиме остале испунише пренераженошћу и поме- 
тњом, толико да неки од непријатеља одбацише своје оклопе и побегоше, 
али највећи број њих, будући да се нису међусобно познавали стога што су 
потицали из различитих народа, видеше једни у другима непријатеље (јер 
нису могли ни замислити да су се свега два Јевреја до њих попела), те се по- 
чеше између себе борити, па неки од њих погибоше у тој борби, а други се 
стрмоглавише низа стену у покушају да побегну. 

3) Утом Саулов осматрач рече краљу да је Филистински логор у потпу- 
ној пометњи, због чега овај одмах испита да ли из његове војске ма ко не- 

достаје; па када чу да су одсутни његов син Јонатан и његов штитоноша, 
он наложи првосвештенику да обуче одежду свог звања, те да му проро- 
чанством каже какав су успех ова двојица постигли; а овај то и учини, и 
одговори да су однели победу и надвладали непријатеље. Чувши то, Саул 
подиже војску и пође на Филистинце, које затече у међусобном убијању. 
Ове вести брзо доспеше и до Јевреја који беху побегли у пећине и јазби- 
не, те који сада, чувши о Сауловој победи, изађоше и дотрчаше до њега. 
Па када се број Јевреја пристиглих до Саула подиже до десет хиљада, он 
поче гонити непријатеље који беху расути по земљи. Али овом приликом 
он изведе покушај који се показа веома несрећан и заслуживаше велику 
осуду. Јер, било због незнања или због радости што је победа извојева- 
на на тако необичан начин (јер се често догађа да тако срећне особе нису 
кадре да потом сходно искористе свој разум), као да је жељан да се освети 
и изврши достојно кажњавање Филистинаца, он јавно огласи клетву 69 над 
Јеврејима: да ако се било ко заустави у убијању непријатеља како би пре- 
дахнуо или јео, и одустане од гоњења и убијања пре него што падне ноћ, 
мора бити проклет. Па након што је Саул објавио ову клетву, а будући да 
су се тада налазили у шуми која је припадала племену Ефраимовом и која 
беше густа и пуна пчела, Саулов син, који није чуо обзнану клетве, нити 
је чуо потврду коју је овој дао народ, разби комад једног саћа и од њега 
поједе један део. Али у међувремену он ипак сазнаде са каквом је клетвом 
његов отац забранио ма коме да проба ма које јестиво пре смираја: те сто- 
га он преста јести, и рече како његов отац није учинио добро овом забра- 
ном, будући да би, када би се успут могли заложити, људи могли и гонити 
непријатеља са већим полетом и ревношћу, па једнако и достићи и поби- 
ти много више својих противника. 

4) Када тако они посекоше много десетина хиљада Филистинаца, по- 
чеше напокон пљачкати непријатељски логор, али не пре касно у ноћи. 
Тако отеше велику количину плена и стоке коју побише, те њено месо је- 
доше заједно с крвљу. Ово је, међутим, било пренесено краљу од стране 
писара — да је мноштво згрешило против Бога у погледу жртвовања, јер 
су месо јели пре него што је крв добро испрана а месо учињено чистим. 
Стога Саул заповеди да једна велика стена буде докотрљана у њихово сре- 
диште, па објави да на њој морају убијати своје жртвене животиње, и не 
хранити се месом с крвљу, јер то за Бога није прихватљиво. А када сав на- 
род учини како му је Саул наложио, краљ на том месту подиже олтар, и 
понуди жртве паљенице Богу 70 . То, дакле, беше први олтар којег је Саул 
подигао. 

6) Тако се Саул, након што погуби око шездесет хиљада непријатеља, 
врати кући у свом властитом граду, и управљаше срећно. Такође се борио 
против суседних народа, те је тако најпосле потчинио Амоните, Моабите, 
Филистинце, Едомите и Амалеките, баш као и краља Зове. Имао је троји- 
цу синова, Јонатана, Исаја и Мелхисуа, а уз њих и кћери по имену Мера- 
ва и Михала. Имао је такође и Авенира, сина свога стрица, за заповедни- 
ка свег оружаног људства. Име тог стрица било је Нир, и он беше брат Са- 
уловог оца Киша. Саул је поседовао огроман број бојних кола и коњаника. 

и враћао се као победилац ма против кога да је ратовао, те је унапредио 
Јевреје до високог ступња успеха и благостања, учинивши их надмоћним 
над свим другим народима. Поред тога, створио је и личну гарду од мла- 
дића високог стаса и велике привлачности. 


ПОГЛАВЉЕ СЕДМО 

САУЛОВА БОРБА ПРОТИВ АМАЛЕКИТА И ОСВАЈАЊЕ ЊИХОВЕ 

ЗЕМЉЕ 

1) Потом Самуило дође до Саула и рече му како га је Бог послао да 
овога подсети на то да га је Он сам изабрао испред осталих, и поставио 
га за краља, те да је отуда дужан да буде послушан и потчини се Његовом 
ауторитету, увиђајући да је, иако располаже влашћу над племенима, ипак 
Бог тај који влада над њиме, као и над свим другим бићима и стварима. 
Сходно томе, Бог му поручује „да стога што су Амалекити донели много 
несрећа Јеврејима док су ови лутали пустињом, а сада су Јевреји по из- 
ласку из Египта нашли пут до те земље која је сада њихова властита, на- 
ређујем ти да казниш Амалеките повевши рат против њих; па када их бу- 
деш покорио, да не оставиш ниједног од њих у животу, већ да их гониш 
без обзира на доб и побијеш све, почев од жена и деце, а њихову смрт да 
захтеваш као казну за све несреће које су донели вашим прецима; не по- 
штеди никога, ни магарце нити друге животиње, ниги сачувај било ко- 
га од њих за своју личну корист и поседовање, већ их све заједно посвети 
Богу и, послушавши заповести Мојсијеве, уклони име Амалека заувек са 
лица земљиног." 71 

2) Тако Саул обећа да ће учинити што му је заповеђено; па сматрајући 
да ће његова послушност Богу бити показана не само у спремности да по- 
веде рат против Амалекита, већ и много потпуније у одлучности и жур- 
ности његових следећих корака, он не допусти никакво одлагање, већ ис- 
тог трена окупи све своје снаге; па када их је све збројио у Галгалу, нађе 
да има четири стотине хиљада Израелита, поред племена Јудиног, јер је то 
племе само за себе довело тридесет хиљада бораца. Не оклевајући, дакле, 
Саул учини провалу у земљу Амалекита, и постави много људи, подеље- 
них у неколико скупина, у заседе крај реке, тако да Амалекићима не доне- 
се пропаст само отвореном борбом, већ и могућношћу неочекиваних на- 
пада са разних страна, чиме би напослетку успео да их све опколи и по- 
бије. И заиста, у бици која започе он потуче противнике, а затим их про- 
гонише, све док их потпуно не уништи. А када се тај подухват заврши ус- 
пехом и у складу са ониме што је Бог прорекао, Саул крете на амалекитске 
градове. Опсађивао их је једног по једног и силом преузимао, делимично 
захваљујући ратним направама, делимично поткопавајући њихове беде- 
ме, а делимично и подижући зидове са спољње стране. Неки су гинули од 
изгладнелости, а неке усмртише другим начинима; најпосле се Саул по- 
духвати убијања и жена и деце, при том не мислећи да на тај начин чини 

нешто варварско и нељудско. Ово најпре зато што су ти према којима је 
тако чинио припадали најогорченијем непријатељу, а затим и што то бе- 
ше учињено по заповести Божијој, коју је било опасно не послушати. Та- 
кође је успео и да зароби Агага, непријатељског краља, чијој се лепоти и 
висини стаса толико дивио да је сматрао вредним да га сачува у животу. 
Па ипак, ово последње није било учињено према вољи Божијој, већ дајући 
одушка људској страсти, у којој је Саул допустио себи да буде понесен не- 
умесном самилошћу, и то у тачки у којој не беше за њега безбедно да јој 
се препусти: јер је Бог мрзео народ Амалекита у толикој мери да је запо- 
ведио Саулу да нема сажаљења чак ни према деци која су по својој при- 
роди вредна самилости; а Саул је поштедео њиховог краља од оне несреће 
коју су Јевреји већ донели свим другим Амалекитима, чиме као да је пре- 
тпоставио непријатељеву привлачну појаву сећању на оно по шта га је Бог 
послао. Осим тога, беше крив и народ јеврејски, једнако као и Саул, јер су 
ови поштедели стада и крда, узевши их као плен, иако је Бог заповедио да 
ни они не буду поштеђени. Са собом су такође понели и остатак блага и 
сваковрсног иметка; али уколико беше и једне ствари која није била вред- 
на, они су је уништили. 

3) Након што је поразио све Амалеките који су настањивали земљу 
која се протезала од Пелузијума у Египту до Црвеног мора, потпуно је 
опустошио и остатак њихове земље. Али што се тиче народа Шехемита, 
њих није ни дирнуо, иако они беху насељени у средишту земље Мидија- 
на; но им је Саул пре битке послао поруку и наложио им да пођу одатле, 
да не би и они постали судеоници у пропасти Амалекита; јер је имао оп- 
равдан разлог за њихово избављење, будући да они беху рођаци Рагула, 
Мојсијевог таста. 

4) Одатле се Саул радосно поврати кући, јер славни подухвати беху из- 
ведени тим освајањем и уништењем непријатеља, али и зато што је сма- 
трао како није одбио ниједну ствар коју му је пророк наложио да учини 
када је полазио у рат против Амалекита, и како се у потпуности држао све- 
га што је морало бити извршено. Али је Бог негодовао што је краљ Амале- 
кита остављен у животу и што је војска приграбила стоку као плен, сто- 
га што је ово било учињено без Његове дозволе. Јер је сматрао недопусти- 
вим да они савладају и освоје непријатеље и њихову земљу захваљујући 
моћи коју им је Он дао, а да потом покажу толико много презира и непо- 
слушности према Њему, да их чак ни обичан земни краљ не би могао под- 
нети. Бог стога објави пророку Самуилу како се каје што је од Саула учи- 
нио краља, јер овај није испунио оно што му је наложио, већ се одао својим 
властитим склоностима. Самуило остаде пометен након што чу ове речи, 
и поче преклињати Бога да буде помирљив према Саулу и да стиша гнев; 
али Бог не удели онај опроштај за који је пророк молио, не сматрајући за 
примерено да подари опроштај [таквим] гресима, будући да увреде не би 
толико ни узрастале да није нехајног расположења оних који су увређени; 
јер су људи често вођени жељом да буду сматрани за благе и добродушне, 
доцкан постајући свесни да тиме производе све веће грехе. Чим је Бог од- 
био пророково заузимање, и чим је постало јасно да Он неће променити 

мишљење, Самуило у сумрак дође до Саула у Галгал. Када га краљ виде, 
он потрча к пророку, загрли га, и рече: „Узвраћам захвалност Богу, који 
ми је подарио победу, јер сам извео сваку ствар коју ми је заповедио.“ На 
ово Самуило одговори: „Како то да сам чуо блејање оваца и мукање круп- 
није стоке у логору?“ Саул одговори да их је народ одредио за жртвовање, 
а да је, што се тиче народа Амалекита, овај у потпуности уништен, управо 
као што је и гласила заповест Божија, те да ниједан човек није преостао, 
осим што је поштедео живот њиховог краља, те да га је довео до Самуи- 
ла како би се о њему, рече Саул, могли заједно посаветовати шта би учи- 
нили с њим. Али Самуило одговори: „Бог није задовољан жртвовањима, 
већ добрим и правичним људима, таквима који следе Његову вољу и Ње- 
гове законе, и никада не помишљају да је иједна ствар добро урађена с њи- 
хове стране осим када је изведена онако како им је Бог заповедио. Али да, 
с друге стране, од оних који га не поштују, нити испуњавају ону дужност 
која је једино истинито и прихватљиво обожавање, Он неће љубазно при- 
мити њихове дарове, макар и то што нуде било веома једро и многоброј- 
но, и макар поклони које за Њега прилажу били украшени, па чак, шта- 
више, и да су направљени од злата и сребра — Он ће их одбити, и у њима 
гледати примере порочности а не побожности. А насупрот овиме, Он је 
задовољан људима који постојано држе на уму једну једину ствар, наиме 
како да чине оно, ма шта то било, што је Бог објавио или им заповедио да 
учине, те да радије изабирају смрт него да прекрше иједну од ових запо- 
вести, због чега, Он, дакле, од ових и не тражи толико много жртвоприно- 
шења. Јер када овакви људи приносе жртве он их радије прихвата, макар 
оне биле сиромашне понудама, од таквих скупоцених даривања која до- 
лазе од најбогатијих али самовољних људи. Због тога прими к знању да се 
понашаш изазивајући бес Божији када омаловажаваш и одбијаш оно што 
ти је Он заповедио. Како онда можеш претпоставити да ће Он уважавати 
жртвовање таквих ствари које је осудио на уништење — осим ако можда 
не замишљаш да је готово своједно понудити је на жртву и уништити је? 
Очекуј онда да ће ти краљевство бити одузето вољом Онога којег си зло- 
употребио таквим охолим понашањем, пренебрегавши оно што ти је Бог 
уделио.“ Тада је Саул признао да се понео неправично, и не поричући даље 
да је згрешио стога што је прекршио пророкове забране; али рече да је то 
било због страха од војника, како их не би задржао и поставио им забрану 
у часу када су посегнули да приграбе плен. „Али ми опрости“, рече Саму- 
илу, „и буди милосрдан према мени, јер ћу бити обазрив да се о тебе не ог- 
решим у времену које следи.“ Он такође замоли пророка да се врати с њим, 
како би могао принети жртве захвалнице Богу; али се Самуило одлучи да 
пође кући, стога што виде да се Бог неће са Саулом помирити. 

5) Али се Саул на то показа толико жељан да задржи Самуила, да га ух- 
вати за огртач, а пошто плаховитост Самуиловог одласка учини да покрет 
испадне насилан, огртач се подера. На то пророк рече да ће на исти на- 
чин и краљевство бити отргнуто Саулу, како би га добар и праведан чо- 
век могао преузети; да ће Бог устрајати на ономе што је одлучио поводом 
њега; да је бити променљив и непостојан у ономе што је одлучено, приме- 

рено само људским страстима, али није прихватљиво божанској моћи. На 
ово Саул рече да је рђаво поступио, али да се оно што је учињено више не 
може поништити: отуда замоли Самуила да му укаже бар толико пошто- 
вања да народ може видети како заједно учествују у обреду. Тако му Са- 
муило учини ту услугу, и пође с њим да изведу богослужење. Такође му 
беше доведен и Агаг, краљ Амалекита. А када га краљ упита: колико гор- 
ка да му буде смрт? Самуило рече Агагу: „Као што си учинио да многе 
јеврејске мајке оплакују и наричу над губитком своје деце, тако ћеш и ти 
својом смрћу учинити да твоја мајка такође нариче." Сходно томе, краљ 
даде наређење да Агаг буде одмах посечен у Галгалу, а затим оде према 
граду Рами. 


ПОГЛАВЉЕ ОСМО 

КАКО ЈЕ, ПОСЛЕ САУЛОВОГ КРШЕЊА ПРОРОКОВИХ ЗАПОВЕСТИ, 
САМУИЛО КРАДОМ ЗАПОВЕДИО ДА ДРУГА ОСОБА БУДЕ КРАЉ, А 

ЊЕГОВО ИМЕ БЕШЕ ДАВИД, КАКО МУ ЈЕ БОГ И НАЛОЖИО 

1) Саул, пак, беше свестан у какве је очајне околности себе довео, те да 
је од Бога начинио свог непријатеља, па се упути до своје краљевске па- 
лате у Гаваји — што је име које означава брдо — и после једног дана сти- 
же тамо, али не више у присуству пророка. А када се Самуило пред Бо- 
гом ражали над Сулом, Бог му наложи да одустане од старања над њиме, 
те даузме свето уље и пође у Витлејем до Јесеја, сина Обедовог, и да пома- 
же оног од његових синова на којег му буде указао као на будућег краља. 
Али Самуило примети да се плаши неће ли Саул овога, када то буде саз- 
нао, убити, било на неки потајан начин или чак отворено. Ипак, послу- 
шавши Божији савет да безбрижно и неоклевајући пође тамо, он стиже до 
горепоменутог града; а када га сви поздравише и упиташе којим је пово- 
дом дошао, он им рече да је стигао да 6и принео жртву Богу. Када, отуда, 
све беше спремно за жртвовање, он позва Јесеја и његове синове да узму 
учешћа у обредима; а када виде да је његов најстарији син висок и привла- 
чан човек, он по његовој љупкости помисли да ће он бити њихов будући 
краљ. Али је овог пута погрешио судећи о предмету Божијег провиђења: 
јер, када Самуило упита Бога да ли ће помазати тога младића пред којим 
се толико задивио и проценио га вредним краљевства, Бог рече: „Људи 
не виде исто што и Бог. Ти заиста поштујеш племениту појаву овог мла- 
дића, и зато га процењујеш вредним краљевства, док ја нудим краљевство 
као награду не лепоти тела, већ врлини душа, и трагам за ониме ко је са- 
вршено пристао у том погледу. При том мислим на онога ко је истрајан у 
побожности, уз то и правичан и постојан, и који је напослетку и послу- 
шан, јер се од ових састоји ваљаност душе.“ Након што Бог ово изгово- 
ри, Самуило наложи Јесеју да му покаже све своје синове, на шта овај до- 
веде и петорицу преосталих, од којих је Елиав био најстарији, Аминадав 
други, Шамал трећи, Натанијел четврти, Раел пети и Асам шести. А када 

пророк виде да ови по лику ни у чему не заостају за најстаријим, он упи- 
та Бога којег је од њих изабрао за краља. Али када Бог рече да није нијед- 
ног од њих, пророк упита Јесеја нема ли он и неке друге синове осим ових. 
Овај му одговори да има још једнога, по имену Давид, али да је он пастир 
и да се стара о стадима, на шта му Самуило нареди да га одмах доведе, јер 
све док и он не дође неће бити могуће да седну за гозбу. И тако, чим отац 
посла по Давида и он убрзо стиже, испостави се да је то младић светлог 
тена, бистроумног изгледа и особа пристала и у сваком другом погледу. 
Ово је онај, рече крадом Самуило самом себи, којим је Бог задовољан да 
буде наш краљ. Па тако он седе за трпезу, и постави младића подно се- 
бе, баш као и Јесеја, са осталим његовим синовима; након чега узе уље у 
Давидовом присуству па га помаза, и прошапта му на ухо упознавши га 
са Божијим избором њега за краља; затим га замоли да буде правичан и 
послушан Његовим заповестима, јер ће на тај начин његово краљевство 
трајати дуго времена, а његова ће кућа бити веома раскошна и слављена у 
целом свету. Такође му рече и да ће срушити Филистинце, и да ће против 
којег год народа буде водио рат остати као победник и преживети борбу; 
и да ће за све време живота уживати славно име, а такво име такође и за- 
вештати своме потомству. 

2) Потом Самуило отиде, након што му је пренео ова предсказања. 
А божанска сила напусти Саула, и пресели се у Давида који, након овог 
усељења Божијег Духа у његово биће, поче прорицати. Али што се тиче 
Саула, неки чудни и демонски неред уђе у њега, и донесе му таква гушења 
као да га жели задавити. Овоме лекари нису могли наћи ниједан други лек 
до тога да се пронађе особа која може опчинити ова запоседања певањем 
и свирањем на харфи. Стога лекари посаветоваше да буде потражен та- 
кав вештак, и да се пажљиво мотри на час када ови демони улазе у Саула 
и почну га мучити, те да се краљ побрине да таква особа тада може стаја- 
ти над њим и свирати на харфи, и уз то му рецитовати свечане песме 72 . 
Чувши ово Саул није оклевао, већ издаде заповест да се тражи таква осо- 
ба. А када један присутни човек рече како је у граду Витлејему видео Је- 
сејевог сина, који једва да је прерастао детиње доба, али који беше љубак 
и леп, и у сваком погледу неко ко заслужује велико поштовање, те да је тај 
младић вешт у свирању харфе и певању свечаних песама [и одличан вој- 
ник у рату], Саул посла по Јесеја и затражи му да одвоји Давида од ста- 
да и пошаље га к њему, јер је радознао да га види будући да је чуо повољ- 
не ствари о његовој присталости и значају нарави. Тако Јесеј посла сина, 
и даде му поклоне које ће предати Саулу. А када младић дође, Саул беше 
задовољан њиме и постави га за свог штитоношу, гајећи према њему ве- 
лико уважавање; јер он је успео да зачара Саулову поседнутост, и беше је- 
дини кадар да се супротстави мукама које потицаху од демона, ма када да 
су ови у њега улазили, и то рецитовањем свачаних песама и свирањем на 
харфи, чиме је враћао Саулу стање присебног ума. Због тога Саул посла 
поруку Јесеју, оцу дететовом, у којем затражи за допуштење да Давид ос- 
тане с њим, јер је краљ усхићен његовим изгледом и друштвом; а овај ос- 
танак Јесеј, не могући да противречи Саулу, допусти. 



248 


ЈУДЕЈСКЕ СТАРИНЕ 

ПОГЛАВЉЕ ДЕВЕТО 


КАКО СУ ФИЛИСТИНЦИ ПОВЕЛИ И ДРУГИ ПОХОД ПРОТИВ 
ЈЕВРЕЈА ЗА ВРЕМЕ САУЛОВОГ КРАЉЕВАЊА; И КАКО БЕХУ НАД- 
ВЛАДАНИ ЗАХВАЉУЈУЋИ ДАВИДОВОМ УСМРЋЕЊУ ГОЛИЈАТА У 
ЈЕДНОМ ЈЕДИНОМ ОКРШАЈУ 

1) Филистинци се, међутим, недуго потом поново окупише, и састави- 
ше велику војску, те поведоше рат против Израелита; и докопавши се по- 
ложаја између Сокота и Азике, ту подигоше свој логор. Саул је такође до- 
вео своју војску насупрот њима; па подигавши логор на једном брду, он 
присили Фислистинце да напусте њихов претходни логор, те да се преселе 
на сличан други брег, повише и наспрам оног на којем је почивала Сауло- 
ва војска, тако да је долина, која се налазила између два брда са војскама, 
као уметнута делила њихове логоре. Изненада се догоди да из логора Фи- 
листинаца сиђе један човек, чије име беше Голијат, из града Гата, оријаш 
велике масе, јер је имао четири кубита и један спан у висину, а са собом је 
носио оружје примерено величини његовог тела, јер је имао грудни оклоп 
тежине пет хиљада шекела; такође је имао бронзану кацигу и панцир, то- 
лико велики да би се природно очекивало да покрива удове тако гломаз- 
ног тела. Његово копље је било такво да није ношено попут лаког предме- 
та у његовој десној руци, већ га је држао положеног на раменима. Такође је 
имао и џилит од шест стотина шекела, а многи су ишли за њим носећи ње- 
гов оклоп. Тако је овај Голијат стао између две војске, као да суу бојном по- 
ретку, и повикао снажним гласом, обративши се Саулу и Јеврејима: „Осло- 
бодићу вас борбе и опасности; јер зашто је неопходно да ваша војска пад- 
не и буде ојађена? Дајте ми вашег човека који ће се борити против мене, и 
онај који победи добиће награду победника и одлучиће рат: јер ће они од 
којих долази поражени служити оне којима припада победник. И свакако 
је много боље и смотреније да добијете оно што желите стављањем на ко- 
цку једног човека него свих.“ Када ово рече, он се повуче у свој логор; али 
следећег дана он дође поново и употреби исте речи, све док Саул и његова 
војска не беху тиме препаднути, поставивши себе у борбени поредак као 
да ће се сукобити, али до блиске борбе ипак не дође. 

2) Док се одвијао овај рат између Јевреја и Филистинаца, Саул је послао 
Давида младићевом оцу Јесеју, задовољивши се оном тројицом синова 
што их је Јесеј послао Давиду као помоћ, и као његовим садрузима у опас- 
ностима рата. Испрва се Давид вратио напасању својих оваца и сточних 
стада; али се недуго потом врати у јеврејски логор по наредби свог оца, да 
би, наиме, донео намирнице за браћу и да би сазнао шта они раде. И тако, 
када Голијат дође поново и изазва их и уз то поче вређати, рекавши како 
они међу собом немају вредног човека који би се усудио да се са њим бо- 
ри, Давид је управо у исто време разговарао са својом браћом о послови- 
ма због којих га је отац послао, те младић чу како Филистинац грди и ру- 
жи војску, и одмах браћи показа озлојеђеност тим увредама, и уз то не- 
надано рече: „Ја сам спреман да се сукобим у двобоју са овим противни- 

ком.“ На ово га Елијав, његов најстарији брат, прекоре рекавши да гово- 
ри одвише брзоплето и неприлично за некога његових година, те му на- 
реди да се врати својим стадима и оцу. Тако Давид беше постиђен брато- 
вљевим речима, па се удаљи, али и даље говорећи неким војницима да је 
вољан да се бори са тим човеком који их изазива. А када обавестише Са- 
ула о одлучности тог младог човека, краљ посла по њега; а када краљ упи- 
та шта овај има да му каже, Давид одговори: „О краљу, не буди снужден 
нити уплашен, јер ћу ја понизити охолост овог противника, и сићи ћу до- 
ле и борити се против њега, те ћу га имати под собом у свој његовој голе- 
мости, све док не буде довољно исмејан, а твоја војска буде задобила ве- 
лику славу, будући да ће Филистинац бити погубљен од стране неког ко 
још није у мужевном добу, нити дорастао за борбу, нити кадар да му буде 
поверено наступање с војском или ступање у битку, већ изгледа попут де- 
тета, и заиста и није по година старији од каквог дечака." 

3) Сада се Саул зачуди Давидовој дрскости и готовости за борбу, али 
се због младићевих година не усуди да прихвати за чињеницу његову спо- 
собност, већ рече како он мора бити одвише слаб да би се борио против 
неког ко је обучен у вештини ратовања. „Ја ћу се подухватити овог задат- 
ка“, рече Давид, „уздајући се да ће Бог бити уз мене, јер сам ја већ иску- 
сио Његову помоћ, будући да сам једном приликом гонио и сустигао ла- 
ва који је напао моја стада, и од њега отео једно јагње; отргао сам плен из 
чељусти звера, и када је он разјарено скочио на мене, ухватио сам га за реп 
и треснуо о земљу. На исти сам се начин осветио и медведу. Па нека овај 
наш противник буде процењен као нека од ових дивљих звери, јер већ је 
дуго како он ружи нашу војску, и вређа нашег Бога, који ће га стога уни- 
зити под мојом моћи.“ 

4) Саул се, међутим, поче молити да крај не буде, уз Божију помоћ, не- 
повољан по дрскост и готовост тог детета, а затим рече: „Пођи својим пу- 
тем и бори се.“ И тако стави на њега свој прсник, припаса му свој мач и 
причврсти своју кацигу на његову главу, па га отпусти. Али Давид беше 
оптерећен тежином Сауловог оклопа, јер није на њега био навикнут, нити 
је учио да с њиме хода; и зато рече: „Нека овај оклоп остане твој, о краљу, 
јер си кадар да га носиш; а мене пусти да се борим као твој слуга, и онако 
како ја желим.“ Сходно томе он одложи оклоп, узе свој штап и спусти пет 
каменова из потока у пастирску торбу, па, поневши праћку у десној ру- 
ци, пође према. Голијату. Али га противник, видевши како на такав начин 
долази, погледа с висине и подсмехну му се што са собом не носи оружје 
које је уобичајено када се боре два човека, већ такво које се користи у те- 
рању и избегавању паса; па рече: „Зар ме ти не сматраш за човека, већ за 
пса?“ На шта Давид одговори: „Не, не за пса, већ за сподобу гору од пса.“ 
Ово до беса доведе Голијата, који му опсова име Божије, и запрети да ће 
дати његово месо земаљским бештијама и птицама небеским, да их на ко- 
мађе растргну. На ово Давид одговори: „Ти долазиш к мени с мачем и ко- 
пљем, и грудним оклопом; али ја имам Бога за свој оклоп док на тебе по- 
лазим, и Он ће уништити тебе и сву твоју војску мојим рукама, јер ћу ти 
овог дана одсећи главу и бацити остале делове твог тела псима, и сви ће 

људи сазнати да је Бог заштитник Јевреја, а да су наш оклоп и наша снага 
у Његовом провиђењу, као и да су без Божије помоћи све друге ратне при- 
преме и моћи потпуно бескорисне." Филистинац је, међутим, био оме- 
тан тежином свог оклопа у покушају да журно пресретне Давида, па сто- 
га пође споро, као да га презире, уздајући се у то да ће без икаквих теш- 
коћа посећи тог противника који, осим што је био ненаоружан, такође 
беше и дете. 

5) Али младић изиђе пред противника, имајући у пратњи једног не- 
видљивог помагача, који не беше нико други до сам Бог. Па узевши један 
од каменова што их је покупио из потока и положио у пастирску торбу, он 
га учврсти у своју праћку, и најсполе га хитну на Филистинца. Овај камен 
паде на његово чело и зарину му се до мозга, толиком снагом да Голијат 
паде као покошен, ничице на тле. Тада Давид притрча, па стаде над про- 
тивником док је овај лежао под њим, и одсече му главу његовим власти- 
тим мачем, јер он свога није имао. Због пада Голијата Филистинци су били 
пренеражени, те побегоше; јер, чим видеше да се њихов првак простро по 
земљи, они се уплашише за свеукупни исход њихових послова, па се ре- 
шише да не остају више ни тренутка, већ се одадоше срамном и недолич- 
ном бекству, настојећи да се на тај начин избаве из опасности у којој су 
се нашли. Али Саул и читава јеврејска војска подвикнуше и срнуше пре- 
ма њима и посекоше велики број Филистинаца, гонећи остатак до грани- 
ца Гарба и до капија Екрона; тако је све у свему побијено тридесет хиља- 
да Филистинаца, и двапут толико рањено. А Саул се напокон врати у свој 
логор, па растави своје утврђење у делове које потом запали; Давид, пак, 
узе Голијатову главу у свој шатор а мач посвети Богу [у табернакулу]. 


ПОГЛАВЉЕ ДЕСЕТО 

САУЛ ЗАВИДИ ДАВИДУ НА ЊЕГОВОМ ВЕЛИЧАНСТВЕНОМ ПОДВИ- 
гу И КОРИСТИ ПРИЛИКУ ДА ГА УХВАТИ У КЛОПКУ УЗ ПОМОЋ 
ОБЕЋАЊА ДА ЋЕ МУ ДАТИ СВОЈУ КЋЕР ЗА ЖЕНУ АЛИ ПОД УСЛО- 
ВОМ ДА МУ ОВАЈ ДОНЕСЕ ШЕСТ СТОТИНА ГЛАВА ФИЛИСТИНАЦА 

1) Жене су, пак, биле повод Сауловој зависти и мржњи према Давиду, 
јер оне изиђоше да дочекају победничку војску са цимбалима и бубње- 
вима и свим другим знацима радости, те певаху овако: „Поби Саул своју 
хиљаду Филистинаца“, али девице одговараху „Давид поби своју десети- 
ну хиљада“. Када је краљ чуо да овако певају, те да је њему припао мањи 
удео у њиховим хвалоспевима, у којима је већи број, десет хиљада усмрће- 
них непријатеља, био приписан младићу, па када увиде да се од Давида 
није могло тражити, после такве бујице одушевљења, друго до да преузме 
краљевство, он постаде уплашен и сумњичав према младићу. Сходно то- 
ме, он га уклони са положаја на којем се претходно налазио — јер он беше 
краљев штитоноша, што се овоме, бојазном и онеспокојеном, сада чини- 
ло положајем у одвише великој близини; зато он сада постави Давида за 

заповедника јединице од хиљаду војника, и тако му удели службу која је 
по себи заиста била вреднија, али на коју је циљао више због своје сопс- 
твене безбедности. Јер је краљ имао на уму да пошаље Давида против не- 
пријатеља у тешке битке, надајући се да ће бити убијен у таквим смрто- 
носним окршајима. 

2) Али је Давид имао Бога у пратњи ма куда пошао, те је захваљујући 
томе веома напредовао, при чему је било очигледно да је постигао вели- 
чанствен успех, толики да се Саулова кћер, која још увек беше девица, 
заљуби у њега. А њена осећања је толико обузеше да се нису могла сакри- 
ти, те их је тако и њен отац морао препознати. Тиме је Саул, међутим, био 
задовољан, јер је смислио начин да своју кћер искористи како би поста- 
вио замку Давиду, надајући се да ће се она потврдити као извор опаснос- 
ти и уништења за младића. Тако он обавести Давида о осећањима своје 
кћери, изјавивши да је вољан да Давиду да њену руку, рекавши још: „Оба- 
везујем се да ћу венчати своју кћер за њега уколико ми донесе шест сто- 
тина непријатељских глава 73 , претпостављајући да ће понуда тако велике 
награде, праћена и Давидовом жељом да постигне још већу славу преду- 
зимањем ствари тако невероватних и опасних, учинити да се овај одмах 
подухвати задатка, и тако пострада од руке Филистинаца. А овакав мој 
план поводом њега добро ће ми пристајати, јер ћу га се ослободити, при 
чему ће га убити неко други, а не ја.“ Тако Саул нареди својим слугама да 
испитају колико Давиду одговара понуда за брак са девојком. Послушав- 
ши, слуге стадоше да говоре Давиду како га Саул воли, баш као и сав на- 
род, те да жели да сазна мишљење о браку са девојком. На ово Давид одго- 
вори: „Да ли се вама чини малом ствари бити краљев зет? Мени се не чи- 
ни тако, посебно што припадам породици ниског положаја, и без икакве 
славе или почасти.“ А када слуге обавестише Саула о Давидовом одгово- 
ру, он рече: „Реците му да од њега не тражим никакав новац нити мираз, 
јер би онда било боље кћер продати него је оженити; већ желим искљу- 
чиво таквог зета у коме пребивају постојаност и све остале врсте врли- 
не“, које види да Давид поседује, а да је његова жеља да од њега не прими, 
као услов венчања са његовом кћери, нити злато нити сребро, па ни да му 
донесе какво богатство из очеве куће, већ искључиво прилог освети над 
Филистинцима, тачније шест стотина њихових глава, од којих му пожељ- 
нији или славнији поклон не може бити донесен, јер ће овај много радије 
примити него ма који уобичајени мираз за његову кћер — то јест, то да ће 
она бити удата за човека таквог карактера који располаже сведочанством 
да је потукао своје непријатеље. 

3) Када су ове Саулове речи пренесене Давиду, овај је био задовољан 
њима, верујући да је Саул заиста искрен у наклоности према њему; и тако, 
без даљег оклевања или оптерећивања тиме да ли је оно што је понуђено 
уопште могућно, да ли је тешко остварљиво или није, он са својим садру- 
зима одмах пође на непријатеље, решен да испуни оно што беше услов 
брака. Сходно томе, захваљујући чињеници што је Бог чинио све ствари 
лаким и остварљивим Давиду, он је побио многе [међу Филистинцима], 
и одсекао главе шест стотина њих, и потом дошао до краља па, показав- 

ши му главе Филистинаца, затражио његову кћер како би је могао ожени- 
ти. Саул више није могао повући своје обећање о зарукама, мислећи да је 
иста ствар испасти лажовом када је већ Давиду обећао овај брак, или се 
понашати вероломно, постављајући нови немогућ задатак како би Давид 
био убијен, те му даде кћер за жену: њено име било је Михала. 


ПОГЛАВЉЕ ЈЕДАНАЕСТО 

КАКО ЈЕ САУЛ ПОСТАВЉАО ЗАМКЕ ДАВИДУ, КОЈИ ЈЕ ИПАК ИЗ- 
БЕГАО ОПАСНОСТИМА У КОЈИМА СЕ ОБРЕО ЗАХВАЉУЈУЋИ БРИ- 
ЗИ ЈОНАТАНОВОЈ И ЛУКАВСТВИМА ЊЕГОВЕ ЖЕНЕ МИХАЛЕ; И 
КАКО ЈЕ ДОШАО ДО ПРОРОКА САМУИЛА 

1) Саул, међутим, није био расположен да дуго одржи стање у којем се 
нашао, јер када је видео да Давид постаје све цењенији, једнако од стра- 
не Бога и народа, он се уплаши. И не умејући да прикрива страх у погле- 
ду тако значајних ствари какве су његов живот и краљевство, чије је уг- 
рожавање представљало велику опасност за њега, он се одлучи да погуби 
Давида, те заповеди Јонатану и његовим најоданијим слугама да га убију. 
Али се Јонатан чудио очевој промени у односу са Давидом, и томе како 
је могла бити доведена до таквог ступња, од показивања немале доброна- 
мерности до смишљања начина којим би га убио. Па због тога што је во- 
лео младића и поштовао га због његове врлине, он га обавести о очевој 
тајној наредби и откри му какве беху Саулове стварне намере у погледу 
Давида. Стога га посаветова да се побрине да буде одсутан следећег дана, 
јер ће он, Јонатан, поздравити свог оца и, уколико се укаже повољна при- 
лика, затражити разговор о Давиду како би сазнао разлог Саулове нетр- 
пељивости и показао колико мало има основа за такво нешто, те да због 
тога не мора убијати човека који је учинио толико много добрих дела за 
народ, па чак и њему самом био доброчинитељ, што је разлог због којег би 
могао добити опроштај чак и да је био крив за највеће злочине; и на крају 
додаде: „Затим ћу те обавестити о одлуци свог оца.“ Давид се сложи са 
таквим корисним саветом, и одмах се склони из краљевог видокруга. 

2) Следећег дана Јонатан дође до Саула чим виде да се овај налази у 
веселом и радосном расположењу, и започе разговор о Давиду: „Какав 
си неправичан чин, о оче, било мали или велики, нашао тако прекорним 
код Давида, који те је подстакао да нам наредиш погубљење човека који 
је био од велике користи твом властитом опстанку, и још већег значаја 
имао у кажњавању Филистинаца? Човека који је ослободио Јевреје ру- 
жења и исмевања који су трајали четрдесет дана, када је само он имао до- 
вољно храбрости да издржи изазов противника, а потом и да донесе оно- 
лико глава наших непријатеља колико му је и било наложено, и добио, 
као награду за исти подвиг, моју сестру за жену. Његова би нас смрт вео- 
ма ожалостила, не само због његове врлине, већ и због блискости наших 
односа; јер и твоја кћер би морала бити повређена његовом смрћу, и мо- 

рала би искусити удовиштво, и то пре но што је и стигла да ужива у пред- 
ности њиховог узајамног општења. Размотри и уважи ове ствари и дове- 
ди ум у милосрдније расположење, и немој унесрећити човека који нам је, 
пре свега, учинио највећу љубазност сачувавши твој живот; јер, када су 
те обузели зли духови и демони, он их је истерао и излечио остатак твоје 
душе од њихових насртаја; а затим нас је осветио код наших непријатеља, 
због чега је заиста ниска ствар заборавити таква његова корисна дела.“ 
Тако Саул беше умирен овим речима, те се закле свом сину да неће на- 
нети никакве штете Давиду, јер се овај правични говор показао одвише 
убедљивим за краљев срџбу и бојазан. Тако Јонатан посла по Давида, и 
пренесе му добре вести од свог оца, према којима је имао бити поштеђен. 
Такође је потом Давида довео до свог оца, те тако овај настави да живи с 
краљем као и раније. 

3) У ово се време догодило и то да је због новог похода Филистинаца 
против Јевреја краљ послао Давида на челу војске како би се с њима су- 
кобио; па како је и та битка завршена поразом и погубљењем многих Фи- 
листинаца, Давид се после победе врати краљу. Али пријем на који је на- 
ишао код Саула није био онакав какав је очекивао због постигнутог успе- 
ха, јер је Саул био ожалошћен због његовог напредовања, те је сматрао да 
ће за њега бити опасније уколико се буде понашао са благонаклоном уз- 
вишеношћу: па када је демонски дух поново ушао у њега, намучивши га 
и довевши га до растројства, он позва Давида у спаваћу собу у којој је ле- 
жао, и, држећи копље у руци, заповеди овоме да га омађија свирањем на 
харфи и певањем свечаних песама; а када се Давид по наредби овога од- 
мах прихвати, краљ великом снагом завитла копље на њега, али је Давид 
на време предосетио овај напад и избегао погибељи, те умаче својој кући 
где проборави целог тог дана. 

4) Али с вечери краљ посла војне старешине, и заповеди да Давид мо- 
ра бити чуван све до јутра да не би побегао пре но што буде доведен до 
судске дворане и тамо изручен, па потом осуђен и погубљен. Али када 
Михала, Давидова жена и краљева кћи, схвати шта је краљ наумио, она 
дође до свог мужа имајући мале наде у његово избављење и бивајући вео- 
ма забринута и за свој властити живот, јер она не би могла живети у слу- 
чају када би била њега лишена; и стога она рече: „Нека те Сунце не затекне 
овде када сутра изађе, јер ако се то догоди, биће то последњи пут да га мо- 
жеш видети. Стога побегни док ти ноћ пружа ту могућност а Бог је можда 
због тебе продужи; јер, знај ово, уколико те мој отац овде затекне, бићеш 
мртав човек.“ Тако га она уз помоћ ужета спусти кроз прозор и избави 
га: а након што то уради, она се попе у његов кревет чинећи се као да је 
она болесни Давид, и испод ноћне одеће стави козју јетру, а када њен отац 
чим свану посла људе да се докопају Давида, она рече онима који дођоше 
да се њен муж није осећао добро те ноћи и показа им прекривени кревет, 
учинивши да поверују, због поскакивања јетре која је чинила да се помера 
и ноћна хаљина, како Давид дише попут некога ко има астму. Па када они 
који су послани рекоше Саулу да се Давид те ноћи није осећао добро, он 
им нареди да га доведу и у таквом стању, јер је он намеран да га убије. Али 

када се стражари вратише и, разоткривши кревет, схватише женино лу- 
кавство, они је одадоше краљу; а када јој се отац пожали да је спасла ње- 
говог непријатеља а њега самог изневерила, она се досети пристале одбра- 
не, и рече да је Давид запретио да ће је убити, те да је она само из страха 
за себе обезбедила ту помоћ којом га је спасила; због тога јој, дакле, њен 
поступак мора бити опроштен, стога што није учињен по слободној вољи, 
већ из нужде: ,Јер“ рече она, „не верујем да ти је толико стало да убијеш 
свог непријатеља, колико да ја будем спасена." И тако је Саул морао оп- 
ростити девојци. Али Давид, након што је умакао овој опасности, дође 
до пророка Самуила у Раму и рече му какве му је клопке краљ поставио, 
и колико је био близу смрти када је Саул хитнуо копље на њега, иако ни 
због чега није био крив у односу према њему, нити је био кукавица у бор- 
бама с непријатељима, већ је уз Божију помоћ пожњео успех у свим бит- 
кама, што је заправо и био узрок Саулове мржње према Давиду. 

5) Након што се пророк упознао с краљевим неправичним поступци- 
ма, он поведе са собом Давида до извесног места по имену Најот где ос- 
таде с њим. Али када краљу беше речено да је Давид заједно с пророком, 
он посла војнике по њега са заповешћу да га заробе и доведу; но када ови 
дођоше до Самуила, и на том месту затекоше сабор пророка, и они са- 
ми постадоше судеоници у Божијем Духу, те и они почеше прорицати. 
Чим Саул чу шта се тамо догодило, он посла друге људе по Давида, али 
и ови почеше прорицати на исти начин као и претходни, те он поново 
посла и трећу скупину; па када и ови трећи једнако посташе обузети про- 
роштвом, он се напослетку разљути и у великој журби и сам пође тамо. 
Али чим се нађе у близини чудесног места, Самуило, и пре но што га ви- 
де, и њега учини пророком. Тако, када се Саул појави пред њим, већ бе- 
ше потпуно растројеног ума и ватрено узнемиреног духа; па, скинувши 
одећу са себе, он леже на тле и остаде тако лежећи цели тај дан и ноћ, у 
присуству Самуила и Давида. 

6) Давид потом пође и стиже до Јонатана, Сауловог сина, и пожали му 
се на замке што их је постављао његов отац; и рече да, иако он ни за как- 
во зло није крив, нити је краљу нанео какву увреду, овај жарко жели да га 
убије. На то га Јонатан замоли да не верује таквим својим сумњама, ни- 
ти сплеткама оних који шире такве обавести, уколико таквих има, већ да 
се ослони на њега и остане храбар; јер, да је његов отац заиста имао так- 
ве намере, он би са њима упознао свог сина и прихватио његов савет, као 
што је имао обичај да се с њим саветује у свим другим пословима. Али му 
се Давид закле да је тако као што је рекао; и затражи од Јонатана да му пре 
поверује и постара се за његову безбедност него да омаловажи оно што 
му он, с великом оданошћу, говори; да ће му поверовати онда када га бу- 
де и сам видео већ убијеног, или када буде о томе сазнао од других људи; 
а да је разлог због којег му његов отац није рекао ништа о тим збивањи- 
ма тај што је знао за пријатељство и наклоност што их Јонатан гаји пре- 
ма Давиду. 

7) Када Јонатан ипак напокон увиде да је таква Саулова намера довољ- 
но убедљиво потврђена, он упита Давида шта би желео да за њега учи- 

ни. На ово Давид одговори: „Свестан сам да си вољан да ме наградиш у 
свакој ствари и обезбедиш ме оним што пожелим. Сутра је младина, и 
постало је обичајем да седим са краљем за вечером; дакле, уколико и те- 
би то изгледа прикладно, ја ћу изићи из града и крадом се сакрити на до- 
говореном месту. А ако Саул буде питао зашто сам одсутан, реци му да 
сам пошао у свој родни град Витлејем, како бих присуствовао празнику 
са својим властитим племеном; а такође додај и то да си ми ти допустио 
да тако урадим. Па ако он каже — као што обично каже за пријатеље који 
су отишли подаље — да је добро што је тај отишао, тако ћеш се увери- 
ти да се никакве прикривене несреће или непријатељства не треба боја- 
ти као да пребивају у његовој руци; али ако одговори некако другачије, то 
јест да је у мом одласку поуздан знак да имам неке планове против њега 
— биће јасне његове намере, и сходно томе ти ћеш ме о њима обавестити; 
а све то због саосећања према мом случају и због твог пријатељства пре- 
ма мени — а управо као примере тог пријатељства удостојићеш се да при- 
миш моја уверавања о љубави коју према теби носим — уз оно сажаљење 
које господар може имати према своме незаштићеном слузи. Али ако ти 
сам откријеш ма шта злонамерно у мени, предухитри свог оца, и убиј ме 
својом руком.“ 

8) Јонатан, међутим, саслуша ове последње речи с озлојеђеношћу, те 
обећа Давиду да ће учинити како је овај тражио, и да ће га обавестити 
уколико очев одговор подразумева ма какав призвук огорчености, и ма 
каквог непријатељства према њему. Па да би се Давид могао чвршће по- 
уздати у њега, Јонатан га одведе на отворено поље, на чист ваздух, и тамо 
се закле да неће одбити ништа што би могло служити очувању Давидовог 
живота; и још рече: „Позивам се на оног Бога који је, као што видиш, пос- 
вуда присутан, и који зато познаје моју намеру и пре но што је ја објасним 
речима, као сведока овог мог завета с тобом, да нећу одустати од провере 
циљева мога оца све док не сазнам да ли постоји ма какво вребајуће не- 
задовољство у најскривенијим деловима његове душе; а када то сазнам, 
нећу сакрити од тебе, већ ћу ти одмах пренети, па био он племенито или 
зловољно настројен. Јер ово сам Бог зна, да га молим да увек буде с то- 
бом, јер је он с тобом сада, и неће те напустити, и учиниће те надмоћним 
над твојим непријатељима, макар то био и мој отац, или, чак, био такав и 
ја сам. Ти се само сећај овога шта сада чинимо. Па уколико се догоди да ја 
умрем, сачувај моју децу у животу, и узврати њима ону љубазност коју са- 
да ти сам примаш.“ Па након што даде овакав завет, он отпусти Давида, 
наложивши му да пође до извесног места у оној равници где је навикао да 
изводи своја вежбања; јер ће тамо, чим буде сазнао мисли свог оца, он, Јо- 
натан, доћи к њему, у пратњи само једног слуге. „А ако“, рече он, „хитнем 
три стреле у мету, и потом наложим свом слузи да донесе те три стреле, 
при том му рекавши да се оне налазе иза њега, ти знај да не постоји не- 
срећа које се мораш бојати од краља. Али ако ме чујеш где кажем супро- 
тно [то јест да су стреле пред њим], очекуј супротно и од краља. Било ка- 
ко било, преко мене ћеш стећи сигурност, и ни на који начин ти неће бити 
нанесена ма каква штета. Али се потруди да не заборавиш шта сам од те- 

бе затражио у времену твога напредовања, и буди на услузи мојој деци.“ 
И тако Давид, примивши ова уверавања од Јонатана, пође путем према 
заказаном месту. 

9) А следећег дана, који паде у Месечеву младину, краљ пође на вече- 
ру након уобичајеног очишћења. И кад је тамо крај њега засео његов син 
Јонатан с десне стране, и Авенир, заповедник његове страже с друге стра- 
не, краљ виде да је Давидово место празно, али не рече ништа претпо- 
ставивши да се није очистио будући да је био у друштву своје жене, те да 
стога није могао бити присутан; али када виде да Давида нема ни друго- 
га дана у месецу, он упита Јонатана зашто Јесејев син није дошао на ве- 
черу нити на гозбу, ни тога нити претходног дана. На то Јонатан одгово- 
ри да је Давид отишао, према њиховом договору, до свог родног града, 
где је племе одржавало светковину, и да је за то добио његову дозволу, 
као и да је и њега позвао да дође на њихово жртвовање; „и“, рече Јонатан, 
„ако ми допустиш да одем, ја ћу тамо отићи, јер знаш моју добронамер- 
ност према Давиду.“ И тада је Јонатан напокон увидео очеву мржњу пре- 
ма Давиду, и разговетно препознао читаву његову тајну склоност; јер Са- 
ул није могао суздржати бес, BeJi поче пребацивати Јонатану назвавши га 
сином-отпадником и непријатељем; и још рече да је он саучесник Дави- 
дов и његов помоћник, и да је таквим понашањем показао да нема обзи- 
ра према себи или према својој мајци, јер иначе не би био наговорен на 
то — јер докле год је Давид жив, њихово краљевство им није осигурано; 
стога је он, Саул, одмах наложио да пошаљу по младића, како би могао 
бити кажњен. А када Јонатан у одговор упита: „Шта је он то урадио да га 
желиш казнити?“ Саул се више не задовољи тиме да свој бес изрази пу- 
ким речима, већ зграби свој мач и скочи према Јонатану, жељан да ово- 
га убије. Ипак, у овоме није успео јер су га спречили пријатељи; али ови- 
ме је његовом сину постало непобитно јасно да краљ мрзи Давида, и да је 
силно жељан да га погуби, толико да је због тога умало властитим рукама 
убио рођеног сина. 

10) Одмах потом краљев син журно одступи од вечере; и бивајући не- 
моћан да због жалости ма шта стави у уста, он плакаше целу ноћ, једнако 
стога што је и сам био близу уништења, и зато што је Давидова смрт би- 
ла одлучена. Али чим свану сутрашњи дан, он изиђе у равницу пред гра- 
дом, претварајући се да иде да вежба, али стварно зато да би обавестио 
свог пријатеља какве намере његов отац има према њему, као што је то с 
Давидом и утаначио. А када Јонатан испуни оно што је било договорено, 
он пусти слугу који га је пратио да се врати у град, а сам пође у пустињу, 
и дође у близину Давида који се појави и паде пред Јонатанове ноге, пок- 
лонивши се и назвавши га чуваром његове душе; али га Јонатан поди- 
же са земље, те се узјамно загрлише уз дуге поздраве, и то не без суза. Та- 
кође оплакиваху и своју младу доб, и ту присност које ће их краљева за- 
вист лишити, као и раздвојеност коју сада морају очекивати, а која њима 
не изгледаше ништа боља од смрти. Једва се, напокон, прибравши од жа- 
ловања, и умоливши један другог да имају на уму завете којима су се један 
другом заклели, они се разиђоше. 

ПОГЛАВЉЕ ДВАНАЕСТО 

КАКО ЈЕ ДАВИД ИЗБЕГАО ДО АХИхМЕЛЕХА И КАСНИЈЕ ДО КРАЉЕ- 
ВА ФИЛИСТИНАЦА И МОАБИТА, И КАКО ЈЕ САУЛ ПОГУБИО АХИ- 
МЕЛЕХА И ЊЕГОВУ ПОРОДИЦУ 

1) Тако Давид побеже од краља и од смртне опасности, те дође до гра- 
да Ноба код свештеника Ахимелеха који се зачуди када виде да он долази 
сам, без слуге или пријатеља, и пожеле да сазна узрок томе што никог није 
било са њиме. На ово Давид одговори да му је краљ заповедио извесне 
ствари које су морале остати тајне, а због којих, држећи на уму колико 
много тога зна, није имао разлога да га било ко прати: „Ипак, наредио 
сам својим слугама да ме сачекају на извесном месту.“ Тако Давид затра- 
жи од свештеника да му пода штогод за јело, јер ће, у случају да га свеш- 
теник обезбеди храном, то бити ваљан чин од стране једног пријатеља и 
од помоћи послу којим је сада задужен. Па када доби оно што је тражио, 
Давид такође упита свештеника да ли има неко оружје код себе, било мач 
или копље. Догоди се, међутим, да се у Нобу задесио један слуга Саулов, 
по рођењу Сиријац, чије име беше Дег, један од оних који је чувао краљеве 
муле. Првосвештеник рече како он нема такво оружје, али, додаде, „Овде 
је мач Голијатов којег си, када си убио Филистинца, посветио Богу.“ 

2) Када Давид поново прими тај мач, он побеже из земље Јевреја у 
ону Филистинаца, којима је тада владао краљ Ахис. Али будући да га је 
краљев слуга Дег препознао, овај похита да о томе обавести и самог краља 
Ахиса, па када краљеве слуге известише овога да је реч о човеку који је 
побио много десетина хиљада Филистинаца, Давид се уплаши да ће га 
краљ осудити на смрт, те да ће тако ипак искусити ону опасност због које 
је побегао од Саула; тако се он поче претварати да је вас себе и махнит, то- 
лико да му је пљувачка избијала из уста, а чинио је и друге сличне испаде 
пред краљем Гата, како би овога оставио у уверењу да сви они происходе 
из такве болести. Сходно томе, краљ беше веома љут на своје слуге због 
тога што су му довели суманутог човека, те издаде заповест да морају од- 
мах избацити Давида [из града]. 

3) Када је на овај начин Давид побегао из града Гата, он стиже до пле- 
мена Јудиног, и настани се у пећини поред града Адулама. Најзад се негде 
примиривши, он посла по своју браћу, обавестивши их где се налази, на 
шта ови одмах дођоше са свим њиховим рођацима и са још много других 
људи који су или били прогањани од стране Саула, или га се бојали, а који 
дођоше и стопише се у једно тело, чији му гласник саопшти да су спремни 
да се повинују његовим наредбама: све у свему, било их је четири стотине. 
Због тога се Давид охрабри, јер је сада изненада уз њега стала таква сила и 
неочекивана помоћ. Стога се он поново покрете и дође до краља Моаби- 
та, и затражи од њега да угости Давидове родитеље у својој земљи, током 
времена у којем се стање његових послова налази у тако злослутној неиз- 
весности. Краљ му додели ову милост, и поклони велику пажњу Давидо- 
вим родитељима све време док они беху с њим. 

4) Што се тиче Давида, он послуша пророкову заповест да напусти 
пустињу и оде у земљу племена Јудиног и тамо се настани; па, дошавши 
у град Харет, који је припадао том племену, он тамо и остаде. Када, Саул, 
међутим, чу да је Давид виђен окружен мноштвом, он се не мало узнеми- 
ри и забрину; па како је знао да је Давид дрзак и смео човек, краљ пове- 
рова да ће овај сасвим неочекивано, али такође и на отворен начин, доћи 
до њега, а што ће га довести до јада и унесрећити. Због тога он позва к се- 
би своје пријатеље и војне заповеднике, као и племе из којег је сам поте- 
као, на брдо где се налазила његова палата; па, седећи на месту које се зва- 
ло Арора, окружен својим дворанима и телесном стражом, овако им је го- 
ворио: „Ви, који сте људи мога племена, верујем да се сећате помоћи коју 
сте од мене добијали, као и да сам неке од вас учинио земљопоседници- 
ма или, пак, заповедницима, и уделио вам почасне службе а неке међу ва- 
ма уздигао изнад обичног света а друге изнад простих војника; стога вас 
питам, да ли очекујете више и већих поклона од сина Јесејевог? Јер знам 
да сте му сви наклоњени, а чак је и мој син Јонатан тог мишљења и наго- 
вара вас да исто с њиме поделите. Јер нису ми непознати завети и угово- 
ри између њега и Давида, као и да је Јонатан саветник и помоћник онима 
који кују заверу против мене, а нико од вас се не брине, већ остајете не- 
ми и посматрате, да бисте видели какав ће бити исход ових ствари.“ На- 
кон што краљ заврши с говором, нико од оних који беху присутни ништа 
не одговори. Али Сиријац Дег, који је напасао његове муле, рече да је ви- 
део Давида када је дошао до града Ноба код првосвештеника Ахимелеха, 
те да је тамо сазнао будућност из Ахимелехових пророчанстава; такође је 
Давид од првосвештеника примио и храну и Голијатов мач, и био безбед- 
но од њега испраћен куда је желео да пође. 

5) Због овога Саул посла по првосвештеника и сву његову родбину, 
па им рече: „Какву сте то страшно и немилосрдно искушење због мене 
претрпели, да сте морали примити сина Јесејевог, и опскрбити га храном 
и оружјем, сад када он сплеткари да би освојио краљевство? И надаље, 
зашто сте му изрекли пророчанства која се тичу будућности? Јер вама 
не може бити непознато да је он побегао од мене, и да мрзи моју породи- 
цу.“ Првосвештеник не прибеже порицању онога што је урадио, већ од- 
важно признаде да је опскрбио Давида тим стварима, али не да би награ- 
дио Давида, него самог Саула; и још рече: „Нисам знао да је он твој про- 
тивник, већ твој слуга који ти је био одан, као и заповедник једне хиљаде 
твоје војске и, што је од свега важније, твој зет и рођак. Људи не бирају да 
поверавају такве почасти својим противницима, већ онима за које про- 
цењују да могу понети највише наклоности и поштовање. Нити је ово би- 
ло први пут да за њега проричем, јер сам то често чинио, у другим време- 
нима управо као и сада. И како ми је он рекао да си га управо ти послао 
са великом журношћу да нешто учини, у случају да га нисам ничим оп- 
скрбио од онога што је тражио морао бих мислити да је то пре управљено 
против тебе него против њега. Због свега тога немој гајити никакво лоше 
мишљење о мени, нити имај сумње поводом онога што сам тада сматрао 
чином људскости, јер нисам знао ништа од онога што си сада рекао о Да- 

видовим поступцима против тебе, већ сам се према њему понашао као 
према твом пријатељу и зету, и заповеднику хиљаде, а не као према твом 
противнику.“ 

6) Али чак иако је овако говорио, првосвештеник није успео да увери 
Саула у којем је толико превладавао страх да није могао поклонити по- 
верење одбрани која је била веома оправдана. Стога он издаде заповест 
својим наоружаним људима да устану и убију Ахимелеха и сву његову 
родбину; али како се ови нису усуђивали да додирну првосвештеника, ви- 
ше се плашећи да одбију послушност Богу него краљу, краљ наредбу пре- 
несе на Дега Сиријца. Овај, пак, послуша, и, уз помоћ људи једнако злих 
какав је био и сам, он поби Ахимелеха и сву његову породицу, којих све у 
свему беше три стотине осамдесет пет. Саул такође посла војску у Ноб 74 , 
град свештеника, и поби све који се тамо затекоше, не штедећи ни жене 
ни децу нити старце, и потом их све спали. Успео је да побегне само је- 
дан Ахимелехов син, по имену Авијатар. Ипак, све ово догодило се упра- 
во онако како је Бог предсказао првосвештенику Илији, када је рекао да ће 
његово потомство бити уништено због прекршаја његове двојице синова. 

7) Тако 75 краљ Саул — починивши такав варварски злочин, и поби- 
вши целокупну породицу првосвештеничког звања, немајући милости 
ни према деци, нити поштовања према старцима, уз то разоривши град 
што га је Бог изабрао за власништво и подршку свештеницима и проро- 
цима који су се тамо налазили, као и с наменом да буде једини град до- 
дељен образовању таквих људи — даде свима пример за разумевање и 
увиђање нарави људи, који, док су анонимне особе, и налазе се на ни- 
жим положајима, стога што нису у моћи да се одају својој правој приро- 
ди, нити да се усуде да добију оно што желе, бивају непристрасни и уме- 
рени, не следећи ништа што није правично, и посвећују све своје мисли и 
дела у том правцу; тада такође имају и такву веру у Бога, да је Он прису- 
тан у свим поступцима њихових живота, и да Он не само да види извр- 
шена дела, већ да такође зна и њихове мисли, из којих поступци тек про- 
исходе. Али када једном буду уздигнути до моћи и власти, они тада од- 
лажу сва слична схватања, и, као да нису ништа друго до глумци у позо- 
ришту, најзад скидају своје маске и навике, и посежу за дрскошћу, охоло- 
шћу и презирањем једнако људских и Божијих закона, и то управо у вре- 
ме када су им посебно потребни побожност и правичност, стога што су 
они тада највише изложени зависти, и све што мисле или говоре праћено 
је погледом свих људи; тада, дакле, они постају тако незазорни у својим 
поступцима, те мисле да их Бог више не види, или их се можда прибоја- 
ва због њихове нове моћи; шта год било, истина је да се они почињу би- 
ло плашити гласина које чују, или мрзети према суду мрачних склоности, 
или волети без разлога, премда све то њима изгледа веродостојно, чвр- 
сто и истинито, угодно и Богу и људима; али у погледу онога што ће доћи 
они немају ни најмањег обзира. Они заиста уздижу до почасти оне који су 
због њих подносили патњу, а после таквог уздизања почињу их мрзети; а 
када их доведу до високог достојанства, они не само да их лишавају онога 
што су им доделили, већ такође, из истог разлога, и њихових живота, и то 

на основу злих оптуживања, таквих која су, ако се има у виду изванредна 
природа оптужених, невероватна. Они такође кажњавају људе због њи- 
хових поступака који нипошто не заслужују осуду, само на основу клеве- 
та и окривљавања без провере; а овакво се поступање протеже не само на 
оне који наводно заслужују да буду кажњени, него и на све оне које су ка- 
дри да убију. Овакво размишљање отворено нам потврђује пример Саула, 
сина Киша, који је био први краљ који је нама владао након што су окон- 
чане аристократска и владавина судија; то је пример покоља три стотине 
свештеника и пророка, само због његове сумње у Ахимелеха, и уз додат- 
ни злочин разарања њиховог града, а овим као да је настојао да осирома- 
ши храм једнако у свештеницима и пророцима, а које је настојање пока- 
зао убијајући толико много њих, не допустивши да им остане ни сам град 
који им је припадао, како би их бар неко други могао наследити. 

8) Али Авијатар, Ахимелехов син, који је једини успео да се спасе од 
читаве породице свештеника што их је побио Саул, побеже к Давиду и 
обавести га о пропасти која је задесила његову породицу, а пре свега о по- 
гибији његовог оца, на шта Давид одговори да није неочекивано то што се 
догодило са њима када је код њих видео Дега; јер је већ тада имао сумње 
да ће овај лажно оптужити првосвештеника; но Давид себе окривљава- 
ше што је био узрок ове несреће. Потом затражи од Авиатара да остане с 
њим, будући да је то место на којем је могао бити сакривен боље него би- 
ло где другде. 


ПОГЛАВЉЕ ТРИНАЕСТО 

КАКО ЈЕ ДАВИД, ИАКО ЈЕ ДВА ПУТА ИМАО ПРИЛИКУ ДА УБИЈЕ СА- 
УЛА, ИЗБЕГАО ДА ТО УЧИНИ, КАО И О СМРТИ САМУИЛА И НАВАЛА 

1) Негде у ово време Давид је чуо како су Филистинци учинили упад у 
земљу Кеила, и опљачкали је; тако се он понуди за борбу против њих, уко- 
лико му Бог, након што се буде саветовао с пророком, буде навестио по- 
беду. А када пророк рече да је Бог дао знак да ће победа припасти Дави- 
ду, овај учини изненадни јуриш на Филистинце са својом пратњом, те та- 
ко проли много њихове крви и однесе плен, оставши потом са житељима 
Кеила све док се ови безбедно не окупише у жетви и берби плодова. Вест 
о овом догађају је, међутим, пренесена краљу Саулу, будући да се вели- 
ка победа код Кеила није могла задржати међу учесницима када су ства- 
ри већ учињене, већ се њена слава почела посвуда ширити дошавши та- 
ко и до слуха других, па су, дакле, како чињенице, тако и име њиховог ви- 
новника, стигле и до Сауловог уха. Али је Саул био задовољан чувши да 
је Давид у Кеилу, те рече: „Бог га је сада ставио у моје руке, будући да га 
је натерао да дође у град који има зидине, капије и решетке.“ Тако он из- 
ненада заповеди свом људству да крене у опсаду и убије Давида. Али ка- 
да Давид увиде тај покрет, и од Бога сазнаде да ће га људи Кеила изручити 
Саулу уколико ту остане, он поведе својих четири стотине људи и повуче 
се у пустињу наспрам града по имену Енгеди. Па када краљ чу да је Давид 

побегао од људи Кеила, и он обустави поход против њега. 

2) Потом се Давид поново покрете и стиже до места званог Ново ме- 
сто, које је припадало граду Зифу; а ту до њега дође Јонатан, син Саулов, 
и поздрави га, замоливши га да остане бодар и да надаље очекује бољитак 
у погледу развоја догађаја, и да не буде обесхрабрен због текућих окол- 
ности, јер ће постати краљ и под собом имати све снаге јеврејског народа. 
Још му Јонатан рече да таква срећа обично долази уз велики рад и напоре; 
па потом обојица дадоше завет да ће, током целог свог живота, наставити 
са добронамерношћу и верношћу једног према другом. А Јонатан позва 
Бога за сведока, и да какво год проклетство баци на њега уколико икада 
прекрши уговор с Давидом и преобрати своје држање у супротност. Тако 
га Јонатан остави на том месту, донекле умиривши своју бригу и страхо- 
вање, па се врати кући. Али се потом догоди да људи Зифа, да би награ- 
дили Саула, обавестише овога да Давид станује код њих, и [уверише ra] 
да ће му, уколико дође до њих, изручити Давида, јер, уколико се Саул до- 
могне теснаца Зифа овај више неће моћи да пребегне другим људима. За 
ово их краљ похвали, признајући да има разлога да им захвали, јер су му 
доставили обавештење о његовом непријатељу, те им обећа да неће проћи 
много а да ће им узвратити њихову љубазност. Он такође посла људе да 
пронађу Давида, помно претражујући дивљину у коју је одбегао, обећав- 
ши овим трагачима да ће и он ускоро поћи за њима. Сходно томе, ови љу- 
ди пођоше испред краља да гоне и улове Давида, и беху веома ревносни, 
не само како би показали добру вољу према Саулу и обавестили га где се 
налази његов непријатељ, већ и да се још очигледније докажу тиме што ће 
гоњеног изручити на располагање краљевој моћи. Али ови људи омануше 
у таквим својим неправичним и злим жељама, јер су они, иако се не би из- 
ложили никаквој опасности уколико и не би Саулу одали да су разоткри- 
ли Давидово скровиште, ипак лажно оптужили и обећали да ће изручити 
човека драгог Богу, таквог чија је смрт неправично захтевана, и који би у 
супротном могао остати скривен, а све ово само због улагивања и очеки- 
вања добити од краља. Јер, када је Давид био обавештен о злоћудним на- 
мерама људи Зифа, и о Сауловом приближавању, он је напустио теснаце 
којима је обиловала та земља, и одбегао на велику горску хрид која се на- 
лазила у дивљини Маона. 

3) Сада и Саул похита да га тамо сустигне, јер је још у наступању саз- 
нао да је Давид напустио теснац Зифа, те се и он упути другој страни 
горске хриди. Али извештај да су Филистинци поново учинили упад у 
земљу Хебреја, одврати Саула од гоњења Давида у часу када је све већ би- 
ло спремно за његово хватање; тако се Саул поново врати како би се су- 
протставио овим Филистинцима, који беху њихови природни неприја- 
тељи, судећи да је потребније да се освети њима него да предузима велике 
напоре како би ухватио свог властитог непријатеља, превиђајући харање 
којем је била подвргнута његова земља. 

4) На овај је начин Давид неочекивано измакао опасности у којој се 
налазио, те је тако доспео до кланца Енгедија; а када је Саул истерао Фи- 
листинце из земље, до њега дођоше гласници који му рекоше да се Да- 

вид населио унутар граница Енгедија. Чувши ово, он подиже три хиља- 
де изабраних и наоружаних људи и похита према Давиду; а када се нашао 
недалеко од тог места, он угледа дубоку и у литице издубљену пећину; би- 
ла је отворена великом дужином и ширином, и управо ту се скривао Да- 
вид са својих четири стотине људи. Како је Саул нетом пожелео да се од- 
мори, прилику је видео у уласку у пећину, и то посве сам; учинивши тако, 
одмах по уласку био је примећен од стране једног од Давидових пратила- 
ца, те је овај одмах похитао да о виђеном обавести Давида, рекавши ка- 
ко он, вољом провиђења, има прилику да се освети свом противнику, по- 
саветовавши га да Саулу одсече главу и тако се напокон ослободи муко- 
трпног луталачког живота, и свеукупне несреће у којој се налазио. И Да- 
вид то уистину покуша, али је само исекао руб горње одеће коју је Саул 
имао на себи, но се ускоро покајао чак и за толико што је урадио, рекав- 
ши да није исправно да убије свог господара, при том још и онога кога је 
сам Бог сматрао вредним краљевства, јер, рече, „иако се он грозно пона- 
шао према нама, ипак није потребно да се и ја исто тако држим према ње- 
му“. Али када је Саул напустио пећину, Давид приђе ближе и повика, же- 
лећи да га Саул чује; а када због тога краљ окрете лице уназад, Давид по 
дворском обичају паде ничице пред краљем, у знак најдубљег поштовања, 
и рече: „О, краљу, немој слушати злог човека, нити таквог који измишља 
клевете, и немој их награђивати тиме што ћеш веровати ономе што кажу, 
нити гајити сумње према онима који су твоји најбољи пријатељи, већ су- 
ди о нарави људи по њиховим поступцима; јер клевете обмањују људе, 
али су човекови поступци јасан показатељ њихове вредности. Речи заис- 
та, по својој природи, могу бити истините или лажне, али људски посту- 
пци излажу намере огољене нашем погледу. Управо због ових ће за тебе 
бити добро да ми верујеш у погледу обзира према теби и твојој кући, и 
не поклањаш поверење онима који измишљају такве оптужбе против ме- 
не чији ми садржај никада није био на уму, нити га је могуће извести, па 
ме због таквих свеудиљ гониш тражећи мој живот не марећи да ли је дан 
или ноћ, већ само о томе хоћеш ли ме сколити и убити ме, што је дело које 
држим да га је неправично извести; јер како је дошло до тога да си пригр- 
лио ово лажно мишљење о мени, по којем те ја тобоже желим да убијем? 
Или како си могао прибећи таквом греху непоштовања Бога, када си по- 
желео да можеш убити и држати за свог противника човека који је овог 
дана имао могућност да се освети и да те казни, али није то учинио, ни- 
ти је искористио прилику коју, уколико би се теби указала, ти не би про- 
пустио, јер када сам одсекао руб твоје одеће могао сам исто учинити и са 
твојом главом?“ Тада му показа комад његове одеће и тиме потврди да је 
оно што говори истина; па додаде: „Извесно је, дакле, да сам се уздржао 
од освете, а тебе није срамота да ме прогониш својом неправедном мр- 
жњом /6 . Пустимо нека Бог просуди, и Он одлучи о свакој од наших на- 
мера.“ Али је Саул био запањен чудноватим спасењем које му је подаре- 
но, па, бивајући веома дирнут умереношћу и држањем младог човека, он 
зајеца; а када и Давид учини исто, краљ одговори да је он ипак имао осно- 
ванији повод за плач, „јер ти беше заточник мојега добра, а ја твоје про- 

пасти; и ти си данас показао да поседујеш правичност предака која свето- 
ваше да људи треба да поштеде своје непријатеље уколико их затекне на 
пустом месту. Сада сам уверен да је Бог теби наменио краљевство, и да 
ће теби припасти власт над свим Јеврејима. Зато ми сада под заклетвом 
пружи уверавања да нећеш искоренити моју породицу, нити ћеш, због 
сећања на зло које сам ти учинио, затрети моје потомство, већ ћеш спасти 
и сачувати моју кућу.“ На то се Давид закле како му је тражено, и посла 
Саула натраг његовом краљевству; а он се, и они који беху с њим, попе на 
врх кланца Мастерот. 

5) Негде у то време премину пророк Самуило. Био је то човек кога су 
Јевреји неизмерно поштовали; а оплакивање којем се људи предадоше, и 
које потраја дуго времена, најбоље је показало његову врлину и осећања 
која је народ гајио према њему, као и свечаност и брижност који су прати- 
ли његов погреб и потпуно придржавање свих посмртних обреда. Сахра- 
нили су га у његовом властитом граду Рами, и плакаху за њим велики број 
дана, не видевши у томе само смрт било којег човека, већ такву којом је 
свако понаособ био погођен. Био је ванредно правичан човек, благ и пле- 
менит по природи, и због тога веома драг Богу. Сам је, после првосвеште- 
ника Илије, управљао и судио над људима дванаест година, а осамнаест 
година са краљем Саулом. И овиме смо завршили причу о Самуилу. 

6) Постојао је један човек, пореклом Зифит, у граду Маону, који је био 
богат и поседовао огроман број стоке, будући да је напасао једно стадо од 
три хиљаде оваца, и друго од хиљаду коза. Давид је сада наложио својим 
пратиоцима да чувају ова стада од ма какве позледе или штете, али и да им 
сами при том не донесу какву невољу нити због своје грамзивости, нити 
због глади, а ни због тога што се налазе у дивљини те не могу лако да буду 
откривени, већ да отклон од неправичности цене као најважније постиг- 
нуће, и да се чувају машања за оно што припада другом човеку као страш- 
ног злочина, и супротног вољи Бога. Таква су била упутства што их је дао, 
мислећи да су услуге које чини овоме човеку додељене једном добрици, 
таквом који заслужује да се на тај начин брине о његовим пословима. Овај 
се човек звао Навал, и био је, међутим, веома грубе природе и порочног 
живота, при свем том се понашајући заједљиво према другима, али је без 
обзира на мане добио жену доброг карактера, мудру и привлачну. Овоме 
је Навалу, дакле, Давид послао десеторицу од својих пратилаца у време ка- 
да је овај стригао своје овце и ови га гласници поздравише, преневши Да- 
видову жељу да оно што сада ради може радити такође још много година, 
те и да жели да му се учини поклон од онога што је овај кадар да дарује, бу- 
дући да је већ свакако сазнао од својих пастира да му Давидови људи нису 
починили никакве штете, већ су били његови чувари све оно дуго време 
које су наставили да живе у дивљини; и још га Давид преко гласника уве- 
раваше да никада неће зажалити због било које ствари коју би дао Дави- 
ду. Када гласници донеше ову поруку Навалу, он им заузврат приђе на не- 
човечан и груб начин, будући да их упита: ко је тај Давид? а када чу да је 
то син Јесејев, он рече: „Време је, дакле, да се избеглице узохоле, и напра- 
ве од себе важне личности па да напусте своје господаре." Када гласници 

пренеше ово Давиду, овај се разјари и заповеди својим четири стотине на- 
оружаних људи да га следе, а две стотине остави да чувају њихов заједнич- 
ки иметак (јер је он већ водио шест стотина људи), па пође против Навала. 
Такође се и закле да ће те вечери уништити целу кућу и поседе Навалове. 
Ово стога што је био разочаран не само тиме што се овај показао незахвал- 
ним према њему, не узвративши ничим добрим на њихову људскост, већ и 
такође стога што их је укорио злим језиком, иако од Давида није добио ни- 
какав повод због којег би се клонио њега и његових људи. 

7) Догоди се, међутим, да је један од оних који су чували Навалова 
стада рекао својој господарици, Наваловој жени, да, када је Давид послао 
гласнике њеном мужу, одговор којим му је овај узвратио нипошто није 
био уљудан, већ је, штавише, њен муж говорио веома погрдним језиком, 
не марећи што је Давид предузимао изванредно брижљиве мере како би 
Навалова стада сачувао од штете, те да се оно кроз шта је морао ради то- 
га проћи често показивало опасним по њега самог. Након што је слуга ово 
изговорио, Авигеја, јер то беше женино име, оседла своје мазге и натова- 
ри их свим могућним врстама поклона; и, не рекавши о томе ништа сво- 
ме мужу (јер он због пијанства није био при свести), пође до Давида. Сре- 
ла га је у часу када се овај спуштао с брега, на челу својих четири стоти- 
не људи што их је подигао на Навала. Када жена виде Давида, она скочи 
са седла, клече и поклони се до земље; затим замоли Давида да се не држи 
Навалових речи, будући да мора знати како њен муж наличи свом имену 
— наиме, Навал на хебрејском језику означава лудост. Тако се она у своје 
име одбрани рекавши да није видела гласнике што их је Давид послао. 
„Опрости ми, зато“, рече, „и захвали Богу који те је спречио да проливаш 
крв људску; јер све дотле док чуваш своју невиност, Он ће те осветити од 
злих људи 77 , а оне несреће које чехају Навала нека падну на главе твојих 
непријатеља. Буди зато милостив према мени и сматрај ме довољно вред- 
ном да примиш ове поклоне од мене; и, имајући обзира према мени, уми- 
ри свој бес и кивност коју имаш против мог мужа и његове куће, јер ти 
благост и човечност приличе, посебно стога што ћеш бити наш краљ.“ 
Саслушавши ово, Давид прихвати поклоне и рече: „Заиста, о жено, ништа 
друго не беше до Божије милосрђе оно које те нам је данас довело, јер, у 
противном, ти никада не би видела сутрашњи дан, јер сам се заклео 78 да 
ћу уништити Навалову кућу ове ноћи, не остављајући у животу никога 
од вас који припадате човеку који се показао злобан и незахвалан према 
мени и мојим пратиоцима; али сада си ме предухитрила и благовремено 
утишала мој бес, баш као да си ти сама под Божијим старањем; али што 
се тиче Навала, иако је сада захваљујући теби избегао казну, неће увек из- 
маћи правди; јер ће његово рђаво понашање неком другом приликом би- 
ти и његова пропаст.“ 

8) Након што Давид рече ово, он отпусти жену. А када она дође кући 
и пронађе свог мужа у гозби са великим друштвом и разума помућеног 
вином, она му не рече ништа од онога што се догодило. Али следећег да- 
на, када се отрезнио, она му пренесе све појединости, и учини да му тело 
од њених речи заличи на леш, укочено озлојеђеношћу која се рашири од 

њих; тако Навал поживе још десет дана, и потом премину. А када Давид чу 
о његовој смрти, рече да га је Бог правично осветио, јер је тај човек умро 
због властите порочности и због тога претрпео казну, док су њему, Дави- 
ду, руке остале чисте. У то је време, дакле, схватио да су зли људи од Бога 
осуђени; да Он не превиђа ниједног човека, већ удељује добрима оно што 
им је примерено, а наноси заслужене казне злима. Тако он посла по Нава- 
лову жену с позивом да дође до њега, да живи с њим и буде његова жена. 
Али она узврати онима који дођоше да није вредна да додирне Давидова 
стопала; па ипак, она дође, са свим својим слугама, и постаде његова жена, 
примивши ту част због своје мудрости и честитог начина живота. Дакако, 
ову је почаст добила делимично и због своје лепоте. Давид је, међутим, од 
раније већ имао жену, коју је оженио у граду Абесару; а што се тиче Миха- 
ле, кћери краља Саула, која је била Давидова жена, њен ју је отац поново 
удао, овог пута за Фалтила, сина Лаисовог, који беше из града Галима. 

9) Након овога дођоше извесни Зифићани и рекоше Саулу да Давид 
поново долази у њихову земљу, па уколико би им он обезбедио помоћ 
могли би га ухватити. Тако краљ дође до њих са три хиљаде наоружа- 
них људи, и по спуштању ноћи подиже логор на извесном месту по име- 
ну Хасила. Али када Давид чу да је Саул довео војску и да креће на ње- 
га, он посла уходе с налогом да сазнају до којег је места у тој земљи Са- 
ул већ доспео; а када му ови дојавише да се Саул налази у Хасили, Давид 
сакри свој одлазак од пратилаца, и стиже у Саулов логор, повевши са со- 
бом Ависаја, сина његове сестре Серује, и Хитита Ахимелеха. Саула за- 
текоше уснулог, а наоружани људи са заповедником Авениром лежаху у 
кругу око њега. Давид тако уђе у Саулов шатор, али нити сам уби Саула, 
иако је знао где овај лежи, мачем који беше пободен крај њега, нити до- 
пусти Ависају да то учини, иако је овај жарко желео да то уради; јер, ре- 
че, ужасан је злочин убити онога кога је Бог поставио за краља, чак иако 
је рђав човек, јер ће му онај који му је дао власт у прави час нанети и каз- 
ну. Тако се он суздржа, али да би доцније било очигледно како је било у 
његовој моћи да га убије али да се од тога обуздао, он узе његов мач и по- 
суду за воду која почиваше поред Саула док је уснут лежао, не бивајући 
при том опажен ни од кога у логору јер сви беху позаспали, па се безбед- 
но удаљи, успут починивши међу краљевим пратиоцима шта год му је ова 
прилика допуштала, а његова га смелост охрабривала. Тако, када прегази 
поток и доможе се врха брда, одакле се могао довољно добро чути, он по- 
вика гласно Сауловим војницима и њиховом заповеднику Авениру, те их 
пробуди из сна, зазвавши једнако њега и народ. Тако га, дакле, заповед- 
ник чу, па упита ко га то зове. На ово Давид одговори: „То сам ја, син Је- 
сејев, од кога сте направили скитницу. Али у чему је ствар? Да ли ти, који 
си човек тако високог достојанства, и највишег ранга на краљевом дво- 
ру, тако слабо бринеш о телу свога господара? Оваква твоја немарност за- 
служује смрт као достојну казну за тебе, који уопште ниси приметио како 
је малочас неколицина нас продрла у ваш логор, па чак штавише и до са- 
мог краља као и до свих вас осталих уснулих. Уколико потражиш краљев 
мач и посуду за воду, сазнаћеш каква ти се велика несрећа могла догоди- 

ти у самом твом логору а да ти то ниси ни знао.“ Када сад и Саул препо- 
зна Давидов глас, и схвати да је овај имао његов живот у руци док његова 
стража није пазила, а да га ипак није убио већ га је поново поштедео, иа- 
ко га је оправдано могао посећи, он гласно изрече да њему дугује захвал- 
ност за свој опстанак. Затим замоли Давида да сачува храброст, и да се не 
плаши да ће више икада претрпети ма какву штету од њега, те да се врати 
кући, јер је он, Саул, сада уверен да ни он самог себе не воли тако како га 
воли Давид; да је отерао од себе онога који га је могао чувати, и који му је 
дао толико много доказа своје добронамерности, упркос чему га је Саул 
натерао да толико дуго живи у изгнанству и у великом страху за свој жи- 
вот, лишен пријатеља и рођака, док га је заузврат Давид често спасавао, и 
често је од њега примао свој живот када је очевидно био у опасности од 
погибељи. А Давид им на то наложи да пошаљу по краљев мач и посуду с 
водом, и узму их назад; додајући при том да ће Бог бити судија обојици за 
њихово држање и поступке који из ових происходе, Бог „који зна да је да- 
нас било у мојој моћи да те убијем, али сам се уздржао.“ 

10) Тако је Саул и други пут измакао из Давидових руку, па се врати у 
краљевску палату у свом граду; али се Давид уплаши да би, уколико бу- 
де остао на истом месту, могао бити ухваћен. Стога помисли да је боље 
да пође до земље Филистинаца, и тамо се настани. Сходно томе, он дође 
са својих шест стотина људи до Ахиса, краља Гата, који беше један од пет 
њихових градова. Краљ прихвати једнако Давида и његове људе, и даде им 
место за становање. Давид је са собом имао и две жене, Ахиноаму и Ави- 
геју, и населио се у Гату. Када Саул ово чу, више се није трудио да шаље по 
њега, нити да га гони, јер је већ два пута на исти начин он био тај који је 
ухваћен усред настојања да се и сам дочепа Давида. Ипак, Давид није по- 
мишљао да се дуже задржава у Гату, већ је желео да му краљ Ахис, који 
га је примио са таквом човечношћу, учини још једну услугу и додели му 
неко место у унутрашњости земље где би се могао населити, јер се Давид 
стидео да, живећи у граду, буде на терету своме домаћину. Тако му Ахис 
даде једно село по имену Сиклаг, а том ће месту Давид и његови синови 
остати привржени и када он једном постане краљ, гледајући у њему њи- 
хово посебно наслеђе. Али ћемо о овим стварима читаоцу дати даља оба- 
вештења на другом месту. Време које је Давид провео живећи у Сиклагу, 
у земљи Филистинаца, износило је четири месеца и двадесет дана. Али 
он ускоро крадом нападе оне Гесуреје и Амалеките који беху суседи Фи- 
листинаца, и похара њихову земљу, одневши много плена у виду њихо- 
ве стоке и камила, па се потом врати кући; али се Давид клонио сусрета с 
људима, плашећи се да ће га ови открити краљу Ахису, због чега је послао 
део плена овоме као поклон. А када краљ упита кога су то они напали пре 
но што су отели плен, Давид рече да то беху они који су настањени јужно 
од Јевреја, и насељени у равници; тиме је наговорио Ахиса да одобри оно 
што је учињено, јер је овај прижељкивао да се Давид бори против власти- 
тог народа, тако да би га могао задржати као свог слугу целог живота, а 
овај заузврат могао остати у његовој земљи. 

КАКО ЈЕ САУЛ, НАКОН ШТО МУ БОГ НИЈЕ ОДГОВОРИО О ИСХОДУ 
БОРБЕ СА ФИЛИСТИНЦИМА, ЗАТРАЖИО ОД ЈЕДНЕ НЕКРОМАНТ- 
КИЊЕ ДА ЗА ЊЕГА ВАСКРСНЕ ДУШУ САМУИЛОВУ; И КАКО ЈЕ ПО- 
ГИНУО, ЗАЈЕДНО СА СВОЈИМ СИНОВИМА, У ПОРАЗУ ЈЕВРЕЈА У 

ТОЈ БИЦИ 

1) Негде у исто време Филистинци се одлучише да пођу у рат против 
Јевреја, и послаше позив свим својим савезницима да са њима крену у по- 
ход до Регана [близу града Сунема], где би се могли окупити сви заједно и 
изненада напасти Јевреје. Због тога Ахис, краљ Гата, затражи од Давида да 
му помогне са својим наоружаним људима против Јевреја. То овај спрем- 
но обећа, рекавши да је сада дошло време када може узвратити краљеву 
љубазност и гостопримљивост. Тако краљ обећа да ће га после победе на- 
именовати за личног телохранитеља, верујући да ће се битка против не- 
пријатеља завршити њиховим успехом; а овим обећањем почасти и пове- 
рења имао је за циљ да увећа Давидову преданост у његовој служби. 

2) Током своје владавине Саул, краљ Јевреја, протерао је из земље га- 
таре и некроманте, и све оне који су практиковали сличне вештине, изу- 
зев пророка. Али када је чуо да су Филистинци већ пристигли и подигли 
логор у близини града Сунема, смештеног у равници, он похита да им се 
супротстави са својим снагама; па када пристиже до извесне планине по 
имену Гилбоа, он подиже логор наспрам непријатеља; али када виде су- 
протстављену му војску он се веома узнемири, јер му се учини да је број- 
на и надмоћна његовој; стога он преко пророка упита Бога о исходу бит- 
ке, како би могао унапред знати за ток збивања. А када Бог не одговори, 
Саул се још више престраши и обесхрабри, предвиђајући, као што је и би- 
ло разумно претпоставити, да ће га задесити несрећа, сада када није било 
Бога да му помогне; ипак, он нареди слугама да се распитају за какву жену 
некроманткињу која је кадра да призива душе умрлих, како би преко њих 
могао сазнати да ли ће његово учешће у рату окончати онако како је же- 
лео; јер ова врста некроманткиња дозива душе мртвих и преко њих про- 
риче будуће догађаје онима који то желе. И заиста, један од његових слу- 
гу рече му да постоји таква жена у граду Ендору, али о њој у логору нико 
ништа није знао. Стога Саул скиде своје краљевске украсе и узе двојицу 
својих слугу са собом за које је знао да су му најоданији, и пође у Ендор к 
жени, па је замоли да за њега учини прорицање, и призове душу оног чо- 
века чије јој име означи. Али се жена одупре његовом предлогу, и рече да 
она не омаловажава краља који је прогнао ову врсту гатара, те да тиме њен 
гост не чини добро себи — када му она није нанела никакву штету — на- 
стојећи да је ухвати у замку и на тај начин открије да ли она упражњава 
забрањену вештину, чиме би омогућио да она буде кажњена. Чувши ово, 
Саул се закле да нико неће сазнати шта она ради, као и да никоме другом 
неће рећи оно што је прорекла, те се тако она неће изложити никаквој 
опасности. Па чим ју је овим заветом подстакао да не осећа никакав страх, 



268 ЈУДЕЈСКЕ СТАРИНЕ 

он јој наложи да му приведе душу Самуилову. Тако она, и не знајући ко је 
Самуило, позва његову душу из Хада. А када се он појави, и жена виде да 
је реч о пречасној особи и уз то божанског подобија, она се помете, па, би- 
вајући запањена оним што виде, упита госта: „Ниси ли ти краљ Саул?“ јер 
ју је Самуило претходно обавестио о себи. Када он призна да је то исти- 
на и потом је упита одакле је произишла њена пометња, она рече да је ви- 
дела како се успиње једна особа чији облмк беше налик божанском. А ка- 
да је Саул упита на шта је он личио, и у каквој се одећи појавио, као и које 
је доби био, она му рече да то беше један већ стар човек узвишеног лика 
и у свештеничкој одежди. Тако Саул по овим знацима препозна да је реч 
о Самуилу, и истог часа паде на земљу, поздрави га и одаде се најдубљем 
поштовању. Па када душа Самуилова упита зашто га узнемирава силом га 
доводећи, Саул се пожали на нужду у којој се налази; јер рече да су га не- 
пријатељи тешко притисли и да је у муци шта да уради у текућим околнос- 
тима; да га се Бог одрекао те тако није могао добити никакво предвиђање 
онога што ће се догодити, нити преко пророка нити уз помоћ снова; и то 
су „разлози због којих сам прибегао ономе, који се увек веома бринуо о 
мени.“ Али Самуило, видећи да долази свршетак Сауловог живота, рече: 
„Узалуд је за тебе да желиш од мене сазнати ма шта о будућности, када те 
се Бог одрекао: ипак, слушај шта ти кажем, да ће Давид бити краљ и окон- 
чаће овај рат успешним исходом; а ти ћеш изгубити и власт и живот, зато 
што ниси послушао Бога у рату са Амалекитима, и ниси се држао ББегових 
заповести, као што сам ти прорекао док сам био жив. Знај, дакле, да ће на- 
род сутра бити изложен њиховим непријатељима, и да ћеш ти, заједно са 
својим синовима, сутра пасти у бици, и бићеш са мном [у Хаду].“ 

3) Када Саул чу ово, он не могаше говорити од жалости, па се сру- 
ши на под, било због туге која се подиже од онога што је рекао Самуи- 
ло, или због изнурености јер није узимао храну ни претходног дана нити 
ноћи. Па када се с напором поврати, жена га натера да штогод поједе, мо- 
лећи ово од њега као услугу због њене бриге у овом опасном случају про- 
рицања, које за њу није било законито, зато што га се, због страха који је 
осећала од краља док још није знала ко је он, она ипак подухватила и са 
њим кроз прорицање прошла; с обзиром на све она га умоли за пристанак 
да сто и храна могу бити постављени пред њега, како би могао поврати- 
ти снагу и тако се безбедно вратити у свој логор. А када се он супротста- 
ви њеном захтеву и у потпуности га одби због своје преплашености, она 
га стаде наговарати, па га напослетку и убеди да је послуша. Она је, на- 
име, имала теле које је веома волела, и о којем се веома старала, и сама га 
хранила; јер то беше жена која је живела од сопственог рада, и није има- 
ла ништа од поседа осим тог једног живинчета; и управо ово она закла, и 
припреми његово месо, па постави пред краљем и његовим слугама. И та- 
ко Саул стиже до логора када већ беше ноћ. 

4) Правично је похвалити великодушност ове жене, због тога што, 
премда јој је краљ забранио да користи своју вештину којом су њене жи- 
вотне околности могле бити унапређене и олакшане, и премда никада ра- 
није није видела краља, она њему није узела за зло то што је осудио њено 

звање, и није га одбила као странца, односно као таквог кога никада пре 
није упознала; већ је имала саосећања за њега, те га је тешила и молила га 
да учини оно чему се веома противио, понудивши му при том једино ство- 
рење које је, као сиромашна жена, имала да понуди, па још тако ревносно и 
са великом човечношћу, иако он није имао чиме да узврати за њену љуба- 
зност, нити је могла посегнути ни за каквом будућом његовом услугом, јер 
је знала да ће он умрети; ово је тако различито од уобичајеног, јер су људи 
по природи склони да удовоље било онима који им удељују благодати, или 
су веома спремни да служе онима од којих могу добити неку корист. Би- 
ло би отуда добро опонашати овај пример, и поступати једнако добро пре- 
ма свима који за тим имају потребе, те мислити како ништа није боље, ни- 
ти је ишта присталије људској раси, од такве опште добронамерности, као 
што се и ничим пре не може задобити Божија наклоност и спремност да 
нам удели добре ствари. И оволико је довољно рећи о овој жени. Али ћу ја 
даље говорити о другој теми, која ће ми пружити сваку могућност да раз- 
мотрим шта је то што уистину води напредовању градова, људи и народа, 
и што, примерено укусу ваљаних људи, ове охрабрује у извршавању дела 
врлине; то исто је и кадро да им покаже начин задобијања славе и вечног 
помена, а каткад бива и утиснуто у краљеве и народе, и владаре градова, а 
показује се као велика склоност и марљивост у чињењу добра. Томе је са- 
гласно и охрабривање људи да се подвргну опасностима, и да положе жи- 
вот за своју отаџбину, поучавајући их како да презру све, па и најстраш- 
није противнике. Ја, дакле, имам понуђену праву прилику да започнем 
такву расправу поводом случаја Саула, краља Јевреја; јер, иако је он знао 
шта ће се догодити с њим, то јест да ће, према пророчанству Самуило- 
вом, погинути у предстојећој бици, он се није решио да побегне од смр- 
ти, нити је због љубави према животу издао свој властити народ неприја- 
тељу, или осрамотио своје краљевско достојанство. Напротив, он је изло- 
жио како себе, тако и сопствену породицу и децу, опасностима, мислећи 
да је питање части то да погине заједно с њима, будући да се бори за прави 
циљ, па и да је боље да његови синови такође погину показујући своју хра- 
брост, него да их препусти њиховом неизвесном владању у потоњем жи- 
воту — тиме ће, дакле, уместо потомства и наследника, они задобити хва- 
лу и вечно трајуће име. Један такав појединац изгледа ми праведан, одва- 
жан и смотрен човек; и када је ма ко стигао до оваквих својстава, или ће 
до њих тек стићи, он постаје човек који мора од стране свих других бити 
почаствован сведочанством врлог и неустрашивог човека. Јер, што се ти- 
че оних који полазе у рат с надама у успех и срећан и безбедан повратак, 
верујући уз то да ће извести какав славан подухват, мислим да не чини до- 
бро онај ко ове назива ваљаним и куражним људима, као што су то чини- 
ли многи историчари и други писци који се, разматрајући ове, понашају на 
уобичајен начин, иако и ја признајем да такви такође оправдано заслужују 
извесне похвале; али само онај може бити окарактерисан као смео и одва- 
жан у великим подухватима и презирању препрека, који опонаша пример 
Саула. Јер што се тиче оних који не знају какви ће по њих испасти ратни 
догађаји, и премда се они не двоуме, већ се предају неизвесној будућности 

те бивају бацани на све стране — ово није тако упадљив пример племени- 
тог духа, иако се може догодити да и овакви људи изведу много великих 
подвига; али када људи не очекују никакав добар удес, већ унапред знају 
да морају умрети, и да ту смрт морају поднети у нареченој бици, па упр- 
кос томе нити су уплашени нити затечени ужасном судбином која насту- 
па, већ иду правце на њу иако је унапред познају — то је оно што ја уважа- 
вам као карактер човека истинске храбрости. Управо је тако Саул урадио 
и тако показао да се сви људи који желе славу након смрти морају понаша- 
ти тако као да ту исту смрт морају неминовно и поднети: ово се посебно 
односи на краљеве, који не смеју мислити да је за њихове високе положаје 
довољно да не буду зли у управљању својим потчињенима, или да не буду 
више него умерено добри према њима. Могао бих рећи и више од овога о 
Саулу и његовој храбрости, јер предмет нам за то даје довољно права; али 
да не би изгледало да неумесно отежем ову похвалу, враћам се поново при- 
повести у којој сам направио ову малу дигресију. 

5) Када Филистинци, као што сам раније рекао, подигоше свој логор 
и направише смотру својих снага према учествујућим народима, краљев- 
ствима и управним областима, краљ Ахис стиже последњи са својом вла- 
ститом војском, а после њега дође и Давид са својих шест стотина наору- 
жаних људи. А када овог видеше заповедници Филистинаца, они упита- 
ше краља одакле су дошли ти Јевреји, и на чији позив. Он одговори да је 
то Давид, који је побегао од свог господара Саула, и да га је он угостио ка- 
да је овај дошао до њега, а да је сада Давид вољан да узврати за примље- 
не услуте и да се освети Саулу, те је тако постао његов савезник. Запове- 
дници се на ово пожалише, а неки и рекоше да је за савезника узео чове- 
ка који је заклети непријатељ, па дадоше Ахису савет да га удаљи, да не 
би неопрезно донео несрећу својим пријатељима прихвативши га, јер му 
тако пружа прилику да се помири са својим господаром причинивши не- 
срећу филистинској војсци. Ова опомена учини да сада сви затраже од 
Ахиса, зарад смотрености таквог предвиђања, да врати Давида, заједно 
са шест стотина наоружаних људи, до места које му је дао за становање; 
јер то беше онај Давид кога су девице славиле у својим песмама стога што 
је уништио многе десетине хиљада Филистинаца. Када краљ Гата чу ово, 
он помисли да су добро говорили; стога он позва Давида и рече му: „Што 
се мене тиче, могу посведочити да си показао велику марљивост и љу- 
базност према мени, и управо због тога сам те узео за свог савезника; 
па ипак, то што сам учинио неприхватљиво је за друге заповеднике Фи- 
листинаца, те стога ти отиди за видела до места које сам ти поклонио, не 
сумњајући ни у какву штету по себе, и тамо чувај моју земљу, да не би ко- 
год од наших непријатеља могао извести провалу у њу, па ће тако и то би- 
ти део оне помоћи коју очекујем од тебе.“ Тако Давид дође у Сиклаг, као 
што му је и наредио краљ Гата; али се у међувремену догодило да су, док је 
он већ био одсутан због одласка у помоћ Филистинцима, Амалекити из- 
вели препад и заузели ово место, те га спалили; па када опљачкаше вели- 
ку количину плена посебно са тог подручја, независно од других делова 
филистинске земље, разбојници се удаљише. 

6) Када Давид виде да је Сиклаг опустошен и да је потпуно похара- 
но све што беше у њему, па су тако и његове две жене, као и жене њего- 
вих пратилаца, заједно са децом, заробљени, он умах покида своју одећу, 
плачући и лелечући, а у истом су га следили и његови пријатељи; и заис- 
та, он беше толико скрхан овом несрећом, да га напослетку и саме сузе 
издадоше. Штавише, био је у великој опасности од каменовања до смрти 
од стране својих другова, који беху силно ојађени због заробљавања њи- 
хових жена и деце, а кривицу за то што се догодило приписиваху Дави- 
ду. Али када се он напокон опорави од жалости, и подиже ум к Богу, прво 
што зажеле било је да првосвештеник Авијатар обуче своју свештеничку 
одећу, те да упита Бога, и потом пророкује, да ли ће Љспод допустити да, 
уколико буде гонио Амалеките, ови буду сустигнути, те да њихове жене 
и деца остану спасени, а он сам се освети непријатељима. Па када му пр- 
восвештеник наложи да их заиста крене гонити, он одмах пође, заједно са 
својих четири стотине људи, за непријатељима; а када стиже до извесног 
потока званог Бесор, и када спази једног човека како лута около, Египћа- 
нина по рођењу, а који беше већ готово мртав од глади и жеђи (јер је он 
непрестано лутао без хране том дивљином три дана), он му пре свега да- 
де најосновније, то јест храну и пиће, и тако га освежи. А затим га упи- 
та коме припада и куда иде. На ово човек рече да је Египћанин родом, и 
да је остављен од свог господара, стога што је био тако болестан и слаб да 
овога више није могао пратити. Такође обавести Давида да је он један од 
оних који су спалили и опљачкали не само друге делове Јудеје, него и Си- 
клаг. Тако је Давид могао употребити тог човека као водича помоћу којег 
ће пронаћи Амалеките. А када их сустиже, затекавши их како леже ра- 
сути по земљи, неки од њих вечерајући, други у растројству од потпуног 
пијанства, уживајући у оном што су напљачкали, он изненада насрну на 
њих, и направи велики покољ међу њима. Јер они беху голоруки, и не оче- 
киваху такво што, већ су се сасвим одали банчењу и светковању, те их је 
због тога било лако побити. Тако су они међу њима који су затечени ка- 
ко леже за столом били посечени у том положају, а њихова је крв куља- 
ла мешајући се са храном и пићем. Друге су посекли док су пили наздра- 
вљајући један другом пехарима, а треће док су њихови засићени трбуси 
учинили да усну; што се тиче оних који су стигли да на себе ставе оклоп, и 
они беху посечени у не мањем броју од оних који беху разоткривени. Да- 
видови људи наставише са убијањем од првог сата дана па до вечери, тако 
да у животу не остаде више од четири стотине Амалекита, а ови су успели 
побећи захваљујући томе што су се домогли својих камила. Тако је Давид 
не само повратио све што су непријатељи од њега опљачкали и однели, 
већ такође и своје жене, као и жене његових пратилаца. Али када дођо- 
ше до места где су оставили две стотине људи који их нису могли пратити 
већ су остављени да се брину о заједничком иметку, оних четири стоти- 
не који су се борили нису сматрали да је потребно да са овима поделе ма 
шта што су задобили као плен, будући да им се ови нису придружили не- 
го су се претварали како су занемоћали те их нису пратили у гоњењу не- 
пријатеља, рекавши да ће бити задовољни избављењем и повраћајем њи- 

хових жена. Ипак, Давид објави да је овакво мишљење рђаво и неправед- 
но, јер када им је Бог уделио такву милост да су се могли осветити својим 
непријатељима, при том повративши све што им је припадало, правично 
је да направе равноправну деобу свега задобијеног, зато што су остали че- 
кали као чувари њихове опреме; и од тог времена овакав се закон задр- 
жа међу њима, да они који као чувари заједничког добра остају у позади- 
ни могу добити једнак део са онима који се боре у бици. Тако, када Давид 
стиже у Сиклаг, он посла део плена свима са којима је био присан, као и 
својим пријатељима у племену Јуде. Тиме су се завршили удеси започети 
харањем Сиклага и настављени узвратним покољем Амалекита. 

7) За то време Филистинци су започели битку у којој су, након што су 
уследили жестоки судари, они изашли као победници, побивши велики 
број својих непријатеља; али су се Саул, краљ Израела, и његови синови 
борили храбро и са крајњом срчаношћу, знајући да сва њихова слава са- 
да почива искључиво у часној погибији, због чега су се излагали највећим 
опасностима у окршају с непријатељем (јер није било више ничега чему 
би се могли надати), тако да на себе навукоше целокупну силу неприја- 
теља, све док не беху опкољени и напокон погубљени, али не пре но што 
побише велики број Филистинаца. Синови Саулови били су Јонатан, Ави- 
надаб и Малхисув, а када они беху убијени остатак Јевреја даде се у бек- 
ство у потпуном растројству и нереду, трпећи страшне губитке док су их 
Филистинци прогањали. Сам Саул је, међутим, узмакао, имајући са собом 
снажну скупину војника, али Филистинци послаше за њима оне који веш- 
то бацаху џилите и кратке стреле, све док од Саулове пратње не остаде све- 
га њих неколицина. Он сам се борио с огромном храброшћу, а када је за- 
добио толико рана да се више није могао усправно држати нити се супро- 
тстављати, а уз то и не беше кадар да самог себе убије, он нареди свом шти- 
тоноши да потегне његов мач и прободе га, пре но што би га непријатељи 
могли ухватити живог. Али се штитоноша не усуди да убије свог господа- 
ра, па Саул тргну свој властити мач и управивши његов врху своје тело, са- 
мог себе прободе; али како га више није могао гурати кроз своје тело, нити 
се на њега снажније наслањати како би га сечиво скроз пробило, он се ок- 
рете те упита неког младића, који стајаше крај њега, ко је он; а када схвати 
да то беше један Амалекит, Саул затражи од њега да га до краја пробурази 
мачем, стога што он сам то више није могао учинити властитим рукама, и 
тако му омогући смрт коју је желео. Овај млади човек тако и уради, па за- 
тим узе златне наруквице са Саулових руку, као и краљевску круну коју је 
овај држао на глави, и побеже. А када Саулов штитоноша виде да је краљ 
мртав, он се и сам уби; тако од целокупне Саулове телесне страже нико не 
преостаде, и сви изгибоше на планини званој Гелвуја. А када Јевреји који 
су живели с друге стране Јордана чуше да су пали Саул и његови синови, те 
да је војска око њега уништена, они напустише властите градове и утеко- 
ше онима који беху најбоље утврђени и брањени; а Филистинци, нашавши 
њихове старе градове напуштене, ту осташе и у њима се населише. 

8) Следећег дана, када Филистинци дођоше да оробе непријатеље који 
беху убијени, они нађоше тела Саула и његових синова, те их обнажише 

и одсекоше им главе, а затим послаше гласнике широм земље да разгласе 
како су њихови непријатељи убијени; њихове оклопе посветише у храму 
богиње Астарте, а њина тела разапеше на крстове крај зидова града Ветса- 
на, који се сада зове Скитополис. Али када житељи Јависа Галадовог чуше 
да су Филистинци растргли мртва тела Саула и његових синова, они нађо- 
ше да би била ужасна ствар прећи преко овог варварства, и оставити их 
без посмртних обреда; стога најхрабрији и најиздржљивији међу њима (а 
заиста је тај град имао људе који беху стамени једнако умом и телом) пу- 
товаху целу ноћ и дођоше до Ветсана, где приђоше непријатељском зиду, 
па скидоше тела Саула и његових синова, одакле их однеше са собом у Ја- 
вис, при чему се непријатељи не усудише да их у томе спрече због велике 
храбрости што су је том приликом показали. Тако људи Јависа сви одреда 
жаловаху над телима краља и његових синова, које најзад сахранише на 
најбољем месту у њиховој земљи, које се зове Арорн. И над њима су одр- 
жали седмодневну жалост, заједно са женама и децом, ударајући се у гру- 
ди, оплакујући несталог владара и његове синове, и не кушајући јела ни- 
ти пића [све до вечери]. 

9) До оваквог свог скончаша Саул је дошао, према Самуиловом про- 
рочанству, зато што није послушао заповести Божије поводом Амалеки- 
та, као и због уништења првосвештеника Ахимелеха и његове породице 
у граду високог свештенства. Тако је Саул, након што је владао осамнаест 
година за време Самуиловог живота, а после његове смрти још [двадесет] 
две, завршио живот на описан начин. 

ПОГЛАВЉЕ ПРВО 


КАКО ЈЕ ДАВИД ВЛАДАО ЈЕДНИМ ПЛЕМЕНОМ У ХЕВРОНУ ДОК ЈЕ 
САУЛОВ СИН ВЛАДАО ОСТАТКОМ НАРОДА; И КАКО СУ У ГРАТЈАН- 
СКОМ РАТУ КОЈИ ЈЕ ПОТОМ ИЗБИО ПОГИНУЛИ АСАХЕЛ И АВЕНИР 

1) Ова битка одвијала се истог оног дана када се Давид вратио у Си- 
клаг након што је потукао Амалекићане. А након што се Давид већ нала- 
зио два дана у Сиклагу, до њега дође човек који је усмртио Саула, а то бе- 
ше трећег дана после битке. Он је избегао борбу Филистинаца и Израе- 
лита, а потом је искидао своју одећу и посуо главу пепелом. И након што 
се поклонио Давиду, овај га упита одакле долази. Он одговори да дола- 
зи после битке против Израелита, и да је њен исход несрећан јер је много 
десетина хиљада Израелита посечено, а убијен је и Саул заједно са њего- 
вим синовима. Човек такође рече како му ово обавештење може дати сас- 
вим поуздано, зато што је присуствовао победи над Јеврејима, и био је са 
краљем када је овај узмакао. Такође није порекао да је он сам докрајчио 
краља када је већ све било спремно да буде ухваћен од стране неприја- 
теља, а овај га је сам за то замолио, стога што је, када се већ беше про- 
бо сопственим мачем, велики број задобијених рана учинио краља то- 
лико слабим да више није био у стању да доврши самоубиство. Човек та- 
кође пружи и доказе да је краљ погинуо, показавши златне наруквице са 
краљевих руку и његову круну, што их је узео са Сауловог мртвог тела, и 
донео их Давиду. Овиме је Давид био уверен, немајући места више никак- 
вој сумњи сада када је видео најочигледније знаке Саулове смрти, те тако 
издера своју одећу, и читав тај дан продужи са жаловањем и нарицањем 
у друштву својих пратилаца. Ова жалост била је појачана због погибије 
Јонатана, Сауловог сина, који беше његов најоданији пријатељ, и њего- 
вог властити спасилац. Давид је такође показао каквом великом врлином 
располаже, и колико велику љубазност гаји према Саулу, не само стога 
што је тако потресно примио к срцу његову смрт, иако је тако често био у 
опасности да због Саула изгуби живот, већ и тиме што је казнио онога ко 
га је усмртио; јер када му Давид рече да је постао својим сопственим оп- 
тужитељем као човек који је убио краља, и када још сазнаде да је овај син 
једног Амалекита, Давид заповеди да Саулов убица буде погубљен. Он та- 
кође даде упутства да се запишу извесне тужбалице и посмртне похвале 
Саулу и Јонатану, које су опстале и до мога доба. 

2) Након што је овако одао почасти краљу, он прекиде оплакивање, те 
преко пророка упита Бога које ће му од градова племена Јудиног уделити 
како би се у њима настанио; а Бог одговори да ће њему припасти Хеврон. 
Тако он напусти Сиклаг и дође до Хеврона, водећи са собом своје две же- 
не и своје наоружане људе; на то сав народ поменутог племена дође к ње- 
му и прогласи га за свог краља. Али када он чу да су житељи Јависа Гала- 
довог [уз почасти] сахранили Саула и његове синове, он посла по њих и 



278 ЈУДЕЈСКЕ СТАРИНЕ 

похвали их, примивши са задовољством оно што су учинили, и обећа да 
ће им надокнадити све оно што су уложили бринући за мртвог краља и 
његове синове, те их у исто време и обавести да га је племе Јуде изабра- 
ло за свог краља. 

3) Али чим Авенир, син Неров, који беше заповедник Саулове војске, 
и један веома одлучан и доброћудан човек, сазнаде да су Саул и Јонатан, 
као и друга два Саулова сина, пали у борби, он похита у логор; па повев- 
ши са собом јединог преосталог Сауловог сина, чије име беше Исвостеј, 
он пређе преко у земљу с друге стране Јордана, и овог сина прогласи за 
краља свих Јевреја осим племена Јудиног. За његово краљевско седиште 
изабра место које се на нашем језику зове Маханајим, а на грчком Лого- 
ри. Одатле Авенир похита са изабраном скупином војника, како би се бо- 
рио са онима из племена Јуде који су за то расположени, јер је био љут 
што је ово племе поставило Давида за свога краља. Али Јоав, чији отац 
беше Сури а мајка Серуја, Давидова сестра, и који беше заповедник Дави- 
дове војске, пресрете Авенира по Давидовој заповести. Са собом је водио 
своју браћу Ависаја и Асаила, као и све Давидове наоружане људе. На- 
кон што срете Авенира на једној планини изнад Гаваона, он се припреми 
за битку. А када му Авенир рече да би желео да сазна који од њих двоји- 
це има храбрију војску, обе стране уговорише да изаберу по дванаестори- 
цу бораца који ће се борити једни против других као представници двеју 
војски. И тако они који беху изабрани од стране заповедника изиђоше 
на простор између две војске па, најпре бацивши копља, потегоше маче- 
ве и, машајући се једни другим за вратове, чврсто се ухватише у коштац, 
и зариваху једни другима мачеве у бедра и слабине, све док напослетку, 
као да то беше узајамни договор, сви заједни не изгибоше. Када ови па- 
доше мртви, остатак војски уђе у жестоку битку, и Авенирови људи бе- 
ху потучени; а након што их порази, Јоав не одустаде од њиховог гоњења, 
већ их притиште и подстицаше своје војнике да их устопице следе, и да 
не одустају од убијања. И његова су браћа учествовала у гоњењу са вели- 
ком ревношћу, посебно млађи, Асаило, који беше у гоњењу најистакну- 
тији. Овај Асаило је дивље гонио самог Авенира, ни најмање не скрећући 
с правог пута, било на једну или на другу страну. Зато се Авенир окретао, 
свом вештином покушавајући да избегне Асаилове насртаје, понекад га 
позивајући да одустане од гоњења и узме оклоп једног од његових војни- 
ка, а понекад, када га није могао наговорити да тако поступи, он га моља- 
ше да се уздржи и више га не гони, да га не би присилио да га убије, због 
чега више не би могао да погледа његовог брата у лице: али када Асаило 
не попусти ни пред каквим наговорима, већ и даље настави с гоњењем, 
Авенир га, окренувши се, удари својим мачем којег је свеједнако држао у 
бекству, чиме га на смрт рани те тако Асаило премину истог трена. Они, 
пак, који су са њим гонили Авенира, када стигоше до места на којем је ле- 
жао Асаило, стадоше и окружише мртво тело, и одусташе од даље потере 
за непријатељом. Ипак, једнако Јоав и његов брат Ависај претрчаше пре- 
ко мртвог тела и бесну огорченост због братовљеве погибије претворише 
у повод још ревносније потере за Авениром, кога су гонили са чудесном 

бодрошћу и жустрином, све док не стигоше до извесног места по имену 
Ама; а то беше у сумрак. Ту се Јоав попе на један брег одакле се могло ви- 
дети племе Венијаминово и Авенир међу њима. Тада Авенир гласно по- 
вика и рече како није умесно да раздражују људе истог народа да се тако 
горко боре једни против других; а што се тиче Асаила, он сам је погрешио, 
јер га је он више пута саветовао да га даље не прогони, због чега је напо- 
кон на смрт рањен. Тако се Јоав задовољи оним што је речено, и прихвати 
ове речи као извињење [за Асаила], те позва војнике натраг звуком трубе 
као сигналом за повлачење, и на тај начин обустави свако даље гоњење. 
После тога Јоав подиже те ноћи логор на месту где се затекао; али Аве- 
нир настави са напредовањем током ноћи, па пређе Јордан и стиже до Ис- 
востеја, Сауловог сина, у Маханајим. Следећег дана Јоав преброја мртве 
људе, и побрину се за њихову сахрану. Авенирових војника беше побије- 
но три стотине шездесет, а Давидових деветнаест поред Асаила, чије тело 
Јоав и Ависај понеше у Витлејем; па када га сахранише у гробницу својих 
очева, они дођоше до Давида у Хеврон. Од тог времена па надаље започе 
истребљујући рат, који потраја веома дуго, али у којем Давидови следбе- 
ници постајаху све снажнији у опасностима кроз које су пролазили, а слу- 
ге и поданици Сауловог сина сваким су даном бивали све слабији. 

4) Негде у то време Давид постаде отац шесторице синова, рођених од 
исто толико мајки. Најстаријем мајка беше Ахиноама, а његово име бе- 
ше Амнон; други је био Данијел, од Авигеје; трећем је име било Авесалом, 
син Махе, кћери Талмаја, краља Гесурије; четврти се звао Адонија, син 
Агитин; пети беше Сефатија, од мајке Авитале; и шести беше Итрам, од 
мајке Егле. Док је међусобни рат трајао, а поданици два краља често по- 
лазили у подухвате и окршаје, Авенир, који беше заповедник војних од- 
реда Сауловог сина, својом је смотреношћу и великим уважавањем које је 
имао у народу, учинио да народ следи Исвостеја; и заиста, веома дуго вре- 
мена народ је пратио ову странку; али је касније Авенир био осуђен, а оп- 
тужба која је изнесена против њега била је да је походио Саулову иночу; 
њено је име било Ресфа, кћер Ајина. Када му се због овога пожалио сам 
Исвостеј, Авенмру је било веома нелагодно и веома се разљутио, зато што 
се Исвостеј није према њему понео правично, иако је он према Сауловом 
сину одувек показивао највећу наклоност; стога он запрети да ће се пре- 
селити у краљевство Давидово, и тиме показати да Исвостеј не влада љу- 
дима с друге стране Јордана захваљујући сопственим способностима и 
мудрости, већ помоћу Авенирове ратничке приљежности и оданости у 
вођењу његове војске. Тако Авенир посла изасланике Давиду у Хеврон, 
и од њега затражи безбедност и реч да ће га прихватити као пријатеља 
и сарадника, за шта ће заузврат Авенир убедити људе да напусте Сауло- 
вог сина и Давида изаберу за свеопштег краља; па када Давид направи са- 
вез с Авениром, јер беше задовољан поруком коју је од овога добио, он 
затражи да одмах може добити први знак успостављеног савеза, а то зна- 
чи да му буде повраћена његова жена Михала, будући да ју је Давид добио 
по цену великих опасности, за оних шест стотина филистинских глава 
што их је донео њеном оцу Саулу. Тако Авенир узе Михалу од њеног та- 

дашњег мужа Фалтила, и посла је Давиду, при чему је и сам Исвостеј по- 
нудио своју помоћ, јер му је Давид писао да му по праву ова његова же- 
на мора бити враћена. Авенир такође окупи заједно народне старешине, 
заповеднике војски и хиљада, и рече им да их је он претходно одвраћао 
од њихове властите одлуке, када су они били спремни да се одрекну Ис- 
востеја и придруже се Давиду; а сада им, међутим, он допушта да оду ако 
још увек на то помишљају, знајући да је Бог преко пророка Самуила наи- 
меновао Давида за краља свих Јевреја; уз то је Самуило прорекао и то да 
ће он казнити Филистинце, савладати их и потчинити. Када старешине 
и вође чуше ово, схвативши да је Авенир сада стигао до оних осећања и 
мнења о јавним приликама што су их они претходно имали, они проме- 
нише своје дотадашње владање, и дођоше до Давида. А након што су се 
ови људи сагласили са Авенировим предлогом, он је сазвао на окуп и це- 
ло племе Венијаминово, будући да је Исвостејева телесна стража сва по- 
тицала из тог племена, па је и њима говорио са истим циљем. Па када је 
видео да се они ни најмање не супротстављају његовим речима, већ се 
у потпуности приклањају његовом мишљењу, он узе двадесетину својих 
пријатеља и пође к Давиду, како би од овога лично под заветом испосло- 
вао безбедност; ово од њега беше храбро, а ми морамо правично као по- 
узданије ценити такве ствари што их сваки од нас сам уради, него оне што 
их урадимо преко другога. Авенир такође даде Давиду и извештај о оно- 
ме што је пренео вођама и целом племену Венијаминовом; а када га је Да- 
вид примио на господствен начин, и према њему се неколико дана опхо- 
дио са великом гостољубивошћу, Авенир, након што је отпуштен, затра- 
жи да му следећи пут може довести и народ са собом, како би му овај мо- 
гао уручити власт, у часу када је сам Давид присутан и сведок онога што 
је учињено. 

5) Након што је Давид послао натраг Авенира, к њему у Хеврон одмах 
дође Јоав на челу војске; он је разумео да је Авенир боравио код Давида 
и недавно се разишао добивши уверења о савезу и уговорима којима је 
одређено да ће власт над свим Јеврејима бити препуштена Давиду. Јоав се 
уплаши да ће Давид сада Авенира, због помоћи у задобијању краљевства, 
подићи до ранга највишег достојанства, посебно стога што је овај у сва- 
ком погледу био виспрен човек, а нарочито у проницању збивања и њи- 
ховом вештом управљању у зависности од прилика, а да ће он, Јоав, би- 
ти постављен испод Авенира, и бити лишен заповедништва војском; и 
због тога Јоав посеже за подмуклошћу и зломисленим поступањем. Пре 
свега, он покуша да оклевета Авенира код краља, молећи овога да се чу- 
ва свог новог савезника, те да не обраћа пажњу на оно што је с њим уго- 
ворио, стога што је све што је Авенир чинио наводно имало за скриве- 
ни циљ потврђивање власти Сауловог сина. Затим рече да је Авенир до- 
шао са спремном преваром и лукавством, те да је отпуштен с надом да 
је остварио своју намеру таквом препреденошћу; али када Јоав не успе 
овиме наговорити Давида, нити га видети и најмање озлојеђеним, он се 
подухвати спровођења плана дрскијег од претходног: одлучи се да убије 
Авенира, и у складу с тим он овоме посла гласнике којима даде у задатак 

да, када га буду стигли, кажу да га Давид позива натраг како би му рекао 
нешто поводом њихових послова, а чега се није сетио док овај још беше 
код њега. Када Авенир чу шта су гласници рекли (јер га ови сустигоше на 
месту званом Весира, које се налази на двадесет фурлонга удаљености од 
Хеврона) он уопште не посумња на несрећу која му је спремљена, и пође 
натраг. Јоав га пресрете на капији и прими га на најљубазнији начин, као 
да му је Авенир најдобронамернији познаник или пријатељ; јер да би се 
предузеле најподлије замисли, а како би се предупредила сумња на ма 
какву личну опакост, често се прибегава највернијем опонашању онога 
што би учинили истински добри људи. Тако Јоав издвоји Авенира од ње- 
гових пратилаца, као да би хтео да му нешто насамо саопшти, па га дове- 
де на пусто место код капије, немајући поред себе никог осим свог брата 
Ависаја; тада Јоав потегну мач и удари Авенира у слабину; тако је Авенир 
погинуо од вероломства Јоавовог, који је, како је сам рекао, овиме осве- 
тио убиство свог брата Асаила, кога је Авенир убио док га је овај гонио 
након битке код Хеврона, док је, међутим, истина била та да је Јоав убио 
Авенира због страха од губитка места војсковође које је имао код Давида, 
како не би био лишен ове и других предности положаја, а Авенир уместо 
њега задобио највиши ранг на Давидовом двору. На основу ових примера 
свако може сазнати на колико много и колико великих видова изопачено- 
сти ће се људи усудити зарад задобијања новца и власти, или, пак, да не 
би изгубили штогод од ових повластица. Јер, када су овакви људи жељни 
да их задобију, посежу за хиљаду злих поступака; а када су упдашени да 
ће их изгубити, поступају на начин још гори, као да их не може снаћи не- 
срећа тако страшна као неуспех у постизању високе власти. А када је јед- 
ном задобију и дугом навиком осете њену сласт, поново је губе: а будући 
да је ово последње најтежа од свих несрећа, они се не устежу од најпод- 
лијих подухвата због страха од губитка. Али нека оволико буде довољно 
гледе мог кратког размишљања о овом предмету. 

6) Када Давид чу да је Авенир убијен, ово га ражалости; и он позва све 
људе за сведоке, ширећи руке к Богу, и узвикујући да он ни на који начин 
није био саучесник у Авенировом убиству, и да његова смрт није исход 
Давидове заповести или одобрења. Он такође пожеле да најтеже клетве 
падну на оног који га је убио и на читав његов дом, а такође да исте каз- 
не снађу све оне који су помагали у овом убиству; јер се побринуо да се ни 
на који начин не покаже умешаност његових руку у овај злочин, који беше 
противан уверавањима која је дао и заветима што ихје положио пред Аве- 
ниром. Тако Давид заповеди свим људима да оплакују и ожале овог чове- 
ка, и одају почасти мртвом телу са дужним опхођењем; а то значи кидајући 
одећу и навлачећи саргију, што је одећа која беше обавезна за оне који до- 
лазе пред одар; а у процесији је за одром ишао и сам Давид заједно са ста- 
решинама и вођама, оплакујући Авенира и тим сузама показујући своју 
добронамерност према њему док је овај био жив, и тугу због његовог нес- 
танка, као и то да му живот није одузет с његовим пристанком. Тако је Да- 
вид сахранио Авенира у Хеврону на величанствен начин, и за овога напи- 
сао посмртне тужбалице; он је такође и први са сузама стао изнад споме- 

ника, позвавши и друге да учине исто; штавише, тако га је дубоко помела 
Авенирова смрт, да га његови другови ни на који начин нису успели при- 
волети да узме ма какву храну, већ је он заветом потврдио да неће ништа 
окусити све до заласка Сунца. Овакво поступање донело му је одобравање 
људи, јер су они који су били наклоњени Авениру били веома задовољени 
дубоким поштовањем што га је Давид показао према умрлом, као и одр- 
жањем оне дате речи којом му се заветовао, што је било показано давањем 
личног одобрења за све уобичајене церемоније, као да је овај био његов 
рођак и пријатељ, односно не допустивши да буде занемарен и увређен не- 
достојним погребом, какав би био уприличен непријатељу. Ова човечност 
била је толика да се цели народ радовао краљевој узвишености и благости 
држања, јер је на основу виђеног свако био спреман да претпостави како 
би краљ у истим околностима било коме посветио ону исту бригу која је 
била показана приликом сахране мртвог Авенировог тела. И заиста је Да- 
вид пре свега намеравао да овим задобије добар углед, па је отуда пажљи- 
во бринуо о томе да учини све што је исправно у овом случају, како нико 
не би имао сумње да је он виновник Авенирове смрти. Управо то је и ре- 
као народу, изјављујући да је веома унесрећен смрћу тако доброг човека, а 
да су послови Јевреја претрпели велики губитак лишавањем таквог запо- 
ведника који је располагао толико великим способностима да људе сачува 
својим одличним саветом, али и снагом својих руку у рату. Али уз то дода- 
де да „Бог, који има увид у поступке свих људи, неће допустити да овај чо- 
век [Јоав] прође без освете; али знајте да ја нисам кадар да учиним ништа 
против Серујиних синова Јоава и Ависаја, који имају више моћи но што 
је имам ја; али ће им Бог равном мером узвратити за овај њихов безочни 
чин.“ Ето такав је, дакле, био кобан свршетак Авенировог живота. 


ПОГЛАВЉЕ ДРУГО 

КАКО ЈЕ ПОСЛЕ УБИСТВА ИСВОСТЕЈА НАКОН ИЗДАЈЕ ЊЕГОВИХ 
ПРИЈАТЕЉА ДАВИД ЗАДОБИО ЦЕЛО КРАЉЕВСТВО 

1) Када је Исвостеј, Саулов син, чуо о Авенировој смрти, био је дубоко 
коснут лишавањем човека који је био његов рођак и који му је уистину и 
подарио краљевство, а био је веома ожалошћен и стога што му је Авени- 
рова смрт доносила велике несреће; јер, показало се да га ни сам није заду- 
го надживео, будући да је издајством убијен од стране Римонових синова 
(њихова имена била су Вана и Реав). Ова двојица припадала су венијамит- 
ској породици највишег достојанства, а убиство је извршено с помишљу 
да ће њиме задобити велике дарове од стране Давида, и бити постављени 
за војне заповеднике, или ће им, пак, бити поверен какав други одговоран 
положај. И, тако, када су једном приликом затекли Исвостеја самог како 
око поднева спава у горњој одаји око које није било стражара, и када же- 
на која је чувала врата није мотрила већ је и сама уснула уморена понеш- 
то радним напорима а донекле и дневном жегом, ови су људи ушли у со- 

бу у којој је Исвостеј, Саулов син, уснут лежао, и убили га. Потом су му 
одсекли главу и пошли на целоноћни пут с намером да следећег дана, по- 
бегавши од оних које су убиством унесрећили, стигну до оног који би, ка- 
ко су мислили, могао примити ово дело као услугу и стога им обезбеди- 
ти сигурност. Тако су доспели до Хеврона и показали Давиду Исвостејеву 
главу, представљајући му се као они који делају њему у корист, такви који 
су убили онога који је био његов непријатељ и противник. Па ипак, Давид 
се није понео како су они очекивали, већ им је рекао: „Ви подли зликовци, 
одмах ћете добити казну коју заслужујете. Знате ли какву сам казну из- 
вео над оним који је усмртио Саула и донео ми његову златну круну, а он 
је при том убиство извршио само као услугу убијеноме, како овај не би 
био ухваћен од стране непријатеља? Или замишљате да сам ја променио 
став, и претпостављате да више нисам исти човек који сам био, већ нала- 
зим задовољства у људима који су бешчасни, те да ваше подле поступке 
процењујем, сад када сте постали убице свога господара, као мени угод- 
не, а ви сте заклали праведног човека у његовом кревету, таквог који ни- 
када није нанео зла никоме, а и према вама самима се опходио с великом 
добронамерношћу и поштовањем? Ви ћете стога бити кажњени због то- 
га што сте учинили, и на вас ће пасти освета коју морам извести најпре 
убог убиства Исвостеја, али и због ваше помисли да ћу ја са доброхотно- 
шћу примити ову смрт из ваших руку: јер нисте могли бацити већу љагу 
на моју част, него учинивши ми такву понуду.“ Након што ово изговори, 
Давид их стави на најтеже могућне муке, а затим их усмрти. А потом из- 
веде све уобичајене погребне обреде над Исвостејевом главом, коју поло- 
жи у Авениров гроб. 

2) Када су описани догађаји стигли до оваквог свршетка, сви главни 
људи јеврејског народа дођоше Давиду у Хеврон, заједно са старешинама 
хиљада и другим управитељима, па му се препустише, подсетивши га до- 
бронамерности коју су према њему показали за Сауловог живота, и по- 
штовања које нису престали да му указују док је био заповедник хиљаде, 
а такође и када је био од Бога изабран са својим синовима, посредством 
пророка Самуила; поред тога, они изјавише како је Бог њему дао моћ да 
избави земљу Јевреја, и да савлада Филистинце. Краљ је љубазно при- 
мио њихову приљежност по овом питању, и замоли их да тако и проду- 
же, јер неће имати никаквог разлога да се покају због таквог држања пре- 
ма њему. Те тако, након што за њих уприличи гозбу и угости их са свом 
могућном пажњом, он их посла с наредбом да му доведу сав народ. Тим 
поводом до њега дође око шест хиљада и осам стотина наоружаних љу- 
ди племена Јудиног, који су од оружја носили штитове и копља, јер су ови 
[све дотад] продужили верност Сауловом сину, док је остатак племена Ју- 
де поставио Давида за свог краља. За њима је дошло седам хиљада сто- 
тину бораца племена Симеоновог. Од племена Левијог дошло је четири 
хиљаде седам стотина, са Јехојадом као вођом. После ових дошао је пр- 
восвештеник Садок, са двадесет двојицом старешина његове племена. Од 
племена Венијаминовог било је четири хиљаде наоружаних људи, док је, 
међутим, остатак племена остао уздржан, и даље очекујући да ће над њи- 

ма владати неко из Сауловог дома. Оних из племена Ефраимовог било је 
двадесет хиљада осам стотина, и ово беху људи врло срчани и истакну- 
ти по својој снази. Од половине племена Манасијиног дошло је осамнаест 
хиљада највреднијих људи. Од племена Исахаровог дошло је две стотине 
људи који су унапред знали шта ће се убудуће догађати 79 , али од наоружа- 
ног људства њих двадесет хиљада. Од племена Завулоновог дошло је педе- 
сет хиљада изабраних људи, и ово је било једино племе од којег су сви му- 
жеви дошли к Давиду, и који су имали истоветно оружје са племеном Га- 
довим. Од племена Нафталијевог било је истакнутих људи и управитеља 
једна хиљада, који су од оружја имали штитове и копља, а за њима је ишло 
и cžImo племе, наизглед неизбројно [тридесет седам хиљада]. Од племена 
Дановог пристигло је двадесет седам хиљада и шест стотина, а од племе- 
на Ахеровог четрдесет хиљада. Од племена која су живела с друге стране 
Јордана, као и од остатка племена Манасијиног, таквих који су користили 
штитове, копља, кациге и мачеве, било је стотину двадесет хиљада. Оста- 
так племена такође је користио мачеве. Све ово мноштво стигло је зајед- 
но у Хеврон Давиду с великом количином жита и вина и сваком другом 
врстом намирница, и установило Давида као краља свеопштом сагласно- 
шћу. А након што се људи одадоше тродневној радости у Хеврону, Давид 
и сав народ покретоше се и стигоше у Јерусалим. 


ПОГЛАВЉЕ ТРЕЋЕ 

КАКО ЈЕ ДАВИД ПОСТАВИО ОПСАДУ ЈЕРУСАЛИМА, И КАКО ЈЕ, 
КАДА ЈЕ ГРАД ЗАУЗЕО, ИЗ ЊЕГА ИСТЕРАО КАНААНИТЕ И ДОВЕО 
ЈЕВРЕЈЕ ДА У ЊЕМУ ЖИВЕ 

1) Али су Јевусити, који беху житељи Јерусалима и пореклом Канаани- 
ти затворили капије и поставили слепце, хроме и све сакате људе на зид 
како би се наругали краљу, поручујући тако да ће и најнеспособнији љу- 
ди бити довољни да спрече његов улазак. Ово су урадили из презира пре- 
ма јеврејској моћи, али и из поуздања у снагу својих зидова. Давид је ови- 
ме био разјарен, те поче опседати Јерусалим, уневши сву своју ревност 
и марљивост у овај подухват, намеравајући да управо заузимањем овог 
града покаже каквом снагом заиста располаже, али и да би застрашио све 
друге који би могли гајити сличне намере према њему. Тако он силом зау- 
зе доњи град, али се тврђава чврсто држала 80 . Краљ је, међутим, знао да ће 
понуде награда и одличја војницима ове охрабрити за смелије подухвате, 
те је обећао да ће ономе који буде први прешао јаркове који су се налази- 
ли подно тврђаве, и попео се на саму утврду и заузео је, бити додељено за- 
поведништво над целим народом. Тако су сви борци били подстакнути на 
жртву, сматрајући да ниједан труд није одвише велики да би се тамо узве- 
рали, било по својој властитој жељи или по наредби заповедника. ЈГпак, 
Јоав, син Серујин, предухитрио је остале; и чим се попео на тврђаву, до- 
викнуо је краљу и затражио право на врховно заповедништво. 

2) Када је Давид избацио Јевусите из тврђаве, наново је изградио Је- 
русалим и назвао га Давидовим градом, у којем се настанио целим то- 
ком своје владавине; време, пак, које је провео заповедајући само племе- 
ном Јудиним у Хеврону, износи седам година и шест месеци. У часу ка- 
да је изабрао да Јерусалим буде његов краљевски град, његови послови 
постајали су све напреднији, свакако вољом Божијом, који се старао о 
томе да се они побољшавају и умножавају. Тада му је, такође, изасланике 
послао Хирам, краљ Тира, те су направили савез узајамног пријатељства 
и помоћи. Овај му је исто тако послао и поклоне, кедрова стабла, занат- 
лије и људе умешне у зидању и архитектури, како би му ови могли подићи 
краљевску палату у Јерусалиму. А Давид је сазидао грађевине око доњег 
града, и овај спојио са тврђавом у једно тело; а када је све опколио зидом, 
поставио је Јоава да брине о граду. Дакле, Давид је био тај који је истерао 
Јевусите из града којег је потом назвао својим именом; јер је, наиме, под 
нашим праоцем Аврамом овај град био назван (Салем или) Солима 81 ; а 
дуго након овог времена, неки кажу да га и Хомер помиње под тим име- 
ном, Солима [јер он храм назива Солима, што, према хебрејском језику, 
означава сигурност]. Читаво ово време, почев од војевања нашег запо- 
ведника Јошуе против Канаанаца, односно од тог рата у којем их је над- 
владао и разделио земљу међу Јеврејима (јер Израелити никада нису ус- 
пели да избаце Канааните из Јерусалима све до времена када га је Давид 
заузео опсадом), износи пет стотина педесет година. 

3) Сада ћу поменути Орну, који је био имућан човек међу Јевуситима, 
али није био убијен приликом Давидове опсаде Јерусалима захваљујући 
добронамерности коју је гајио према Јеврејима, као и посебној доброћуд- 
ности и наклоности коју је показивао према самом краљу, о чему ћу има- 
ти погоднију прилику да говорим мало касније. У граду је Давид оженио 
и друге жене поврх оних које је имао раније, а осим њих је имао и милос- 
нице. Синова којих је добио било је укупно једанаест, а њихова имена бе- 
ху Амнон, Емнос, Еван, Натан, Соломон, Јеван, Елијен, Фална, Енафен, Је- 
неј, Елифала, као и једну кћер, Тамару. Деветорица од ових рођени су као 
синови законитих жена, а двојица последње поменутих потицали су од 
иноча; Тамара је имала исту мајку као Авесалом. 


ПОГЛАВЉЕ ЧЕТВРТО 

КАКО ЈЕ ДАВИД, НАКОН ШТО ЈЕ ПОБЕДИО ФИЛИСТИНЦЕ КОЈИ 
ПОВЕДОШЕ РАТ ПРОТИВ ЊЕГА, ПРЕНЕО КОВЧЕГ САВЕЗА У ЈЕРУ- 
САЛИМ И НАМЕРИО ДА ИЗГРАДИ ХРАМ 

1) Када су Филистинци схватили да је Давид у Јерусалиму учињен 
краљем Јевреја, они поведоше рат против њега; и када се том приликом 
дочепаше долине која се зове Долином дивова , а што је место недалеко од 
града, они тамо подигоше логор; али краљ Јевреја, који никада није доз- 
вољао себи да учини било шта без пророчанства и заповести Божије, од- 

носно без поуздања у Њега као јединог обезбеђења у времену које долази, 
наложи првосвештенику да му прорекне шта је воља Божија и какав их 
удес чека у бици. Па када му овај прорече да ће задобити победу и власт, 
Давид поведе војску против Филистинаца; а када се битка заметну, он се 
сам провуче у позадину непријатеља кога одатле изненада нападе, те не- 
ке поби а остале нагна у бекство. И нека нико не помисли да мала бе- 
ше та војска Филистинаца која је пошла на Јевреје, судећи само на осно- 
ву наглости њиховог пораза и по томе што није успела да изведе никакав 
значајан подухват или ма шта вредно помена, или, пак, судећи на основу 
спорости њиховог наступања или недостатка храбрости; већ треба зна- 
ти да су у рату учествовали читава Сирија и Феникија, са још много дру- 
гих народа поред њихових, па и са оним ратоборним народима који им 
такође дођоше у помоћ узевши учешћа у војевању, у чему треба тражи- 
ти узрок томе што су, упркос бројним поразима и губитку тако много де- 
сетина хиљада људи, још увек могли нападати Јевреје са све већим војс- 
кама; штавише, након што су тако често трпели неуспех у овим биткама, 
они пођоше на Давида са војском трипут бројнијом него пре, и подигоше 
свој логор на истом месту као и раније. Због тога краљ Израела поново 
упита Бога о предстојећем току битке, а првосвештеник му одговори да 
мора држати своју војску у шумарцима, званим Гајеви плача, који не бе- 
ху далеко од непријатељског логора, и да се одатле не сме померати, нити 
започињати битку, све док се дрвеће у шумарку не покрене без ветра који 
би преко њих задувао; али чим се ово дрвеће покрене, и дође време које 
му је од Бога проречено, он мора без оклевања иступити како би задобио 
оно што је већ навештено као убедљива победа; јер му ни неколико редо- 
ва непријатељске војске неће моћи одолети, већ ће се повући при првом 
сумраку, а он ће их следити и убијати правцем њиховог бекства, гонећи 
их тако до Газе (која је била граница њихове земље); после тога ће поха- 
рати њихов логор, у којем ће пронаћи многа блага; а онда напокон мора 
уништити њихове богове. 

2) Након што је потврђен овакав ток битке, Давид помисли да је 
исправно, после саветовања са старешинама, управитељима и заповедни- 
цима хиљада, да пошаљу по оне који су били у цвету свог живота међу 
свим својим земљацима и из целе земље, а с њима и по свештенике и Ле- 
вите, како би отишли у Кирјат-Јерим, и преузели Ковчег савеза Божијег 
из тог града, те га донели у Јерусалим и тамо надаље чували, нудећи пред 
њим оне жртве и остале почасти које ће Богу бити угодне; јер да су тако 
учинили за владавине Саула, не би поднели никакве велике несреће. И та- 
ко, када се сав народ сакупи како је било решено да се учини, краљ дође 
до ковчега који је првосвештеник изнео из куће Аминадавове, те га поло- 
жи на нове таљиге, и допусти Аминадавовој браћи и њиховој деци да га 
повуку, заједно са воловима. Позади је ишао краљ, и целокупно народно 
мноштво с њим, певајући химне Богу и оне песме које су међу њима уоби- 
чајене, са разноликошћу звукова музичких инструмената, уједно и пле- 
шући и певајући псалме уз звуке труба и цимбала, те тако понесоше Ков- 
чег до Јерусалима. Али чим пристигоше до места званог Хидонско гумно, 

Уза [син Аминадавов] беше усмрћен гневом Божијим: јер, како су воло- 
ви дрмусали Ковчег, он је раширио руке како би га придржао; али стога 
што није био свештеник 82 , а ипак је дотакао Ковчег, Бог га на смрт ошину. 
Видевши то, и краљ и народ једнако беху растужени смрћу Узовом, а ме- 
сто на којем је издахнуо и данас се зове Прекршај Узин. Давид је овим био 
веома уплашен, па претпостављајући да уколико он сам прими Ковчег у 
граду може пострадати на исти начин као Уза — који, иако је само поло- 
жио руке на Ковчег, ипак мораде умрети на горе описани начин — он се 
не усуди да Ковчег прими код себе у граду, већ га унесе на место које је 
припадало једном праведнику, чије име беше Овид-Едом и који је поти- 
цао из породице Левита, те положи ковчег код њега, где је остао три пу- 
на месеца. Овај је боравак умножио дом Овид-Едомов и даровао га мно- 
гим благословима. А када је краљ чуо шта је задесило Овид-Едома, и ка- 
ко је од сиромашног човека неугледног иметка постао ванредно срећан и 
предмет зависти свих који су томе били сведоци или се само распитивали 
о његовом дому, он се охрабри и, надајући се да се ипак због тога неће су- 
очити с несрећом, Давид пренесе ковчег својој властитој кући. Овај су га 
пут носили свештеници, док су седморица пратећих певача, који су пос- 
лати по краљевом налогу, ишли за њиме, при чему је и сам краљ свирао 
на харфи, предајући се музици толико да се Михала, кћер Саулова, који 
беше наш први краљ, када га виде да се тако понаша, поче смејати. А ка- 
да унесоше Ковчег, они га сместише под табернакулом којег је Давид по- 
дигао за њега, па потом он понуди драгоцене жртве и дарове мироносне, 
почастивши уз то и цело мноштво, једнако жене и мушкарце, као и децу, 
векном хлеба и колачем, као и другим посластицама печеним у тепсији и 
жртвеном порцијом. Након што је тако погостио људе, он их потом рас- 
пусти, а и сам се врати својој сопственој кући. 

3) Али када Михала, његова жена и кћер Саулова, дође и стаде крај ње- 
га, она му пожеле сву срећу, и замоли Бога да му, ма шта год њен муж бу- 
де надаље желео, то до крајњих могућности буде и дато од Бога, те да тако 
Он увек буде према Давиду милостив; па ипак, она га и покуди због тога 
што је, иако краљ, плесао на недоличан начин, и што је у том свом плесу 
разоткрио себе у друштву слугу и слушкиња. Али Давид одговори да се не 
стиди онога што је пријатно Богу који је њега изабрао испред њеног оца 
и свих других, те да ће он често свирати и играти не обазирући се на то 
што о томе мисле слушкиње или она сама. Ова Михала, Давидова жена, 
са њим није имала деце; када се, међутим, касније удала за онога коме ју је 
дао њен отац Саул (а од кога ју је Давид преотео), она је донела на свет пе- 
торо деце. Али ћу о овим стварима расправљати на прикладном месту. 

4) Када је краљ видео да његови послови вољом Божијом сваким да- 
ном постају све напреднији, он помисли како би Бога можда увредио ка- 
да би, док он свеједнако пребива у кући направљеној од кедра који беше 
велике висине, и поседујући најређе и најлепше израђевине у њој, и даље 
превиђао да Ковчег лежи у табернакулу, па је стога био жељан да направи 
храм Богу, као што је Мојсије и предвидео да ће једном бити учињено 83 . А 
након што је разговарао са пророком Натаном о овим стварима, и с ње- 

гове стране био охрабрен да изведе шта год да је наумио будући да је Бог 
увек уз њега као помагач, он се нађе још одлучнијим да подигне то здање. 
Али се Бог те исте ноћи указа Натану и наложи му да каже Давиду®' 1 како 
Он љубазно прихвата његову намеру и жеље, будући да се никоме ника- 
да раније није таква помисао родила у глави, али да, иако Давид има так- 
ву замисао, Бог овоме не допушта да подигне храм, зато што је он водио 
многе ратове и био упрљан убиствима својих непријатеља; али да ће, на- 
кон што буде проживео много година и после његове смрти, храм бити 
дигнут као дело његовог сина који ће наследити краљевство после њега, 
а зваће се Соломон, за којег Бог обећа да ће се постарати као што се отац 
стара за свог сина, чувајући краљевство за његово потомство и редом га 
њима уручујући; али да ће и овога свеједно казнити, уколико буде згре- 
шио, заразама и пустошењем земље. Када Давид чу ово од пророка, и бе- 
ше пресрећан спонањем поузданости продужења власти његовог потом- 
ства током којег ће његов дом постајати све раскошнији и веома знаме- 
нит, он дође до Ковчега и леже ничице, те стаде обожавати Господа и зах- 
ваљивати му за све милости, једнако за оне што их је већ уделио, дижући 
га из негдашње скромности и пастирског занимања до тако високог дос- 
тојанства власти и славе, али и за оне части што их је обећао његовом по- 
томству, а поред тога и за провиђење којим је Јеврејима обезбедио слобо- 
ду коју сада уживају. А када све то изговори, и отпева песму у славу Бога, 
он пође својим путем. 


ПОГЛАВЉЕ ПЕТО 

КАКО ЈЕ ДАВИД УШАО У РАТ ПРОТИВ ФИЛИСТИНАЦА, МОАБИ- 
ТА И КРАЉЕВА СОФЕНЕ И ДАМАСКА, КАО И ПРОТИВ СИРИЈАЦА 
И ИДУМЕЈАЦА; И КАКО ЈЕ НАПРАВИО САВЕЗ СА КРАЉЕМ ХАМА- 
ТА, И СЕТИО СЕ ПРИЈАТЕЉСТВА КОЈЕГ ЈЕ ЈОНАТАН, СИН САУЛОВ, 
ПРЕМА ЊЕМУ ГАЈИО 

1) Мало после овога Давид увиде да је приморан да поведе рат про- 
тив Филистинаца, како му не би било замерено ма какво дангубљење и 
лењост у управљању, и како би се могло потврдити оно што му је Бог 
предсказао, да ће, када буде савладао своје непријатеље, моћи да своме 
потомству завешта каснију владавину у миру. Тако он поново сазва своју 
војску, па када им наложи да се припреме за рат, и када се увери да су све 
потребне ствари у војним јединицама у добром стању, он се покрете из Је- 
русалима и пође на Филистинце. Након што их је савладао у бици и при- 
појио велики део њихових територија земљи Јевреја, он пренесе рат даље, 
против Моабита, па након што је потукао оба крила њихове војске, он ос- 
татак зароби и наметну им плаћање годишњег данка. Затим поведе рат и 
против Адад-Езера, сина Реовова, краља Софене, па у бици до које из- 
међу њих дође на реци Еуфрату он уништи двадесет хиљада његових пе- 
шака и око седам хиљада коњаника. Такође је запленио хиљаду његових 

бојних запрега од којих је највећи део уништио, заповедивши да од ових 
не остане сачувано више од стотину 85 . 

2) Када је Адад, краљ Дамаска и Сирије чуо да се Давид бори против 
Адад-Езера који је био његов пријатељ, он овоме дође у помоћ на челу ве- 
лике војске, с надом да ће успети да га избави. Али када заметну битку с 
Давидом крај Еуфрата, остаде неиспуњеног циља, јер и он сам беше пора- 
жен, изгубивши велики број војника; јер од Ададове војске паде двадесет 
хиљада људи, а сви остали побегоше. Никола [из Дамаска] такође помиње 
овог краља у четвртој књизи својих повести, где каже овако: „Дуго након 
што су се ови догађаји одиграли, постојао је у тој земљи човек по имену 
Адад, који временом постаде веома моћан, а владао је Дамаском и другим 
деловима Сирије, осим Феникије. Водио је рат против Давида, краља Ју- 
деје, и кушао судбину у многим биткама, а посебно у последњој бици код 
Еуфрата, где је поражен. Изгледа да је он био најодличнији од њихових 
краљева по снази и срчаности.“ Штавише, поред овога, он каже и о њихо- 
вом потомству да су „наслеђивали један другог у његовом краљевству, и 
носећи његово име“, као и да је, „након што је Адад преминуо, његово по- 
томство владало десет наредних нараштаја, при чему је сваки од наслед- 
ника примао од оца исту ову власт као и име родоначелника, а тако је ис- 
то чинио и Птоломеј у Египту. Али је трећи био најмоћнији од свих, и био 
је вољан да освети пораз који су претрпели његови преци; због тога је по- 
вео поход против Јевреја и опустошио град који се данас зове Самарија.“ 
И он се није огрешио о истину; јер ово је онај Адад који је кренуо у поход 
против Самарије током власти Ахава, краља Израела, о чему ћемо касније 
говорити на одговарајућем месту. 

3) Након што је Давид повео поход против Дамаска и других делова 
Сирије, и потом целу ову земљу потчинио поставивши посаде по њој и 
наредивши плаћање данка, он се вратио кући. Такође је у Јерусалиму пос- 
ветио Богу златне тоболце, као и целокупан оклоп што га је Ададова стра- 
жа носила у борби, а који је касније Сихак, краљ Египта, отео када се бо- 
рио са Давидовим унуком Реовом, заједно с великом количином другог 
блага што га је однео из Јерусалима. Ови ће догађаји, међутим, бити обја- 
шњени касније, на њима одговарајућем месту. Што се тиче краља Јевреја, 
помоћ му је долазила од Бога који му је доделио велике успехе у ратови- 
ма, те је овај водио победничке походе против већих градова Адад-Езера, 
Бетаха и Махена, које је силом заузео и сасвим опустошио. Тамо је прона- 
шао велику количину злата и сребра поред свих врста бакра за које је ре- 
чено да су вреднији од злата; од ових је Соломон направио велики сасуд 
које био назван [Месинганим] Морем, и оне најнеобичније умиваонике, 
када је зидао храм Божији. 

4) Али када је краљ Емата био обавештен о неуспеху Адад-Езера, и 
примио вести о распаду његове војске, он се поче бојати за себе, те се ре- 
ши да направи савез пријатељства и оданости с Давидом пре но што овај 
пође и против њега; тако му посла свога сина Јорама, преко којег изјави да 
Давиду дугује захвалност због борбе против Адад-Езера који је био и ње- 
гов непријатељ, те да нуди савез узајамног припомагања и пријатељства. 

Такође му је послао и дарове, сасуде древног занатства, једнако од злата, 
сребра и бакра. Те тако када Давид пристаде и склопи савез међусобне по- 
моћи са Тојем (јер ово је било име краља Емата) примивши поклоне које 
му је овај послао, он отпусти његовог сина с поштовањем које беше дужно 
указати обема странама. А потом донесе у Јерусалим ове поклоне, а са њи- 
ма и остатак злата и сребра које је узео из освојених градова, те их посве- 
ти Богу. А Божија се помоћ није завршавала само на Давиду када би он сам 
водио војску, него је омогућавао победу и Ависају, брату Јоавовом, запо- 
веднику његових оружаних снага, над Идумејцима 86 , а преко њега Давиду 
када га је овај са војском послао у Идумеју, јер је Ависај побио осамнаест 
хиљада Идумејаца у једној бици. Тако је краљ [Израела] разместио посаде 
широм целе Идумеје, и примао данак од читаве земље и од сваке главе по- 
наособ. Давид је по природи био правичан, и своје је одлуке увек доносио 
обазирући се на оно што је истина. За заповедника целе своје војске имао 
је Јоава, а за летописца је поставио Јехосафата, сина Ахилудовог. На место 
првосвештеника наименовао је Садока из Финејеве породице, заједно са 
Авијатаром, који је био Давидов пријатељ. За писара је поставио Сејсара, а 
за заповедника своје телесне страже Венају, сина Јехојада. Његови старији 
синови увек су били уз њега, те су и они били под истом заштитом. 

5) Он се такође добро сећао уговора и завета што их је направио с Јо- 
натаном, Сауловим сином, као и Јонатановог пријатељства и наклоности; 
јер је поред осталих својих одличних својстава којима је био обдарен, та- 
кође био и ванредно пажљив према онима који су му у неко друго вре- 
ме подарили какву милост. Отуда је наложио да буде спроведена потра- 
га с циљем да се утврди да ли још живи неко од Јонатановог рода, а коме 
би могао узвратити за оно присно познанство којим је њега својевреме- 
но удостојио Јонатан, и за које је још увек био дужник. Па када му је дове- 
ден један од Саулових ослобођених људи, који је познавао оне који су од 
те породице били још увек живи, Давид га упита да ли му може шта рећи 
о било коме ко припада Јонатановом потомству а да је још увек жив и ка- 
дар да прими узвраћај за све оне услуге што их је Давид добијао од Јона- 
тана. А овај човек одговори да је још жив Јонатанов син, по имену Мефи- 
востеј, али да је он хром, јер када је његова дадиља чула да су отац и деда 
дететови пали у бици, она га је зграбила и побегла, при чему је дечак пао 
с њених рамена, због чега су му обе ноге остале хроме. Па када Давид саз- 
наде где је он сада и ко га је подигао, он посла гласнике Махиру, у граду 
Лодевару, јер је код њега одрастао тај син Јонатанов коме сада нареди да 
дође код њега. Када Мефивостеј стиже краљу, баци се ничице у изразу ду- 
боког штовања; али га овај охрабри, наложивши му да сачува бодрост и 
да се нада бољим временима. Тада му предаде кућу његовог оца као и сав 
Саулов посед, па га позва да долази и обедује за његовим столом, и то та- 
ко да у томе не пропусти ниједног дана. А када га младић заблагосиља нај- 
дубљим поштовањем за све добре речи и поклоне којима га је Давид дари- 
вао, овај позва Сиву, слугу Сауловог, коме рече да је младићу предао кућу 
његовог оца и свеколико наслеђе онога што је Саул поседовао. Такође је 
Сиви наредио да обрађује младићеву земљу и преузме свако старање над 

њом, а да добити доноси у Јерусалим. Сходно томе, Давид га је код себе 
доводио сваког дана, и даривао је како младића, тако и Сиву и његове си- 
нове, којих је било петнаесторица, као и његове слуге, којих је било дваде- 
сеторо. Када је краљ учинио ова наименовања, и Сива му најдубље захва- 
лио обећавши да ће учинити све што му је наложено, он пође даље својим 
путем. И тако се Јонатанов син населио у Јерусалиму, где је обедовао за 
краљевим столом, и добијао исто оно старање које би добио и краљев син. 
А и он је сам имао сина, по имену Миха. 


ПОГЛАВЉЕ ШЕСТО 

КАКО ЈЕ ВОТЈЕН И СРЕЋНО ОКОНЧАН РАТ ПРОТИВ АМОНИТА 

1) Такве су, дакле, биле почасти што су их од Давида примили прео- 
стали чланови Сауловог и Јонатановог рода. Негде у то време преминуо 
је Нас, краљ Амонита, који је био Давидов пријатељ; па када је његов син 
наследио од оца краљевство, Давид му посла изасланике да га утеше, за- 
моливши га да кротко прими очеву смрт, и да с миром очекује да ће Да- 
вид продужити са истом оном љубазношћу према њему коју је покази- 
вао и према његовом оцу. Али амонитски кнежеви примише ову поруку 
као злураду, не онако како су Давидове љубазне наклоности давале раз- 
лога, па подстицаху новог краља да се због ње увреди. Рекоше да је Давид 
послао људе како би уходили њихову земљу, проверавајући, испод опона- 
шања човечности и љубазности, какве су њихове снаге. Даље су га саве- 
товали да буде на опрезу, и да не обраћа пажњу на Давидове речи, да не 
би био обманут и тако пао у непоправљиву несрећу. Тако упућиван, На- 
сов син, краљ Амонита, помисли како је то што кнежеви говоре верова- 
тније од онога чему је истина једином давала повода, те тако наружи Да- 
видове изасланике на веома увредљив начин: јер он, наиме, обрија поло- 
вину браде сваком од њих, и одсече до бедара половину њихових свеча- 
них хаљина, и тако посла свој одговор не у речима, него таквим чинови- 
ма. Када краљ Израелита виде ово нађе се веома озлојеђеним, и јасно по- 
каза да неће прећи преко таквог увредљивог и бесрамног опхођења, већ 
да ће повести рат против Амонита и осветити зло понашање којим су код 
њиховог краља били изложени јеврејски изасланици. Такође и најближи 
пријатељи и заповедници краља амонитског, схвативши да су обешчасти- 
ли савез с Јеврејима, и изазвали ове да их за то казне, извршише све при- 
преме за рат. Сходно томе, послаше и хиљаду таланата сиријском краљу 
Месопотамије, настојећи да га наговоре да им за ту цену помогне у воје- 
вању, а исту суму послаше и Сиријцима из Сове. Сакупивши сву ту силу, 
ови су краљеви имали са собом двадесет хиљада пешака. Такође унајми- 
ше и краља земље зване Маха, као и четвртог краља, по имену Тов, који је 
са собом имао дванаест хиљада наоружаних војника. 

2) Али Давид није био пренеражен овим савезом држава, нити силом 
Амонита, већ, положивши веру у Бога зато што је полазио у рат због пра- 

вичног разлога, то јест због увредљивог опхођења с којим је незаслужено 
суочен, он истог трена посла Јоава, заповедника свог људства, и предаде 
му цвет бораца своје војске, који подигоше логор поред Раве, престонице 
Амонита; ту такође наиђе и непријатељ, поставивши се у борбени поре- 
дак, али не изједна, већ у два крила: јер су савезничке војске биле засеб- 
но сврстане у равници, а војска Амонита на капијама наспрам Јевреја. Ка- 
да Јоав виде ово, он супротстави свој ратни потез оном непријатеља, тако 
што изабра најчвршће међу својим људима и постави их насупрот краља 
Сирије и другим краљевима који беху с њим, а други део војске препус- 
ти свом брату Ависају, коме наложи да свој део људства постави наспрам 
Амонита; затим Јоав рече да у случају да види како њега самог Сиријци 
изнурују и да су за њега одвише снажни, Ависај може наредити својим 
трупама да се окрену и помогну Јоаву, баш као што ће и он сам урадити 
исто уколико уочи да Ависај допада невоље у сукобу с Амонитима. Та- 
ко он посла брата напред, храбрећи га да све што буде чинио изведе сме- 
ло и са жаром, чиме ће научити људе да се плаше немилости и да се бо- 
ре срчано. Затим га отпусти да се бори против Амонита, док он сам на- 
срну на Сиријце. Па иако ови последњи неко време успеше да пруже сна- 
жан отпор, Јоав ипак поби многе међу њима, натеравши остале да се пре- 
дају бекству, што на Амоните произведе поразан учинак, будући да су се 
уз то препали и Ависајеве војске, те ни сами не остадоше на положају, већ 
почеше опонашати савезнике бежећи у град. И тако се Јоав, након што је 
надвладао непријатеље, слављенички врати краљу у Јерусалим. 

3) Овај пораз, међутим, није натерао Амоните да се смире, нити су 
тако поступили они од савезника који беху још и моћнији од њих, већ 
послаше понуду Еламу, краљу Сиријаца с друге стране Еуфрата, те га унај- 
мише за савезника. Заповедник његовог људства звао се Совак, и водио је 
осамдесет хиљада пешака и десет хиљада коњаника. Када је краљ Јевреја 
схватио да су Амонити поново окупили велику војску, он одлучи да више 
не води рат против њих преко својих војних заповедника, већ сам пређе 
Јордан са свим својим људством. Па када ове две војске поведоше битку, 
Давид изађе као победник, посекавши четрдесет хиљада непријатељских 
пешака и седам хиљада њихових коњаника. Такође је на смрт ранио Сова- 
ка, Еламовог војсковођу. Након оваквог окончања битке сав се народ Ме- 
сопотамије потчини Давиду, пославши му поданичке поклоне, а краљ се 
потом у зимско доба врати у Јерусалим. Али почетком пролећа он посла 
Јоава, главног заповедника свог људства, да докрајчи борбу против Амо- 
нита, и овај коначно прегази сву њихову земљу и посве је опустоши, а сав 
преостатак људства затвори у њиховој престоници Рави, коју потом по- 
че опсађивати. 

КАКО СЕ ДАВИД ЗАЉУБИО У ВИТСАВЕЈУ И УБИО ЊЕНОГ МУЖА 
УРИЈУ, ЗБОГ ЧЕГА ГА ЈЕ НАТАН ПРЕКОРЕО 

1) Али је Давид пао у веома тежак грех, иако је по природи био прави- 
чан и побожан човек, и међу онима који су се чврсто држали закона на- 
ших очева. Јер, када се једне касне вечери освртао око себе с крова своје 
краљевске палате где је имао обичај да у тај час шета, видео је једну же- 
ну како се купа у њеном властитом врту: била је ванредне лепоте у којој 
је превазилазила све жене; а име јој је било Витсавеја. Давид је био ос- 
војен њеним изгледом, и није био кадар да уздржи своју жељу, већ посла 
по њу, и са њом леже. После овога она затрудне и посла по краља како би 
он смислио неки начин којим би сакрила свој грех (јер је, према законима 
њихових очева, она која је била крива за прељубу морала бити кажњена 
смрћу). Због тога краљ посла по Јоавовог штитоношу који је тада учест- 
вовао у опсади, и који беше женин муж, а његово име било је Урија. А ка- 
да је овај дошао, краљ га упита о стању у војсци, и о току опсаде; и након 
што он одговори да се сви њихови послови одвијају у складу са жељама, 
краљ узе понешто хране од њихове вечере и даде је Урији, наложивши му 
да пође до своје жене и одмори се с њом. Урија ипак не учини тако, већ је 
спавао у близини краља заједно са остатком његових штитоноша. Када је 
краљ о овоме обавештен, он упита Урију зашто није пошао својој кући и 
својој жени, после толико дугог одсуства, а што је природан обичај свих 
људи када пристигну са дугог путовања. Урија одговори да није исправ- 
но да док његови саборци, и заповедник војске, спавају на земљи у лого- 
ру, и у непријатељској земљи, он пође те одмор и утеху пронађе са својом 
женом. Када Урија тако одговори, краљ му заповеди да остане тамо те 
ноћи, како би га следећег дана могао отпустити за повратак заповеднику. 
Тако краљ позва Урију на вечеру, где му је на подмукао и спретан начин 
непрестано досипао пиће, све док се овај није посве од пијанства помео; 
па ипак, он је упркос томе спавао крај краљевих капија, без икакве скло- 
ности да пође до своје жене. Због овога је краљ био веома љут на њега, 
те написа Јоаву заповест да Урију казни, јер му рече да га је овај увредио; 
штавише, он га посаветова и о начину на који би Утија требало да буде 
кажњен, али тако да се није могло открити да је сам Давид виновник овог 
кажњавања: Давид, наиме, затражи да Урија буде послат против оног де- 
ла непријатељске војске где је напад морао бити најопаснији по живот, и 
где је могао бити изложен највећој погибељи, јер је наложио да се његови 
саборци повуку из борбе и оставе га самог. Након што је овако написао 
Јоаву, и запечатио писмо својим властитим печатњаком, он га даде Урији 
који га је имао понети свом војсковођи. Када га је Јоав примио, и прочи- 
тавши га схватио краљеву намеру, он посла Урију на место за које је знао 
да ће непријатељ по њих бити најопаснији, при чему му као саборце даде 
неке од најбољих војника у читавој војсци, рекавши да 1те им он сам доћи 
у помоћ са целом војском уколико они успеју да сруше један део зида и 

провале у град. И Јоав зажеле Урији да буде почаствован приликом да се- 
бе изложи тако великим напорима, а не да тиме буде незадовољан, будући 
да је он ваљан борац, и има велики углед због своје вредности, једнако код 
краља и код својих сународника. А када Урија ревносно преузе задатак на 
који је постављен, Јоав даде тајну наредбу онима који беху његови друго- 
ви у подухвату, налог према којем је требало да напусте Урију чим приме- 
те да ће непријатељ направити испад. И тако, када Јевреји изведоше на- 
пад на утврду, Амонити се угшашише да их непријатељ може предухит- 
рити и упасти у град, и то управо на оном месту на којем је Урија био по- 
стављен; због тога они изложише своје најбоље борце да буду у првом ре- 
ду, па изненада отворише капије и нападоше непријатеља са великом ја- 
рошћу, жестоко наваливши на њих. Када они који беху са Уријом видеше 
ово, сви се повукоше, онако како их је претходно упутио Јоав; али Урија, 
стидећи се да побегне и напусти свој положај [на челу оних који нису би- 
ли упућену у заверу] истраја пред непријатељем, па, примивши на себе 
силину њиховог напада, поби многе од њих; али, будући да беше сасвим 
опкољен и приклештен у њиховом средишту, ови га посекоше, при чему 
су са њим пострадали и неки од његових другова. 

2) Када ово би учињено, Јоав посла гласнике краљу, и заповеди им да 
овоме пренесу да он чини све што може како би ускоро заузео град, али 
да су, након што су извели један напад на зид, били присиљени да се по- 
вуку уз велике губитке; и нареди им да, уколико виде да је краљ веома ра- 
срђен том вешћу, додају и то да се међу убијенима такође налази и Урија. 
Када краљ ово чу од гласника, он вести прими с љутњом, рекавши да су 
учинили лоше што су насрнули на зид, јер је уместо тога требало да узна- 
стоје да град освоје прибегавши подземном копању и другим ратним лу- 
кавствима, посебно имајући пред очима пример Авимелеха, сина Гедео- 
новог, који је покушао да силом заузме кулу у Теби и био убијен великим 
каменом којег је на њега бацила једна старица, па иако је био човек вели- 
ког јунаштва он је срамно погинуо због одвише изложеног напада; треба- 
ло је, дакле, рекао је Давид, да се сете тог удеса, и да се не приближују не- 
пријатељском зиду, јер је најбољи начин постизања ратног успеха призи- 
вање поучнихудеса минулих ратова, и разабирање какав је добар или лош 
успех постигнут у сличним случајевима, како би могли опонашати један, 
а избећи други. Али када гласници видеше да је краљ у таквом располо- 
жењу, један од њих му рече да је и Урија такође убијен, после чега се краљ 
умири. Тако он наложи гласнику да се врати Јоаву и да му каже како је оп- 
исана несрећа уобичајена међу људима, те да је таква природа и такви уде- 
си рата, и да је неминовно да ће каткад непријатељ имати успеха, а каткад 
наша страна; али да му он наређује да се надаље боље стара о опсади, како 
се више ниједан немио случај не би поновио, те да би требало да подигну 
грудобране и употребе направе у опседању града; а када га заузму, да га до 
темеља разоре и униште све које у њему затекну. Сходно томе, гласник по- 
несе ову краљеву поруку, и похита Јоаву. Али када Витсавеја, жена Урији- 
на, би обавештена о смрти свога мужа, стаде га оплакивати током многих 
дана; а када се њена жалост оконча, а сузе које је пролила за Уријом беху 

усахле, краљ је одмах узе за жену, након чега му она роди сина. 

3) Овим браком Бог не само да није био задовољан, већ беше гневан 
на Давида; стога се Он појави уснулом пророку Натану, и пожали се на 
краља. Натан је био честит и обазрив човек, па, увиђајући да краљеви, 
буду ли захваћени страшћу, бивају вођени више њом него правдом, он 
се реши да сакрије претње које произиђоше из Божијег беса, те да пове- 
де са краљем један добронамеран разговор, и то на начин који следи. На- 
тан, наиме, затражи од краља да му да своје мишљење о следећем случају: 
„Бејаху једном“, рече он, „двојица људи настањених у истом граду, али је- 
дан од њих беше богат а [други сиромашан]. Богати човек имао је велики 
број стада стоке, оваца и крава; али сиромашни имаше само једно једи- 
но шиљеже. Ово је одгајао заједно са својом децом, и давао му да његову 
храну једе обедујући с њима, и према њему гајио исту ону природну неж- 
ност коју би ма ко други имао према властитој кћери. Једном, пак, при- 
ликом дође некакав странац к богатом човеку, али овај не допусти да се 
убије иједно грло из његових стада и тиме погости новодошлица; већ он 
посла по овчицу сиромашног човека, и одвоји је од њега, па је приготови 
за храну и њоме погости странца.“ Овај говор ванредно узнемири краља, 
који изјави Натану да је „овај човек био зликовац чим се могао усудити 
да учини такво злодело; и да је једино исправно да буде приморан да чет- 
вороструко надокнади јагње, а потом такође и да буде кажњен смрћу.“ На 
ово Натан одмах каза да је сам Давид човек који 6и морао поднети такве 
казне, и то по својим властитим речима, јер је управо он тај који је згре- 
шио такав велики и ужасан здочин. Он му тада такође откри и јасно пре- 
дочи гнев Божији против њега, оног Бога који га је учинио краљем над 
војском Јевреја, и господаром свих племена, као и многих и великих наро- 
да који га окружују; оног Бога који га је некада избавио из руку Саулових 
и дао му толико жена које је правично и законито оженио; а сада је тог Бо- 
га презрео и увредио својом безбожношћу, када је оженио, и овчас за се- 
бе има жену другог човека, којег је, излажући га непријатељу, заправо сам 
убио. Због тих ће му примера порочности, рече Натан, тај Бог нанети до- 
личне казне: најпре ту да ће његове властите жене силовати један од ње- 
гових синова, и да ће он сам издајством бити потиснут од тог истог сина; 
а да ће, премда је он починио те злочине тајно, казне којима ће бити под- 
вргнут постати свима видљиве и јавне. „А поврх свега“, рече Натан, „дете 
које ти је она родила ускоро ће умрети.“ Када се краљ испрва довољно из- 
мучи овим порукама, и сагледа бездан своје осрамоћености, те када са су- 
зама и тугом рече да је згрешио (јер он без сумње беше побожан човек, и 
без икаквог греха целог свог живота, изузев тог у случају Урије), Бог се на 
њега сажали и помири се с њим, обећавши да ће му сачувати једнако жи- 
вот и краљевство, јер, будући да виде како се искрено каје за злодела што 
их је починио, он више није њиме незадовољан. Потом се Натан, изгово- 
ривши ово пророчанство краљу, врати кући. 

4) Ипак, Бог посла опаку болест детету што га је Давиду родила жена 
Уријина, због које се краљ забрину толико да не хтеде узимати храну се- 
дам дана, иако га његове слуге на то готово присиљаваху; он још и обуче 

црне погребне хаљине и паде ничице, и лежаше на земљи у саргији, мо- 
лећи Бога за опоравак детета, јер је тако жарко волео његову мајку; али 
када, после седам дана, дете премину, краљеве слуге се не усудише да му 
то кажу, верујући да ће када за то буде сазнао још мање бити вољан да 
прихвати храну или ма коју другу бригу о себи, имајући разлог у жалос- 
ти због смрти свога сина, будући да је чак и док дете беше само болесно 
Давид тако силно изнуривао себе жалећи за њиме; али када краљ приме- 
ти да су му слуге посве пометене и да изгледају попут неког ко се прет- 
вара желећи да нешто сакрије, он схвати да је дете мртво. Па када позва 
једног од слугу к себи, и откри да је одиста тако, он се подиже и опра, те 
обуче беле хаљине, и дође до Ковчега Божијег. Такође заповеди слугама 
да поставе вечеру пред њим, чиме веома изненади и родбину и слуге, јер 
ништа од тога није радио док дете беше болесно, а све ово учини сада ка- 
да оно беше мртво. Због тога, када први пут допусти да му се постави пи- 
тање, ови га умолише да им каже разлог таквог његовог понашања; а он 
их тада назва невештим људима, те их упути како је имао наде у опоравак 
детета док је оно било живо и према томе исправно чинио све што је за 
њега могао, мислећи да ће таквим средствима учинити Бога милостивим 
према њему; али да сада, када је дете ипак мртво, више нема никаквог по- 
вода за жалост, будући да је она надаље бесциљна. А када ово изговори, 
окупљени похвалише краљеву мудрост и разборитост. Он потом поново 
леже са својом женом Витсавејом, а она затрудне и роди сина, а по запо- 
вести пророка Натана детету дадоше име Соломон. 

5) За то је време Јоав жестоко мучио опсађене Амоните, одсекавши их 
од воде и лишавајући их и других средстава неопходних за опстанак, све 
док они не падоше у очајну жудњу за храном и пићем, будући да су за- 
висили само од једног маленог бунара, а ни из овог се нису усуђивали да 
пију одвише слободно, да не би сасвим пресахнуо. Тако Јоав о свему из- 
вести краља, те га наговори да лично дође и заузме град, како би могао 
понети част победе. Ово Јоавово писмо краљ прихвати као знак доброна- 
мерности и оданости, те покрете са собом своју сопствену војску и пође 
да разори Раву; а када је напокон силом заузе, он је предаде војницима да 
је опљачкају; он сам узе круну краља Амонита, која је тежила један талант 
злата 87 а у средишту имала драги камен сардоникс; и ову је круну Давид 
касније увек носио. Такође је пронашао и много других сасуда у граду, 
таквих да им једнака беше раскош изгледа и вредност цене; а што се тиче 
људи, најпре их је мучио 88 , а потом побио; а када је силом заузимао и оста- 
ле градове Амонита, према њима се опходио на начин истоветан овоме. 

ПОГЛАВЉЕ ОСМО 

КАКО ЈЕ АВЕСАЛОМ УБИО АМНОНА, КОЈИ ЈЕ СИЛОВАО СВОЈУ 
ВЛАСТИТУ СЕСТРУ; И КАКО ЈЕ БИО ПРОТЕРАН И ПОТОМ ПОНО- 
ВО ПОЗВАН ОД СТРАНЕ ДАВИДА 

1) Када се краљ вратио у Јерусалим, тугаљива несрећа задесила је ње- 
гов дом, и то у следећим околностима: он је, наиме, имао кћер која беше 
још невина, и веома привлачна, толико да је у лепоти превазилазила све 
жене; њено је име било Тамара, и имала је исту мајку с Авесаломом. До- 
годило се, међутим, да се Амнон, Давидов најстарији син, у њу заљубио, и 
не бивајући у стању да оствари своју пожуду због њене невиности и над- 
зора под којим се налазила, он се нађе потпуно ван себе од жеље, штави- 
ше, његова му жудња поче тако изједати тело да стаде мршавити, а и кожа 
му поче мењати боју. Он је, међутим, имао једног пријатеља и рођака, по 
имену Јенадав, који је у Амнону препознао ту скривану страст, будући да 
је био ванредно уман човек, велике виспрености. Када је, дакле, Јенадав 
видео да Амноново тело свакога јутра није онакво какво би морало би- 
ти, он дође до њега и затражи да му младић каже који је томе узрок, уз то 
му одмах рекавши како нагађа да то стање происходи из љубавне страс- 
ти. Тако је Амнон признао наклоност коју је осећао према својој сестри 
са којом је имао истог оца. Чувши то, Јенадав га посаветова којим би до- 
мишљатим начином могао удовољити својим жељама; убеди га, наиме, 
да се тобоже начини болесним, те му рече да потом, када његов отац буде 
дошао да га посети, овога умоли за дозволу да сестра може доћи и припо- 
магати му у оздрављењу, јер да ће, уколико тако буде урађено, њему бити 
боље и моћи ће се брже опоравити од своје болести. И тако Амнон леже у 
кревет претварајући се да је болестан, онако како га је Јенадав саветовао. 
А када му дође отац, распитујући се како му је, младић га замоли да му по- 
шаље сестру, на шта Давид одмах изда наређење Тамари да дође до брата; 
а када се она појави, Амном је замоли да му направи колаче и испече их 
у пећници, те да то све учини својим рукама зато што ће му они боље чи- 
нити уколико их прими из њених руку. Девојка, тако, поклече пред погле- 
дом свог брата, и направи му колаче које испече у пећи, те му их донесе; 
али их он у тај час не хтеде пробати, већ даде налог слугама да се сви који 
ту беху удаље из његове собе, стога што је намеран да се одмори од вреве 
и узнемиравања. Па чим заповеђено беше извршено, он затражи од своје 
сестре да му донесе вечеру у унутрашњу одају; а када она дође, он је задр- 
жа уз себе те је поче наговарати да легне с њим, на шта девојка узвикну, 
рекавши: „Не, брате, немој ме силити, и немој бити толико зао да прекр- 
шиш законе и доведеш себе до највеће пометености. Обуздај своју непра- 
вичну и нечисту пожуду, од које наш дом неће снаћи ништа друго до ос- 
рамоћења и немилости.“ Такође га посаветова да говори с оцем о ономе 
што осећа, јер ће му он свакако дозволити [да је ожени]. Она је овако го- 
ворила, желећи да тренутно избегне братовљеву насилну страст. Али јој 
он не допусти да узмакне, већ, горећи од жудње и заслепљен жестином 

своје страсти, он је силом обљуби. Али чим је Амнон задовољио своју по- 
жуду, он истог часа омрзе сестру и стаде јој упућивати речи прекора, на- 
ложивши јој да се подигне и удаљи. А када она рече да је то још увредљи- 
вије понашање од претходног уколико јој, сад када ју је силовао, не допус- 
ти да остане с њим до вечери, већ јој налаже да иде за видела када се мо- 
же срести с људима који ће постати сведоци њене срамоте — он заповеди 
свом слузи да је избаци из куће. Тамара је била дубоко огорчена повредом 
и насиљем који су јој нанесени, те искида своју лабаву горњу хаљину (јер 
су девице у старо доба. носиле такве хаљине привезане око руку и пуште- 
не до ножних зглавака, како се не би виделе доње хаљине) и посу се пепе- 
лом по глави, па изиђе усред града, плачући и наричући због насиља којем 
је била изложена. Ту је, међутим, срете њен брат Авесалом, који је упита 
каква ју је жалосна ствар задесила те је у таквом стању; а када му она рече 
каква јој је увреда нанесена, он је утеши, и затражи од ње да остане мирна 
и све прими стрпљиво, те да то што ју је брат изложио разврату не про- 
цењује као увреду. Тако она попусти пред његовим саветом, те престаде 
плакати и откривати мноштву минуло силовање; па задуго настави живе- 
ти као удовица са својим братом Авесаломом. 

2) Када је Давид сазнао шта се догодило, нађе се озлојеђеним Амноно- 
вим поступцима; али будући да је према њему гајио нарочиту наклоност 
стога што овај беше његов најстарији син, он се присили да га не казни; 
али је зато Авесалом мотрио на погодну прилику да се освети за овај зло- 
чин, ради кога је брата неумољиво замрзео. И онда, када је минула и друга 
година након што је окончано насиље над његовом сестром, а Авесалом 
требало да пође да стриже властите овце у Валазору, који је град у поседу 
племена Ефраимовог, он замоли оца и браћу да дођу на гозбу код њега; а 
када се Давид извини, не желећи да сину буде на терету, Авесалом свејед- 
но затражи да му ипак пошаље браћу, што овај и учини. Тада Авесалом 
наложи својим слугама да када буду видели Амнона пометеног и поспа- 
ног од вина, а он, Авесалом, им буде дао знак, приђу и не стрепећи ни од 
кога убију Амнона. 

3) Ово се и догоди јер слуге учинише што им је заповеђено, а остала 
браћа беху запрепашћена и узрујана јер се уплашише за себе, те се истог 
трена нађоше на коњима и одјахаше право своме оцу; али их је неко пре- 
духитрио, већ стигавши да дојави Давиду како су му, наводно, сви синови 
побијени Авесаломовом руком; због тога Давид посрну под неизмерном 
тугом: јер изгледаше да је наједном усмрћено толико његових синова и то 
од стране њиховог рођеног брата; и управо то сазнање, да их је побио не- 
ко најрођенији, још силније увећа његову жалост за њима. Тако се он и не 
упита који је разлог тог покоља, нити се стрпи да чује ма шта више, што је 
ипак било разумно да учини када му је већ тако велика, и управо због так- 
ве величине невероватна, несрећа припала: јер он искида одећу са себе и 
баци се на под, те на тај начин поче оплакивати губитак свих својих сино- 
ва, и то једнако оних који су, како је обавештен, убијени, и оног који их је 
убио. Али Јонадав, син његовог брата Сема, увери га да се не одаје толикој 
тузи, јер што се тиче остатка његових синова он не верује да су убијени, 

будући да не види разлога за такву сумњу, али да другачије стоје ствари 
са Амноном јер није немогуће да се Авесалом одважио да га убије због ув- 
реде коју је нанео Тамари. У међувремену, велика бука од наиласка коња, 
и метеж од неколицине људи који нахрупише, одврати Давидову пажњу 
к њима: то беху краљеви синови који су побегли са гозбе. Тако их њихов 
отац срете док још беху потресени и ожалошћени, па и сам подели жа- 
лост с њима; али је уистину било више него што је очекивао то што је по- 
ново видео те своје синове, будући да је мало пре тога чуо да су пострада- 
ли. Ипак, сузе се леваху на обе стране: браћа су оплакивалаубијеног бра- 
та, а отац сина. А Авесалом одбеже у Гесур к своме деди са мајчине стране, 
који је био краљ те земље, те је код њега остао пуне три године. 

4) Али је Давид имао план да пошаље по Авесалома и то не зато да би 
овај био кажњен, већ да би могли живети заједно, јер је силина Давидо- 
вог гнева јењала с проласком времена. Заправо је Јоав, заповедник њего- 
вог оружаног људства, био тај који га је углавном наговорио да уради та- 
ко — Јоав је, наиме, поткупио једну обичну жену опхрвану старошћу да 
оде до краља у жалобној одећи, која му је рекла да су двојица њених си- 
нова имала међусобне грубе несугласице, те да је у наставку тих трвења 
дошло до отвореног сукоба, у којем је један био посечен руком другога, и 
преминуо; сада је жена тражила од Давида да посредује у том случају, и да 
јој учини услугу којом би њен преостали син био спасен од насиља рођа- 
ка који биху веома ревносни у одлуци да га убију, а она сама више не би 
била лишена наде да ће јој у њеним позним годинама син бити потпора 
и утеха; јер ако краљ спречи ово убиство њеног сина од стране оних који 
жарко желе да га почине, биће то услуга коју само Давид може да удели, 
будући да се рођаци неће другачије уздржати од своје намере осим због 
страха од краља. А када је он дао пристанак на то што га је жена молила, 
она му овако одговори: „Дугујем ти захвалност за доброћудност којом са- 
жаљеваш моју старост, и спречаваш губитак мог јединог преосталог де- 
тета; али да би ме уверио у ову своју љубазност, буди ти први који ће се 
помирити са својим властитим сином, и прекини се срдити на њега; јер 
како ћу се ја заиста уверити да ћеш ми уистину уделити ову милост, док 
ти и сам устрајаваш на сличан се начин одајући гневу према свом власти- 
том сину? Јер је будаласта ствар тврдоглаво додавати другога своме већ 
мртвом сину, док за усмрћење нечијег туђег сина ти не дајеш свој приста- 
нак.“ И сада краљ увиде да је ова измишљена прича заправо наговор по- 
текао од Јоава, и да је посве његово лукавство; а када, испитавши старицу, 
непобитно стиже до уверења да је заиста тако, он позва Јоава и рече му 
да је задобио оно што је тражио стога што је и он сам слично расуђивао; 
те му тако наложи да доведе Авесалома натраг, јер да сада више на њега 
није огорчен, већ је прекинуо с љутњом. Чувши то, Јоав се поклони пред 
краљем и бодро прими његове речи, те истог часа пође у Гесуру, одакле 
поведе Авесалома са собом, те се обојица вратише у Јерусалим. 

5) Ипак, краљ је претходно послао умирујућу поруку свом сину коме 
поручи да се по доласку одмори у својој властитој кући, јер краљ још увек 
није сматрао да је у стању прикладном њиховом сусрету. Сходно овоме, 

послушавши очеву заповест, Авесалом избегну да се појави у његовом 
присуству, и задовољи се знацима поштовања указаним му преко њего- 
ве властите породице. Његова лепота, пак, уопште није била умањена би- 
ло теретом несрећа под којим се налазио, било изостајањем оне неге која 
је примерена краљевом сину, јер је Авесалом још увек превазилазио све 
људе висином свог тела, и изгледао привлачније [у лепоти лика и поја- 
ве] од оних који су најраскошније живели. И заиста, таква беше дебљина 
власи његове косе, да се само с великом тешкоћом могла шишати сваких 
осам дана, а ова је коса свеукупно тежила две стотине шекела 89 . Авесалом 
је живео у Јерусалиму две године, и постао отац тројице синова и једне 
кћери, која је била ванредно лепа и коју је касније за жену узео Ровоам, 
син Соломонов, те је са њом добио сина по имену Авијам. У међувремену 
је Авесалом послао поруку Јоаву, и од њега затражио да оца посве умири 
гледе односа према њему, као и да га умоли за пристанак да дође до ње- 
га и са њим разговара. Али када Јоав одби да тако учини, Авесалом посла 
неке од својих властитих слугу да запале ватру на пољу које је припадало 
Јоаву, што овај схвати те одмах дође до Авесалома и извини му се за прет- 
ходно одбијање да му удовољи, али га и упита зашто је тако поступио. На 
ово Авесалом одговори: „Ја сам измислио ово лукавство да бих те довео 
до нас јер ти ниси марио да извршиш налог који сам ти поставио, а који 
беше тај да ме помириш с оцем; и ја те заиста молим, сада када си овде, да 
посве умириш оца у односу према мени, будући да овај свој долазак овде 
процењујем као мучнији него пређашње прогонство све док се продужа- 
ва гнев мога оца.“ Овиме је Јоав био наговорен, те се сажали на несрећу 
у којој се налазио Авесалом, и постаде његов посредник код краља. А на- 
кон што је потом Јоав разговарао с Давидом, он ускоро донесе Авесалому 
изразе таквог пријатељског држања Давидовог, да је овај одмах послао по 
сина да га посети; а када се Авесалом пред краљем стропошта ничице на 
тле, и замоли за опроштај његових увреда, краљ га подиже, и обећа му да 
ће заборавити оно што је претходно учињено. 


ПОГЛАВЉЕ ДЕВЕТО 

О АВЕСАЛОМОВОЈ ПОБУНИ ПРОТИВ ДАВИДА И О АХИТОФЕЛУ И 
ХУСАЈУ; КАО И О СИВИ И СИМЕЈУ, И О ТОМЕ КАКО СЕ АХИТОФЕЛ 

ОБЕСИО 

1) Захваљујући успеху код краља Авесалом се снабдео великим бројем 
коња и бојних кола, и то у веома кратком року. Поврх тога имао је увек пе- 
десет штитоноша са собом, и долазио је рано свакога дана у краљеву па- 
лату и говорио оно што беше мило онима који су тражили правду и из- 
губили своје парнице, као да се то догађало услед потребе за добрим са- 
ветницима око краља, или можда стога што су судије погрешиле доно- 
сећи неправичне пресуде, због чега је Авесалом постепено стекао непо- 
дељену наклоност људи. Говорио им је да када би њему била поверена так- 

ва власт, он би свакако делио правду на најнепристраснији начин. Када је 
себе учинио тако омиљеним међу народом, помислио је да је већ стекао 
и наклоност војске која је народ обезбеђивала; па када је прошло четири 
године од очевог помирења с њиме, он дође до Давида, и замоли га да оде 
у Хеврон и принесе жртву Богу, јер му се на то заветовао када је побегао 
из земље. Па када Давид услиши овај његов захтев, он сместа пође тамо, 
и велико мноштво се покрете заједно с њим, јер је он и послао по велики 
број људи да тако учини. 

2) Међу њима пође и Ахитофел Гилонит, Давидов саветник, као и две 
стотине људи из Јерусалима који нису знали за Авесаломове стварне на- 
мере, већ су послани да присуствују приношењу жртве. Тако Авесалом од 
стране свих ових би [изван Јерусалима] проглашен за краља, а то управо 
беше оно што је желео постићи овим лукавством. Чим су ове вести стиг- 
ле до Давида, и он био у потпуности обавештен о ономе што уопште није 
очекивао од свог сина, он се уплаши пред овим безбожним и дрским по- 
духватом, чудећи се како је Авесалом одмакао тако далеко од сећања на 
опроштену увреду, да се могао подухватити још горег и гнуснијег преду- 
зећа; да, прво, лиши Давида краљевства које му је Бог дао; и, друго, да уз- 
ме живот свог властитог оца. Он се отуда реши да побегне у делове земље 
с друге стране Јордана, те тако позва своје најприсније пријатеље и пре- 
несе им све што је чуо о махнитости свога сина. Он сам се повери Богу, 
препустивши му да Он пресуди између свих њихових поступака, па ос- 
тави бригу о својој краљевској палати својим иночама којих беше десет, 
па потом напусти Јерусалим, бивајући својевољно праћен остатком ору- 
жаног људства, који журно пођоше с њим, а посебно оних шест стотина 
људи који бехууз његајош од његовог првог бекствау данима Саула. Али 
он наговори Авијатара и Садока, првосвештенике, који су већ решили да 
пођу с њим, као и све Левите којима је био поверен Ковчег савеза, да ипак 
остану, надајући се да ће га Бог ослободити и без њихове сеобе, али им на- 
ложи да га тајно обавештавају како се одвијају ствари, при чему је њихове 
синове, Ахимаса, сина Садоковог, и Јонатана, сина Авијатаровог, наиме- 
новао за верне и савесне извршиоце у свим пословима извештавања; али 
је Итај Гитрит пошао с њим не марећи да ли му Давид то допушта или не 
будући да га је овај наговарао да остане, због чега се краљ најпосле показа 
још пријатељскији према њему. Али када се он босоног попе на Маслино- 
ву гору, и сви који су га пратили беху у сузама, рекоше му да је Ахитофел 
са Авесаломом, и на његовој страни. То што сада чу додатно појача њего- 
ву жалост, и он жарко замоли Бога да растави ум Авесаломов од Ахито- 
фела, јер се бојао да ће га овај убедити да послуша његов опаки савет, јер 
је Ахитофел био изузетно разложан човек, и веома оштровид у сагледа- 
вању онога што је требало чинити у своју корист. Када се Давид доможе 
врха планине, он обухвати погледом град и помоли се Богу с обиљем су- 
за, као да је већ изгубио своје краљевство, а управо у том часу и на том 
месту срете га један његов одани пријатељ, по имену Хусај. Када га Давид 
виде како хода у поцепаној одећи и главе посуте пепелом, обузетог јади- 
ковањем због промене стања у држави, краљ га утеши и ободри да преки- 

не са жалошћу; штавише, напослетку га замоли да пође натраг Авесало- 
му и да се учини као да је његов присташа, те да похвата његове најтајније 
намере, и да противречи саветима Ахитофеловим — а све то јер он, Хусај, 
не може учинити краљу толико добра бивајући с њим, колико може бора- 
већи код Авесалома. Тако ове Давидове речи надвладаше Хусајеву жалост 
и жељу да остане уз краља, те га овај напусти и стиже у Јерусалим где се и 
сам Авесалом нешто касније појави. 

3) Када је Давид мало поодмакао, он срете Сиву, слугу Мефивостаје- 
вог (којег је био послао да се стара о поседима што их је дао овом сину Јо- 
натановом и унуку Сауловом), са паром магараца, оптерећених намир- 
ницама, и Сива пожеле да краљ од ових узме онолико колико је потреб- 
но њему и његовим пратиоцима. А када га Давид упита где је оставио 
Мефивостаја, Сива рече да га је оставио у Јерусалиму у очекивању да бу- 
де изабран за краља у текућој пометњи, сећајући се добробити које је на- 
роду јерусалимском поклањао Саул. Ову вест Давид прими са великом 
озлојеђеношћу, и одмах даде Сиви све што је претходно уделио Мефи- 
востају, јер одлучи да је много примереније да Сива овим располаже него 
други; и овоме се Сива силно узрадова. 

4) Када Давид стиже до места званог Ваурим, ту срете једног Сауло- 
вог рођака, чије име беше Симеј, и који се поче бацати на њега камењем, 
узвикујући погрдне речи; па како краљеви пријатељи окружише Дави- 
да да би га заштитили, Симеј још више устраја у погрдама, и назва краља 
крвником и виновником свих могућих несрећа. Такође га позва да на- 
пусти земљу као нечист и проклет; па још и захвали Богу што га је ли- 
шио краљевства, кажњавајући га за увреде које је починио свом господа- 
ру [Саулу], и то користећи његовог властитог сина. Али када већ сви беху 
раздражени против тог човека, а посебно Ависај који науми да убије Си- 
меја, Давид задржа његов бес. „Не придружујмо", рече он, „још једну све- 
жу несрећу онима које већ трпимо, јер се ја заиста ни најмање не обази- 
рем на овог пса који лаје на мене: ја сам се потчинио Богу, по чијем се до- 
пуштењу овај човек овако дивље опходи према мени; и нема ничег чудног 
у томе да сам обавезан да претрпим ове погрде од њега, када сам дожи- 
вео сличне од свог властитог безбожног сина; али ће можда Бог имати са- 
жаљења над нама, и ако то буде Његова воља, ми ћемо непријатеље над- 
владати.“ Тако он оде својим путем не замајавајући се Симејом, који пође 
другом страном планине, добацујући обиље погрдних речи. А након што 
Давид стиже до Јордана, он допусти онима који беху с њим да се освеже, 
јер беху исцрпљени. 

5) Када Авесалом и његов саветник Ахитофел стигоше у Јерусалим 
заједно са свим народом, Давидов пријатељ Хусај дође к њима; и овај 
указа најдубље поштовање Авесалому, при том му пожелевши да њего- 
во краљевство потраје дуго времена и продужи се кроз сва потоња доба. 
Али када га Авесалом упита: „Како је дошло до овога да ти, који си био 
толико присан пријатељ мог оца, и показивао му се одан у свим стварима, 
ниси сада с њиме, већ си га напустио и дошао к мени?“ Хусајев одговор 
беше веома умесан и обазрив, јер он рече: „Дужни смо да пратимо Бога и 

народно мноштво; па док су ови, мој господару, с тобом, умесно је да их 
и ја у томе следим, јер си ти примио краљевство од Бога. Ја ћу отуда, ако 
ме удостојиш поверењем, бити и твој пријатељ, и показати исту оданост 
и предусретљивост према теби, за које знаш да сам их показивао према 
твом оцу. Осим тога, нема ни најмањег разлога за незадовољство текућим 
приликама, јер краљевство није пренесено другоме, већ је још увек оста- 
ло у истој породици, након што га је син преузео од свог оца.“ Овај говор 
убеди Авесалома, који је претходно сумњао у Хусаја. Он затим позва Ахи- 
тофела и с њим се посаветова шта му је надаље чинити, а овај га наговори 
да пође до краљевих милосница и легне с њима; јер, рече, „овим ће посту- 
пком народ поверовати да је твој однос према оцу непомирљив, те ће се 
отуда са већом ревношћу борити против Давида, јер су се раније бојали 
показивања отвореног непријатељства према њему због очекивања да ће- 
те се ви помирити." Авесалом остаде убеђен овим саветом, па заповеди 
својим слугама да подигну шатор на врху краљевске палате, на очиглед 
народу, па затим пође тамо и леже са очевим иночама. Ово се, дакле, до- 
годило према пророчанству Натановом, јер је он Давиду прорекао и ука- 
зао да ће његов син подићи побуну против њега. 

6) Када је овако извршио оно што га је саветовао Ахитофел, Авесалом 
и други пут затражи његов савет, овог пута поводом вођења рата против 
Давида. Али му на ово Ахитофел само затражи да му додели десет хиља- 
да изабраних људи, и обећа да ће му убити оца и потом безбедно вратити 
војнике; и још рече да ће му краљевање бити осигурано само ако Давид 
буде усмрћен. Авесалом је био задовољан овим саветом, али позва још и 
Хусаја, Давидовог пријатеља (јер га је заиста тако и називао); па, обавес- 
тивши га о Ахитофеловом плану, он даље упита које је његово мишљење 
о том питању. Хусај, пак, беше свестан да ће, уколико Ахитофелов савет 
буде остварен, Давид бити у опасности од заробљавања или убиства; сто- 
га он покуша да наметне супротно мишљење, и рече: „Ти ниси неупознат, 
о краљу, са вредношћу твог оца и оних који су сада с њим; знаш да су они 
водили многе ратове и увек се враћали с победом — тако он и сада ве- 
роватно борави у логору — јер је веома умешан у ратним лукавствима и 
предвиђању обманљивих трикова својих непријатеља; стога ће он с вече- 
ри напустити своје војнике, па ће се или сакрити у каквој долини, или ће 
поставити заседу на каквој стени; па када наша војска буде повела битку, 
његови ће се војници мало повући, али ће нас потом поново напасти, ох- 
рабрени краљевом близином; а у међувремену ће се твој отац сам пока- 
зати изненадно у јеку битке, уносећи нову смелост у своје властито људ- 
ство када се оно нађе у опасности, а до пренеражености доводећи твоје 
присталице. Размотри, дакле, мој савет, и размисли о њему, па ако не мо- 
жеш другачије до да га препознаш као најбољег, тада одбаци мишљење 
Ахитофелово. Пошаљи поруку широм читаве земље Јевреја, и нареди им 
да дођу у борбу против твог оца; а ти сам преузми војску, и сам буди за- 
поведник у овом рату, и немој поверавати његово вођење другоме; та- 
да очекуј да ћеш га с лакоћом поразити, када се отворено суочиш с неко- 
лицином његових присташа, а ти сам будеш имао много десетина хиља- 

да бораца, који ће бити жељни да ти покажу своју ревност и готовост. А 
ако се твој отац буде затворио у неком граду и спремио да подноси опса- 
ду, ми ћемо разорити тај град ратним направама и поткопавањем зиди- 
на.“ Када Хусај ово изговори, он задоби предност над Ахитофелом, јер 
његово мишљење превлада код Авесалома; па ипак, не беше нико други 
до Бог онај који је учинио да се Хусајев савет учини најбољим у Авесало- 
мовом уму. 

7) Тако Хусај похита до првосвештеника Садока и Авијатара, и прене- 
се им мишљење Ахитофелово и своје властито, као и одлуку која је доне- 
сена о поступању у складу са овим потоњим. Он их зато позва да пошаљу 
поруку Давиду, и обавесте га о саветима који су прихваћени; и да, надаље, 
затраже од њега да брзо пређе преко Јордана да не би његов син променио 
мишљење, и похитао да га гони и тако га спречи да умакне пре него што 
се домогне безбедности. Првосвештеници, пак, понајпре беху сакрили 
своје синове на одговарајућем месту изван града, како би ови могли одне- 
ти Давиду вести о ономе што је утаначено. Сходно томе, они сада к њима 
послаше једну слушкињу од поверења, како би им однела вести о Авеса- 
ломовом саветовању и заповедила да исто доставе Давиду највећом мо- 
гућом брзином. Примивши обавести, синови првосвештеника нису окле- 
вали, већ одмах кретоше носећи налоге својих очева стога што беху пос- 
већени и одани извршиоци, па судећи да су брзина и одлучност најбољи 
знаци верне службе, они похиташе да се сретну с Давидом. Али их један 
коњаник виде када беху два фурлонга од града и о њима обавести Авеса- 
лома, који сместа посла људе да их заробе; али када синови свештеника 
спазише ово, они скретоше с пута и упутише се ка једном селу по имену 
Ваурим; тамо они затражише од неке жене да их сакрије и омогући им из- 
бављење. Она их послуша, те уз помоћ ужета спусти младиће у бунар, па 
постави вунене гужве преко њих; а када они који су их гонили дођоше до 
ње и упиташе је да ли их је видела, она не одрече да их је сусрела, јер да су 
они чак и остали код ње неко време, али да су, како рече, потом отишли 
својим путем; па им још и прорече да ће их, уколико их буду непосредно 
следили, сигурно ухватити; али када их ни после дугог гоњења ипак ни- 
су успели да сустигну, они се вратише назад у град. Видевши да су се љу- 
ди из потере вратили одакле су и пошли, и да више нема места страху да 
ће младићи бити ухваћени, жена их извуче ужетом, и затражи да наста- 
ве путовање, што они иучинише, при чемуупотребише сву својуревност 
да би пут привели крају, те стигли до Давида и прецизно га обавестили о 
свим саветима датим Авесалому. Саслушавши све, Давид заповеди онима 
који беху с њим да током ноћи прегазе Јордан, и то сместа, прекинувши 
свако оклевање. 

8) Али Ахитофел, после одбацивања његовог савета, уседе на магарца 
и одјаха до своје властите земље Гилон, па, позвавши сву своју породицу 
на скуп, он им тачно пренесе какав је савет дао Авесалому, али будући да 
овај њиме није био убеђен, Ахитофел рече да ће Авесалом очигледно по- 
страдати, и то у не тако дугом времену, те да ће га Давид савладати и по- 
вратити своје краљевство. Због таквог расплета Ахитофел рече да је боље 

да он самом себи одузме живот слободном вољом и достојанствено, него 
да буде изложен Давидовој казни стога што је радио против њега и сас- 
вим на страни Авесалома. Након што им је ово изговорио, он пође до 
најскривеније собе у својој кући, и тамо се обеси. Такав је, дакле, био крај 
Ахитофела који је самом себи пресудио. А када га његови рођаци скино- 
ше с конопца, побринуше се за његову сахрану. Што се тиче Давида, он 
је, као што смо рекли, прешао Јордан и стигао до Маханајима, у сваком 
погледу красног и снажног града; а сви га угледни људи земље примише 
с великим задовољством, једнако због стида што је био присиљен да по- 
бегне [из Јерусалима], и због поштовања што су га према њему гајили док 
је још живео у благостању. Ови прваци Маханајима беху Варзелај Галаћа- 
нин, и Сифар, владар међу Амонитима, као и Махир, главни управитељ 
Галада. Сви га они опремише обиљем потрепштина и за њега и његове 
пратиоце, толико да овима више није требало ни постеља ни прекривача 
за њих, нити векни хлеба а ни вина; штавише, они им допремише и много 
стоке за клање, као и свега потребног за окрепљење када су бивали исцр- 
пљени, заједно са обиљем других ствари неопходних за живот. 


ПОГЛАВЉЕ ДЕСЕТО 

КАКО ЈЕ АВЕСАЛОМ, НАКОН ШТО ЈЕ ПОРАЖЕН, БИО УХВАЋЕН НА 
ДРВЕТУ У КОЈЕМ МУ СЕ УПЛЕЛА КОСА, И ПОТОМ УБИЈЕН 

1) Такво је било стање Давида и његових следбеника; али је Авесалом 
сабрао велику војску Јевреја како би се супротставио свом оцу, те је на- 
покон и сам прешао реку Јордан, и улогорио се недалеко од Маханајима, 
у земљи Галаћана, наименовавши Амасу за главног заповедника свег људ- 
ства, уместо свог рођака Јоава. Отац овог Амаса био је Итра а мајка Ави- 
геја: она и Серуја, мајка Јоавова, биле су Давидове сестре. Али када Давид 
преброја своје следбенике, и нађе да их има око четири хиљаде, он се ре- 
ши да не оклева чекајући да га Авесалом нападне, већ постави над људ- 
ством старешине хиљада и стотина, а целу војску подели на три дела, од 
којих је један поверио Јоаву, други Ависају, Јоавовом брату, а трећи Итају, 
свом пријатељу и сараднику који је дошао из града Гата; а када се показа 
жељан да се и сам бори међу њима, његови му пријатељи то не допусти- 
ше, а ово њихово одбијање било је засновано на веома мудрим разлозима: 
„Јер“, рекоше, „уколико будемо побеђени док је Давид с нама, изгубиће- 
мо све добре наде да се можемо повратити; али уколико буде поражен са- 
мо један део наше војске, преостали му се делови могу вратити, и тако се 
припремити већа сила, док ће непријатељ природно претпоставити да он 
има и другу војску са собом.“ Давид је био задовољан овим њиховим са- 
ветом, те реши да сам остане у Маханајиму. И тако, шаљући своје прија- 
теље и заповеднике у битку, он затражи од њих да покажу сву могућу рев- 
ност и оданост, и да имају на уму какве су све добробити примили од ње- 
га, које, ако и нису биле одвише велике, ипак нису биле ни сасвим безна- 

чајне. И још их замоли да поштеде младог Авесалома, да не би нека не- 
срећа задесила и њега, Давида, када би овај био убијен; и с тим речима он 
посла своју војску у битку, и пожеле им победу. 

2) Тада Јоав постави своју војску у борбени поредак наспрам неприја- 
теља у Великој равници, на месту где је имао шуму иза себе, а Авесалом 
је такође довео војску у поље насупрот њему. По започињању битке обе 
стране изведоше велика дела снаге и смелости; једна се страна излагала 
највећим опасностима, и уз сву расположиву ревност, како би Давид мо- 
гао повратити своје краљевство; али ни друга страна ни у чему није зао- 
стај'ала, било у чињењу или у подношењу, како Авесалом не би био лишен 
тог истог краљевства и био кажњен од стране оца за свој безочан поку- 
шај преврата. Осим тога, они који беху бројнији водили су рачуна да не 
буду поражени од оне неколицине која је била са Јоавом и другим запо- 
ведницима, јер би то била још и већа срамота по њих, док су се, томе на- 
супрот, Давидови војници срчано борили да надвладају тако много десе- 
тина хиљада што их је непријатељ имао са собом. Напослетку, Давидови 
људи ипак изађоше као победници, будући надмоћнији у личној снази и 
вештини ратовања, те се тако упустише и у гоњење преосталих неприја- 
теља који бежаху кроз шуме и долине. Неке од ових узеше као заробље- 
нике, друге убише, те се догоди да их је тог дана пало око двадесет хиља- 
да, и то мање у борби а више у бекству. Али су Давидови људи с посебном 
жестином јурили Авесалома, јер је он био лако препознатљив по својој 
висини и лепоти. И он сам је био веома уплашен да га се непријатељи не 
домогну, те је стога узјахао краљеву мулу и побегао; али како је био но- 
шен с великом силином и у брзом покрету као да му је тело сасвим лага- 
но, он уплете косу у велике гране квргавог дрвећа које се ширило на све 
стране, и тамо се обеси на потпуно изненађујућ начин; а што се тиче ње- 
гове животиње она настави даље веома окретно, као да јој господар још 
увек седи на леђима; али он, висећи у ваздуху међу грањем, беше ухваћен 
од стране непријатеља. Када је један од Давидових војника видео Авеса- 
ломов удес, он о томе обавести Јоава, а када му заповедник рече да ће му 
дати педесет шекела уколико нациља и устрели Авесалома, овај му одго- 
вори: „Не бих убио сина свог господара и кад бисте ми дали хиљаду ше- 
кела, посебно зато што смо сви могли чути да је он затражио да тај млади 
човек буде поштеђен." Али му Јоав наложи да му покаже место на којем 
је видео да виси Авесалом, па када га овај показа, Јоав га погоди у срце и 
на месту уби, а његове штитоноше стадоше око дрвета, па скидоше мрт- 
во тело које потом бацише у велики јаз изван видокруга и набацаше го- 
милу камења на њега све док јама није била сасвим испуњена, достижући 
једнако изглед и величину какве гробнице. Тада Јоав огласи повлачење и 
опозва војнике од даљег гоњења непријатељске војске, како би поштедео 
своје сународнике. 

3) Авесалом је за себе био подигао мермерни стуб у Краљевом долу, 
два фурлонга удаљен од Јерусалима, који је назвао Авесаломовом главом, 
рекавши да ће, уколико му и деца буду убијена, бар његово име остати на 
том стубу; он је имао три сина и кћер која се, као што смо рекли, звала 

Тамара, и која је, након што се удала за Давидовог унука Ровоама, роди- 
ла сина по имену Авијам, који је наследио краљевство свог оца; али ћемо 
о овоме говорити у делу ових наших приповести који ће томе бити при- 
меренији. После, пак, смрти Авесаломове, народ се разиђе и сваки је по- 
шао својој кући. 

4) Али се догодило да је Ахимас, син првосвештеника Садока, дошао 
до Јоава и затражио допуштење да може отићи до Давида и јавити му о 
победи, те му донети добре вести да му је Бог подарио своју помоћ и на- 
клоност провиђења. Ипак, Јоав није удовољио његовом захтеву, већ му 
рече: „Зар ћеш ти, који си увек био гласник добрих вести, сада поћи и 
упознати краља са синовљевом смрћу?“ Те тако затражи да Ахимас од на- 
мере одустане. Затим позва Кусија, и њему повери исти задатак, да прене- 
се краљу оно што је видео. Али када после одласка овога Ахимас поново 
затражи да и он буде тај који ће отићи као гласник, уверивши Јоава да ће 
пренети само оно што се односи на победу а не и на Авесаломову поги- 
бију, Јоав му дозволи да пође до Давида. Он крете путем пречим од оног 
којим се други гласник упутио, а којег нико други није знао, те стиже до 
Давида пре Кусија. И како је Давид седео између капија 90 , изгледајући на- 
илазак некога ко ће доћи из битке и саопштити му како је она текла, је- 
дан од осматрача виде Ахимаса како трчи, и пре но што је могао разабра- 
ти ко је тај, дојави Давиду да је видео неког ко му долази, а који показује 
да је благовесник. Мало потом, међутим, осматрач га обавести да долази 
и други гласник, на шта краљ одговори да и овај мора бити гласник добра; 
но утом је осматрач препознао Ахимаса који беше веома близу, те пренесе 
краљу да је то син првосвештеника Садока који трком долази. Овиме Да- 
вид беше веома задовољан, јер рече да је он гласник добрих вести, и доно- 
си му такве новости из битке какве он и прижељкује да чује. 

5) Још док је краљ ово изговарао, појави се Ахимас и дубоко се покло- 
ни, а када га краљ упита о бици, он рече да му доноси добре вести о побе- 
ди и поново задобијеној власти. А када краљ даље упита шта му има рећи 
о његовом сину, он рече да је нагло пошао чим је непријатељ поражен, али 
да је чуо велику грају од оних који су гонили Авесалома, и да више није 
стигао сазнати, због журбе којом је похитао када га је Јоав послао да оба- 
вести краља о победи. Али када и Куси потом пристиже и указа дубоко 
поштовање краљу, овај и њега упита о сину, и доби одговор: „Иста судби- 
на која је задесила твоје непријатеље припала је и Авесалому.“ Ове речи 
нису допустиле било краљу било његовим војницима да се веселе победи, 
иако је она била одиста велика; већ се Давид попе до највишег дела гра- 
да, и стаде нарицати за својим сином, ударајући се у груди и чупајући ко- 
се, мучећи се на сваки начин, и вичући: „О, сине мој! Волео бих да сам и 
сам умро, и с тобом довршио своје дане!“ јер је по природи био нежних 
осећања, а посебно је носио дубоко саосећање за овог свог сина. Али ка- 
да војска и Јоав чуше да краљ тугује за Авесаломом, осећали су се одвише 
посрамљеним да уђу у град попут победника, већ се појавише погружени, 
у сузама, као да су потучени. Па док се краљ покривао и жалобно оплаки- 
вао сина, Јоав дође до њега и утеши га, рекавши: „О, мој краљевски гос- 

подару, ти ниси свестан какву љагу на себе бацаш овиме што чиниш, јер 
изгледаш као да мрзиш оне који те воле и који су због тебе прошли кроз 
опасности, да мрзиш и себе и своју породицу, а да волиш оне који беху 
твоји најљући непријатељи, и да желиш да се придружиш онима којих ви- 
ше нема и који су правично усмрћени; јер да је Авесалом задобио победу, 
и чврсто се устоличио у краљевској власти, ниједан од нас не би остао у 
животу, већ бисмо сви, почевши од тебе и твоје деце, бедно пострадали, 
а непријатељи наши ни сузу не би пустили већ би се веселили, казнивши 
чак и оне који би се сажалили над нашим несрећама. А ти се, ево, не сти- 
диш да чиниш овако у случају свог најгорег непријатеља који се, упркос 
томе што ти је син, показао тако на смрт злобив према теби. Остави се, 
онда, свог неразумног жаловања, па изиђи да те виде твоји војници, и уз- 
врати им хвалом на ревност коју су показали борећи се за тебе; јер ћу ја 
лично колико данас убедити народ да те напусти и краљевство пода дру- 
гоме, уколико наставиш да се овако понашаш; и тако ћу учинити да за- 
иста имаш рашта горко жалити и туговати.“ Ове Јоавове речи учинише 
да краљ престане нарицати, јер га доведоше до увиђања свога положаја. 
Те тако Давид промени одећу и показа се изгледом присталим да буде 
виђен од стране мноштва, па седе крај капија, што се разгласи међу људи- 
ма, те сви заједно дотрчаше до њега и поздравише га. И тако је, дакле, би- 
ло окончано тренутно стање Давидових послова. 


ПОГЛАВЉЕ ЈЕДАНАЕСТО 

КАКО СЕ ДАВИД, НАКОН ШТО ЈЕ ПОВРАТИО СВОЈЕ КРАЉЕВСТВО, 
ПОМИРИО СА СИМЕЈОМ И СИВОМ, И ПОКАЗАО ВЕЛИКУ НАКЛО- 
НОСТ ПРЕМА ВАРЗИЛАЈУ; И КАКО ЈЕ, ПОВОДОМ ДИЗАЊА ПОБУ- 
НЕ, УЧИНИО АМАСУ ЗАПОВЕДНИКОМ ЊЕГОВОГ ЉУДСТВА, КАКО 
БИ ГОНИО СЕВУ; АЛИ ЈЕ АМАСУ УБИО ЈОАВ 

1) Они Јевреји који су били с Авесаломом, и који су се повукли из бит- 
ке, по свом повратку кући послаше гласнике у сваки град с обавештењем 
о милостима што им их је уделио Давид, и о слободи коју им је омогућио, 
избавивши их из многих и великих погибељи. Али су жалили што — на- 
кон њиховог одбијања његовог права на краљевство, и поверавања вла- 
сти другом управитељу којег су сами поставили и који је већ мртав — ни- 
су сада замолили Давида да одустане од гнева према њима и остане им 
пријатељ какав је и пре био, те да настави са старањем о њиховим посло- 
вима и поново преузме краљевство. Ово је било тако често наговештава- 
но Давиду, да, при таквом стању ствари, он посла по првосвештенике Са- 
дока и Авијатара, како би говорили са владарима племена Јуде, упозора- 
вајући их да би било срамота када би друга племена изабрала Давида за 
краља пре њих, „а ово тим пре“, рече он, „што сте истога рода са мном, и 
делимо заједничку крв.“ Он гласницима такође наложи да им пренесу да 
заповедник противничких снага, Амаса, који, иако је био син његове сес- 

тре, ипак није наговарао народ да поврати краљевство Давиду, може од 
овога очекивати не само помирење, јер је оно већ одобрено, већ и врхов- 
но заповедништво над војском које му је и Авесалом био доделио. Сход- 
но овим упутствима, након што су разговарали са старешинама племе- 
на, и пренели оно што им је краљ заповедио, Садок и Авијатар наговори- 
ше Амаса да се подухвати бриге о Давидовим пословима. Тако напослет- 
ку Амаса наговори ово племе да сместа пошаље изасланике Давиду, те да 
га преко њих замоли да се врате у његово краљевство. Исто урадише сви 
Израелити, под сличним Амасиним наговором. 

2) Након што је примио изасланике, Давид је пошао у Јерусалим, а пле- 
ме Јудино било је прво које је дошло да сретне краља крај реке Јордана. До- 
шао је и Симеј, син Геров, са хиљаду људи које је довео из племена Венија- 
миновог, и Сива, ослобођени роб Саулов, са својом петнаесторицом сино- 
ва и својих двадесеторо слугу. Сви ови, баш као и племе Јудино, направи- 
ли су мост [од чамаца] преко реке, како 6и је краљ и они који беху с њим 
могли лако прећи. Па чим је он стигао до Јордана, племе га Јудино поздра- 
ви. Симеј се такође попе на мост, те се дохвати Давидових ногу и замоли га 
да му опрости зато што га је увредио, и да не буде одвише љут према ње- 
му нити да њега узме за пример строгости под својом новом влашћу; већ 
да уважи његово покајање због занемаривања својих обавеза као и то да се 
побринуо да међу свима буде први који му је дошао. Док је он овако пре- 
клињао краља терајући га на сажаљење, Ависај, Јоавов брат, рече: „Неће 
ли овај човек умрети због тога што је ружио краља којег је Бог поставио 
да влада над нама?“ Али се Давид окрете к њему и одговори: „Зар ника- 
да нећете одустати, ви синови Серујини? Не дижите, молим вас, нове не- 
среће и побуне међу нама, сад када је претходна окончана; јер не желим да 
заборавите да данас почиње моја владавина, те се зато заклињем да ћу оп- 
ростити свим увредиоцима заслужене казне, не замерајући никоме за оно 
што је згрешио. „Буди зато“, рече, „о, Симеју, спокојан, и уопште се не бој 
да ћеш бити убијен.“ И тако му се овај најдубље поклони, и пође даље. 

3) И Мефивостај, Саулов унук, срете Давида, одевен у просјачку одећу 
и са запуштеном косом; јер након што је Давид побегао он је био у таквој 
жалости да више није скраћивао косу, нити је прао одећу, осуђујући себе 
на подвргавање таквим испаштањима због промене у краљевим прили- 
кама. Испоставило се да је био неправедно оклеветан код краља од стра- 
не Сиве, његовог посилног. Када је поздравио краља и поклонио се у знак 
страхопоштовања, Давид га упита зашто није с њим напустио Јерусалим и 
придружио му се за време бекства. Мефивостај одговори да за овај непри- 
лични поступак дугује Сиви, зато што се, након што му је наређено да при- 
преми ствари за полазак с краљем, овај за то уопште није побринуо, већ га 
је гледао као да није ништа више од обичног роба; „и заиста“, рече, „да сам 
имао ноге здраве и јаке, никада те не бих напустио, јер би их могао упо- 
требити за бекство; али ни то није све од увреда што ми их је нанео Сива, 
спречивши ме у дужности према теби, мој господару, већ ме је поред то- 
га и клеветао, и о мени говорио лажи што их је сам измислио; али знам да 
твој ум неће уважиати ове лажне оптужбе, већ да је правично настројен и 

наклоњен истини, због чега је такође у твоју корист превладала воља Бо- 
жија. Јер када си живот траћио у највећој опасности од мог деде и када је 
потом, због тога, читава наша породица могла праведно бити уништена, 
ти си се показао благим и милосрдним, и заборавио си све те увреде када 
си с правом, да си их држао у сећању, могао показати своју моћ у нашем 
кажњавању; али ти си ми досудио да будем твој пријатељ и сваког ме дана 
гостио за својим столом, и ничег ми није недостајало од оног што би какав 
твој рођак кога највише поштујеш могао очекивати." Након што је ово из- 
говорено, Давид се реши да нити казни Мефивостаја, нити да осуди Сиву 
зато што је лагао свог господара; већ му рече да будући да је [претходно] 
доделио читаво његово имање Сиви, стога што он није пошао с њиме, тако 
ће му [сада] обећати опроштај и наредити да му буде повраћена једна по- 
ловина овог наслеђа. Али на ово Мефивостај одговори: „Нека ипак Сива 
задржи све; мени је довољно да си ти повратио своје краљевство." 

4) Давид надаље затражи да му се Варзилај Галаћанин, тај велики и 
ваљани човек, и онај који му је сабрао тако обилну испомоћ у Маханаји- 
му и штитио га све до Јордана, придружи у Јерусалиму, јер му је обећао 
да ће се у старости опходити према њему са свим могућим поштовањем, а 
сада је желео да се за њега постара и пружи му сваку бригу. Али је Варзи- 
лај био толико жељан да живи у својој кући, да замоли краља за извињење 
и дозволу да га не мора посећивати, рекавши уз то да су његове године 
одвише бројне да биуживао у задовољствима [двора], будући да је он та- 
да имао осамдесет година те је отуда већ све припремио за своју сахрану 
и смрт; те тако он затражи да само тиме буде награђен, и одби краља, јер 
због својих година није имао склоности према храни или пићу, а и његове 
уши беху одвише оглувеле да би чуле звук свирала, или мелодије других 
инструмената, такве у којима они што живе с краљем могу уживати. Када 
он ово затражи тако ватрено, краљ му рече: „Отпустићу те, али ми мораш 
дати свога сина Симхама, коме ћу, уместо теби, моћи да уделим сваку до- 
бробит.“ Тако Варзилај остави сина са краљем и, одавши му поштовање, 
пожеле му такав завршетак свих његових послова какав је у сагласности 
с његовим властитим хтењима, па се врати кући. А Давид дође до Галгала, 
водећи са собом половину људства [Израела], и [читаво] племе Јудино. 

5) Најугледнији људи земље дођоше, пак, к њему у Галгал водећи ста- 
новништво, и пожалише се на племе Јудино да је тајно дошло до Давида 
и тако учинило прекршај, с обзиром да су сви морали бити здружени и 
равнопрвни и са једном и истом намером, да се са њим сусретну. Али ста- 
решине племена Јудиног замолише остале да не буду незадовољни тиме 
што су предухитрени; јер, рекоше, „ми смо Давидови рођаци и само због 
тога ми пре свих бринемо за њега и волимо га, те смо отуда први до ње- 
га и дошли“, додавши да они ипак нису због свог раног доласка прими- 
ли никакве поклоне од краља, такве који би у њима који долазе последњи 
могли створити ма какву нелагоду и узнемирење. Ипак, и пошто ово из- 
говорише старешине племена Јуде, прваци осталих племена се не умири- 
ше, већ рекоше даље: „О, браћо, ми не можемо друго до чудити вам се ка- 
да сте краља назвали само вашим рођаком, с обзиром на то да је он од Бо- 

га примио моћ над свима нама заједно зато да би нас све морао уважава- 
ти као рођаке; јер цели народ има једанаест делова у себи, и ваш је стога 
само један део, док је наш, поврх тога, и старији од вашег; отуда се нисте 
понели правично када сте дошли до краља на овај крадомичан и од дру- 
гих утајен начин.“ 

6) За време док су се старешине овако расправљале, један опаки чо- 
век који је налазио задовољство у сваковрсним подбуњивањима (његово 
име било је Сева, син Вихријев, из племена Венијаминовог), устаде усред 
мноштва, па повика, овако им говорећи; „Ми немамо удела у Давиду, ни- 
ти наслеђа у сину Јесејевом.“ А када упути ове речи, он задува у трубу и 
објави рат против краља; а сви окупљени напустише Давида и пођоше за 
Севом; једино племе Јудино остаде с краљем и смести га у његову краљев- 
ску палату у Јерусалиму. А што се тиче иноча са којима је његов син Аве- 
салом лежао, Давид их пресели у другу кућу, и нареди онима који су се о 
њима старали да им обезбеде обиље потрепштина, али да му више никада 
не прилазе. Такође је наименовао Амаса за заповедника својих оружаних 
снага, и даде му исти онај високи положај што га је раније заузимао Јоав; 
па му одмах заповеди да од племена Јуде сакупи што је бројније људство, 
и да дође к њему у року од три дана, како 6и му могао уручити сву своју 
војску и послати га да се бори против [Севе] сина Вихријевог. Али када 
је Амаса изишао, и понешто оклевао у сакупљању војске те се још није 
враћао, трећега дана краљ рече Јоаву; „Није умесно да правимо ма какво 
одлагање овог похода против Севе, да не би он сам стигао да окупи број- 
ну војску и постао узроком велике несреће, погодивши наше прилике те- 
же од самог Авесалома. Због тога ти бар немој више чекати, већ узми оно- 
лику војну силу колику је тренутно имаш при руци, то јест оних [старих] 
шест стотина војника и свог брата Ависаја, па пођи у потеру за нашим 
непријатељем, и настој да се сукобиш с њим где год да га сустигнеш. По- 
жури да га предухитриш, да се не би домогао каквих брањених градова и 
проузроковао нам много труда и патње пре но што га успемо ухватити." 

7) Тако се Јоав без одлагања и великом брзином покрете из Јеруса- 
лима у потеру за Севом, узевши са собом свог брата и оних шест стоти- 
на људи, те издавши наређење остатку војске која је остала у Јерусалиму 
да га прати; па када стиже у Гаваон, село које се налази на четрдесет фур- 
лонга удаљености од Јерусалима, Амаса доведе велику војску са собом, и 
пресрете Јоава. Јоав је имао припасан мач, и свој прсник преко груди, па 
када Амаса дође близу да га поздрави, Јоав се веома потруди да му мач 
испадне такорећи случајно; тако га он подиже са тла, и док се приближа- 
вао Амаси који је тада био близу њега, као да ће га пољубити, он га шчепа 
за браду једном руком, а другом, у којој је држао мач, овога снажно убо- 
де у трбух, и на месту га уби. Овај безбожни и надасве гнусни злочин Јо- 
ав је починио над ваљаним младићем и својим рођаком, и таквим који 
му никакву увреду није скривио, и то само због љубоморе што ће овај до- 
бити заповедништво над војском, и бити једнаког достојанства с њиме 
код краља; а због истог је разлога некада убио и Авенира. Али што се ти- 
че тог првог злочина, њему је смрт брата Асаила давала привид освете и 

омогућила му подесан изговор, учинивши тај злочин опростивим; али у 
овом Амасином убиству није било таквог заклањања. Након што је тако 
убио овог заповедника, Јоав настави да гони Севу, оставивши са мртвим 
телом једног човека коме је било наложено да наглас објави војсци како је 
Амаса правично убијен и заслужено кажњен. „Али“, рече он, „уколико сте 
уз краља, следите Јоава као свог заповедника и Ависаја, Јоавовог брата.“ 
Ипак, будући да је тело лежало на путу и да је целокупно људство дотр- 
чало до њега, где је, као што је обично случај с мноштвом, стајало чудећи 
се, онај који је чувао тело помери га одатле и однесе до једног места врло 
удаљеног од пута, где га положи на земљу и покри својом одећом. Након 
што је то учињено, цела војска настави да следи Јоава. Како је он гонио 
Севу кроз читаву земљу Израела, најзад му неко дојави да се овај налази 
у једном снажном граду званом Авел-Вет-Маха. Јоав се зато упути тамо, 
и постави војску око њега, укопавши је свуда уоколо, те нареди људима да 
поткопају зидине и разруше их; а будући да му народ у граду то не допус- 
ти, он беше веома незадовољан њима. 

8) Ту се, међутим, нађе једна пореклом незнатна жена, па ипак вео- 
ма умна и промућурна, која се, видевши свој родни град изложен крајњој 
невољи, попе на зид и, понад сукобљених људи, позва Јоава; а када он 
дође до ње, она му поче говорити да „Бог поставља краљеве и заповед- 
нике војски како би могли смицати непријатеље Јевреја и заводити све- 
општи мир међу њима; али ти, Јоаве, настојиш да разориш и истребиш 
једну од престоница Израелита, која ти ни за какву увреду није крива.“ 
Али он одговори: „Бог наставља да буде милосрдан према мени: распо- 
ложен сам да избегнем убијање ма ког од људи, и још мање да разорим 
град; а ако ми људи изруче Севу, сина Вихријевог, који се побунио про- 
тив краља, ја ћу прекинути опсаду и повући војску с овог места.“ Чим је 
жена чула Јоавове речи, она затражи од њега да на неко време прекине с 
опсадом, јер ће настојати да он добије главу свог непријатеља избачену из 
града. Тако она сиђе до суграђана, и рече им: „Хоћете ли бити толико не- 
разумни да бедно пострадате заједно са децом и женама вашим, због јед- 
ног подлаца о коме нико од вас ништа не зна? И хоћете ли да њега имате 
за краља уместо Давида који је према вама био тако велики добротвор, те 
ћете једини супротставити свој град оваквој моћној и снажној војсци?“ 
Тако женино мишљење превлада, и они одсекоше главу Севи и избацише 
је Јоавовој војсци. Када ово 6и урађено, краљев заповедник затруби пов- 
лачење и прекиде опсаду. А када се врати у Јерусалим, краљ га поново на- 
именова за војсковођу целог народа. Краљ такође постави Венају за запо- 
ведника стражара и оних шест стотина људи, као и Адорама за надзорни- 
ка убирања пореза, а Саватија и Ахилаја за летописце. Сеју је поставио за 
писара, а Авијатар и Садок остадоше првосвештеници. 

КАКО СУ ЈЕВРЕЈИ ИЗБАВЉЕНИ ОД ГЛАДИ КАДА СУ ИМ ГАВАОЊА- 
НИ ПРИЗВАЛИ КАЗНЕ ЗА ОНЕ МЕ^У ЊИМА КОЈИ НЕКАДА БЕХУ 
УБИЈЕНИ; А ТАКОДЕ И КАКВЕ СУ ВЕЛИКЕ ПОДУХВАТЕ ПРОТИВ 
ФИЛИСТИНАЦА ИЗВЕЛИ ДАВИД И ДРУГИ ВАЉАНИ ЉУДИ ОКО 

ЊЕГА 

1) Након овога, а у време када је земља била веома измучена великом 
глађу, Давид усрдно мољаше Бога да буде милосрдан према свом народу, 
и да њему, краљу, открије узрок ове пошасти као и то и какав се лек може 
наћи за такво страдање. А када пророци одговорише да Бог овим дарује 
освету Гаваоњанима према којима се краљ Саул понео зло јер је издајом 
неке међу њима побио, не држећи се завета којим су им се Јошуа и сенат 
једном заклели на пријатељство. Ако ће, отуда, рече Бог, краљ дозволити 
да буду освећени побијени Гаваоњани на начин на који они то желе, Он 
обећа да ће се помирити с Јеврејима и ослободити људе од беде у којој су 
се нашли. Чим, дакле, краљ увиде да је управо то оно што Бог од њега за- 
хтева, он посла по Гаваоњане и упита их за њихове прохтеве; а када они 
затражише да им се изруче седморица потомака Саулових како би били 
кажњени, Давид их послуша и изручи тражене, осим што поштеди Мефи- 
востаја, сина Јонатановог. Тако, када Гаваоњани добише ове људе, они их 
казнише како су нашли за сходно; после чега Бог поче слати кишу, и об- 
нови земљу, учинивши да као и обично доноси плодове ослободивши је 
суше, тако да земља Јевреја поново процвета. Нешто касније краљ поново 
поведе рат против Филистинаца, којом приликом се зби следећи догађај: 
након што се битка оконча победом Јевреја, ови почеше гонити против- 
ника, при чему Давид остаде сам у потери; а када се посве уморио, њега 
опази један од непријатељских војника по имену Амон, син Арафов, који 
беше један од синова дивова. Овај је уз себе имао копље чија је дршка те- 
жила три стотине шекела, и панцирни прсник од окова, као и мач. Он се 
окрете и силовито јурну како би посекао Давида, непријатељског.краља, 
јер овај беше посве исцрпљен напорима. Али се изненада појави Ависај, 
Јоавов брат, и заклони краља својим штитом, док Давид леже на тле и ода- 
тле посече непријатеља. Његова, пак, пратња, видевши овај призор нађе 
се у нелагоди због опасности у којој се обрео краљ, јер је овај био изло- 
жен највећој могућној погибељи. Стога му се сви заповедници заклеше 
да више никада неће без њих ићи у битку, да не би дошло до какве вели- 
ке несреће због његове храбрости и срчаности, те би тако народ остао ли- 
шен оних користи што их сада уживају његовим посредством, али и све- 
га онога што би касније могли на уживање задобити његовим дугим пре- 
бивањем међу њима. 

2) Када је краљ чуо да су се Филистинци сакупили у граду по име- 
ну Газара, он посла војску против њих, којом приликом се Сивехај Хи- 
тит, један од Давидових најодважнијих људи, понашао тако да заслужује 
највећу хвалу, јер је посекао велики број оних који су се дичили да су 

потомство дивова, и због тога се високо гордили, те се отуда овај човек 
може сматрати заслужним за победу Јевреја. Али, и након овог пораза 
Филистинци смогоше снаге да опет поведу рат; а када је Давид поново 
спремно послао војску, догодило се да се његов рођак Нефан у двобоју 
борио против највећег међу свим Филистинцима и убио га, после чега је 
остатак нагнао у бекство. И многи су други такође побијени у овој вели- 
кој бици. Међутим, мало после овога, Филистинци подигоше логор у гра- 
ду који се налазио недалеко границе земље Јевреја. Са собом су имали чо- 
века шест кубита високог, који је на свакој шаци и стопалу имао по један 
прст више него што их људи природно имају. Човек који је био послан 
против њега из Давидове војске био је Јонатан, син Симејов; он се с овим 
дивом борио у двобоју и убио га; па како је тиме постао човек који је пре- 
окренуо ток битке, задобио је највећи углед због своје смелости. Што се 
тиче убијеног Филистинца, он се такође разметао да припада синовима 
дивова. Али после ове борбе Филистинци више никада нису водили рат 
против Израелита. 

3) Тако је напокон Давид био слободан од ратова и опасности, те је 
убудуће уживао у трајном миру 91 , и састављао песме и химне Богу у не- 
колико врста метра; неке од ових је, наиме, написао у триметру, а неке у 
пентаметру. Такође је и правио музичке инструменте, и поучавао Леви- 
те да певају химне Богу, једнако оне на дан сабата, и друге о данима раз- 
личитих празника. Склоп ових инструмената је био следећи: виола је би- 
ла инструмент од десет жица, и свирана је уз помоћ гудала; псалтерион је 
имао дванаест жица окиданих прстима; цимбала су били широки и ма- 
сивни инструменти, направљени од бакра. И оволико ће бити довољно 
речи о овим инструментима, како читаоци не би били посве неупознати 
са њиховом природом. 

4) Сви људи који су окруживали Давида били су признати по смело- 
сти. Оних који су били најславнији и најчувенији по својим делима било 
је тридесет осморица; а ја ћу приповедати о делима само петорице њих, 
јер ће толико бити довољно да покаже и врлине осталих, будући да су сви 
били једнако моћни да у датим околностима потчине земље и освоје ве- 
лике народе. Први од њих био је Јесеј, син Ахимасов, који је често искакао 
пред непријатељске одреде у наступању, и није напуштао борбу све док не 
би посекао њих девет стотина. Следећи је Елеазар, син Додов, који се са 
краљем борио код Арасама. Овај је човек једном приликом, када су Изра- 
елити били пренеражени бројношћу Филистинаца и потом се разбежали, 
остао сасвим сам и напао непријатеља, посекавши при том велики број 
њих све док му се мач није залепио за појас од крви коју је пролио, и док 
Израелити, видевши да Филистинци пред њим уступају, нису сишли с об- 
лижњих брда и почели их гонити, задобивши тада изненађујућу и славну 
победу, док је Елеазар секао људе а мноштво следило за њим и пљачкало 
мртва тела. Трећи је био Сева, син Илусов. Овај је човек, који као да сам 
собом чини читаву војску, такође једном остао сасвим сам у рату против 
Филистинаца, када су ови подигли логор на месту званом Лехи, и када су 
се остали Јевреји поново уплашили њихове војске и побегли; Сева је, пак, 

насрнуо и побио многе Филистинце, а неке међу онима који нису успели 
да одоле његовој снази и силини удара погнао је пред собом. Ово су, да- 
кле, била дела руку и храбрости што су их извела ова тројица. Надаље, у 
време када се Давид затекао у Јерусалиму, а војска Филистинаца изнена- 
да насрнула на њега, он се попе на врх тврђаве, коју смо већ описивали, 
како би испитао Бога о исходу битке, док је непријатељски логор почи- 
вао у долини која се протеже до града Витлејема, који је двадесет фурлон- 
га удаљен од Јерусалима. Тада је Давид рекао пратиоцима: „Знано ми је да 
имамо изврсну воду у мом родном граду [Витлејему], посебну ону која се 
налази у бунару близу капије“, питајући се да ли међу њима има некога ко 
би је донео те да могу пити, јер рече да би у том часу радије имао њу не- 
го какво веома велико благо. Када су поменута тројица мужева чули шта 
је краљ рекао, сместа су отрчали и пробили се кроз само срце неприја- 
тељског логора, те стигли до Витлејема; а након што су захватили воду, 
вратили су се поново кроз непријатељски табор своме краљу, толико сме- 
ло да су Филистинци били тако запањени њиховом дрскошћу и одлучно- 
шћу, те су остали мирни, не покушавши ништа против њих, правећи се 
као да презиру њихову малобројност. Али када је вода донесена краљу, он 
је не хтеде пити, рекавши да је приспела захваљујући излагању и крви од- 
важних људи, те да је отуда није исправно пити. Већ је он проли за Бога, 
коме упути захвалност за избављење људи. После ових долази Ависај, Јо- 
авов брат, јер је онуједном дану побио шест стотинаљуди. Пети је Венаја, 
по роду свештеник; бивајући једном приликом изазван од стране [двоји- 
це[ славних људи у земљи моавској, он их је савладао својом срчаношћу. 
Поред ових, изазвао га је и један из народа Египћана, који је био огромне 
масе, а Венаја га је убио упркос томе што није био наоружан, учинивши то 
непријатељевим властитим копљем којег је бацио на њега; јер га је силом 
успео ухватити укоштац, и отети му оружје док је овај још био жив и бо- 
рио се, па га је тако пробо отетим копљем. И још нешто би требало дода- 
ти већ поменутим подухватима овог човека, било да је био одиста главни 
међу тим јунацима, или само наличан осталима. Наиме, када је Бог једном 
приликом послао снег, догодило се да се један лав увукао и упао у неку ја- 
му, па будући да је њен отвор био узак било је очигледно да ће пострада- 
ти тако опкољен снегом; па тако, када виде да нема начина да изађе и спа- 
се се, лав је зарикао. Када је Венаја чуо дивљу звер, он пође према њој, па, 
нашавши је по буци коју је правила, он сиђе доле у јаму и, док је звер наср- 
тала, удари лава коцем који се ту затекао и на месту га уби. И остала три- 
десет тројица беху слични овима по својој срчаности. 

ЈУДЕЈСКЕ СТАРИНЕ 

ПОГЛАВЉЕ ТРИНАЕСТО 


КАКО ЈЕ ДАВИД ПРЕБРОЈАО НАРОД, ЗБОГ ЧЕГА СВИ БЕХУ КАЖЊЕ- 
НИ; И КАКО ЈЕ БОЖИЈЕ САЖАЉЕЊЕ УКИНУЛО ОВО КАЖЊАВАЊЕ 

1) Краљ Давид је био жељан да сазна са колико много десетина хиљада 
људи располаже, али је при том заборавио на Мојсијеве заповести што их 
је овај некада издао 92 , да ће уколико народ буде пребројан, сви морати да 
плате Богу пола шекела по свакој глави. Удовољавајући жељи, краљ нало- 
жи Јоаву, заповеднику свог људства, да пође и преброји сав народ; али кад 
овај рече да нема потребе за таквим пребројавањем, краљ се није упустио 
у убеђивање, већ му нареди да не оклева, и да истог трена пође да преброји 
Јевреје. Тако Јоав узе са собом старешине племена и писаре, и пође широм 
земље Израелита, те поче бележити колико бројан беше народ, па се после 
девет месеци и двадесет дана врати у Јерусалим краљу, коме уручи укупан 
број Јевреја без племена Венијаминовог јер још није стигао пребројати и 
то племе, као ни племе Левита, јер се краљ у међувремену већ покајао што 
је згрешио против Бога. Број преосталих Израелита био је девет стотина 
хиљада људи који су били кадри да носе оружје и пођу у рат; али само пле- 
ме Јудино бројало је четири стотине хиљада људи. 

2) Када су пророци указали Давиду на то да је Бог љут на њега, овај га 
поче молити, тражећи да Бог буде милосрдан према њему и опрости му 
грех. Али му Бог посла пророка Натана да му предложи избор између три 
ствари, од којих може одабрати ону која му се највише свиди. Да ли же- 
ли да глад наиђе на земљу и траје седам година, или жели да га снађе рат 
након којег ће три месеца бити подјармљени од стране њихових неприја- 
теља, или ће, пак, Бог током три дана послати заразну болест на Јевреје? 
Посрнувши под принудом кобног избора великих несрећа, Давид се нађе 
у муци, и ужасно пометен; а када му пророк рече да нужно мора направи- 
ти избор, и још му при том наложи да то мора учинити брзо како би оно 
што је изабрано било пренесено Богу, краљ се поче са собом овако пре- 
испитивати: уколико буде затражио глад, изгледаће као да он ову несрећу 
чини пребацујући је другима, без опасности по себе — будући да он има 
нагомилану велику залиху жита — али са великом штетом по све остале; 
у случају да изабере да буде надвладан [од стране својих непријатеља] то- 
ком три месеца, изгледаће да је рат изабрао стога што око себе има ваља- 
не људе и снажна упоришта, те да се отуда с те стране не мора ничега боја- 
ти; зато напослетку изабра несрећу која ;е заједничка краљевима и њихо- 
вим потчињенима, и у којој је страх равноправно присутан на свим стра- 
нама; и још пре свега рече да је много боље пасти у руке Божије, него ње- 
гових непријатеља. 

3) Чим пророк саслуша ово, он исто пренесе Богу, који стога посла за- 
разу и помор на Јевреје; и нити они умираху на један и исти начин, нити 
је било могуће сазнати о којој је болести реч. Али је уистину несумњиво 
харала једна једина ужасна зараза, иако их је односила у десет хиљада ви- 
дова узрока и околности, које они који беху погађани нису могли разуме- 

ти; умирали су један за другим, ужасна пошаст шчепала би их пре но што 
би тога били свесни и доводила их до изненадног краја, при чему су неки 
испуштали душу тренутно, уз огромне болове и горку јадиковку, а неки 
су бивали изнуривани својом болешћу, све док напослетку од њих не би 
остало готово ништа за сахрану, будући да су одмах по умирању бивали 
потпуно сасушени; неки беху гушени уз грцаје жаљења због оног што их 
је снашло, а ови такође биваху и погођени изненадним помрачењем вида; 
било је и оних који би, тек што су сахранили своје рођака, падали мртви, 
не довршивши посмртне обреде. Све у свему, од ове је пошасти, која је по- 
чела с јутром и трајала до вечерњег часа, помрло седамдесет хиљада љу- 
ди. А када је краљ погледао у небо, и видео анђела како прелеће над Јеру- 
салимом са исуканим мачем, он рече Богу да је оправдано да буде кажњен 
онај који је пастир, али да би овце морале бити поштеђене јер уопште ни- 
су згрешиле; и он преклињаше Бога да усмери свој бес према њему и ње- 
говој породици, али да поштеди народ. 

4) Када Бог чу ову молбу, он заустави заразу, и посла му пророка Гада, 
и преко њега заповеди Давиду да сместа пође до гумна Орна Јевусејина, 
и тамо подигне олтар и принесе жртве. Чувши ово, Давид не одби дуж- 
ност већ похита до места на које му је указано. Орна је управо био заузет 
вршидбом жита, па када виде како му долази краљ са слугама, он истрча 
пред њих и стиже до краља дубоко се клањајући: овај је човек родом био 
Јевусит, али и присни пријатељ Давидов; управо је то било разлогом што, 
након што је разорио град, краљ овоме није нанео никакве штете, као што 
смо већ мало раније изнели. Орна сада упита: „Због чега је мој господар 
дошао слузи своме?“ на шта Давид одговори да жели да од њега купи гум- 
но како би ту могао подићи олтар и приносити жртве. На ово Орна уз- 
врати да му слободно уступа гумно, али и плугове и волове за жртвену 
понуду, и смерно замоли Бога да прими његову жртву. Али краљ одгово- 
ри да јасно схвата његову племенитост и великодушност, те да прихвата 
његову добронамерност, али да жели да Орна заузврат прихвати новац 
за све понуђено, јер није праведно нудити жртву која ништа не кошта. 
А када Орна узврати да ће онда бити учињено како је краљу драго, овај 
од њега за педесет шекела откупи гумно, на којем је, пошто подиже ол- 
тар, извео богослужење и принео жртве-паљенице а такође и жртве по- 
мирнице. Овима је Бог поново био умилостивљен, те постаде опет благ 
према Јеврејима. Овде треба знати да је ово било исто оно место на које 
је Аврам дошао и понудио свог сина Исака као жртву паљеницу, а када је 
младић био спреман да буде заклан, изненада се, стојећи на олтару, поја- 
вио ован којег је Аврам жртвовао уместо сина, као што смо раније при- 
поведали. Када краљ виде да је Бог чуо његову молитву и милосрдно при- 
мио његову жртву, он се одлучи да то место назове Олтаром народа, и да 
на том месту изгради Богу жртвеник, а ове речи јасно су обзнаниле оно 
што ће се касније догодити; јер му Бог посла пророка, и рече му да ће ње- 
гов син бити тај који ће ту подићи олтар, онај син који ће после њега пре- 
узети краљевство. 



318 


ЈУДЕЈСКЕ СТАРИНЕ 

ПОГЛАВЉЕ ЧЕТРНАЕСТО 


КАКО ЈЕ ДАВИД УЧИНИО ВЕЛИКЕ ПРИПРЕМЕ ЗА ПОДИЗАЊЕ БО- 
ЖИЈЕ КУЋЕ; И КАКО ЈЕ, ПОСЛЕ АДОНИЈЕВОГ ПОКУШАЈА ДА ОС- 

ВОЈИ КРАЉЕВСТВО, ПРОГЛАСИО СОЛОМОНА ЗА ВЛАДАРА 

1) После изрицања овог пророчанства, краљ заповеди да и странци мо- 
рају бити пребројани, што и би учињено, те се показа да их има сто осам- 
десет хиљада. Од ових је краљ осамдесет хиљада упослио као каменоресце, 
а остатку наменио да носи грађу, а над радницима је поставио три хиља- 
де пет стотина надзорника. Такође је за рад припремио и велику количи- 
ну гвожђа и бакра, као и много (и то ванредно великих) кедрових стабала 
која су му послали Тирци и Сидонци, будући да је затражио да га снабдеју 
овим дрветом. Затим је својим пријатељима рекао да су све потребне ства- 
ри сада припремљене како би грађу за зидање храма могао оставити своме 
сину који ће владати после њега, и како је овај касније, будући да је веома 
млад и невешт у таквим предузећима, не би морао прикупљати, те би оту- 
да са већом лакоћом могао да доврши дело. 

2) Тако Давид позва сина Соломона и наложи му да, када буде преузео 
краљевство, изгради храм Божији, изговоривши при том и ово: „Жеља ми 
је била да сам изградим храм, али ми је Он то забранио зато што сам оне- 
чишћен крвљу и ратовима; али је прорекао да ће мој најмлађи син Соло- 
мон бити тај који ће му подићи храм, и који ће бити назван по његовом 
имену. И још је обећао да ће се о Соломону старати онако како се отац ста- 
ра над својим сином и да ће земљу Јевреја учинити под њим срећном и то 
управо у ономе што је највећи од свих благослова, дарујући јој мир и ос- 
лободивши је од ратова и унутрашњих побуна. Будући, дакле“, рече Да- 
вид, „да те је Бог поставио за краља и пре но што си рођен, настој да се по- 
кажеш достојним овог Његовог провиђења у сваком погледу, а посебно у 
верском мару, у правичности и храбрости. Такође се држи Његових за- 
повести и Његових закона које нам је донео Мојсије, и не дозволи Други- 
ма да их прекрше. Буди ревностан у посвећивању Богу Његовог храма, за 
који је изабрано време твоје владавине током којег ће бити подигнут. Не- 
мој се уплашити обимности посла и немој му прићи бојажљиво, јер ћу ти 
све припремити пре но што умрем, и води рачуна да је већ прикупљено де- 
сет хиљада таланата злата и сто хиљада таланата сребра. Такође се не мо- 
же измерити количина спремљеног гвожђа и бакра, као и неизмеран број 
балвана и камених блокова. Поврх свега, располагаћеш са много десетина 
хиљада клесара и столара; а ако ти још штогод буде недостајало, слобод- 
но свему додај и оно што сам нађеш. Стога, уколико изведеш ово дело, Бог 
ће те прихватити и имаћеш га за свог заштитника." Давид је надаље опо- 
менуо народне старешине да помогну његовом сину у овом предузећу, и 
да присуствују богослужењу да би били слободни од свих несрећа, јер ће 
управо на тај начин уместо пометњом бити окружени мирним и срећним 
уређењем, којим ће Бог као наградом благословити људе који су верни и 
праведни. Такође је издао и наређења, да када храм једном буде подигнут у 

њега мора бити донесен Ковчег савеза, са свим светим сасудима; и још их 
је уверавао да су могли имати храм још давно пре, да њихови оци нису за- 
немаривали заповести Бога који их је обавезао да када једном буду noce- 
довали земљу, у њој морају подићи и храм. Овако је, дакле, Давид говорио 
управитељима племена и своме сину. 

3) Давид је тада већ био стар, и његово је тело од времена постало хлад- 
но и умртвљено, толико да се није могао загрејати покривајући се ни са 
много одеће; и када су се окупили лекари, сложили су се у савету да би јед- 
на прелепа девица, изабрана из целе земље, требало да спава уз краља, јер 
би му таква девојка успела пренети топлоту и била лек против његове ут- 
рнулости. И тако је у граду пронађена једна жена, лепоте надмоћне свим 
другим женама (њено име је било Ависаг) која је спавала с краљем, не чи- 
нећи при том ништа више до преносећи му своју топлоту, јер је он био 
превише стар да би је могао познати као што муж познаје своју жену. Али 
ћемо о овој жени ускоро више говорити. 

4) Четврти, пак, Давидов син био је прелеп и висок младић, рођен од ње- 
гове законите жене Хагите. Његово је име било Адонија, и по својим је скло- 
ностима био налик Авесалому; узносио се надом да ће бити краљ, и гово- 
рио је својим пријатељима да би морао за себе да преузме краљевску власт. 
Такође је припремио многа бојна кола и коње, и педесеторицу људи који су 
увек ишли испред њега. Када је његов отац ово видео, није га прекорео, ни- 
ти га задржао од овог наума, и није ишао тако далеко да га упита због чега 
се тако понаша. Али је Адонија имао за помагаче Јоава, заповедника војске, 
и првосвештеника Авијатара; људи који су му се суиротстављали били су 
првосвештеник Садок и пророк Натан, затим Венаја који је био заповедник 
страже, као и Симеј, Давидов пријатељ, са свим осталим најмоћнијим љу- 
дима. Догодило се, међутим, да је Адонија припремио вечеру изван града, 
близу извора који се налазио у краљевом врту, и позвао је сву своју браћу 
осим Соломона, а са собом је повео Јоава и Авијатара, као и старешине пле- 
мена Јуде, али на гозбу није позвао првосвештеника Садока, нити проро- 
ка Натана или Венају, нити било кога другог из супротне странке. О ово- 
ме је Витсавеју, Соломонову мајку, обавестио пророк Натан, рекавши јој да 
се Адоније проглашава за краља, а да Давид о томе ништа не зна. Затим ју 
је посаветовао да без оклевања учини нешто за спас свога сина Соломона и 
себе, те да сама оде к Давиду и саопшти му да се он, истина, јесте заклео да 
ће Соломон владати после њега, али да је у међувремену Адонија већ пре- 
узео краљевство. И рече јој да ће он, пророк Натан, доћи после ње и када 
већ буде говорила с краљем, те да ће потврдити што она буде рекла. Сходно 
томе, Витсавеја је послушала Натана, те је пошла код краља коме је, уз зна- 
ке најдубљег поштовања и након његовов допуштења да говори, саопштила 
све на начин којем ју је поучио Натан; испричала је о вечери коју је уприли- 
чио Адонија, као и ко беху они које је позвао: Авијатар и Јоав, као и Дави- 
дови синови с изузетком Соломона и његових присних пријатеља. Такође 
је рекла да цели народ држи очи упрте у Давида, како би сазнао кога ће он 
изабрати за краља. И још га позва да увиди како ће, после његовог одласка, 
Адонија, уколико он буде био краљ, убити и њу и њеног сина Соломона. 

5) Како је Витсавеја говорила, чувар краљевих одаја обавести овога 
да Натан жели да га види. А када краљ заповеди да му се дозволи улазак, 
пророк уђе и упита га да ли је он наименовао Адонија за краља и уручио 
му власт, или није; јер је овај, наиме, приредио раскошну вечеру, на коју 
је позвао све његове синове осим Соломона; те да је такође позвао и Јо- 
ава, заповедника свег оружаног људства [и првосвештеника Авијатара], 
који су се гостили уз пљескања и ужитак звукова многих инструмена- 
та, уз здравице желећи да његово краљевство траје довека; али Натан ре- 
че како он сам није позван, нити првосвештеник Садок, ни заповедник 
страже Венаја, те да је отуда сасвим нужно да сви могу знати да ли је ово 
учињено с краљевом сагласношћу или не. Када Натан ово изговори, краљ 
заповеди да му се доведе Витсавеја, јер је она отишла из собе када је до- 
шао пророк. А када је она дошла, Давид рече: „Кунем се свемоћним Бо- 
гом да ће твој син Соломон бити краљ, као што сам се и раније заклео; и 
да ће он седети на мом трону још овога дана.“ На то се Витсавеја најдубље 
поклони и пожеле му дуг живот; а краљ посла по првосвештеника Садо- 
ка и заповедника страже Венају, па када ови стигоше он им нареди да по- 
веду са собом пророка Натана и све наоружане људе из палате, те да усед- 
ну његовог сина Соломона на краљевску мулу и одведу га ван града, до 
извора званог Гион, те да га тамо помажу светим уљем и учине краљем. 
За ово он задужи првосвештеника Садока и пророка Натана, те им запо- 
веди да уз звуке труба прате Соломона кроз средиште града, свим гласом 
извикујући жељу да краљ Соломон довека седи на краљевском трону, ка- 
ко би тако сви људи могли знати да га је за краља поставио његов власти- 
ти отац. Он такође даде Соломону наредбу поводом његове владавине, да 
управља свим јеврејским народом, а посебно племеном Јудиним, правед- 
но и са преданом ревношћу. А када Венаја замоли Бога да буде наклоњен 
новом краљу, они без оклевања поставише Соломона на мулу и изведо- 
ше га изван града до извора, помазаше га уљем и поново вратише у град, 
с клицањем и жељама да се његово краљевство може продужити за ду- 
го времена: а када га уведоше у краљевску кућу, они га најзад уседоше на 
трон. Због свега се овога људи у граду одадоше весељу, те стадоше светко- 
вати, играјући и усхићујући се звуцима свирала, све док се једнако земља 
и ваздух не разлегаху од звукова мноштва музичких инструмената. 

6) Када су Адонија и његови гости приметили буку, посве се помето- 
ше; Јоав рече како није задовољан тим одјецима гласова и звуцима труба. 
Па иако је вечера била пред њих постављена, нико од ње ништа не окуси, 
већ сви беху веома замишљени над узроком онога што су чули. Тада Јо- 
натан, син првосвештеника Авијатара, дотрча к њима; а када Адонија са 
задовољством угледа младића, те се понада рекавши како је он благовес- 
ник, овај им откри све што се збило око Соломона и одлуке краља Дави- 
да; чувши то, Адонија и сви гости журно устадоше са гозбе и свако побе- 
же свом сопственом дому. Такође и Адонија, уплашивши се од краља због 
оног што је учинио, постаде усрдни молилац Богу, те се дохвати рогова 
олтара, што беше веома упадљиво. И овај је поступак такође пренесен 
Соломону, уз обавест да је Адонија жељан да од њега прими уверавања 

да неће злопамтити увреду која му је нанесена, и да му неће досудити ни- 
какву строгу казну. Соломон одговори благо и обзирно, да му је већ опро- 
стио ту увреду; али при том рече да ако буде препознао још и један нови 
сличан покушај, он ће лично бити тај који ће га казнити. Тако Соломон 
посла по Адонија, и подиже га с места његове молитве. А када овај сти- 
же до краља и поздрави га с највећим поштовањем, он му наложи да пође 
својој кући, слободан од сумње да ће му бити нанесена штета. Са своје му, 
пак, стране још пожеле да се покаже ваљаним човеком, што ће му свака- 
ко изићи на корист. 

7) Али Давид, желећи да свог сина прогласи краљем над целим на- 
родом, окупи у Јерусалиму све управитеље племена, са свештеницима и 
Левитима; па најпре пребројавши Левите, нађе да их има тридесет осам 
хиљада, старости од тридесете до педесете године; од ових он изабра два- 
десет три хиљаде да се старају о изградњи храма, а од ових, опет, шест 
хиљада да буду записничари и судије, четири хиљаде вратари куће Бо- 
жије, и исто толико да буду певачи уз инструменте што их је Давид сачи- 
нио, а које смо већ описали. Такође је све људе поделио у класе, па када 
је одвојио свештенике од осталих, ове је даље поделио у двадесет четири 
богослужбене јединице, шеснаест из куће Елеазарове и шест из Итамаро- 
ве; затим је наложио да једна јединица прислужује богослужењу осам да- 
на, од сабата до сабата. Ове су јединице расподељене помоћу коцке, у при- 
суству Давида и првосвештеника Садока и Авијатара и управитеља свих 
племена; и она скупина која је прва изабрана тако је као прва и била упи- 
сана, после ње на исти начин друга, и тако редом до двадесет четири, и 
ова је подела остала до данашњег дана. Давид је такође поделио и племе 
Левијево на двадесет четири дела, а када су они бацали коцке, за поделу 
је уведено исто мерило осмодневног циклуса. Такође је одао почаст Мој- 
сијевом потомству, и ове људе учинио чуварима Божије ризнице и свих 
посвећених дарова што су их доносили краљеви. Осим тога, још је и за- 
поведио да племе Левијево, баш као и свештеници, дан и ноћ служе Богу, 
како им је још и Мојсије наредио. 

8) Након овога је поделио читаву војску на дванаест делова, доделив- 
ши им вође и заповеднике. Сваки овај део имао је двадесет четири хиља- 
де, којима је наложено да непрестано спремни чекају на Соломона од пр- 
вог до последњег дана, заједно са заповедницима стотина и хиљада. Над 
свим овим деловима Давид је поставио такве управитеље које је позна- 
вао као добре и праведне људе. Друге је поставио да брину о благу, о сели- 
ма и пољима, као и стоци, а њихова имена сматрам да није неопходно по- 
мињати. А након што је Давид поставио све ове старешине на претходно 
описани начин, позвао је најугледније Јевреје, као и предводнике племе- 
на и заповеднике великих оружаних целина, као и све друге који су носи- 
ли одговорна задужења ма у којем послу или звању; и онда, издигавши се 
на високом подножју, он изговори читавом том мноштву следеће: „Браћо 
моја и народе мој, желим да знате да ми је била намера да сазидам кућу 
Божију и припремим велику количину злата и стотину хиљада талана- 
та сребра; али ме је пророк Натан спречио у овоме, због ратова које сам у 

ваше име водио и зато што ми је десна рука онечишћена убијањем наших 
непријатеља; али је зато заповедио моме сину, који ће од мене наследити 
краљевство, да за Њега изгради храм. И због тога сада, будући да знате да 
је од дванаесторице синова праоца Јакова Јуда био наименован за краља, 
а да сам ја изабран, и од Бога примио власт, испред своје шесторице браће 
којима ниједном ипак није због тога било нелагодно, тако и ја такође же- 
лим да моји синови не буду бунтовни један према другом сада када је Со- 
ломон примио краљевство, већ да га радосно осећају као свог господара, 
знајући да га је Бог изабрао; јер није жалосна ствар чак ни странцу се као 
владару повиновати уколико је то Божија воља, те је онда сасвим умес- 
но радовати се када је брату додељено то достојанство, будући да ће та- 
ко и сви његови најближи у истоме учествовати. А ја се молим да Божија 
обећања буду испуњена; и да се ова срећа коју је навестио да ће уделити 
краљу Соломону и целој земљи, може наставити у свим потоњим време- 
нима. А ова ће обећања, о сине мој, бити постојана и стићи до срећног 
свршетка, уколико се ти покажеш као веран и праведан човек, као онај 
који се држи закона своје земље; али уколико не будеш такав, очекуј па- 
тњу због своје непослушности.“ 

9) Након што ово изговори, краљ одступи, али не пре но што је на- 
очиглед свима Соломону дао опис и узорак грађевине храма: изглед те- 
меља и просторија, унутрашњих и спољних, као и то колико ће их бити и 
колико великих у висину и ширину; такође је одредио и множину златних 
и сребрних сасуда; штавише, жарко је подстакао људе да дају своју реч да 
ће се послу предати са највишом могућном ревношћу; позвао је владаре 
племена, а посебно племе Левијево, да помогну Соломону једнако због 
његове младости и због тога што га је Бог изабрао да се стара о изградњи 
храма, као и о управљању краљевством. Такође је објавио да ће им рад 
бити олашкан и не одвише мукотрпан стога што им је он сам припремио 
много таланата злата и још више сребра и балвана, и стога што је већ до- 
вео велики број столара и каменорезаца, а и зато што је обезбедио велики 
број смарагда и другог драгог камења. А затим рече да ће чак и сада од до- 
бара свог властитог поседа дати две стотине таланата, као и три стотине 
таланата чистог злата, за изградњу најсветијег места, као и за Божије ко- 
чије и херувима који ће стајати изнад и покривати Ковчег савеза. Након 
што је Давид довршио говор, међу свим управитељима, и свештеницима 
и Левитима, узрасте заједнички полет и ревност да допринесу подухва- 
ту, те сви дадоше велика обећања у погледу свога доприноса; јер се одмах 
примише да прикупе и донесу пет хиљада таланата злата и десет хиљада 
злата у драмима, као и од сребра десет хиљада таланата и много десетина 
хиљада таланата гвожђа; а ако је ико поседовао драги камен, сада га је до- 
нео и завештао га да буде положен у ризницу за коју је Јахиел, један од по- 
томака Мојсијевих, био задужен да се стара као главни надзорник. 

10) Овим се поводом сав народ радовао, а краљ Давид је могао видети 
горљив и усрдан порив за изградњом храма у свим људима од значаја, али 
и у свима осталима; стога он поче гласно благосиљати Бога, називајући га 
Оцем и Родитељем свемира, Творцем божанских и људских ствари, који- 

ма је украсио Соломона, заштитника и чувара јеврејског народа и свеко- 
лике његове среће, као и краљевства што га је он, Давид, уступио свом 
сину. Поред овога, молио је и за срећу свих људи; а за Соломона је молио 
посед здравог и праведног ума, и оснажење свих врсти врлина. Затим за- 
поведи и мноштву да благослови Бога, након чега цели народ истом па- 
де на земљу и најдубљим поклоном одаде славу Господу. Потом се хвала- 
ма обратише Давиду, због свих оних добродати што су их примили од ка- 
да је он преузео краљевство. Следећег дана и он сам понуди жртве Богу, 
хиљаду јунади и исто толико јагњади, који беху припремљени за жртву 
паљеницу. Такође је понудио и жртве захвалнице, заклавши десет хиља- 
да жртвованих животиња; а онда је краљ светковао целога дана заједно са 
целим народом; тада и по други пут помазаше Соломона светим уљем, и 
пред свима га прогласише за краља, а Садок постаде првосвештеник чи- 
тавог народа. А када доведоше Соломона до краљевске палате и постави- 
ше га на очев трон, они од тога дана постадоше само њему послушни. 


ПОГЛАВЉЕ ПЕТНАЕСТО 

КАКВУ ЈЕ ЗАПОВЕСТ ДАВИД ДАО СОЛОМОНУ У ЧАСУ ПРИБЛИ- 
ЖАВАЊА СМРТИ, И КАКВЕ МУ ЈЕ СВЕ МНОГЕ СТВАРИ ОСТАВИО 
ЗА ИЗГРАДЊУ ХРАМА 

1) Мало потом Давид се разболе услед недаћа старости, и опажајући 
да је близу смрти, он позва Соломона те му овако прозбори: „Сине мој, ја 
сада идем у гроб и својим оцима, што је пут којим сви људи, који сада је- 
су или ће бити, морају поћи; то је пут са којега се није могуће вратити и 
сазнати ма коју ствар која је потом урађена у овом свету. Управо због тога 
те молим, док сам још жив, иако веома близу смрти, исто онако како сам 
ти раније изговорио свој савет, да будеш праведан према својим подани- 
цима и веран своме Богу који ти је доделио ово краљевство; да се држиш 
Његових заповести и Његових закона што нам их је послао преко Мој- 
сија; и нека никаква услуга нити ласкање не допусте жудњи или другој 
страсти да те обузме тако да Њега занемариш; јер ако прекршиш Њего- 
ве законе, изгубићеш милост Божију, и он ће од тебе удаљити своје мило- 
срдно провиђење у свим стварима; али ако се будеш понашао онако како 
је одиста теби у прилог, и како те ја молим, сачуваћеш наше краљевство 
и нашу породицу, и ниједна друга кућа неће владати Јеврејима до нас са- 
мих у свим временима. Али буди исто тако и опрезан поводом грешних 
прекршаја Јоава, заповедника војске, који је убио двојицу војсковођа због 
зависти, иако су обојица били праведни и добри људи, Авенира, сина Не- 
ровог, и Амасу, сина Јетровог, чију ћеш смрт ти осветити како ти буде из- 
гледало погодно, јер је Јоав био одвише силан, и моћнији од мене самог, 
те је отуда својевремено избегао казну. Такође ти поверавам Варзилаја од 
Галада, коме ћеш, да би мени удовољио, указати велику почаст и о њему 
веома бринути; јер ми му испрва нисмо учинили ништа добро, већ смо 

само узвратили дуг који носим према његовом оцу за све оно што је за ме- 
не учинио приликом мог бекства. Ту је такође и Симеј, син Геров, из пле- 
мена Венијаминовог, који је, након што је на мене извикивао многе погр- 
де у часу док сам бежећи пошао у Манахајим, ипак после моје победе до- 
шао на Јордан и примио уверења да му се тада ништа неће лоше догоди- 
ти. А ти више немој тражити никакву сличну прилику за оправдање, не- 
го га казни.“ 

2) Након што је Давид изговорио сину оваква упозорења поводом јав- 
них прилика и људи који беху пријатељи или који су заслуживали каз- 
ну, он премину, поживевши седамдесет година, владајући седам година 
и шест месеци у Хеврону над племеном Јудиним, и тридесет три године 
у Јерусалиму над целом земљом. Овај је човек имао одличан карактер, и 
био обдарен свим оним врлинама које су пожељне за краља, односно за 
онога коме је поверено очување толико много племена; располагао је ср- 
чаношћу до веома изванредног ступња, полазећи спремно и пре свих у 
опасности када се борио за своје поданике, подстичући војнике на подви- 
ге својим личним примером и борећи се уз њих, а не заповедајући им на 
деспотски начин. Такође је располагао великом способношћу проницања 
и разумевања садашњих и будућих догађаја када је руководио ма којим 
пословима. Био је разложан и умерен, остајући такав у ма којим опаснос- 
тима; био је праведан и волео људе, а то су веома важна својства, посеб- 
но за краља. Није скривио ниједну увреду приликом дугог упражњавања 
тако велике власти какву је имао, осим у случају Уријине жене. Такође је 
иза себе оставио богатство много веће но што је учинио било који други 
краљ, како Јевреја, тако и ма којег другог народа. 

3) Сахранио га је у Јерусалиму, на величанствен начин, његов син Со- 
ломон, са свом оном погребном раскоши са којом се сахрањују краљеви; 
поврх свега, са њим је похрањено и веома велико благо, о чијој се величи- 
ни и бројности може лако нагађати по ономе што ћу сада рећи; наиме, ка- 
да је хиљаду три стотине година касније првосвештеник Хиркан, који је 
тада био под опсадом у Антиохији, био позван од стране Пија, сина Деме- 
тријевог, са захтевом да му новцем плати дизање опсаде и повлачење војс- 
ке, а да при том овај није имао ниједан други начин да се домогне новца, 
Хиркан је отворио једну одају Давидове гробнице и узео одатле три хиља- 
де таланата, и део те суме дао за Антиохију; тако је успео да опсада буде 
обустављена, као што смо на другом месту обавестили читаоца. Штави- 
ше, и после њега, након још много година, краљ Ирод је отворио другу 
одају, те и сам однео велики део новца, па ипак још није стигао до сарко- 
фага самих краљева, будући да су њихова тела била покопана тако умеш- 
но, да се нису откривала чак ни онима који би ушли у њихова гробна мес- 
та. Оволико ће бити довољно речено о овим питањима. 



КЊИГА ОСМА 

обухвата период од стотину шездесет три године 

ОД СМРТИ ДАВИДОВЕ ДО СМРТИ АХАВОВЕ 




ПОГЛАВЉЕ ПРВО 


КАКО ЈЕ СОЛОМОН, НАКОН ШТО ЈЕ ПРИМИО КРАЉЕВСТВО, ОД- 
СТРАНИО СВОЈЕ НЕПРИЈАТЕЉЕ 

1) Већ смо у претходној књизи разматрали Давидове врлине и доброби- 
ти, по његове земљаке, којих је био творац; говорили смо такође и о њего- 
вим ратовима и биткама које је водио с успехом и потом умро у позном до- 
бу живота. Тада смо говорили и о томе како је његов син Соломон, који је 
у то доба био тек младић, преузео краљевство, и на који га је начин Давид, 
за свога живота, по Божијој вољи прогласио за господара јеврејског наро- 
да; говорили смо и како је сео на трон и читав га народ поздравио радосним 
одобравањем, као што је и обичај на почетку владавине, пожелевши му да 
сви његови послови могу доћи до благословеног свршетка, а он сам стићи 
до дубоке старости, и до најсрећнијег могућног стања животних прилика. 

2) Али је Адонија, који је, док је његов отац још био жив, покушао да 
силом задобије власт, дошао до краљеве мајке Витсавеје и поздравио је с 
великом учтивошћу; а када га је ова упитала да ли је к њој дошао тражећи 
помоћ у ма чему, при том га позвавши да јој одмах каже разлог ако је о то- 
ме реч, јер ће му је она радосно пружити, он јој поче говорити како она и 
сама зна да је краљевство било његово, једнако због његовог старијег уз- 
раста и због наклоности народа према њему, а да је оно ипак пренесено 
њеном сину Соломону по вољи Божијој. Он такође рече и да је задовољан 
да буде слуга под њим и да је срећан са својим садашњим приликама. Али 
да је он дошао да је замоли да буде посредник у задобијању милости за 
њега од стране Соломона, те да га наговори да му буде дато да ожени Ави- 
сагу која је, истина, спавала са његовим оцем, али је, стога што овај беше 
одвише стар, она била и даље девица. Саслушавши га, Витсавеја му вео- 
ма ревносно обећа своју помоћ, рекавши да ће лако испословати тај брак 
стога што ће краљ и сам бити вољан да га награди у таквој ствари, али и 
зато што ће га она веома предано наговарати. Сходно томе, Адонија оде 
од ње у нади да ће успети у овом брачном уговарању. А Соломонова мајка 
сместа оде код свог сина како би са њиме говорила о ономе што је обећа- 
ла у одговор на Адонијину молбу. Па када овај изиђе пред љу и загрли је, 
уводећи је потом у краљевску одају у којој је био постављен трон, он седе 
и затражи од послуге да поставе још један трон с десне стране за његову 
мајку. Када и Витсавеја седе, овако му поче говорити: „О сине мој, испуни 
ми једну жељу коју од тебе иштем, и немој ми учинити ништа незахвал- 
но и нелагодно, што ће се догодити уколико ме одбијеш." А када Соломон 
затражи да му изложи своје заповести, јер је у складу са његовом дужно- 
шћу да јој испуни шта год да затражи — и пожаливши се при том што она 
није почела разговор у чврстом очекивању да ће добити оно што затражи, 
већ има сумње у могућно одбијање — она га замоли да допусти да његов 
брат Адонија може оженити Ависагу. 

3) Али се краљ намах нађе веома увређен овим речима, и удаљи своју 
мајку, рекавши да Адонија тражи превише, а да се он, Соломон, чуди што 
му мајка није затражила да Адонији као старијем брату препусти краљев- 
ство, будући да жели да овај ожени Ависагу; опомену је и тога да Адо- 
нија има и моћне пријатеље, војсковођу Јоава и свештеника Авијатара. 
Зато он одмах позва заповедника страже Венају и наложи му да погуби 
његовог брата Адонију. Такође посла по свештеника Авијатара, коме ре- 
че: „Нећу те казнити смрћу због многих невоља које си поднео заједно 
са мојим оцем, и због Ковчега којег си носио заједно с њиме; али ти пре- 
суђујем казну стога што припадаш Адонијевим следбеницима и његовој 
странци. Немој се више задржавати овде, нити ми се више икада појављуј 
пред очима, већ одлази у свој град и живи на својим сопственим пољи- 
ма, и тамо проведи сав свој живот; јер си ме увредио тако много да није 
праведно да можеш и часа дуже задржати своје достојанство.“ Због овог 
је разлога, дакле, проистекло то да је породица Итамарова била лишена 
свог свештеничког достојанства, баш као што је Бог и прорекао Илији, 
Авијатаровом деди. Тако је ово звање пренесено Финејевој породици, од- 
носно Садоку. Они који су припадали породици Финеја, али су живели 
крадомице током времена у којем је свештеничко звање припадало Ита- 
маровој кући (а Илија је био први од ове породице који га је примио), би- 
ли су следећи: Вуки, син првосвештеника Ависуе, чији је син био Јоатам; 
Јоатамов син био је Мерајот, а његов Арофсеј; Арофсејев син био је Ахи- 
тув, а Ахитувов Садок, који је први добио првосвештеничко звање током 
Давидове власти. 

4) Када је Јоав, заповедник оружаних снага, чуо за Адонијево по- 
губљење, веома се уплашио, јер је био много већи пријатељ овоме него 
Соломону; стога је посумњао, не без разлога, да се налази у опасности 
због своје наклоности према Адонију, те се склони код олтара, верујући 
да ће због краљеве велике побожности ту бити безбедан. Али када не- 
ки људи пренеше краљу чега се Јоав домислио, он посла Венају с наред- 
бом да овога отргне од олтара и доведе га на оптуженичку столицу, како 
би могао рећи што има у своју одбрану. Али Јоав рече да неће напустити 
олтар, већ да жели да радије умре ту него на неком другом месту. А када 
Венаја пренесе овај одговор краљу, Соломон му заповеди да тамо одсече 
Јоаву главу 93 , као казну за ону двојицу војних заповедника што их је под- 
ло убио, а затим да сахрани његово тело, да његови грехови никада не би 
могли напустити његову породицу, и да он, Соломон, и његов отац, могу 
надаље бити без кривице [што нису осветили Авенира и Амасу]. А када 
Венаја учини оно што му је наређено, он сам беше постављен за заповед- 
ника целе војске. Краљ је такође поставио Садока као изабраног на место 
првосвештеника, уместо Авијатара, којег је уклонио. 

5) Што се тиче Симеја, Соломон му је заповедио да остане у Јерусали- 
му, да сазида себи кућу и посећује га, те да нема дозволу да одлази преко 
Кедронског потока; и рече да ће, уколико не послуша ову заповест, смрт 
бити казна за њега. Овим му је тако страшно запретио да га је принудио 
да под заветом прихвати све чему се морао повиновати. Сходно томе, Си- 

меј је изјавио да има разлога да захвали Соломону што му је изрекао так- 
ву забрану; па се и заветовао да ће учинити све како му је наложено, те за- 
то, напустивши своју властиту земљу, он у Јерусалиму учини место свог 
даљег боравишта. Али три године касније, када је чуо да су тројица њего- 
вих слугу одбегла од њега и склонила се у Гату, он у журби похита за њи- 
ма; а када се с овима вратио назад, краљ је то приметио, и беше веома не- 
задовољан што је овај презрео његове заповести и, поврх тога, што није 
имао обзира према заветима којима се заклео Богу; стога га он позва и 
рече му: „Ниси ли се ти заклео да ме никада нећеш напустити, нити поћи 
из овога града у неки други? Због тога нећеш избећи наплату за своје кри- 
воклетство, већ ћу те казнити, тебе зли подлаче, како за овај злочин, а та- 
кође и за онај којим си ружио мог оца када је био у бекству, како би сада 
сазнао да опаки људи напослетку ништа не постижу, иако можда и не би- 
вају одмах кажњени за своје неправичности и недела. Али баш због свег 
тог времена током којег мисле да су безбедни, и зато што још увек ничим 
нису испаштали за грехе, њихова казна само расте и над њима бива све 
тежом, и стиже до већег ступња но што 6и била да су кажњени одмах на- 
кон извршења својих злочина.“ И тако Венаја, на краљеву заповест, погу- 
би и Симеја. 


ПОГЛАВЉЕ ДРУГО 

О СОЛОМОНОВОЈ ЖЕНИ И ЊЕГОВОЈ МУДРОСТИ И БОГАТСТВИ- 
МА; И О ТОМЕ ШТА ЈЕ ДОБИО ОД ХИРАМА ЗА ИЗГРАДЊУ ХРАМА 

1) Соломон је тако већ чврсто засео у својем краљевству, а своје не- 
пријатеље довео до казне. Уз то је оженио кћер египатског фараона и по- 
дигао зидове Јерусалима, много веће и јаче но што беху икада раније 94 , и 
од тада управљао државним пословима веома разложно. Његова се мла- 
дост није показала никаквом сметњом у упражњавању правичности, или 
у придржавању закона, или у спровођењу онога што му је отац ставио у 
задатак у часу смрти; сваку је дужност извршавао с великом марљиво- 
шћу, таквом каква би се могла очекивати само од некога у зрелим година- 
ма, а при том и са великом смотреношћу. Тада је донео и одлуку да пође 
у Хеврон, и принесе жртву Богу на бронзаном олтару што га је подигао 
Мојсије. Те је тако принео жртве паљенице, хиљаду њих; а када је ово ура- 
дио, помислио је да је указао довољну почаст Богу: с правом, јер, када је 
те ноћи уснуо, Бог му се указао и наложио му да од Њега затражи дарове 
које је Он спреман да удели као награду за Соломонову побожност. Тако 
овај затражи од Бога оно што је најодличније и по себи највеће вреднос- 
ти, и што би Бог уједно уделио с највећом радошћу а примаоцу било од 
највеће користи; јер, Соломон не затражи да му се удели ни злато ни сре- 
бро, или било које друго богатство, као што би природно учинио мушка- 
рац и младић, будући да су ове ствари цењене од стране већине људи као 
највреднији и најбољи поклони од Бога. Већ, рече он, „дај ми, Господе, 

здрав ум и исправно разумевање, како бих могао говорити и судити л>у- 
дима по истини и правди.“ Овим је молбама Бог био веома задовољан, те 
обећа Соломону да ће му дати и све оне ствари које овај није поменуо у 
свом избору — богатство, славу, победу над непријатељима, али, на првом 
месту, разборитост и мудрост, и то у таквој мери какву ниједан смртник, 
било краљ или обичан човек, никада није поседовао. Такође му је обећао 
да ће задуго сачувати краљевство његовом потомству уколико продужи 
да буде праведан и послушан Њему, опонашајући свог оца у оним ствари- 
ма у којима се овај тако истицао. Кад Соломон чу ово од Бога, он сместа 
поскочи из кревета, и након што се поклони у знак обожавања, он се вра- 
ти у Јерусалим; па након што понуди велике жртве пред Табернакулом, он 
ово виђење Бога прослави заједно са целом својом породицом. 

2) У то време до потребе за његовим суђењем дошао је један веома те- 
жак случај, којем је било веома тешко пронаћи ма какво разрешење; ми- 
слим да је неопходно објаснити предмет око које се водио спор, како би 
они који прате ову моју повест могли знати какав је замршен случај Со- 
ломон разрешио, а такође и да би они којих се тичу овакве ствари могли 
узети краљеву виспреност као узор, те и сами могли лакше доносити од- 
луке у сличним питањима. До њега, дакле, дођоше две жене које су жи- 
вот водиле као блуднице, а од којих она која изгледаше оштећена стра- 
на прва поче говорити, и рече: „О краљу, ја и ова жена заједно живимо у 
једној соби. Догодило се да смо обе родиле сина у исти час истога дана, а 
трећег је дана ова жена покрила свог синове и убила га, а затим ми са не- 
дара отргла мог сина и узела га к себи, а када сам ја заспала она је поло- 
жила свог мртвог сина у моје наручје. И онда, када сам изјутра желела да 
дам сису детету, нисам пронашла своје дете, већ видех како мртво дете 
ове жене лежи на мени, што сам веома пажљиво проверила, и утврдила 
да је тако. Тада сам, дакле, затражила свог сина, а када га нисам могла до- 
бити, прибегла сам, господару, твојој помоћи; јер, будући да смо нас две 
биле саме, и тамо није било никога ко би је могао оптужити, она низаш- 
та не мари, већ истрајава у упорном порицању истине.“ Када је тако ова 
жена довршила своју причу, краљ упита другу жену шта она има да ка- 
же, а што би противречило чувеном. Али када она порече да је учинила 
оно за шта је оптужена, рекавши да је њено дете оно које је остало у жи- 
воту а да је мртво дете припадало њеној супарници у спору, и када се по- 
том нико не домишљаше какав би суд могао бити дат, а цели двор беше у 
недоумици не знајући како да разреши ову загонетку, сам се краљ досе- 
ти следећег начина којим ће је разрешити. Он наложи да се донесу једна- 
ко живо и мртво дете, па посла једног од својих слугу са заповешћу да до- 
несе мач, те да исече оба детета на два дела, тако да свака жена може има- 
ти пола живог и пола мртвог детета. Због овога се сви окупљени крадом 
насмејаше краљу, помишљајући на његову незрелост. Али, у међувреме- 
ну, она која је била стварна мајка живог детета узвикну да он тако не сме 
урадити, већ да је она спремна да уручи то дете другој жени као да је ње- 
но властито, јер ће она сама бити задовољна већ и тиме да је дете живо, и 
макар само погледом на њега, иако је оно признато као дете друге жене; 

али је друга жена била спремна да види децу располућену, и била је, шта- 
више, жељна да прва жена буде стављена на муке. Када је краљ разумео да 
код обе жене изговорене речи происходе из истине о њиховим страсти- 
ма, он додели дете оној која је узвикнула како би га спасла, јер је она заис- 
та била његова мајка; а ону другу осуди као изопачену жену, која не само 
да је убила своје властито дете, већ је и настојала да види уништено и дете 
њене пријатељице. Окупљено мноштво сада сагледа ову одлуку као вели- 
чанствен знак и доказ краљевог бистроумља и мудрости, и након тог дана 
људи су к њему долазили као ономе ко има божански ум. 

3) Сада ћемо набројати заповеднике његових војски и војне стареши- 
не постављене широм целе земље, који беху следећи: изнад Ефраимовог 
дела био је Ур; изнад области Витлејема био је Диоклер; Авинадаб, који је 
оженио Соломонову кћер, надзирао је област Доре и морску обалу; Вели- 
ка равница припала је старању Венаје, Ахиловог сина; он је такође упра- 
вљао читавом земљом до Јордана; Гевер је управљао Галадом и Голанитом 
и под собом имао шездесет великих и ограђених градова [Ога]; Ахинадав 
је управљао пословима целокупне Галилеје све до Сидона, а он је такође 
и оженио другу Соломонову кћер чије је име било Васима. Ванакат је др- 
жао морско обалу око Акре, Сафат је надгледао планину Тавор и Кармел, 
као и [доњу] Галилеју све до реке Јордана. Симеју је била поверена област 
насељена Венијамитима, а Гавар је држао земљу с друге стране Јордана. 
Јеврејски народ, а посебно племе Јудино, доживели су прекрасно умно- 
жење сада када су се могли посветити пољодељству и обрађивању својих 
поља; јер како су уживали у миру, и нису били угрожавани ратовима и не- 
даћама, а уз то су у изобиљу располагали предностима најпожељније сло- 
боде, сваки је био заузет повећавањем приноса својих властитих њива, и 
чињењем ових издашнијим но што су биле икада раније. 

4) Краљ је такође имао и друге управитеље који су се старали о земља- 
ма Сирије и Филистине, које су досезале од реке Еуфрата до Египта, а ови 
су прикупљали данак сваког од ту настањених народа. Од ових су данака 
краљевом столу доношени сваког дана 95 за вечеру тридесет мерица меког 
брашна, и шездесет прекрупе; такође и гојни волови, и двадесет волова с 
пашњака, као и стотину утовљених јагњади; а све ово поред уловљених]е- 
лена и бивола, птица и риба, који су доношени краљу од стране туђинаца 
из дана у дан. Соломон је такође имао велики број кола, а коњушница за 
ова кола било је четрдесет хиљада; поред ових он је имао дванаест хиља- 
да коњаника, од којих је једна половина била на услузи краљу у Јерусали- 
му а остатак је био расут у унутрашњости, живећи у краљевским селима; 
онај исти надзорник који се старао о краљевим издацима, обезбеђивао је 
такође и крмиво за коње, и увек их доводио до места у којем се тренутно 
краљ налазио. 

5) Оштроумност и мудрост што их је Бог уделио Соломону били су та- 
ко велики, да је он превазилазио све претке, толико да ни по чему није за- 
остајао за Египћанима, за које је речено да су били изнад свих људи у по- 
имању ствари и појава; штавише, очигледно је да је њихова виспреност у 
многоме била испод оне којом је располагао краљ. Такође је надмашивао 

и јасно себе издвајао чак и од оних који суу то време били најистакнутији 
међу Јеврејима по бистроумљу; при овоме мислим на Етана, Хемана, Хал- 
кола и Дарда, синове Махолове. Он је такође саставио књиге са хиљаду и 
пет ода и песама, као и три хиљаде парабола и поредбених прича; јер је он 
умео да говори параболе о свакој врсти дрвећа, од благовња до кедра, а на 
сличан начин и о животињама, и о свим врстама живих створења, било 
на земљи, у морима или у ваздуху; јер он није био неупознат са природом 
ниједног од ових бића, нити је пропуштао да се о њима распита, већ их је 
све описивао као философ, и показивао своје изврсно знање о њиховим 
свеколиким својставима. Бог му је такође омогућио и знање оне вештине 
којом се истерују демони 96 , што је наука корисна и лековита за људе. Та- 
кође је састављао и таква чарајућа призивања уз помоћ којих су ублажа- 
ване болести. За собом је оставио начин истеривања духова, помоћу којег 
су демони изгоњени тако да се више никада не врате; а овај начин лечења 
има велику снагу и до данас, јер ја сам видео једног човека моје власти- 
те земље, чије име је било Елеазар, како у присуству Веспазијана, њего- 
вих синова, заповедника и великог мноштва војника ослобађа људе који 
су били обузети демоном. Поступак ове технике је следећи: стављао је 
прстен, са печатњаком од оне врсте које Соломон помиње, на носнице де- 
монијакалног човека, након чега је истеривао демона кроз његове ноздр- 
ве; и када би човек истог трена падао, он је демону порицао право да се 
икада више врати, а све уз помињање Соломона и изговарање инканта- 
ција које је овај саставио. А када би Елеазар убеђивао и доказивао посма- 
трачима да поседује такву моћ, он би на малој удаљености постављао пе- 
хар или крчаг испуњен водом, и заповедао демону, након што је овај изи- 
шао из човека, да ове преврне, и тако посматрачима омогући да сазнају да 
је напустио човека; овиме би вештина и мудрост Соломонова били вео- 
ма непобитно показани — на основу чега сви људи могу спознати распон 
Соломонових способности, и како је он био вољен од стране Бога, и како 
би ванредне врлине сваке врсте којима је овај краљ био обдарен постале 
познате ма којем народу под Сунцем, а што је уједно и разлог, кажем, што 
смо продужили да говоримо тако опширно о овим стварима. 

6) Поврх свега, Хирам, краљ Тира, када је чуо да је Соломон наследио 
очево краљевство, био је због овога веома задовољан, будући да је био Да- 
видов пријатељ. Тако он посла изасланике Соломону преко којих га поз- 
драви честитајући му на текућем срећном стању његових државних по- 
слова. Овим му поводом Соломон посла наредну посланицу, чији је садр- 
жај овај који следи: 

СОЛОМОН КРАЉУ ХИРАМУ 

„Знано ти је 97 да је мој отац желео да сагради храм Богу али је био 
спречен ратовима и непрестаним походима; јер он није одустао од тога да 
побеђује своје непријатеље све док их није учинио поданицима и давао- 
цима данка. Али зато ја захваљујем Богу за мир у којем сада уживам, због 
којег сам у доколици и решен да сазидам кућу Божију, јер је и сам Бог про- 
рекао моме оцу да управо ја морам изградити такав Божији дом. Отуда 

од тебе желим да пошаљеш неке од својих поданика заједно са мојима до 
планине Либан да исеку дебла, будући да су Сидонци вештији него наши 
људи у овоме послу. Што се тиче најамнине за ове дрвосече, платићу коју 
год цену да ти одредиш.“ 

7) Када је Хирам прочитао наведену посланицу, био је њоме задо- 
вољан, те је на ову узвратио одговором Соломону. 

ХИРАМ КРАЉУ СОЛОМОНУ 

„Умесно је благословити Бога да је поверио власт твога оца теби, који 
поступаш као мудар човек и обдарен си свим врлинама. Што се мене ти- 
че, радујем се условима у којима се налазиш, и бићу ти послушан у све- 
му ономе за шта по мене пошаљеш; јер када будем са својим поданицима 
посекао многа и велика стабла кедра и кипариса, отпремићу их до мора и 
заповедити мојим људима да од њих направе сплавове и са њима отплове 
до којег год места твоје земље ти пожелиш, те ће их тамо оставити, после 
чега их твоји људи могу преузети и пренети до Јерусалима. А ти са своје 
стране гледај да нас обезбедиш житом за ова дебла, будући да нам је оно 
неопходно јер живимо на једном острву. 98 “ 

8) Примерци ових посланица преостали су до дана данашњег, и сачу- 
вани су не само у нашим књигама, већ такође и међу Тирцима, те уколи- 
ко би неко желео да се увери у њихову поузданост, могао би затражити од 
чувара јавних записа Тира да му их покаже, јер ће тада пронаћи да је оно 
што тамо стоји у сагласности са оним што смо ми овде већ рекли. Ја сам, 
пак, оволико казивао због жеље да моји читаоци могу проверити да не го- 
воримо ништа до истине, те да не састављамо повест од неких тек наиз- 
глед прихватљивих приповедања, која истовремено заваравају људе и чи- 
не их задовољним, нити да бисмо покушали да избегнемо испитивање, 
или тражили да нам људи одмах поверују. Ми нисмо ни слободни да се 
удаљимо од казивања истине, што је исправна препорука за једног исто- 
ричара који жели да остане неукаљан; ми, дакле, не инсистирамо ни на 
каквом признавању онога што говоримо, осим уколико нисмо у стању да 
покажемо ову истину помоћу доказа и најснажнијих јемстава. 

9) Одмах након што му је донесена посланица краља Тира, краљ Соло- 
мон похвали његову готовост и добронамерност које су у њој изречене, те 
је краљу тирском платио оним што је овај затражио, шаљући му годишње 
двадесет хиљада мерица брашна и исто толико бата" цеђеног уља, при 
чему једно корито у себи садржи седамдесет два секстарија. Такође му је 
послао и исту меру вина. Тако је пријатељство између Хирама и Соломо- 
на све више расло, и они се заклеше да ће трајати заувек. А краљ је нало- 
жио да од целог народа буде узиман кулук у виду тридесет хиљада радни- 
ка чији је рад брижљиво олакшао, смотрено га поделивши тако да једнак 
терет падне на сваког међу њима. Тако је посекао десет хиљада стабала на 
гори Либану за један месец; а затим су упослени људи долазили кући и 
одмарали се два месеца, све до времена када би следећих двадесет хиља- 
да завршило њихов задатак у заказано време; а затим би се касније оних 
првих десет хиљада враћало на посао сваких четири месеца, а над овим је 

људским данком за надзорника био постављен Адорам. Међу радницима 
је такође било и седамдесет хиљада странаца што их је послао Хирам, који 
су носили камен и другу грађу, а оних који су тесали камен било је осам- 
десет хиљада. Од ових је три хиљаде три стотине било постављено за над- 
зорнике осталима. Такође им је наређено да исецају велике блокове за те- 
меље храма, као и да ове морају исклесати и спојити уједно још у планини, 
и такве их допремати до града. Ово је изведено не само од стране наших 
земљака, већ и од оних радника што их је послао Хирам. 


ПОГЛАВЉЕ ТРЕЋЕ 

О ПОДИЗАЊУ ОВОГ ХРАМА 

1) Соломон је почео са изградњом Храма четврте године своје вла- 
давине, другог месеца којег Македонци називају Артемисијус а Јевреји 
Јур, пет стотина деведесет две године након Изласка из Египта, и хиља- 
ду две стотине година након Аврамовог доласка из Месопотамије у Ка- 
наан; од Потопа је прошло хиљаду четири стотине четрдесет година, а од 
стварања првог човека па до Соломонове изградње храма, прошло је три 
хиљаде стотину две године. Година у којој је започето зидање била је је- 
данаеста година Хирамове владавине, а од подизања Тира прошло је две 
стотине четрдесет година. 

2) Краљ је укопао темеље Храма веома дубоко у земљу, а за грађу је 
узето веома отпорно камење, такво које ће одолети сили времена; ови су 
међусобно састављани глином, поставши основом и поузданим темељом 
за ону надградњу која ће бити подигнута над њим. Ово је камење морало 
бити тако снажно како би с лакоћом издржало оне обимне надзидане де- 
лове и скупоцене украсе, чија сопствена тежина није била мања од тежи- 
не оних високих и тешких зиданица што их је краљ замислио као веома 
украшене и велелепне. Читаво дигнуто тело здања, све до крова, било је 
од белог камена: у висину је имало шездесет кубита, дужина му је изно- 
сила исто толико, а ширина беше двадесет кубита. Изнад ове се налазила 
још једна дигнута зиданица, у свим мерама једнака првој, тако да је свеу- 
купна висина Храма износила сто двадесет кубита. Његова предња стра- 
на била је окренута истоку. Што се тиче трема, био је подигнут пред Хра- 
мом; у дужину је имао двадесет кубита, и био је тако изведен да се укла- 
па са ширином здања; имао је двадесет кубита ширине, а његова висина је 
достизала стотину двадесет кубита. Соломон је такође око Храма сазидао 
тридесет малих одаја 100 , које су окружавале целу грађевину својом тес- 
ном приљубљеношћу једна уз другу, али и својим бројем и спољним поло- 
жајем около тела здања. Такође је направио и ходнике кроз њих, тако да 
се могло пролазити из једне у другу. Свака од ових одаја имала је пет ку- 
бита у ширину и исто толико у дужину, али им је висина износила дваде- 
сет кубита. Изнад ових су се налазиле друге одаје, а понад ових опет неке 
друге, све једнаке, како у мерама тако и у броју, тако да су достизале ви- 

сину једнаку доњем делу тела здања, будући да горњи део није имао зида- 
нице око себе. Кров изнад целог здања био је од кедра, а заправо је и сва- 
ка од ових одаја имала свој засебан кров који није био повезан са другим 
просторијама; али што се тиче других делова, постојао је само један зајед- 
нички препокривајући кров, изграђен од веома дугих греда које су про- 
лазиле кроз остале и пресецале читаво здање, тако да су средишњи зидо- 
ви, бивајући ојачавани истим гредама, отуда могли бити направљени још 
чвршћим; онај део крова, пак, који се налазио испод греда, био је напра- 
вљен од исте грађе али је читав био углачан, и имао орнаменте примере- 
не таваници, као и златне плочице укуцане на њих. И како је Соломон об- 
ложио зидове кедровим даскама, тако је на њих учврстио златне плочице 
које су на себи имале украсе. Због тога је цели Храм сијао и заслепљивао 
очи оних који би улазили, блистањем злата које се налазило на свим стра- 
нама. Читава грађа Храма била је са великом вештином изведена од угла- 
чаног камена, који су били спојени веома складно и глатко, тако да се пос- 
матрачу чинило да на њима нема никаквог знака ударца чекића или било 
којег другог грађевинског алата; и заиста је без икакве употребе ових чи- 
тава грађа била међусобно тако природно састављана, да се чинило да је 
спој једног дела са другим пре био потпуно природан но што је претрпео 
било какво посредовање оруђа. Краљ је такође добро замислио прилаз 
до горњих одаја Храма, и то преко степеника ширине његових зидова; јер 
Храм није имао велика врата на свом источном крају као што их је имала 
доња зграда, већ су улази били са страна, кроз веома мала врата. Соломон 
је такође и препокрио Храм, једнако споља и изнутра, кедровим плочама, 
које су међусобно тесно приљубљене помоћу дебелих ланаца, тако да је 
овај изум по природи служио даљем одржању и оснаживању грађевине. 

3) Након што је краљ поделио Храм у два дела 101 , уредио је унутрашњи 
простор од двадесет кубита [у сваком правцу] да буде најтајнија одаја, 
али је доделио да само светилиште има четрдесет кубита; а када је од зи- 
да одсекао место за врата, тамо је поставио двери од кедровине и обло- 
жио их великом количином злата које је на себи имало украсе. Такође је 
поставио плаве, пурпурне и скерлетне велове, као и најсветлија и најмек- 
ша платна — са најнеобичнијим цветовима утканим у њима — која су 
као завесе висила пред овим дверима. Такође је за најсветије место, чије 
су ширина и дужина износиле по двадесет кубита, доделио два херувима 
од чистог злата; висина сваког износила је пет кубита 102 , а сваки од њих је 
имао крила раширена до дужине од пет кубита; Соломон их је поставио 
недалеко једног од другог, тако да је крило једнога могло дотаћи јужни зид 
светог места, а другог северни; друга два њихова крила била су међусоб- 
но спојена и прекривала су Ковчег савеза који је био постављен између 
њих; али нико не може рећи, па чак ни наслућивати, какав је био облик 
ових херувима. Такође је и под Храма обложио златним плочама, а додао 
је и врата капији Храма примерена висини зида, са ширином од двадесет 
кубита, па је и њих обложио златним плочама. Једном речју, није оставио 
ниједан део Храма, било унутрашњи или спољни, који није био покривен 
златом. Такође је имао завесе овешене преко ових спољних врата на ис- 

ги начин како су била овешене преко оних унутрашњих на најсветијем 
месту; али трем Храма није имао ништа слично. 

4) Потом је Соломон послао по једног уметника из Тира, чије име је 
било Хирам. По рођењу је, са мајчине стране, припадао племену Нефта- 
лијевом, али је његов отац био Ур, пореклом Израелит. Овај је човек био 
веома вешт у свакој врсти посла, али је његова главна способност лежа- 
ла у обради злата, сребра и бакра; он је био тај који је извео све занатске 
радове око Храма, испуњавајући Соломонову вољу. Поврх тога, Хирам је 
направио два [шупља] стуба, чија је спољна страна била од бакра дебљине 
четири ширине прста; висина, пак, ових стубова била је осамнаест кубита 
а њихов обим дванаест кубита; такође су постојала и два изливена капи- 
тела у форми љиљана која су стајала по један на сваком стубу, по пет ку- 
бита висине. Око ових је почивала уткана мрежа са мотивом ситног пал- 
миног лишћа, која је покривала кринолики капител. Око њих су такође 
водиле и две стотине нарова угравираних у два реда. Један од ових стубо- 
ва поставио је на улазном трему с десне стране, и назвао га Јахин, а други 
с леве стране, и назвао га Воаз. 

5) Хирам је такође излио и „бакарно море“ у обличју полукруга. Овај 
бакарни суд био је назван морем због своје величине, јер је имао десет ку- 
бита у пречнику, а дебљина лива износила је један длан. Његов средњи 
део почивао је на кратком стубу [као на осовини] који је око себе имао 
десет спирала, а и тај је стуб имао десет кубита у пречнику. Море је би- 
ло постављено на дванаест волова који су гледали у правцу четири стра- 
не света, по три према свакој страни, а задња страна свих била је окрену- 
та унутра тако да је овај велики полукружни суд могао лежати на њима, 
будући да је и сам такође био угнут унутра. Ово је море у себи садржава- 
ло три хиљаде бата 103 . 

6) Хирам је такође направио и десет бакарних подножја за исто толи- 
ко четвороуглих здела или умиваоника за обредно прање; дужина сва- 
ког од ових подножја била је пет кубита, ширина четири кубита, а виси- 
на шест кубита. Сваки овај умиваоник је ободом био делимично уврнут 
[према носећим стубовима], а то је овако изведено. Постојала су четири 
мала четвороугла стуба који су стајали по један на сваком углу умиваони- 
ка; ови су имали стране основе примерене свакој од четири стране уми- 
ваоника које су, опет, биле подељени у три дела: наиме, сваки крај стуба 
је имао перваз прилагођен да подржава [умиваоник] који је био уграви- 
ран на једном месту ликом лава, на другом бика, а на трећем орла. Ти ма- 
ли стубови су, дакле, имали угравиране исте оне животиње које су биле 
угравиране и на странама умиваоника. Читав овај склоп био је уздигнут 
и почивао је на четири точка, који такође беху изливени, и који су има- 
ли обруч и главчине, са пречником од стопу и по. Свако ко је видео пао- 
ке ових гочкова, како су тачно уклопљени и спојени у странама основа, 
као и у каквом су складу сложени са главчинама, морао би се зачудити. 
Њихова структура била је оваква: са сваког точка протезали су се испус- 
ти налик ремењу држећи скупа горњи састав, на којем је почивао кратак 
спирални стуб који се упирао испод шупљег дела умиваоника, имајући на 

предњем делу орла и лава који су били уклопљени у умиваоник до те ме- 
ре да је свако ко би их видео морао помислити да су из једног комада; а 
између ових су се налазили још и угравирани украси у виду палминог др- 
већа. Оваква је, дакле, била конструкција тих десет подножја. Уоколо мо- 
ра Хирам је направио и још десет бакарних сасуда, који су и сами има- 
ли улогу умиваоника, од којих је сваки садржавао четрдесет бата 104 , јер је 
сваки имао четири кубита у висину, са крајевима једнако удаљеним јед- 
ни од других. Ове је умиваонике такође поставио на десет подножја која 
су била названа Мехонотима; пет умиваоника поставио је с леве стране 
Храма 105 , односно оне која је окренута северу, и исто толико с десне стра- 
не, окренутој према југу; море је, пак, било постављено на источној стра- 
ни. Намена бакарног мора била је прање руку и ногу свештеника прили- 
ком њиховог уласка у Храм и пењања до олтара, а умиваоници су служи- 
ли за чишћење изнутрице животиња припремљених за жртве паљенице, 
као и њихових ногу. 

7) Поред поменутих предмета био је направљен и бакарни олтар, ду- 
жине двадесет кубита и исто толике ширине, и десет кубита висине, а 
служио је за жртве паљенице. Сви сасуди били су од бакра, ћупови, ло- 
патице, пепељарници, а такође и усекачи и машице, а овај је бакар имао 
сјај и лепоту злата. Ту је било и освећених столова, међу којима и један 
највећи, од чистог злата, на којем су стајали Божији хлебови; столова на- 
лик овоме свеукупно је било десет хиљада, али су били израђени на дру- 
гачији начин, и на њима су почивали стаклене фиоле и пехари од којих је 
златних било двадесет хиљада, а сребрних четрдесет. Такође је направље- 
но и десет хиљада свећњака, сходно заповести Мојсијевој, од којих је је- 
дан главни био намењен Храму, како би, према закону, могао горети то- 
ком дана. Један је сто почивао на северној страни — и он, наравно, носећи 
на себи хлебове — наспрам овог свећњака који беше смештен на југу, док 
је златни олтар стајао између њих. Сви ови сасуди налазили су се оном де- 
лу свете куће који је био дугачак четрдесет кубита, и који је застором био 
одвојен од најсветијег места у којем се налазио Ковчег савеза. 

8) Хирам је такође дао да се направи осамдесет хиљада сасуда за ле- 
вање течности, као и сто хиљада златних и двапут толико сребрних бочи- 
ца; било је и осамдесет хиљада златних, и двапут толико сребрних здела у 
којима се на олтару нудило фино умешено брашно. Било је такође и шез- 
десет хиљада златних и двапут толико сребрних великих котлова у који- 
ма се мешало фино брашно са уљем, а од оних чија мера одговара они- 
ма што их је Мојсије називао хин и асарон (један десети део дила) било је 
двадесет хиљада златних и двапут толико сребрних. Златних кадионица, 
у којима се до олтара носио тамјан, било је двадесет хиљада; других ка- 
дионица, у којима је преношен пламен са великог до малог олтара унутар 
Храма, било је педесет хиљада. Свештеничких одежди које су припадале 
првосвештенику, са дугим хаљинама, пророчанским прсником и драгим 
камењем, било јехиљаду. Али је круна на којој је Мојсије написао [име Бо- 
жије] била само једна, и тако је остало до дана данашњег. Било је такође 
и десет хиљада одежди од финог платна са пурпурним појасима за сваког 

свештеника; затим и две стотине хиљада труба, према заповести Мојсије- 
вој, а такође и две стотине хиљада платнених одежди за певаче, који бе- 
ху Левити. Хирам је такође направио и музичке инструменте, такве који 
су изумљени за пратњу певању химни, званих навлеј и синдреј [псалтери- 
они и харфе] који беху направљени од најплеменитијег бакра званог елек- 
трум, а ових беше четрдесет хиљада. 

9) Хирам је све ове ствари направио у част Бога, са величанственом 
и разноврсном израдом, ни на чему не штедећи, већ показујући највећу 
могућу издашност у укратавању Храма, а све описано је било посвећено 
као Божије благо. Такође је по Соломоновој замисли сместио и оградни 
зид око Храма, који се на нашем језику назива гисон , али га Грци називају 
трикос, који се уздизао до висине од три кубита, а служио је раздвајању 
мноштва које је долазило у Храм, показујући да је то место отворено и 
слободно само за свештенике. Такође је и иза овога направио други храм, 
четвороугаоног облика, подигнут као велики и пространи ходник на сво- 
довима, у који се улазило кроз веома високе двери, од којих су сваке биле 
изложене једној [од четири] стране света, а које су се затварале златним 
вратима. У овај су храм улазили они људи који су се од других разлико- 
вали тиме што су чисти и строги у придржавању закона. Али је Соломон 
иза овога подигао и још један, одиста прекрасан храм, такав да превази- 
лази моћ било каквог описа; штавише, ако могу тако рећи, тешко је било 
поверовати и погледу да такво нешто постоји. Јер када је испунио вели- 
ке удолине земљом, у које се, због њихове огромне дубине, није могло ни 
гледати без нелагоде када 6и се над њима надвили, и када је подигао тле 
на висину од четири стотине кубита, сазидао је овај трећи храм [намењен 
нејеврејима] у нивоу врха стене на којој је био подигнут, те је овај крајњи 
храм, који је био изложен ваздуху, био у истој равни са самим великим 
Храмом [свештеника] Ш6 . Овог је такође окружио двоструким редом ход- 
ника на сводовима, који су стајали на високом стубовима природне стене, 
док им кровови беху од кедра, обрађени на начин прикладан овако висо- 
ким кровиштима; али је сва врата овог храма направио од сребра. 


ПОГЛАВЉЕ ЧЕТВРТО 

КАКО ЈЕ КРАЉ СОЛОМОН ПРЕМЕСТИО КОВЧЕГ САВЕЗА У ХРАМ 
УЗ МОЛИТВУ БОГУ И НУДЕЋИ МУ ЈАВНЕ ЖРТВЕ 

1) Након што је краљ Соломон у року од седам година тако довршио 
изградњу ових великих и прекрасних здања, и потом приложио своје да- 
рове Храму, показавши тиме богатство и ревност којима располаже (јер 
ко год би видео ова дела морао би помислити да је било потребно огро- 
мно време да би била окончана, остајући потом изненађен да је толико 
много и тако величанствених ствари могло бити урађено за тако кратко 
време) — након дизања Храма је, дакле, позвао управитеље и старешине 
Јевреја да окупе сав народ у Јерусалиму, како да би видели Храм што га је 



КЊИГА ОСМА 339 

подигао, тако и да би у њиховом присуству преселио Ковчег Божијег саве- 
за у њега. И након што је свуда разнесен овај позив на окупљање целокуп- 
ног народа у Јерусалиму, ово се није догодило пре седмог месеца у годи- 
ни, што је месец којег наши земљаци називају Тисри, а Македонци Хипер- 
берепгет. Тако се догодило да је у исто време пао и празник табернакула, 
којег Јевреји славе као најсветији и најважнији празник. Они, дакле, узе- 
ше Ковчег и табернакул што их је подигао Мојсије, као и све сасуде по- 
требне за прислуживање приликом жртвеноприношења, и преселише их 
у Храм 107 . Сам краљ, као и Левити и сав народ, ишао је испред, учинивши 
земљу влажном од дарова и понуда пића, натопивши је крвљу великог 
броја жртава и палећи огромну количину тамјана, све док читав околни 
ваздух није био испуњен мирисом који је издалека пресретао људе и био 
показатељ Божијег присуства; и управо зато што су веровали да Он пре- 
бива с њима у том новосаграђеном и посвећеном месту, људи нису посус- 
тајали било од певања химни или од плесања, све док не дођоше до Хра- 
ма; а у истом су расположењу носили и Ковчег. Али када је требало да га 
пренесу на најсветије место, остатак мноштва се удаљи, и само су га они 
свештеници који су га и дотле носили сада поставили између два херуви- 
ма, који га обгрлише својим крилима (јер их је тако уклопио њихов ство- 
ритељ), и тако наткрише као да се налази под шатором или куполом. Овај 
Ковчег није у себи садржавао ништа осим две камене плоче које су на се- 
би чувале десет Божијих заповести што их је Бог изговорио Мојсију на 
Синајској гори, а које су на њима била урезане; у Храм су такође унели и 
свећњак и сто, као и златни олтар, и поставили их испред најсветијег мес- 
та, на иста она места на којима су и дотле стајали у табернакулу. Тамо су, 
дакле, могли приносити дневне жртве; али што се тиче бакарног олтара, 
Соломон га је поставио испред Храма, наспрам врата, тако да би могао 
бити изложен погледу када се врата отворе, баш као и света и свечана оп- 
рема и богатство жртава; напослетку су сакупили и све остале сасуде, те 
их положили у Храм. 

2) Чим су свештеници поставили све ствари око Ковчега у исправан 
поредак, и потом изашли напоље, с висина сиђе један големи облак, и ста- 
де над Храмом, те се меко разастра његовом унутрашњошћу; овај облак 
био је распршен и благ, нипошто не онако опор какав се, испуњен влагом, 
може видети у зимско доба. Али је овај облак тако затамнио простор, да 
свештеници нису могли разабрати један другог, због чега су у свести при- 
зивали све могуће слике и величанствена указања Бога како силази у вла- 
стити Храм, и како у њему са задовољством подиже свој табернакул. Так- 
вој су се мисли, дакле, приклањали ови људи. Али Соломон устаде (јер је 
он још увек седео испред), те изговори оне речи Господу за које је мислио 
да ће их Божија природа примити као пријатне и с његове стране приме- 
рене да их изрекне; јер он каза: „Ти си вечна кућа, о Господе, таква коју си 
за себе створио од својих властитих дела; знамо да се на небу, у ваздуху, на 
земљи и води Ти распростиреш, а да ипак ниси садржан у њиховим гра- 
ницама. Намеран сам био да подигнем овај Храм за Тебе, за Твоје име, да 
од сада, када приносимо жртве и изводимо свете чинове, можемо у етар 

послати наше молитве и непрестано веровати да си присутан, и да ниси 
удаљен од онога што је Твоје властито; јер ни док сагледаваш свеукупност 
ствари, и ослушкујеш све што постоји, па ни сада када Ти је угодно да се 
настаниш овде, Ти не напушташ старање о људима, већ си им свима вео- 
ма близак, а посебно си назочан онима који ти се обраћају, било ноћу или 
дању.“ Након што се овако свечано обратио Богу, Соломон преусмери 
даље казивање према окупљеним људима, и снажно засведочи моћ и про- 
виђење Божије над њима: како је, наиме, Он предсказао све ствари које ће 
се догодити његовом оцу Давиду, као и многе од ствари које су се већ до- 
годиле а остатак ће се извесно остварити касније; и како је Он њему, Со- 
ломону, наденуо име, и Давиду рекао како ће му син бити зван и пре но 
што се овај родио; и како је потом прорекао да ће, када буде био краљ на- 
кон очеве смрти, он за Њега изградити Храм којег они сада виде доврше- 
ним према Његовом предвиђању; стога је Соломон од мноштва затражио 
да благослови Бога, и да, верујући у њега због погледа на ово здање које 
виде довршеним, никада, ради своје властите среће, не очајавају ма због 
чега што је Он навестио у будућности, сумњајући да се то неће збити. 

3) Након што је краљ тако говорио мноштву, он поново погледа пре- 
ма Храму и подиже десну руку према народу, рекавши: „Није могуће да 
људи могу довољно узвратити Богу за добробити које им Он удељује, јер 
Богу ништа није потребно и изнад је ма каквог уздарја. Али све дотле док 
се градимо надмоћнијим над Твојим створењима, приличи нам да благо- 
словимо Твоје величанство, и неопходно нам је да ти одговоримо захвал- 
ношћу за оно што си уделио нашем дому и јеврејском народу; јер којим 
ћемо Те средством боље утажити када си на нас љут, или прикладније са- 
чувати Твоју наклоност, него нашим гласом, за који, будући да га добија- 
мо од ваздуха, можемо знати да се истим путем пење к Теби. Отуда морам 
као најпрече да ти узвратим захвалношћу због свог оца, којег си Ти узди- 
гао из незнатности до тако велике благодати; а затим, као следеће, да Ти 
захвалим за себе самог, будући да си извео све што си о мени обећао до 
данашњег дана. А ја те преклињем да нас и у времену које долази обезбе- 
диш свим оним за шта имаш моћ да уделиш сматрајући га достојним, и да 
умножиш наш дом у свим временима, као што си обећао мом оцу Давиду 
да ћеш учинити, како за његовог живота тако и после његове смрти, да се 
наше краљевство може наставити и да га наше потомство може успешно 
преузимати током десет хиљада нараштаја. Зато немој пропустити да нам 
даш ове благослове и да мојој деци уделиш ону врлину која ти је најдража. 
А поврх свега овога, понизно Те молим да допустиш да делић Твог духа 
сиђе и насели овај Храм, како би се могло потврдити да си са нама на овој 
земљи. Ово учини иако знам да су, што се Тебе тиче, сва небеса и безброј 
ствари које су у њима само малени део Твога станишта, а колико је тек 
према њима незнатнији овај сироти Храм; али ја Те ипак молим да га при- 
миш као свој властити дом, којег никада неће уништити наши неприја- 
тељи јер ћеш Ти о њему бринути као о своме поседу. Али уколико нађеш 
да су ови људи постали грешни, и ако их због тих грехова казниш каквом 
пошашћу, као оскудевањем или заразама или ма којом другом несрећом 

којом ти кажњаваш оне који крше ма који од твојих светих закона, па ако 
сви они прибегну у овај Храм, ја те најусрдније молим да им поклониш 
време да би могао чути њихове молитве као да се чују у Твојем властитом 
дому, и онда буди милосрдан према њима, и избави их из њихових недаћа. 
Штавише, ова је помоћ оно за шта Те преклињем, и не само за Јевреје ка- 
да се нађу напаћени, већ и када буде дошао ма ко други из ма којег дела 
света, одбивши се од свог греха и молећи Те за опроштај: преклињем те да 
им уистину и опростиш и саслушаш њихову молитву. Учини тако, јер ћу 
онда знати да си задовољан овим Твојим домом, и да ми сами по природи 
нисмо недружевни, нити се односимо као непријатељи према онима који 
не припадају нашем народу; већ желимо да Твоја помоћ од Тебе буде по- 
средована свим људима света, и да сви могу уживати у оним добрима што 
их Ти над људима удељујеш." 

4) Након што је Соломон ово изговорио он се баци на тле и тако ле- 
жећи остаде дуго предан изразима обожавања, а потом се подиже и донесе 
дарове до олтара; и пошто га је испунио очишћеним жртвама, пред њим се 
указа најочигледнији доказ да је Бог са задовољством прихватио све што 
му је жртвовано, јер се изненада указа ватра која букну из самог ваздуха, 
па се великом силином сјури до олтара, на очиглед свих људи, те шчепа и 
намах прогута понуђене дарове. А када људи видеше овако упадљиво ука- 
зање Божије, они одмах претпоставише да је то потврда Божије настање- 
ности у Храму, због чега беху задовољни и потресени, те сада и они па- 
доше на тле и одадоше се молитвеним обредима. Видевши то, краљ по- 
че благосиљати Бога и заклињати народ да учини исто, јер су сада има- 
ли довољно знакова Божијег благонаклоног држања према њима. Моли- 
ли су се да им од Њега увек дотичу такви знаци, те да у њима сачува ум 
чист од сваког изопачења, одржавајући га у правичном и побожном за- 
носу богоштовања, као и да се могу и даље придржавати оних упутстава 
што им их је Бог дао преко Мојсија — све то јер ће на тај начин јеврејски 
народ бити срећан и заиста најблагословенији међу свим народима. Со- 
ломон их је такође бодрио да буду обазриви и да препознају како истим 
оним поступцима помоћу којих су остварили садашња ваљана постигнућа 
и надаље морају осигурати поседовање тих добара, па их и приде учинити 
још већим и бројнијим но што су сада; јер нипошто није довољно бавити 
се размишљањем да су их добили захваљујући својој побожности и пра- 
ведности, већ је неопходно разумевање да нема другог начина да их за се- 
бе и сачувају у времену које долази; јер и није одвише велика ствар за љу- 
де да добију нешто што желе, колико је дично и тешко да сачувају то што 
су стекли, и да не постану криви за ма који грех који би то стечено могао 
угрозити. 

5) Када краљ изговори све ово окупљенима, он распусти сабор, али не 
пре но што је употпунио богослужбено даровање, како за себе тако и за 
Јевреје, толико да је жртвовао двадесет две хиљаде волова, и сто двадесет 
хиљада оваца; јер то, уосталом, беше први пут да је Храм примио жртве; 
за краљем су потом и сви Јевреји, заједно са женама и децом, приступи- 
ли жртви и свечаној гозби. Штавише, поред овога, краљ је независно уп- 

риличио величанствено и раскошно светковање празника који је познат 
као Празник табернакула, а ово светковање се одржавало пред Храмом, 
два пута по седам дана, при чему је и он сам учествовао у гозбама заједно 
са читавим народом. 

б) Након што су све ове свечаности у изобиљу спроведене, и ништа 
није пропуштено што се тицало обожавања Господа, краљ је позвао људе 
да се разиђу, после чега свако пође свом дому, претходно се захваливши 
краљу за сву бригу коју им је посветио и сва дела што их је за њих учинио, 
а Бога молећи да им сачува Соломона за краља за дуго времена. Због то- 
га је народу и повратак кући био радостан, чинећи их тако срећнима да 
непрестано певаху химне Богу. И заиста је задовољство којем су се пре- 
давали уклонило осећај напрезања којег су сви морали поднети на путо- 
вању кућама. Тако се, дакле, након што су напослетку унели Ковчег савеза 
у Храм, и видели његову величину и лепоту израде, и када су постали сау- 
чесници у многим жртвовањима која су била нуђена, као и у празницима 
који беху прослављени, они испуњени вратише градовима из којих су до- 
шли. А Соломону се кроз један сан објави порука да је Бог чуо његове мо- 
литве, и да Он не само да ће сачувати Храм, већ ће га увек и настањивати 
— наравно, у случају да његово потомство и цели народу буду устрајали 
у правичности. А што се тиче самог Соломона, њему је речено да ће, уко- 
лико настави да се влада према саветима свога оца, овога превазићи у не- 
измерности достојанства и блажености, а да ће његово потомство заувек 
наставити да краљује том земљом, као и посебно племеном Јудиним. Али 
исто тако, уколико се он буде показао неверним у погледу придржавања 
закона, и на њих заборави, и окрене се обожавању туђих богова, Бог ће му 
име сасећи до корена, и више се ниједан остатак помена на његову поро- 
дицу неће одржати, па нити ће Бог даље бдети над народом Израиља ни- 
ти га даље чувати од несрећа, већ ће га сасвим уништити шаљући му де- 
сет хиљада ратова и мука; истераће Јевреје из земље коју је поклонио њи- 
ховим очевима и учинити их незванцима у туђим земљама; а овај ће Храм 
препустити пламену и харању од стране њихових непријатеља, а и читав 
тај град биће у потпуности разорен нелријатељским рукама. Буду ли, да- 
кле, згрешили, њихови ће јади заслужити да постану пословични, такви 
да је у њих тешко поверовати с обзиром на њихову запањујућу мноштве- 
ност, све док се њихови суседи, чувши за то, не почну чудити због њихо- 
вих страдања, и стану се врло ревносно распитивати за узрок, питајући 
се како су Јевреји, које је Бог тако издигао у слави и богатству, могли та- 
ко постати предметом Његове омразе? А одговор који ће моћи да пружи 
преостатак народа упућиваће на признање њихових грехова и кршење за- 
кона сопствене земље. Тако смо ми, у складу са поруком, пренели у ово 
штиво оно што је Бог говорио Соломону док овај беше уснуо. 


КЊИГА ОСМА 343 

ПОГЛАВЉЕ ПЕТО 

КАКО ЈЕ СОЛОМОН СЕБИ ПОДИГАО КРАЉЕВСКУ ПАЛАТУ ВЕО- 
МА РАСКОШНУ И СКУПОЦЕНУ; И КАКО ЈЕ РАЗРЕШИО ЗАГОНЕТКЕ 
ШТО МУ ИХ ЈЕ ПОСЛАО ХИРАМ. 

1) Након зидања Храма који је, као што смо рекли, био завршен за се- 
дам година, краљ је поставио темеље своје палате, коју ипак неће заврши- 
ти за мање од тринаест година, будући да није био једнако ревностан у по- 
дизању овог здања као што је раније био у случајуХрама; јер, што се тиче 
овог последњег, иако је то било велико дело и захтевало занесену и изне- 
нађујуће ревносну преданост, ипак је Бог, за кога је и прављено, у толикој 
мери сарађивао у његовом настајању, да је управо зато могло бити довр- 
шено у горепоменутом броју година; али је зидање палате потрајало, иако 
је као грађевина по достојанствености много заостајала за Храмом, једна- 
ко стога што грађа за њу није била тако дуго унапред прикупљана, а и зато 
што није била тако марљиво припремана, па напослетку и зато што је она 
била само станиште краљево, а не и Божије. Па ипак, и ово је здање по- 
дигнуто тако пристало и примерено срећним приликама у којима су тада 
живели сви Јевреји, па отуда и њихов краљ. Али је неопходно да опишем 
целокупно устројство и распоред делова, да би они који читају ову књигу 
могли бар наслућивањем стећи слику величине ове палате. 

2) Овај дом је био велика и необична грађевина, подржана са много 
стубова, које је Соломон подигао да би здање могло у себи примити мно- 
штво чије је спорове он еаслушавао и просуђивао у парницама. Ту је, да- 
кле, могао стати велики број људи и заједно чекати на решавање њихо- 
вих случајева. Здање је било сто кубита дугачко, педесет широко и три- 
десет високо, подржано са четвороугаоним стубовима који су сви били 
од кедровине; кров палате је, пак, био у коринћанском стилу 108 , са укла- 
пајућим отворима и њима припадајућим стубовима једнаке величине, сва- 
ки ижљебљен са три удубљења, што је, све у свему, здање чинило уједно 
веома чврстим и украшеним. Постојала је још једна зграда у истом стилу, 
у средини дворишта, четвороугаоног облика ширине тридесет кубита, са 
засебним храмом наспрам себе који се издизао на масивним стубовима; 
у овом се храму налазила велика и веома свечана одаја, у којој је краљ се- 
део приликом суђења. Овом је здању била придружена и друга зграда са- 
зидана за краљицу. Постојала су такође и посебна мања здања за обедо- 
вање и за спавање у која се повлачило након што су бивали окончани јав- 
ни послови, а сва су имала под поплочан кедровином. Нека од ових Соло- 
мон је сазидао од блокова промера странице десет кубита, и имала су оп- 
лату од мањег резаног камења велике вредности, оног истог који беху ис- 
копани да би украсили Храм и да би улепшали изглед краљевске палате, 
прославивши тако мајдане из којих су извађени. Збир ових необично об- 
рађених каменова био је подељен у три реда, док је четврти на себи носио 
мозаике вредне дивљења, јер је на њима било представљено дрвеће и раз- 
новрсно биље, са сенкама бацаним са њихових грана, и висећим лишћем. 

Ово дрвеће и биљке прекривали су камен испод себе, а њихово лишће би- 
ло је изведено тако запањујуће танано и веродостојно, да се морало по- 
мислити како се креће; други, пак, део блокова, онај који се дизао до кро- 
ва, био је окречен и такорећи извезен бојама и сликама. Поред ових, Соло- 
мон је подигао и посебна здања за одмор и уживање, а такође и веома ду- 
гачке ходнике са сводовима, смештене на веома пријатним местима пала- 
те; међу овима је најдивнија била трпезарија за гозбе и закуске, пуна зла- 
та и намештаја тако лепог каквог је и морала поседовати просторија која 
удовољава удобности гостију, и у којој је све посуђе било од злата. Веома је 
тешко дочарати величину и разноврсност краљевских одаја: тешко је пре- 
нети колико је било соба најпространије врсте, колико оних са величином 
једва мањом од претходних, и колико је било оних испод земље и недос- 
тупних; каква је необичност оних које су биле отворене свежем ваздуху, 
и какви беху шумарци посађени да би дали усхићујући изглед целини и 
да би штитили од врућине склањајући у свој хлад ове одаје. Једном речју, 
Соломон је читаво здање у целости направио од белог камена, кедровине, 
злата и сребра. Такође је украсио таванице и зидове драгуљима улаганим 
у злато, улепшавши их на исти начин на који је украсио и Храм Божији. 
Такође је за себе од слоноваче направио један трон запањујуће величине, 
који је служио као седиште правде, са шест степеника који су водили до 
његовог подножја; на оба краја сваког од ових степеника стајала су два ла- 
ва; седиште трона прихватало је краља тако да када би се он наслонио по- 
чивао би на половини извајаног ју нета које му је гледало у леђа; а све ово је 
било учвршћено и држано на окупу златним спојевима. 

4) Док је Соломон довршавао ове зиданице током двадесет година, не- 
престано је богатим даровима узвраћао краљу Хираму из Тира, који му је 
слао велике количине злата и још веће сребра, као и кедровину и борови- 
ну за све ове грађевине; Соломон је, пак, овоме из године у годину слао 
пшеницу, вино и уље, односно главне производе који су Хираму недос- 
тајали стога што је, као што смо већ рекли, насељавао острво. Поред ово- 
га, Соломон му је поклонио и двадесет мањих градова у Галилеји који су 
се налазили недалеко од Тира; али их је Хирам обишао и након прегледа, 
оставши незадовољан њиховим изгледом, поклон одбио, отписавши Со- 
ломону да не жели градове такве какви изгледају. Од тог се времена ови 
градови називају земљом Кабул, што је име које, протумачено према јези- 
ку Феничана, означава оно што није пријатно. Поврх овога, краљ Тира је 
имао обичај да са Соломоном размењује софизме и загонетне изреке, на- 
лагавши међусобно да их онај други одгонетне, и тако ослободи недоуми- 
ца што их је сам пошиљалац имао у погледу њиховог значења. Соломон је 
био тако виспрен и проницљив да му ниједан од ових задатака није био 
одвише тежак, те их је све савладавао расуђивањем, откривајући њихово 
скривено значење и учинивши их препознатљивим. Такође је и Менан- 
дер, човек који је преводио тирске архиве са феничанског на грчки језик, 
поменуо ова два краља на месту где овако казује: „Када је преминуо Ави- 
бал... његов син Хирам преузео је од њега краљевство, владајући наред- 
них тридесет четири године, то јест до своје педесет треће године живота. 

Подигао је велики насип и посветио златне стубове у Јупитеровом храму. 
Такође је одлазио и секао дрвену грађу у планини званој Либан, потреб- 
ну за таванице храмова. Након што је порушио древне храмове, подигао 
је друге, посвећене Херкулу и Астарти, од којих је најпре изградио храм 
Херкулу на планини Перицијус. Осим овога, водио је и поход против Еу- 
хија, или Титија, који је одбијао да плати данак, па га је покорио и потом 
се вратио дому. Један од поданика овог краља био је Абдемон, по година- 
ма веома млад, који је увек решавао тешке [мисаоне] задатке што му их 
је Соломон, краљ Јерусалима, заповедао да их објасни.“ Овога такође по- 
миње и Диус, када говори овако: „Након што је умро Авибал, владао је 
његов син Хирам. Он је подигао на виши ниво источни део града којег је 
такође и у целини проширио. Такође је граду придружио Јупитеров храм 
који је дотле стајао засебно, подигавши обалски насип између њих, а по- 
том је храм украсио златним даровима. Поред овога, пењао се у гору Ли- 
бан и секао дрвену грађу која је служила подизању храмова." Овај писац 
такође казује да је „Соломон, који је тада био краљ Јерусалима, слао заго- 
нетке Хираму са молбом да и сам од њега прима сличне, те да онај који не 
би успео разрешити загонетке другога, овоме исплати извесну новчану 
надокнаду, а да је Хирам прихватио ове услове. Па када није био у стању 
да реши загонетке што му их је поставио Соломон, платио је велику суму 
новца као глобу; али је касније решио ове загонетке уз помоћ Абдемона, 
човека из Тира, а затим је и сам поставио узвратне загонетке Соломону, 
који такође није успео да их реши па је морао да врати Хираму наплаћени 
новац.“ Овако је, дакле, писао Диус. 


ПОГЛАВЉЕ ШЕСТО 

КАКО ЈЕ СОЛОМОН УТВРДИО ЈЕРУСАЛИМ И ПОДИГАО ДРУГЕ ВЕ- 
ЛИКЕ ГРАДОВЕ; КАКО ЈЕ УЧИНИО ПОДАНИКЕ ОД НЕКИХ КАНАА- 
НАЦА, И УГОСТИО КРАЉИЦУ ЕГИПТА И ЕТИОПИЈЕ. 

1) Када је краљ видео да је зидинама Јерусалима потребно ојачање и 
прикладније обезбеђење (јер је сматрао да 6и зидови који окружују Јеру- 
салим морали да одговарају достојанству града), он их је једнако обновио 
и учинио вишим, са великим кулама над њима; такође је и сазидао градо- 
ве који се могу убројати у најснажније, по имену Хазор и Мегидо, као и 
Гезер, који је заправо припадао Филистинцима, али је фараон, краљ Егип- 
та, повео поход против њега и после успешне опсаде га силом заузео; по- 
бивши потом све становништво, он га је потпуно разорио и дао га као по- 
клон својој кћери која се удала за Соломона; то је, дакле, био разлог због 
којег га је краљ поново изградио као град који је по себи снажан и упо- 
требљив у ратовима и преокретима политичких прилика до којих поне- 
кад долази. Осим овога, Соломон је подигао и два друга града недалеко 
од овога, по имену Вет-Орон и Валат. Такође је подигао и мање насеоби- 
не подређене овима, како би се у њима могло уживати у задовољствима и 

сластима живота, будући да су имале угодну свежину ваздуха и распола- 
гале пријатним воћем које је дозревало у прикладно доба године, јер беху 
обилно снабдевене изворима. Штавише, Соломон је ишао све до пустиње 
поврх Сирије коју је запосео, те и тамо саградио веома велик град који је 
био удаљен два дана путовања од горње Сирије и један дан од Еуфрата, 
као и шест дугих дана путовања од великог Вавилона. Разлог због којег је 
овај град лежао тако далеко од насељених делова Сирије јесте тај што сву- 
да око њега није нигде било воде, а он сам се налазио на једином месту 
које је поседовало изворишта и бунаре. Након што је, дакле, сазидао овај 
град, и опколио га веома снажним зидинама, Соломон му је дао име Тад- 
мор, што је име које се и данас користи међу Сиријцима, али га Грци на- 
зивају Палмира. 

2) Тако је Соломон у ово време био заузет лодизањем градова. Али 
уколико ма ко испита зашто су се сви краљеви Египта почев од Менеса, 
који је подигао Мемфис и који је живео много година пре нашег праоца 
Аврама, па до Соломона — што је временски период који обухвата више 
од хиљаду три стотине година — називали фараонима, закључно са фа- 
раоном који је живео после краљева тог периода, мислим да је неопходно 
да све обавестим о одговору, како бих уклонио постојеће незнање и учи- 
нио очигледним порекло овог имена. Наиме, фараон на египатском језику 
значи краљ, па стога мислим да су у свом детињству сви потоњи краље- 
ви користили друга имена, али да су у часу постајања краљевима мењали 
имена у онај назив који на њиховом властитом језику означава ранг њи- 
хове власти; слично је такође и са краљевима Александрије који су раније 
били називани по личним именима, али када су преузимали краљевство 
називани су Птолемејевићима, по њиховом првом краљу. Римски импе- 
ратори су такође од свог рођења били називани другим именима, али су 
потом прозивани Цезаром, јер им њихово царство и њихово достојан- 
ство намеће то име, не допуштајући им да продуже са ношењем оних име- 
на која су им дали њихови очеви. Такође мислим да Херодот из Халикар- 
наса, који каже да је било три стотине тридесет краљева Египта после Ме- 
неса који је изградио Мемфис, управо стога не казује њихова имена што 
су они уопштено називани фараонима; али када је након смрти једнога 
од њих власт преузела краљица, он је назива личним именом Никол, пра- 
вдајући се тиме што су краљеви мушког рода, и отуда подобни да им се 
призна иста природа, док се жени не може приписати истоветно својство, 
те стога он увек записује њено властито име, које је она природно имала и 
задржала. Што се мене тиче, ја сам из наших сопствених књига открио да 
после фараона, Соломоновог таста, ниједан краљ Египта више није носио 
то име 109 ; и да се управо после тог времена догодило да је краљица Египта 
и Етиопије дошла до Соломона, а о овој ћемо убрзо говорити. Овде сам, 
међутим, помињао ове ствари како бих могао показати да се наше и еги- 
патске књиге слажу у овоме, као и у много чему другом. 

3) Следеће што је Соломон учинио било је потчињавање остатка Ка- 
наанаца, који све дотле нису били под његовом влашћу; овде мислим на 
оне насељене на Либанској гори, као и оне који су пребивали у граду Еме- 

ту; покоривши их, наметнуо им је данак. Такође је од ових изабирао сва- 
ке године оне који he му служити у најнижим службама и бавити се ње- 
говим домаћинским пословима као и ратарством. Ово стога што нико од 
Јевреја није био слуга [у таквим ниским занимањима], па и није било раз- 
ложно да, када је Бог довео толико много народа под њихову моћ, ма ко 
из њиховог властитог народа буде понижаван до тако бедних упослења 
пре но припадник туђег народа; уместо тога, сви су Израелићани подле- 
гали војној обавези и одржавали војну спрему, и пре су подизани на коње 
и у бојна кола но што су водили животе робова. Соломон је такође наи- 
меновао и пет стотина педесет надзорника над овим Канаанцима који су 
били подвргнути овом својеврсном ропству одржавања домаћинства, а 
ти су надзорници били под краљевим старањем и служили су поучавању 
робова оним радовима и делатностима у којима је било тражено њихо- 
во учешће. 

4) Краљ је још и направио велики број бродова у Египатском заливу 
Црвеног мора, на месту званом Есион-Гавер, које се још назива и Бере- 
нисом, смештеном недалеко од града Елота. Ова је земља претходно при- 
падала Јеврејима, и постала је употребљива за бродоградњу захваљујући 
поклонима краља Хирама Тирског; јер је он тамо послао довољан број љу- 
ди као заповеднике бродова, и оне коЈи беху веома умешни у навигацији, 
а којима је Соломон издао следећу заповест: да могу ићи са својом власти- 
том посадом до земље коју су стари називали Офиром, али се сада. зове Ау- 
реа Херсонесус, а која припада Индији, како би му донели злато. А када. су 
ови морепловци сакупили четири стотине таланата, вратили су се краљу. 

5) У то се време на престолу Египта и Етопије налазила жена 110 ; била 
је упућена у филозофију толико да је макар само због тога била веома по- 
штована. Када је ова краљица чула о врлини и разборитости Соломоновој 
у њој се пробуди жеља да га упозна, чему су допринели и извештаји који 
су свакога дана стизали до ње, због чега она поста одлучна да се задовољи 
само личним искуством, уместо дотадашњих пуких гласина (јер овакви 
извештаји могу проистећи и врхунити у погрешном мишљењу, будући 
да у целости зависе од поверљивости оног који их преноси); тако се она 
реши да пође к њему, с посебном намером да провери његову мудрост, и 
то тако што ће му постављати веома тешка питања и молити га да разот- 
крије њихово скривено значење. Сходно томе, она стиже у Јерусалим, ок- 
ружена великом раскоши и богатом опремом, доводећи камиле натова- 
рене златом и неколиким врстама слатких зачина, као и драгим камењем. 
Примивши је веома љубазно, Соломон уједно показа велику жељу да је 
угости, али и да изиђе у сусрет њеној жељи, успевајући да мислима ла- 
ко проникне значење необичних питања која му је постављала — јер, за- 
иста, он их је разрешавао брже но што је то ма ко могао очекивати. Тако 
она остаде задивљена Соломоновом мудрошћу, откривши да је оно што 
је сама сазнала овом провером било још вредније од онога што је прет- 
ходно начула. Надасве је била изненађена тананошћу и величином њего- 
ве краљевске палате, а не мање и уређеношћу њених одаја, будући да је и 
у томе краљ показао велику виспреност. Али је уистину преко сваке ме- 

ре била запањена здањем које је било названо Либанском шумом, као и 
величанственошћу краљеве дневне трпезе, као и околностима њене при- 
преме и прислуживања, скупа са одећом слугу који су позорно бдели, као 
и умешношћу и уљудношћу њиховог услуживања. Била је не мање потре- 
сена и свакодневним жртама приношеним Богу, као и брижљивим упра- 
вљањем овима од стране свештеника и Левита. Када је увидела да се све то 
обавља свакога дана, била је задивљена како се само може замислити, то- 
лико да није успевала да у себи задржати усхићење, већ је отворено при- 
знала колико је дубоко и очаравајуће дирнута — јер је у свим тим прили- 
кама и даље настављала да разговара с краљем, изјављујући да је освоје- 
на дивљењем према малочас описаним стварима; тако је рекла: „Заиста 
су све оне ствари, које су до нашег знања дошле туђим извештајима, дос- 
пеле са непоузданошћу која је тражила да им без личног увида верује- 
мо; али сада, што се тиче свих ових добара које ти припадају, и то једнако 
оних које поседујеш у својој личности — при чему мислим на мудрост и 
проницљивост — и оних других које потичу из благостања твога краљев- 
ства, извесност њиховог постојања која је дошла до нас није била лажна; 
те не само да су извештаји истинити, већ се у њима о твојој срећи говори 
као о много мањој од оне коју ја сада видим пред властитим очима. Ово 
свакако и стога што туђи извештаји убеђују само наш слух, али не чине 
предочивом достојност самих ствари какве се указују погледом на њих 
или пребивањем међу њима. И ја сама, дакле, која нисам веровала о оно- 
ме што су ме обавештавали, због све ове множине и величине ствари које 
сам овде упознала, уочавам да је све у свом изобиљу још веће но што ми 
је приповедано. Сходно томе, ја процењујем да је народ Јевреја, баш као 
и твоје слуге и пријатељи, веома срећан, јер уживају твоју присутност и 
слушају твоју мудрост свакодневно. Због тога се мора благословити Бог 
који тако воли ову земљу као и оне који је насељавају, и који је од тебе 
учинио њиховог краља.“ 

б) Након што је тако речима показала колико ју је дубоко краљ дирнуо, 
њена се наклоност исказа и поклонима, јер га она дарова са двадесет тала- 
ната злата и неизмерном количином зачина и драгог камења. (Прича се та- 
кође да корен балсама којим наша земља још увек рађа потиче из поклона 
ове жене.) Соломон јој је узвратио великим бројем поклона, али најваж- 
није беше да јој је удељивао оно што је она сама изабрала по својој скло- 
ности, јер не беше ничега што је затражила а да је краљ одбио да јој пода- 
ри; па како је он по нарави био веома широкогрудан и сусретљив, тако је 
и краљици Египта показао величину своје душе у даривању свега онога 
што је она сама од њега затражила. Тако се, дакле, након што је краљица 
Етиопије примила све оно о чему смо говорили, и уручила краљу оно што 
је сама за њега са собом донела, она врати у властито краљевство. 

ПОГЛАВЉЕ СЕДМО 

КАКО ЈЕ СОЛОМОН ПОСТАО БОГАТ И БЕЗНАДЕЖНО СЕ ЗАЉУБИО 
У ЈЕДНУ ЖЕНУ И КАКО ЈЕ БОГ, БИВАЈУЋИ ОВИМЕ РАЗЈАРЕН, ПО- 
ДИГАО АДЕРА И ЈЕРОВОАМА ПРОТИВ ЊЕГА. ТАКОДЕ И О СМРТИ 

СОЛОМОНОВОЈ 

1) Негде у исто време краљу су из земље зване Златни Херсонес доне- 
сени драго камење, боровина и оно дрвеће које је коришћено за подизање 
Храма и палате, али такође и као грађа за музичке инструменте, харфе и 
псалтерионе, да би их Левити могли користи као пратњу њихових хим- 
ни Богу. Дрво које му је тада донесено било је веће и племенитије од би- 
ло којег другог раније испорученог; али не треба замишљати да су ови бо- 
рови били налик онима које сада тако називамо, а који су име добили од 
стране трговаца који их тако именују да би обезбедили поштовање оних 
који их купују; јер ови борови о којима овде говоримо наизглед су нали- 
чили дрвету смокве, али су били светлији и сјајнији. Оволико смо говори- 
ли како нико не би остао у незнању о разлици између ових врста дрвећа, 
нити неупознат са изворном природом бора; помињући ово, мислили смо 
пре свега да објаснимо разлику која је омогућила тако разноврсну краље- 
ву употребу овог племенитог, а данас несталог, рода дрвета. 

2) Тежина злата која му је донесена износила је шест стотина шездесет 
шест таланата, не укључујући у ту количину оно што су му донели трго- 
вци, нити оно што су му као поклон уручили краљеви Арабије. Такође је 
излио две стотине малих штитова од злата, од којих је сваки тежио шест 
стотина шекела. Истом је сачинио и три стотине великих грбних штито- 
ва, сваки тежине три златне фунте, а све њих је пренео и одложио у оно 
здање које је названо Либанском шумом. Такође је направио и пехаре од 
злата и драгог камења којима је служио своје госте, украсивши их са вр- 
хунском умешношћу; такође је бринуо и да свеколико његово посуђе буде 
златно; јер је краљ имао много бродова који су лежали у Тарскуском мо- 
ру, а којима је заповедао да носе сваковрсну трговачку робу до најудаље- 
нијих народа, чијом су продајом добијани злато и сребро за краљеве пот- 
ребе, као и велика количина слоноваче, Етиопљана и мајмуна; а ови су 
бродови окончавали своје путовање, дакле одлазак, избивање и повратак, 
у року од три године. 

3) Због свега овога, слава Соломонове врлине и мудрости прошири- 
ла се посвуда по оближњим земљама, и то толико да су сви краљеви же- 
лели да га виде због неверице у оно у шта су обавештавани, јер је то би- 
ло одиста бајословно; уважавање које су према њему потом носили изра- 
жавали су у поклонима, будући да су му слали златне и сребрне сасуде, 
пурпурну одећу, као и многе врсте зачина, али и коње и кола, и такве му- 
ле за запрегу којима се краљ морао дивити због снаге и лепоте. Овај до- 
датак већ дариваним колима и коњима повећао је број његових кочија на 
преко четири стотине, а он сам их је од раније имао преко хиљаду, док се 
број поклоњених коња попео на две хиљаде, што треба додати на његових 

властитих двадесет хиљада. Ови су коњи били тако добро увежбани ка- 
ко би оставили што бољи утисак, те су трчали тако спретно да се са њима 
ниједни други нису могли поредити били по складности или окретнос- 
ти, па се одиста могло рећи да им нема равна ни по лепоти нити по умеш- 
ности. Њихови јахачи представљали су уистину само додатан украс, бу- 
дући да су, пре свега, били људи у најлепшем цвету младости, висином и 
величином стаса далеко надмашујући друге људе. Такође су имали веома 
дуге косе, и беху одевени у хаљине боје тирског пурпура. Такође су свако- 
га дана по коси посипали златну прашину, тако да су им се главе пресија- 
вале од одсјаја Сунчевих зрака што их је стварало злато. Сам краљ је јахао 
на својим кочијама у средишту ових људи који су увек били у оклопу и 
са собом носили лукове. Соломон је носио белу одеђу, и имао је обичај да 
јутром изјахује из града. Постојало је једно место на око педесет фурлон- 
га удаљено од Јерусалима, које се звало Етам, веома пријатно због својих 
прелепих вртова са изобиљем поточића; тамо је, дакле, волео да изјутра 
одлази, седећи на врху својих кочија. 

4) Соломон је показивао божанску оштроумност у свим питањима, и 
испољавао велику ревност и помност да све чега се подухвати реши на 
најизврснији начин; тако није запоставио ни бригу о путевима, већ је по- 
ложио уздигнуте плочнике од црног камена дуж друмова који воде у Је- 
русалим, који је био краљевски град, једнако стога да би их учинио про- 
ходнијим за путнике, и да би показао величину свога богатства и вла- 
давине. Такође је разврстао своје кочије, и поставио их у једном редов- 
но одржаваном поретку, како би се известан број њих стално налазио у 
сваком граду, задржавши уз себе свега неколико запрега; а ове је градове 
назвао градовима својих кочија. Прикупио је и толико обиље сребра у Је- 
русалиму колико је било камења на улицама; и толико је умножио кедро- 
ва стабла у равницама Јудеје у којима претходно нису расла, да су у број- 
ности достигла обична стабла сикоморе. Такође је заповедио египатским 
трговцима који су му доносили своју робу да му прибављају кочије са па- 
ром племенитих коња за шест стотина сребрних драхми, а затим их је 
слао као поклон краљевима Сирије, као и оним краљевима који су живе- 
ли с друге стране Еуфрата. 

5) Али иако је Соломон постао најславнији међу краљевима, а ујед- 
но и од Бога највољенији, и иако је превазилазио у мудрости и богат- 
ству све оне који беху владари Јевреја пре њега, он ипак није одржао ово 
своје срећно стање до саме смрти. Штавише, одступио је од држања зако- 
на својих предака и стигао до краја живота који није примерен ономе што 
смо претходно говорили о њему. Постао је махнит у својој страсти пре- 
ма женама и није се уздржавао у својим пожудама; при том се није могао 
задовољити само женама своје земље, већ је оженио и многе жене других 
народа: Сидонке, Тиранке, Амонићанке и Едомљанке; тиме је прекршио 
Мојсијеве законе који су забрањивали да се за жене узимају оне које ни- 
су јеврејског рода. Такође је почео да обожава туђе богове, што је чинио 
како би удовољио својим женама, и из безумне наклоности према њима. 
Управо је у ову појаву сумњао наш законодавац, те нас је унапред упозо- 

рио да не би требало да своје жене узимамо у страним земљама, да не бис- 
мо постали уплетени у туђе обичаје, и тако се отпадили од наших власти- 
тих, као и да не бисмо напустили указивање части нашем Богу и преш- 
ли на обожавање божанстава жена-туђинки. Али се Соломон стрмоглаво 
бацао у претерана и неразумна задовољства, не обазирући се на сва ова 
упутства; јер након што је венчао седам стотина жена 111 , кћери кнежева и 
истакнутих људи, и уз то имао три стотине милосница, а све њих поред 
кћери египатског краља, убрзо је потпао под њихову власт, све док није 
почео опонашати њихове навике и обичаје. Био је присиљен да им пружа 
доказе своје љубазности и наклоности, и да води живот према законима 
њихових земаља. А како је временом старио и његово расуђивање због го- 
дина постајало све слабије, више није имао моћи да себи призове пропи- 
се свог властитог народа, те је тако све више и више омаловажавао свог 
Бога, и настављао да уважава божанстава што их је увело његово много- 
женство, све док се напослетку није догодило да је посве забраздио и пао 
у најтежу грешку непридржавања Мојсијевог наслеђа, да је направио фи- 
гуре златних волова које су подупирале бакарно море ш , баш као и фигу- 
ре лавова на његовом властитом престолу. Јер је Соломон ове направио 
упркос томе што није приличило побожности да тако учини, а и упркос 
томе да је имао свог оца за најодличнији и најприснији узор врлине, и као 
и да је знао какав је узвишени траг овај оставио за собом, искључиво зах- 
ваљујући побожности указиваној Господу. Соломон се нијеугледао на Да- 
вида иако му се Бог два пута указао у сну, и изричито га замолио да опо- 
наша свог оца. Тако је, напослетку, неславно завршио. До њега је дошао 
пророк од Бога послан, и рекао му да његови зли поступци нису скривени 
од Бога, уз то му запретивши да неће још дуго уживати у ономе што је по- 
чинио, премда му, истина, краљевство неће бити за живота одузето, али 
и то само стога што је Бог обећао Давиду да ће од Соломона начинити ње- 
говог наследника, али ће се зато Бог постарати да ово одузимање краљев- 
ства задеси његовог сина када он, Соломон, већ буде мртав. Ипак — рекао 
је пророк — неће читав народ бити одвраћен, већ ће другом владару бити 
дато десет племена за слуге, а само ће два племена бити остављена Дави- 
довом унуку, зато што је Давид волео Бога, али и зато да би опстао Јеруса- 
лим, где је Бог морао имати храм. 

6) Соломон се ражалостио након што је саслушао ове речи, силно се 
помевши због готово потпуног преврата среће која га је учинила толико 
поштованим, и њеним коначним преокретом у гако рђаво стање. И није 
прошло много времена како је пророк предсказао оно што ће се догодити, 
а Бог подиже непријатеља против Соломона, чије име беше Адер [Адад], и 
чије ћемо околности за развијање овог непријатељства одмах описати. Он 
је, наиме, био дете едомитског рода и краљевске крви; а када је Јоав, за- 
поведник Давидове војске, опустошио земљу Едом и сатро све што је та- 
мо било од одраслих мужева и кадро да носи оружје за следећих шест ме- 
сеци, овај је Адад одбегао и стигао до фараона, египатског краља, који га 
је љубазно примио и доделио му кућу за становање, као и део земље који 
ће га обезбедити храном; па и када је Адад одрастао, фараон га је ванред- 

но волео, толико да му је за жену дао сестру саме краљице чије је име би- 
ло Тахпенеса. Са сестром Тахпенесином је добио сина који је и одрастао 
са фараоновом децом. Када је до Адада у Египту стигла вест да су умрли 
и Давид и Јоав, он је дошао до фараона и затражио допуштење да пође у 
своју родну земљу, на шта га фараон упита зашто то жели, и са којим се 
тешким предузећима на уму покреће, када је тако жељан да га напусти. И 
испрва га фараон не хтеде пустити упркос свим молбама; али у доба ка- 
да Соломонови послови пођоше на зло, а због горе поменутих кршења за- 
кона 113 , и гнев је Божији против овога све више растао, Адад је напокон, с 
фараоновим допуштењем, пошао у Едом. А када није успео да људе под- 
буни да се одрекну Соломона, зато што је поредак чуван уз помоћ мно- 
гих војних посада, те се промена не би могла безбедно извести, он се ода- 
тле покрену и стиже у Сирију; тамо се придружио Резону, који је одбегао 
од Адад-Езера, краља Сове и његовог господара, и постао разбојник у тој 
земљи, те се са овим спријатељио, тим пре што је Резон већ имао хајдучку 
дружину око себе. Тако се Адад дочепао тог дела Сирије и учинио се ње- 
говим краљем, одакле је чинио упаде у земљу Израела, пљачкајући и до- 
носећи не мале несреће, а све то у време Соломонове власти. Такве су, да- 
кле, недаће које су Јевреји подносили од стране Адада. 

7) Био је такође и један човек из Соломоновог властитог народа који 
је извео покушај његовог одстрањивања с власти, по имену Јеровоам, 
син Наватов, који је гајио велика очекивања о сопственом уздизању, те- 
мељећи их на пророчанству које му је давно дато. Њега је отац оставио, 
те га је подизала мајка, а када је Соломон приметио да је узрастао у чове- 
ка смелог и срчаног држања, учинио га је надзорником зидина што их је 
подигао око Јерусалима; и заиста, Јеровоам се толико марљиво око њих 
трудио, да га је краљ због тога похвалио, и дао му, као награду за тако до- 
бро служење, власт над племеном Јосифовим. Па када је негде у то време 
Јеровоам једном приликом изашао из Јерусалима, пророк из града Сило- 
ма, по имену Ахија, пресрео га је и поздравио. А када га је потом одвео на 
место мало подаље од пута, на којем више никога не беше, пророк је ис- 
кидао своју хаљину на дванаест делова и рекао Јеровоаму да за себе узме 
десет, казавши му при том „да је то воља Божија, јер ће Он поделити власт 
Соломонову, и предати још једно племе, поред онога коме припадају, ње- 
говом сину због обећања што га је дао Давиду за његовог наследника, а 
преосталих десет ће припасти теби, зато што је Соломон згрешио против 
Бога и предао се женама и њиховим боговима. Видевши, тако, разлог због 
којег је Бог променио своју одлуку и отпадио се од Соломона, схватићеш 
зашто се приклонио теби.“ 

8) Јеровоам је био усхићен овим пророковим речима; па како је при 
том био млад човек жестоке нарави и са властохлепљем и жудњом за 
постизањем величине, он није могао остати миран; па када је тако најзад 
доспео до веома велике управне власти, он се присети онога што му је от- 
крио Ахија, те се одаде настојању да на сваки начин људе убеди у оправда- 
ност одметања од Соломона, како би довео до пометње у земљи и потом 
себи самом прибавио власт. Али када је Соломон препознао његову пре- 

вару и стварну намеру, он покуша да га ухвати и убије, о чему је, међутим, 
Јеровоам претходно био обавештен, те је побегао Сисаку, краљу Египта, 
где је живео све до Соломонове смрти; на овај је начин стигао до двостру- 
ке користи: најпре што није пострадао под Соломоном, а затим и што је 
остао сачуван за власт над краљевством. А Соломон је преминуо када је 
већ готово био старац, владајући осамдесет година, и имајући у часу смр- 
ти деведесет четири. Био је сахрањен у Јерусалиму, оставши изнад свих 
краљева у срећи, богатству и мудрости, изузевши то што је старећи бивао 
све више заведен женама, због чега је кршио законе; а о овим преступи- 
ма, и јадима који су због њих снашли Јевреје, мислим да је исправније го- 
ворити другом приликом. 


ПОГЛАВЉЕ ОСМО 

КАКО СЕ ПОСЛЕ СОЛОМОНОВЕ СМРТИ НАРОД ОДРЕКАО ЊЕГО- 
ВОГ СИНА РОВОАМА, И ПРОГЛАСИО ЈЕРОВОАМА КРАЉЕМ НАД 

ДЕСЕТ ПЛЕМЕНА 

1) Након што је Соломон преминуо а његов син Ровоам (којег мује ро- 
дила Амонићанка по имену Нама) наследио краљевство, народне старе- 
шине сместа послаше поруку у Египат и позваше Јеровоама натраг; а ка- 
да он до њих стиже у град Сетем, ту се такође појави и Ровоам, јер беше 
решен да прогласи себе краљем Израелита управо том приликом док су 
они окупљени у тако великом броју. Тако се догодило да народни прваци 
заједно са Јеровоамом дођоше до њега и почеше га преклињати, рекавши 
да му је потребан предах, али и да мора бити блажи од свог оца у обавеза- 
ма које им је наметнуо, јер они сада већ носе тежак јарам, те да је неоходно 
да према њему гаје срдачнија осећања и пронађу веће задовољство у слу- 
жењу његовој умеренијој владавини, због тога што је служење приљеж- 
није ако се испуњава пре због љубави према владару него из страха. Али 
им Ровоам рече да дођу до њега поново кроз три дана, када ће им, после 
саветовања, дати одговор на њихов захтев. Ово одлагање, међутим, даде 
повода тренутној сумњи, будући да он није истог часа изишао у сусрет 
њиховој молби, а они су очекивали да ће им без оклевања дати човечан 
одговор, посебно стога што је био млад. Па ипак, они осташе у уверењу да 
им уречено саветовање, па и то што их краљ није одмах одбио, ипак ос- 
тавља наду у успех. 

2) А Ровоам у међувремену позва очеве пријатеље, те се с њима поса- 
ветова о одговору који би требало дати мноштву, на шта му они дадоше 
савет који је био пријатељски, и такав да је смотрено уважавао располо- 
жење окупљеног народа. Јер, они га упутише да говори на начин пре до- 
падљив него примерен његовој краљевској величини, стога што ће их та- 
ко обавезати да му се потчине с добром вољом, јер је најприхватљивије 
за поданике када се њихов краљ према њима опходи готово равноправно, 
односно на њиховом властитом нивоу. Али Ровоам одби овај тако добар. 



354 ЈУДЕЈСКЕ СТАРИНЕ 

и, уопштено говорећи, тако користан савет (а такав је свакако био бар у 
часу када је требало да постане краљем), при чему је, ипак, како ја сма- 
трам, Бог био тај који је проузроковао оно што је било најупутније да би 
Ровоама осудио. Потом он позва младиће што их је повео са собом, и ре- 
че им какав су му савет дали старији, те их позва да и они кажу шта ми- 
сле да би требало урадити. А они га посаветоваше да да следећи одговор 
народу (јер нити је ова младеж по себи могла, нити јој је Бог дозволио, да 
разабере оно што је најбоље): да његов мали прст мора бити дебљи од бу- 
тине његовог оца; и да ће, уколико су били подвргнути тешком служењу 
од стране његовог оца, од њега доживети још грубље опхођење; и ако их 
је његов отац кажњавао бичевима, морају очекивати да ће он ово чини- 
ти скорпијама 114 . Краљ је био задовољан овим саветом, сматрајући да је 
примерено достојанству његове власти да узврати таквим грубим одго- 
вором. И тако, када се народ поново окупио и трећега дана дошао до ње- 
га како би чуо одговор, сви људи беху у великом очекивању и веома по- 
зорни да саслушају шта им краљ има рећи, претпостављајући да ће чути 
нешто предусретљиво и обзирно; али краљ промину поред очевих прија- 
теља, и одговори онако како су га посаветовали они млади људи. А ово 
беше учињено по Божијој вољи, да би се обистинило оно што је проре- 
као Ахија. 

3) Овим речима људи беху погођени као гвозденим маљем, и беху то- 
лико ојађени чувеним као да већ осећају претеће последице тих грубих 
речи; те тако у великој озлојеђености на краља почеше викати, говорећи: 
„После овога дана више не желимо да имамо никакве везе са Давидом и 
његовим потомством." И још: „Ровоамућемо оставити само Храм којег је 
подигао његов отац“, и тако запретише да ће га се одрећи. Штавише, били 
су толико огорчени и бес се у њима тако дуго одржавао, да када је краљ 
касније послао Адорама, који је био надзорник плаћања данка, како би их 
умирио и учинио мекшим, те покушао да их наговори да Ровоаму опросте 
уколико је у својој незрелости изговорио ма шта пренагљено и њима неу- 
годно, они нису хтели ни да га саслушају, већ се бацише камењем на њега 
и убише га. Када је Ровоам то видео, схватио је да је то камење што је уби- 
ло слугу заправо било њему намењено, те се уплаши да неће бити, са ве- 
ликом ревношћу, подвргнут истој казни; тако он сместа уседе у своју ко- 
чију и побеже у Јерусалим, где га племена Јуде и Венијамина прогласише 
за краља, док се остатак јеврејског народа од тог дана одрече синова Да- 
видових и наименова Јеровоама за управитеља њихових државних посло- 
ва. Али је овај Ровоам, Соломонов син, сакупио велики број људи од два 
племена која су му се потчинила, и био је спреман да поведе стотину оса- 
мдесет хиљада војника у поход против Јеровоама и народа који је био уз 
њега, како би их ратом натерао да остану његови поданици; ово је покре- 
тање рата, међутим, забранио Бог преко пророка [Семаје], будући да није 
правично да се браћа која настањују исту земљу боре једни против дру- 
гих. Пророк је такође пренео и поруку да је то отцепљење дела народа у 
складу са вољом Божијом. Тако Ровоам напослетку одустаде од овог по- 
хода. А ја ћу сада најпре приповедати о поступцима Јеровоама као краља 

Израела, а потом о ономе што је с овима повезано, односно о делима Ро- 
воама, краља два племена; на овај ћемо начин сачувати добар след у изла- 
гању читаве историје. 

4) Када је, дакле, Јеровоам подигао себи палату у граду Сехему, он се 
тамо и настани. Другу палату је подигао у граду по имену Пенуел. И ка- 
ко се празник табернакула ближио, Јеровоам увиде да ће, уколико буде 
дозволио да народ пође у Јерусалим на изражавање богопоштовања и та- 
мо буде прославио празник, вероватно доћи до тога да се људи покају 
за оно што су учинили, и биће заведени Храмом и велелепношћу обреда 
који се у њему буде изводио, те ће га напустити и вратити се својим пр- 
вим краљевима; а ако се то буде догодило, Јеровоамов ће живот бити до- 
веден у опасност. Отуда се он досети следећег лукавства: даде да се напра- 
ве две златне јунице, и да се за њих подигну два мала храма, један у граду 
Ветиљу а други у Дану који се налазио на изворима Доњег Јордана, те по- 
стави ове јунице у храмове у ова два града. А када је позвао на сабор оних 
десет племена којима је владао, он им одржа следећи говор: „Претпоста- 
вљам, земљаци моји, да вам је познато како свако место има Бога у себи; 
отуда следи да нико не може одредити место на којем се Он налази, јер Он 
посвуда чује и види оне који га обожавају; управо због тога не мислим да 
је исправно да полазите на тако далек пут до Јерусалима, који је неприја- 
тељски град, како бисте му указали поштовање. Човек је био тај који му је 
подигао храм: и ја сам такође направио два златна телета, посвећена ис- 
том Богу: једно сам посветио у граду Ветиљу, а друго у Дану, да бисте ви 
који се живите најближе овим местима могли поћи до њих и тамо се по- 
клонити Богу; а ја ћу одредити свештенике и Левите међу вама самима, 
како вам не би било потребно племе Левијево и синови Аронови: него не- 
ка онај који од вас жели да буде свештеник понесе Богу јуне или овна, за 
које се каже да их је и први свештеник Арон такође донео.“ Тиме што је 
овако изговорио Јеровоам је успео да обмане народ и учини да се одметне 
од обожавања на начин својих предака, те да тако и прекрши своје законе. 
Ово је био почетак страдања Јевреја, и узрок зашто су надвладани у рато- 
вима од стране туђинаца, запавши најпосле у ропство. Али ћемо о овим 
стварима приповедати касније, на њима примереном месту. 

5) Након што је дошао празник табернакула, Јеровоам је пожелео да 
га и он сам прослави у Ветиљу, исто онако како су два племена то чини- 
ла у Јерусалиму. Сходно томе, он подиже један олтар пред златним теле- 
том, и подухвати се да сам буде у улози првосвештеника. Тако се и попе 
на олтар са свештеницима око себе; али када наочиглед целог народа по- 
сегну за приношењем жртава паљеница, један пророк, по имену Јадон, 
којег је Бог послао да ту дође из Јерусалима, усправи се усред окупље- 
ног мноштва и привукавши пажњу краљеву упути свој говор према олта- 
ру, рекавши ово: „Бог прориче да ће се појавити један човек из породице 
Давидове, по имену Јосија, који ће побити све оне лажне пророке што ће 
живети у то време, те варалице и подле ниткове, и који ће потом спалити 
кости тих који обмањују народ. Ипак, да би овај живаљ могао поверовати 
да ће се ове ствари обистинити, ја проричем њихов знамен који ће се та- 

кође догодити. Овај ће олтар, наиме, овога часа бити разбијен, и сва она 
масноћа од жртава која на њему налази биће изливена на земљу.“ Након 
што је пророк ово изговорио, Јеровоам се ражести и испружи руку, запо- 
ведивши народу да легне пред њим; али та рука коју је опружио напрасно 
потпуно занемоћа, и он је више не могаше привући, јер она свену и паде, 
као да је сасвим мртва. Уз то се и олтар распрште у парампарчад, и про- 
ли се све што се на њему налазило, управо као што је пророк и предска- 
зао да ће се догодити. Тако краљ схвати да је овај човек био веродостојни 
гласник Божији, и да је располагао Божијим навештењем, због чега га од- 
мах стаде преклињати да се помоли Богу како би му се повратила десна 
рука. Послушавши га, пророк се обрати Богу с молбом да удовољи краље- 
вом захтеву, што се и догоди, те се краљева рука врати у природно стање а 
он се сам томе силно обрадова, и одмах позва пророка да с њиме обедује; 
али Јадон рече како не би поднео да дође и борави у његовој кући, нити 
да окуси воде и хлеба у том граду, јер му је то Бог забранио, те да чак и не 
жели да се врати путем којим је и дошао, већ да би радије натраг пошао 
другим путем. Чувши то, краљ се зачуди уздржаности тог човека, при том 
и сам бивајући уплашен, сумњајући да би му се животне прилике могле 
погоршати од свега онога што је пророк изрекао. 


ПОГЛАВЉЕ ДЕВЕТО 

КАКО ЈЕ ПРОРОК ЈАДОН БИО УБЕДИВАН ОД СТРАНЕ ЛАЖНОГ 
ПРОРОКА И КАКО СЕ ВРАТИО У ВЕТИЉ, ТЕ ГА ЈЕ КАСНИЈЕ УБИО 
ЛАВ. ТАКОТЈЕ И О РЕЧИМА ШТО ИХ ЈЕ ЛАЖНИ ПРОРОК УПОТРЕ- 
БИО ДА БИ УБЕДИО КРАЉА И ТИМЕ ЊЕГОВ УМ ОТУДИО ОД БОГА 

1) У том се граду, међутим, налазио један несумњиво изопачени чо- 
век који се лажно представљао као пророк, а којег је Јеровоам веома це- 
нио, премда га је овај обмањивао својим ласкавим речима. Овај је човек 
био везан за постељу својом старачком слабошћу. Њега су, међутим, ње- 
гови синови обавестили о пророку који је дошао из Јерусалима, као и о 
знацима што их је овај извео, а надасве како је напрасно свенула Јеровоа- 
мова рука, и потом је, на пророкову молитву, оживела и вратила се у при- 
родно стање. Због тога се овај човек уплаши да ће сада тај странац и про- 
рок наићи код краља на веће уважавање но што га је сам имао, те да ће и 
задобити веће почасти од оних што их је он сам, као лажни пророк, дотле 
уживао. Стога он заповеди синовима да сместа оседлају магарца и при- 
преме све како би могао поћи. Синови га послушаше, те се он убрзо нађе 
на магарцу, хитајући за пророком Јадоном који је напустио краља. А ка- 
да га стиже, затекавши га како се одмара у сенци једног великог храсто- 
вог дрвета, он га најпре поздрави, али се одмах потом поче жалити што 
му пророк није дошао у кућу и допустио да покаже своју гостопримљи- 
вост. А када пророк Јадон одговори да му је Бог забранио да куша ма коју 
храну у томе граду, старац му узврати да „Бог сигурно није забранио да 

изнесем храну пред тебе, јер сам и ја пророк као и ти, и обожавам Бога на 
исти начин на који и ти; а ја сам сада дошао будући од Њега послан, ка- 
ко бих те довео у своју кућу и учинио својим гостом.“ Тако Јадон поверо- 
ва овоме лажном пророку, и врати се с њим. Али за време вечере, док су 
заједно пили, Бог се указа Јадону и рече му да ће морати да поднесе каз- 
ну стога што је прекршио Његове заповести — па му још и откри која ће 
то казна бити: на његовом ће путу искрснути лав који ће га растргнути на 
комаде, због чега ће бити лишен сахране у гробници његових предака; а 
ово се морало догодити, бар како ја мислим, према вољи Божијој, да Јеро- 
воам не би поклонио пажњу Јадоновим речима као некоме ко је ухваћен 
у лагању. Тако је, дакле, приликом Јадоновог повратка у Јерусалим лав 
одиста напао пророка, збацио га са животиње на којој је јахао, и заклао 
га; па ипак, лав ни најмање није повредио магарца, већ је присео крај њега 
чувајући га, баш као и пророково тело. И лав је тако чекао све док се ни- 
су појавили неки путници и о виђеном обавестили лажног пророка, који 
је одмах послао своје синове и пренео тело до града, приредивши му по- 
том скупоцен погреб. Такође је обавезао синове да када дође време и ње- 
га сахране уз Јадона, рекавши да ће се све оно што је овај пророковао про- 
тив тог града, свештеника и лажних пророка, показати истинитим; а да 
ће, уколико он буде сахрањен поред њега, он избећи казне после смрти, те 
му кости неће бити разнесене у комађе. Али након што је извео погребне 
обреде над Јадоновим телом, и након што је тако обавезао синове, будући 
да је по природи био зао и безбожан човек, он ипак пође до Јеровоама и 
рече му: „Реци сада, због чега си се толико узнемирио због речи овог бу- 
даластог човека?“ А када му краљ исприча шта се догодило са олтаром и 
његовом властитом руком, и изговори му име тог божанског човека и ве- 
родостојног навеститеља, лажни пророк се потруди да уз помоћ глуме и 
преваре подрије овакво краљево мишљење, те да, користећи пажљиво би- 
ране речи о ономе што се догодило, изврне истину која се налазила у тим 
догађајима: јер, он покуша да убеди краља како му је рука клонула због 
поднесеног напора док је придржавао жртве, те да се након одмора она 
природно вратила у првобитно стање; а што се тиче олтара, он је био сас- 
вим нов, и на себи је носио превелик терет жртава, па и оних сасвим ве- 
ликих, те је услед тога поломљен у парчад и пао под теретом онога што је 
на њега било постављено. Такође је обавестио краља и о погибији онога 
који је такве ствари пророковао, а који је сада пострадао. Због свега тога 
он је закључио да у њему није било ничега пророчког, нити је он икакво 
истинито наговештење изговорио. Таквим је речима овај лажни пророк 
сасвим убедио краља, и напослетку његов ум неповратно отуђио од Бога, 
а самим тим и од чињења онога што је правично и свето, охрабривши га 
да настави са својим безбожним поступцима. Сходно томе, Јеровоам се 
до те мере одао вређању Бога, и постао тако велики прекршитељ Његових 
закона, да свакога дана и није чинио ништа друто до што је тражио чиме 
би могао себи обезбедити нове примере порочности, такве који би били 
још гнуснији од свих оних због којих је дотле постао такав безбожни дрз- 
ник. И засад ће оволико бити довољно речи о Јеровоаму. 

ПОГЛАВЉЕ ДЕСЕТО 


О РОВОАМУ, И КАКО ГА ЈЕ БОГ УЗ ПОМОЋ СИСАКА (КРАЉА ЕГИП- 
ТА) КАЗНИО ЗБОГ ЊЕГОВЕ БЕЗБОЖНОСТИ 

1) Ровоам, син Соломонов, који је, као што смо рекли, био краљ двају 
племена, са своје је стране учврстио и подигао велике и снажне градове 
од којих су племену Јудином припадали Витлејем, Етар, Теко, Весур, Со- 
ко, Адулам, Ипан, Мареса, Циф, Адорлам, Лахис, Асека, Зора, Ајалон и 
Хеврон. Такође је подигао и градове под племеном Венијаминовим, уч- 
врстио их зидинама и у све њих поставио посаде са наименованим за- 
поведницима, велику количину жита, вина и уља, те опскрбио сваки од 
њих обиљем намирница неопходних за одржање; поврх свега, у сваком је 
оставио штитова и копаља за много десетина хиљада људи. Такође су се 
око њега окупили и сви свештеници целога Израела, као и Левити, па и 
све оно што је било ваљано и правично у народу дошло је к њему, напус- 
тивши сопствене градове, како би могли обожавати Господа у Јерусали- 
му, јер не беху вољни да силом каде златним теладима што их је напра- 
вио Јеровоам; својим су доласком, међутим, у току три године оснажили 
краљевство Ровоамово. Тако је он оженио жену свога рода, и са њом до- 
био троје деце, па потом такође и другу Јеврејку која беше кћер Авеса- 
лома и Тамаре, чије име беше Маша, те је и са њом добио сина, по име- 
ну Авија. Осим ових, имао је много деце са другим женама, али је изнад 
свих волео Машу. Све у свему имао је осамнаест законитих жена и три- 
десет иноча, а све оне родиле су му двадесет осморицу синова и трипут 
толико кћери; али је од свих за наследника краљевства прогласио Авију, 
сина Машиног, и пре своје смрти му поверивши ризнице и најутврђеније 
градове. 

2) После свега, ја не могу а да не помислим да величина краљевства, и 
његово уздизање до благостања, често постају узрок несрећи и људским 
преступима. Јер, када је Ровоам видео да се његово краљевство тако моћ- 
но умножава, и он је одступио са исправног пута у незаконите и безбож- 
не поступке, презревши обожавање Господа, све док и сам народ није по- 
чео опонашати његове изопачене чинове: јер се често догађа да се владање 
поданика исквари на начин истоветан оном који разједа њихове владаре, 
услед чега они одбацују свој властити трезвени начин живота, те као да и 
сами потврђују неумерености у понашању својих вођа, па почињу да сле- 
де њихове пороке као да су врлине; јер свакако није могуће лако показа- 
ти пример да народ исправља поступке својих краљева, али је зато чес- 
то искуство да почиње поступати исто као и они. Овакво нешто се, да- 
кле, догодило са поданицима Ровоамовим; јер, након што је он као краљ 
постао безбожан и преступник Божијих закона, ни они као поданици ни- 
су настојали да га опомену сопственим опстајањем у правичности. Стога 
је Бог послао Сисака, краља Египта, да их казни због њиховог неправед- 
ног понашања према Њему, а поводом чега је Херодот погрешио, будући 
да је овај поход приписао Сесострису; јер је управо овај Сисак, пете го- 

дине владавине Ровоамове, извео поход против Јудеје, са војском од мно- 
го десетина хиљада људи. Тачније, он је повео хиљаду две стотине бојних 
кола, и трипут толико коњаника, заједно са четири стотине хиљада пе- 
шака. Највећи део овог људства чинили су Либијци и Етиопљани. И та- 
ко, чим је упао у земљу Јевреја, заузео је најснажније Ровоамове градове 
без икакве борбе; а када је у њима оставио своје посаде, напослетку је по- 
шао на Јерусалим. 

3) Иако су Ровоам, и сав народ који је био с њим и остао затворен у Је- 
русалиму под Сисаковом опсадом, упутили најусрдније молитве Богу да 
им подари победу и ослобођење, они ипак нису успели убедити Бога да 
буде на њиховој страни. Уместо тога, пророк Семаја им је открио да их се 
Бог одрекао стога што су се најпре они одрекли обожавања Њега као је- 
диног истинитог Бога. Чувши ово, људи су остали у стању потпуног ужа- 
са и пренеражености; па, не видећи никаквог начина избављења, они се 
сви жарко одаше покајничком признавању да их Бог оправдано запоста- 
вља, будући да су били криви за безбожност и потпуно запуштање Ње- 
гових закона. А када их Бог виде у таквом стању признавања сопствених 
грехова, Он преко пророка поручи да их неће уништити, али да ће од њих 
учинити египатско робље, како би тако могли научити да ли је лакше слу- 
жити Богу или људима. И тако, када Сисак без борбе заузе и Јерусалим, 
стога што се Ровоам уплашио и, не одупирући се, пустио га унутра, он се 
није држао датог завета, већ је опљачкао Храм и целокупно благо — ка- 
ко краљево тако и оно посвећено Богу — поневши са собом безбројне де- 
сетине хиљада комађа злата и сребра, не оставивши ништа за собом. Та- 
кође је понео и велике и мале штитове од злата што их је излио краљ Со- 
ломон. Штавише, није оставио ни златне тоболце што их је Давид некада 
отео краљу Сове и посветио их Богу. А када је завршио с овим харањем, 
Сисак се вратио у своје краљевство. Херодот из Халикарнаса помиње овај 
поход и при том греши само у погледу краљевог имена, као и у тврђењу да 
је овај водио рат и против других народа, те да је потчинио и Сирију и Па- 
лестину, одвевши без борбе у ропство људе што их је тамо затекао. Очиг- 
ледно је да је Херодотова намера да каже како је наш народ био покорен 
од стране Сисака, јер наводи да је овај оставио за собом стубове у земљи 
оних који су му се предали без борбе, те да је на њима урезао стидне де- 
лове жениног тела. Извесно је да је наш краљ Ровоам предао град без бор- 
бе. Херодот, међутим, надаље каже 115 да су Етиопљани од Египћана нау- 
чили да обрезују своје стидне делове, са тим додатком да су Феничани и 
Сиријци који живе у Палестини признали да су исто научили од Египћа- 
на. Па ипак је очигледно да се, осим нас, нико више не обрезује до Сирија- 
ца који живе у Палестини. Али, што се тога тиче, нека свако прича како 
му драго. 

4) Када је Сисак отишао, краљ Ровоам је наредио да се направе велики 
и мали штитове од бакра уместо од злата, и предао исти њихов број какав 
је и пре био чуварима краљеве палате. И тако, уместо војних похода, и оне 
славе која исходи из таквих општих предузећа, он је владао у трајном ми- 
ру, иако не без страха, будући да је био стални непријатељ Јеровоаму, те је 

преминуо када је имао педесет седам година, а владао седамнаест. Био је 
то горд и лакомислен човек, који је, као што смо рекли, део своје власти 
изгубио стога што није послушао очеве пријатеље. Сахрањен је у Јеруса- 
лиму, у гробниди краљева; на престолу га је наследио његов син Авија, а 
ово се догодило у осамнаестој години Јеровоамове владавине над десет 
племена, и то би било све што се има рећи о Ровоамовом краљевању. Са- 
да се морамо вратити приповедању о Јеровоаму, и како је он окончао свој 
живот; јер он не само да до краја није престао да вређа Бога, већ је сваког 
дана дизао нове олтаре на високим планинама, унапређујући у чин свеш- 
теника ма кога из народа ко се тога звања желео прихватити. 

ПОГЛАВЉЕ ЈЕДАНАЕСТО 

О СМРТИ ЈЕРОВОАМОВОГ СИНА И КАКО ЈЕ ЈЕРОВОАМ БИО ПОРА- 
ЖЕН ОД СТРАНЕ АВИЈАМА, КОЈИ ЈЕ УБРЗО ПОТОМ ПРЕМИНУО ТЕ 
ЈЕ ЊЕГОВО КРАЉЕВСТВО НАСЛЕДИО АСА. ТАКОДЕ И О ТОМЕ КА- 
КО ЈЕ ПОСЛЕ ЈЕРОВОАМОВЕ СМРТИ ВАСА УНИШТИО ЊЕГОВОГ 
СИНА НАДАВА И САВ РОД ЈЕРОВОАМОВ 

1) Ипак, Бог задуго није био спреман да одговори на Јеровоамове зле 
поступке, не посежући за казном коју су заслуживали како он сам, тако 
и сви у његовој породици. Како се у то време догоди да се разболео ње- 
гов син по имену Авија, Јеровоам нареди својој жени да одложи хаљине 
и обуче одећу помоћу које ће се прерушити, те да пође до пророка Ахије, 
будући да овај беше човек изузетно вешт у прорицању будућности, који 
се показао и тиме што је Јеровоаму прорекао да ће постати краљ. Жени 
је наложено да када дође до овога упита за здравље детета, али као да је 
каква туђинка, те да утврди да ли ће дете оздравити од болести која га је 
сколила. Жена је учинила што јој је муж наложио, па, променивши одећу, 
дође до града Силоха у којем је живео Авија. И како је она ушла у кућу, 
њему се, иако су му очи биле мутне од година, Бог указа и обавести га о 
две ствари: најпре да је к њему дошла Јеровоамова жена, а затим и који је 
то одговор који јој мора дати. Сходно томе, чим је видео жену која је к ње- 
му приспела крадом и као туђинка, он повика „Дођи, о жено Јеровоамо- 
ва! Зашто се скриваш! Не можеш се сакрити од Бога који ми се приказао 
и упутио ме у оно што ће доћи, заповедивши ми при том шта ћу ти рећи.“ 
Тако јој он рече да пође натраг к свом мужу, те да му овако проговори: 
„Будући да сам те учинио великим човеком када си вредео тако мало, или 
пре нимало, и одузео краљевство дома Давидовог и предао га теби, а ти 
беше тако безобзиран према овим даровима да си одустао од одавања по- 
части свом Богу, направивши при том ливене богове и терајући људе да 
се њима клањају, ја ћу те овог пута оборити и уништити све твоје најбли- 
же, и од њих учинити храну псима и кокошима; јер се већ сада неумољи- 
во уздиже један други краљ над свим овим народом, који неће оставити 
у животу никога од породице Јеровоамове. И народ ће са своје стране са- 
учествовати у овом кажњавању, и биће избачен са своје зиратне земље, и 



КЊИГА ОСМА 361 

биће расут по местима с оне стране Еуфрата, стога што су следили изо- 
пачене обреде свога краља и обожавали божанства што их је он сам саз- 
дао, одуставши од приношења жртава Мени. Али ти, о жено, сада похи- 
тај к своме мужу, и пренеси му ову поруку; а при том ћеш затећи свога 
сина већ мртвог, јер ће он напустити живот у часу када ти будеш ступи- 
ла у град; но ће он ипак бити сахрањен и ожаљен од стране свеколиког 
народа, и почаствован свеопштим оплакивањем, јер он беше једино до- 
бро биће у читавој Јеровоамовој породици.“ Након што је Ахија проре- 
као ове догађаје, жена, посве пометена, похита натраг, силно ожалошћена 
због губитка поменутог детета. Тако је нарицала током читавог пута, оп- 
лакујући синовљеву пропаст коју овај није заслужио. Била је заиста у јад- 
ном стању због неизбежности његове смрти, те је журила што је брже мо- 
гла, али бивајући због те журбе и веома несрећна, услед особених окол- 
ности прореченог исхода: јер, што је више хитала, знала је да ће пре виде- 
ти сина мртвог, а опет је била принуђена на журбу због обавезе да о свему 
обавести мужа. Сходно томе, када се вратила, она нађе да је њен син из- 
дахнуо управо како је пророк најавио; и не преостаде јој ништа друго до 
да све исприча краљу. 

2) Јеровоам, пак, ништа од реченог није примио к срцу, већ је окупио 
бројну војску, и кренуо у ратни поход против Авијама, сина Ровоамовог, 
који је наследио оца у краљевању над два племена, при чему је Јеровоам 
његову младићку снагу сасвим омаловажио. Па тако, када је Авијам чуо 
о Јеровоамовом покрету, он се уопште није уплашио, већ је намах пока- 
зао присебност ума која је надилазила како његову доб, тако и очекивања 
непријатеља. Сходно томе он изабра људе за војску између своја два пле- 
мена, и пресрете Јеровоама на месту званом Гора Семараимска, па поди- 
же логор у близини непријатељевог и припреми све што је потребно за 
битку. Његова војска бројала је четири стотине хиљада, али је Јеровоамо- 
ва била двапут бројнија. Међутим, у часу када две војске стајаху у бојном 
поретку једна наспрам друге, спремне да јурну у битку, Авијам се усправи 
на једном уздигнутом месту, па махнувши руком затражи да, пре окршаја, 
сви људи, као и Јеровоам, у тишини саслушају што им је имао рећи. Па ка- 
да се све утиша, он проговори овако: „Бог је допустио да Давид и његово 
потомство владају над Јеврејима у временима која долазе, и вама то није 
непознато; али ја не могу друго до да се чудим како сте се могли одрећи 
мог оца, и придружити се његовом слузи Јеровоаму, стигавши дотле да 
ћете се сада заједно с њим борити против оних који су по одлуци Божијој 
позвани да владају, жељни да их лишите те власти коју они још увек де- 
лом држе, иако је Јеровоам њен највећи део незаконито присвојио. Ипак, 
не мислим да ће је он више уживати, већ, када буде претрпео ону казну 
коју му је Бог наменио због свега што је у прошлости чинио, он ће напо- 
кон одустати од прекршаја за које је крив и од увреда што их је нанео Богу 
и које све досад наставља да наноси, при том и вас наговарајући да чини- 
те исто. Јер, када се према вама више није праведно поступало од стране 
мог оца, као онда када није говорио оно што вам је било прихватљиво, а 
и то је учинио само из попустљивости према саветима злих људи, ви сте 

га се, како мислите, одрекли, а уистину сте се заправо одметнули од Бога 
и његових закона, иако је било право с ваше стране да опростите човеку 
тако младом по годинама и невичном да управља људима, да му опрости- 
те не само непријатне речи, већ и то што су га његова младост и ненавик- 
лост вођењу одвели у неке несрећне поступке, а све то сте могли учини- 
ти у име његовог оца Соломона и милости које сте од њега примали; јер 
би људи морали опраштати грехе потомака због добротворства њихових 
родитеља. Али ви ни најмање о свему овоме нисте тада размишљали, па 
то не чините ни сада, већ сте са тако великом војском пошли против нас. 
И на шта се ослањате као на јемство за своју победу? Да ли на ону златну 
телад и на олтаре дигнуте по врлетима, који су показатељи ваше безбож- 
ности а не истинске верске смерности? Или је то надмоћна бројност ва- 
ше војске оно што вам улива наду? Па ипак нема никакве снаге у војсци 
од много десетина хиљада људи, уколико је рат неправедан; јер ми своје 
најчвршће наде у борби против непријатеља морамо заснивати искључи- 
во на праведности и у поштовању Бога; а такву наду ми с правом уз себе 
имамо, јер смо се од почетка држали закона, и обожавали нашег власти- 
тог Бога, који није сатворен рукама људским од пропадљиве твари, нити 
га је обликовао изопачени краљ, с једином намером да обмане људе. Већ је 
наш Бог своје властито дело, и почетак свих ствари. Због свега овога дајем 
вам савет да се сада покајете и одустанете од ратовања; да се призовете за- 
кона ваше земље и да размислите о томе шта је одиста било то што вас је 
унапредило до таквог срећног положаја у којем се сада налазите." 

3) Овакав је, дакле, био говор што га је Авијам одржао људству обеју 
војски. Али још док је говорио, Јеровоам је крадом послао неке од својих 
војника да опколе Авијама, прокравши се кроз делове логора на које ни- 
ко није мотрио; па када се напрасно показа да је Авијам окружен не- 
пријатељима, његова се војска престраши, и смелост им се изгуби; али 
их Авијам поново ободри, рекавши да сву наду положе у Бога, јер Њега 
непријатељ сигурно не може опколити. Тако се сви они намах предадо- 
ше молби за Божију помоћ, док се свештеници огласише звуцима труба, 
и сви заједно сјединише поклич те тако насрнуше на непријатеље којима 
Бог намах одузе сваку храброст и скрши им снагу, учинивши Авијамову 
војску надмоћном; тако се Бог смиловао да им додели прекрасну и веома 
славну победу, којом се такав покољ учини по Јеровоамовој војсци 116 ка- 
кав никада није забележен да се догодио ни у једном рату, било да је реч 
о Грцима или варварима, јер Авијамови борци савладаше и посекоше пет 
стотина хиљада својих непријатеља, чије градове потом силом заузеше и 
опљачкаше их; поред овога, исто учинише и са Ветиљом и околним на- 
сељима, као и са градом Јесаном и његовом околином. А после овог по- 
раза Јеровоам се више никада није опоравио за живота Авијамовог, који, 
међутим, није дуго поживео, будући да је владао још само три године, и 
био сахрањен у Јерусалиму у гробници својих предака. Иза себе је оста- 
вио двадесет двојицу синова и шеснаест кћери, из бракова са четрнаест 
жена. Од њега је краљевство наследио син Аса, чија је мајка била Михаја. 
Под његовом је влашћу земља Израелита уживала у миру десет година. 

4) Толико о Авијаму, сину Ровоамовом, сину Соломоновом, и његовој 
повести каква је доспела до нас. А Јеровоам, краљ десет племена, преминуо 
је након што је њима владао двадесет две године. Наследио га је син Надав, 
друге године краљевања Асиног. Овај је Јеровоамов син владао две године, 
наликујући свом оцу у безбожности и порочности. Током овде две године 
повео је поход против Гиветона, филистинског града, којег је потом држао 
под опсадом; али је у међувремену пао као жртва завере коју је предводио 
његов пријатељ по имену Васа, син Ахијин; а тај је Васа после Надавовог 
убиства преузео краљевство и одмах затро целу породицу Јеровоамову. 
Такође се догодило и то да су, управо како је Бог и прорекао, неке од Јеро- 
воамових рођака који су преминули у граду потом растргли и прождрали 
пси, а да су остале које је смрт сустигла у пољу искљувале и изјеле кокоши. 
Тако је кућу Јеровоамову сустигла правична казна за безбожност и пороке 
у којима су њени чланови огрезли. 


ПОГЛАВЉЕ ДВАНАЕСТО 

КАКО ЈЕ АСА ПОРАЗИО СЕРУ, КРАЉА ЕТИОПЉАНА; И КАКО ЈЕ 
АСА, НАКОН ШТО ЈЕ ВАСА ПОШАО У РАТ ПРОТИВ ЊЕГА, ПОЗВАО 
КРАЉА ДАМАСКА У ПОМОЋ; И КАКО ЈЕ ПОСЛЕ УНИШТЕЊА ДО- 
МА ВАСИНОГ КРАЉЕВСТВО ПРЕУЗЕО ОМРИЈА, А ПОСЛЕ ЊЕГА 

ЊЕГОВ СИН АХАВ. 

1) Аса, краљ Јерусалима, био је човек одличног карактера и чврстог 
штовања Бога, и нити је чинио нити смерао да учини иједну ствар до оних 
које су се држале закона. Извео је народни препород унутар свог краљев- 
ства, уклонивши све што год је у њему било зло и безбожно, очистивши 
га од сваке порочне нечисти. Уз себе је имао војску изабраних људи на- 
оружаних копљима и лаким штитовима; од племена Јуде било их је три 
стотине хиљада, а од племена Венијаминовог, који су носили тешке шти- 
тове и затезали лукове, две стотине педесет хиљада. У часу када је владао 
већ десет година, Зера, краљ Етиопије 117 , поведе у поход против њега војс- 
ку од девет стотина хиљада пешака и стотину хиљада коњаника са три 
стотине бојних кола, па стиже до Маресе, града који је припадао племену 
Јудином. Будући да је Зера продро тако далеко са својом војском, Аса му 
изиђе у сусрет и сврста своју војску наспрам његове у долини званој Се- 
фата, недалеко од града; а када виде огроман број Етиопљана, он завапи 
и замоли Бога да му додели победу и моћ да може побити много десети- 
на хиљада непријатеља. „Јер“, рече он, „ја не зависим ни од чега другог до 
Твоје помоћи коју од Тебе и очекујем, такве која чини да неколицина бу- 
де надмоћна над бројнијима, а слабији над јачим; и само услед тога ја се 
усуђујем да станем пред Зеру, и с њим се борим.“ 

2) Док је Аса овако говорио, Бог му посла знамен победе, те он уђе у 
битку радосно, због тога што му је Бог прорекао повољан исход, и посе- 
че велики број Етиопљана које је, након што они почеше бежати, гонио 

све до земље Гераре; а када ту обуставише даље убијање непријатеља, по- 
бедници се одадоше пљачки (јер је такође заузет и град Герар) у којој по- 
хараше и непријатељски логор, одакле понеше много злата и сребра, као и 
велику количину другог плена, уз то и камиле, крупну стоку и стада ова- 
ца. Па када Аса и његова војска задобише такву победу и такво богатство 
од Бога, они се вратише у Јерусалим. А како су се приближавали, један 
пророк, по имену Азарија, изиђе пред њих на друм и замоли их да накрат- 
ко зауставе напредовање, како би им рекао следеће: да је разлог због којег 
су задобили ову победу од Бога био тај што су се показали као правични 
и побожни људи, при том чинећи све што је у сагласју са вољом Божијом; 
па уколико, рече пророк, они и даље наставе с таквим владањем, Бог ће их 
наградити тиме да ће увек савлађивати своје непријатеље, и живети срећ- 
но. Али уколико напусте побожно живљење и обожавање Господа, све ће 
се са њима збити супротно, и доћи ће време када ниједан истински про- 
рок неће.остати у целоме народу, нити ће бити свештеника кадрог да пре- 
несе истинит одговор из пророчанског камења; и градови ће бити разоре- 
ни а народ расут по целој земљи и као луталице живети животом туђина- 
ца. Тако их пророк посаветова, док још имају времена, да буду верни, и не 
лишавају се милости Божије. Када краљ и људство чуше ово, веома се об- 
радоваше, па се сви заједно, и свако понаособ, постараше да се и убудуће 
владају правично. Краљ такође посла изабране људе да се побрину и за 
народ у унутрашњости, како би и они водили животе држећи се закона. 

3) Такво је, дакле, било стање Асе, краља два племена. Сада ћу се вра- 
тити Васи, краљу већине Израелита, који је убио Надава, сина Јеровоамо- 
вог, и за себе задржао власт. Он је живео у граду Тирсу, одакле је владао 
двадесет четири године, постајући током времена још порочнији и без- 
божнији него што беху Јеровоам и његов син. Нанео је много јада наро- 
ду и непрестано вређао Бога, који је напокон послао пророка Јуја и преко 
њега најавио Васи да ће му цела породица бити уништена, и да ће Бог до- 
нети исту ону пропаст његовом дому што га је Васа сатирућим покољем 
донео Јеровоамовој. Ово стога што када је захваљујући Богу постао краљ, 
он није узвратио на ову наклоност управљајући народом правично и по- 
божно што би, пре свега, њих саме довело до среће, а затим и Богу било 
угодно. Уместо тога, он је опонашао свог веома злог претходника Јерово- 
ама, па иако је душа тог човека пострадала, ипак је и он свој живот ис- 
пунио изопаченим делима. Стога Бог преко пророка навести да ће Васа 
по правди доживети једнак удес као и претходни краљеви, будући да је 
крив због истих зликовачких поступака. Али Васа се, и поред тога што је 
на овај начин сазнао какве ће несреће снаћи њега и читаву његову поро- 
дицу због таквог охолог владања, није оканио порочних чинова ни у вре- 
мену које је следило, нити је марио да се покаже другачијим до све горим 
и горим, до саме своје смрти. Није се покајао за минуле поступке, нити је 
уопште настојао да обезбеди опроштај од Бога, већ се понашао као они 
којима су понуђене награде, па кад су једном прионули на посао, од ње- 
га не могу одустати; јер се управо тако понашао Васа када му је пророк 
пренео шта ће се догодити, постајући све гори, као да су оно чиме му је 

запрећено — пропаст његове породице и затирање његовог дома (што су 
заиста највеће могућне несреће) — биле ствари вредне прижељкивања. 
Изгледало је као да је и он сам постао ратник за ствар зла, и сваког је да- 
на улагао све веће напоре у остварења изопачених наума. Напослетку је 
покренуо војску и напао извесни угледни град по имену Рама, који се на- 
лазио на четрдесет фурлонга од Јерусалима; па када га је освојио, одмах га 
је утврдио, унапред решивши да ће у њему оставити војну посаду, како би 
одатле могао изводити упаде и доносити недаће краљевству Асином. 

4) Аса се отуда морао прибојавати могућних непријатељских покушаја 
против њега; па размотривши колико несреће може земљи над којом је 
владао донети та војска што је остављена у Рами, он посла изасланике 
краљу Дамаска, опремивши их сребром и златом, са задатком да од ње- 
га затраже помоћ, и подсете га на пријатељство које их везује од времена 
њихових предака. И заиста, краљ Дамаска са задовољством прими посла- 
ну му суму новца, те направи савез са Асом, и погази пријатељство које 
је имао с Васом, па посла заповеднике својих снага на градове који беху 
под Васином влашћу, наредивши им да почине што више штете. Тако они 
пођоше и попалише неке од њих, а друге похараше; међу осталима и Ијон, 
Дан, Авелмајим и многе друге. Када је краљ Израела чуо ово, обуставио 
је даље дизање и утврђивање Раме, и одмах се вратио како би помогао 
свом властитом народу у невољи у којој се нашао; али, Аса је искористио 
сву ону грађу коју је Васа прикупио како би на истом месту саградио два 
снажна града, од којих је један назван Гева а други Миспа. У међувремену 
се догодило да Васа није имао времена да обнови поход против Асе, јер га 
је у томе спречила смрт, те је сахрањен у граду Тирсу; краљевство је пре- 
узео његов син Ила, који је, међутим, после две године владања и сам по- 
гинуо, будући да га је на превару посекао Зимрија, заповедник половине 
његове војске: наиме, док се он налазио у кући свог посилног, наговорио 
је неке коњанике који су му служили да нападну Илу, и тако га погубе ка- 
да овај буде без својих наоружаних људи и заповедника, јер су сви они би- 
ли заузети опсадом Гиветона, града Филистинаца. 

5) Када је Зимрије, заповедник војске, убио Илу, преузео је краљевство 
и, према Јујовом пророчанству, искоренио читав дом Васин; тако се до- 
годило да је све што је носило Васино име до краја пострадало, а све због 
његове безбожности, и то на исти онај начин који смо описали говорећи о 
уништењу дома Јеровоамовог. А када је војска, која је тада опсађивала Ги- 
ветон, чула шта се догодило с краљем, и да га је убио Зимрије који је ти- 
ме задобио краљевство, они прогласише свог војсковођу Омрију за новог 
краља, који повуче своју војску од Гиветона, и дође до Тирса где се налази- 
ла краљевска палата, и нападе тај град, па га и силом заузе. Али када Зим- 
рије виде да више никога нема ко би бранио град, он побеже у најскриве- 
нији део палате и потпали га, запаливши тако и себе самог, владајући тако 
свега седам дана. Због овога народ Израела остаде раскољен, један део же- 
лећи да Тивнија буде краљ, а други Омрија; али када они који беху за Ом- 
ријину власт победише Тивнијине присталице, Омрија је остао да влада 
над целим народом десет племена. Владао је дванаест година, а последња 

година је падала у тридесету годину Асине владавине; шест од ових годи- 
на владао је у граду Тирсу, а остатак у граду званом Семареон, којег Грци 
називају Самарија; он сам називао је град Семареон, од имена Семер, јер 
се тако звао човек који је уступио врлет на којој је град подигнут. Омрија 
се, међутим, није разликовао од оних краљева који су владали пре њега, 
већ је, штавише, постао и гори од њих, јер су сви они тражили начин како 
би људе одвратили од Бога својим свакодневним злим поступањима; уп- 
раво због тога је Бог учинио тако да један сатире другога, и да од њихових 
породица нико не преостане. Овај је Омрија умро у Самарији, а наследио 
га је његов син Ахав. 

6) Из ових догађаја можемо сазнати колико се Бог стара о удесима чо- 
вечанства, и на који начин воли добре и мрзи зле људе, уништавајући им 
и корен и гране. Јер су многи од ових краљева Израела заједно са њихо- 
вим породицама бедно скончали и једни од других одвојени за кратко 
време, а све због њихових преступа и изопачености; али је Аса, који је био 
краљ Јерусалима и двају племена, опстао, уз Божији благослов, на вла- 
сти дуго, и био награђен дубоком старошћу због своје побожности и пра- 
вичности, те је у благостању и преминуо након што је владао четрдесет и 
једну годину; а када је умро, на власти га је наследио његов син Јосафат, 
рођен од мајке Асуве. Сав народ је пристао уз то да он продужи дела свог 
претка Давида, једнако у храбрости и побожности; али засад нисмо оба- 
везни да говоримо ма шта више о пословима овог краља. 


ТРИНАЕСТО ПОГЛАВЉЕ 

КАКО ЈЕ АХАВ, НАКОН ШТО ЈЕ УЗЕО ЗА ЖЕНУ ЈЕЗАВЕЉУ, ПОСТАО 
ГОРИ ОД СВИХ КРАЉЕВА КОЈИ БЕЈАХУ ПРЕ ЊЕГА; ТАКОДЕ И О ДЕ- 
ЛИМА ПРОРОКА ИЛИЈЕ, И О ОНОМЕ ШТО ЈЕ СНАШЛО НАВОТА 

1) Ахав, краљ Израела, био је настањен у Самарији и држао је власт 
двадесет две године, током којих није било никакве промене у начину 
краљевог поступања у односу на његове претходнике, осим у оним ства- 
рима у којима је његова домишљатост ове чинила још рђавијим, а због 
његове огромне порочности. Све што је било безбожно и према Богу 
увредљиво код претходника он је опонашао, а надасве су му узор били 
прекршаји Јеровоамови; јер је и он обожавао златну телад што их је овај 
саздао, а и сам је такође смишљао нове и још несувислије предмете који 
би служили идолопоклонству заједно са овим животињама; такође је и за 
жену узео туђинку, кћер Етвалову, краља Тира и Сидона, чије је име било 
Језавеља, од које је научио да обожава њене богове. Ова жена је била вео- 
ма одлучна и дрска, и доспела је до тако изразите нечистоте душе и мах- 
нитости ума, да је подигла храм божанству Тираца, којег су они звали Ве- 
лус, и посадила уоколо идолатријски гај препун свакојаког дрвећа, а та- 
кође је и наименовала свештенике и лажне пророке своме божанству. И 
сам краљ се умногоме старао око овог божанства, те је у безумљу и поро- 
чности превазишао све краљеве који су владали пре њега. 

2) У то је време један велики пророк Бога свемогућег, из Тезвита у 
земљи Галаћанској, дошао до Ахава, и прорекао му да Бог неће слати ки- 
ше нити росе на ту земљу, осим када се Он сам буде појавио. И након што 
је ово потврдио заветом, он се иселиоу јужне крајеве, и настанио крај јед- 
ног потока из којег је добијао воду за пиће; а што се тиче хране, њу су му 
свакога дана доносили гаврани; али када је и тај поток пресушио због из- 
останка кише, овај пророк се преселио у Сарепту, град недалеко од Сидо- 
на и Тира између којих се и налази, а то је учинио на заповест Божију, јер 
му је Бог казао да ће тамо наћи жену која је удовица и која ће га издржа- 
вати. И тако, у часу када беше недалеко од града, пророк заиста виде јед- 
ну жену како властитим рукама скупља житно класје, а Бог га истог часа 
обавести даје то жена која ће се о њему старати. Тако он приђе и поздрави 
је, те затражи да му донесе воде за пиће; али кад она крете да га послуша, 
он је опет зазва, те је замоли да му уз воду донесе и векну хлеба, на шта 
се она закле да у кући нема ничега до једну шаку каше и мало уља, те да је 
управо зато и скупљала жито како би га могла умесити и направити хлеб 
за себе и свог сина; али ће након тога, рече жена, они засигурно постра- 
дати од глади, јер уз себе више ничег немају. Али на ово пророк узврати: 
„Останите бодри и надајте се бољему; а пре свега умеси ми малу погачу и 
донеси ми је јер ти ја проричем да се тај тањир каше и тај лонац уља неће 
потрошити све док Бог не пошаље кишу.“ Након што је пророк ово изго- 
ворио, она му направи тражени хлепчић, од којег део узе за себе и свог 
сина, а остатак даде пророку; и заиста, ништа од овога се не потроши све 
док суша није прекинута. Менандер такође помиње ову сушу у свом из- 
вештају о Етвалу, краљу Тираца, када каже овако: „За његове власти ки- 
ша је изостала од месеца Хиперверетмуса једне, до истог месеца друге го- 
дине. Али када је он учинио молебан, дође до велике грмљавине. Овај је 
Етвал подигао град Вотрис у Феникији, и град Аусу у Либији.“ Овим се 
речима указује на изостанак киша у данима Ахава, јер је управо у то вре- 
ме Етвал владао над Тиром, како нас Менандер обавештава. 

3) Догодило се потом да се син оне жене, о којој смо недавно говори- 
ли да је одржала пророка, тешко разболео све док готово није испустио 
душу а изгледом се показиваше мртвим, те је жена, плачући и ударајући 
се у груди, дошла пророку, па му се, уз изразе што их је наметала патња, 
пожалила како је он дошао до ње као укор за њене грехове, и да је упра- 
во због тога њен син преминуо. Али је пророк позва да сачува наду и ње- 
му препусти сина, јер ће јој га он вратити живог. И тако, када га она пос- 
луша и донесе сина, он га узе к себи у горњу одају где је становао, и поло- 
жи га на кревет, па зазва Бога коме рече да није добро поступио тиме што 
је ту жену, која је Његовог пророка угостила и одржала га, наградио узи- 
мајући јој сина; и пророк се помоли да Бог врати натраг душу детињу у 
његово тело, и поново га оживи. Чувши ово, Бог се сажали на мајку, и бе- 
ше вољан да удовољи пророку како не би изгледало да је овај до дечако- 
ве мајке дошао како би јој донео несрећу — и тако дете, мимо свих очеки- 
вања, одиста оживе. Сада мајка поче захваљивати пророку, рекавши уз то 
да је и сама задовољена тиме што је Бог говорио с њиме. 

4) Недуго потом овај пророк, коме име беше Илија, по Божијој вољи 
стиже до краља Ахава, како би га обавестио да долази киша. Али уместо 
тога, глад је још теже опхрвала целу земљу и посвуда владаше велика нес- 
ташица онога што беше неопходно за опстанак, толико да је после опора- 
вка удовичиног сина у Сарепти, Бог у стање немаштине довео не само љу- 
де, већ и саму земљу, која због суше није рађала довољно онога што је по- 
требно коњима и другим животињама да би преживеле. Зато је краљ поз- 
вао Авдију, надзорника његове стоке, рекавши му да га шаље до извора и 
потока како би, у случају да пронађе ма које биље крај њих, ово могао по- 
косити и сачувати за животиње. А након што је уз то послао људе диљем 
целе насељене земље да пронађу пророка Илију [због лажног пророчан- 
ства], а ови га нису могли пронаћи, краљ наложи Авдији да му се придру- 
жи у потрази за Илијом, и то тако да решише да због бољег напредовања 
крену супротним путевима, те Авдија пође једним, а краљ другим дру- 
мом. Али, не много пре тог времена догодило се да је Језавеља побила све 
пророке, али да је Авдија успео да крадом сакрије стотину њих, и без до- 
зволе их сам хранио, иако само хлебом и водом. И тако, када Авдија ос- 
таде сам без краља, пред њега изиђе пророк Илија, а када Авдија на пи- 
тање: ко је он? доби одговор, он клече пред пророком и поче му се клања- 
ти. Илија му потом наложи да пође до краља и пренесе му да се он налази 
спреман на том месту, и да га очекује. Али му Авдија узврати: „Какво сам 
ти зло ја учинио да ме шаљеш ономе који настоји да те убије, преврћући 
целу земљу не би ли те пронашао? Или ти заиста не знаш да краљ није ос- 
тавио ниједно место непокривено неким гласником посланим да те до- 
веду натраг, како би те по привођењу могао казнити смрћу?" Осим то- 
га, Авдија рече како се боји да се Илији Бог неће поново указати и скло- 
нити га на каквом другом месту, те тако, када краљ буде послао Авдију 
по Илију а овај га више не буде могао пронаћи, неизбежно је да сам Ав- 
дија буде кажњен смрћу. Стога он затражи од Илије да се побрине за ње- 
гов опстанак, и откри му са коликом је ревношћу он дотле обезбеђивао 
људе пророчког дара, којих је спасао не мање од стотину у време када је 
Језавеља све остале побила, а он је ове скрио, захваљујући чему су успе- 
ли да преживе. Али га Илија позва да се ничега не плаши, већ да пође до 
краља, и под заветом га увери да ће се сасвим сигурно тог истог дана по- 
казати пред Ахавом. 

5) И тако, када Авдија обавести краља да је пронашао Илију, Ахав се 
подиже те стиже до указаног места и бесно упита Илију да ли је он чо- 
век који је донео несрећу Јеврејима, и да ли је он виновник те суше која 
се на њих оборила. Али Илија без икакве понизности и ласкања узврати 
да је управо Ахав, са свом његовом породицом, кривац за патње које су 
снашле цели народ, и да је то учинио увођењем туђих божанстава у своју 
земљу, и њиховим обожавањем уз напуштање свог властитог Господа који 
је једини истински Бог према коме он, Ахав, ето, није имао никаквог об- 
зира. Ипак, пророк наложи краљу да пође својим путем и сакупи сав на- 
род и доведе га к њему на гору Кармел, са свим краљевим пророцима и 
онима његове жене, одмах му рекавши и њихов тачан број — све у све- 

му, било их је, заједно са пророцима из освећених гајева, око четири сто- 
тине. Па када сви људи што их је Ахав послао стигоше до горепоменуте 
планине, пророк Илија стаде усред њих и рече им: „Колико ћете дуго још 
живети у тој непостојаности ума и лажљивог мнења?“ На шта их замоли 
да у случају да још увек цене своју земљу морају следити заповести Бога 
који је један и једини истински Бог; али да у случају да сматрају како тај 
Бог није ништа, већ се држе мишљења туђих богова, и да стога њих мо- 
рају обожавати, Илијин савет беше да би онда требало њих да следе. А ка- 
да окупљено мноштво не даде никакав одговор на оно што је рекао, Илија 
предложи да ставе на пробу моћ туђих богова насупрот оној њиховог вла- 
ститог Бога, и то на следећи начин: он, који је једини Његов пророк, док 
је њих четири стотине, заклаће јуницу и принети је на жртву, а испод ће 
сакупити дрва која, међутим, ничим неће потпалити, а то исто нека ураде 
и други пророци, па нека онда зазову своја божанства, баш као и он једи- 
ног Бога Израела, да се њиховом помоћи дрва упале. Овај се предлог до- 
паде окупљеном народу. Тако Илија позва пророке да изаберу теле и за- 
кољу га, те да се за ватру обрате њиховим боговима. Али када не беше ни- 
каквог учинка ових молитви и призивања над њиховом жртвом, Илија 
им се поче ругати, па их позва да се гласније обрате својим божанствима, 
јер су ови у том трену могли спавати, или бити на путу. Пророци су чи- 
нили тако од јутра до поднева, те се почеше, по обичајима своје земље, и 
сећи мачевима и џилитима, али све беше узалуд. Тада Илија приђе да при- 
несе жртву, и затражи од осталих пророка да се удаље, али зато позва на- 
род да приђе ближе и посматра шта он чини, да не би помислили како је 
крадом сакрио жеравицу међу дрвима. И тако, након што народ приђе, он 
узе дванаест каменова, по један за свако племе јеврејског народа, и од њих 
подиже олтар, ископавши једновремено испод њега веома дубок јарак; па 
када исече дрвене облице на олтару а на ове одозго постави комађе закла- 
не жртве, он наложи људима да напуне четири бурета воде са извора, и 
пролију је преко олтара, све док вода не потече преко, и све док се јама не 
испуни проливеном водом. А када се све тако изврши, он се поче молити 
Богу, позивајући га да учини знак своје моћи људима који су већ толико 
дуго били у заблуди; на те се речи изненада и на очиглед мноштва појави 
ватра с неба, и паде на олтар и сагоре жртву, све док свака кап воде не ис- 
пари у огњу, а читаво место не постаде суво. 

6) Када Израелити видеше ово, истом падоше на тле, те се дубоко тро- 
нути почеше клањати свемогућем Богу, називајући га великим и јединим 
истинитим Богом; остала божанства, пак, називаху пуким именима уоб- 
личеним од злих и подлих домишљања људи. А одмах потом ухватише 
пророке туђих богова, и на Илијину их заповест све побише. Илија такође 
рече краљу да може поћи на вечеру без даље бриге, јер ће за кратко време 
видети како им Бог шаље кишу. Послушавши, Ахав пође својим путем. А 
Илија се попе на највиши врх горе Кармел, те се спусти на тле, и погну гла- 
ву на колена, те затражи од свог слуге да пође до једног уздигнутог места са 
којег се види море, па када угледа да се ма откуда подиже облак, сместа да 
Илији на њега укаже, јер ће све до тог часа ваздух бити чист. Када се слуга 

попе до траженог места, и након што много пута поручиваше да не види 
ништа ново, при седмом се његовом оглашавању чуше речи да види малу 
црну мрљу на небу, не већу од људског стопала. Када Илија то чу, он одмах 
посла по Ахава, и затражи од њега да пође у град пре но што почне да пада 
киша. Тако овај пође до града Језраела, а за кратко време цели се ваздух за- 
мрачи и небо испуни облацима, а силовит се олујни ветар сјури на земљу, 
носећи огромну количину кише; и пророк се затече под овим бесом Бо- 
жијим, хитајући краљевом кочијом у Језраел, град Изаров. 

7) Када је Језавеља, жена Ахавова, схватила какво је знамење од Бога 
измамио Илија, и како је побио њене пророке, она се разбесни и посла му 
гласнике с претњом да ће га убити исто онако као што је он уништио ње- 
не пророке. Од ове се претње Илија уплаши, па побеже у град Вирсавеју, 
који се налази на крајњим границама земље која припада племену Јуди- 
ном, према земљи Едом; и ту напусти и свог слугу, па се упути у пустињу. 
Тамо се поче молити да умре, јер није ништа бољи од својих отаца, нити у 
њему више има посебне жеље да живи када су и они мртви; помоливши се 
тако, он најпосле леже и заспа под једним дрветом; а када га неко пробу- 
ди, и он се придиже, око себе нађе постављену воду и храну; па када при- 
ону на јело и њиме обнови снагу, он пође до планине по имену Синај за 
коју се приповеда да је на њој Мојсије примио законе од Бога; па нашав- 
ши тамо једну шупљу пећину, он уђе у њу, и ту настави да пребива. Али се 
по неком времену догоди да га споља зазва један глас, иако он није могао 
тачно одредити одакле долази, и упита га зашто је ту дошао и напустио 
град. А Илија рече да је то стога што је побио пророке туђих богова, и убе- 
дио људе да постоји само један Бог кога су Јевреји од почетка обожавали, 
те је заузврат краљева жена тражила прилику да га смрћу казни за то што 
је учинио. Али када убрзо он чу и други глас који му рече да би следећег 
дана требало да изађе на отворен ваздух где ће сазнати шта му је даље чи- 
нити, он послуша тај позив, и сутрадан изађе из пећине, када му се догоди 
следеће чудо: он истовремено чу тутањ земљотреса и виде блистање ве- 
лике ватре, и након што начас завлада тишина, један божански глас допре 
до њега бодрећи га да се не узнемирава даље околностима у којима се на- 
лази, јер ниједан његов непријатељ над њим нема никакве моћи. Исти му 
глас заповеди да се врати кући, и да учини помазање Јуја, сина Нимсији- 
ног, којим ће овај постати краљ над јеврејским народом, а исто ће учини- 
ти са Азаилом Дамаскијцем, који ће постати краљ Сиријаца; такође ће Је- 
лисеј из Авела постати пророк уместо њега, Илије; а што се тиче безбож- 
ног народа, неке ће побити Азаило, а друге Јуј. И тако се Илија, саслушав- 
ши ове заповести, врати у земљу Јевреја. Па када нађе Јелисеја, сина Сафа- 
товог, како оре са још неколицином другова, водећи дванаест ујармљених 
волова, он му приђе и одену га својом властитом одећом; услед тога Јели- 
сеј истог часа поче прорицати, па, напустивши волове, пође с Илијом, али 
не пре но што од њега затражи да се опрости с родитељима, што му овај 
дозволи; па када и то испуни, он се предаде пророку Илију и постаде ње- 
говим учеником и слугом свих дана свог живота. И тако сам окончао са 
приказом прилика у које је био пресудно умешан овај пророк. 

8) У то је време живео извесни Навутеј из Језраела који је поседовао 
поље које се додиривало с краљевим: а краљ га наговараше да му то поље 
прода стога што је лежало тако близу његове властите земље, и то по било 
коју му драго цену, како би се поља могла припојити и од њих начинити 
једно заједничко добро. А уколико Навутеј не би пристао ни на коју цену, 
краљ му остави да изабере које год друго поље пожели уместо тога о којем 
је реч. Али Навутеј све ово одби, желећи једино да задржи то своје поље 
што га је наследио од свог оца. Због оваквог се одговора краљ ражалости, 
као да је каква увреда била садржана у томе што није успео да присвоји 
туђи посед, те се због јада престаде прати, а такође не хтеде више ни узи- 
мати храну. Када га Језавеља најзад упита шта је то што га толико мучи, и 
зашто одбија да се купа и заложи било ручком или вечером, он јој испри- 
ча о истрајности Навутејевој, и како је тај човек, након што су му упућене 
благе речи какве приличе краљевској власти, све одбио, а краљ остао ома- 
ловажен, не добивши оно што је пожелео. Чувши ово, Језавеља га убеди 
да не клоне духом због тог догађаја, већ да се окане жалости и врати уоби- 
чајеној бризи за тело, јер ће се она побринути да Навутеј буде кажњен. И 
заиста, она сместа посла писма старешинама Израелићана у Ахавово име, 
и заповеди им да похитају и саставе народни сабор, те да Навутеја ставе 
пред људе, стога што је он припадао једној чувеној породици, након че- 
га ће она подметнути тројицу дрских људи спремних да посведоче да је 
он ружио и речима каљао Бога и краља, те да стога народ треба да га ка- 
менује све до смрти. Сходно томе, када Навутеј беше тако изведен да све- 
дочи против свега онога што је краљица написала — да је богохулио и на 
Бога и на краља — и када тако пострада, Језавеља затражи од краља да 
слободно присвоји Навутејев виноград. Тако Ахав беше веома задовољан 
оним што је учињено, те истог трена устаде из кревета у којем је лежао ка- 
ко би похитао и видео Навутејев виноград; али Бог овиме беше силно оз- 
лојеђен, и посла пророка Илију у Навутејево поље да говори с Ахавом, те 
да му каже да је починио злочин убивши неправедно истинског власника 
тог поља. И чим се пророк састаде с краљем у пољу, а овај му рече да може 
чинити с њим што му је воља (јер је схватио да је ухваћен у греху), Илија 
му узврати да ће на истом оном месту на којем су мртво тело Навутејево 
изјели пси, бити проливена крв Ахавова и његове жене, и да ће сва њего- 
ва породица пострадати, јер он беше толико безочно зао, а поврх свега је 
на правди Бога и противно законима своје земље убио недужног човека. 
Чувши ово Ахав поче жалити због свих недела које је починио, и предаде 
се кајању; на себе стави кострет и ходаше босоног и не дотицаше се ни- 
какве хране; такође је признавао и све друге своје грехе, настојећи тако да 
умири Бога. Видевши ово, Бог рече Илији да ће због овог кајања Ахаво- 
вог над почињеним злочинима одложити казну досуђену његовој поро- 
дици, али да ће казано извршити над његовим сином, а ту поруку пророк 
пренесе краљу. 

ПОГЛАВЉЕ ЧЕТРНАЕСТО 


КАКО ЈЕ АДАД, КРАЉ ДАМАСКА И СИРИЈЕ, ПОВЕО ДВА ПОХОДА 
ПРОТИВ АХАВА И БИО ПОРАЖЕН 

1) У време док су се одвијали описани удеси Ахавови, догодило се да је 
син Ададов, Вен-Адад, који је био краљ Сирије и Дамаска, сакупио војс- 
ку од људства из целе земље, и обезбедио савезништво тридесет двојице 
краљева земаља с оне стране Еуфрата, те је с таквом бројном војском по- 
шао у поход против Ахава. Али будући да Ахавова војска бројем није би- 
ла дорасла Вен-Ададовој, овај није ни покушавао да јој се отворено су- 
протстави, већ је све што беше живо у земљи Израелита склонио у најс- 
нажније градове што их је имао, а он сам се утаборио у Самарији, јер су 
зидине око ње биле веома снажне, а уз то се чинило да град не може бити 
лако заузет ни због других преимућстава којима је располагао због свог 
положаја. Тако краљ Сирије доведе своју војску право пред Самарију, и 
разврста је око града у опсадном поретку. Такође је послао гласника Аха- 
ву затраживши да допусти улаз изасланицима које ће му послати, преко 
којих ће сазнати шта је то што би задовољило Вен-Адада. И тако, по до- 
пуштењу краља Израелита њему дођоше изасланици, и по налогу њихо- 
вог краља пренеше му да све Ахавово богатство, његова деца и жене имају 
припасти Вен-Ададу, те да ће, уколико учине договор према којем ће ос- 
вајачима бити допуштено да узму онолико колико и чега хоће што би их 
задовољило, краљ Сирије потом повући своју војску и обуставити даљу 
опсаду. На ово Ахав позва изасланике да се врате своме краљу са пору- 
ком да њега самог и све што поседује може надаље сматрати својим влас- 
ништвом. А када изасланици пренеше ово Вен-Ададу, он поново посла 
поруку Ахаву од кога затражи да — будући да је признао да је све што по- 
седује прешло у власништво Вен-Ададово — прими његове слуге које ће 
му послати следећег дана; а овим ће слугама Ахав имати да преда што год 
они нађу за сходно да узму, а што нађу да је одлично у својој врсти, на- 
кон претраживања његове палате, али и кућа његових пријатеља и родби- 
не, те да све оно што ове слуге нађу да их не може задовољити краљ Ахав 
и Јевреји могу задржати. Овом другом поруком краља Сирије Ахав оста- 
де затечен, и, окупивши сав народ на сабор, рече им да је спреман, што се 
њега тиче и због њихове безбедности и мира, да препусти своју власти- 
ту децу и жене непријатељу и преда му све што поседује, јер је то оно што 
је сиријски краљ затражио у својој првој поруци; али да сада он тражи да 
пошаље слуге које ће претражити и све друге куће, те да у њима не оста- 
ве ништа што је одлично у својој врсти, чиме заправо тражи повод да уђе 
у борбу против њега, јер „знајући да ја због вас нећу штедети оно што је 
моје властито, он сад користи ове неприхватљиве услове који се и вас ти- 
чу да би нас увео у рат; било како било, ја ћу свакако учинити оно што ви 
сматрате да је примерено да буде урађено.“ Али га народ посаветова да 
се не обазире ни на један од ових предлога, већ да их с презрењем одба- 
ци и спреми се за борбу. Сходно томе, Ахав даде овакав одговор изасла- 



КЊИГА ОСМА 


373 

ницима, рекавши да је он и даље спреман да се повинује условима који су 
му првобитно затражени, а у име безбедности грађана, али да што се ти- 
че тиче захтева из друге поруке он није спреман да на њих пристане; тако 
рече, па гласнике отпусти. 

2) Када је Вен-Адад чуо овај одговор, био је веома озлојеђен, па и по 
трећи пут посла изасланике Ахаву, и запрети му да ће његова војска по- 
дићи насип виши од градских зидина у чију је снагу узалудно се уздати, 
јер је свако слично поверење достојно презрења, те да ће продрети у град 
од чије ће земље сваки његов војник моћи да узме само по шаку: тако је, 
наиме, показао колико је бројна његова војска, у намери да застраши Аха- 
ва. Али је Ахав одговорио да се Вен-Адад не би смео толико хвалисати са- 
мо тиме што је на себе ставио оклоп, већ тек онда када буде савладао не- 
пријатеља у бици. Тако се изасланици вратише натраг и нађоше краља у 
вечери са савезничким владарима, и обавестише га о Ахавовом одговору. 
На ово Вен-Адад сместа изда наређење да се изврши следеће: успостави- 
ти линију око града и подићи високи грудобран, и на тај начин довршити 
опсаду. Док се ово наређење извршавало дизањем насипа, Ахав беше у ве- 
ликом очајању, и сав народ с њиме; али се он поврати храбрости и одагна 
сваки страх када му дође један пророк и рече му да је Бог обећао како ће 
учинити да он савлада много десетина хиљада непријатеља. А када Ахав 
упита на који се начин таква победа може задобити, пророк рече: „Уз по- 
моћ синова кнежева; али под твојим надзором као њиховог вође, због њи- 
хове невештине у ратовању.“ Чувши ово, Ахав позва кнежевиће, и нађе да 
ових има две стотине тридесет двојица. Па чим сазна да се краљ Сирије 
одао светковању и одмору, он отвори градске капије и посла напоље кне- 
жевске синове. Када стража обавести Вен-Адада о овоме, он одмах после 
људе да их пресретну, заповедивши им да уколико дође до борбе не по- 
бију непријатеље, већ да их заробе и доведу к њему; а уколико су њихо- 
ве намере мирољубиве, да и у том случају ураде исто. За то је време Ахав 
имао спремну другу војску унутар зидина, али кнежевски синови изрши- 
ше препад над стражом, побише многе од њих а остатак погнаше натраг 
у логор. Па када Ахав примети да су кнежевићи неочекивано задобили 
превласт, он посла напоље сав остатак војске која, налећући неочекивано 
на Сиријце, ове поче страховито тући, будући да нису ни помишљали да 
би се то могло догодити; тако се збило да је напад учињен у часу када су 
многи непријатељи били наги 118 и пијани, толико да су оставили сав свој 
оклоп пре но што су почели бежати ван логора, па је и сам краљ једва ума- 
као, јашући на неоседланом коњу. Али Ахав учини велики подвиг гонећи 
Сиријце; а када је опљачкао њихов логор који је садржавао велику коли- 
чину разноврсног блага, укључујући злато и сребро, он заплени Вен-Ада- 
дове коње и бојна кола, па се врати у град; али како му је пророк рекао да 
мора одржати своју војску спремном стога што ће сиријски краљ повести 
још један поход против њега следеће године, Ахав остаде веома заузет да 
би се обезбедио за ту следећу најезду. 

3) Вен-Адад се са своје стране, након што је спасао себе и онолико 
своје војске колико је могао, поче саветовати с пријатељима како би могао 

уприличити следећи поход против Израелита. Ови га пријатељи посаве- 
товаше да не прихвата борбу с њима у брдима, зато што је њихов Бог вео- 
ма моћан на таквим местима, те се тако и догодило да су недавно пораже- 
ни, али да ће, уколико се битка заметне у пољу, Сиријци бити у предности 
и победити их. Такође му дадоше и савет да пошаље кућама оне краље- 
ве који су му били савезници, али да задржи њихово људство и да поста- 
ви своје заповеднике уместо тих отпуштених краљева, те да подигне нову 
војску из њихове земље наместо старе која је пострадала у бици, заједно 
са коњима и бојним колима. Краљ, пак, просуди да је њихов савет добар, 
те се поче по њему равнати у припремању војне. 

4) Почетком пролећа Вен-Адад поведе своју нову војску против Јевреја; 
и када стигоше до града по имену Афек, он подиже логор у великој равни- 
ци. Ахав такође изађе да га сретне са својом војском, те подиже логор на- 
спрам непријатељевог, иако је његова војска била веома мала у поређењу 
са противничком; али је пророк поново дошао до њега и објавио му да ће 
му Бог изнова уделити победу како 6и могао показати да се Његова моћ не 
протеже само над планинама, већ такође и у равницама, што је, наравно, 
било супротно мишљењу Сиријаца. Тако су они мировали у свом логору 
седам дана, али последњег од тих дана, када су непријатељи изишли из свог 
логора и сврстали се у борбени поредак, Ахав такође изведе своје људе; а 
када отпоче битка у којој су се и једни и други срчано борили, он поново 
натера непријатеље у бег и поче их жестоко гонити убијајући их немили- 
це, али је највећи број ових ипак пострадао од својих властитих бојних ко- 
ла и у узајамном паничном убијању, тако да их је напослетку не више од 
неколицине приспело у њихов град Афек, где су, поврх свега, такође мно- 
ги остали смрскани зидинама које се изненада почеше рушити на њих; та- 
ко их и само ту пострада не мање од двадесет седам хиљада, док их је у би- 
ци убијено још стотину хиљада. Али је Вен-Адад, сиријски краљ, успео да 
побегне заједно са неколико најоданијих слугу, те се сакрио у једном под- 
руму; тада, му, међутим, беше речено да је краљ Израела човечан и сами- 
лостан, те да би бегунци могли употребити уобичајени начин молбе за по- 
штеду, и тако добити ослобођење од Ахава, јер ће у случају да узмогну да 
стигну до њега он пристати да их помилује. Тако они приђоше Ахаву оде- 
вени у кострет и са омчама око глава (јер је ово био древни начин молбе 
за милост међу Сиријцима), и рекоше да Вен-Адад жели да буде спасен, и 
да ће за ту услугу краљу довека бити слуга. Ахав на ово одговори да му је 
драго да је краљ жив, те да није повређен у бици, а да му он са своје стра- 
не обећава исту ону част и љубазност што би их човек показао према сво- 
ме брату. Тако они од њега примише уверавања под заклетвом, да када си- 
ријски краљ буде дошао неће доживети никакву штету од Ахава, те они 
одоше и изведоше га из подрума у којем је био скривен, и доведоше га Аха- 
ву док је овај седео у својим двоколицама. Тако му се Вен-Адад поклони с 
понизним поштовањем, а Ахав му пружи руку и попе га к себи у кочије, те 
га пољуби и затражи да буде радостан, и ослободи се лошег предосећања 
да ће допасти било какве невоље. На то му Вен-Адад узврати захваљи- 
вањем, изјавивши да ће ту љубазност памтити читавог свог живота; уз то 

обећа да ће повратити оне градове Израелита што су их његови претход- 
ници од њих отели, и допустити да Ахав увек може ући у Дамаск, као што 
су његови преци улазили у Самарију. Након тога они потврдише свој до- 
говор заветом, а Ахав му учини много поклона, и посла га натраг у његово 
властито краљевство. И ово је закључак ратова што их је Вен-Адад водио 
против Ахава и Израелита. 

5) У то време један пророк, по имену Михеј 119 , дође к једноме од Изра- 
елита, и затражи од овога да га удари у главу јер ће учинивши тако задо- 
вољити Бога; али када овај не пристаде да тако уради, пророк предсказа 
том човеку да ће, будући да његово одбијање значи непослушност Богу, 
он на путу срести лава који ће га растргнути. Када та жалосна коб одиста 
и задеси човека, пророк дође до другога и даде му исто упутство; овај би 
послушан, и удари га и позледи му лобању, на шта пророк увеза главу и 
такав дође до краља, рекавши му да он беше његов војник, који је имао 
задатак да надзире једног затвореника којег му је поверио старешина, али 
да је тај затвореник побегао а он сам је тако допао опасности да изгуби 
живот стога што му је заповедник запретио да ће га убити уколико затво- 
реник буде умакао. А када Ахав рече да ће у том случају његова смрт би- 
ти праведна, пророк одмота главу и тако се краљу откри да је он пророк 
Михеј, који је искористио ово лукавство као увод у следеће речи: јер он 
навести да ће Бог казнити Ахава који је допустио да Вен-Адад, који је ху- 
лио на Бога, избегне казни, те да ће Он уредити тако да сиријски краљ по- 
страда на други начин 120 , а његов народ од стране друге војске. Због ових 
се речи, међутим, Ахав веома разгневи на пророка, и изда наредбу да овај 
буде стављен у затвор, и брижљиво чуван; али, што се тиче њега самог, он 
беше пометен речима Михејовим, и врати се својој кући. 

ПОГЛАВЉЕ ПЕТНАЕСТО 

О ЈОСАФАТУ, КРАЉУ ЈЕРУСАЛИМА, И КАКО ЈЕ АХАВ ПОКРЕНУО 
ПОХОД ПРОТИВ СИРИЈАЦА У КОЈЕМ МУ ЈЕ ПОМАГАО ЈОСАФАТ, 
АЛИ ЈЕ У БИЦИ ПОРАЖЕН И САМ ИЗГУБИО ЖИВОТ 

1) Такве су, дакле, биле околности у којима се налазио Ахав. Али, са- 
да ћу се вратити Јосафату, краљу Јерусалима, који је, након што је увећао 
своје крал.евство, посгавио посаде по градовима који су припадали њего- 
вим поданицима, али такође и у оним градовима што их је племену Ефра- 
имовом одузео његов деда Авијам за време Јеровоамове владавине над 
десет племена. Бог је према Јосафату био наклоњен и помагао му, стога 
што је овај био једнако побожан и правичан, свакога дана тражећи неш- 
то што би било угодно и прихватљиво Богу. Краљеви околних земаља та- 
кође су му указивали почаст шаљући му поклоне све док богатство што 
га је стекао није постало ванредно велико, а слава која га је пратила била 
одиста величанствена. 

2) Треће године своје владавине он је сазвао управитеље свих обла- 
сти своје земље, као и свештенике, и наложио им да пођу у све крајеве 

под његовом влашћу, и да један за другим обиђу све градове, поучавајући 
људе Мојсијевим законима и старајући се да их се придржавају, упоредо 
са ревносним обожавањем јединог Господа. Овиме је народ био тако за- 
довољан, да не беше ниједне друге ствари за којом су се тако жарко ма- 
шали или њоме бивали обузети као живљењем по законима. Суседни на- 
роди такође су и даље предано волели Јосафата и живели у миру с њи- 
ме. Филистинци су плаћали наложени данак, а Арабљани су га сваке го- 
дине опскрбљивали са три стотине шездесет јагањаца, и исто толико ја- 
ради. Он сам, пак, утврђивао је велике градове којих беше много и од ве- 
ликог значаја. Такође је благовремено припремао велику војску и при- 
кладно оружје против могућних непријатеља. Тако наоружано људство 
бројало је три стотине хиљада војника племена Јуде под оклопом, а њи- 
хов главни заповедник био је Адна, док је следећи по рангу био Јован, са 
још две стотине хиљада лакше наоружаних војника. Овај исти човек био 
је и старешина племена Венијаминовог, и под собом је имао још и две сто- 
тине хиљада стрелаца. Постојао је и још један високи војни заповедник, 
по имену Јозавад, са стотину четрдесет хиљада наоружаних људи. Чита- 
во ово људство било је брижљиво расподељено да буде увек спремно за 
краљеву војну службу, поред оних који су били послани као посаде у нај- 
боље утврђене градове. 

3) Јосафат је своме сину Јораму за жену узео кћер Ахавову, краља де- 
сет племена, чије је име било Аталија. И када је, после неког времена, он 
дошао у Самарију, Ахав га је примио са свом могућном уљудношћу, опхо- 
дећи се према војски која га је са пратила највећим уважавањем, дарујући 
јој огромну количину жита, вина и меса убијених животиња. Ахав је том 
приликом затражио од Јосафата да му се придружи у ратном походу про- 
тив краља Сирије, од кога је желео да поврати град Рамот у Галаду, јер иа- 
ко је овај припадао његовом оцу, ипак га је краљ Сирије силом од овога 
отео. Па након што је Јосафат обећао да ће му пружити своју помоћ (јер 
његова војска заиста није ни у чему била подређена другима), те је по- 
том послао људство из Јерусалима у Самарију, двојица краљева напокон 
заједно изиђоше из града, и док је сваки седео на свом трону издавали су 
наређења њиховим сједињеним војскама. Но Јосафат тада затражи да му 
се позову пророци, уколико је таквих било у близини, те да буду питани 
поводом предстојећег похода против краља Сирије, јер је желео да сазна 
њихов савет да ли да у то време покреће поход, јер је у том часу мир из- 
међу Ахава и краља Сирије трајао већ три године, тачније од оног часа ка- 
да је Ахав овога заробио и потом га великодушно пустио на слободу. 

4) Тако је Ахав сазвао своје властите пророке којих је било око четири 
стотине, и позвао их да испитају Бога да ли је вољан да им удели победу 
уколико буде повео поход против Вен-Адада, и омогући им да сруше тај 
град који је био повод поласка у поход. Ови пророци на то одговорише са- 
ветом да се у поход може поћи стога што ће Ахав поразити краља Сирије 
и као и пре га подвргнути под своју моћ. Али Јосафат, разумевши из њи- 
хових речи да су ови лажни пророци, упита Ахава има ли у близини још 
неког другог пророка који припада истинитом Богу, а који би имао поуз- 

данија обавештења која се тичу будућности. На то Ахав одврати да заиста 
постоји један такав, али да га он мрзи стога што му увек прориче зло, те 
му је и сада рекао да ће бити надвладан и убијен од стране краља Сирије, 
па га због тога држи у затвору, а његово је име Михеј, син Јемлин. Али на 
Јосафатово устрајно тражење да се и овај пророк пита, Ахав посла евнуха 
који му доведе Михеја. Евнух је успут овоме пренео да су сви остали про- 
роци прорекли краљу да ће извојевати победу, али је Михеј одговорио да 
за њега није законито да лаже против Бога, већ да он мора говорити оно 
што је нужно о краљу, па ма како то изгледало. Тако, када стиже до Аха- 
ва, и овај га под заветом позва да говори истину, Михеј рече да му је Бог 
показао Израелите у бекству и како бивају гоњени од стране Сиријаца, те 
како их ови разгоне по врлети, као што се стадо оваца распршује након 
што им је пастир убијен. Но даље рече и то да му је Бог показао како ће се 
Израелити вратити у миру својим домовима, и да ће од свих краљ једини 
пасти у бици. Када Михеј ово изговори, Ахав рече Јосафату: „Рекох ти ма- 
лочас о држању што га овај човек има према мени, те да користи проро- 
штва да би о мени говорио зло.“ На то Михеј одговори да је краљ обавезан 
да саслуша све, па ма шта то било, што Бог навештава; а да се посебно са- 
да око њега налазе пророци који га лажном надом у победу охрабрују да 
пође у рат у којем ће се он борити и бити убијен. Због ових речи краљ бе- 
ше веома пометен, али му приђе Седекија, један од оних лажних пророка, 
и замоли га да се не рбазире на Михеја, јер он уопште и не говори истину, 
а као доказ он даде пример онога што је говорио Илија, који у прорицању 
будућности беше бољи од Михеја, јер му је он прорекао да ће пси лизати 
његову крв у граду Језраелу и пољу Навутејевом, који је тамо био до смр- 
ти каменован; те је отуда јасно да је Михеј лажов будући да противречи 
већем пророку но што је сам јер тврди да ће краљ бити посечен на удаље- 
ности од три дана хода; „а ти ћеш“, рече Седекија, „ускоро сазнати да ли 
је он истинити пророк који поседује моћ Божијег Духа; јер ћу га ја удари- 
ти, и пустити га да позледи моју руку као што је пророк Јадон учинио са 
руком краља Јеровоама након што ју је овај на њега дигао, јер претпоста- 
вљам да сте чули за тај догађај“. И тако, када се након што Седекија уда- 
ри Михеја ништа заузврат с њим не догоди, Ахав прикупи храброст и бо- 
дро поведе своју војску против краља Сирије; ово је учинио, како мислим, 
стога што му је судбина била одвише ненаклона, те је учинила да поверује 
како лажни пророци говоре истинитије од истинског, те да се тако не би 
испустила прилика да он буде доведен до [предодређеног] свршетка жи- 
вота. Поврх свега, лажни пророк Седекија је такође направио и гвоздене 
рогове, рекавши Ахаву да је Бог учинио од звукова ових рогова знаке по- 
моћу којих ће разорити целу Сирију. Али на то Михеј узврати да ће Се- 
декија у року од неколико дана ићи од једног до другог уточишта како би 
се сакрио и избегао казну због свог лагања. Напослетку краљ издаде на- 
ређења да се Михеј одведе и преда на чување Амону, управитељу града, те 
да му се не даје ништа изузев хлеба и воде. 

5) Тако су Ахав и Јосафат подигли своје снаге и наступали до Рамо- 
та Галадског; а када је краљ Сирије чуо за овај поход, повео је своју војску 

како би им се супротставио, те је и сам подигао логор недалеко од Рамо- 
та. Утом се Ахав и Јосафат сложише да Ахав скине са себе своју краљев- 
ску одећу, а да потом краљ јерусалимски на себе обуче ту исту одору и 
стане на чело војске, како би овим лукавством онемогућили да се потвр- 
ди оно што је прорекао Михеј. Али је Ахавова судбина овога нашла и без 
краљевске одеће; јер је Вен-Адад, краљ Сирије, преко заповедника на- 
ложио својој војсци да не убија никога до краља Израела. Те су тако Си- 
ријци по уласку у битку видели Јосафата како стоји на челу непријатељске 
војске, и, помисливши да је он Ахав, силовито јурнули на њега и опколи- 
ли га; али након што су му пришли сасвим близу они видеше да пред њи- 
ма није Ахав, те се сви вратише натраг; па када се битка заметну трајући 
од јутра све до касне вечери, Сиријци остадоше као победници, а да при 
том ипак нису убили никога, послушавши заповест свог краља. А како су 
узалуд тражили да убију једино Ахава, нађе се један млади племић који 
је припадао краљу Вен-Ададу, чије име беше Наман, који одапе стрелу 
у правцу непријатеља и погоди управо краља у плућа, простреливши га 
кроз прсник оклопа. Ахав се, међутим, реши да ову своју несрећу сакрије 
војсци, како се људи не би разбежали, те нареди возару својих бојних ко- 
ла да ова окрене и изведе га из битке стога што је на смрт рањен. И тако 
он остаде у својим колима подносећи болове све до сумрака, а тада кло- 
ну и премину. 

6) Сиријска се војска, пак, по доласку вечери повуче у свој логор; а ка- 
да гласник који је припадао јеврејском логору примети да је Ахав поги- 
нуо, Израелити се вратише кући, поневши мртво Ахавово тело у Сама- 
рију, где га и сахранише; но када опраше његова кола у извору Језраела, 
који беше сав замућен крвљу од тела Ахавовог, они препознаше и то да 
је Илијино пророчанство било истинито, јер су пси заиста лизали њего- 
ву крв, а блуднице и даље наставиле да се купајуу томе извору; па ипак је 
истовремено он умро у Рамоту, како је прорекао Михеј. И како су се уде- 
си што су их Ахаву прорекла двојица пророка одиста догодили, ми отуда 
морамо усвојити високо уважавање Бога, и посвуда му се уз част клањати 
и обожавати га, те никада не смемо претпоставити да је оно што је угод- 
но и нама прихватљиво вредније поверења од истине, па због тога ниједан 
други дар не смемо ценити више од пророчког, из којег је изведено позна- 
вање будућих догађаја, стога што преко њих Бог показује људима оно што 
би морали избегавати. Из онога што се догодило краљу Ахаву такође мо- 
жемо наслутити и пружити разлог уважавању моћи судбине; да, наиме, 
нема начина на који се она може избећи, чак и када је унапред познајемо. 
Она овладава људским душама, и заварава их омамљивим надама, све док 
их не доведе до тачке када за њих постаје одвише тешка. Сходно томе се 
чини како је Ахав морао бити преварен толико да је одбио да укаже пове- 
рење ономе ко је прорекао његов пораз, да 6и, вољом судбине поверовав- 
ши ономе ко је прорекао њему утодну ствар, био убијен. По његовој смр- 
ти наследио га је његов син Охозија. 

ПОГЛАВЉЕ ПРВО 


ПОНОВО О ЈОСАФАТУ; КАКО ЈЕ УСПОСТАВИО СУДОВЕ И, УЗ БО- 
ЖИЈУ ПОМОЋ, НАДВЛАДАО НЕПРИЈАТЕЉЕ 

1) Када се краљ Јосафат вратио у Јерусалим са похода у којем је пру- 
жио помоћ Ахаву, краљу Израела, у борби против сиријског краља Вен- 
Адада, пред њега изађе пророк Јуј и укори га због тога што је помагао 
Ахаву, човеку једнако безбожном колико и порочном; и рече му да је Бог 
незадовољан оним што је учинио али да га је избавио од непријатеља упр- 
кос томе што је згрешио, а због његовог исправног држања које је одувек 
било узорно. На то се краљ одмах одаде захваљивањима и приношењу 
жртава Богу, након чега пође широм земље, и поново поче људе подсећа- 
ти како закона што их је Бог послао преко Мојсија, тако и служби које као 
највећи дуг морају испуњавати према Богу. Такође је успоставио судове 
у сваком граду свог краљевства, и наложио им да се приликом суђења не 
обазиру ни на шта друго доли на правду, те да остану неподложни поку- 
шајима поткупљивања или притиску достојанства људи истакнутих по 
иметку или пореклу, и да деле правду свима једнако, знајући да је Бог 
свестан сваког њиховог скривеног поступка. Након што их је тако поу- 
чио, и прошао свим градовима двају племена, краљ се врати у Јерусалим. 
Тамо је такође установио судове од свештеника, Левита и угледних љу- 
ди међу народом, упозоривши их да изричу све своје пресуде брижљиво 
и по правди 121 . А уколико су ма који људи његове земље доспели до спо- 
ра са крупнијим последицама, били су слани из других градова овим јеру- 
салимским судијама, који су били обавезни да дају правичну и последњу 
пресуду у оваквим споровима; а ово је чињено са још већом брижљиво- 
шћу, стога што је исправно да пресуде које се доносе у граду где се нала- 
зи храм Божији и где пребива краљ, бивају донесене с највећом пажљи- 
вошћу и врхунском правичношћу. Јосафат је над свим судијама поставио 
првосвештеника Амарију, као и најугледнијег првака Завдију, обојицу из 
племена Јуде; на такав је начин, дакле, краљ уредио ове послове. 

2) Негде у то време се Моавићани и Амонићани подигоше против Јо- 
сафата, и поведоше са собом велики број Арабљана, те подигоше логор 
у Ен-Гаду, граду смештеном крај језера Асфалтитиса, удаљеног три сто- 
тине фурлонга од Јерусалима. На том је месту расла најбоља врста пал- 
ми, као и балсам. Јосафат је чуо да су непријатељи прешли преко језера 
и направили упад у околну земљу која је припадала његовом краљевству. 
Уплашен овим вестима, сазвао је народ Јерусалима на сабор, те је, став- 
ши испред самог Храма, зазвао Бога да му пружи моћ и снагу како би до- 
нео казну онима који су повели тај поход против његовог народа (а мо- 
лио је и у име оних који су градили тај Његов храм, како би се град и осве- 
тио онима који беху толико дрски да пођу против њега), „јер“, рече, „они 
дођоше да нам одузму ту земљу што си нам је Ти дао на поседовање". На- 

кон што се овако помолио, Јосафат бризну у плач, а целокупно окупље- 
но мноштво, са женама и децом, предаде се истој молитви; а тада се до- 
годи да један пророк, по имену Јазило, ступи у средиште окупљеног збо- 
ра, те повика, обраћајући се једнако краљу и народу, да је Бог чуо њихове 
молитве и обећао да ће се борити против њихових непријатеља. Он је та- 
кође заповедио да краљ изведе своје снаге следећег дана како би се могле 
затећи између Јерусалима и стрмени Ен-Гада, на месту званом Вис; Јази- 
ло, међутим, рече да не треба они да се боре са непријатељем, већ да са- 
мо мирно стоје на заданом месту, посматрајући како се Бог бори у њихо- 
во име. Када пророк ово изговори, краљ и народ одмах падоше ничице на 
тле, и стадоше захваљивати Богу уз безбројне изразе поштовања, а Леви- 
ти наставише да непрестаним певањем уз инструменте химнама славе је- 
диног Творца. 

3) Чим се раздани, и краљ стиже у пустињу која се налази подно града 
Текуја, он рече своме људству да би требало да поверују ономе што је ка- 
зивао пророк, те да се не сврставају у борбени поредак; већ треба да пусте 
свештенике с њиховим трубама и Левите са певачима химни да узносе 
захвалност Богу, као да је Он већ избавио земљу од њихових непријатеља. 
Овакво мишљење краљево свиде се људима, и они учинише како их је са- 
ветовао. И тако Бог изазва ужас и тешки метеж међу Амонићанима, који 
једни од других помислише да су непријатељи, те се почеше међусобно 
убијати, и то тако жестоко да ниједан човек од тако бројне војске није ус- 
пео побећи; а када Јосафат погледау долину у којој су логоровали њихови 
непријатељи, и виде да је испуњена лешевима, он се силно обрадова тако 
неочекиваном збивању, знајући да је промисао Божија, односно Он сам 
својом властитом моћи и трудом био тај који им је уделио победу. Тада Јо- 
сафат допусти својој војсци да оплени непријатељски логор и да опљачка 
њихова мртва тела, на шта се ови препустише том занимању читава три 
дана, све док се нису сасвим уморили, јер је толики био број побијених; а 
четвртог дана сав се народ сакупи на једном пустом месту у долини и као 
један благослови Бога за Његову потпору и показану моћ, од чега је то ме- 
сто и добило своје име, долина Верака, односно Благослова. 

4) Након што је краљ вратио своју војску у Јерусалим, он се одаде све- 
чаном празновању и понудама бројних жртава Богу, што је потрајало 
много дана. И заиста, када је вест о оваквој пропасти њихових неприја- 
теља стигла до ушију других народа, ови се сви веома уплашише, претпо- 
стављајући да ће се Бог и надаље тако разговетно залагати за Јевреје. Због 
тога је Јосафат од тог времена живео у великој слави и сјају, а све због ње- 
гове правичности и дубоке побожности. Такође је одржавао пријатељство 
са Ахавовим сином, краљем Израела, коме се придружио у грађењу бро- 
дова који су требали да плове до Понта и и трговачких градова Тракије, 
али је у овом настојању пропао, будући да су се бродови насукали због 
своје величине [и незграпности], због чега се он више није занимао за мо- 
репловство. Ово је, дакле, била повест о Јосафату, краљу Јерусалима. 

ПОГЛАВЉЕ ДРУГО 

О ОХОЗИЈИ, КРАЉУ ИЗРАЕЛА; И ПОНОВО О ПРОРОКУ ИЛИЈИ 


1) У то је време краљ Израела постао Охозија, син Ахавов, а његово се- 
диште било је у Самарији. Био је то зао човек, и у сваком погледу налик 
својим родитељима и Јеровоаму који је први у низу погазио верност Бо- 
гу и почео обмањивати народ. У другој години своје владавине краљ Мо- 
ава се одметнуо и престао са исплатом данка што га је претходно плаћао 
Ахаву. Тада се догодило да је Охозија, силазећи са терасе своје куће тешко 
пао и позледио се, па је у таквом стању упутио упитну поруку за Муву 122 , 
која беше божанство Екрона, како би сазнао да ли ће се опоравити, али се 
Бог Јевреја указао пророку Илији и заповедио му да пође и пресретне по- 
слане гласнике, те да их упита није ли се народ Израела одрекао свог вла- 
ститог Бога, када краљ шаље питање туђем божанству желећи да сазна о 
своме опоравку; Илија доби и реч да наложи гласницима да се окрену и 
врате краљу са поруком да неће преживети болесно стање у којем се на- 
лази. И када Илија учини што му је Бог заповедио а гласници саслушаше 
шта им је имао казати, они се истог трена вратише краљу; а када се овај 
зачуди како су се могли вратити тако брзо те их упита за разлог томе, они 
му рекоше да их је један човек пресрео и забранио им да пођу даље, нало- 
живши им да се врате и пренесу краљу поруку од Бога Израела, која гла- 
си да ће болест краљева окончати његовом смрћу. А када краљ затражи 
да му опишу тог човека што их је са таквом поруком отпослао, они одго- 
ворише да то беше човек обрастао у косу и опасан кожним појасом. Тако 
краљ схвати да је описани човек нико други до пророк Илија, на шта од- 
мах посла педесет војника и старешину са заповешћу да доведу Илију к 
њему; а када старешина одреда пронађе Илију како седи на врху брда, он 
му нареди да сиђе доле и пође с њима до краља, стога што је овај тако за- 
поведио, те да ће, у случају да Илија то одбије, бити приморани да га одве- 
ду силом. Илија им на то одговори: „Како бисте имали доказ да сам ја ис- 
тински пророк, молићу се да се огањ спусти с неба, и сажеже једнако тебе 
и твоје војнике. 123 “ Тако се он помоли, а ватрени се вихор обруши с неба 
и сатра старешину и све који беху с њиме. А када је краљ био обавештен 
о усмрћењу ових људи, он се веома разгневи, па посла и другог заповед- 
ника са једнаким људством као и пре. Но када и овај старешина запрети 
пророку да ће, уколико овај својевољно не сиђе, применити силу и одвес- 
ти га, пророк понови своју молитву и изнова се с неба спусти огањ и са- 
жеже и старешину и војнике. Па када краљ и о овоме сазнаде, он се не уз- 
држа већ посла и трећег старешину. Али када овај, иначе човек благе на- 
рави, стиже до места где се налазио Илија, он уљудно поразговара с њиме, 
и рече му како он, пророк, мора знати да његов долазак није по сопстве- 
ној сагласности, него искључиво због повиновања краљевој заповести; а 
да и они који су раније долазили нису то чинили својевољно, већ из истог 
разлога — па он отуда затражи од пророка да се сажали на ове наоружа- 
не људе који су с њиме, те да сиђе и прати их до краља. Овог пута Илија 

прихвати ове одмерене речи и учтиво понашање, те сиђе доле и пристаде 
да их следи. А када стиже до краља, он му одмах пророкова, рекавши му 
да је Бог казао следеће: „Будући да си омаловажио Бога као да Он није је- 
дини наш Творац, те си га тако онемогућио да ти пренесе истину о твојој 
болести, већ си послао гласника божанству Екрона како би овога испитао 
какав ће бити крај ове твоје болести, ево ти ја кажем, да можеш знати, ка- 
ко ћеш засигурно умрети.“ 

2) Сходно овом пророчанству краљ убрзо потом премину, те га на- 
следи његов брат Јорам, будући да иза његовог претходника није остало 
деце. Али и овај Јорам беше сасвим налик свом оцу Ахаву у изопачено- 
сти, а владао је дванаест година, посвећујући се свим могућним приме- 
рима безбожништва и порочности, јер је, одуставши од поштовања Бо- 
га Израела, своје обожавање поклонио туђим божанствима. У осталим је, 
пак, стварима он био предузимљив човек. Негде у то време догодило се и 
да је Илија ишчезао из света људи, и нико ништа не зна о његовој смрти 
до дана данашњег; али је иза себе оставио свог ученика Јелисеја, као што 
смо претходно говорили. И заиста, што се тиче Илије, баш као и у слу- 
чају Еноха који је живео пре потопа, у светим је књигама написано да су 
обојица ишчезли, али тако да нико никада није сазнао да су умрли. 


ПОГЛАВЉЕ ТРЕЋЕ 

КАКО СУ ЈОРАМ И ЈОСАФАТ ПОВЕЛИ ПОХОД ПРОТИВ МОАВИЋА- 
НА; TAKOTJE И О ЧУДИМА ЈЕЛИСЕЈЕВИМ И О СМРТИ ЈОСАФАТОВОЈ 

1) Након што је Јорам преузео краљевство донео је одлуку да пове- 
де поход против краља Моава, који се звао Меса, јер је, као што смо ра- 
није говорили, одбио послушност Јорамовом брату Охозији, те престао 
са плаћањем данка који је у време Ахава износио две стотине хиљада ова- 
ца заједно са рунима. Сакупивши тим поводом властиту војску, Јорам та- 
кође посла гласнике Јосафату, молећи га да му — будући да је од почет- 
ка био пријатељ његовом оцу — помогне у рату у који улази против Мо- 
авићана који су отказали послушност. Јосафат не само да је уз завет при- 
хватио овај позив за пружање помоћи, већ се такође обавезао да ће им у 
походу помоћи и краљ Едома, који је потпадао под његову власт. Чим је 
Јорам примио ова уверавања, он поведе војску и стиже до Јерусалима, и 
након што је био раскошно угошћен од стране Јосафата, они решише да 
се према непријатељу убрзано крећу кроз Едомску пустињу. И након што 
проведоше седам следећих дана у оваквом наступању, нађоше се у невољи 
због несташице воде како за војску тако и за стоку, а све због тога што су 
водичи које су имали промашили пут; тако су доспели у безнадежан по- 
ложај, а посебно Јорам, коме не преостаде друго до да се из очајања обра- 
ти Богу, упитавши га какво су зло починили те су га нагнали да тројицу 
краљева без борбе изручи краљу Моава. Али овде га Јосафат, који беше 
праведан човек, окуражи, те затражи да пошаље људе у логор како би саз- 

нао да ли је који пророк Божији пошао с њима, уз помоћ кога би од Бога 
могли сазнати шта им је даље чинити. А када један слуга Јорамов рече да 
је међу људством видео Јелисеја, сина Сафатовог и ученика Илијиног, сва 
тројица краљева одмах пођоше до њега, друга двојица тек удовољивши 
Јосафатовој молби. И тако, када дођоше до пророковог шатора који беше 
дигнут изван логора, упиташе га шта ће се догодити с војском, а посеб- 
но га Јорам салете питањем. Али пророк узврати да није требало њега да 
узнемирава, већ да оде до пророка својих родитеља јер је у њих сигуран 
да су прави пророци; но Јорам истраја у жељи да Јелисеј прориче, и да их 
избави. На то се овај у Божије име закле му никада не би одговорио, али 
да ће то учинити због Јосафата који је свет и правичан човек; па потом 
затражи да му доведу неког вичног свирању на псалтериону, те уз музи- 
ку на Јелисеја сиђе Божији Дух, и он заповеди Јораму да ископа много ја- 
ма у долини; јер, рече он, „иако се ниоткуда не појављује ни облак, ни ве- 
тар нити олујна киша, ти ћеш ипак видети реку пуну воде, све док војска 
и стока не буду спасени пијући из ње. И неће ово бити једина милост коју 
ћеш примити од Бога, већ ћеш такође и надвладати своје непријатеље и 
заузети најбоље и најјаче градове моавске, и посећи ћеш њихове воћња- 
ке 124 , опустошити им земљу и уставити њихове реке и изворе.“ 

2) Након ових пророкових речи, следећег дана пре свитања изнена- 
да снажно потече велика бујица, јер је Бог учинио да обилна киша пад- 
не три дана путовања одатле даље у Едому, те су тако војска и стока мог- 
ли пронаћи воде за пиће у изобиљу. У међувремену су Моавићани чули 
да на њих надиру тројица краљева прилазећи кроз пустињу, те је моавски 
краљ брзо сакупио војску и подигао логор на планинама, тако да њихови 
непријатељи, улазећи у Моав, не би могли остати непримећени. Али ка- 
да по дизању сунца видеше куљање бујице, јер то се није догађало далеко 
од моавске земље, и да је вода боје крви — јер је у том часу она изгледа- 
ла посебно црвена од пресијавања Сунчевих зрака — они стекоше погре- 
шан утисак о стању својих непријатеља, и помислише да су се они међу- 
собно поубијали због жеђи, те да је реком отуда текла њихова крв. Би- 
вајући убеђени да је то случај, војници затражише од краља да их пошаље 
да опљачкају противнике, па након допуштења сви похиташе како би се 
што пре домогли плена, све док не набасаше на непријатељски логор за 
кога су претпостављали да је већ уништен. Али се у тој нади грдно прева- 
рише, јер се убрзо нађоше опкољенима од стране Јевреја који многе међу 
њима побише, а остатак се расу и одбеже у своју земљу. А када после тога 
краљеви упадоше у Моав, почеше разарати тамошње градове и пљачка- 
ти поља те их кварити наплавином из потока, уз то секући најбоља међу 
њиховим стаблима, затрпавајући изворе и до темеља рушећи зидове на- 
сеља. Сам краљ Моава, након што беше гоњен, нађе се под опсадом у јед- 
ном граду. Па како је увиђао да ће овај бити разорен, одлучи се да покуша 
испад, те изађе са седам стотина људи, како би се на челу коњаника про- 
био кроз непријатељски логор с оне стране где се чинило да је стража нај- 
немарнија. Па када, покушавши то, не успе да прође, јер је налетео упра- 
во на место које је брижљиво чувано, он се врати у град, и прибеже нече- 

му што је показивало у каквом се тешком очајању и мукама налазио: јер 
он узе свог најстаријег сина, оног који је требало да влада после њега, и 
подиже га на градски зид како би могао бити видљив свим непријатељи- 
ма, а затим га принесе као жртву паљеницу Богу; а када краљеви ово ви- 
деше, почеше сажаљевати то ужасно очајање моавског краља које беше 
повод жртвовања, и беху толико потресени и ганути тим саосећањем и 
жаљењем, да одмах подигоше опсаду и сваки се врати своме дому. Тако 
Јосафат стиже у Јерусалим и тамо настави да живи у миру, недуго наджи- 
вевши овај поход јер је ускоро преминуо, проживевши шездесет година, 
од којих је владао двадесет пет. Сахрањен је на величанствен начин у Је- 
русалиму, јер је у свему па и у погребу следио Давидов пример. 


ПОГЛАВЉЕ ЧЕТВРТО 

ЈОРАМ НАСЛЕТјУЈЕ ЈОСАФАТА; КАКО СЕ ЈОРАМ, ЊЕГОВ ИМЕЊАК, 
БОРИО ПРОТИВ СИРИЈАЦА; И КАКВА ЈЕ ЧУДА ИЗВЕО ПРОРОК ЈЕ- 

ЛИСЕЈ 

1) Јосафат је имао велики број деце, али је за свог наследника имено- 
вао најстаријег сина Јорама, који је имао исто име са братом његове мај- 
ке, а који је био краљ Израела и Ахавов син. Када се овај краљ Израела 
вратио из земље моавске у Самарију, са собом је повео пророка Јелисеја, 
чија ћу дела проћи у појединостима, јер она беху славна и вредна припо- 
ведања, онаква каква их налазимо описана у светим књигама. 

2) Речено је, тако, да је удовица Овадије, Ахавовог старешине, дошла 
до њега и рекла му како њему свакако није непознато да је њен покојни 
муж сачувао животе пророка што их је хтела побити Језавеља, жена Аха- 
вова; подсети га да је њен муж сакрио стотину њих и посуђивао новац 
за њихово издржавање, а да су сада, после мужевљеве смрти, она и ње- 
на деца одведена како би постала робови њихових поверилаца. Стога она 
затражи од пророка да нађе милости за њу због онога што је њен муж 
учинио, те да јој на сваки начин помогне. А када је на то пророк упита шта 
тренутно има у кући, она одговори: „Ништа осим веома мало уља у по- 
суди.“ Тада јој пророк рече да пође од њега и позајми што је више могуће 
празних посуда од својих суседа, па када буде затворила врата своје собе 
да у сваку од њих успе уља, јер ће их све Бог напунити. А када је жена ура- 
дила што јој је наложено и затражила од деце да донесу судове, и они сви 
до једног остадоше напуњени, она се врати пророку и каза му да су сви 
сасуди сада пуни уља, на шта јој он узврати да сада пође и прода то уље и 
од добијеног новца исплати повериоцима што им дугује, али да ће остати 
и вишак добијен од цене уља, од којег ће убудуће моћи да издржава своју 
децу. И тако је Јелисеј исплатио женине дугове и ослободио је даљег узне- 
миравања од стране поверилаца. 

3) Јелисеј је такође послао хитну поруку Јораму и затражио од њега да 
се побрине за извесно место, јер да се тамо налази неколицина Сиријаца 

који леже у заседи с намером да га убију. Тако је краљ учинио оно што му 
је пророк наложио, и избегао је сигурну смрт. А када је Вен-Адад овако 
омануо са припремљеном заседом, разјарио се на своје сопствене слуге, 
као да су они одали постојање заседе Јораму; па је послао по њих, и рекао 
им да су издајници његових тајних налога, те им запрети да ће их казнити 
смрћу будући да је такав њихов поступак очигледан стога што се никоме 
није о заседи поверио до њима, а ипак је она постала позната и неприја- 
тељу. Али му један од присутних одговори како не би требало да прена- 
гљује са неоснованом оптужбом, нити да сумња да су они непријатељи- 
ма открили како је послао људе да убију краља, већ да мора знати да је то 
био пророк Јелисеј који је открио његову намеру и учинио познатим све 
његове заснове. Чувши то, Вен-Адад даде наређење да се пошаљу људи 
који ће сазнати у којем граду живи Јелисеј. Сходно томе, послане уходе му 
дојавише да Јелисеј пребива у граду Дотану, на шта Вен-Адад одмах на тај 
град посла велику војску с коњима и бојним колима, како би ухватио Је- 
лисеја; тако они по ноћи опколише град, и у њему заточише пророка; али 
када Јелисејев слуга ујутру опази шта се догодило, и да непријатељи тра- 
гају за Јелисејем, он вичући дотрча до господара и сав пометен овоме пре- 
несе шта је сазнао; али га Јелисеј охрабри и затражи да се не плаши, те да 
презре те непријатеље и верује у помоћ Божију, баш као што и он сам не 
осећа никакав страх; па затим замоли Бога да његовом слузи учини очиг- 
ледном своју моћ и присутност, и то што је изразитије могућно, како би 
га надахнуо надом и смелошћу. Бог заиста чу молитву свог пророка, па 
учини да слуга види како мноштво бојних кола и коња окружују Јелисеја, 
све док овога сасвим не прође страх, а његова срчаност оживе на поглед 
онога што је могао веровати да ће им доћи у помоћ. После овога Јелисеј 
и даље мољаше Бога, овог пута да помути очи непријатеља и спусти пред 
њих маглу, како га ови не би могли разабрати. А када и ово би учињено, 
он отиде усред редова својих непријатеља, те упита ко је тај кога су до- 
шли да пронађу; а када ови одговорише да је то пророк Јелисеј, он обећа 
да ће им овога изручити уколико га буду следили у град у којем се про- 
рок налази. Овим људима је, међутим, Бог толико помрачио вид и ум, да 
га они почеше веома ревносно пратити, а када их Јелисеј доведе у Сама- 
рију, он заповеди краљу да затвори капије и постави властиту војску око 
доведених непријатеља, те напослетку умоли Бога да напокон разбист- 
ри вид ових људи и подигне маглу испред њихових очију. И тако, чим се 
ови ослободише помрачености у којој су се налазили, намах увидеше да 
се налазе у средишту својих непријатеља; па како Сиријци беху потпуно 
запрепашћени и збуњени, што је и било оправдано, тим делом Јелисеје- 
вим тако божанским и изненађујућим, и како краљ Јорам упита пророка 
хоће ли му допустити да их на месту устрели, Јелисеј му то забрани и ре- 
че „да је оправдано убити оне који су ухваћени у бици, али да ови људи 
нису учинили никакве штете земљи, већ су, и не знајући то, овамо дове- 
дени силом Божијом" — те је тако његов савет био да их с пуним гостоп- 
римством послужи за својим столом, и затим их пошаље натраг без икак- 
ве повреде. Јорам је послушао свог пророка, и након што је провео гоз- 

бу са Сиријцима на раскошан и велелепан начин, он их пусти да се врате 
своме краљу Вен-Ададу. 

4) Након што се ови људи вратише Вен-Ададу и казаше му какав их је 
чудан удес задесио, и какво су указање и милост доживели од стране Бо- 
га Израела, овај се веома зачуди, баш као и том пророку уз којег је Бог та- 
ко очигледно присутан. Због тога он одлучи да због страха од Јелисеја не 
предузима више никакве тајне покушаје против краља Израела, већ да 
ступи у отворен рат, мислећи да је у таквом случају надмоћан због број- 
ности своје војске и расположиве силе. Тако он поведе велики поход, са 
огромном војском, против Јорама, који се, уопште и не помишљајући да 
му се може супротставити, затвори унутар зидина Самарије, уздајући се 
у одбрамбену снагу града. Вен-Адад је, пак, са своје стране веровао да мо- 
же заузети утврду, ако не ратним направама, а оно стрпљивошћу којом 
ће изгладњивати Самарићане и мучити их постепеном оскудицом. Тако 
он доведе своју војску и поче опсађивати град. Током времена почеше се 
трошити залихе и крајња несташица намирница доведе дотле да се једна 
магарећа глава у Самарији продавала за осамдесет сребрњака, а Јевреји су 
куповали шестину голубијег измета, које је служило уместо соли, за пет 
сребрњака. Јорам је био веома уплашен да неко неће због глади издати 
град непријатељу, те је сваког дана са стражом обилазио све зидине тра- 
жећи да се когод такав није сакрио, те је мотрећи на тај начин и водећи 
такву бригу лишавао људе могућности да тако нешто и покушају; па ако 
су и помишљали на издају, он их је на овај начин спречавао. Али се догоди 
да је једна жена повикала: „Сажали се на мене, господару", а краљ поми- 
сли да она то од њега тражи штогод за јело, те је прокле Божијом клетвом, 
и изјави како он нема нити гумно нити винску пресу одакле би јој могао 
уделити било шта по њеном захтеву. Али она на то одговори како од ње- 
га не тражи никакву сличну помоћ, нити га узнемирава због хране, већ да 
жели да јој омогући правду у спору против друге жене. А када је он поз- 
ва да се изјасни и упозна га са својом жељом, она рече како је направила 
споразум са женом која је њен сусед и пријатељ да ће, у часу када глад и 
несташица постану неподношљиви, моћи да убију своју децу, при чему је 
свака имала властитог сина, те ће од њих моћи да преживе још два дана, 
један дан од једног сина, и други дан од другога. И тако, рече жена, „ја сам 
убила свог сина првога дана, и ми смо од њега преживели јучерашњи дан; 
али ова друга жена није учинила исто, већ је прекршила договор, и сакри- 
ла свог сина.“ Ова прича силно ожалости Јорама, на шта он искида своју 
одећу и поче наглас нарицати, изражавајући велики гнев против пророка 
Јелисеја, те жарко зажеле да га убије, јер се овај није молио Богу како би им 
омогућио некакав излаз и избављење од недаћа којима су били окружени; 
тако он сместа посла човека који ће пророку одсећи главу, а овај одиста и 
похита да испуни налог. Али Јелисеју није био непознат гнев краљев про- 
тив њега; јер, за време док је седео у кући у којој не беше никога до ње- 
гових ученика око њега, он им рече да је Јорам, који и сам беше син уби- 
це, послао човека да му одсече главу. „Али“, рече он, „када тај коме је та- 
ко заповеђено пристигне, ви се побрините да он не може ући, већ заман- 

далите врата с ове стране, и чврсто их придржавајте, јер ће за њим доћи 
и сам краљ, журећи к мени, јер ће се предомислити.“ Ученици и учинише 
како им је наложено, када стиже човек послан Да убије Јелисеја. Али се у 
међувремену Јорам покајао за свој гнев против пророка, намах се упла- 
шивши да ће тај коме је заповедио да убије пророка тако одиста и учини- 
ти пре но што би га могао зауставити, те он похита да спречи ово убиство 
и спасе пророка; а када, пак, успе стићи до Јелисеја на време, краљ му по- 
че пребацивати, рекавши како се није молио Богу за избављење од недаћа 
под којима се сада налазе, већ немо посматра како жалосно бивају њима 
уништавани. На ово Јелисеј обећа да ће колико следећег дана, у исти тај 
час у којем је краљ сада дошао к њему, располагати обиљем хране, те да 
ће две мерице јечма на тржници бити продаване за један шекел, баш као 
и мерица белог брашна за исту цену. Ово предвиђање учини Јорама и све 
који беху с њиме веома радосним, јер уопште више нису зазирали од тога 
да верују ономе што пророк изговара, а због свих оних дотле обистиње- 
них речи што су их већ од њега доживели. Ова радост и очекивање обећа- 
ног изобиља учинише да им тога дана свеколика оскудица и нелагода која 
ју је пратила изгледаху лакима; и једини који показа неверицу био је запо- 
ведник треће одбрамбеног прстена, који беше краљев пријатељ, и на ко- 
га се краљ веома ослањао, а који рече: „Ти казујеш невероватне ствари, о, 
пророче! Јер онако како је немогуће да Бог спусти с небеса бујицу јечме- 
ну, или белога брашна, тако је и немогуће да се догоди то што говориш." 
А на ово пророк одговори: „Видећеш да ће се све догодити као што рекох, 
али ти ни најмање нећеш у томе учествовати." 

5) А то што је Јелисеј прорекао догодило се на следећи начин. У Сама- 
рији 125 је, наиме, постојао закон да они који имају губу, и чија се тела од 
ње нису очистила, морају пребивати изван града, те су због тога четво- 
рица људи тада живела пред градским капијама, а нико им у тим данима 
није давао хране због крајње глади која је владала. Па како им је законом 
било забрањено да улазе у град, а они увиђаху да ће, чак и да им буде до- 
пуштено да уђу, ипак бедно скончати од глади — једнако као и у случају 
да и даље не узмогну ући — они се решише да се предају непријатељима, 
јер ће, у случају да буду поштеђени, бар моћи даље да живе, а у случају 
да буду убијени макар ће пронаћи лакшу смрт. И тако, када сваки од њи 
потврди ову одлуку, они по ноћи стигоше у непријатељски логор. У том, 
пак, часу Бог поче плашити и узнемиравати Сиријце, доводећи им до слу- 
ха буку бојних кола и оклопа, као да се каква војска креће према њима, те 
их остави у уверењу да им се ова све више приближава. Укратко, њих обу- 
зе такав ужас од ове утварне војске, да они напустише своје шаторе и сви 
заједно потрчаше к Вен-Ададу, рекавши да је Јорам, краљ Израела, унај- 
мио као савезнике једнако краља Египта и краља Острва, те их је довео до 
њих, јер су они јасно чули буку њиховог пристизања. А Вен-Адад поверо- 
ва у то што му рекоше (јер је и до његових ушију допрла иста таква бука), 
те међу њима завлада силна пометња и врева, и они се уплашише толико 
да у журби оставише коње и остале животиње у логору, заједно са огро- 
мним разноврсним благом, и предадоше се бекству. Тако се догодило да 

су они губавци који су напустили Самарију и пошли до сиријског кона- 
чишта, а о којима смо малочас говорили, овај логор затекли у потпуном 
миру и тишини; па они одмах уђоше у њега и похиташе до једног од рста- 
вљених шатора; па када видеше да тамо никога нема, они слободно поче- 
ше јести и пити, те потом понесоше одећу и велику количину злата које 
сакрише изван логора; затим пођоше до следећег шатора, па однесоше и 
оно што су у њему затекли, те су тако чинили неколико пута, не бивајући 
ни од кога ометани. Тако они сакупише све оно што су непријатељи оста- 
вили у тим шаторима, након чега себи пребацише што о свему нису оба- 
вестили Јорама и остале грађане. Стога се упутише до зидина Самарије 
и гласно зазваше стражаре, те им пренеше у каквом су стању затекли не- 
пријатељски логор, а ови одмах о томе обавестише краљеве чуваре, те та- 
ко напослетку и Јорам сазнаде шта се догодило. Он на то одмах посла по 
своје пријатеље и заповеднике људства, те им рече како сумња да је тај од- 
лазак краља Сирије нека врста заседе и преваре, како би они, тако очај- 
ни и избезумљени од глади, замишљајући да су непријатељи заиста побе- 
гли, олако изишли из града да опљачкају њихов логор, на шта би Сиријци 
изненада искрсли и напали их, чиме би истовремено побили војску и за- 
узели град без борбе. „Стога вас молим“, рече краљ, „да брижљиво заш- 
титите град, и нипошто не излазите из њега, не предајући се олаком пре- 
небрегавању непријатеља, мислећи да су они заиста отишли.“ А када не- 
ки човек изјави да је краљ у праву што мудро допушта такву сумњу, али 
да он са своје стране ипак саветује да пошаљу пар коњаника да претраже 
читаву земљу све до Јордана, па „уколико буду наишли на непријатељс- 
ку заседу, могу сачувати безбедност вашој војсци која ће тада знати да не 
сме наивно иступити, ни у шта не сумњајући, те тако неће допасти исте 
несреће; а“, рече даље овај човек, „ови коњаници могу бити пробрани од 
оних који и тако умиру од глади, а овако ће до даљњег још живети, макар 
можда били ухваћени и уништени од стране непријатеља". Краљ беше за- 
довољан овим мишљењем, те посла коњанике како би могао утврдити ис- 
тину, а они прођоше друмом који беше пуст и без непријатеља, али га зато 
нађоше пуног намирница и оружја којег су Сиријци одбацили и оставили 
за собом како би били лакши и бржи у свом бекству. Када је краљ чуо ове 
вести, он напокон пусти народ напоље да опљачка логор, а оно што тамо 
нађоше уопште не беху ствари од малене вредности, већ сабраше велику 
количину злата, сребра, као и стада сваке врсте стоке. Они такође прис- 
војише толику количину брашна и јечма — много десетина хиљада мери- 
ца — о каквој никада нису ни сањали да је могу одједном видети; и тако 
не само да се ослободише од недавне смртоносне оскудице, већ сада рас- 
полагаху таквим изобиљем, да се две мерице јечма продаваху за шекел, а 
за исту цену и мерица белог брашна — дакле све како је прорекао Јелисеј. 
Заповедник трећег прстена беше, пак, једини човек који није ништа до- 
био од оволиког изобиља; јер како га је краљ наименовао да надгледа ка- 
пију, како би спречио одвише велику гомилу људи да једни друге не дове- 
ду у опасност и пострадају гурајући се узајамно у журби, он сам настрада 
управо на тај начин и погибе од онога што је требало да спречи, управо 

као што је Јелисеј и прорекао недавно, када он беше једини који није по- 
веровао у оно што је пророк рекао поводом обиља намирница што ће их 
народ у најскорије време задобити. 

6) Након што је Вен-Адад, краљ Сирије, побегао у Дамаск и схватио 
да је сам Бог био тај који је бацио читаву његову војску у страх и поме- 
теност за које није била одговорна никаква најезда непријатеља, остао је 
силно потиштен што има тако моћног Бога за непријатеља, те се од тога 
разболе. У то се време, међутим, догодило да је пророк Јелисеј отишао из 
своје земље и стигао у Дамаск, о чему је Вен-Адад био обавештен; сто- 
га је послао Азаила, најоданијег од свих његових слугу, да га посети и по- 
несе му поклоне, и позове га да упита Бога о краљевој болести, то јест да 
ли овај може избећи опасности која му прети. Тако Азаило стиже до Је- 
лисеја са четрдесет камила које су носиле најбоље и најскупоценије пло- 
дове што их је рађала земља Дамаска, као и оне којима је била опскрбље- 
на краљева палата. Азаило је љубазно поздравио пророка и рекао му да 
је послан од стране краља Вен-Адада од кога му доноси поклоне, како би 
га замолио да испита исход болести у којој се налази, односно да ли ће се 
од ње опоравити или не. На ово му пророк наложи да краљу пренесе ка- 
ко поводом болести не мора чути жалосне вести, али му ипак рече да ће 
краљ свеједно ускоро умрети. Због овога што је чуо краљев се слуга нађе 
потресеним; па и Јелисеј такође плакаше, а његове су сузе текле у изобиљу 
стога што је предвиђао какве ће јаде његов народ подносити након смр- 
ти Вен-Ададове. А када га Азаило упита који је разлог те растужености 
у којој се пророк нашао, овај рече да плаче због сажаљења према наро- 
ду Израелита и страшних страдања које ће поднети управо од тог слу- 
ге: „Јер ћеш ти побити најснажније међу њима и спалити њихове најјаче 
градове, уништићеш децу њихову и смрскавати их о стене и распорићеш 
њихове жене са дететом у утроби.“ А када Азаило упита: „Како може би- 
ти да ја имам моћ довољну да чиним такве ствари?“ пророк одговори да 
га је Бог обавестио да ће он постати краљ Сирије. И тако, када Азаило 
дође до Вен-Адада, он му пренесе добре вести о његовој болести 126 , али 
следећег дана он рашири влажну одећу налик мрежи преко њега, и зада- 
ви га, те потом од њега преузе власт. Тако је, дакле, завршио живот Вен- 
Адад. Био је то предузимљив човек, и имао је уз себе у великој мери на- 
клоност Сиријаца и људи Дамаска: јер је како Вен-Ададу, тако и Азаилу 
који га је наследио, народ указивао почаст као да су богови, а разлог то- 
ме беху њихова доброчинства и то што су дизали храмове којима су ук- 
расили град Дамаскијаца. Они и дан-данас са великом узноситошћу из- 
ражавају обожавање према овим краљевима и цене себе због своје древ- 
ности, не знајући да су ови краљеви живели много касније но што они за- 
мишљају, те да они нису стари ни једанаест стотина година. Било како би- 
ло, кадаје Јорам, краљ Израела, чуо да је Вен-Адад мртав, он се опоравио 
од ужаса и зебње у којој се због њега налазио, те беше задовољан што мо- 
же живети у миру. 

ПОГЛАВЉЕ ПЕТО 


О ИЗОПАЧЕНОСТИ ЈОРАМА, КРАЉА ЈЕРУСАЛИМА; ЊЕГОВ ПОРАЗ 

ИСМРТ 

1) Што се тиче Јорама, краља Јерусалима, за кога смо раније рекли да 
је имао исто име као краљ Израела, чим је преузео власт одао се затирању 
своје браће и пријатеља свога оца који су за време његове владавине били 
управитељи области, чиме је започео отворено показивање своје изопа- 
чености; по овоме он није био ништа бољи од најранијих краљева Израе- 
ла који су први згрешили против закона своје земље и Јевреја, као и про- 
тив свога Бога. Он је оженио Готолију, кћер Ахавову, и она га је даље поу- 
чавала злу у свим могућним испољењима, као и обожавању туђих богова. 
Разлог зашто Бог није сасвим искоренио ову породицу лежао је у обећању 
које је некада дао Давиду. Ипак, Јорам није одустајао од увођења нових 
обичаја којима је све даље распростирао безбожност, и, сходно томе, од 
разарања обичаја своје земље. Па када су се у то време Едомићани одмет- 
нули од њега, и убили свог дотадашњег краља који је био поданик Јорамо- 
вог оца, те поставили другог којег су сами изабрали, Јорам је по ноћи на- 
пао земљу Едомску коњаницима и бојним колима, и уништио све оне који 
су се налазили у близини његовог властитог краљевства, али није даље 
наступао. Овај му поход, међутим, није донео добра, јер су се тек сада сви 
одметнули од њега, укључујући и оне који су насељавали земљу Ливну. 
Он је одиста био толико махнит, да је присиљавао људе да се пењу до ви- 
соких места по планинама, и тамо обожавају туђа божанства. 

2) Док се он овако понашао, у потпуности занемарујући законе своје 
властите земље, уручена му је посланица пророка Илије 127 у којој је овај 
изјављивао да ће Бог извршити немиле пресуде над њиме, стога што није 
следио пример својих отаца, већ се одао изопаченим навикама краљева 
Израела. Осим тога, приморавао је племе Јудино, и грађане Јерусалима, да 
напусте законито обожавање свог властитог Бога и да се клањају идоли- 
ма, управо као што је Ахав на исто присиљавао Израелићане; поврх свега, 
грешан је и што је побио своју браћу, људе који су били добри и правич- 
ни. Штавише, пророк му јеу својој посланици указао и натачно одређену 
казну којој ће бити подвргнут због ових злочина, а то ће бити сатирање 
његовог народа и уништење његових властитих жена и деце, при чему ће 
сам Јорам умрети од кидајућих болова у утроби, уз дуга мучења, јер ће му 
дроб испадати из уста због силине труљења, толико да неће бити кадар да 
себи помогне иако ће гледати своје властито распадање, и остаће беспо- 
моћни сведок грозног скончавања. То је било све што је Илија разоткрио 
краљу у овој посланици. 

2) Није много прошло након овога, када је војска оних Арабљана који 
су живели близу Етиопије, заједно са Филистинцима, напала Јорамово 
краљевство, и опљачкала земљу и краљеву кућу. Штавише, они су поби- 
ли краљеве синове и жене, и само је један његов син, који је умакао не- 
пријатељу, преживео, а његово име је било Охозија. После овакве пропа- 

сти, сам Јорам је допао управо оне болести коју му је предсказао пророк, 
и која је трајала веома дуго (јер је Бог ову казну послао у трбух краљев, 
будући да беше страховито гневан на овога), те је тако бедно скончао, гле- 
дајући како бљује сопственуутробу. Народ је такође нагрдио његово мрт- 
во тело, а претпостављам да су тако поступили стога што су мислили да је 
таква смрт морала доћи због беса Божијег, те да стога он и није заслужан 
да добије онакав погреб какав доликује краљу. Сходно томе, нити су га са- 
хранили у гробницама његових очева, нити су га удостојили било какве 
почасти, већ су га покопали као обичног човека, а све то се догодило на- 
кон што је живео четрдесет година, а владао осам. А народ Јерусалима је 
власт предао његовом сину Охозију. 


ПОГЛАВЉЕ ШЕСТО 

КАКО ЈЕ ЈУЈ ПОМАЗАН ЗА КРАЉА, ТЕ ЈЕ УБИО И ЈОРАМА И ОХО- 
ЗИЈУ; А ТАКОТЈЕ И ШТА ЈЕ УЧИНИО РАДИ КАЖЊАВАЊА ЗЛИХ 

1) Јорам, краљ Израела, мислио је да после смрти Вен-Ададове мо- 
же преотети Рамот, град Галада, од Сиријаца, те је покренуо велику војс- 
ку против овог града; али како је започео опсаду, погоди га једна стрела 
са сиријске стране, па иако рана не беше смртоносна, ипак га натера да се 
сам врати до Језраела како би тамо залечио позледу. Војска је, пак, оста- 
ла код Рамота, а за њеног главног заповедника краљ је одредио Јуја, сина 
Нимсијиног, јер је овај већ имао искуства у заузимању градова силом, а 
показивао је и предузимљивост, будући да је предложио краљу, када овај 
буде залечен, да поведу рат против Сиријаца. У међувремену се, међутим, 
догодило да је пророк Јелисеј послао једног од својих ученика у Рамот и 
дао му да понесе свето уље како 6и тамо помазао Јуја, и пренео му да га 
је Бог изабрао да буде њихов краљ. Такође га је послао и са другим оба- 
вештењима за Јуја, и наложио му да на пут пође тако брзо као да бежи, а 
да се на исти начин, чим буде пренео то што има рећи, одмах од Јуја удаљи 
и тако избегне да обавештава друге људе. И тако, када ученик стиже до 
града, он пронађе Јуја где седи између својих подређених војних старе- 
шина, баш као што му је Јелисеј и прорекао да ће га затећи. Не оклевајући 
ни тренутак, гласник приђе Јују и рече му да жели да са њим разговара о 
извесним питањима, а када се Јуј подиже и допрати момка до унутрашње 
собе, младић узе уље и проли га на Јујеву главу, говорећи му да га је Бог 
одредио за краља, како би уништио кућу Ахавову и осветио крв проро- 
ка што их је неправедно побила Језавеља: тако је, рече гласоноша, њихов 
дом морао потпуно нестати, као што су и Јеровоам, син Невата, и Васа, 
пострадали због њихове изопачености, и ниједно семе не сме остати од 
Ахавове породице. Па кад младић ово изговори, он журно истрча из со- 
бе, настојећи да не буде виђен ни од кога од војске. 

2) Али Јуј изиђе напоље и пође на место где је недавно седео са запо- 
ведницима; а када га ови упиташе одакле је тај јуноша дошао до њега, до- 

давши при том да је засигурно морао бити луд, Јуј одговори: „Добро по- 
гађате, јер су речи које је говорио речи махнитог човека“; а када ови пока- 
заше жарку радозналост за појединостима тражећи да им све исприча, он 
одговори да је наводно Бог рекао како је он изабран да буде краљ над на- 
родом. На ове, пак, његове речи присутни скидоше своје горње хаљине 128 
те их простреше пред њим, и наложише да се задува у трубе показујући 
тако целој војсци да је Јуј изабран за новог краља. И тако, након што је 
сабрао и окупио војску, Јуј није оклевао, већ све припреми за тренутан 
поход против Јорама који се налазио у граду Језраелу, у којем је, као што 
смо рекли раније, лечио рану задобијену приликом опсаде Рамота. Такође 
се догодило и да је Охозија, краљ Јерусалима, у то време дошао код Јорама 
— јер је овај, као што је већ било речи, био син његове сестре — да види 
како се опоравља од рањавања, одржавајући тако рођачке односе. Јуј је, 
пак, желео да изненада нападне Јорама и оне који су се налазили с њим, те 
му је било неопходно да нико од војника не одбегне и дојави Јораму шта 
се догодило, јер би на тај начин то значило отворено показивање накло- 
ности војске према Јују, и истовремено њихов избор њега за краља, чиме 
би Јорам био упозорен. 

3) Тако је војска била задовољна оним што је урадио, те су поставили 
стражу на свим путевима, да не би когод крадом саопштио о Јујевим на- 
мерама онима у Језраелу. А Јуј је изабрао најбоље коњанике и сео у своја 
бојна кола, те је пошао према Језраелу; а када се сасвим приближио гра- 
ду, Јорамов осматрач, који беше постављен да уходи свако приближавање 
непознатих људи, виде Јуја како наступа, те одмах обавести Јорама да се 
скупина коњаника креће према граду. На ово краљ сместа изда наређење 
да се један коњаник из града пошаље да пресретне дошљаке, и сазна ко су 
ти који долазе. Тако, када овај извидник стиже до Јуја, он га одмах препо- 
зна и упита у каквом се стању налази војска, јер је то оно што краљ жели 
да зна; али му Јуј затражи да се уопште не меша у оно што се догађа, већ 
да га без речи следи. Када је градски осматрач ово видео, он пренесе Јора- 
му да се коњаник помешао са прилазећим одредом, те да долази заједно с 
њима. А када је Јорам потом послао и другог гласника, Јуј и овоме запо- 
веди исто што и претходном; а када осматрач и ово пренесе Јораму, краљ 
напослетку и сам уседе у кола, и изађе у сусрет Јујевој скупини заједно са 
Охозијом, краљем Јерусалима — који је, како рекосмо, као његов рођак 
био присутан да би се обавестио о стању краљеве повреде. И тако они по- 
хиташе према Јују који је полако напредовао, и у уређеном поретку; па 
када га најзад Јорам срете у Навутејевом пољу, он га упита о свему што 
се догађа у логору; али га на то Јуј горко нагрди, и чак се усуди да његову 
мајку назове вештицом и блудницом. На то се краљ, страхујући од Јује- 
вих стварних намера, и увиђајући да оне не носе добар предзнак, окрете 
са својим колима и рече Охозију: „Борићемо се против издаје и преваре." 
Али Јуј натегну свој лук и прострели Јорама кроз срце, те овај истог часа 
паде на колена и испусти душу. Јуј такође даде наредбу Вадекару, старе- 
шини трећине његове војске, да баци мртво Јорамово тело у Навутејево 
поље, подсетивши га на пророчанство што га је Илија изрекао Јорамовом 

оцу Ахаву када је овај погубио Навутеја, то јест да ће и он и његова поро- 
дица пострадати на том истом месту (те су тако и они који су некада се- 
дели иза Ахавових кола могли чути да је пророк тако изговорио, и потвр- 
дити да је ово што се сада догодило било у складу са Илијиним пророчан- 
ством). Видевши погибију Јорамову, Охозија се уплаши за свој властити 
живот, па окрете своја кола на други пут, мислећи да га Јуј неће примети- 
ти; али га је овај следио, те га сустиже на извесној узбрдици, па и на ње- 
га пусти стрелу и рани га; али Охозија напусти кола и баци се на једног 
коња, и успе утећи од Јуја у Мегидо; али иако тамо беше лечен, рана се 
ипак показа смртоносном, и он тамо премину, након чега га пренесоше 
у Јерусалим и тамо сахранише; владао је свега једну годину, и показао се 
као зао човек, још гори но што му беше отац. 

4) Након што је Јуј ушао у Језраел, Језавеља се накити и изађе на ку- 
лу, па с гневним подсмехом рече како је Јуј баш добар слуга када је убио 
свог господара! А када је он угледа, најпре је упита ко је она, а онда запо- 
веди да сиђе доле к њему. Када она то одби, Јуј нареди евнусима да је ба- 
це с куле, што ови и учинише, при чему њена крв попрска зидове, а коњи 
јој изгазише тело, те она премину. Када се и ово сврши, Јуј уђе у палату са 
својим пријатељима како би се након свега освежио и обедовао. Такође 
нареди слугама да покупе Језавељино тело и пристојно је сахране због по- 
рекла њене крви, јер она беше потомак краљева; али они којима ово бе- 
ше наложено не нађоше ништа до њених удова, будући да су све већ би- 
ли изјели пси. Када Јуј ово чу, он се још више задиви пророчанском да- 
ру Илијином, јер је овај прорекао да ће Језавеља управо на такав начин и 
скончати у Језраелу. 

5) Ахав је имао седамдесеторо деце подигнутиху Самарији. Стога је Јуј 
послао две посланице, једну онима који су одгајали децу, а другу управи- 
тељима Самарије, у којима је овима поручио да могу наименовати најср- 
чанијег међу Ахавовим синовима за краља, будући да располажу обиљем 
бојних кола, коња, оклопа, као и великом војском и утврђеним градови- 
ма, те да ће тако урадивши моћи да освете убиство Ахавово. Овако је, 
међутим, написао како би искушао намере људи Самарије. Када су упра- 
витељи, и они који су подизали децу, прочитали посланицу, веома се уп- 
лашише; па закључивши да се не могу супротставити Јују, који је већ по- 
корио два велика краља, узвратише одговором у којем рекоше како њега 
прихватају за свог господара, те да ће чинити оно што им он наложи. На 
ово им он посла одговор у којем наложи да се повинују његовој наредби, 
те да посеку главе Ахавовим синовима, и пошаљу их к њему. Сходно томе, 
управитељи града послаше по оне који су подизали синове Ахавове, и за- 
поведише им да их побију, те да им потом одсеку главе и пошаљу их Јују. 
Ови заиста и учинише све што им је наређено, те положише главе у кота- 
рице од прућа и послаше их у Језраел. А када Јуј, који је управо вечерао са 
пријатељима, беше обавештен да су донесене главе Ахавових синова, он 
наложи да се од њих направе две хрпе, по једна пред сваком од капија; а 
ујутру изађе да их погледа, па када их виде поче говорити присутним љу- 
дима како је он сам, истина, повео поход против његовог господара [Јора- 

ма], и убио га, али да није био тај који је побио власнике тих глава на го- 
мили. Истовремено затражи од људи да примете како се, што се тиче Аха- 
вове породице, све догодило према Божијем пророчанству, те да је чита- 
ва његова кућа пострадала управо онако како је Илија предсказао. Па на- 
кон што је потом побио све оне од преосталих рођака Ахавових који су се 
затекли у Језраелу, Јуј пође у Самарију; а када се нашао на путу, он срете 
сроднике Охозија, краља Јерусалима, те их упита куда иду, а они одгово- 
рише да иду да поздраве Јорама, и њиховог властитог краља Охозија, јер 
нису знали да су обојица убијени. А Јуј нареди да се сви ти људи — укуп- 
но четрдесет две особе — ухвате и побију. 

6) После ових, на путу га срете један добар и праведан човек, по име- 
ну Јонадав, који беше Јујев стари пријатељ. Он поздрави Јуја, и поче га 
хвалити стога што је све учинио према вољи Божијој, искоренивши дом 
Ахавов. На ово Јуј затражи да се човек попне код њега у кола, те да зајед- 
но уђу у Самарију, и рече му да неће поштедети ниједног злог човека, те 
да ће казнити лажне пророке и свештенике, као и оне који су варали на- 
род наговарајући их да напусте обожавање Свемоћног Господа и клањају 
се туђим божанствима — а све то свакако мора бити најодличнији и нају- 
годнији призор за доброг и праведног човека: да види како зли и изопа- 
чени бивају кажњени. Тако Јонадав остаде убеђен овим разлозима, те се 
попе у Јујева кола и заједно пођоше у Самарију. Тамо је Јуј пронашао сву 
преосталу Ахавову родбину, и у потпуности је искоренио. Па желећи да 
ниједан од лажних пророка и истих таквих свештеника не избегне казни, 
он их на превару похвата овим мамцем: јер најпре сазва на збор сав на- 
род, рекавши да ће се клањати двапут оноликом броју божанстава коли- 
ком се клањао Ахав, те затражи да његови свештеници, пророци и њихо- 
ве слуге буду присутни, јер жели принети скупоцене и обилне жртве Аха- 
вовим божанствима, па ако иједан од његових свештеника буде изостао, 
да ће сви бити кажњени смрћу. Ахавово божанство звало се Ваал; па када 
је Јуј означио дан у којем ће понудити ове жртве, он посла гласнике ши- 
ром целе земље Израелићана, како би довели свештенике Ваалове к њему. 
Потом је, кад се ови окупише, наредио да се свим свештеницима дају ол- 
тарски чаршави, а када их ови примише, он уђе у кућу [Ваалову] са својим 
пријатељем Јонадавом, и издаде наредбу да се претражи није ли се који 
туђинац нашао међу њима, јер он не жели да се ико друге религије меша 
са овим светим служењима. А када му извршиоци рекоше да међу њи- 
ма нема странаца, те када свештеници почеше са жртвовањима, он уведе 
осамдесеторицу људи који заправо беху његови војници за које је знао да 
су му најоданији, и заповеди им да побију пророке и тако потврде зако- 
не њихове земље, који су тако дуго били презирани. Такође одмах запре- 
ти овим људима да ће својим животом платити уколико иједан од свеш- 
теника и пророка побегне. Тако их они све побише мачем, а затим запали- 
ше кућу Ваалову, и на тај начин очистише Самарију од туђинских обичаја 
и идолатријског обожавања. Овај Ваал био је, наиме, божанство Тира, а 
Ахав је, с намером да награди свог таста Етвала, који је био краљ Тира и 
Сидона, за њега саградио храм у Самарији, и поставио његове пророке и 

око њега ревновао свим врстама богослужења; ипак, и након што је ова- 
ко искоренио сваки траг овог божанства, Јуј је допустио Израелитима да 
обожавају златну телад. Али због свега доброг што је учинио, и надасве 
стога што се побринуо за кажњавање злих, Бог је преко пророка поручио 
Јују да ће његови синови владати Израелом током четири следећа нараш- 
таја. Ето у таквим се условима тада налазио Јуј. 


ПОГЛАВЉЕ СЕДМО 

КАКО ЈЕ ГОТОЛИЈА ВЛАДАЛА ЈЕРУСАЛИМОМ ТОКОМ ПЕТ ГО- 
ДИНА, КАДА ЈУ ЈЕ УБИО ПРВОСВЕШТЕНИК ЈОДАЈ И ПРОГЛАСИО 
ОХОЗИЈЕВОГ СИНА ЈОАСА ЗА КРАЉА 

1) Када је Готолија, кћер Ахавова, чула за смрт свог брата Јорама и ње- 
ног сина Охозија, као и читаве краљевске породице, она се поче трудити 
да ниједан од лозе Давидове не остане жив, те да читава та породица бу- 
де истребљена, како никада више ниједан краљ из ње не би могао произ- 
ићи — па како је намислила, тако је и урадила, али је један од Охозијевих 
синова преживео, умакавши смрти на следећи начин. Охозије је, наиме, 
имао сестру по оцу, чије је име било Јошева, и она је била удата за првос- 
вештеника Јодаја. Она је, тако, након покоља Давидових наследника ушла 
у краљеву палату и међу убијенима пронашла Јоаса, што је било име ма- 
леног детета које није имало више од годину дана, и оно беше живо стога 
што га је његова дадиља успела да сакрије. Јошеја га узе са собом и уведе 
у тајну спаваћу собу, где га затвори, те су га она и њен муж Јодај тајно до- 
водили у Храм током шест година, током којих је Готолија владала Јеруса- 
лимом и двама племенима. 

2) Али је седме године Јодај открио своју тајну неким заповедницима 
војних стотина — њих петорици — и наговорио их да му помогну у поку- 
шају који ће извести против Готолије, те да му се придруже у прибављању 
краљевства детету. Заузврат је од ових заповедника примио завете који су 
нужни како би се од страха од издаје обезбедили они који помажу једни 
другима, због чега је Јодај имао дово/бно наде да ће успети да свргну Го- 
толију. Надаље, ти људи што их је Јодај прихватио као сараднике пођоше 
широм целе земље, те почеше окупљати пробране свештенике и Левите, 
као и старешине племена, те када ово одабирање успешно изведоше они 
све њих доведоше у Јерусалим к првосвештенику. Овај им најпре под за- 
клетвом затражи да сачувају као тајну све што ће им открити, а што ће од 
њих захтевати једнако ћутљивост и сарадњу. И тако, када сви дадоше тра- 
жени завет, и учинише безбедним његов предстојећи говор, он им пред- 
стави дете које је као једино успео спасти од целог рода Давидовог, па им 
рече: „Ово је ваш краљ, из оне породице за коју знате да је Бог предсказао 
да ће над вама владати у свим временима која долазе. Стога вас молим да 
га једна трећина вас чува у Храму, а да четвртина мотри на капију која се 
отвара и води у краљеву палату, те да остатак мноштва остане ненаору- 

жан у Храму и не допусти да ико под оружјем уђе унутра, осим свештени- 
ка.“ Поред овога, он им такође издаде и следеће наређење: да се део свеш- 
теника и Левита нађу око самог малодобног краља, и буду његовим чу- 
варима са исуканим мачевима, и да сместа убију сваког човека, ма ко тај 
био, који би се показао тако дрзак да наоружан уђе у Храм. А од ових чу- 
вара краљевих Јодај затражи да се ничега не плаше, већ да устрају у свом 
задатку краљевих заштитника. Ови се људи повиноваше ономе што им је 
првосвештеник посаветовао, и одмах чиновима потврдише своју реше- 
ност. Јодај такође отвори ону оружницу што ју је Давид саградио у храму, 
и раздели сва копља и штитове заповедницима стотина, као и свештени- 
цима и Левитима, као и сваку другу врсту оружја која се тамо затекла, те 
постави тако наоружане људе у круг око Храма, тако да су једни другима 
додиривали руке, на тај начин искључујући могућност да у Храм уђе би- 
ло ко коме то не беше допуштено. Тада доведоше дете у своје средиште, и 
ставише му на главу краљевску круну, а Јодај га помаза уљем и тако учини 
краљем; а окупљено мноштво се обрадова, и поче клицати, а сва се врева 
стапала у један повик: „Бог спасава краља!“ 

3) Када је Готолија чула ту неочекивану галаму и повике одобравања, 
она се веома узнемири, и изненадно изјури из краљевске палате заједно са 
својом властитом војском; а када пристиже до Храма, свештеници је при- 
мише, али они којима беше налажено да у кругу чувају приступ Храму не 
допустише да уђе и војска која је Готолију пратила. Но када Готолија виде 
дете како стоји на трону, са краљевском круном на глави, она подера своју 
одећу и поче дивље викати, наређујући својој стражи да убије оног који 
јој је поставио ту замку, настојећи да је лиши власти. Али Јодај позва за- 
поведнике стотина и заповеди им да одведу Готолију у долину Кедронску 
и тамо је погубе, јер не жели да Храм запрља кажњавањем ове злоћудне 
жене. Па још изда наређење да буде погубљен и свако ко би јој пришао у 
жељи да помогне; тако је они задужени за њено смакнуће одведоше са со- 
бом, те је спроведоше до капије за краљевске муле, и тамо је посекоше. 

4) Чим је извршено све што се овим лукавством желело постићи по- 
водом Готолијиног свргнућа, Јодај позва заједно народ и наоружане људе 
да уђу у Храм, те да положе завет да ће бити послушни краљу, и брину- 
ти о безбедности његовој и његове власти; након тога се првосвештеник 
и сам заветом обавеза да ће обезбедити краљеву сигурност, како би могао 
обожавати истинског Бога и избегавати кршење закона Мојсијевих. По- 
том сви пођоше до куће Ваалове што су је подигли Готолија и њен муж Јо- 
рам као чин обешчашћења Бога њихових предака а у част Ахавову, те је 
разорише и убише Вааловог свештеника Матана. Јодај надаље, према за- 
вештању Давидовом, повери старање и надзор над Храмом свештеници- 
ма и Левитима, и нареди им да изводе своје редовне понуде жртава паље- 
ница двапут дневно, и да каде тамјаном онако како налаже закон. Такође 
и наименова неке међу Левитима да буду чувари Храма, како нико ко је 
нечист не би могао ући унутра. 

5) Након што је Јодај све ове ствари довео у ред, он, заједно са војним 
заповедницима, изабраним градским управитељима и целим народом. 

изведе Јоаса из Храма и доведе га у краљевску палату; а када га уседну на 
краљевски престо, народ ускликну од радости, те се предаде светковању, 
празнујући много дана; томе насупрот, град, међутим, остаде сасвим нем 
на смрт Готолијину. Јоас је имао седам година када је преузео краљевство. 
Име његове мајке било је Сивија, и потицала је из Вирсавеје. И за све вре- 
ме живота Јодај се старао да се Јоас држи закона и да буде ревностан у 
обожавању Господа; а када је краљ доспео до зрелости, оженио је две же- 
не које му је доделио првосвештеник, а које су му родиле једнако синовеи 
кћери. Овим је довољно речено о краљу Јоасу, како је успео избећи Гото- 
лијину заверу, и како је примио краљевство. 


ПОГЛАВЉЕ ОСМО 

АЗАИЛО ПОКРЕЋЕ ПОХОД ПРОТИВ НАРОДА ИЗРАЕЛА И ЖИТЕЉА 
ЈЕРУСАЛИМА; МЕТЈУ ИЗРАЕ ЛИТИМА УМИРЕ КРАЉ ЈУЈ, И У ВЛАСТИ 
ГА НАСЛЕЂУЈЕ СИН ЈОАХАЗ. ЈОАС, КРАЉ ЈЕРУСАЛИМА, ИСПРВА ЈЕ 
БРИЖЉИВ У ОБОЖАВАЊУ БОГА ЈЕВРЕЈА, АЛИ КАСНИЈЕ ПОСТАЈЕ 
БЕЗБОЖАН И ЗАПОВЕДА КАМЕНОВАЊЕ ЗАХАРИЈИНО. НАКОН 
СМРТИ ЈОАСОВЕ КРАЉЕВСТВО НАСЛЕТјУЈЕ АМАСИЈА 

1) У то се време против Израелићана и њиховог краља Јуја поче бо- 
рити Азаило, краљ Сирије, који је успео да похара источне крајеве земље 
иза Јордана, оне који су припадали Рубенитима и Гадитима, као и полови- 
ни племена Манасијиног; а такође и Галад и Васан, палећи и пљачкајући 
све пред собом, вршећи насиље над свиме чега би се докопао, и све то без 
ометања од стране Јуја, који није журио да брани земљу која се нашла под 
таквом несрећом; штавише, Јуј је почео потцењивати веру свог народа, и 
презирати све што је свето и законито, те је преминуо након што је дваде- 
сет седам година владао над Израелитима. Сахрањен је у Самарији, а као 
наследника своје власти оставио је сина Јоахаза. 

2) За то је време Јоас, краљ Јерусалима, показао склоност да обнови 
храм Божији; стога је позвао Јодаја, и наложио му да пошаље захтев свеш- 
теницима и Левитима из целе земље да затраже по шекел сребра од сваког 
становника, чиме ће се прикупити новац за поновну градњу и поправку 
Храма који је под Јорамом, као и Готолијом и њеним синовима, почео 
пропадати. Али га у овоме првосвештеник није послушао, закључивши 
да нико неће добровољно дати новац; али када у двадесет трећој години 
Јоасове владавине краљ посла по њега и Левите како би им се пожалио 
што нису послушали оно што им је заповедио (а и још увек наређује исто, 
како би се постарали о обнови Храма), Јодај прибеже следећем лукавству 
— којим народ беше задовољан — како би прибавио новац. Он, наиме, 
затражи да се направи дрвени сандук којег чврсто затвори са свих стра- 
на, али у њему потом начини један отвор; затим га постави у Храм поред 
олтара, и наложи да свако у њега, кроз тај отвор, убаци онолико колико 
му драго за обнову Храма. Овакав изум се показа прихватљив за народ, те 

се људи почеше такмичити међусобно, све док не оставише у ковчегу ве- 
лику количину сребра и злата; а када су писар и свештеник који беху за- 
дужени за ризницу отворили сандук, и пред краљем пребројали новац, 
они испражњени сандук вратише на старо место, те су тако надаље чини- 
ли сваког дана. А када је народ испунио сандук са онолико новца колико 
је било потребно, првосвештеник Јодај и краљ Јоас послаше по најмљене 
зидаре и дрводеље, и прибавише велике балване најређе врсте; па када су 
обновили Храм, они преостатак новца, који не беше мали, искористише 
за куповину чинија, чаша, пехара и свих других сасуда, и потрудише се да 
олтар свакога дана опскрбе жртвама велике вредности. А над свим овим 
стварима се примерено бринуло за све време Јодајевог живота. 

3) Али чим је он преминуо (а било је то у доби од сто тридесет година 
живота којег је провео као човек правичан и веома ваљан у сваком погле- 
ду, и био је сахрањен у краљевској гробници у Јерусалиму, стога што је он 
био заслужан за враћање краљевства породици Давидовој), краљ Јоас из- 
даде ту од Јодаја завештану бригу о исправном богоштовању. А са њим се 
искварише и највиђенији људи у народу, те се отпадише од својих вернич- 
ких дужности и од онога што су им прописи одређивали као највредније 
за њихово добро. Бог, пак, беше веома незадовољан променом која се до- 
годила с краљем и остатком народа, те је послао пророке како би утврди- 
ли за какве су поступке кадри, и како би краља и народ извели из започе- 
тог изопачавања. Али се показа да су и краљ и народ допали тако снажне 
везаности и тако силовитих склоности према безбожном понашању, да 
нити примери строгог кажњавања целих породица оних који су повреди- 
ли законе, нити страх од онога што су пророци навештавали, не успеше 
народ довести до покајања, и окренути их натраг с правца кршења њихо- 
вих дотадашњих дужности. Штавише, краљ нареди да Захарија, син пре- 
минулог првосвештеника Јодаја, буде до смрти каменован у Храму, чиме 
је заборавио на сву ону добродат што ју је примио од оца осуђеног; а раз- 
лог осуде Захаријине био је у томе што је, примивши пророчку поруку од 
Бога, стао усред народа и изговорио следећи савет краљу и свима окупље- 
нима: да се морају вратити исправном понашању, те да ће, уколико се бу- 
ду оглушили о ово упозорење, бити кажњени тешком одмаздом. Али чим 
је Захарија био спреман да умре, он зазва Бога као сведока да страдава 
због ваљаног савета којег је дао људима, и да као награду за сва она добра 
дела што их је његов отац учинио Јоасу он добија то да бива мучен на нај- 
суровији и најнасилнији могућни начин. 

4) Ипак, није прошло много а краљ је био кажњен за овај злочин; јер 
када је Азаило, краљ Сирије, учинио упад у његову земљу, и када је разо- 
рио и опљачкао Гат, он усмери силу свог похода на Јерусалим. Од тога се 
Јоас уплаши и испразни ризнице Божије и свих претходних краљева, те 
узе и све поклоне који беху посвећени Храму, па све то посла краљу Си- 
рије и тиме се обезбеди да град не буде опсађен а краљевство доведено у 
опасност, будући да Азаило том великом сумом новца беше привољен да 
не поведе своју војску против Јерусалима. Али Јоас тада паде у тешку бо- 
лест, а на њега у исто време насрнуше и његови донедавни пријатељи, на- 

мерни да освете убиство Захарије, сина Јодајовог. Ови људи тако поста- 
више клопку краљу, и убише га. Он, истина, беше сахрањен у Јерусалиму, 
али не у краљевској гробници својих очева, стога што се показао безбож- 
ним. Живео је педесет седам година, а краљевство је од њега наследио ње- 
гов син Амасија. 

5) Једне од двадесет година власти Јоасове, Јехоаз, син Јујев, преузео 
је власт над Израелитима у Самарији, и држао је седамнаест година. Он 
није опонашао исправне поступке свог оца, већ је убрзо постао винов- 
ник многих порочних и безбожних недела, од којих је прво, свакако, пре- 
зирање Бога; али га је краљ Сирије оборио, и једним походом против ње- 
га до те мере десетковао његове снаге, да од некада тако велике израе- 
лићанске војске није остало више од десет хиљада наоружаних пешака и 
педесет коњаника. Краљ Сирије је Јехоазу такође отео све велике градо- 
ве уз сатирање затеченог људства и уништење војске. И све ово се догоди- 
ло онако како је пророковао Јелисеј, када је Азаилу прорекао да ће убити 
свог господара и сам завладати Сиријцима и Дамаскијцима. И тек у часу 
када се нашао у оваквим неизбежним несрећама, Јехоаз је прибегао мо- 
литви и зазивању Бога за избављење из руку Азаилових, тражећи да га 
Бог више не запоставља и не кажњава, и нудећи се предаји у Божије руке. 
А Бог је овог пута прихватио ово покајање уместо стварне врлине; па же- 
лећи да радије подстакне оне који би се могли покајати, и несклон одлу- 
ци да Израелићани буду до краја уништени, он удели Јехоазу избављење 
од рата и погибељи. Тако земља задоби мир, те се полако поврати у раније 
стање и поче напредовати као пре. 

6) После смрти Јехоазове на власт дође његов син Јоас, у часу када је 
други Јоас, краљ Јудеје, имао тридесет седам година. Ова двојица су, да- 
кле, носила исто име, а Јоас, који је владао краљевством Израела у Сама- 
рији, држао је власт наредних шеснаест година. Био је то ваљан човек, 
који по нарави и склоностима уопште није био налик своме оцу 1 " 9 . Не- 
где у то време догодило се да је посетио веома остарелог пророка Јелисеја 
који је се разболео; и када га је краљ Израела нашао сасвим близу смр- 
ти, он наочиглед пророку поче плакати и нарицати, називајући га својим 
оцем и својим истинским оружјем, јер само захваљујући помоћи Јелисеје- 
вој он никада није користио оружје против непријатеља, јер је увек са- 
владавао противнике уз помоћ његових пророчанстава и без икакве бор- 
бе; и краљ јадиковаше стога што пророк сада напушта овај живот и ос- 
тавља краља незаштићеног пред ратоборним Сиријцима и свим другим 
непријатељима којима ови владају; напослетку рече како ни за њега ви- 
ше не може бити безбедно да живи, већ да би и за њега било добро да по- 
хита к своме скончању, те да напусти овај свет заједно са вољеним про- 
роком. Након што је краљ тако ожалио себе самог, Јелисеј га поче теши- 
ти, и рече краљу да напне лук који му је донесен; а када краљ припреми 
лук за стрељање, Јелисеј га ухвати за руке и нареди му да одапне; па тако 
краљ одапе три стреле, а онда престаде. А Јелисеј рече: „Да си одапео ви- 
ше стрела, посекао би Сиријце до корена; али будући да си био задовољан 
са само три стреле, борићеш се и потући Сиријце не више него три пута, 

како би могао повратити ону земљу коју су они отргли од твог краљев- 
ства у доба власти твога оца.“ И тако, када краљ чу ово навештење, напус- 
ти пророка, који мало потом премину. Био је то човек славан због своје 
праведности и велике наклоности коју му је Бог указивао. Изводио је за- 
пањујућа и прекрасна прорицања, таква која су остала као узвишена у 
вечном памћењу Јевреја. Био је сахрањен величанственим погребом, так- 
вим који је одиста и примерен особи Богу толико драгој. У то се време та- 
кође догодило и то да су неки разбојници бацили човека кога су убили у 
Јелисејев гроб, па кад је тако мртво трупло тог човека доспело у близину 
Јелисејевог тела, оно поново оживе. А ми смо довде с разлогом опширно 
говорили о делима пророка Јелисеја, како онима што их је изводио док је 
био жив, али и о овом последњем које доказује како је поседовао божан- 
ску моћ и након своје смрти. 

7) После смрти Азаила, краља Сирије, то краљевство пређе у руке ње- 
говог сина Адада, против којег је Јоас, краљ Израела, повео рат; па након 
што га је поразио у три битке, Јоас освоји читаву ону земљу, са свим гра- 
довима и селима, што их је Азаило отео од краљевства Израела, а што се 
догодило управо према Јелисејевом пророчанству. А када је Јоас преми- 
нуо, био је сахрањен у Самарији, а управљање земљом пало је на његовог 
сина Јеровоама. 


ПОГЛАВЉЕ ДЕВЕТО 

КАКО ЈЕ АМАСИЈА ПОШАО У ПОХОД ПРОТИВ ЕДОМИЋАНА И 
АМАЛЕКИЋАНА И ПОРАЗИО ИХ; АЛИ КАДА ЈЕ КАСНИЈЕ ПОВЕО 
РАТ ПРОТИВ ЈОАСА, БИО ЈЕ ПОРАЖЕН И НЕДУГО ПОТОМ УБИЈЕН, 
А ВЛАСТ ЈЕ ОД ЊЕГА НАСЛЕДИО ОЗИЈА 

1) Друге године Јоасове владавине над Израелом, власт је над Јудејом 
у Јерусалиму преузео Амасија. Име његове мајке било је Јоадана, и била је 
рођена у Јерусалиму. Он је све надмашивао у брижљивом чињењу онога 
што је исправно, али то беше тако само у његовом сасвим младом узрасту; 
када је, међутим, доспео до доби управљања пословима и владавине, он 
донесе одлуку да пре свега мора осветити смрт свог оца Јоаса, и казнити 
оне његове пријатеље који су с грозним насиљем дигли руку на њега: сто- 
га их он све похвата и одмах усмрти; па ипак није извео ништа слично над 
њиховом децом, и ту се равнајући према законима Мојсијевим, који није 
сматрао да је правично кажњавати децу због грехова њихових родитеља. 
После овога он изабра војску од племена Јуде и Венијамина, такву коју су 
чинили људи у цвету младости, око двадесете године живота; па када их 
је сакупио око три стотине хиљада, он их подели и постави заповедни- 
ке стотина над њима. Такође је послао понуду краљу Израела, и унајмио 
стотину хиљада његових војника за суму од стотину таланата сребра, јер 
је решио да поведе поход против народа Амалекићана, Едомићана и Гева- 
лићана; али за време док се припремао за овај поход, један му пророк да- 

де савет да распусти војску Израелићана, зато што су је чинили рђави љу- 
ди, и стога што је Бог прорекао да ће бити поражен уколико буде њих ко- 
ристио као савезнике, али да ће сигурно савладати непријатеље уколико 
буде имао и мање војника, јер је тако било Богу угодно. А када краљ про- 
гунђа због тога што већ беше платио најамнину Израелићанима, пророк 
га умоли да ипак учини оно што му је Бог поручио, стога што ће доцније 
задобити много више богатства од самога Бога. Краљ се повиновао, па та- 
ко он отпусти Израелићане, уз речи да им оставља оно што је платио, те 
да ће даље поћи само са својом војском у рат против горе поменутих на- 
рода. И заиста, и без помоћи отпуштене војске успео је да непријатеље по- 
рази у бици, побивши их десет хиљада и повевши потом једнако толико 
живих заробљеника, које је довео до једне велике стене у Арабији, и ода- 
тле их стрмоглавио у понор. Такође је однео и велику количину плена и 
разноврсна богатства ових народа. Али за време док је Амасија био заузет 
овим походом, они Изралићани што их је најпре унајмио а потом отпус- 
тио били су веома незадовољни тиме, те су распуштање схватили као ув- 
реду (сматрајући да је то учињено из презира према њима); стога они на- 
падоше његово краљевство и почеше редом пљачкати земљу све до Вет- 
Орона, одвевши са собом стоку и побивши три хиљаде људи. 

2) Након што је Амасија задобио велику победу и извршио ова слав- 
на дела, он се поче узносити и запостављати Бога који му је ту победу и 
уделио, и настави обожавати божанства што их је донео из земље Ама- 
лекићана. Због тога до њега стиже један пророк и рече му да се чуди ка- 
ко може сматрати боговима те идоле који нису били од користи ни њи- 
ховом властитом народу који им је указивао почасти, нити су тај народ 
успели спасти од Амасијиних руку, већ су прешли преко уништења толи- 
ких својих верника, па и допустили да и сами буду заробљени, будући да 
су донесени до Јерусалима на исти начин на који би били доведени живи 
непријатељи. Овај приговор доведе краља до беса, и он заповеди проро- 
ку да гледа своја посла и остане уздржан, запретивши му да ће га казнити 
уколико се буде мешао у његово поступање. На то овај одговори да он за- 
иста може оћутати, али при том прорече краљу да Бог неће прећи преко 
његових покушаја увођења промена. Али Амасија није био кадар да се за- 
довољи тим благостањем што му га је уделио Бог, макар и по цену увреде 
Његове милости; већ у нападу охолости он посла поруку Јоасу, краљу Из- 
раела, и нареди да му се овај, заједно са његовим народом, мора покорити, 
као што су некада били покорни његовим прецима, Давиду и Соломону; 
те га упозори да ће, уколико не буде довољно мудар да се повинује ономе 
што му је заповедио, морати да се бори за своју власт. На ову поруку, пак, 
Јоас узврати оваквим одговором: „Краљ Јоас краљу Амасији. Има много 
високих стабала чемпреса у гори Либанској, а такође и драче; ова драча 
посла поруку чемпресу да пода своју кћер за жену драчином сину; али ка- 
ко је драча овако говорила, дође звер дивља и изгази драчу. И ово би тре- 
бало да ти је наук, да не будеш толико разметљив, и да се побринеш да те 
велики успех против Амалекићана не би учинио толико охолим да дове- 
деш у опасност и себе и своје краљевство.“ 

3) Након што Амасија прочита ову поруку, он још жаркије пристаде 
уз намеру да поведе поход, што је, како мислим, био подстицај од стране 
Бога који је желео да га казни за увреду Његове милости. Али чим пове- 
де војску против loaca и они заметнуше бој, силан се страх и пренераже- 
ност увукоше у људство Амасијино, јер их у такво стање доведе расрђени 
Бог како би их помео, чак и пре но што дође до блиске борбе. Тако се до- 
годи да се Амасијина војска расу због ужаса који је обузе, а Амасија ос- 
таде сам, те га непријатељи заробише; тада му Јоас запрети да ће га погу- 
бити уколико не буде наговорио народ Јерусалима да му отвори капије и 
прими њега и његову војску у град. А Амасија беше толико ојађен и упла- 
шен за свој живот, те омогући непријатељу да уђе у град, а Јоас разори део 
зидина у дужини од четири стотине кубита, и потера своја кола кроз ту 
брешу у Јерусалим, водећи са собом заробљеног Амасију. На тај начин он 
постаде господар Јерусалима, и понесе благо из ризница Божијих, као и 
све злато и сребро из краљеве палате, а затим ослободи краља из заробље- 
ништва и врати се у Самарију. Ови су се удеси догодили живљу Јерусали- 
ма четрнаесте године владавине Амасијине, против којег његови прија- 
тељи ускоро направише заверу, те он покуша побећи у Лахис, али и тамо 
га стигоше завереници: напослетку беше убијен од стране човека којег су 
ови послали. Ипак, по убиству они однесоше његово телу у Јерусалим и 
сахранише га уз краљевске почасти. Ово је био крај живота Амасијиног 
који је кажњен смрћу због својих изопачености и презирања Бога; имао је 
педесет четири године у часу смрти, и владао је двадесет девет. Наследио 
га је његов син по имену Озија. 


ПОГЛАВЉЕ ДЕСЕТО 

О ЈЕРОВОАМУ, КРАЉУ ИЗРАЕЛА, И ПРОРОКУ ЈОНИ; И КАКО ЈЕ ПО- 
СЛЕ СМРТИ ЈЕРОВОАМОВЕ ВЛАСТ ПРЕУЗЕО ЊЕГОВ СИН ЗАХА- 
РИЈА. КАКО ЈЕ ОЗИЈА, КРАЉ ЈЕРУСАЛИМА, ПОКОРИО НАРОДЕ 
КОЈИ СУ ЖИВЕЛИ ОКО ЊЕГОВОГ, И ШТА ГА ЈЕ ЗАДЕСИЛО КАДА ЈЕ 
ПОКУШАО ДА ПОНУДИ ТАМЈАН БОГУ 


1) Петнаесте година владавине Амасијине премину Јоас, краљ Изра- 
ела, и власт преузе његов син Јеровоам, који је владао наредних четрде- 
сет година. Овај краљ је хулио на Бога, и стигао до велике изопачености у 
обожавању идола, као и у многим предузећима која беху како бесмисле- 
на, тако и туђа Јеврејима. Био је такође узроком безбројних несрећа које 
задесише народ Израела. Једном приликом му је пророк Јона прорекао 
да ће повести рат против Сиријаца у којем ће савладати њихову војску и 
проширити границе своје земље на северу до града Хамата, а на југу до је- 
зера Асфалитис; јер су, наиме, некадашње границе Канаана заиста и би- 
ле ове, како их је и одредио велики војсковођа Јошуа. Тако је Јеровоам по- 
шао у поход против Сиријаца и запосео њихову територију управо онако 
како је предсказао Јона. 



КЊИГА ДЕВЕТА 405 

2) Овде не могу другачије него да мислим како је неопходно, будући 
да сам обећао брижљив извештај о нашим приликама, описати дела овога 
пророка, онаква каква сам их нашао записанау јеврејским књигама. Јони 
је Бог заповедио да пође у краљевство Ниниве, а када се тамо нађе да об- 
знани целом граду како ће изгубити власт над народима. Али Јона, упла- 
шивши се, није отишао; штавише, побегао је од Бога у град Јопу, те је та- 
мо нашао брод у који се склонио и запловио према Тарсусу у Киликији; на 
путу се, међутим, подигла најстрашнија могућа олуја, толико силовита да 
је брод био у опасности од потонућа, те морнарима, заповеднику и самом 
кормилару не преостаде ништа друго до да се одају молитвама и завето- 
вањима у случају да избегну ужасу мора; али је Јона за то време још увек 
непомично лежао прикривен у утроби брода, не опонашајући оно што су 
други чинили; али како су таласи постајали све већи, а море се дизало све 
силовитије због удара ветра, посада посумња, као што је и уобичајено у 
таквим случајевима, да је неко међу њима узрок такве олује, те се сложи- 
ше да коцком открију о коме је реч. Па када бацише коцке 130 оне указаше 
на пророка; а када га упиташе одакле долази и шта је то учинио, он одго- 
вори да је јеврејског рода и пророк Свевишњег Бога; а затим их наговори 
да га баце у море уколико желе да умакну опасности у којој се налазе, јер 
је он виновник те олује која над њима бесни. Они се, међутим, испрва не 
усудише да тако учине, процењујући да је злочин гурнути човека, који је 
туђин и који им је поверио свој живот, у тако очигледну пропаст. Али на- 
послетку, када се несрећа више није могла подносити и лађа само што не 
беше потонула, и када их је на тај чин, уз њихов страх за сопствени живот, 
још подстицао и сам пророк, они га бацише у море, које се намах смири. 
Такође се казује да је Јону прогутао кит, те да је након што је у његовој ут- 
роби боравио три дана и исто толико ноћи, био избљуван на асирску оба- 
лу, те је тако преживео без иједне телесне повреде; а тамо је, у одговор на 
молитву Богу, добио опроштај грехова, те је отишао у град Ниниву, где се 
усред мноштва усправио и проповедао да ће у најскорије време они из- 
губити власт над Азијом. А када је ово обзнанио, Јона се вратио дому. О 
свему овоме, дакле, дао сам онакав извештај какав сам нашао записан [у 
нашим књигама]. 

3) Након што је краљ Јеровоам проживео свој век у великој срећи, 
владајући четрдесет година, он премину и беше сахрањен у Самарији, а 
краљевство од њега преузе његов син Захарија. На исти је начин и краљ 
Озија, син Амасијин, започео владавину над два племена у Јерусалиму, 
четрнаесте године Јеровоамовог краљевања. Мајка Озијина звала се Је- 
холија и била је рођена у Јерусалиму. Он је био добар човек, по приро- 
ди правичан и великодушан, и веома марљив у старању за послове свога 
краљевства. Такође је заратио против Филистинаца, и након што ихје по- 
разио заузео је градове Гат и Јавну и оборио њихове зидове; после овога 
је напао и Арабљане који су припадали Египту. Поред ових ратова, поди- 
гао је и град на Црвеном мору и у њему поставио посаду. Потом је прега- 
зио Амонићане и наметнуо им данак, а за њима је учинио исто и са свим 
земљама до граница с Египтом, а затим је прекинуо походе и посветио се 

старању о Јерусалиму до краја свог живота. Поправио је и обновио, на- 
име, оне делове зидина који су пали било због старости или небриге ње- 
гових претходника, као и читав онај део којег је разрушио краљ Израела 
када је заробио његовог оца Амасију и са њим ушао у град. Поред овога 
изградио је и много нових кула високих сто педесет кубита, те је подигао 
утврђене градове у пустињи и у њима држао војну посаду, прокопавши 
многобројне канале за снабдевање водом. У раду је користио снагу мно- 
гих теглећих животиња, а такође је располагао и огромним бројем сто- 
ке, будући да је његова земља била погодна за напасање. Не мање је био 
посвећен и ратарству, те је бринуо о обрађивању земље и сађењу великог 
броја садница, као и сејању најразноврснијег семења. Уз себе је увек имао 
на располагању војску пробрану од најбољих људи, бројности од три сто- 
тине седамдесет хиљада војника, којима су управљале највише војсковође 
и заповедници хиљада, који сви беху срчани људи и заиста ненадмашне 
снаге, а таквих је укупно било две хиљаде. Војску је поделио у одреде које 
је брижљиво наоружао, свакоме дајући мач са великим бронзаним шти- 
том и прсником, као и лукове и праћке; поред овога, дао је да се напра- 
ви велики број ратних и опсадних направа, таквих које су избацивале ка- 
мење и стреле, као и чакље и други изуми исте врсте. 

4) Док се Озија још налазио у таквом стању, и вршио припреме за бу- 
дућност, гордост је почела кварити његове мисли, те је постао охол, а све 
због изобиља ствари које је поседовао а које ће ускоро нестати, прези- 
рући, пак, ону моћ којаје вечна (а која се састоји од побожности и држања 
закона); тако је он пропао управо због величине постигнутог успеха, те је 
стрмоглаво срљао у исте грехове које је чинио и његов отац, а у које су га 
водили управо раскош тог благостања у којем је уживао и славни подух- 
вати које је извео — јер због њих није био кадар да на исправан начин уп- 
равља собом. Тако је, дакле, када је дошао један значајан дан и када се про- 
слављао свеопшти празник, он на себе ставио свету одећу и пошао у Храм 
да понуди жртву тамјана Богу на златном олтару, а што му је забранио да 
учини првосвештеник Азарија, који је уз себе имао осамдесет свештени- 
ка, рекавши му да је незаконито да краљ нуди жртве, те да ником до по- 
томству Ароновом није допуштено да то чини. Па када свештеници по- 
викаше да краљ мора напустити Храм саклонивши се од кршења Божијег 
закона, краљ се на њих разјари и запрети им да ће их посмицати уколи- 
ко не буду ућутали. Али се у међувремену догоди земљотрес који силно 
потресе тле 131 , те се у Храму појавише пукотине кроз које продреше јас- 
ни Сунчеви зраци, те падоше на краљево лице тако да се на њему одмах 
указаше знаци губавости. А пред градом, на месту званом Ерог, скрши 
се половина планине са западне стране, те се скотрља четири фурлонга и 
заустави се на источној страни, павши на путеве и краљеве вртове, које, 
закрчивши их својом масом, сасвим унереди. За то време, чим свештени- 
ци видеше да је краљево лице заражено губом, они му рекоше у каквој се 
опасности налази, те му заповедише да мора напустити град као нечис- 
та особа. А краљ беше толико пометен појавом ове жалостиве болести, да 
осећаше како нема права да противречи, па учини како му је заповеђено, 

те се подврже овој немилој и јадној казни због своје склоности да досе- 
гне оно што није примерено човеку, као и због одсуства преданог пошто- 
вања према Богу, одсуства које оваква охолост са собом носи. Тако се он 
на неко време населио изван града и живео скровитим животом, за време 
док је његов син Јотам преузео власт; након тога Озија је преминуо, у ча- 
су када је имао шездесет осам година од којих је владао педесет две, опхр- 
ван жалошћу и страхом због онога што му се догодило, и био је сахрањен 
у властитим вртовима. 

ПОГЛАВЉЕ ЈЕДАНАЕСТО 

КАКО СУ ЗАХАРИЈА, СЕЛУМ, МЕНАЈИМ, ФАКИЈА И ФЕКАЈ ПРЕУЗЕ- 
ЛИ ВЛАСТ НАД ИЗРАЕЛИЋАНИМА; И КАКО СУ ПУЛ И ТЕГЛАТ-ФЕ- 
ЛАСАР ПОШЛИ У ПОХОД ПРОТИВ ИЗРАЕЛИЋАНА. ЗАТИМ И КАКО 
ЈЕ ЈОТАМ, СИН ОЗИЈИН, ВЛАДАО ПЛЕМЕНОМ ЈУДИНИМ, И ШТА ЈЕ 
ПРОРОК НАУМ ПРОРОКОВАО ПРОТИВ СИРИЈАЦА 

1) Након што је Захарија, Јеровоамов син, владао шест месеци над Из- 
раелом, њега је издајом и завером убио један од његових пријатеља, по 
имену Селум, син Јавасов, који је после њега и преузео краљевство, али 
га није задржао дуже од тридесет дана. Потом се догодило да је Менајим, 
главни заповедник Захаријеве војске, који је у то време био у граду Тир- 
су, чувши шта се догодило Захарији кренуо са свом војском према Сама- 
рији и започео битку против Селума, у којој га је убио; а када је после тога 
себе учинио краљем, он је пошао одатле у град Тирсу, чији су становни- 
ци, међутим, пред њим затворили и подупрли капије, не допустивши му 
улаз; али је Менајим, како би им се осветио, попалио сву земљу око града, 
те је напослетку и сам град након опсаде силом заузео, у којем је за одмаз- 
ду побио сав живаљ, не поштедевши ни децу у мајчиним утробама и не 
пропустивши да изведе ниједан чин најгнусније суровости и варварства, 
употребивши такву окрутност против властитих сународника каква не 
би могла бити опроштена ни да ју је након савладавања применио про- 
тив туђинаца. Али је после овога Менајим наставио да влада наредних де- 
сет година на сличан окрутан и немилосрдан начин. Но када је Фул, краљ 
Асирије, повео поход против њега, Менајим је избегао да се с овим суко- 
би у отвореној бици, него је Фула убедио да прими десет хиљада талана- 
та сребра и потом напусти земљу, окончавајући тиме рат. Ову је, пак, су- 
му Менајим сакупио од народа, наплаћујући педесет драхми као откуп- 
нину за сваког човека 132 ; након тога је умро и био сахрањен у Самарији, 
оставивши као наследника краљевства свог сина Факију, који је проду- 
жио варварско поступање свог оца и тако владао свега две године, након 
којих су га приликом једне гозбе погубили његови пријатељи, ослонивши 
се на издају извесног Фекаја, иначе заповедника Факијине коњице и си- 
на Рамалијиног, која је за њега и припремила Факији замку. Овај је Фекај 
потом владао двадесет година, непрестано се доказујући као зликовац и 
прекршитељ закона. У то је време велики поход против Израелићана по- 

вео асирски краљ по имену Теглат-Феласар, те је том приликом прегазио 
земљу галадску и читаву област с друге стране Јордана, припојивши себи 
земљу која се назива Галилејом, заједно са Кадесом и Асором, учинивши 
од становништва заробљенике и преселивши их у сопствену земљу. И 
оволико ће бити довољно приповедања о краљу Асирије. 

2) За то је време племеном Јудиним у Јерусалиму — чији је грађанин 
био преко своје мајке која се звала Јеруса — владао Озија. Овоме краљу 
није недостајало ниједне врлине, и био је побожношћу дубоко посвећен 
Господу а правичношћу људима, и брижљиво се старао о добробити гра- 
да (те је све оно што је требало на овоме поправити и украсити он учи- 
нио на величанствен начин). Такође се побринуо за одржавање темеља 
надсвођених ходника у Храму, као и за подизање урушених делова зиди- 
на, те је и подигао велике куле, такве које су готово неосвојиве; па ако је у 
његовом краљевству иједна вредна ствар дотле била занемарена, он се са- 
да о њој постарао. Такође је повео рат против Амонићана, те им је после 
победе наметнуо плаћање данка од по сто таланата и десет хиљада корија 
брашна и исто толико јечма сваке године, и толико је ојачао своје краљев- 
ство да га непријатељи нипошто нису могли потценити, а његов је народ 
у њему срећно пребивао. 

3) У то је време живео један пророк, по имену Наум, који је на следећи 
начин говорио о паду Асираца и Ниниве: „Нинива ће бити локва [некад] 
живе воде 133 , и сви ће њени људи бити мучени и растрзани и бежаће на 
све стране, док ће они други говорити један другом: застани, притаји се, 
граби њихово злато и сребро, јер неће бити никог да им жели добро, јер ће 
радије спасавати животе своје него новац; и страшни ће их сукоби обузе- 
ти једне против других, и тужбалице и губитак ближњих, и све ће њихове 
свађе бити савршено грозовите. О, шта се то догоди са том јазбином ла- 
вљом и мајком лавицом младих лавића! Бог ти каже, Ниниво, да ће те на- 
грдити, и лав више од тебе неће полазити да пода законе свету. 11 И овај је 
пророк поред ових навештавао и многе друге ствари о Ниниви, које ми- 
слим да није неопходно да преносим, те ћу их изоставити како њима не 
бих замарао своје читаоце; а све проречено догодило се Ниниви стотину 
педесет година касније. Толико мислим да ће бити довољно о овоме. 


ПОГЛАВЉЕ ДВАНАЕСТО 

КАКО ЈЕ ПОСЛЕ ЈОТАМОВЕ СМРТИ АХАЗ ВЛАДАО УМЕСТО ЊЕЕА, 
А ПРОТИВ ОВОГА СУ РАТ ПОВЕЛИ РЕСИН, КРАЉ СИРИЈЕ, И ФЕКАЈ, 
КРАЉ ИЗРАЕЛА; И КАКО ЈЕ ТЕГЛАТ-ФЕЛАСАР, КРАЉ АСИРИЈЕ, ДО- 
ШАО У ПОМОЋ АХАЗУ И ОПУСТОШИО СИРИЈУ И ПРЕСЕЛИО ДА- 
МАСКИЈЦЕ У МЕДИЈУ А ДРУГЕ НАРОДЕ ДОВЕО НА ЊИХОВО МЕСТО 

1) Јотам је умро у четрдесет првој години живота, од којих је владао 
шеснаест, и сахрањен је у гробници краљева. Наследио га је син Ахаз, који 
се показао као међу свим краљевима најлишенији страхопоштовања пре- 

ма Богу, и као безобзирни прекршитељ закона своје земље. Опонашао је 
краљеве Израела и подизао је олтаре по Јерусалиму и на њима нудио жрт- 
ве идолима, којима је чак и властитог сина принео као жртву паљеницу, 
према обичају Канаанаца. И други његови поступци били су исте врсте. 
И како је он настављао да влада у оваквој махнитости, Ресин, краљ Сирије 
и Дамаска, и Фекај, краљ Израела, који су тада били у пријатељству, по- 
ведоше рат против њега; па када су га сатерали у Јерусалим, они стадоше 
дуго времена опсађивати град, али у томе нису много напредовали због 
снаге његових зидина; а када је краљ Сирије заузео град Елат на Црвеном 
мору, и побио његове становнике, он га је населио Сиријцима; па када је 
поставио људство и у другим утврђењима, и савладао Јевреје у њиховом 
суседству, вратио је војску у Дамаск. Али када је за овај повратак Сирија- 
ца кући сазнао краљ Јерусалима, он помисли да је достојан противник са- 
мом краљу Израела, те изведе своју војску изван града и уђе у битку про- 
тив Фекајевог људства, у којој беше поражен. Ово се догодило стога што 
Бог беше гневан на њега због његових бројних и безграничних подлости. 
Тако су Израелити побили сто двадесет хиљада људи Јерусалима у јед- 
ном дану, а њихов војсковођа, по имену Амасија, посекао је том прили- 
ком краљевог сина Захарију, као и главног управитеља краљевства, који 
се звао Асрикам. Такође је и заробио Елкана, заповедника снага племена 
Јуде, као и велики број жена и деце племена Венијаминовог. Па када оте- 
ше велику количину плена, Израелићани се вратише у Самарију. 

2) У то време у Самарији је живео један пророк по имену Одид. Он 
је пресрео војску испред градских зидина и гласно се обратио борцима 
рекавши да нису задобили победу сопственом снагом, већ због беса Бо- 
жијег наспрам краља Ахаза. А потом се пожалио што се нису задовољи- 
ли успехом у боју против њега, већ су били толико безобзирни да заро- 
бе своје сопствене сународнике из племена Јуде и Венијамина, због чега 
их прекоре и посаветова да ове одмах пусте кући не наносећи им никак- 
ве штете јер ће у противном, уколико се не повинују таквој Божијој жељи, 
бити кажњени. Тако се због овог питања око пророка окупи народ Из- 
раела, и догоди се да један човек, по имену Верахија, који беше један од 
најутледнијих у власти, устаде, а за њим и други, па рече: „Нећемо допус- 
тити да грађанима доведете то робље у град, да нас Бог не би све истре- 
био; довољно смо сами згрешили против Њега, како нас пророци увера- 
вају, и због тога не смемо себи дозволити вршење нових злочина." Када 
су војници чули ово, они дозволише грађанима да учине како налазе да је 
најбоље. И тако горепоменути људи преузеше заробљенике па их пусти- 
ше да оду, али не пре но што су се побринули за њих и обезбедили их на- 
мирницама, те их упутили према њиховој властитој земљи, не наневши 
им никакве штете. Штавише, четворо људи је пошло с њима и водило их 
све до Јерихона, који није далеко од Јерусалима, након чега се ови водичи 
вратише у Самарију. 

3) За то време је краљ Ахаз, будући тако потпуно потучен од стране 
Израелићана, послао поруку Теглат-Феласару, краљу Асирије, и замолио 
за његову помоћ у рату против Израелићана, Сиријаца и Дамаскијаца, с 



410 ЈУДЕЈСКЕ СТАРИНЕ 

обећањем да ће му послати много новца, а и с поруком је већ био одаслао 
велике поклоне. Тако је овај краљ најпре примио Ахазове изасланике, а 
потом је и дошао овоме у помоћ, те је најпре заратио против Сиријаца и 
посве опустошио њихову земљу, затим је силом заузео и Дамаск и погу- 
био његовог краља Ресина, па преселио житеље Дамаска у горњу Медију 
а на њихово место довео колонију Асираца. Такође је напао и земљу Из- 
раелићана и из ње повео велики број заробљеника. Док је он овако ра- 
товао, краљ Ахаз је узео све што је од злата и сребра било у краљевским 
ризницама, а затим и све што се од скупоцених поклона налазило у хра- 
му Божијем, те је све то понео са собом и дошао у Дамаск, и предао краљу 
Асирије у складу са њиховим договором. Још је признао да му дугује зах- 
валност за све што је овај учинио за њега, па се вратио у Јерусалим. Овај 
је краљ, дакле, био толико заслепљен и безуман у погледу онога што је за 
њега добро, да чак није напустио обожавање сиријских божанстава ни 
када су га Сиријци потукли, већ је продужио са клањањем њиховим идо- 
лима, као да ће му они следећи пут обезбедити победу; а када је поно- 
во поражен, почео је обожавати божанства Асираца, тако да се чинило 
да је жељан да укаже почаст сваком другом божанству осим свом роди- 
тељском и једином истинитом Богу, чији је бес био једини узрок његових 
пораза; штавише, он је у толикој мери продужио са презирањем и ома- 
ловажавањем Бога Јевреја, да је у потпуности затворио Храм, и забранио 
људима да тамо носе намењене жртве, те је и однео све дарове који су би- 
ли поклањани Храму. И након што је извео сва ова скрнављења Бога, ум- 
ро је са тридесет шест година, од којих је владао шеснаест, а за наследни- 
ка је оставио свог сина Језекија. 


ПОГЛАВЉЕ ТРИНАЕСТО 

КАКО ЈЕ, ПОСЛЕ ИЗДАЈЕ ОСИЈИНЕ, ПРЕМИНУО ФЕКАЈ, И КАКО ЈЕ, 
МАЛО КАСНИЈЕ, ЈОСЕЈА ПОТЧИНИО САЛМАНАСЕР; И КАКО ЈЕ ЈЕ- 
ЗЕКИЈА ВЛАДАО УМЕСТО АХАЗА И КАКВЕ ЈЕ СВЕ ПОСТУПКЕ НА- 
ДАХНУТЕ ПОБОЖНОШЋУ И ПРАВДОМ ОН ЧИНИО 

1) Негде у исто време убијен је Фекај, краљ Израела, након издаје коју 
је водио један његов пријатељ, по имену Осија, који је потом владао на- 
редних девет година као зао и безбожан човек који се с презиром односио 
према богоштовљу. Тада против њега покрете поход Салманасар, краљ 
асирски, и савлада га (што је морало бити зато што краљ Израела уз себе 
није имао наклоност Божију), те је поробио Израелићане и натерао их да 
Асирцима плаћају данак. Током четврте године владавине Осијине власт 
у Јерусалиму је преузео Језекија, син Ахазов, чија мајка беше Авија, рође- 
на у Јерусалиму. Језекија је по природи био добар, правичан и побожан 
човек; па када је стигао до власти сматрао је да ништа не може бити пре- 
че, неопходније или корисније за њега самог и за његове поданике, него да 
се сви поврате истинском обожавању јединог Бога. Сходно томе, он је на 

велики сабор сазвао народ, свештенике и Левите, те им је одржао овакав 
говор: „Није вам непознато како сте, због грехова мог оца који је кршио 
дужност одавања верских почасти Богу, доживели велике несреће, док 
вам је његов пример помрачивао ум, терајући вас да обожавате оне идоле 
за које је он претпостављао да су божанства; стога молим управо вас који 
сте путем жалосног искуства сазнали колико је опасно остајати безбожно 
удаљен од Господа, да сместа из сећања избаците све чему сте се грешно 
клањали, и отворите Храм овде окупљеним свештеницима и Левитима, те 
да га очистите уобичајеним жртвама, обнављајући све оне почасти што су 
их од давнина наши преци указивали Богу. Јер ћемо Га на тај начин уми- 
лостивити и у Њему стишати гнев који према нама осећа.“ 

2) Након што је краљ овако говорио, свештеници отворише Храм; па 
када доведоше у ред сасуде Божије, и освешташе све што је било нечисто, 
они положише уобичајене жртве на олтар. Краљ такође посла поруку ши- 
ром земље у којој позва људе у Јерусалим да прославе празник бесквас- 
ног хлеба, који је дуго времена био заборављен због изопачености горе- 
помињаних краљева. Он такође посла поруку и Израелићанима, и замо- 
ли их да одустану од њиховог текућег начина живота, те да се врате дре- 
вним обредима и обожавању Бога Јевреја, јер ће им он допустити да дођу 
у Јерусалим да сви заједно, као једно тело, прославе празник бесквасног 
хлеба; а то што је поручио било је само у облику позива остављеног на ис- 
пуњење њиховој доброј вољи и у њихову корист, а не из послушности ње- 
му, већ само уколико их може учинити срећним. Али су Израелићани на- 
кон доласка изасланика, и након што су ови изложили што су имали од 
позива њиховог краља, били тако далеко од удовољења Осијиној жељи, 
да их извргоше руглу и исмејаше као будаласте; истовремено извређаше и 
пророке који су им пренели исте молбе, и навестили шта ће им се догоди- 
ти уколико се не врате обожавању Господа — јер ће их, наиме, напослетку 
Он све салетети и сатрети. Па чак им ни оволико прекршаја не беше до- 
вољно, већ измислише још и веће опакости од оних које смо описали; а не 
одусташе од изопачености ни када их Бог за казну доведе до ропства под 
непријатељем, већ од тога постадоше само још гори. Па ипак, беше мно- 
го и оних из племена Манасијиног, Завулоновог и Исахаровог, који се по- 
виноваше ономе што су их пророци молили, те се вратише древном бого- 
штовљу. И сви такви похиташе у Јерусалим, к Језекију, како би тамо мог- 
ли неометано поново обожавати Бога Јевреја. 

3) А када су ови људи дошли, краљ Језекија се попе у Храм, заједно са 
свим народним старешинама, и за њих принесе на жртву седам бикова 
и исто толико овнова, као и седам јагањаца и јарића. Сам краљ и старе- 
шине положише руке преко глава жртава, и допустише свештеницима да 
око њих доврше чин приношења. Тако ови заклаше жртве и сагореше их 
као жртве паљенице, док Левити стајаху уоколо с музичким инструмен- 
тима певајући химне Богу и свирајући на псалтерионима, онако како их 
је Давид научио; за то време се остатак свештеника такође окренуо музи- 
ци, свирајући у трубе. А када се све ово доврши, краљ и окупљено мно- 
штво бацише се ничице на под, и стадоше се клањати Богу. Након овога је 

краљ жртвовао још седамдесет бикова, стотину овнова и две стотине ја- 
гњади. Такође је допустио и да народ принесе жртве и потом се препус- 
ти светковању, све у свему шест стотина волова и три хиљаде грла друге 
стоке; а свештеници су све жртве извели према закону. Краљ је био толи- 
ко задовољан учињеним, да се придружио народу у гозби и захваљивању 
Богу. Па како је дошао и празник бесквасног хлеба, након што принеше 
оне жртве које се зову жртвама Изласка, они продужише са жртвовањи- 
ма и седам наредних дана. Сам краљ је уделио народу, поред онога што је 
свако понаособ за себе жртвовао, још две хиљаде бикова и седам хиљада 
грла друге стоке, а исто су учиниле и народне старешине, јер ови дадоше 
својих хиљаду бикова и хиљаду четрдесет грла друге стоке. Никада од да- 
на Соломона овај празник није био тако ваљано и помно спроведен, те бе- 
ше као да се први пут одржава са таквом раскоши и величанственошћу. А 
када се празник заврши, људи пођоше у унутрашњост земље и стадоше је 
очишћавати, заједно са Јерусалимом, од сваке погани заостале иза идола. 
Краљ такође изда наређење да се о његовом трошку и према закону мо- 
рају нудити свакодневна жртвовања Богу; те наложи да се десеци и први 
плодови приноса целог народа морају давати свештеницима и Левитима, 
како би ови могли непрестано обављати богослужења, и никада више не 
би били отпађени од обожавања Господа. Сходно томе, народ је доносио 
све врсте плодова свештеницима и Левитима, а краљ је направио посебне 
амбаре и спремнице за ове плодове, из којих их је расподељивао сваком 
свештенику и Левиту, и њиховим женама и деци — и тако су се вратили 
старом облику богоштовља. Након што је краљ на описани начин уредио 
ове ствари, повео је рат против Филистинаца и поразио их, запосевши 
све њихове градове, од Газе до Гата. Али му је краљ Асирије послао поруку 
у којој је запретио да ће прегазити све области над којима је Језекија вла- 
дао, уколико не буде плаћао данак који је дотле уредно исплаћивао његов 
отац. Језекије се, међутим, није обазирао на ове претње, већ се ослонио на 
своју побожну преданост Господу, као и на пророка Исаију преко којег је 
испитивао и подробно сазнавао све будуће догађаје. И оволико ће засад 
бити довољно о краљу Језекију. 


ПОГЛАВЉЕ ЧЕТРНАЕСТО 

КАКО ЈЕ САЛМАНАСАР СИЛОМ ЗАУЗЕО САМАРИЈУ И ПРЕСЕЛИО 
ДЕСЕТ ПЛЕМЕНА У МЕДИЈУ А НА ЊИХОВО МЕСТО И ЗЕМЉУ ДО- 
ВЕО НАРОД ХУЋАНА 


1) Када је Салманасару, краљу Асирије, речено да је Осија, краљ Изра- 
ела, тајно послао поруку Соу, краљу Египта, у којој је од овога тражио по- 
моћ у борби против Асираца, био је веома бесан, и повео је војску у поход 
против Самарије, у седмој години владавине Осијине; али будући да му 
краљ није допустио улазак у град 134 , он је око Самарије поставио опсаду 
која је трајала три године, све док је напослетку силом није освојио деве- 

те године власти Осијине, и седме године владавине Језекијине, краља Је- 
русалима, те је тако у потпуности затро свако самовлашће Израелићана, 
а затим читав њихов народ преселио у Медију и Персију, ухвативши при 
том живог Осију. А након што је прогнао и раселио овај народ изван њи- 
хове властите земље, у Самарију и у некадашњу земљу Израелићана довео 
је народе из места званог Хута (а још увек постоји река под тим именом 
у Персији). Тако су десет племена Израелићана расељени из Јудеје девет 
стотина четрдесет седме године након изласка њихових предака из Егип- 
та и запоседања те земље, односно након осам стотина година пошто је 
Јошуа био њихов вођа, и, као што сам раније рекао, две стотине четрде- 
сет година, седам месеци и седам дана након што су се побунили против 
Ровоама, унука Давидовог и предали краљевство Јеровоаму. И тако је, да- 
кле, закључена судбина Израелићана који су непрестано кршили законе, 
и нису се освртали на речи пророка, који су навештавали каква ће их про- 
паст задесити уколико не буду одустали од својих изопачених дела. Оно 
што је на почетку удахнуло живот овим злочинима против Бога била је 
побуна дигнута против Ровоама, унука Давидовог, када су они поставили 
његовог слугу Јеровоама за свог краља, та када су, грешећи против Бога и 
одајући се опонашању рђавих узора, од Њега учинили свог непријатеља, 
док је Јеровоам подвргнут казни коју је оправдано заслужио. 

2) Потом је краљ Асирије извео силовиту најезду на читаву Сирију и 
Феникију. Име овог краља такође је записано и у архивама Тира, јер је он 
извео поход и против тог града док је њиме владао Елулеј; ово потврђује 
и Менандар, који нам је, док је писао своју Хронологију, и преводио архи- 
ве Тира на грчки језик, оставио следећу приповест: „Онај коме је име би- 
ло Елулеј владао је тридесет шест година; овај је краљ због побуне Сићана 
морао пловити до њих и поново их натерати на послушност. Против ње- 
га је краљ Асирије послао војску и дивље прегазио читаву Феникију, али 
је ускоро са свима утаначио мир, и вратио се назад; али су се Сидон, Ас и 
Палсетирус побунили, као и многи други градови који су се ослободили 
власти краља Асирије. Па када му се и Тирци нису хтели потчинити, краљ 
се вратио и поново их напао, имајући са собом и шездесет бродова и осам 
стотина веслача, којима су га снабдели Феничани; а након што су им се 
Тирци супротставили са дванаест бродова којима су растурили неприја- 
тељску флоту, ухватили су пет стотина заробљеника, због чега је порастао 
углед свих становника Тира; али се краљ Асирије поново вратио и поста- 
вио стражу над њиховим рекама и аквадуктима, чиме је Тир одсекао од 
снабдевања водом. Овакво стање продужило се пет година, и Тирци још 
увек издржавају опсаду и пију воду из бунара које копају.“ Ово је, дакле, 
остало записано у архивама Тира поводом Салманасара, краља Асирије. 

3) У то су време Хућани који су досељени у Самарију (јер је то име 
којим су називани у то време, стога што су доведени из земље зване Хут, 
која се налази у Персији, у којој постоји и река са истим именом), сваки 
понаособ, већ према припадности народима којих је било пет на броју, до- 
нели своје властите богове у Самарију, те су њиховим обожавањем, на на- 
чин који је био уобичајен у њиховим властитим земљама, изазвали Све- 

могућег Бога на бес и велико незадовољство, због чега је на њих послао 
заразу којом су немилице уништавани. Па како нису могли пронаћи лека 
својим јадима, они су уз помоћ пророчанства поучени да морају обожава- 
ти Свемогућег Господа, јер је то био једини пут до њиховог избављења. Та- 
ко су послали изасланике краљу Асирије, затраживши од њега да им по- 
шаље неке од свештеника Израелићана које је држао заробљене. А када их 
је овај послао, и након што су свештеници поучили досељени народ зако- 
нима и верском богоштовљу, они почеше служити Богу на начин пун по- 
штовања, услед чега се зараза одмах прекиде. А они заиста и продужише 
са упражњавањем истих обичаја до дана данашњег, те их Јевреји на свом 
језику прозваше Хућанима, али их Грци зову Самарићанима. А када би ови 
видели да Јевреји напредују, они би се правили као да су се и сами проме- 
нили, те су све чинили да се зближе с Јеврејима и почели би их називати 
рођацима, тврдећи како су они происходили од Јосифа, те да на тај начин 
имају изворно јединство с Јеврејима; али када би видели како Јевреји би- 
вају унижени и падају у све горе околности, ови досељеници говорили би 
како им они ни на који начин нису сродници, те да Јевреји немају права да 
очекују никакву љубазност нити знаке сродства од њих, већ би изјављива- 
ли како су они, Хућани, само гости који су дошли из других земаља. Али 
ћемо о овоме имати погоднију прилику да касније говоримо. 

обухвата период од сто осамдесет две и по године 

ОД ЗАРОБЉАВАЊА ДЕСЕТ ПЛЕМЕНА ДО 
ПРВЕ ГОДИНЕ СИРУСА 




ПОГЛАВЉЕ ПРВО 


КАКО ЈЕ СЕНАХИРИМ ПОВЕО ПОХОД ПРОТИВ ЈЕЗЕКИЈЕ; КАКО ЈЕ 
РАВСАК ЗАПРЕТИО ЈЕЗЕКИЈИ КАДА ЈЕ СЕНАХИРИМ ПОШАО У РАТ 
ПРОТИВ ЕГИПЋАНА И КАКО ГА ЈЕ ПРОРОК ИСАИЈА ХРАБРИО; КА- 
КО ЈЕ СЕНАХИРИМ ПРЕТРПЕО НЕУСПЕХ У ЕГИПТУ И ВРАТИО СЕ 
У ЈЕРУСАЛИМ ТЕ СЕ, НАШАВШИ СВОЈУ ВОЈСКУ УНИШТЕНУ, ВРА- 
ТИО КУЋИ, И ШТА ГА ЈЕ МАЛО КАСНИЈЕ ЗАДЕСИЛО 

1) Четрнаесте године владавине Језекије, краља двају племена, дого- 
дило се да је Сенахирим, краљ Асирије, са великом војском пошао у по- 
ход против њега, и силом заузео све градове Јуде и Венијамина; а када је 
био спреман да поведе војску на Јерусалим, Језекија га је предухитрио и 
послао му изасланике, обећавши да ће му се покорити и плаћати који год 
данак да му овај одреди. Чувши ту понуду, Сенахирим је решио да не про- 
дужи са даљим ратовањем, већ да прихвати Језекијин предлог, те уколи- 
ко буде могао да добија три стотине таланата сребра и тридесет таланата 
злата, он обећа да ће отићи на пријатељски начин, обећавши изасланици- 
ма да неће начинити више никакве штете Језекији, и да ће отићи као што 
је и дошао. Тако се Језекија потчини, и испразни своје ризнице, те посла 
новац, претпостављајући да ће надаље бити ослобођен непријатеља и не- 
даћа које од овога дотицаху краљевству. Али асирски краљ узе новац и не 
обазре се на оно што је обећао, већ, отишавши сам у рат против Египћа- 
на, остави свог највишег заповедника Равсака и још двојицу угледних за- 
поведника са великим снагама да пођу и разоре Јерусалим. Имена преос- 
тале двојице заповедника била су Тартан и Равсарис. 

2) Чим су ови пристигли под зидине Јерусалима, они подигоше логор и 
послаше гласнике Језекији, затраживши да говоре с њим; али он сам се не 
усуди да изађе к њима, већ посла тројицу својих најприснијих пријатеља; 
њихова имена беху Елијаким, који беше надзорник послова краљевства, 
затим Сомна, Језекијев писар, и Јоах летописац. Тако ови људи изиђоше 
и стадоше пред заповеднике асирске војске; а када их Равсак виде, он им 
наложи да пођу и поруче Језекији следеће: да Сенахирим 135 , велики краљ, 
жели да зна на кога се он то ослања и у кога поуздава, отпађујући се од 
свог господара, не слушајући га нити допуштајући његовој војсци да уђе 
у град? Да ли у Египћане, и у наду да ће они потући асирску војску? У том 
случају треба да зна да се он, уколико је то оно што очекује, показује као 
будаласт човек и налик ономе који се ослања на сломљену трску, јер та- 
кав не само да ће пасти, већ ће још и пробости своју руку и позледити се. 
Он мора, међутим, знати да је асирски краљ повео овај поход против њега 
по вољи Бога који му је даровао своју наклоност, како би могао прегазити 
краљевство Израела, те ће на исти начин уништити све оне који одбијају 
да буду његови поданици. Када Равсак доврши овај говор на хебрејском 
језику, којем беше вичан, Елијаким се уплаши да јеврејски народ који га 

је слушао не остане одвише узнемирен; те зато затражи да може говори- 
ти на сиријском језику. Али заповедник, схвативши због чега је упућен 
тај захтев, и примећујући страх у којем се његов саговорник налази, од- 
говори још гласнијим и звонкијим гласом, али поново на хебрејском је- 
зику, те рече да „будући да су сви чули краљеве заповести, они се могу и 
посаветовати о оном што је за њихово добро те нам се слободно предати; 
јер је јасно да и ти и твој краљ с узалудним надама одвраћате људе од по- 
коравања, подстичући их тако да се одупиру; али уколико сте ви заиста 
храбри, и мислите да отерате нашу војску, ја сам спреман да вам предам 
две хиљаде од ових коња које водим са собом, уколико ви можете посла- 
ти једнако толико јахача за њих, и показати вашу снагу; али, наравно, оно 
што немате ви и не можете обезбедити. Зашто онда оклевате да се предате 
надмоћној сили, која вас може освојити и без вашег одобрења? Јер ће би- 
ти безбедније за вас да се добровољно предате, стога што ће насилно по- 
робљавање, након што будете поражени, бити много опасније и само вам 
донети даље несреће." 

3) Када су народ и гласници чули шта је рекао асирски заповедник, 
они пренеше то Језекији, који одмах скиде своји краљевску одећу, те се 
одену у кострет и одаде жалости, полегавши на тле ничице, према оби- 
чајима своје земље, и поче преклињати Бога за помоћ, сада када више ни- 
су имали друге наде нити олакшања. Такође посла неке своје пријатеље и 
свештенике пророку Исаији, затраживши од њега да се моли Богу и пону- 
ди жртве за њихово заједничко избављење, те да преклиње Бога да осује- 
ти очекивања њихових непријатеља и сажали се на Његов народ. Па ка- 
да пророк учини све како му је тражено, до њега стиже пророчанство Бо- 
жије, којим се охрабривао и краљ и људство око њега; јер Исаија проре- 
че да ће њихови непријатељи бити поражени без борбе, те да ће отићи на 
срамотан начин, нипошто с таквом охолошћу какву сада показују, јер ће 
се Бог побринути да буду уништени. Он такође навести да ће Сенахирим, 
краљ Асирије, пропасти у свом покушају против Египта, те да ће по по- 
вратку своме дому пострадати од мача. 

4) Отприлике у исто време такође је и краљ Асирије написао писмо Је- 
зекију у којем је навео да је овај будаласт човек јер мисли да ће моћи да из- 
бегне да буде његов слуга, будући да је он већ себи потчинио толике мно- 
ге и велике народе; још му је затим запретио да ће га по заузећу сасвим 
сатрети уколико одмах не буде отворио капије и својевољно примио ње- 
гову војску у Јерусалим. Али када је Језекије прочитао поруку, он је, уз- 
дајући се у Бога, презриво одбаци, па је сави и положи у Храм. Па како се 
и даље обраћаше Богу за опстанак града и очување народа, пророк Иса- 
ија рече да је Бог чуо молитву, те каза да га овог пута краљ Асирије 136 неће 
опсадити и да исто тако може бити сигуран да га ни у будућности овај 
више неће узнемиравати, и да људи могу да у миру и без страха наставе 
са ратарством и другим пословима. Сходно томе, после недугог времена 
краљ Асирије се, након неуспеха у вероломним наканама против Египћа- 
на, вратио кући не остваривши своје намере, а што се догодило под сле- 
дећим околностима. Он је, наиме, провео много времена у опсади Пелу- 

зијума; а када су насипи што их је подигао изнад зидова града достиг- 
ли велику висину, и када је већ био спреман да учини тренутни напад на 
њих, чуо је да Тирхак, краљ Египта, долази и доводи велике снаге у помоћ 
Египћанима, решен да наступа право кроз пустињу и тако непосередно 
удари на Асирце; од ових се вести Сенахирим веома узнемирио, те је, ка- 
ко сам раније рекао, напустио Пелузијум, и вратио се без икаквог успеха. 
А поводом Сенахирима Херодот такође каже, у другој књизи своје Исто- 
puje , како је „краљ пошао против египатског краља, који је био свештеник 
Вулкана; па је опседао Пелузијум, али је обуставио опсаду под следећим 
околностима: овај се египатски свештеник молио Богу, и Бог је чуо њего- 
ву молитву, и послао осуду на краља Арабије." Али овде је Херодот погре- 
шио, када овог краља није назвао краљем Асирије, већ Арабије; јер је ре- 
као да „је мноштво мишева једне ноћи изгризло у комаде лукове и оста- 
так оклопа Асираца, па је то било разлог зашто је краљ, када му више није 
остало лукова, повукао своју војску од Пелузијума." Херодот нам заиста 
износи овакву приповест; штавише, и Веросус, који је писао о пословима 
Халдеје, такође помиње краља Сенахирима, као и то да је он владао над 
Асирцима, и водио походе против читаве Азије и Египта, те каже овако: 

5) „Када се Сенахирим вратио из египатског рата у Јерусалим, затекао 
је своју војску под заповедником Равсаком угрожену заразом, јер је Бог 
послао кужну болест на његово људство; и већ прве ноћи опсаде умрло 
је стотину осамдесет пет хиљада војника, заједно са старешинама и висо- 
ким заповедницима. Краљ је био ужаснут стравичном пропашћу коју је 
узроковала оваква пошаст; и будући у великој бризи за читаву своју војс- 
ку, он побеже са остатком својих снага у властито краљевство, у град Ни- 
ниву. А када је кратко време тамо проборавио, издадоше га његови ста- 
рији синови 137 Адрамелех и Серасер, те га својеручно убише у његовом 
сопственом храму који се називао Араске. Грађани Ниниве су, међутим, 
ову двојицу оцеубица протерали из града, те су отишли у Јерменију, док је 
власт од Сенахирима преузео Есарадон.“ И ово је закључак асирског по- 
хода против народа Јерусалима. 


ПОГЛАВЉЕ ДРУГО 

КАКО СЕ ЈЕЗЕКИЈА РАЗБОЛЕО И БИО СПРЕМАН ДА УМРЕ; И КАКО 
МУ ЈЕ БОГ ОБЕЋАО ПЕТНАЕСТ ГОДИНА ДУЖИ ЖИВОТ [И ИСПУ- 
НИО ТО ОБЕЋАЊЕ], ВРАТИВШИ КАО ЗНАМЕН СЕНКУ СТВОРЕНУ 
СУНЦЕМ ЗА ДЕСЕТ СТУПЊЕВА 

1) Тако је краљ Језекија на чудесан начин избављен из ужасних окол- 
ности у којима се налазио, те је Богу понудио жртве захвалнице, јер за- 
иста ништа друго до божанска промисао није било то што је уништи- 
ло већину његових непријатеља а остатак учинило тако престрашеним 
да ће доживети исту судбину да су морали напустити Јерусалим. Ипак, 
док он беше тако ревностан и жељан да ода дужно поштовање Богу, дого- 

ди се да падне у озбиљну болест, толико да сви лекари очајаваху над њим 
и изгубише веру у оздрављење, баш као и његови пријатељи; поред саме 
ове болести, постојале су и веома жалосне околности које су растројавале 
краља, а то беше размишљање како иза себе није оставио деце а био је на 
прагу смрти, остављајући свој дом и власт без наследника од његовог вла- 
ститог тела; тако је бивао узнемирен оваквим помислима, те је жалио се- 
бе и молио Бога да му још неко време продужи битисање, и да не дозволи 
да напусти овај живот пре но што постане отац. Бог се показао милосрд- 
ним према њему, те је прихватио његову молитву, стога што очај у који га 
је доводила помисао на смрт није потицао од тога што ће ускоро напусти- 
ти погодности што их је уживао у свом краљевству, нити је Језекија мо- 
лио да му се омогући дужи живот због њега самог, већ како би могао има- 
ти синове који би после њега могли примити власт. И тако је Бог послао 
пророка Исаију и заповедио му да обавести Језекију да ће у року од три 
дана оздравити, те да ће поживети још петнаест година, током којих ће 
такође и добити децу. Међутим, у то што је пророк рекао а Бог му запо- 
ведио да пренесе, Језекија је тешко могао поверовати, једнако због боле- 
сти под којом се налазио, а која је била веома тешка, али и због запањујуће 
природе онога што му је речено; стога је он пожелео да му Исаија покаже 
некакав знамен или чудо, како би могао поверовати у то што му је казао, и 
био свестан да то потиче од Бога; јер у ствари које се налазе изван очеки- 
вања, и које су веће од наших надања, може се веровати само преко дела 
сличне природе. А када га Исаија упита какав би то знак желео да му буде 
показан, краљ затражи да учини да Сунчева сенка, која је већ сишла де- 
сет степеника [или ступњева] у његову кућу, буде поново враћена на исто 
место 138 , и учини се каква је и пре била. А када се пророк помолио Богу да 
укаже овај знамен краљу, овај заиста и виде оно што је желео, и потом бе- 
ше ослобођен болести, па се одмах, потресен, попе у Храм, и тамо се поче 
с најдубљим поштовањем клањати Богу и заветовати му се. 

2) У ово се време догодило да је власт Асираца била оборена од стра- 
не Медијаца, али ћу ове ствари обрадити касније. У међувремену је краљ 
Вавилона, по имену Валадан, послао изасланике с поклонима Језекији, 
затраживши да буде његов савезник и пријатељ. Тако је Језекије примио 
ове изасланике љубазно и направио гозбу у њихову част, те им је пока- 
зао своје ризнице и оружје, као и друго богатство које је поседовао, по- 
највише у злату и драгом камењу, и дао им да понесу поклоне Валадану, 
пославши их натраг у Вавилон. На ово је пророк Исаија дошао к њему и 
упитао га одакле су доспели ови изасланици, на шта је Језекија одговорио 
да су послани од вавилонског краља, а да им је он показао све што посе- 
дује, да би погледом на богатства и спрему они могли наслутити о изо- 
биљу у којем се налази краљ Јерусалима, и о томе могли обавестити свог 
краља. Али му пророк приговори, рекавши: „Дакле, треба да знаш, да ће 
после недугог времена све твоје благо бити однесено у Вавилон а твоје 
ће потомство тамо бити учињено евнусима, изгубивши своју мушкост и 
служећи вавилонском краљу; јер је Бог прорекао да ће се те ствари дого- 
дити.“ На ове се речи Језекија растужи, и одговори да у њему самом нема 

воље да таква пропаст задеси његов народ; па иако није могуће изменити 
оно што је Бог одредио, он се поче молити да потраје мир, бар дотле док 
он буде живео. Веросус такође помиње овог Валадана, краља Вавилона. 
А што се тиче овог пророка Исаије, он је по признању свих људи био бо- 
жански и прекрасан човек у казивању истине; а због уверености да ника- 
да није пренео ништа што је било погрешно, он је записао сва своја про- 
рочанства и оставио их иза себе сабране у књизи, како би се њихово ис- 
пуњење могло просудити из будућих догађаја; а такође није овај пророк 
то чинио сам, већ су и други, њих дванаесторица на броју, учинили исто. 
И шта год се догодио с нама, било то добро или лоше, догодило се према 
њиховим пророчанствима; али о сваком од њих говорићемо касније. 


ПОГЛАВЉЕ ТРЕЋЕ 

КАКО ЈЕ МАНАСИЈА ВЛАДАО ПОСЛЕ ЈЕЗЕКИЈА; И КАКО СЕ ЗА ВРЕ- 
МЕ БОРАВКА У ЗАРОБЉЕНИШТВУ ОН ВРАТИО БОГУ И ПОВРАТИО 
СВОЈЕ КРАЉЕВСТВО И ОСТАВИО ГА СВОМ СИНУ АМОНУ 

1) Након што је краљ Језекија проживео и горепоменуто поклоњено 
време, провевши га при том у потпуном миру, он премину, навршивши 
педесет четири године живота, од којих је владао двадесет девет. Али када 
је његов син Манасија, чија се мајка звала Евсива, и била из самог Јеруса- 
лима, преузео краљевство, он се отпадио од владања свог оца и предао се 
потпуно супротном начину живота, те се у својим поступцима показао у 
сваком погледу крајње изопачен, не пропуштајући ниједну могућност да 
открије своју безбожност, спремно опонашајући прекршаје Израелићана, 
због чијег су живљења противног вољи Божијој ови били уништени; он је, 
наиме, био тако дрзак да оскрнави храм Божији, као и град и целу земљу, 
будући да је, полазећи од презирања Бога, варварски побио све правичне 
људе који су постојали међу Јеврејима; није штедео ни пророке, будући да 
би сваког данаубијао неке од њих, све док Јерусалим није био преплављен 
њиховом крвљу. Бог се разбеснео над оваквим поступањем, те је послао 
пророке краљу и народу, преко којих је запретио да ће их снаћи иста она 
пропаст која је већ задесила њихову браћу Израелићане због сличног 
вређања Бога. Али људи нису веровали речима пророка, чијим су уважа- 
вањем могли побрати корист и избећи таква страдања; па ипак ће они ус- 
коро збиља сазнати колико су речи пророка биле истините. 

2) Како су они остајали при истом начину живљења, Бог подигну у рат 
против њих краља Вавилона и Халдеје, који посла војску на Јудеју, и чита- 
ву је опустоши, а уз помоћ издајника његови људи ухватише и Манасију, 
те краљ нареди да овога доведу како 6и му могао досудити казну каква 
му се свиди. Али када је Манасија увидео у каквим се бедним околности- 
ма нашао, процењујући да је управо он узрок свеколике несреће, он ста- 
де преклињати Бога да учини његове непријатеље човечним и милосрд- 
ним. А Бог је заиста чуо ову молитву, те га и удостојио онога за шта је мо- 

лио. Тако је краљ Вавилона пустио Манасију на слободу, и овај је избегао 
опасности у којој се нашао; а када се вратио у Јерусалим, он се поче труди- 
ти, колико је то било могућно, да избаци из сећања своје претходне грехе 
против Бога, за које се сада покајао, те да се преда веома побожном жи- 
воту. Он поново освети Храм, и очисти град, те се цели остатак својих да- 
на није посвећивао ничем другом до трагању за начинима на које би уз- 
вратио Богу за своје ослобођење, и сачувао Његову наклоност током чи- 
тавог преосталог живота. Такође је упућивао и народ да чини исто, јер је 
у веома скором искуству имао пропаст до које је доспео владајући се су- 
протно. Поред тога, поново је изградио олтар и почео нудити законите 
жртве, онакве какве је Мојсије заповедио. Па када је тако на прави начин 
васпоставио све што се тицало истинског богоштовања, побринуо се за 
безбедност Јерусалима; не само да је са великом марљивошћу поправио 
старе градске зидине, већ је и додао нови зид староме. Такође је и поди- 
гао веома високе куле, и ојачао у сваком погледу, па и у опскрби намир- 
ницама које су им недостајале, места испред града у којима се налазила 
војна посада,. И заиста, након што је променио свој негдашњи начин жи- 
вљења, он је убудуће тако водио живот да је од часа повратка искреној 
побожности био од свих сматран као срећан човек, и као узор за опона- 
шање. Када је тако проживео шездесет седам година, напусти је овај свет 
у којем је владао педесет пет година, и био сахрањен у сопственом врту; 
а краљевство је прешло његовом сину Амону, чија се мајка звала Месуле- 
мета, из града Јотеве. 


ПОГЛАВЉЕ ЧЕТВРТО 

КАКО ЈЕ АМОН ВЛАДАО УМЕСТО МАНАСИЈЕ, А ПОСЛЕ ЊЕГА ЈО- 
СИЈА, КОЈИ ЈЕ БИО ЈЕДНАКО ПРАВИЧАН И ПОБОЖАН; ТАКОЂЕ И 
О ПРОРОЧИЦИ ОЛДИ 

1) Амон је, међутим, опонашао она дела свог оца што их је овај охо- 
ло изводио у својој младости; због тога је против њега створена завера 
од стране његових властитих слугу, те га ови и убише у његовој кући, ка- 
да је имао двадесет пет година, од којих је владао две. Али је народ ипак 
казнио те људе који су убили Амона, сахранивши га потом уз његовог оца 
и предавши краљевство његовом сину Јосији, који је имао свега осам го- 
дина. Његова мајка је потицала из града Воската, а име јој је била Једида. 
Јосија је био човек најодличније нарави и природно обдарен врлинама, и 
следио је поступке краља Давида као узор и закон по којем је управљао 
своје понашање током читавог живота. Већ са дванаест година је дао до- 
каз свог истинског верског и праведничког понашања; јер је привео љу- 
де трезвеном начину живљења, молећи их да напусте представе које су 
имали о својим идолима, стога што ови и нису никакви богови, те да се 
предају обожавању јединог истинитог Господа. И понављајући богоугод- 
не поступке својих предака, он је смотрено исправио све оно што су ови 

лоше учинили, као да је много старији но што јесте, и као неко ко је у из- 
обиљу кадар да разумева оно што је долично урадити; а оно што је нала- 
зио да су преци добро учинили, он је здушно примењивао, и то широм 
целе земље, и трудио се да исто опонаша. Овако је поступао следећи муд- 
рост и виспреност своје сопствене природе, и усаглашавајући се са саве- 
том и упутствима старијих; јер је управо захваљујући чврстом држању 
онога што је законито, као и верничком односу према обожавању Госпо- 
да, његова владавина била тако успешна. А овај се успех и догађао стога 
што се прекршаји претходних краљева више нису могли уочити, јер су с 
њиме као краљем сасвим ишчезли; јер је Јосија пролазио целим градом, а 
затим и целом земљом, и секао гајеве који беху посвећени туђим божан- 
ствима, и рушио њихове олтаре. Па ако је постојао и један дар што су га 
овима посветили његови преци, он их је проглашавао срамотним и оба- 
рао их. На овај је начин враћао људе исправном сагледавању, и величању 
Бога. Такође је уредно обављао уобичајена жртвовања и на олтару при- 
носио жртве паљенице. Штавише, наименовао је судове и надгледнике, 
који су могли пратити све оно што сваком посебно припада, те су се тако 
увек и изнад свега морали равнати према правди, коју су спроводили на 
исти онај начин на који су бринули о властитој души. Осим тога, послао 
је гласнике широм земље, и од оних који би били вољни тражио да доне- 
су злато и сребро за обнову Храма, и то сваком према његовим властитим 
склоностима и могућностима. А када је новац донет, он је поставио Ма- 
сају за управника града, Сафана за писара и Јоава за летописца, док је пр- 
восвештеник постао Хелкија, који је уједно био старатељ над пословима 
Храма и над свим оним порезима који су овоме припадали. А овај није ни 
најмање оклевао, нити је допустио да посао и најмање трпи, већ је при- 
премио архитекте и све оно што је неопходно за такве поправке, и прио- 
нуо на рад. Тако је Храм обновљен на најбољи начин, и постао јавним до- 
казом краљеве побожности. 

2) Осамнаесте године своје владавине он је првосвештенику Хелкији 
наредио да од вишка новца купи пехаре, тањире и бочице за прислужи- 
вање у Храму, те да поред тога буде узето свеколико злато и сребро које 
се налази у ризници и од њега такође направе пехари и слични сасуди. 
Али док је првосвештеник износио злато, наишао је на свете књиге Мој- 
сијеве које су биле положене у Храму, па након што их је изнео он их пре- 
даде писару Сафану који, прочитавши их, отиде до краља и обавести га 
да је довршено све што је наредио да буде учињено. Истом је приликом, 
међутим, и поново прочитао књиге, но овог пута пред краљем који, слу- 
шајући их с растућом потресеношћу, напослетку поче дерати своје хаљи- 
не, па позва првосвештеника Хелкију, уз писара Сафана још и неке друге 
своје најзначајније пријатеље, те их све посла пророчици Олди, жени Са- 
лумовој (који је, иначе, био човек великог достојанстава и потицао из уг- 
ледне породице) са жељом да јој пренесу молбу да умилостиви Бога и уз- 
настоји да га учини наклоњеним према њима; наиме, краљ је препознао 
оправдани разлог за страх да ће, због кршења Мојсијевих закона од стра- 
не њихових предака, његов нараштај бити у опасности од општег робо- 

вања и протеривања из сопствене земље, при чему ће им недостајати баш 
свега што им је за живот неопходно, те да ће на тај начин бедно окончати 
своје дане. Када је пророчица чула овакве речи од гласника што их је к њој 
послао Јосија, она им наложи да се врате краљу и кажу му да је Бог већ до- 
нео одлуку о њима, према којој ће уништити народ и истерати га из њего- 
ве земље, и на тај их начин лишити све среће коју тренутно уживају; а то 
је одлука коју више нико од њих и никаквим молитвама не може измени- 
ти, будући да је установљена њиховим кршењем закона и одбијањем по- 
кајања тако дуго времена током којег су их пророци преклињали да се по- 
праве, навештавајући им каква ће казна проистећи из њихових безбож- 
них поступака. Ту ће претњу Бог сада неумољиво извршити над њима, ка- 
ко би се могли уверити да је Он истински Бог, и да их није изневерио ни у 
чему од онога што је објавио преко својих пророка; па ипак, будући да је 
Јосија праведан човек, Бог ће тренутно одложити ову пропаст, али ће на- 
кон његове смрти послати на народ све оне патње које им је наменио. 

3) Тако се ови гласници вратише и пренеше краљу оно што је Олда 
пророковала; на то он посвуда разасла људе са наредбом да се сви свеш- 
теници и Левити окупе у Јерусалиму, без обзира на старост. А када се ови 
сакупише, он име пре свега прочита свете књиге, након чега се усправи 
усред народа, и под заклетвом их обавеза да с њим као владаром направе 
споразум према којем ће се држати закона Мојсијевих и ревносно пош- 
товати Бога. Сви окупљени одмах дадоше свој пристанак, и прихватише 
све оно што им је краљ препоручио. Тако одмах принеше жртве на наји- 
справнији начин, молећи Бога да буде благ и милостив према њима. Краљ 
је надаље заповедио првосвештенику да одмах буде избачен било који са- 
суд посвећен идолима или туђим божанствима, уколико је такав у Храму 
остао. Па када се накупи велики број таквих сасуда, он их сажеже и расу 
пепео, те поби све оне свештенике тих идола који нису припадали потом- 
ству Ароновом. 

4) Након што је тако урадио у Јерусалиму, он пође по земљи и до краја 
разори све оне грађевине што их је подизао краљ Јеровоам у част туђим 
божанствима, а такође и спали кости лажних пророка на оном олтару што 
га је Јеровоам првог подигао, у време када је пророк Јадон дошао к Јеро- 
воаму, док је овај приносио жртве, и пред целим народом пророковао шта 
ће се догодити, то јест да ће један човек из породице Давидове, по имену 
Јосија, урадити управо оно што смо овде поменули. И тако се догодило да 
су се та предвиђања обистинила после три стотине шездесет једне године. 

5) Након свега овога Јосија такође пође и до оних Изралићана који су 
избегли заробљавање и ропство под Асирцима, и наговори их да одуста- 
ну од својих безбожних поступака, те да напусте одавање почасти туђим 
божанствима и посвете се исправном обожавању њиховог властитог Све- 
могућег Бога, чврсто се предавши Његовој милости. Такође је претражио 
куће, села и градове, сумњајући да је неко потајно задржао каквог идола; 
поврх свега, уклонио је сунчана кола која беху постављена у краљевској 
палати 139 , а која су направили његови преци, као и ма који други пред- 
мет што су га они обожавали као божанство. И када је тако очистио це- 



КЊИГА ДЕСЕТА 425 

лу земљу, позвао је народ у Јерусалим и тамо прославио празник бесквас- 
ног хлеба, као и онај који је назван Пасхом. Такође је народу за Пасхал- 
не жртве дао тридесет хиљада јарића и јагањаца, као и три хиљаде волова 
за жртве паљенице. Главни међу свештеницима такође су за Пасху међу 
свештеницима поделили две хиљаде шест стотина јагањаца, а најуглед- 
нији Левити су међу саплеменицима поделили пет хиљада јагањаца и пет 
стотина волова, помоћу којих се стигло до великог обиља принесених жр- 
тава; а сва ова жртвовања изведена су према Мојсијевим законима, док је 
сваки свештеник објашњавао о чему је реч и прислуживао жртвовањима 
која су нудили за људе из народа. И заиста, још од времена пророка Саму- 
ила није било празника прослављеног на сличан начин, а обилатост жрта- 
ва била је додатно искушење да све ствари буду изведене према законима, 
и у складу са обичајима њихових предака. Па пошто је након овога Јосија 
поживео не само у миру, већ и са великим угледом и богатством међу љу- 
дима, завршио је живот на начин који ћемо описати. 


ПОГЛАВЉЕ ПЕТО 

КАКО СЕ ЈОСИЈА БОРИО ПРОТИВ НЕХАОНА, ТЕ БИО РАЊЕН И НЕ- 
ДУГО ПОТОМ ПРЕМИНУО; И КАКО ЈЕ НЕХАОН УХВАТИО ЈОАХАЗА, 
КОЈИ ЈЕ БИО ПРОГЛАШЕН КРАЉЕМ У ЕГИПТУ, И УРУЧИО КРАЉЕВ- 
СТВО ЈОАКИМУ; ТЕ [НАПОСЛЕТКУ] О ЈЕРЕМИЈИ И ЈЕЗЕКИЉУ 

1) Нехаон, краљ Египта, подигао је војску и прегазио реку Еуфрат ка- 
ко би се борио против Међана и Вавилонаца који су срушили асирску 
власт 140 , јер је желео да прошири краљевство над Азијом. Када је стигао 
у град Мендес, који је припадао краљевству Јосијином, овај је са собом 
довео војску како би Египћане спречио да пролазе његовом властитом 
земљом у походу против Међана. Нехаон је, међутим, послао гласника Јо- 
сији, с умирујућом поруком да он не води ратни поход против њега, већ 
да само жури преко Еуфрата, те је од краља Јерусалима тражио да га не 
изазива на борбу тиме што спречава његово наступање до места до којег 
је одлучио да стигне. Али Јосија није уважио овај Нехаонов савет, већ је 
поставио своју војску у положај који Египћанима није допуштао намера- 
вано наступање. Претпостављам да је судбина та која га је нагнала на ова- 
кав поступак, како би могла искористити прилику против њега; јер, чим 
је он поставио војску у борбени положај 141 , и изјахао у својим колима ка- 
ко би прошао од једног до другог крила постројене војске, један Египћа- 
нин одапе стрелу на њега, и тиме оконча његову ревност да се бори; јер, 
бивајући озбиљно рањен, Јосија нареди да се огласи повлачење његове 
војске, те се врати у Јерусалим, где убрзо и премину од задобијене ране. 
Био је достојно сахрањен у гробници својих предака, у доби од тридесет 
девет година, од којих је владао тридесет једну. Читав га је народ дубоко 
ожалио, провевши много дана у нарицању и оплакивању; пророк Јере- 
мија је саставио једну тужбалицу у којој га је ожалио, а која је остала све 

до данас. Штавише, овај је пророк унапред објавио пропаст која ће снаћи 
овај град. Такође је иза себе у списима оставио опис уништења нашег на- 
рода које се догодило касније, у нашим данима, као и заузеће Вавилона. 
Али он није био једини пророк који је народу унапред изнео ова пред- 
сказања, јер је то исто учинио и Језекиљ, који је био прва особа која је за- 
писала, и оставила иза себе, две књиге које се баве овим догађајима. Ова 
двојица пророка су по рођењу били свештеници, али је од њих само Јере- 
мија пребивао у Јерусалиму почев од тринаесте године власти Јосијине, 
све док град и Храм нису потпуно уништени. Али, оно што се тиче овог 
пророка приповедаћемо на прикладном месту. 

2) После Јосијине смрти, коју смо већ поменули, краљевство је пре- 
узео његов син Јоахаз, који је тада имао двадесет три године. Владао је у 
Јерусалиму, а његова се мајка звала Амутала, и потицала је из Ливне. Он 
је био безбожан човек и водио је нечист живот; али када се краљ Египта 
вратио из битке, послао је по Јоахаза у град Емат који припада Сирији; а 
када је овај дошао, Нехаон га је бацио у окове а краљевство предао њего- 
вом брату по оцу, чије је име било Елијаким, али га је Нехаон променио у 
Јоаким, те је оглобио земљу са стотину таланата сребра и једним талантом 
злата, плаћаним као годишњи данак; Јехоаза је Нехаон, пак, повео у Еги- 
пат где је и умро, након што је владао три месеца и десет дана. Јоакимо- 
ва мајка звала се Завуда, из потицала је из града Руме. Био је човек зле на- 
рави, увек спреман да другима наноси несреће; нити је био побожног др- 
жања према Господу, нити је имао добронамерности према људима. 


ПОГЛАВЉЕ ШЕСТО 

КАКО ЈЕ НАВУКОДОНОСОР, НАКОН ШТО ЈЕ ПОБЕДИО КРАЉА 
ЕГИПТА, ПОВЕО ПОХОД ПРОТИВ ЈЕВРЕЈА, И УБИО ЈОАКИМА И НА 
МЕСТО КРАЉА ДОВЕО ЊЕГОВОГ СИНА ЈОАХИНА. 

1) Четврте године владавине Јоакимове, човек по имену Навукодоно- 
сор преузео је власт у Вавилону, и одмах са великом војском пошао у град 
Каркемиш, који се налази на Еуфрату, решен да се бори против Нехаона, 
краља Египта, под којим се тада налазила Сирија. А када је Нехаон схва- 
тио намеру вавилонског краља, и да је овај поход покренут против ње- 
га, он није потценио овај покушај, већ је са бројним људством похитао до 
Еуфрата како би се одбранио од Навукодоносора; тако су заметнули бит- 
ку у којој је Нехаон поражен, и изгубио је много десетина хиљада војни- 
ка. То је краљу Вавилона омогућило да пређе Еуфрат и заузме целу Си- 
рију, све до Пелузијума, изузев Јудеје. Али у време када је Навукодоносор 
већ навршио четврту годину владавине, која је била осма година Јоаки- 
мовог владања над Јеврејима, он је од овога затражио плаћање данка, зап- 
ретивши му да ће у случају одбијања против њега повести рат. Јоаким се 
уплашио ове претње, те је мир купио новцем, и потом плаћао затражени 
данак наредне три године. 

2) Међутим, треће године, чувши да је краљ Вавилона покренуо поход 
против Египћана, Јоаким одби да плати данак, али је у својој нади у одр- 
живост такве одлуке остао разочаран, будући да се Египћани нису усуди- 
ли да тада уђу у битку. А пророк Јеремија је дословно свакога дана прори- 
цао колико узалудно они полажу наде у Египат, и како ће град бити раз- 
рушен Навукодоносоровом силом, а краљ Јоаким ће му се покорити. Али 
све што је он говорио није било ни од какве користи, будући да не беше 
никога ко би овоме избегао: јер се и народ и управитељи нису обазирали 
на оно што су од њега чули. Баш напротив, бивајући незадовољни оним 
што је говорио, као да је овај пророк био краљев злослутник, они Јере- 
мију оптужише, и доведоше га пред суд тражећи против њега пресуду 
да је крив, као и одговарајући казну. Читав народ даде свој пристанак за 
овакву осуду, али старешине ово ипак одбише, већ пророка послаше из 
суда у затвор наговоривши и остале да Јеремији не наносе другу штету; 
јер рекоше да он није једина особа која је прорекла шта ће задесити град, 
већ да је и Миса указивао на исти исход, а такође и многи други, при чему 
ниједан од њих није трпео никакву казну под њиховим краљевима, већ им 
је указивано поштовање као пророцима Божијим. Тако су они ублажили 
народ овим речима и ослободили Јеремију казне на коју је био осуђен. Но 
будући да је овај пророк записао сва своја пророчанства, он је, у време ка- 
да је народ постио и окупио се у Храму деветог месеца пете године вла- 
давине Јоакимове, прочитао књигу коју је саставио од предвиђања оно- 
га што ће задесити како град, тако и Храм и сам народ. А када су управи- 
тељи града чули ово, они му одузеше књигу и наложише да се он и његов 
писар Варух удаље, да не би били откривени, али књиге задржаше и од- 
неше их до краља, који нареди свом писару да их, у присуству пријатеља, 
узме и наглас прочита. Но када је краљ чуо шта књига садржи, он је иски- 
да и баци у ватру где ова изгоре, а такође и нареди да се пронађу и к њему 
доведу Јеремија и Варух, како би могли бити кажњени. Ипак, ови су успе- 
ли измаћи опасности. 

3) Недуго потом, међутим, краљ Вавилона је повео поход против Јо- 
акима, који га је примио у град због страха од пророкових предвиђања, 
надајући се да му се тако неће догодити ништа рђаво, будући да нити је 
затворио градске капије, нити се борио против Вавилонаца; па ипак, ка- 
да је Навукодоносор ушао у град није се држао договореног споразума, 
већ је побио све који беху у цвету младости, као и све великодостојни- 
ке, укључујући и краља Јоакима, кога је бацио са зидина, не дозволивши 
никакву сахрану. За новог краља земље и града поставио је његовог сина 
Јоахина, а такође је преостале виђеније људе, њих око три хиљаде, повео 
у прогонство у Вавилон; међу овима се налазио и пророк Језекиљ, који је 
тада био сасвим млад. Овакав је био крај краља Јоакима, када је имао три- 
десет шест година, од којих је владао једанаест. Краљевство је наследио 
Јоахин, чија се мајка звала Нехушта, рођена у Јерусалиму. Он је владао 
три месеца и десет дана. 

ПОГЛАВЉЕ СЕДМО 


КАКО ЈЕ КРАЉ ВАВИЛОНА ЗАЖАЛИО ШТО ЈЕ ПОСТАВИО ЈОАХИ- 
НА ЗА КРАЉА, ТЕ ГА ЈЕ ПРОГНАО У ВАВИЛОН И КРАЉЕВСТВО 
ПРЕДАО СЕДЕКИЈИ, КОЈИ НИЈЕ ПОСЛУШАО ОНО ШТО СУ ПРЕД- 
ВИДАЛИ ЈЕРЕМИЈА И ЈЕЗЕКИЉ, ВЕЋ СЕ ПРИДРУЖИО ЕГИПЋА- 
НИМА, КОЈИ СУ ПО ДОЛАСКУ У ЈУДЕЈУ ПОРАЖЕНИ ОД СТРАНЕ 
КРАЉА ВАВИЛОНА; ТАКОДЕ И О ТОМЕ ШТО СЕ ДОГОДИЛО СА ЈЕ- 

РЕМИЈОМ 

1) Ускоро је, међутим, стрепња обузела краља Вавилона, који је предао 
краљевство Јоахину, да се у овом неће развити злопамћење због убиства 
оца, те да ће стога подићи земљу у побуну. Стога је краљ Вавилона поно- 
во послао војску и опколио Јоахина у Јерусалиму; али будући да овај бе- 
ше благе и правичне нарави, и није желео да због њега буде угрожен град, 
он сабра све своје рођаке, укључујући и мајку, те се предаде заповедници- 
ма послатим од стране краља Вавилона, и прихвати њихову заклетву да 
се никаква штета неће догодити ни тим таоцима, а ни граду; али се овај 
договор није одржао ни једну годину, будући да га краљ Вавилона није 
даље поштовао већ је наложио својим војним заповедницима да заробе 
све који су живели у граду, а најпре младеж и занатлије, и доведу их спу- 
тане к њему. Њихов број износио је десет хиљада осам стотина тридесет 
двоје, заједно са Јоахином и његовим пријатељима. А када су му ови до- 
ведени, он их је задржао у заточеништву, а на место владара поставио 
Јоахиновог ујака Седекију, који се заветовао да ће безусловно бдети над 
краљевством у име Вавилона, те да неће уносити никакве новине, нити ће 
склапати било какав пријатељски савез са Египћанима. 

2) Седекија је имао двадесет једну годину када је преузео власт, а нека- 
дашњи краљ Јоаким био му је брат по мајци. Био је то млад човек који је 
презирао правду и своје дужности, и био окружен изопаченим младићи- 
ма његових година, а њиховим пороцима придружио се и народ који је 
чинио свакојаке неправедне и охоле ствари, само уколико су доносиле уг- 
одности. Због овога је пророк Јеремија често долазио до њега и протесто- 
вао, настојећи да га убеди у напуштање таквих безбожних и незаконитих 
поступака, те да поведе рачуна о ономе што је исправно, не поклањајући 
пажњу речима повереника (међу којима беше злих људи), нити веру лаж- 
ним пророцима који су га обмањивали говорећи да краљ Вавилона ви- 
ше неће ратовати против њих, као и да ће Египћани повести рат против 
Вавилона у којем ће победити — јер све то није било истина, и догађаји 
се неће показати таквим какве су очекивали ови тобожњи пророци. Што 
се тиче самог Седекије, он је веровао у истинитост сваке Јеремијине ре- 
чи, верујући, такође, и да је то што овај говори за његово добро; али та- 
да су га на неповерење сколили пријатељи, и одвратили од оног што је Је- 
ремија саветовао, те га обавезали да учини оно што је њима одговарало. 
Такође је и Језекиљ у Вавилону предсказао каква ће пропаст задесити на- 
род, а краљ је послао по извештаје о овим пророчанствима, те су тако они 

стигли и до Јерусалима. Али Седекија није поверовао пророчанствима Је- 
ремије и Језекиља, и то из следећег разлога: испоставило се, наиме, да су 
обојица пророка била сагласна у погледу онога што ће се догодити, то јест 
да ће град бити заузет а Седекија заробљен; али је Језекиљ тврдио да Се- 
декија неће видети Вавилон, док је Јеремија прорицао да ће га краљ Вави- 
лона повести тамо у оковима. 

3) Седекија је био обавезан да одржава уговор о осмогодишњој уза- 
јамној помоћи с Вавилонцима, али је он овај уговор прекршио и окренуо 
се Египћанима, у нади да ће уз њихову помоћ савладати Вавилонце. Ка- 
да је вавилонски краљ сазнао за ово, повео је рат против Седекије, те оп- 
устошио његову земљу и заузео све утврђене градове, напослетку поста- 
вивши опсаду и око Јерусалима. Али када је краљ Египта чуо у каквим 
се околностима налази његов савезник Седекија, он сакупи велику војс- 
ку и стиже до Јудеје, у намери да прекине опсаду Јерусалима; због тога је 
краљ Вавилона морао напустити Јерусалим и пресрести Египћане, те се 
између њих заметну битка у којој Египћани беху поражени и нагнани у 
бекство, а Вавилонци су их гонили све док их сасвим не истераше из Си- 
рије. За то време, чим је краљ Вавилона напустио Јерусалим, лажни про- 
роци обмануше Седекију рекавши му да краљ Вавилона више неће води- 
ти рат против његовог народа, нити ће их иселити из њихове земље у Ва- 
вилон; такође рекоше и да ће се они који већ беху у заробљеништву вра- 
тити, са свим оним сасудима из Храма што их је краљ Вавилона отео. Али 
се у часу њиховог наговарања пред краљем појави и Јеремија, навешта- 
вајући оно што је противречило њиховим предвиђањима и што ће се по- 
казати истинитим, то јест да они зло чине тиме што варају краља; тврдио 
је да им Египћани неће бити ни од какве користи, већ да ће краљ Вавило- 
на обновити рат против Јерусалима, и поново га опколити, сатревши љу- 
де глађу, а оне који преостану потерати у ропство, одневши све што имају 
као плен, укључујући и све што се од вредности налази у Храму; штави- 
ше, Јеремија рече да ће краљ Вавилона потом запалити храм и разорити 
град, те да ће прогнаници служити њега и његово потомство седамдесет 
година; па додаде и то да ће тек Персијанци и Медијци напокон оконча- 
ти јеврејско сужањство, и срушити Вавилонце; „а тада ћемо ми бити от- 
пуштени, и вратити се у ову земљу, поново изградити Храм и обновити 
Јерусалим.“ Након што је Јеремија ово изговорио, већи део људи му је по- 
веровао; али су управитељи града, и они који по нарави беху изопачени, 
омаловажили његове речи, као говор некога ко се налази у умном рас- 
тројству. Стога се Јеремија одлучи да пође до свог завичајног места, по 
имену Анатот, а које се налазило двадесет фурлонга удаљено од Јерусали- 
ма; па када се већ нађе на путу, пресрете га један од управитеља који га са- 
лете и без основе оптужи да одлази као бегунац и пребеглица к Вавилон- 
цима; на то Јеремија одврати како га лажно оптужује, будући да он само 
одлази својој властитој земљи. Његовим се речима, међутим, није пове- 
ровало, и он поново би ухваћен и предат управитељима који га овог пу- 
та осудише, због чега је морао поднети сваковрсна мучења и насиља, као 
неко ко заслужује да буде најсуровије кажњен. У таквим се условима на- 

лазио неко време, подносећи описану патњу на коју је неправично осуђен 
злонамерношћу непријатеља. 

4) Девете године владавине Седекијине, десетог дана десетог месеца, 
краљ Вавилона пође у други поход против Јерусалима, пред којим остаде 
осамнаест месеци, држећи га под опсадом са крајњом преданошћу. На оп- 
сађени живаљ Јерусалима тако падоше две највеће несреће, глад и кужна 
зараза, учинивши страховито пустошење међу њима. А пророк Јеремија, 
иако се налазио у затвору, није мировао, већ је вапио и на сав глас опо- 
мињао, молећи народ да отвори капије и пусти унутра краља Вавилона, 
јер ће бити поштеђени, заједно са целим својим породицама, уколико та- 
ко учине; али уколико га не послушају, биће уништени, додајући и да уко- 
лико и неко остане у граду засигурно ће пострадати на било који начин: 
или ће га докрајчити глад, или ће погинути од непријатељског мача; али 
да ће они који одбегну непријатељу избећи смрт. Али не беше управитеља 
који би му поверовао, чак иако су се налазили усред најболнијих недаћа; 
већ они бесно дођоше до Седекије и разгневљени обавестише краља шта 
је Јеремија саветовао, те га оптужише назвавши пророка лудом која их 
обесхрабрује, а подсећањем на јаде слаби ревност народа који би у супро- 
тном био спреман да се изложи опасностима за краља и за земљу — док 
их Јеремија, напротив, позива да пребегавају непријатељу, говорећи им да 
ће град засигурно бити заузет и до темеља сравњен. 

5) Али сам краљ није уопште био раздражен Јеремијиним речима, бу- 
дући да му је нарав била блага и правична; ипак, да се не би упуштао 
у спорење са управитељима у такво невреме, супротстављајући им се у 
ономе што су наумили, он им препусти да учине с пророком што им је 
воља; на шта они, добивши такву дозволу, сместа пођоше у затвор и из- 
вукоше Јеремију, те га уз помоћ ужета спустише у јаму пуну глиба, оста- 
вљајући га да се у њој удави. Али се тамо нађе један од краљевих слугу, 
пореклом Етиопљанин, који је уважавао пророка, и који пренесе краљу у 
каквом се стању налази пророк, рекавши да су његови пријатељи и пове- 
реници учинили злочин бацивши пророка у блато, наумивши тако да га 
снађе смрт страшнија но што беше умирање у оковима. Када краљ чу ово, 
он зажали што је препустио пророка управитељима, и наложи Етиопља- 
нину да узме тридесеторицу људи из краљеве страже, те да понесу ужад и 
све друго што је потребно за пророково избављење, те да га сместа изву- 
ку из јаме. Етиопљанин тако и учини, те с одабраним људима избави про- 
рока из јаме, и врати га пређашњим условима у затвору. 

6) Али када је краљ тајно послао по пророка, испитујући га шта му 
овај има од Бога рећи а што може бити примерено тренутним околности- 
ма, Јеремија је одговорио да има понешто да каже, али при том додаде да 
му се неће веровати, нити ће, уколико буде нешто посаветовао, бити пос- 
лушан. „Јер“, рече он краљу, „твоји су пријатељи решили да ме униште, 
као да сам ја крив за какву злонамерност; а где су сада они људи који су 
нас обманули рекавши да краљ Вавилона више неће доћи и борити се 
против нас? А ја се сада бојим да говорим истину, да ме они не би осуди- 
ли на смрт.“ Но када се краљ закле да нити ће га он сам осудити, нити ће 

га изручихи управитељима да то учине, Јеремија се охрабри од тог увера- 
вања, и даде краљу следећи, најважнији савет: да изручи град Вавилон- 
цима. И рече да му је Бог наложио да тако пророкује, јер краљ тако мора 
учинити уколико жели да буде спасен и избегне опасности у којој се на- 
лази, те да у том случају нити ће Храм бити спаљен, нити ће зидови бити 
до темеља срушени; али уколико краљ ово не послуша, постаће узроком 
свих оних јада који ће се сручити на становништво, али и оне пропасти 
која ће задесити његову властиту породицу. Када краљ чу ово, он одгово- 
ри да ће радо учинити то на шта га пророк наговара и што тврди да је у 
његову корист, али да се плаши оних његових земљака који су већ пали у 
руке Вавилонаца, да га неће они оптужити код вавилонског краља, који 
ће га због тога казнити. Али га пророк охрабри, рекавши да нема разлога 
за такав страх од кажњавања, јер неће доживети никакву несрећу уколи- 
ко их све заједно преда Вавилонцима, већ ће тако и он сам, и његове же- 
не и деца, па и Храм опстати и даље у животу. И тако, када Јеремија ово 
изговори, краљ га отпусти, наложивши му да никоме од грађана не одаје 
то на шта су се одлучили, нити да ишта од тога пренесе иједном од упра- 
витеља уколико они сазнају да је краљ послао по њега, и уколико га буду 
испитивали шта је био разлог тог позива и шта је том приликом речено, 
већ да се претвара да га је током разговора пророк једино молио да га ви- 
ше не држи у оковима и затвору. И Јеремија им заиста тако рече, јер они 
дођоше до пророка и затражише да и њима пренесе савет који је од њега 
краљ тражио. И тиме сам завршио са приказом ових збивања са проро- 
ком Јеремијом. 


ПОГЛАВЉЕ ОСМО 

КАКО ЈЕ КРАЉ ВАВИЛОНА ЗАУЗЕО ЈЕРУСАЛИМ, ЗАПАЛИО ХРАМ 
И ПРЕСЕЛИО НАРОД И СЕДЕКИЈУ У ВАВИЛОН. ТАКОђЕ И О ТОМЕ 
КО БЕХУ ОНИ КОЈИ СУ НАСЛЕТЈИВАЛИ ЗВАЊЕ ПРВОСВЕШТЕНИ- 
КА ПОД КРАЉЕВИМА 

1) Краљ Вавилона био је веома одлучан и ревностан у опсади Јеру- 
салима, те је подигао куле на великим земљаним насипима, и одатле 
стрељањем терао оне који су стајали на зидинама; такође је направио ве- 
лики број сличних насипа око читавог града, чија је висина била једнака 
оној зидова. Ипак, они који су били под опсадом носили су се са њом ср- 
чано и марљиво, јер нису били обесхрабрени нити глађу нити заразом, 
већ беху бодрог ума у решености да продуже рат, па иако су јади и њих 
притискали, ипак нису дозвољавали себи да буду препаднути било до- 
мишљањима непријатеља, или њиховим ратним справама, већ су и сами 
смишљали потпуно супротне направе, све док није изгледало да се чита- 
ва борба између Вавилонаца и народа Јерусалима одвија у томе ко ће би- 
ти оштроумнији и вештији; она прва страна је мислила да ће бити одви- 
ше чврстаза другу у својој решености даразори град; потоња је, пак, своје 

наде у избављење полагала ни у шта друго до у истрајавање у таквим изу- 
мима којима се успешно супротстављала противнику, како би тиме дока- 
зали непријатељу да су му његове направе бескорисне. Тако је ова опсада 
трајала осамнаест месеци, све док браниоци нису сатрвени глађу и стре- 
лама што су их непријатељи бацали са својих кула. 

2) Град је заузет деветог дана четвртог месеца, једанаесте године вла- 
давине Седекијине. Они који су одржавали опсаду били су заправо најви- 
ши војни заповедници Вавилонаца којима је Навукодоносор поверио тај 
задатак, будући да је он сам боравио у граду Ривли. Имена ових заповед- 
ника који су потчинили и опустошили Јерусалим, уколико ма ко жели да 
их зна, била су: Нергал Сахезер, Самгар Нево, Равсарис, Сорсехим и Рав- 
маг. И када је негде око поноћи заузет град, и непријатељски заповедници 
ушли у Храм а Седекија схватио шта се догодило, он је узео своје жене и 
децу, као и своје старешине и пријатеље, и са њима побегао из града кроз 
утврђени ров, па кроз пустињу; а када су неки међу пребеглицама оба- 
вестили у зору Вавилонце о овоме бекству, ови похиташе да гоне Седе- 
кију, те га стигоше недалеко од Јерихона, и опколише га. Али они повере- 
ници и старешине који су са Седекијом напустили град, када видеше не- 
пријатеље у близини, овога оставише, и расуше се, неко једним, неко дру- 
гим путем, али сви решени да само себе спасавају; тако непријатељ живог 
ухвати Седекију у часу када су га осим неколицине сви напустили, зајед- 
но са женама и децом, па га доведоше краљу. А када се појави пред Наву- 
кодоносором, овај га поче називати злим вешцем, кршиоцем споразума 
и оним ко је заборавио своје речи којима је вавилонском краљу обећао 
да ће у његово име чувати земљу. Такође му приговори незахвалност, јер 
премда је од њега примио краљевство уместо Јоахина коме је оно отето, 
он је искористио добијену моћ против онога који му је ову уделио; „али“, 
рече он, „велики Бог мрзи такво твоје понашање, и Он те је нама потчи- 
нио“. Па када је изговорио ове речи, краљ заповеди да Седекијини сино- 
ви и пријатељи буду убијени, а да се на њега и остатак заповедника будно 
мотри; после тога он ископа очи Седекији, окова га и поведе у Вавилон. 
А ове се ствари догодише онако како су му прорекли Јеремија и Језекиљ, 
јер они рекоше да ће бити ухваћен и доведен пред краља Вавилона, и да 
ће с њим говорити лицем у лице, и видети се очи у очи; и дотле је Јеремија 
пророковао. Али је Седекија такође и ослепљен, и доведен у Вавилон, али 
га није могао видети, управо према предвиђању Језекиљевом. 

3) Оволико смо говорили како би довољно убедљиво могли показати 
природу Божију онима који је не познају, јер је она разнолика и поступа на 
много различитих начина, а да се при том сва збивања одвијају на пропи- 
сан начин и у њима одговарајуће доба, те да се оно што је проречено заис- 
та и мора догодити. Такође је било довољно показати незнање и безверје 
људи, у часу када њима самима није дозвољено да предвиде ма шта у бу- 
дућности, те су тако остављени без заштите и изложени недаћама, те им је 
стога и немогуће да избегну искуство таквих предстојећих страдања. 

4) На такав су начин, дакле, краљеви Давидовог рода довршавали своје 
животе, њих тачно двадесет један, све до последњег, а све у свему владали 

су пет стотина четрдесет година, шест месеци и десет дана; од којих је Са- 
ул, који беше први краљ Јевреја, задржао власт двадесет година, иако није 
припадао истом племену као остали. 

5) После описаних догађаја краљ Вавилона је послао Невузарадана, гла- 
вног заповедника своје војске, у Јерусалим, како би опљачкао Храм, а та- 
кође је имао и наређење да запали како ово здање, тако и краљевску палату, 
али и да цели град дословно сравни са земљом, и да потом целокупно ста- 
новништво поведе у Вавилон. Сходно томе, он је дошао у Јерусалим једа- 
наесте године владавине Седекијине, и похарао је Храм, одневши све сасу- 
де Божије, једнако златне и сребрне, а поготову оне велике умиваонике што 
их је Соломон посветио, као и бакарне стубове са капителима, са златним 
плочама и свећњацима. А када је однео све из Храма, Невузарадан је запа- 
лио ватру у тој светој кући и оставио је пожару првог дана петог месеца је- 
данаесте године владавине Седекијине, а осамнаесте године власти Наву- 
кодоносорове; такође је по наређењу запалио краљевску палату и порушио 
град. Храм је, дакле, спаљен тачно четири стотине седамдесет година, шест 
месеци и десет дана након што је подигнут. Било је то хиљаду шездесет две 
године, шест месеци и десет дана након изласка из Египта, а након вели- 
ког потопа је прошло хиљаду девет стотина педесет седам година шест ме- 
сеци и десет дана. Од нараштаја Адамовог, пак, па до ове пропасти Храма, 
прошло је три хиљаде пет стотина тринаест година, шест месеци и десет да- 
на — ето колики је велики број година дотле проминуо; а шта се све током 
свих тих година догађало, ми смо делимично приповедали. Дакле, војско- 
вођа вавилонског краља је до темеља разорио град, и покренуо све стано- 
вништво, заробивши и првосвештеника Серају и његовог првоподређеног 
свештеника Сефанију, као и тројицу управитеља који су чували Храм, за- 
тим и евнуха постављеног над наоружаним људством, и седморицу Седе- 
кијиних пријатеља, затим и његовог писара и шездесет других старешина; 
све њих је, заједно са сасудима опљачканим из Храма, Невузарадан водио 
краљу у Ривлу, град у Сирији. Тамо је краљ Вавилона наредио да се одсеку 
главе првосвештеника и управитеља, док је све остале заробљенике, као и 
Седекију, са собом повео у Вавилон. Такође је у оковима повео и свеште- 
ника Јоседека, чијег је оца Серају, као што смо управо рекли, убио у Ривли. 

6) А сада, будући да смо побројали след краљева, то јест ко они беху и 
колико су владали, мислим да је неопходно записати и имена првосвеш- 
теника, и ко они беху док су један другог наслеђивали у првосвештенич- 
ком звању за време краљева. Први првосвештеник у Соломоновом Храму 
био је Садок; после њега је част примио његов син Ахимас, а после њега 
Азарија; његов син био је Јорам, а Јорамов Исус; после њега дошао је Ак- 
сиорам, чији је син био Фидеј, а Фидејев Судеј; Судејев син звао се Јуел, а 
његов син звао се Јотам, а његов Урија; Уријин син био је Нерија а Неријин 
Одеј, чији се син звао Салум, а Салумов син био је Елкија, чији је син био 
Азарија, а његов Сераја, чији је син био онај Јоседек који је одведен у за- 
робљеништво у Вавилон. Сви они добијали су првосвештеничко звање 
узастопним наслеђем преношеним са оца на сина. 

7) Када је краљ стигао у Вавилон, задржао је Седекију у заточеништву 

све до смрти овога, након чега га је сахранио уз величанствен погреб. Све 
сасуде покрадене из јерусалимског храма посветио је својим властитим 
боговима, а народ је преселио у Вавилон, али је свештенике ослободио 
окова. 


ПОГЛАВЉЕ ДЕВЕТО 

КАКО ЈЕ НАВУКОДОНОСОР ПОСТАВИО ГОДОЛИЈУ НАД ОНИМ 
ЈЕВРЕЈИМА КОЈИ СУ ОСТАЛИ У ЈУДЕЈИ, АЛИ ЈЕ ОВОГ ГОДОЛИЈУ 
НЕДУГО ПОТОМ УБИО ИШМАЕЛ; И КАКО ЈЕ ЈОАНАН, НАКОН 
ШТО ЈЕ ИШМАЕЛ ОТЕРАН, СИШАО ДО ЕГИПТА НА ЧЕЛУ НАРОДА 
КОЈЕГ ЈЕ НАВУКОДОНОСОР, ПОСЛЕ УСПЕШНОГ ПОХОДА ПРОТИВ 
ЕГИПЋАНА, ЗАРОБИО И ОДВЕО У ВАВИЛОН 

1) Војсковођа вавилонски, Невузарадан, након што је одвео јеврејски 
народ у заробљеништво, оставио је у земљи само сиромашне и оне који 
су успели одбећи, и поставио човека по имену Годолија, сина Ахикамо- 
вог, особу из угледне породице, за његовог намесника над тим преоста- 
лим Јеврејима; а овај Годолија био је човек благе и правичне нарави. Неву- 
зарадан је такође заповедио људима да могу обрађивати земљу и плаћати 
додељени данак краљу. Осим тога, извео је из затвора пророка Јеремију, и 
покушао је да га наговори да пође с њим у Вавилон, јер ће тамо по краље- 
вој наредби бити опскрбљен чиме год пожели; а уколико ипак одлучи да 
остане, од њега је тражено да обавести Невузарадана где намерава да пре- 
бива, како би исто могао пренети краљу. Али пророк није желео да пође с 
њим, па ни да се настани ма где другде, већ рече да ће бити задовољан да 
остане у својој опустошеној земљи, и међу јадним остацима њеног наро- 
да. Када је војсковођа схватио Јеремијину намеру, наложио је Годолији да 
се о Јеремији стара на сваки могућни начин, и да га обезбеди свиме што 
овај буде пожелео. Па након што пророку даде скупоцене поклоне, он га 
отпусти. Као што је и рекао, Јеремија се населио у једном од градова те 
земље, који се звао Миспа; а од Невузарадана је само затражио да ослобо- 
ди његовог ученика Варуха, сина Неријиног, човека из веома угледне по- 
родице, и ванредно умешног у служењу језиком ове земље. 

2) Након што је Невузарадан све ово учинио, он похита натраг у Вави- 
лон. Али, тада се они који су одбегли за време опсаде Јерусалима, и који су 
дотле остали расути широм земље, почеше одасвуд упућивати к Годолији 
у Миспу, погнани вешћу да су Вавилонци отишли и преостале Јевреје ос- 
тавили да на миру обрађују напуштену земљу. Управитељи који беху међу 
њима звали су се Јоанан, син Каријајев, као и Јазанија и Сераја, и други 
поред њих. Од краљевске породице остао је Ишмаел, један по природи 
зао и препреден човек, који је за време опсаде Јерусалима побегао к Вали- 
су, краљу Амонићана и тамо боравио све време борби; Годолија је уверио 
све њих да, будући да су се ту затекли, остану с њим и не плаше се Вави- 
лонаца, јер неће трпети никакве штете докле год буду мирно обрађивали 

земљу. За ове речи им даде и завет, рекавши да ће имати њега за свог заш- 
титника, те да ће у њему наћи оног који ће их одбранити уколико их снађе 
ма каква невоља. Такође их је посаветовао да се настане у којем год да им 
је драго граду, а да пошаљу своје људе који ће, заједно са његовим власти- 
тим слугама, подићи њихове куће на старим темељима и потом се у њима 
населити. Осим тога, унапред их је упозорио да припреме залихе, док још 
траје сезона, жита, вина и уља, да би се имали чиме хранити током зиме. 
Након што су овако с њиме разговарали, Годолија их отпусти, како би се 
сваки од њих могао населити у оном делу земље који му се свиди. 

3) Када се mac о оваквом Годолијином гостопримљивом ставу према 
свима онима који су одбегли раширио по свим околним земљама, људи 
се почеше окупљати под јединим условом да плаћају данак Вавилонци- 
ма, те се земља поче поново насељавати. А када Јоанан и они који беху с 
њим приметише богатство земље и људскост Годолијину, они га ванред- 
но заволеше, због чега му открише да је Валис, краљ Амонићана, послао 
Ишмаела да га уз помоћ издајника тајно убије, како би он сам могао пре- 
узети власт над Израелићанима, будући да припада краљевској породи- 
ци. Али уз то додаше и да се Годолија може избавити из ове издајничке 
уроте уколико им допусти да убију Ишмаела тако да нико за то не сазна, 
јер су се бојали да ће, уколико се прочује да се они међусобно убијају, и 
онај преостатак снага Израелићана бити исцрпен. Али им Годолијаузвра- 
ти да не верује у то што му говоре, те да не мисли да постоји икаква из- 
дајничка урота од стране човека према коме се он тако добростиво опхо- 
дио; ово стога што није вероватно да онај који се налази под таквом ос- 
кудицом може бити толико злобив и незахвалан према свом добротвору; 
ипак, Годолија додаде и то да када би пронашао неки пример зла у Ишма- 
елу он овога не би спасао, те да када би заиста био издајнички нападнут са 
ма чије стране он не би оклевао, већ би настојао, и то ревносно, да власти- 
тим рукама такве издајнике уклони; но све су свему, рече, уколико заис- 
та мора претпостављати да је њихово обавештење истинито, за њега са- 
мог је боље да буде убијен, него да повреди човека који је к њему дошао по 
уточиште након бекства, и који му је поверио сопствену безбедност, ста- 
вивши се њему на располагање. 

4) И тако Јоанан и управитељи који беху с њим, не успевши да убеде 
Годолију, морадоше отићи. Али после тридесет дана догоди се да Ишмаел 
поново дође Годолији у град Мислу, и са њим. десеторица његових л>уди; и 
док је Годолија за својим столом раскошно угошћавао Ишмаела и његове 
пратиоце, дарујући им при том и поклоне, он остаде помућеног разбора 
од пијанства, будући да се све време трудио да буде љубазан према гости- 
ма; а када га Ишмаел виде у том стању, то јест да се до бесвести утопио у 
свом пехару с пићем, те да је заспао, он се изненада подиже са својих десет 
саучесника, и уби Годолију и све оне који беху с њиме на гозби. А након 
што је уклонио њих, он крете по ноћи и поби све остале Јевреје који су се 
налазили у граду, као и оне војнике што су их тамо оставили Вавилонци. 
Али кад следећег дана осамдесеторица људи дођоше из унутрашњости са 
поклонима за Годолију, не знајући, наравно, шта се догодило, Ишмаел их 

опази те их позва до Годолијине куће, те када они дођоше он затвори вра- 
та дворишта па и њих поби, бацивши њихова тела у извесну дубоку јаму, 
како их каснији намерници не би могли видети; а од ове осамдесеторице 
Ишмаел је поштедео оне који су га молили да их не убије све док му не из- 
руче свако благо које су имали скривено у пољима, а које се састојало од 
њиховог намештаја, одеће и жита. Са сличним је договором заробио и не- 
ке од људи који су се налазили у Миспи, заједно са њиховим женама и де- 
цом. А међу њима су се налазиле и кћери краља Седекије, што их је Не- 
вузарадан оставио Годолији. А када је починио све ове злочине, Ишмаел 
пође краљу Амонићана. 

5) Али када су Јоанан и управитељи који беху с њим чули да је у Ми- 
спи Ишмаел убио Годолију, нађоше се веома озлојеђени, те свако од њих 
поведе своје наоружане људе, и сместа пођоше да се боре с Ишмаелом, 
кога нађоше на извору у Хеврону. Они што их је Ишмаел заробио силно 
се обрадоваше видевши Јоанана и управитеље, препознавши у њима по- 
моћ, те тако одмах напустише оне који су их надзирали као заробљени- 
ке, и пређоше Јоанану; но Ишмаел успе побећи, заједно са још осмори- 
цом људи, до краља Амонићана, а Јоанан поведе оне што их је ослободио 
из Ишмаелових руку, заједно са женама и децом и евнусима, те дођоше до 
једног места по имену Мандра, где се задржаше целог дана. Намера им је 
била да одатле продуже до Египта, јер су се бојали да их не побију Вави- 
лонци уколико би се вратили у земљу, и то због гнева што је погубљен Го- 
долија, човек кога су они поставили за намесника. 

6) Будући да су се овако предомишљали о оном што је по њих најбоље, 
Јоанан, син Каријајев, пође заједно са управитељима до пророка Јеремије, 
и затражише да се помоли Богу стога што они беху сасвим у недоумици и 
пометености око оног што морају учинити, и јер желе да им открије шта 
да чине, при чему се заклеше да ће га послушати шта год да им наложи. А 
када пророк пристаде да буде њихов посредник код Господа, догоди се да 
му се након десет дана Бог и указа, рекавши како би требало да обавес- 
ти Јоанана и остале управитеље, као и сав народ, да ће Он бити с њима на 
путу у унутрашњост њихове земље, те да ће се старати о њима и неће до- 
зволити да им науде било Вавилонци, било ко други кога се боје; али да 
ће их напустити уколико се упуте у Египат, те да ће их због гнева у том 
случају казнити истим оним казнама које су њихова браћа већ поднела. 
Али, када је пророк обавестио Јоанана и народ о ономе што је Бог про- 
рекао, ови не хтедоше поверовати у речи којима им Бог налаже да оста- 
ну у земљи, већ измислише да је Јеремија тако рекао да би наградио Вару- 
ха, свог властитог ученика, и тако своју жељу лажно представио као Бо- 
жију, наговарајући их да остану ту где јесу како би их Вавилонци могли 
уништити. И тако Јоанан и сав народ не послушаше савет Божији што га 
је Он дао преко пророка, те се преселише у Египат, водећи са собом и Је- 
ремију и Варуха. 

7) А када се најзад тамо нађоше, Бог указа пророку да се краљ Вавило- 
на спрема у поход против Египта, те му заповеди да предскаже људима да 
ће Египат бити заузет, и да ће Навукодоносор неке од њих побити а друге 

као заробљенике повести у Вавилон. И све се ово догоди како је било про- 
речено: јер, пете године након уништења Јерусалима, и двадесет треће го- 
дине владавине Навукодоносора, вавилонски краљ поведе поход против 
Келесирије; а када њу заузе, он уђе у рат против Амонићана и Моавића- 
на; па када и ове народе покори и учини својим поданицима, напослет- 
ку нападе и Египат, с намером да га разори. Тако се и догоди, при чему је 
Навукодоносор убио тадашњег краља Египта 142 и на његово место поста- 
вио другог, а оне Јевреје што их је тамо нашао заробљене повео са собом у 
Вавилон. Такав је, дакле, био крај народа Јевреја, како је у записима стиг- 
ло до нас, након што је два пута прешао преко Еуфрата; јер су народ де- 
сет племена Асирци одвели из Самарије у данима краља Јосија; а након 
тога је народ два племена, који је остао до заузећа Јерусалима од стране 
Вавилонаца, био одведен од стране Навукодоносора, краља Вавилона и 
Халдеје. Што се тиче Салманасера, он је иселио Израелићане из њихове 
земље и сместио их тамо где је живео народ Хућана, који су раније при- 
падали унутрашњем делу Персије и Медије, али су касније узели име Са- 
марићана, прихвативши име земље у коју су доведени. Али краљ Вавило- 
на, који је одвео два племена 143 , ниједан други народ није населио у њихо- 
ву земљу, због чега су читава Јудеја и Јерусалим, баш као и Храм, остали 
напуштени наредних седамдесет година. Читав временски период који је 
прошао од заробљавања Израелићана па до одвођења два племена, изно- 
си сто тридесет година, шест месеци и десет дана. 


ПОГЛАВЉЕ ДЕСЕТО 

О ДАНИЈЕЛУ И ШТА МУ СЕ ДОГОДИЛО У ВАВИЛОНУ 

1) Краљ Навукодоносор је узео к себи неку од деце најплеменитијег ро- 
да, као и рођаке краља Седекије истог узраста, такве који су се истицали 
по лепоти тела и привлачности лика, и предао их у руке старатеља како би 
их ови васпитавали и однеговали. Такође је неке од њих учинио евнусима. 
Исто је поступао и са другим покореним народима, од оних које је међу 
њима одабрао у цвету њихове младости, омогућивши им да обедују за ње- 
говим столом и да буду поучавани знањима Халдејаца у установама ње- 
гове земље; и тако су се ови обучавали све док не би стигли до задовоља- 
вајуће мудрости у оној области знања за коју су унапред били намење- 
ни. Међу оваквима се налазило и четворо дечака из Седекијине породи- 
це, најодличнијих својстава и нарави, од којих се један звао Данило, други 
Ананија, трећи Мисаило, а четврти Азарија, али је краљ Вавилона проме- 
нио њихова имена, наредивши им да надаље морају користити друта. Тако 
је Данило назван Валтазаром, Ананија је постао Седрах, Мисаило је наз- 
ван Мисахом, а Азарија Авденагом. Ову четворицу је краљ веома ценио и 
постојано волео, због племенитости њихове нарави и склоности ка учењу, 
као и преданости коју су показивали у питањима мудрости. 

2) Догодило се, међутим, да су Данило и његови рођаци одлучили да 



438 ЈУДЕЈСКЕ СТАРИНЕ 

се подвргну строгом начину исхране, те да се уздрже од оне хране која је 
долазила са краљевог стола, у потпуности забранивши себи да једу храну 
добијену убијањем живих створења. Тако је Данило дошао до Асфеназа, 
евнуха коме је било поверено старање о њима, и затражио да он сам узме 
и потроши све што им је послато са краљевог стола, а да њима за храну 
да вариво и датуле, или ма шта друго му драго осим меса живих бића, јер 
они имају искључиву склоност према храни коју су му поручили, и гаје 
презир према оној другој. Евнух је одговорио да је спреман да им служи у 
свему што затраже, али да се боји да ће их краљ открити по њиховим мр- 
шавим телима, и промени њихових лица, јер се не може избећи да им се 
тело и боја тена не промене са таквом исхраном, нарочито када буду јас- 
но откривени поређењем са лепшом појавом друге деце која ће се боље 
хранити. Тако ће, међутим, и њега довести у опасност и до повода да бу- 
де кажњен; ипак, они напослетку успеше убедити Асфеназа да им и по- 
ред бојазни доноси такву храну током десет дана, бар као пробу; па у слу- 
чају да се изглед њиховог тела не промени, да продуже на исти начин, с 
оправданим очекивањем да ни касније неће поружнети; али ако он види 
да постају омршавели и изгледом гори од других, они пристају да их вра- 
ти на њихову претходну исхрану. Али ускоро постаде јасно да они не са- 
мо да нису погоршали изглед таквог храном, већ да су постали пунији и 
облији од других, и то толико да је било упадљиво да они који се хране са 
краљевог стола заостају у телесној попуњености, док они који беху с Да- 
нилом, напротив, изгледаху као они који живе у изобиљу и раскоши. Сто- 
га је од тада Асфеназ безбедно узимао себи све оно што је краљ по оби- 
чају слао деци за вечеру, а заузврат им је давао горепоменуту храну, чиме 
су и њихове душе постајале чистије, мање оптерећене, и тако прикладније 
за учење, а њихова тела била боље прилагођена за теже напоре; јер више 
нису бивали отромљивани и отежавани различитим месиштем, нити су 
због истог разлога постајали мекушни. Тако су спремно разумевали све 
оно знање које је постојало како међу Јеврејима тако и међу Халдејцима, 
а посебно се истицао Данило, који је већ био зреле мудрости и веома зау- 
зет у тумачењу снова; таквом му се, напокон, и Бог указао. 

3) Две године након уништења Египта, краљ Навукодоносор је уснио 
прекрасан сан, чији му је довршетак Бог растумачио током тог истог сна; 
али када је устао из кревета, он је заборавио тај свршетак. Стога је послао 
по Халдејце, маге и пророке, рекавши им да је уснио сан али да је забора- 
вио како се тај сан завршио, те им је наредио да му кажу једнако какав је 
сан био, и какво је било његово значење. Али му сви позвани рекоше да је 
такво нешто људима немогуће открити, али му обећаше да ће, уколико им 
он буде објаснио шта је у сну видео, они моћи да му открију његово зна- 
чење. Краљ им запрети да ће их казнити смрћу уколико му не кажу шта је 
уснио, те заиста и издаде такву заповест, будући да су остали беспомоћни 
у признању да не могу учинити оно што им је наложио. Али када Данило 
чу да је издато такво наређење према којем су сви мудри људи требало да 
буду кажњени смрћу, те да су међу овима и три његова рођака у опаснос- 
ти, он отиде до Ариоха, који је био заповедник краљеве страже, и затра- 

жи од њега да му каже разлог због којег је краљ решио да побије све муд- 
ре људе, као и Халдејце и маге. Па када у одговор сазнаде да је краљ ус- 
нио сан али да га је заборавио, а да мудраци, када им је краљ наложио да 
га о сну обавесте, за то нису били кадри, те су га тако разљутили, Данило 
затражи од Ариоха да му омогући да он приђе краљу, и да затражи пре- 
дах за маге од једног дана на колико ће се и одложити њихово смакнуће, 
будући да се он нада да ће успети да за то време, уз Божију помоћ, обезбе- 
ди знање о сну. Сходно овој молби, Ариох обавести краља о ономе што је 
Данило тражио, на шта краљ пристаде да одложи погубљење мага све док 
не сазна да ли се обистинило оно што је Данило обећао; а млади се човек 
повуче својој кући, и са својим рођацима целе се ноћи стаде молити да от- 
крије сан, и на тај начин ослободи маге и Халдејце, са којима су и његови 
рођаци имали да страдају због краљевог гнева што не умеју да му прене- 
су његово сновиђење и учине разговетним шта је то што је краљ у сну ви- 
део претходне ноћи, али што је заборавио. И тако Бог, из сажаљења према 
онима који беху у опасности, али и из обзира према Даниловој мудрости, 
учини да овај сазна какав изгледаше сан и које је његово значење, тако да 
и краљ може разумети шта је његов сан имао да значи. А када Данило до- 
би од Бога ово знање, он сав раздраган устаде, и рече о овоме својој браћи 
која остадоше задовољна и у нади да ће сада сачувати животе, над који- 
ма су већ очајавали, не размишљајући више ни о чему доли о смрти. И та- 
ко, након што сви заједно захвалише Богу који се сажалио на њихову мла- 
дост, када дан освану Данило пође к Ариоху и затражи да га поведе краљу, 
стога што ће му открити сан којег је уснио претходне ноћи. 

4) Када Данило уђе у одају где је седео краљ, он се најпре извини ре- 
кавши да и не помишља да се прави мудријим од Халдејаца и мага, зато 
што је, упркос њиховој немоћи да открију краљев сан, он, ето, у стању да 
краља о сну поучи; јер, рече, није за то заслужна његова властита вешти- 
на, нити то што је његово разумевање одгојеније од њиховог; већ се, ре- 
че, „Бог смиловао на нас зато што бејасмо у опасности од погибије, и за- 
то што сам се молио за живот свој и људи мога народа, те ми је он учинио 
очигледним како сан, тако и његово значење; јер мене не брине мање твоја 
слава од жалости што си нас осудио на смрт, иако си ти тако неправедно 
наредио да људи који су по себи ваљани и одлични у сваком погледу бу- 
ду погубљени, само зато што си им наложио да учине оно што је у потпу- 
ности изван досега људске мудрости, тражећи од њих оно што може би- 
ти само дело Божије. Дакле, будући да си у свом сну био забринут за оне 
који ће те наследити у владавини над васколиким светом, Бог је пожелео 
да ти покаже све оне који ће владати после тебе, и са тим ти је циљем из- 
ложио следећи сан. Изгледало ти је, дакле, да видиш велики кип пред со- 
бом, такав чија је глава била од злата, а рамена и руке беху му од сребра, 
трбух му и бедра од бакра, али ноге и стопала од гвожђа. Потом си ви- 
део стену одломљену од планине, која пада на кип, обара га и крши у ко- 
мађе, не дозволивши ниједном делу да остане цео. А злато, сребро, бакар 
и гвожђе постадоше ситнији од зрнца брашна које се, по налету силови- 
тог ветра, развеја и расу свуда уоколо, али стена нарасте до таквих разме- 

ра да читава земља изгледаше њоме испуњена. Ово је, дакле, сан којег си 
видео, а сада ћу ти рећи његово тумачење. Златна глава на кипу означава 
тебе и краљеве Вавилона који владаху пре тебе; но две руке и шаке означа- 
вају да ће твоју власт разграбити два краља, али ће још један краљ доћи са 
запада, са тучаним оружјем, и уништити и њихову власт. Напослетку ће 
доћи и нова власт, која ће бити налик гвожђу а која ће окончати владави- 
ну претходног краља, и завладаће над целом земљом, због своје гвоздене 
природе која је јача од злата, сребра и туча.“ Данијел је такође изнео краљу 
и значење стене 144 , али налазим да овде није потребно и о томе приповеда- 
ти, будући да сам се овде подухватио да опишем само ствари прошле и са- 
дашње, а не и будуће. Па ипак, уколико би неко био знатижељан да сазна 
истину и, премишљајући се од радозналости, не може уздржати склоност 
да упозна неизвесна збивања будућности, то јест да ли ће се она догоди- 
ти или не, нека такав ревносно прочита књигу Данилову, коју ће пронаћи 
међу светим списима. 

5) Када је Навукодоносор чуо ово, и присетио се свог сна, остао је 
запрепашћен Даниловом природом, те је пао на колена, поздрављајући 
Данила као што човек поздравља Бога, издајући потом и заповест да овај 
буде посвећен као да је божанство. И ово није било све, јер му је он такође 
наденуо име свог властитог бога [Валтазара], учинивши при том њега и 
његове ближње управитељима целог краљевства, због чега су ови убр- 
зо допали велике опасности због зависти и злонамерности [њихових не- 
пријатеља]. Наиме, догодило се да су они увредили краља у околностима 
које ћу одмах описти. Краљ је, наиме, направио кип од злата, висине шез- 
десет и ширине шест кубита, и поставио га у великој вавилонској равни- 
ци; а када је пошао да посвети кип, позвао је највиђеније људе из свих зе- 
маља које беху под његовом влашћу и заповедио им да, пре свега, када бу- 
ду чули звук трубе, морају пасти на тле и клањати се кипу, при том зап- 
ретивши да ће они који тако не учине бити бачени у ужарену пећ. Након 
тога, међутим, злобници дођоше краљу и рекоше му да када су се на звук 
трубе сви почели клањати у знак обожавања кипа, Данилови рођаци то 
нису учинили како не би прекршили законе своје земље. Тако су ови љу- 
ди одмах осуђени и бачени у ватру, али су остали спасени Божијим про- 
виђењем, и на изненађујући начин избегли смрт, јер их ватра није доти- 
цала; а ја претпостављам да их није могла дотаћи стога што су у ватру ба- 
чени без икакве своје кривице, те је она отуда била одвише слаба да би уг- 
розила такве јуноше. Ово је изведено силом Божијом, који је њихова тела 
учинио толико надмоћнијим над ватром, да их она није могла сагорети. 
Ово их је одмах препоручило краљу као правичне и људе од Бога вољене, 
због чега су надаље они стекли још веће краљево уважавање. 

6) Мало касније краљ је уснио ново сновиђење: како ће пасти са вла- 
сти и хранити се са дивљим зверима, и после таквог живота током седам 
година, поново успоставити своју власт. Након овог сна поново је сабрао 
магове и, испитујући их о сну, затражио да му кажу његово значење; али 
када ниједан од њих није могао пронаћи значење сна нити га открити 
краљу, Данило поново преостаде једини који га је растумачио, а како је 

он прорекао, тако се и догодило; наиме, краљ ће провести горепоменути 
период живота у дивљини, током којег се нико неће усудити да посегне за 
краљевством, а он ће се молити да га Бог њему врати, и Он ће тако и учи- 
нити. Али нека ме нико не криви што записујем ствари овакве природе, 
онако како сам их нашао у древним књигама; јер што се њих тиче, отворе- 
но уверавам оне којима се чиним недостатним по било којој тачки припо- 
ведања, или се, пак, жале на мој начин излагања, да сам им још на почетку 
ових повести рекао како моја намера није друга до да преведем хебрејске 
књиге на. грчки језик, обећавши им да ћу објаснити ове чињенице тако да 
нити им шта своје додајем, нити било шта од њих одузимам. 


ПОГЛАВЉЕ ЈЕДАНАЕСТО 

О НАВУКОДОНОСОРУ И ЊЕГОВИМ НАСЛЕДНИЦИМА, И КАКО СЕ 
ЊИХОВА ВЛАСТ РАСПАЛА ПОД ПЕРСИЈАНЦИМА; И О ТОМЕ ШТА 
СЕ ДОГОДИЛО С ДАНИЛОМ У МЕДИЈИ И КАКВА ЈЕ ПРОРОЧАН- 
СТВА ОН ТАМО ИЗГОВОРИО. 

1) Краљ Навукодоносор преминуо је након што је владао четрдесет 
три године 145 . Био је то предузимљив човек, и срећнији од краљева пре 
њега. Веросус помиње његове подухвате у трећој књизи Халдејске исто- 
рије, где казује овако: „Када је његов отац Навополасар чуо да се побунио 
намесник кога је поставио над Египтом и местима око Келесирије и Фе- 
никије, а у тренутку када он сам више није могао да се подухвати напора 
ратовања, он је поверио свом сину Навукодоносору, који је још увек био 
голобрад, неке делове војске, и послао га против побуњеника. И тако, на- 
кон што је Навукодоносор ушао у битку и из ње изашао као победник, он 
је читав народ побуњене земље свео на своје поданике и учинио огранком 
свог краљевства; али се у то време догодило да се његов отац Навопола- 
сар најпре разболео, а потом и преминуо у граду Вавилону, где је владао 
двадесет две године; а када је његов син након кратког времена дознао да 
му је отац умро, он је најпре уредио свеукупне прилике у Египту и другим 
земљама, као и оне које су се тицале заробљавања Јевреја, Феничана, Си- 
ријаца и египатског народа; па је, поверивши њихово довођење до Вави- 
лона неким својим саборцима, заједно са већином своје војске и остатком 
њиховог наоружања и намирница, с&м похитао преко пустиње са свега не- 
колицином људи у пратњи, и дошао у Вавилон. Тако је преузео управљање 
државним пословима, као и краљевство што га је до његовог доласка чу- 
вао један од најважнијих људи међу Халдејцима, те је на себе примио це- 
локупну очеву власт и наложио, када су заробљеници стигли, да ови буду 
размештени као колоније на најприкладнијим местима Вавилона; а затим 
је украсио храм Велуса, као и све друге храмове, на величанствен начин, 
ониме што је опљачкао током ратовања. Такође је додао још један град 
ономе који је постојао од давнина, и поново све изградио тако да онај који 
би га касније опсео више не би могао скренути ток реке, и тако напасти 

сам град. Стога је изградио три зида око унутрашњег града, и још три нова 
који су се простирали око некадашњег спољњег зида, а све ове радове из- 
вео је употребивши као грађу печену циглу. А након што је на веома при- 
влачан начин обзидао град, и величанствено украсио његове капије, сази- 
дао је још једну палату испред очеве, тако да их је међусобно спојио. Опи- 
сати огромну висину и раскош ове палате за мене би можда било одвише и 
покушати; па ипак, ма колико да су високе и велике ове палате биле, ипак 
су довршене за петнаест дана. 146 Такође је од камена подигао уздигнута 
места за шетњу, и учинио их налик брдашцима, водивши рачуна да буду 
сазидана тако да се по њима могло садити разноврсно биље. Такође је по- 
дигао и оно што је названо „висећим рајем“, стога што је његова жена же- 
лела да има такво нешто налик ономе у њеном завичају, јер је такав врт уз- 
гајала у палатама Медије.“ Ове ствари помиње и Мегастен, у својој четвр- 
тој књизи извештаја о Индији, и тамо настоји да покаже да је краљ Наву- 
кодоносор надмашивао Херкула у снази и величини својих подухвата, на- 
водећи да је освојио и велики део Либије и Иберије. Осим тога и Диокло, 
у својој другој књизи извештаја о Персији, помиње овог краља; исто чини 
и Филострат у извештајима о Индији и Феникији, где каже да је овај краљ 
опседао Тир тринаест година за време док је Етвал владао тим градом. Ово 
су сви историјски записи у којима сам нашао помињање овог краља. 

2) После Навукодоносорове смрти наследио га је његов син Евил- 
Меродах, који је одмах ослободио Јеконију, уважавајући га као једног од 
својих најприснијих пријатеља. Такође га је обдарио многим поклони- 
ма, и указивао му част изнад свих других краљева у Вавилону; јер његов 
отац није одржао реч дату Јеконији у прилици када му се овај добровољно 
предао заједно са женама и децом и свом родбином, како би спасао своју 
земљу и спречио да буде опсађена и посве уништена, како смо раније опи- 
сивали. Након смрти Евил-Меродаха, после владавине дуге осамнаест го- 
дина, власт је преузео његов син Ниглисар, који је потом владао наредних 
четрдесет година, до своје смрти; након њега на власт је дошао његов син 
Лавосордакус, али ју је овај задржао свега девет месеци, а после његове 
смрти исту је преузео Валтазар којег су Вавилонци називали Навоанде- 
лус. Он је био краљ против којег су Кир, краљ Персије, и Дарије, краљ Ме- 
дије, повели рат. А када су га ова двојица опсели у Вавилону, догодила му 
се прекрасна и запањујућа визија. Он је, наиме, седео за вечером у горњој 
соби, и пред њим се налазио велики број сребрног посуђа, таквог које се 
прави за краљевску гозбу, а крај себе је имао своје милоснице и пријатеље; 
у том је часу донео одлуку и заповедио да се они сасуди што их је Навуко- 
доносор отео из Јерусалима — а да их потом није употребио већ их је по- 
ложио у свом властитом храму — да се ти сасуди, дакле, изнесу из храма. 
Краљ је, штавише, постао тако охол да је наставио да те сасуде користи 
уместо својих пехара, пијући из њих и хулећи на Бога. Али је у међувреме- 
ну изненада видео како једна рука избија из зида и по њему почиње испи- 
сивати извесне слогове; видевши то, и бивајући крајње узнемирен, Валта- 
зар је сместа позвао маге и Халдејце и све оне сличног звања међу варва- 
рима који се разумеју у тумачење знамења и снова, како би му објаснили 

запис са зида. Али када су маги одговорили да не могу ништа ни схватити 
нити одгонетнути, краљ допаде великог растројства и унесрећености тим 
изненађујућим догађајем; стога он наложи да се широм земље разгласи 
обећање да ће онај који му буде објаснио запис и одгонетнуо његово скри- 
вено значење, добити златан оковратни ланац, и да ће му се допустити да 
носи пурпурну одећу као што чине краљеви Халдеје, те да ће му краљ уде- 
лити трећину своје власти. Када се овај проглас рашчуо, маги одсвуд по- 
хиташе и са још већом ревношћу и жудњом прионуше да одгонетну важ- 
ност записа, али су се и даље једнако узалуд упињали. Али када је краљева 
баба видела овога потпуно утученог оним што се догодило 147 , она га по- 
че храбрити, рекавши му да постоји један заробљеник пореклом из Јудеје, 
Јевреј по рођењу, који је оданде доведен када је Навукодоносор разорио 
Јерусалим, а чије је име Данило, и који је мудар човек и један од највиспре- 
нијих умова у откривању онога што је другима немогуће да одгонетну, а 
што је познато само Богу, и који је учинио разговетним и одговорио на 
питања Навукодоносорова на која нико други са ким се тадашњи краљ са- 
ветовао није могао да одговори. Она је отуда затражила да краљ пошаље 
по тог човека, и њега испита о тајанственом запису, те да осуди невичност 
оних који нису могли пронаћи његово значење, додајући и то да оно што 
је Бог тако показао мора бити жалосно по природи. 

3) Када је Валтазар чуо ово, он сместа посла по Данила; а када је по 
његовом доласку разговарао с њиме о ономе што је сазнао о његовој муд- 
рости и Божијем Духу који пребива с њиме, те изјавио да он једини може 
пронаћи оно што други никада не 6и ни помислили, краљ напокон изне- 
се жељу да му Данило саопшти шта значи запис на зиду; па ако тако учи- 
ни, он ће му допустити да носи пурпурну одећу и златни ланац око вра- 
та, и уделиће му трећину своје власти, као и награду за његову мудрост, 
због чега ће постати славан пред свима који га буду гледали и који ће се 
питати каквим је поводом задобио толике почасти. Али Данило затражи 
да краљ своје дарове задржи за себе, јер оно што је учинак мудрости и Бо- 
жијег откровења не може прихватити нити допушта дарове, удељујући 
своја открића потражиоцима без надокнаде, али да то не значи да му он 
неће објаснити шта значи запис. А овај, наиме, казује да ће краљ ускоро 
умрети, и то стога што није научио да указује част Богу, и да не сме до- 
пуштати чињење ствари које су изнад људске природе, јер су то увреде 
бића Божијег због којих је и краљев славни предак био подвргнут теш- 
ким казнама. Јер је краљ сасвим заборавио да је Навукодоносор био ба- 
чен да се храни међу дивљим зверима због својих безбожности, и да ни- 
када не би повратио свој претходни живот међу људима и у свом власти- 
том краљевству, да се Бог на њега није био сажалио после многих пре- 
клињања и молитви, будући да је тај краљ отуда хвалио Бога све преос- 
тале дане свог живота, као Оног који располаже свевишњом моћи и бри- 
не о човечанству. Данило је такође подсетио краља колико је силно хулио 
на Бога када је сасуде Њему посвећене користио међу милосницама, те је 
отуда происходило да је Бог видевши то остао разгневљен, и тим је запи- 
сом на зиду унапред предсказао какав ће тужан завршетак имати краљев 

живот. А објашњење тих речи је следеће: „МАНЕХ. Ово, уколико се рас- 
тумачи на грчком језику, може значити Број, јер је Бог одбројао још толи- 
ко дуго време твог живота и твоје власти, од којих је остао само мали део. 
ТЕКЕЛ. Ово означава тежину, и значи да је Бог одвагао твоје краљевство, 
и нашао да је оно већ оборено. ФАРЕС. Ово такође, на грчком језику, оз- 
начава део. Бог ће отуда разбити твоје краљевство у комаде, и поделити 
га између Медијаца и Персијанаца.“ 

4) Након што је Данило краљу објаснио да запис на зиду означава ове 
догађаје, Валтазар остаде у великој тузи и јаду, као што се и могло очекива- 
ти када је тумачење по њега било тако мучно. Ипак, он није ускратио оно 
што је обећао Данилу, иако је овај постао пророк његових несрећа, већ му 
је уделио све обречено, расуђујући тако да је оно што му је проречено неш- 
то неминовно и судбинско, те да не припада пророку, а и да приличи до- 
бром и правичном човеку да пода оно што је обећао, иако су предсказана 
збивања тако жалосне природе. Према томе, краљ је тако и учинио. Али 
убрзо потом и он и град били су освојени од стране Кира, краља Персије, 
против којег се борио; Валтазар је, дакле, био краљ под којим је заузет Ва- 
вилон, у часу када је он владао седамнаест година. И био је то крај потома- 
ка краља Навукодоносора, како нас обавештава историја. А када је, заједно 
са својим рођаком Киром, заузео Вавилон, и тако окончао превласт Вави- 
лонаца, Дарије је имао шездесет две године. Он је био син Асвира, кога су 
Грци називали другачије. Штавише, он је повео Данила са собом у Медију, 
где му је указивао велике почасти, држећи га крај себе, јер је Данило постао 
један од тројице управника што их је Дарије поставио над својих три сто- 
тине шездесет покрајина, будући да је на толико делова поделио земљу. 

5) Ипак, овако високо достојанство Даниловог положаја морало је 
изазвати завист код оних који нису могли поднети да краљ испред њих у 
части држи неког другог: јер је Данило био у милости Даријевој, и њему 
је поверавана свака ствар од значаја, будући да је у себи имао нечег бо- 
жанског. Па када су ти који су жалили због наклоности указиване Дани- 
лу тражили какав повод против њега, он им такав уопште није давао, бу- 
дући да је био изнад сваког кушања новцем и презирао подмићивање, а 
као веома ниско држање ценио је узимање било које ствари као награде, 
чак и када би му она оправдано била дата: укратко, он није пружао мо- 
гућност ни за какву оптужбу онима који су му завидели. И тако, када ови 
нису могли пронаћи ништа због чега би га оклеветали код краља, ништа 
што би било постиђујуће или достојно приговора, и тако га лишили по- 
части којом га је краљ обдаривао, они почеше тражити какав други начин 
којим би га могли унизити. Па када тако приметише да се Данило моли 
Богу три пута дневно, они помислише да су тим сазнањем прибавили по- 
вод помоћу којег га могу уклонити; тако дођоше до Дарија и рекоше му да 
кнежеви и намесници сматрају да би било добро допустити народу одмор 
од тридесет дана, током којих нико не 6и могао упућивати молбу или мо- 
литву било за себе или за богове, а да онај који буде прекршио ову запо- 
вест има бити бачен у лављу јазбину,и тамо пострадати. 

6) На ово је краљ — будући да није прозрео њихову злоћудну замисао. 

нити је посумњао да је то подмукло лукавство уперено против Данила — 
одговорио да је задовољан таквом заповешћу народу, те је обећао да ће 
потврдити оно што су тражили; тако је објавио указ којим је народу разг- 
лашено решење које су саставили кнежеви. Сходно овоме, читав се народ 
побринуо да не прекрши добијена упутства, те се одмарао у миру; али се 
Данило на њих није обазирао, већ је стајао и молио се Богу на очиглед сви- 
ма. Тако су кнежеви добили прилику против Данила за којом су тако жар- 
ко трагали, те сместа дођоше краљу и овог оптужише, рекавши да је Дани- 
ло једина особа која је прекршила заповест, будући да се нико други није 
усудио молити својим боговима. До овог су открића, наравно, дошли не 
због Даниловог непоштовања краља, већ стога што су на њега мотрили и 
надзирали га из зависти. Осим тога, претпостављали су да ће се Дарије по- 
нети према Данилу са већом љубазношћу но што су они очекивали, и да ће 
бити спреман да му додели опроштај за такво омаловажавање његових за- 
брана; због таквог очекиваног краљевог саосећања такође су завидели Да- 
нилу, па се нису ни надали да ће се својом доставом додворити краљу, већ 
су само захтевали да према закону Данило буде бачен у лављу јазбину. И 
тако је Дарије, надајући се да ће Бог ипак избавити Данила, и да му се неће 
догодити ништа зло од стране дивљих звери, позвао Данила да с радошћу 
поднесе тај удес. И када овај беше заиста и бачен у лављу јазбину, краљ узе 
свој печат и њиме запечати камен који је лежао на отвору јазбине, и пође 
својим путем, али је провео целу ноћ без хране и сна, бивајући у великој 
бризи због Данила. А када освану, он изиђе и стиже до јаме, где пронађе 
недирнут и цео печат којим је запечатио камен над јазбином; он сад раз- 
ломи печат и повика зазвавши Данила, питајући га да ли је још увек жив. 
А овај, чим чу краљев глас, одговори да му се никаква штета није догоди- 
ла, на шта краљ нареди да Данило буде извучен из јаме. Но када његови не- 
пријатељи видеше да се Данилу ништа страшно није догодило, они не уви- 
деше да га је сам Бог сачувао својим провиђењем, већ рекоше да су лавови 
били засићени храном, и да је то био разлог што нису ни дотакли Данила, 
нити му пришли; па се са таквим тобожњим разлогом обратише и краљу. 
Али на то краљ, згађен над толиком њиховом злобом, нареди да они сами 
баце велику количину меса у јаму, а када се лавови наситише, он издаде и 
следећу, њима неочекивану наредбу, да се и Данилови непријатељи баце у 
јаму, како би, наиме, могао сазнати да ли ће и њих лавови, сада када су си- 
ти, дотаћи или неће. И тако се Дарију разјасни, након што су кнежеви би- 
ли бачени дивљим зверима, да је Бог био тај који је сачувао Данила, јер ла- 
вови не поштедеше ниједног од њих, већ их све растргаше на комаде, баш 
као да су веома гладни и жељни хране. Отуда ја претпостављам да није би- 
ла глад, коју су нетом пре бацања кнежева задовољили изобиљем меса, би- 
ло оно што их је раздражило, него злоба бачених, због које су ове и растр- 
гли; јер, уколико је тако Богу угодно, таква изопаченост може и код нера- 
зумних створења изазвати порив за њеним кажњавањем. 

7) Након што су тако усмрћени они који су мучком издајом желели да 
уклоне Данила, краљ Дарије упути разглас широм земље, у којем је сла- 
вио Бога коме се Данило клањао, рекавши да је Он једини истински Бог 



446 ЈУДЕЈСКЕ СТАРИНЕ 

и поседник свеколике моћи. Такође је и Данила још више почео уважава- 
ти, учинивши га најугледнијим међу својим пријатељима. И када је Дани- 
ло постао тако славан и посвуда чувен, а због мишљења људи да је вољен 
од стране Бога, он подиже кулу у Екбатану у Медији: била је то грађевина 
изванредног склада и прекрасне израде, која још увек постоји, очувана до 
дана данашњег; и таква каква се сада може видети она изгледа као управо 
подигнута, као да није старија од дана у којем је неко посматра, толико де- 
лује свежа и расцветана у својој лепоти, као да ниуколико није претрпела 
од толико дугог времена; јер грађевине пате као и људи, и оне старе као и 
они, и са проласком година и њихова снага се раствара а њихова лепота 
вене. У тој се кули до данас сахрањују краљеви Медије, Персије и Партије, 
а онај коме је поверено старање о њој је јеврејски свештеник, што је обичај 
којег се држе до данас. Овде је, дакле, било сасвим умесно дати извештај 
о томе шта је овај човек учинио, а што је најдостојније чути, јер је он био 
толико срећан да је доживео таква чудесна откровења, равна онима код 
највећих пророка, толико да је за свог живота био цењен и слављен јед- 
нако од стране краљева и народа. А сада када је мртав, он остаје у сећању 
које никада неће угаснути, јер неколико књига што их је он написао и ос- 
тавио за собом још увек постоје и бивају читане. Из њих ми верујемо да 
је Данило општио с Богом; јер он није само навештавао будуће догађаје, 
као остали пророци, већ је и наводио тачно време њиховог извршења. И 
док су други пророци навикли да проричу несреће, те су отуда бивали не- 
пријатни и краљевима и народу, Данило је био пророк добрих ствари, и 
то у толикој мери да је захваљујући угодној природи својих предвиђања 
обезбеђивао добронамерност свих људи. А по њиховом извршењу оси- 
гуравао је међу народом поверење у њихову истинитост, као и раширено 
мишљење о властитом поседовању својеврсне божанствености. Такође је 
написао и оставио иза себе оно што је учинило очигледном помност и не- 
порециву веродостојност његових предвиђања; јер је рекао како је једном 
приликом када се нашао у Суси, престоници Персије, и изишао у поље са 
својим пријатељима, дошло до изненадног покрета и потреса земље, те да 
је остао сасвим сам будући да су му се пријатељи разбежали, те да је био 
узнемирен и пао ничице држећи лице међу рукама, када га је додирнула 
нека особа и у исто му време наложила да устане и види шта ће се догоди- 
ти његовим земљацима након много нараштаја. Усправивши се — припо- 
веда даље на истом месту — указао му се велики ован, са мноштвом рого- 
ва који израстаху из његове главе, при чему је последњи био већи од оста- 
лих; те да је после тога погледао на запад и видео јарца како прилази кроз 
ваздух са те стране, који је потом силовито навалио на овна, ударивши га 
двапут својим рогом, треснувши га о земљу и затим га изгазивши; припо- 
веда и да је касније видео како веома велики рог израста из главе јарчеве, 
али да се онда сломио, а да су на његово место израсла четири друга рога 
сваки исукан према једном од четири ветра, а затим је записао и да је из 
једног од ова четири израстао још један мањи рог, који се, међутим, по- 
том силно увећао. Тиме му је Бог показао да ће се борити против његовог 
народа, и силом заузети њихов град као и да ће до пометње довести бого- 

служје у Храму и забранити жртвене понуде за хиљаду две стотине деве- 
десет шест дана. Данило је написао да је ове визије имао у равници Сусе; 
а потом нас је обавестио да је Бог тумачио појаве у овој визији на следећи 
начин. Рекао је да ован означава краљевство Медијаца и Персијанаца, а 
рогови оне краљеве који су њима владали, те да последњи рог означава 
последњег краља, који ће превазићи све претходне у слави и богатству; 
да, затим, јарац представља једног човека који ће доћи и владати од стра- 
не Грка, који ће се двапут борити против Персијанаца и поразити их у 
биткама, и у потпуности освојити превласт; да велики рог који израста из 
чела јарца значи првог краља, а да израстање четири рога након пада оног 
првог, и њихово усмеравање на четири стране света, означава наследнике 
који ће се подићи након смрти првог краља, као и деобу краљевства из- 
међу њих, при чему они неће бити ни његова деца, нити рођаци, и да ће 
владати насељеном земљом много година; затим ће се између њих подићи 
један краљ који ће срушити наш народ и његове законе и одузети му уп- 
рављање државом, као што ће и опљачкати Храм и забранити жртвовања 
која се нуде у трогодишњем периоду. И заиста, све ово се и догодило, јер је 
наш народ све ово преживео под Антиохом Епифаном а према Даниловој 
визији, те се оно што је овај много година раније записао дословно и оби- 
стинило. На исти је начин Данијел такође гшсао и поводом власти Римља- 
на, и да ће они нашу земљу опустошити. Све ове најаве Данило је оставио 
у списима, онако како му их је Бог назначио, толико да се онај који чита 
његова пророчанства, и сагледава како су се она испунила, мора чудити 
части коју је Бог указивао Данилу; тако може открити и колико су Епи- 
курејци грешили када избацују Провиђење из људског живота, и не ве- 
рују да се Бог стара о пословима света, нити да је свемир управљан и одр- 
жаван у бивању путем те благословене и вечне природе, већ говоре да се 
свет покреће по свом властитом нахођењу, без икаквог управитеља и ста- 
ратеља; а тај, тако лишен водича који би њиме управљао, бар како они за- 
мишљају, налик је броду без кормилара, којег видимо потапаног ветром, 
или колима без возара, која се преврћу; тако би свет био разбијен у кома- 
де када би био ношен у покрету без Провиђења, и пострадао би стигав- 
ши до ништавила. Тако ми, у односу на горепоменута предвиђања Дани- 
лова, ови људи изгледају веома далеким од истине, будући да уче како Бог 
не уводи никакво провиђење над људским пословима; јер када би то био 
случај, да се, наиме, свет покреће механичком нужношћу, ми не бисмо 
могли видети да се све ствари догађају према Његовом навештењу. Што 
се мене тиче, ја сам описао ове предмете онако како сам их другде прона- 
шао и прочитао; али уколико ма ко нагиње каквом другачијем мишљењу 
о њима, нека ужива своја другачија схватања не кривећи мене за моја. 

обухвата период од две стотине педесет три годи- 
не и пет месеци 

ОД КИРА ПРВОГ ДО СМРТИ АЛЕКСАНДРА 
МАКЕДОНСКОГ 




ПОГЛАВЉЕ ПРВО 


КАКО ЈЕ КИР, КРАЉ ЕГИПТА, ОСЛОБОДИО ЈЕВРЕЈЕ ИЗ ВАВИЛОНА И 
ДОПУСТИО ИМ ДА СЕ ВРАТЕ У ЊИХОВУ ВЛАСТИТУ ЗЕМЉУ И ПО- 
НОВО ИЗГРАДЕ СВОЈ ХРАМ, ЗА ЧИЈУ ИМ ЈЕ ИЗГРАДЊУ ДАО НОВАЦ 

1) Прве године Кирове владавине 148 , која је била седамдесета од дана 
када је наш народ исељен из своје земље у Вавилон, Бог се сажалио на за- 
точеништво и страдање ових сиротих људи, те је испунио оно што им је 
предсказао преко пророка Јеремије, а пре разорења града: да ће их, након 
што буду служили под Навукодоносором и његовим потомством, и након 
што буду поднели служење током седамдесет година, вратити и обнови- 
ти им право на поседовање своје земље, те да ће поново изградити Храм 
и поново уживати њихово древно благостање. И све ово им је Бог учи- 
нио: јер је Он подстакао ум Киров и учинио да овај разгласи широм целе 
Азије: „Овако говори краљ Кир: будући да ме је Свемоћни Бог поставио 
да будем краљ целе насељене земље, ја верујем да је то управо онај Бог ко- 
га обожава народ Израелићана; јер је Он заиста прорекао моје име преко 
пророка, као и то да ћу му подићи дом у Јерусалиму, у земљи Јудеји." 

2) Ово је постало познато Киру преко читања књиге коју је о својим 
пророчанствима оставио Исаија; јер је овај пророк рекао да му је Бог у 
тајној визији овако говорио: „Моја је воља да Кир, кога сам наименовао 
да буде краљ над многим и великим народима, пошаље натраг мој народ 
у њихову властиту земљу, и подигне мој храм.“ Ово је Исаија предсказао 
сто педесет година пре но што је Храм био разорен. Према томе, након 
што је Кир ово прочитао, и задивио се Божијој моћи, био је понесен жар- 
ком жељом и жудњом да испуни оно што је овако записано; тако је сазвао 
најистакнутије међу Јеврејима у Вавилону и саопштио им да им допушта 
да се врате у њихову властиту земљу, као и да поново изграде град Јеру- 
салим и храм Божији, у чему ће им он бити на помоћи, те да ће наложити 
управитељима и намесницима који су владали у суседству земље Јудеје да 
им морају приложити злато и сребро за изградњу храма, а поред тога да- 
ти и животиње за њихове жртве. 

3) Након што је Кир рекао ово Израелићанима, управитељи два пле- 
мена, Јуде и Венијамина, заједно са Левитима и свештеницима, похиташе 
у Јерусалим; па ипак, многи од њих су и остали у Вавилону не желећи да 
напусте своје поседе; а када они први тамо стигоше, сви су им се краљеви 
повереници нашли у помоћи, доневши, за изградњу Храма, неки злато а 
неки сребро, а неки, опет, велики број грла стоке и коња. Тако они изведо- 
ше сва потребна заветовања, и понудише жртве какве беху некада уоби- 
чајене, при чему мислим на почетак поновне изградње њиховог града и 
оживљавање древних обредних поступака. Кир им је такође вратио све- 
те сасуде што их је Навукодоносор опљачкао из Храма и донео у Вавилон. 
Њих је поверио ризничару Митридату са заповешћу да их да Саванасару, 

да би их овај могао чувати док Храм не буде подигнут, а када овај буде до- 
вршен морао их је уручити свештеницима и народним управитељима ка- 
ко би их ови положили у Храм. Кир је такође послао једну посланицу на- 
месницима који су се налазили у Сирији, а чији садржај овде износимо: 

„Краљ Кир шаље поздраве Сисину и Сатравузану. Допустио сам одла- 
зак свим Јеврејима који насељавају моју земљу, задовољан што ће се они 
вратити свом властитом завичају и изградити свој град и храм Божији у 
Јерусалиму, на истом месту на којем се и пре налазио. Такође сам послао 
свог ризничара Митридата, као и Зоровавеља, намесника Јевреја, како би 
могли положити темеље Храма довољне за његових шездесет кубита ви- 
сине и ширине, те направити три грађевине од глачаног камена и једну од 
дрвета, а иста се наредба односи и на олтар где они приносе жртве Богу. 
Такође захтевам да се трошкови за ову градњу могу издвојити из мојих 
прихода. Штавише, такође сам послао и сасуде што ихје краљ Навукодо- 
носор запленио из Храма, и дао их Митридату ризничару и Зоровавељу 
намеснику, како би их понели у Јерусалим и вратили у Храм, а број тих са- 
суда је следећи: педесет великих плитких пладњева од злата и пет стотина 
таквих од сребра; педесет златних бачава и пет стотина сребрних; триде- 
сет [златних] посуда за изливање жртве ливенице и три стотина сребрних; 
тридесет златних бочица и две хиљаде четири стотине сребрних; заједно 
са хиљаду осталих великих сасуда. Дозволио сам им да поново располажу 
истом оном чашћу слободе коју су поседовали њихови преци; а такође сам 
за њихову ситну стоку, као и вино и уље, издвојио две стотине пет хиља- 
да и пет стотина драхми, а за бело брашно две стотина пет хиљада и пет 
стотина артабеса. Издао сам наређење да им се овај новац додели из данка 
који добијам из Самарије. Свештеници ће ове жртве понудити према Мој- 
сијевим законима у Јерусалиму; а када их буду принели, молиће се Богу за 
очување краља и његове породице, како би краљевство Персије наставило 
да траје. Али је моја воља и та да свако ко се не буде повиновао овим упут- 
ствима, и остави их неиспуњеним, буде разапет на крст, а сав његов посед 
припадне краљевској ризници." Такво је, дакле, било значење ове посла- 
нице. Број оних који су се вратили из заробљеништва у Јерусалим био је 
четрдесет две хиљаде четири стотине шездесет двоје. 


ПОГЛАВЉЕ ДРУГО 

КАКО СУ ПОСЛЕ СМРТИ КРАЉА КИРА ЈЕВРЕЈИ СПРЕЧЕНИ У ИЗ- 
ГРАДЊИ ХРАМА ОД СТРАНЕ ХУЋАНА И СУСЕДНИХ НАМЕСНИКА; 
И КАКО ЈЕ КАМБИС САСВИМ ЗАБРАНИО ЈЕВРЕЈИМА ДА СЕ ДАЉЕ 

ТИМЕ БАВЕ 

1) Када је положен темељ Храма и Јевреји потом ревносно прионули 
на његово зидање, суседни народи, а посебно Хућани које је Салманасер, 
краљ Асирије, довео из Персије и Медије и населио их у Самарију након 
што је одвео у заробљеништво народ Израела, умолише намеснике и оне 
који су бринули о тим пословима, да зауставе Јевреје како у изградњи њи- 

ховог града, тако и у дизању Храма. Па након што су ови људи потплаће- 
ни новцем, они удовољише Хућанима у њиховој намери да ово зидање 
сведу на спор и небрижљив рад, будући да Кир, који је тада био заузет ра- 
товима, о овоме ништа није знао; тако се догодило да је у једном походу 
који је водио против Масагита он и окончао живот 149 . Али када је Камбис, 
Киров син, преузео краљевство, намесници Сирије и Феникије, и земаља 
Амона, Моава и Самарије, овоме послаше посланицу, чије је садржај сле- 
дећи: „Нашем господару Камбису. Ми, твоје слуге, Ратмус историчар, и 
Семелис писар, и сви остали који су твоје судије у Сирији и Феникији, 
шаљемо ти поздраве. Потребно је да знаш, о краљу, да су они Јевреји који 
беху одведени у Вавилон сада дошли у нашу земљу, те да зидају бунтов- 
ни и изопачени град, изграђују му тржнице и зидове и подижу Храм; знај, 
отуда, да када ови радови буду завршени, они више неће хтети да плаћају 
данак, нити ће се покоравати твојим заповестима, већ ће се успротиви- 
ти краљевима и радије изабрати да другима управљају него да се над њи- 
ма управља. Зато сматрамо да је исправно да ти пишемо, о краљу, док се 
ти радови око изградње Храма ужурбано одвијају, да не превидиш ове 
околности, како би могао да потражиш у књигама својих отаца, и у њима 
нађеш да су Јевреји одувек били бунџије и непријатељи краљевима, а та- 
кав је такође био и њихов град који је, управо из тог разлога, све до сада 
почивао разорен. Налазимо да је умесно да те о овоме обавестимо стога 
што би у супротном могао остати неупознат да ће ти, уколико овај град 
једном буде насељен и сасвим опасан зидовима, бити одсечен пролаз у Ке- 
лесирију и Феникију." 

2) Након што је Камбис прочитао ову посланицу, а бивајући по приро- 
ди зао, остао је веома раздражен оним што му је речено, те је писцима по- 
сланице отписао овако: „Краљ Камбис Ратумусу историчару и Велтетму- 
су и Семелису писарима, и свима осталима који сте овлашћени и преби- 
вате у Самарији и Феникији, одговара овако: прочитао сам вашу послани- 
цу и издао наређење да се претраже књиге мојих отаца, и заиста је у њима 
нађено да је тај град одувек био непријатељ краљевима, а његови су жи- 
тељи непрестано подизали буне и ратове. Такође смо постали свесни да 
су њихови краљеви били моћни и владали тирански, те да су извлачили 
данак из Келесирије и Феникије. Отуда сам издао наређење да се Јевреји- 
ма не дозволи изградња тог града, да не 6и тиме несрећа коју су навикли 
да доносе краљевима била још веома увеличана. 11 Када је био прочитан 
овај одговор, Ратумус и Семелис и сви њима придружени одмах уседоше 
на коње и похиташе у Јерусалим; са собом су такође повели и велику пра- 
тњу, те забранише Јеврејима да даље подижу град и Храм. Због тога су ови 
радови заустављени у напредовању све до друге године владавине Дарија, 
дакле девет наредних година; јер је Камбис владао шест година и током 
тог времена освојио Египат, а када се вратио умро је у Дамаску. 

ПОГЛАВЉЕ ТРЕЋЕ 


КАКО СЕ ПОСЛЕ СМРТИ КАМБИСОВЕ И ИСТРАГЕ МАГА ПОД ВЛА- 
ДАВИНОМ ДАРИЈА, ЗОРОВАВЕЉ ПОКАЗАО НАДМОЋНИМ НАД 
ОСТАЛИМА У РЕШАВАЊУ МИСАОНОГ ЗАДАТКА И ЗБОГ ТОГА ДО- 
БИО ТУ МИЛОСТ ОД КРАЉА ДА ХРАМ МОЖЕ БИТИ ИЗГРАТЈЕН 

1) После уништења мага који су, након смрти Камбисове, једну годину 
управљали Персијом, оне породице које се називају Седам персијских по- 
родица изабраше Дарија, Хистасповог сина, за свог краља. Овај човек је, 
док још беше непознат јавности, дао завет Богу да ће, уколико буде постао 
краљ, послати све Божије сасуде који су се налазили у Вавилону назад у 
јерусалимски Храм. Тако се у то време десило да је Зоровавељ, који је био 
намесник Јевреја у заробљеништву, дошао из Јерусалима к Дарију, будући 
да је међу њима двојицом постојало старо пријатељство. Том га је прили- 
ком краљ известио да га сматра вредним да, заједно са двојицом других 
људи, буде наименован за краљевог пратиоца, што беше почаст којој се 
овај и надао. 

2) Прву годину свог краљевања Дарије је прославио гозбом са најбли- 
жим људима и онима рођеним у његовој породици, као и са управитељи- 
ма Медије, кнежевима Персије, високодостојницима Индије и Етиопије, 
те и заповедницима војски својих сто двадесет седам покрајина. Када су 
се до засићења у изобиљу најели и напили, раздвојише се и сваки пође на 
починак својој кући, па тако и краљ Дарије; али након што се одморио 
једним делом ноћи, он се пробуди, па не могући више да заспи он се упус- 
ти у разговор са својом тројицом пратилаца, и том приликом обећа да ће 
оном који буде сачинио говор о темама које он буде поставио, и то такав 
да је најближи истини и мудро срочен, он као награду за победу доделити 
право да носи пурпурну одећу, да пије из златних пехара, да спава на зла- 
ту, као и да има кола са златним уздама и златни ланац око врата, а осим 
тога моћи ће да седи одмах до краља, а све због показане мудрости; „а по- 
врх свега“, рече он, „биће називан мојих рођаком". Па након што је обећао 
да ће им и уделити такве поклоне, он упита првог од њих: „Није ли вино 
најснажније?"; а другог: „Нису ли можда краљеви такви?“; и трећег: „Ни- 
су ли ипак жене такве, или је пак истина од свега најснажнија?" А када им 
је задао да се удубе у испитивања о овим задацима, он пође на починак; 
али ујутру он посла по своје великаше, кнежеве, високодостојнике Пер- 
сије и Медије, па седе на место на којем је обично примао посете, те позва 
сваког свог пратиоца да се изјасни о оном што мисли да је исправно пово- 
дом постављених питања, тако да га сви могу чути. 

3) Сходно позиву, први од њих поче говорити о снази вина, и показа 
је овако: „Када“, рече он, „треба да дам своје мишљење о вину, о људи, на- 
лазим да оно превазилази сваку ствар по следећим показатељима: оно ва- 
ра ум онога који га пије, и једног краља своди до стања каквог сирочета 
и онога коме је потребан старатељ, а оног ко је роб подиже до смелости 
оног ко је слободан; такође, онај ко је свега потребит постаје налик бога- 

томе, јер вино мења и обнавља душе људи када у њих уђе; уз то сузбија ту- 
гу оних који подносе недаће и чини да људи забораве оно што дугују дру- 
гима, мислећи да су од свих људи они најимућнији; оно чини да не говоре 
о безвредним трицама, већ о талантима или о каквим другим вредности- 
ма које приличе само богатим људима; штавише, оно људе чини несвес- 
ним њихових надређених, па чак и краљева, и односи сећање на прија- 
теље и дружбенике, јер оно наоружава људе чак и против оних који су им 
најдражи и од ових чини највеће туђинце; а када дође отрежњење, и вино 
остане проспавано у минулој ноћи, људи се подижу не знајући ништа од 
онот што су учинили са својим пехарима. Све ово препознајем као знако- 
ве моћи, и помоћу њих откривам да је вино најјаче и надмоћно над свим 
другим стварима.“ 

4) И чим је овај први изнео горепоменуте доказе о јачини вина, он од- 
ступи; а следећи поче говорити о снази краља, доказујући да је он најјачи 
од свега, и моћнији од ма чега другог што се чини да располаже било как- 
вом силом или оштроумношћу. А ово доказивање он изведе на следећи 
начин: „Људи су ти који управљају свим стварима; они нагоне земљу и 
море да им доносе корист у ономе што желе, а таквим људима, опет, уп- 
рављају краљеви и над њима имају власт. Тако, дакле, они који управљају 
животињом која је над свима најјача и најмоћнија, заиста заслужују да бу- 
ду сматрани ненадмашно снажнима и моћнима, када на пример, краље- 
ви заповеде својим поданицима да пођу у рат и подвргну се опасностима, 
ови их послушају; и када их краљеви шаљу против њихових непријатеља, 
њихова моћ је толика да јој се покоравају. Они наређују људима да срав- 
њују планине и обарају зидове и куле; штавише, када они заповеде да се 
буде убијен и да се убија, поданици се и томе потчине како не би изгле- 
дало да крше краљеве заповести; а када победе и освоје, људи доносе оно 
што су задобили краљу. Па и они који нису војници, него обрађују и ору 
земљу, након што су издржали рад и све непријатности таквог ратарског 
труда, беру и сакупљају своје плодове и доносе данак краљу; и шта год да 
је то што краљ каже или заповеди, бива урађено као нужно и без икак- 
вог одлагања, док се он у међувремену може ситити сваком врстом хра- 
не и ужитака, и спавати у миру. Краљ бива чуван таквима који будно мо- 
тре и таквима који су, такорећи, страхом везани за место његовог преби- 
вања: јер се нико не усуђује да га напусти, чак ни када спава, нити ико иде 
својим путем и стара се о својим пословима.; јер људи једну једину ствар 
процењују као неопходну, а то је да краљ буде заштићен, и таквом се циљу 
сасвим предају. Како онда може бити другачије, када мора бити да краљ 
надмашује све у снази јер се свеколико мноштво људи повинује његовим 
налозима?" 

5) Па када се и овај човек утишао, трећи од њих, а то беше Зоровавељ, 
поче поучавати окупљене о женама и истини, те говораше овако: „Вино 
је јако, баш као што је и краљ, јер им се сви људи покоравају, али их жене 
у моћи надмашују; јер је жена та која доноси краља на свет, а што се ти- 
че оних који саде лозу и праве вино, такође су жене оне које их носе и од- 
гајају, и заиста нема ниједне ствари коју од њих не примамо; јер су жене 

те које ткају одећу за нас, и наша су домаћинства само помоћу њих збри- 
нута и остају безбедна; а такође ми не можемо живети одвојено од жена. 
Па и када имамо велику количину злата и сребра, или ма коју другу ствар 
велике вредности и која заслужује пажњу, а потом видимо лепу жену, ми 
остављамо све те ствари и отворених уста зуримо у њен лик, и спремни 
смо да се одрекнемо свега што имамо како бисмо могли уживати у њеној 
лепоти и задржати је за себе. Такође због жена напуштамо оца и мајку и 
земљу која нас храни, и често заборављамо најдраже пријатеље; штавише, 
бива нам толико тешко да и животе полажемо за њих. Али оно што ће пре 
свега учинити да препознате снагу жена, јесте следеће: нисмо ли спрем- 
ни на патње, и подношење великих недаћа једнако на копну и мору, па ка- 
да прибавимо штогод као плодове нашег рада, не доносимо ли их женама, 
као нашим господарицама, и њима све удељујемо? Штавише, видео сам 
једном краља, који је господар многих народа, како га у лице удара Апама, 
кћер Равсаса Темасија, његова милосница, и како му узима његову дија- 
дему и ставља је на своју властиту главу, док он све то стрпљиво подноси; 
а када се она смејала, смејао се и он, и када она беше сетна и он је био ту- 
жан; и већ према променама њених страсти, он се улагивао својој жени, и 
дозивао је помирењу својом великом понизношћу пред њом, уколико би 
у ма које доба видео да је она њиме незадовољна." 

6) А када се управитељи и кнежеви почеше згледати, он стаде говори- 
ти о истини, па рече: „Већ сам вам показао колико су снажне жене; али су 
и жене и краљ ипак слабији од истине; јер иако је земља пространа, а не- 
бо високо, и кретање сунца неумољиво, ипак је све ово покретано према 
вољи Бога, који је истинит и правичан, због чега морамо истину уважа- 
вати као нешто од свега снажније, због чега оно што је неправично пред 
њом нема моћи. Штавише, све друге ствари које располажу силом смрт- 
не су и кратковеке, али је истина нешто што је бесмртно и вечно. Она 
нас заиста не опскрбљује лепотом која временом може увенути, нити бо- 
гатствима која се обртом судбине могу изгубити, већ правичним регула- 
ма и законима. Она их разликује од неправде, и оном што је неправично 
упућује прекор. 150 “ 

7) Када је Зоровавељ довршио свој говор о истини, а окупљено мно- 
штво узвикнуло да је он говорио најмудрије, и да је истина једина непро- 
менљива сила и таква која никада не стари, краљ овоме нареди да затра- 
жи нешто преко и више од онога што му је обећано, јер ће му он и то пода- 
рити због његове мудрости и разборитости у којој је надмашио остале. „И 
ти ћеш седети крај мене“, рече краљ, „и бићеш називан мојим рођаком." 
Када краљ ово изговори, Зоровавељ га подсети завета што га је дао у слу- 
чају да икада задобије краљевство. А тај завет беше, „да се поново изгра- 
ди Јерусалим, и у њему подигне храм Божији; а такође и да се врате сасуди 
што их је опљачкао Навукодоносор и донео у Вавилон. Ово је, дакле“, ре- 
че Зоровавељ, „мој захтев који си ми допустио да изложим стога што сам 
се у суду показао мудар и разговетан.“ 

8) Краљ беше задовољан и овим што је рекао Зоровавељ, те се поди- 
же и пољуби га; па обзнани високодостојницима и намесницима, нало- 

живши им да прате Зоровавеља и оне који с њим буду градили Храм. Та- 
кође је послао писма управитељима Сирије и Феникије да посеку и до- 
преме кедрова стабла од Либана до Јерусалима, и помогну Зоровавељу у 
подизању града. Осим тога, написао им је и да ослободе све заробљенике 
који буду пошли у Јудеју, ггри том забранивши свим својим заступници- 
ма и намесницима да наплаћују краљевску таксу Јеврејима, којима је по 
истој заповести такође допуштао да без данка уживају сву ону земљу коју 
буду могли да запоседну. Надаље је наложио Идумејцима и Самарићани- 
ма да поврате Јеврејима сва она села што су их од њих отели, те да им, по- 
ред свега, буде издато још педесет таланата за изградњу Храма. Затим је 
Јеврејима дозволио да приносе жртве по њиховом закону, и да чине све 
оно што њихов првосвештеник и свештенство затраже, а да ће оне са- 
кралне одежде које су навикли да носе у богослужењу бити направљене о 
његовом, краљевом, трошку, баш као што ће им бити дати и они музички 
инструменти које су Левити користили у певању химни Богу. Поред ово- 
га, заповедио је и да се одређени делови земље имају дати онима који чу- 
вају град и Храм, а такође и одређена сума новца сваке године за њихо- 
во одржавање. Потом је послао и сасуде, те је тако све оно што је Кир пре 
њега намеравао да уради поводом обнове Јерусалима, Дарије сада наре- 
дио да буде извршено. 

9) Након што је Зоровавељ добио све ове дозволе од краља, напустио 
је палату и, упирући поглед у небеса, почео захваљивати Богу за мудрост 
коју му је уделио, захваљујући којој је однео победу, и то у присуству са- 
мог Дарија; јер, рекао је, „Не бих био сматран вредним таквих милости, о 
Господе, да није било Твоје наклоности.“ Па када је тако захвалио Богу за 
околности у којима се тренутно налазио, и помолио се да му слична ми- 
лост буде удељена и у времену које долази, он дође у Вавилон доносећи 
добре вести својим земљацима о даровима што их је за све њих обезбе- 
дио од краља; а сви они, чим су то чули, и сами захвалише Богу што им је 
вратио ону земљу коју су им очеви завештали. Затим су наредних седам 
дана празновали, предавши се јелу и пићу, и те дане посветише као праз- 
ник поновне изградње и поседовања њихове земље. Након тога изабраше 
између себе, и из племена својих предака, управитеље који су требали да 
пођу заједно са женама, децом и стоком, и који су путовали до Јерусали- 
ма с радошћу и одушевљењем, праћени онима што их је Дарије послао на 
пут с њима, дижући буку песмама, фрулама и цимбалима. А овима се по- 
том раздрагано придружио остатак јеврејског народа. 

10) И тако су отишли ови први насељеници, известан тачно одређен 
број од сваке породице, али не мислим да је овде потребно посебно из- 
нети имена ових породица, како не бих скренуо пажњу својих читалаца 
са повезаности повесних збивања и отежао им суставно праћење мојих 
приповедања; али је број оних који су отишли, изнад доби од дванаест 
година, од племена Јуде и Венијамина, био четири стотине шездесет две 
десетине хиљада и осам хиљада 151 , а Левита је било седамдесет четворо; 
број жена и деце узетих заједно износио је четрдесет хиљада седам стоти- 
на четрдесег двоје; а поред ових било је и певача Левита стотину дваде- 

сет осам, као и вратара сто десет, а од светих прислужитеља три стотине 
деведесет двојица; осим ових било је и других који су тврдили да су Из- 
раелићани, али нису били кадри да докажу своје родословље, и то шест 
стотина шездесет двоје; било је и оних који су били изузети из почасти 
и звања свештеника, будући да су оженили жене чије порекло нису мог- 
ли утврдити, нити се могу наћи у родословима Левита и свештеника — 
оваквих је било око пет стотина двадесет петоро; велико је било и мно- 
штво оних који су као слуге пратиле ове прве повратнике у Јерусалим, та- 
чније седам хиљада три стотине педесет седам; певача и певачица било је 
две стотине четрдесет петоро; камила је било четири стотине тридесет 
пет; животиња упрегнутих у јарам било је пет хиљада пет стотина дваде- 
сет пет; а управитељ читавог овде побројаног мноштва био је Зоровавељ, 
син Салатијелов, потомак Давидов, из племена Јуде, као и Јошуа, син пр- 
восвештеника Јоседека; поред ових на челу народа били су још и Морде- 
хај и Серевус, који су постављени за управитеље над мноштвом, и који су 
придодали стотину фунти злата и пет хиљада сребра. Тако су, све у све- 
му, свештеници и Левити, и известан део целокупног броја Јевреја што су 
пребивали у Вавилону, дошали и населили се у Јерусалиму; а остатак се 
народа вратио сваки својој земљи. 


ПОГЛАВЉЕ ЧЕТВРТО 

КАКО ЈЕ ПОДИГНУТ ХРАМ ЗА ВРЕМЕ ДОК СУ ХУЋАНИ УЗАЛУД НА- 
СТОЈАЛИ ДА ОМЕТУ РАД 

1) Седам месеци након што су напустили Вавилон, првосвештеник 
Јошуа и намесник Зоровавељ одаслаше посвуда гласнике, и окупише, на 
опште задовољство, све који беху разасути по земљи у Јерусалим. Зоро- 
вавељ потом најпре подиже олтар на истом месту на којем је и раније 
стајао, како би се на њему надаље могле приносити жртве Богу у складу са 
Мојсијевим законима. Али овакав рад није био угодан околним народима 
који су сви до једног били злонамерни према Јеврејима. У то је време та- 
кође прослављен и празник табернакула, и то на начин тачно одређен од 
стране законодавца. Затим су редом принете све прописане жртве, како 
оне свакодневне, тако и оне примерене Сабату и другим светим празни- 
цима. Првог дана седмог месеца жртве су такође принели и они који су се 
на њих претходно заветовали. Након олтара, на ред је дошао и сам Храм, 
и старешине су издвојиле велику суму новца зидарима и дрводељама, као 
и за обезбеђење свега што је потребно радницима. Сидонци су се пока- 
зали веома наклоњени и спремни да добаве кедрова стабла из Либана, 
увезујући их у сплавове и тако их допремајући до луке Јопе, јер је управо 
тако заповедио Кир, а сада је и учињено по наредби Даријевој. 

2) Друге године по њиховом доласку у Јерусалим, почев од другог ме- 
сеца, зидање Храма поче брзо напредовати; и након што су првог дана 
другог месеца те друге године постављени темељи, старешине поставише 

за надгледнике радова Левите који су напунили двадесет година, затим 
и Јошуу и његове синове и браћу, такође и Кодмијела, Јудиног брата, си- 
на Аминадавовог, заједно са његовим синовима; па је тако основни склоп 
Храма, захваљујући великој ревности ових који су били задужени за ста- 
рање о радовима, био завршен пре но што је то ико могао очекивати. А 
по окончању радова, свештеници устадоше, украшени својом уобичаје- 
ном одећом, и засвираше у своје трубе, док су Левити и синови Асафо- 
ви почели певати химне Богу, оне што их је Давид пре свих других наме- 
нио благосиљању Творца. Но се тада свештеници и Левити, заједно са ста- 
ријим члановима породица, почеше сећати колико је већи и раскошнији 
био стари Храм, гледајући у овај садашњи лодигнут из њиховог сиромаш- 
тва, и тако уједно препознајући колико је ововремено стање Јевреја било 
далеко испод среће у којој су пребивали њихови преци, а што се огледа- 
ло у неугледности новога Храма у односу према негдашњем. Због тога бе- 
ху неутешни, и не могоше суздржати жалост, толико да због тога поче- 
ше нарицати и проливати сузе; па ипак, народ је углавном био задовољан 
својим текућим приликама, не тражећи више од дозволе да подигну се- 
би Храм, нити се обазирући нити морећи себе сећањем и упоређивањем 
између овог и пређашњег Храма, као да је овај садашњи испод њихових 
очекивања; али је жаловање старих људи и свештеника због мањкавости 
новог Храма у поређењу с оним уништеним, ипак надјачало звук труба и 
радост остатка народа. 

3) Али када су Самарићани, који још увек беху непријатељи племена 
Јуде и Венијамина, чули звуке труба, они се окупише и дотрчаше, желећи 
да сазнају који је узрок те вреве; а када схватише да су то Јевреји који до- 
недавно беху заробљени у Вавилону, а који су сада подизали свој Храм, 
они дођоше до Зоровавеља и Јошуе и старешина породица, и затражише 
да и њима буде допуштено да суделују у довршењу Храма и да буду сарад- 
ници у даљим радовима; јер, они рекоше, „Ми обожавамо истог Бога, и 
само се њему молимо, и желимо да будемо део вашег верског устројења, 
и то почев од времена када нас је Салманасар, краљ Асирије, преселио из 
Хута и Медије на ово место.“ Ипак, када су ово чули Зоровавељ, првос- 
вештеник Јошуа и старешине породица Израелићана, они одговорише да 
им је немогуће да допусте суделовање Самарићана као сарадника, стога 
што је једино Јеврејима дозвољено да подижу Храм, указом најпре Киро- 
вим, а сада и Даријевим, иако немају ништа против, јер је сасвим закони- 
то, да и они дођу и, уколико им је угодно, придруже се обредима, а што је 
дозвола заједничка њима као и свим другим људима, наиме да слободно 
уђу у Храм и посвете се обожавању јединог Боспода. 

4) Када су Хућани (јер је ово било право име Самарићана) чули овакав 
одговор, они се веома озлоједише и заузврат наговорише народе Сирије 
да од својих намесника затраже — на исти онај начин како су учинили ра- 
није у данима владавине Кира, и касније у данима Камбиса — да зауставе 
зидање Храма, те да узнастоје да одгоде и отегну ревност Јевреја у њихо- 
вом градитељском мару. У то су време Сисин, намесник Сирије и Фени- 
кије, и Сатравасан, заједно са другим великашима, дошли у Јерусалим и 

упитали управитеље Јевреја с чијим допуштењем они подижу Храм на та- 
кав начин, будући да је он више налик утврди него Храму? Као и из којих 
разлога они подижу надсвођене ходнике и зидове, чак и такве који су вео- 
ма јаки, око свог града? На ово су Зоровавељ и првосвештеник Јошуа од- 
говорили да су они слуге Свевишњег Бога; да је тај Храм подигнут за Ње- 
га а по вољи њиховог краља, који живи у великом благостању и који све 
људе надмашује у врлини; а да се зидање одужило стога што је услед без- 
божности њихових отаца Навукодоносор, краљ Вавилонаца и Халдејаца, 
силом заузео њихов град и разорио га, те опљачкао и спалио Храм, а за- 
робљени народ преселио у Вавилон; али да је Кир, који је после њега вла- 
дао Вавилоном и Персијом, издао указ којим им наређује поновно дизање 
Храма, и који им је доделио натраг, за повраћај у Храм када овај буде био 
подигнут, дарове и свете сасуде што их је са свиме осталим Навукодоно- 
сор донео у Вавилон; јер је Кир тражио да Храм буде сазидан брзо, и запо- 
ведио је Саванасару да пође у Јерусалим и лично се побрине за успех ра- 
дова; а овај је, примивши такву посланицу од Кира, сместа поставио те- 
меље, „па иако је све од тада у градњи, Храм још увек није окончан због 
злоћудности наших непријатеља. Па уколико се отуда двоумите, и мисли- 
те да је тако исправно, пишите о овоме Дарију, те нека се он посаветује са 
записима о краљевима, у којем ће случају наћи да нема ничег нетачног у 
овоме што смо вам по вашем питању одговорили.“ 

5) Након што су Зоровавељ и првосвештеник овако одговорили, Си- 
син и они који беху са њим донеше одлуку да не спречавају зидање пре 
но што о свему не обавесте краља Дарија, коме истог трена написаше све 
што су сазнали о овим пословима. Али да се Јевреји не би нашли устра- 
шени могућношћу да краљ промени своје одлуке поводом изградње Јеру- 
салима и Храма, у то се време међу њима нађоше двојица пророка, Хагај 
и Захарија, који их почеше храбрити, наложивши им да у весељу наста- 
ве напоре, и не очекују никаква обесхрабривања од стране Персијанаца, 
јер им је Бог тако навестио. И тако, ослањајући се на ове пророке, народ 
се са још већом ревношћу предаде зидању, не прекинувши га ни једног је- 
диног дана. 

6) Али су и Самарићани написали Дарију посланицу у којој су опту- 
жили Јевреје да утврђују град и подижу Храм који више наличи утвр- 
ди него светилишту, изразивши уверење да радови Јевреја нису у корист 
краљеву; поред тога, они су указали на Камбисову посланицу, у којој овај 
забрањује Јеврејима да подижу Храм. Када је из свега овога Дарије схва- 
тио да обнова Јерусалима за њега није пробитачна, при том се упознајући 
са свиме што је стајало у посланици људи окупљених око Сисина, он из- 
даде наређење да се међу краљевским записима потражи све што се од- 
носи на ово питање. Тако је у Екбатани, у утврди која се налази у Медији, 
нађена књига у којој је написано ово што следи: „Краљ Кир, у првој годи- 
ни своје владавине, заповедио је да буде подигнут Храм у Јерусалиму, са 
олтаром од шездесет кубита у висину и ширину, са три здања од углача- 
ног камена, и једним од камена из њихове властите земље. Такође је нало- 
жио да се трошкови грађења имају покрити из краљевих прихода. Осим 

тога, наредио је да сви они сасуди што их је Навукодоносор опљачкао из 
Храма и донео у Вавилон, буду враћени народу Јерусалима, а да се о свему 
овоме има бринути Санавасар, намесник и надзорник Сирије и Феникије, 
заједно са својим сарадницима, при чему се нико не сме мешати у ствари 
Јевреја, већ се мора допуститити слугама Божијим, Јеврејима и њиховим 
управитељима, да изграде свој Храм. Такође је наложио да поменути по- 
вереници краљеви морају помагати Јеврејима у послу, те да ће им испла- 
тити, од данка земаља којима управљају, све што је потребно за жртве, 
односно бикове, овнове, јагњад и јариће, као и бело брашно, уље, вино и 
ма шта друго што им свештеници буду затражили. А обавеза последњих 
је да се моле за очување краља и Персијанаца. Они, пак, који прекрше ма 
које од ових послатих наређења, имају по краљевој заповести бити ух- 
ваћени и разапети на крст, а сав њихов посед биће заплењен у краљеву 
корист. Он се такође моли Богу против таквих, да уколико било ко буде 
спречио изградњу Храма, Бог таквог одмах погоди смрћу и тако сузбије 
шегову злобивост.“ 

7) Након што је Дарије пронашао књигу са овим садржајем међу Киро- 
вим записима, он написа одговор Сисину и његовим сарадницима, чији 
је садржај следећи: „Краљ Дарије шаље поздраве намеснику Сисину и Са- 
травасану. Пронашавши препис ове посланице међу Кировим записима, 
ја вам га шаљем, а моја је воља да све ствари буду учињене како у њој 
пише. Остајте с Богом.“ Тако су Сисин и они који беху с њим разумели 
краљеву намеру, те се решише да и сами убудуће у потпуности следе ње- 
гова упутства. Стога и лично почеше доприносити убрзању светих радо- 
ва Јевреја, помажући њиховим старешинама и кнежевима Синхедриона; 
тако је склоп Храма с великом ревношћу довршен, управо према проро- 
чанствима Хагеја и Захарије, у складу са заповестима Божијим и упут- 
ствима краљева Кира и Дарија. Све у свему, Храм је довршен у року од се- 
дам година; а девете године владавине Дарија, двадесет трећег дана два- 
наестог месеца који ми зовемо Адар, а Македонци Диструс, свештеници, 
Левити, као и остатак народа Израелићана, понудише жртве — у част об- 
нове њиховог негдашњег благостања пре заробљеништва, али и стога што 
су сада имали Храм поново изграђен — и то стотину бикова, две стоти- 
не овнова, четири стотине јагањаца, и дванаест јарића у складу са бројем 
њихових племена (јер је, као што је познато, толики број племена Израе- 
лићана), при чему су јарићи принети за опроштај грехова сваког од пле- 
мена. Свештеници и Левити такође поставише вратаре на свакој од ка- 
пија, а у складу са Мојсијевим законима. Такође су изграђени и надзем- 
ни ходници унутрашњег Храма, који су водили око средишње храмске 
грађевине. 

8) Па како надомак беше и празник бесквасних хлебова, то јест пр- 
вог месеца којег ми називамо Нисан а Македонци Ксантикус, сав народ 
изиђе из својих села и дође у град, празнујући овај празник и вршећи са- 
моочишћења заједно са женама и децом, како већ стоји у законима њи- 
хове земље; понудили су и жртве које се зову Пасхалне, четрнаестог дана 
истог месеца, те су светковали седам дана не штедећи ни у чему, нудећи 

жртве паљенице и жртве захвалнице, стога што их је Бог поново привео 
земљи њихових отаца и законима који овој припадају, и учинио да краљ 
Персије буде њима наклоњен. И тако ови људи принеше величанствене 
жртве овим поводом, у духу најпреданијег обожавања Господа, те се насе- 
лише у Јерусалиму, изабравши облик владавине који понајпре беше ари- 
стократски, али са извесним примесама олигархије, будући да се високо 
свештенство налазило на челу њихових послова, све док потомство Аса- 
монејевића није поново засновало краљевску власт; јер су пре заробља- 
вања, и растакања њихове државне заједнице, они најпре имали краљев- 
ску владавину, почев од Саула и Давида, током пет стотина тридесет две 
године, шест месеци и десет дана; али су још пре ових краљева народ во- 
дили такви управитељи који су називани судијама и монарсима. С тим су 
обликом владавине они продужили више од четири стотине године после 
смрти Мојсија и његовог војсковође Јошуе. И ово је, дакле, извештај који 
сам морао дати о Јеврејима који су били одведени у заробљеништво, али 
су одатле ослобођени у временима Кира и Дарија. 

9) Али су Самарићани 152 , будући злонамерно и завидно расположени 
према Јеврејима, овима наносили многе недаће због њиховог повратка, а 
поуздајући се у своје богатство и увереност да су савезници Персијанаца; 
стога су избегавали све што им је по краљевом наређењу било наложено 
да Јеврејима плаћају од свог данка, те тако нису издвајали ни прилоге за 
њихове жртве. Такође су на својој страни имали њима наклоњене намес- 
нике, који су им помагали у таквом понашању према Јеврејима; најзад, 
нису се устручавали да дошљаке повреде, било сами или преко других, 
кад год и докле год би им се пружила прилика. Због тога су Јевреји одлу- 
чили да пошаљу изасланство краљу Дарију, како би овај одбранио ствар 
Јевреја и осудио Самарићане. Ово су изасланство чинили Зоровавељ и 
још четворица управитеља, и чим је краљ саслушао њихове оптужбе и 
жалбе које су изнели против Самарићана, он им даде посланицу намење- 
ну намесницима и савету Самарије, чији је садржај следећи: „Краљ Дарије 
Тангану и Самваву, намесницима Самарићана, као и Садрасу и Вовелу, и 
осталим њиховим сарадницима а мојим слугама у Самарији: Зоровавељ, 
Мордехај и Ананија, изасланици Јевреја, пожалили су се на вас, рекавши 
да их онемогућавате у израдњи Храма и не опскрбљујете ониме што сам 
вам наложио да прилажете за извођење њихових жртава. Отуда је моја 
воља следећа: да одмах по пријему ове посланице Јевреје снабдете свиме 
што им је потребно за жртве, и то из краљевске ризнице и данка Сама- 
рије, те да дате све што свештеници затраже како не би морали да обуста- 
ве свакодневне жртве, нити престати да се моле Богу за мене и Персијан- 
це.“ Такав је, дакле, био садржај Даријеве посланице. 

КАКО ЈЕ КСЕРКС, ДАРИЈЕВ СИН, БИО БЛАГОНАКЛОН ПРЕМА 
ЈЕВРЕЈИМА; ТАКОЂЕ И О ЈЕЗДРИ И НЕМИЈИ 

1) Након Даријеве смрти краљевство је преузео његов син Ксеркс, који 
је заједно са влашћу наследио и очеву побожност и указивање почасти 
Богу; јер је све чинио примерено очевим делима у погледу богоштовља, и 
био је нарочито пријатељски настројен према Јеврејима. Негде у то време 
је Јошуин син, по имену Јоахим, постао првосвештеник. У исто време је, 
међутим, у Вавилону живео један човек славан по својој правичности и 
великом угледу којег је имао у очима народа. Он је био главни свештеник 
простог народа, а његово име је било Јездра. Био је веома упућен у Мој- 
сијеве законе, и присан пријатељ са краљем Ксерксом. Након таквог жи- 
вота донео је одлуку да и сам пође у Јерусалим и са собом поведе неке од 
Јевреја који су још живели у Вавилону; од краља је затражио да за њега 
напише писмо намесницима Сирије, помоћу којег ће им бити јасно с ким 
саобраћају. Одговоривши овој жељи, краљ је написао следећу посланицу 
овим намесницима: „Ксеркс, краљ краљева, у поздрав Јездри свештени- 
ку и тумачу Божијих закона. Мислим да је примерено љубави коју осећам 
за човечанство да допустим оним људима јеврејског народа који су то- 
ме склони, као и оним свештеницима и Левитима који се налазе у нашем 
краљевству, да пођу заједно у Јерусалим. Сходно томе, ја сам издао запо- 
вест с том сврхом; и пустите сваког ко на уму има ту жељу да оде, будући 
да се то чини исправним и мени и мојима седам саветника, а ово пишем 
разматрајући њихову упитаност о стањуу Јудеји, како би могли видети да 
ли је њихов одлазак тамо у складу са законом Божијим. Нека, дакле, ови 
људи понесу оне поклоне на које смо се ја и моји пријатељи обавезали да 
ћемо им дати, заједно са свим њиховим сребром и златом које је пронађе- 
но у Вавилону а посвећено је Богу, и нека ово буде понесено у Јерусалим 
Богу за жртвовање. Нека такође буде дозвољено теби и твојој браћи да 
начините онолико сребрних сасуда колико вам је драго. Такође ћеш моћи 
да посветиш онолико светих сасуда колико желиш, и још више оних које 
си намеран да направиш, а сви трошкови у вези тога биће покривени из 
краљеве ризнице. Ја сам, штавише, писао ризничарима Сирије и Фени- 
кије, да се побрину за све потребе Јездре, свештеника и тумача закона Бо- 
жијих због којих је и послат. А да се Бог ни најмање на мене или на моју 
децу не би срдио, ја дарујем све што је неопходно за жртвовање Богу по 
закону, као и стотину корија брашна. Такође вам налажем да не поставља- 
те никакве потајне намете или данке на њихове свештенике или Левите, 
нити, пак, на свете певаче, вратаре или слуге и писаре у Храму. А ти, о Је- 
здра, постави судије према мудрости датој ти од Бога, такве који разуме- 
вају законе, како би могли судити по целој Сирији и Феникији; а такође и 
поучи оне који су у незнању да уколико било који од твојих сународника 
прекрши закон Божији, или пак онај краљев, може бити кажњен, будући 
да га није прекршио из неупућености већ као онај који заиста зна шта у 

односу према закону чини, те га дрско потцењује и презире; а такав може 
бити кажњен смрћу или плаћањем новчане глобе. Остај ми с Богом.“ 

2) Након што је примио ову посланицу Јездра се веома обрадова, те по- 
че захваљивати Богу говорећи како је Он био узрок тако велике краљеве 
наклоњености, те да жели да из истих разлога сву своју захвалност упути 
само Њему. Потом добијену посланицу прочита Јеврејима, који су се на- 
лазили у Вавилону, али је за себе задржа, а затим њен препис посла свим 
оним сународницима који су живели у Медији. А када и ови Јевреји схва- 
тише какву побожност у себи гаји краљ, и уз то какву љубазност показује 
према Јездри, сви беху веома раздрагани; штавише, многи међу њима узе- 
ше све што имаху од покретног добра и дођоше у Вавилон, бивајући вео- 
ма жељни да пођу у Јерусалим; али је тада цели народ Израела остао у овој 
земљи, због чега су данас два племена у Азији и Европи поданици Римља- 
на, док се десет племена до дана данашњег налази с оне стране Еуфрата, у 
толиком мноштву да се њихов број не може проценити. И тако к Јездри 
дође велики број свештеника, Левита, те храмских вратара, светих певача 
и послужитеља. Тако он окупи оне који су се налазили у заробљеништву 
преко Еуфрата, и остаде тамо три дана, и заповеди им да посте, како би 
могли упутити молитве Богу за њихово очување, како их не би снашла ни- 
каква несрећа било од стране непријатеља или каквог другог лошег уде- 
са. Јер је Јездра унапред рекао краљу како зна да ће их Бог сачувати, сма- 
трајући да није умесно захтевати да овај с њима пошаље коњанике који ће 
их водити. Па када они завршише с молитвама, покретоше се с Еуфрата 
дванаестог дана првог месеца седме године владавине Ксерксове, и стиго- 
ше у Јерусалим петог месеца исте године. Јездра је одмах предао освећени 
новац ризничарима који беху из рода свештеника, све у свему шест сто- 
тина педесет таланата, сребрних сасуда стотину таланата, златних сасуда 
двадесет таланата, док је бакарних сасуда који беху скупоценији од злат- 
них 153 било дванаест таланата; ови су дарови потицали од краља и његових 
саветника, као и од оних Израелићана који су остали у Вавилону. Па када 
је Јездра уручио ове ствари свештеницима, он предаде и Богу, преко про- 
писаних жртава паљеница, двадест бикова за заједнички опстанак народа, 
и деведесет овнова, седамдесет два јагњета и дванаест јарића за опроштај 
грехова. Такође је предао и краљеву посланицу његовим службеницима и 
намесницима Келесирије и Феникије; па како сви ови беху под обавезом 
да поступе како им је наложено, они указаше почаст нашем народу и оста- 
доше му сусретљиви у свим његовим потребама. 

3) Све ове ствари беху исцрпно извршене под Јездриним надзором; а 
он је у њима успео стога што је Бог сматрао вредним да га награди успе- 
хом у вођству, због његове доброте и праведности. Али после неког вре- 
мена њему приступише извесни људи, износећи оптужбе на рачун неких 
других људи из народа, као и свештеника и Левита, а који су сви прекрши- 
ли устројство њихове заједнице и пренебрегли законе земље, тиме што су 
се венчали с туђинкама, доводећи на тај начин до пометње свештенички 
род. Ти су људи затражили од Јездре да подржи законе, како Бог не би до- 
пао гнева против свих њих заједно, и поново их присилио на пребивање 



КЊИГА ЈЕДАНАЕСТА 465 

у тешким околностима. Чувши ово, Јездра намах раздера своју хаљину, те 
из велике жалости посече власи косе и браде, па се баци на земљу, будући 
да је грех о којем је обавештен захватио главне људе у народу; и тако он и 
остаде лежећи на тлу, увиђајући да ће се, уколико кршитељима закона бу- 
де само саветовао да отерају своје жене туђинке, као и децу коју су са њи- 
ма добили, ови о његову жељу оглушити. Па ипак, сви они који припадаху 
виђенијима у народу дотрчаше к њему, и сами плачући, те узеше учешћа у 
жалости којој се Јездра одао због онога што је учињено. И тек тада он ус- 
таде па, дижући руке к небу, рече како се стиди очињег вида због злочина 
што су га ти људи починили, избацујући из сећања све оно што су њихо- 
ви очеви пропатили због њихове порочности; па поче преклињати Бога 

— који је спасао семе и остатке Јевреја из недаћа заробљеништва у којима 
су се налазили, и вратио их у Јерусалим и њиховој властитој земљи, при- 
моравајући краљеве Персије да са њима саосећају — да им овог пута оп- 
рости грехове што су их сада починили, иако ови заслужују одмазду, јер 
је ипак у складу са великим милосрђем Божијим да удели опроштај чак и 
онима који због греха једино казну заслужују. 

4) Након што је ово изговорио, Јездра се престаде молити; па док се 
сви они који к њему дођоше заједно са женама и децом још одаваху на- 
рицању, приђе му један од Јевреја, по имену Сеханија, који беше најуглед- 
нији у Јерусалиму, и који и сам изјави да су многи погрешили женећи 
туђинке, али да он са своје стране жели да увери Јездру да је спреман да 
позове све да такве жене и децу њихову отерају, и да буду кажњени они 
који су тако прекршили закон. Јездра послуша овај предлог, и затражи од 
свих старешина — свештеника, Левита и Израелићана — да се закуну да 
ће уклонити такве жене и њихову децу, управо онако како је препоручио 
Сеханија. А када се ови на то заклеше, он похита из Храма у собу Јоанано- 
ву, сина Елијасивовог, где остаде читавог тог дана не окусивши хране због 
жалости у којој се нашао. И након што беше објављен указ — да се сви 
они који дођоше из заробљеништва имају окупити у Јерусалиму, те да ће 
они који се за два или три дана не нађу тамо бити изопштени из народа, 
при чему ће сав њихов иметак припасти Храму према препоруци старих 

— сви који припадаху племенима Јуде и Венијамина окупише се у року од 
три дана, то јест двадесетог дана деветог месеца којег Јевреји зову Тевет 
а Македонци Апелејус. Па док су тако сви седели у горњој одаји Храма, 
заједно са присутним старешинама, али се због хладноће осећајући нела- 
годно, Јездра устаде и опгужи их, рекавши им да су згрешили венчавши 
жене које не припадају њиховом народу; али да сада могу учинити дело 
једнако угодно Богу и њима самима на корист, уколико буду те жене оте- 
рали. Чувши ове речи, сви окупљени повикаше да ће тако и учинити, али 
да је број таквих веома велик, и да је зимско доба, те да извршење таквог 
дела тражи више од једног или два дана. „Зато пустимо њихове управи- 
теље“, рекоше људи, „као и оне који су оженили туђинке, да долазе овде у 
одређено време, заједно са поглаварима сваког места, који ће процењива- 
ти број таквих бракова.“ Сходно томе се и договорише, те првог дана де- 
сетог месеца поче истраживање оних који су били ожењени туђинкама, те 

се пронађе да је велики део потомства првосвештеника Јошуе, као и дру- 
гих свештеника и Левита, као и свих Израелићана, припадао грешници- 
ма, али да је потом показао више обзира према придржавању закона него 
према природним осећањима 154 , те је одмах отерао своје жене и децу коју 
је са овима имао. А како би умилостивили Бога, они понудише жртве, те 
поклаше овнове као дар Господу. Мени ипак не изгледа неоходно да овде 
преносим имена тих људи. Битно је да је Јездра одагнао овај горепомену- 
ти грех, те да је привео такво понашање јасном исходу, који се у таквом 
стању задржао и убудуће. 

5) Након што су одржали празник табернакула седмог месеца, на којем 
се окупио готово цели народ, људи се попеше до отвореног дела Храма, 
до капије која је гледала према истоку, и затражише од Јездре да им буду 
прочитани закони Мојсијеви. Послушавши, он стаде усред мноштва и по- 
че читати, а тако је чинио од јутра до поднева. Чувши тако законе, људи 
беху поучени како да буду правични у времену тадашњем и будућем; али 
једнако тако беху и незадовољни поводом својих минулих повреда зако- 
на, те продужише да лију сузе због сваког почињеног греха, увиђајући 
како ниједну од несрећа које су их задесиле не би морали поднети да су 
се држали закона. Али када их Јездра виде у таквом расположењу, нало- 
жи им да пођу кућама и престану ридати, јер се налазе у времену праз- 
ника када се не сме плакати, будући да то није оно што закон препору- 
чује 155 . Он их позва да се радије одмах предају благовању и чине оно што 
је примерено празнику и угодно дану посвећеном радости; а да пусте да 
им кајање и жалост због минулих грехова буду опомена и брана, како ни- 
када више не би упали у сличне прекршаје. И тако на Јездрин позив они 
почеше са светковањем; па када у њему проведоше осам дана по празни- 
ку табернакула, они се разиђоше пошавши кућама, певајући химне Богу и 
захваљујући Јездри за препород којег је извео прекинувши кварење које 
су они увели у њихову заједницу. Тако се напослетку догодило да је, на- 
кон што је заслужио велики углед међу народом, Јездра умро као већ стар 
човек, и био сахрањен на величанствен начин у Јерусалиму. Негде у исто 
време се догодило и да је преминуо првосвештеник Јоахим, кога је у том 
звању наследио његов син Елијасив. 

6) Међу оним Јеврејима који су дошли из заробљеништва био је и пе- 
харник краља Ксеркса, по имену Немија. Наиме, док је овај човек једном 
приликом шетао пред Сусом, престоницом Персијанаца, чуо је како не- 
ки странци улазе у град после дугог путовања, говорећи између себе хе- 
брејским језиком. Он им је одмах пришао и упитао их одакле долазе. А 
када му ови одговорише да су пристигли из Јудеје, он их поче испитивати 
о томе у каквом се стању налази тамошњи народ, и у каквим је приликама 
Јерусалим; а путници узвратише да је народ у лошем стању 156 стога што 
су се зидине града урушиле, те да суседни народи наносе много недаћа 
Јеврејима, будући да током дана харају земљом а ноћу вребају прилику 
да их унесреће, толико да је свега неколицина од негдашњих заробљени- 
ка успела да изађе из земље и Јерусалима, а путеви се обдан могу видети 
пуни мртвих људи. На ове речи Немија проли сузе, саосећајући са пропа- 

дањем својих сународника; па, гледајући пут неба, он рече: „Колико ћеш 
још дуго, о Господе, превиђати наш народ, док он подноси тако велике па- 
тње, а наши људи бивају предани на плен и похару свима другима?“ И док 
он тако стајаше и нарицаше на капији, неко му приђе и рече да је краљ сео 
за вечеру; тако Немија мораде похитати такав какав се затекао, како би 
прислуживао краљу у својој служби пехарника. Али како се краљ осећао 
веома пријатно по вечери, и беше расположенији него обично, он баци 
поглед на Немију, па, видевши га невеселог, упита због чега је тако жало- 
стан. На то се Немија помоли Богу да му удели милост, и његове речи учи- 
ни убедљивим, те одговори: „Како могу, о краљу, и изгледати другачије 
него овако, и како не бих био утучен, када сам чуо да су се урушили зидо- 
ви Јерусалима, града у којем се налазе гробнице мојих отаца, а да су ње- 
гове капије остале спаљене? Али тебе молим, уколико ми хоћеш учинити 
милост, пусти ме да пођем и подигнем његове зидине и довршим градњу 
Храма.“ Чувши ове речи, краљ даде знак да му драговољно удељује то што 
је тражио, те рече да ће му предати посланицу упућену намесницима како 
би ови Немији указали дужну почаст и пружили му сваку помоћ коју буде 
затражио, онако како он нађе да ће га задовољити. „Зато сада одагнај ту- 
гу“, рече краљ, „и буди радостан у вршењу своје дужности.“ На то се Не- 
мија с преданошћу обрати Господу, и најдубље захвали краљу на добије- 
ном обећању, те разведри свој тужни и натмурени лик, због задовољства 
које му дође од краљеве сусретљивости. А краљ га позва следећег дана, и 
даде му писмо за Адуса, намесника Сирије, Феникије и Самарије, у којем 
је овоме било наложено да укаже част Немији и опскрби га чиме год овај 
зажели за његов подухват зидања града. 

7) И тако, када је Немија дошао у Вавилон и око себе окупио мноштво 
својих сународника који се добровољно решише да га прате, он се упути у 
Јерусалим где стиже двадесет пете године владавине Ксерксове. Па након 
што изложи краљеве посланице најпре Богу 157 , он их предаде Адусу и ос- 
талим управитељима. Немија такође сазва на сабор и све људе Јерусали- 
ма, те када ови дођоше он стаде у средиште Храма, и оваквим се говором 
обрати окупљенима: „Ви знате, о Јевреји, да је Бог увек у мислима имао 
ваше претке Аврама, Исака и Јакова, и због њихове правичности никада 
ни вас није оставио без своје бриге. Он је одиста био тај који је учинио да 
задобијем од краља право да подигнем зидине око града и довршим што 
је потребно око Храма. Оно што од вас тражим јесте да — будући да до- 
бро знате злонамерност суседних народа, те да ће нас напасти чим буду 
сазнали да смо ревносно прионули на градњу, и да ће смишљати многе на- 
чине да нас у делима омету — сву своју веру предате Богу као Ономе који 
ће нам помоћи против њихове омразе, и затим да не прекидате зидање 
ни дању ни ноћу, већ да употребите сву могућну марљивост и похитате 
на рад сада када смо добили овако посебну прилику за њега.“ Па након 
што је овако говорио, Немијаиздаде наредбу дауправитељи измере зид, и 
поделе радне задатке међу народом према њиховим градовима и селима, 
онако како се може захтевати према способности сваког понаособ. А ка- 
да још даде обећање да ће им и он сам, заједно са својим слугама, помага- 

ти, он распусти сабор. И тако се Јудејци припремише за рад: а ово име — 
Јудејци — беше име које су добили од дана када су стигли из Вавилона, а 
које је изведено од стране људи из племена Јудиног, које је прво дошло до 
ових крајева, те су тако једнако они и земља добили такав назив. 

8) Али када су Амонићани, Моавићани и Самарићани, као и сви они 
који су насељавали Келесирију, чули да је зидање журно покренуто, они 
вест примише с одбојношћу, и почеше да праве замке Јеврејима, како би 
их спречили у њиховим намерама. Убили су мноштво њих, а такође и тра- 
жили прилику да уклоне самог Немију, унајмивши неке странце да га ус- 
мрте. Непрестано су застрашивали и узнемиравали Јевреје, те посвуда 
ширили гласине како су многи народи спремни да поведу поход против 
њих, због чега су ови били испрепадани и готово одустали од даљег зи- 
дања. Али ниједна од ових препрека није могла одвратити Немију од одр- 
жавања ревности у послу; он је једино известан број људи поставио око 
себе као пратиоце, и тако је неуморно наставио с радом, остајући непо- 
пустљив пред ма којом недаћом, несустало желећи да доврши започето 
дело. И тако је поступао веома пажљиво и с великом помношћу бринуо о 
својој безбедности, али не стога што се плашио смрти, већ из уверености 
да уколико он буде погинуо зидови што их је подизао за грађане Јерусали- 
ма никада неће бити довршени. Такође је издао наређења да се градитељи 
држе поретка и на себи носе оклоп током зидања, те је тако сваки зидар уз 
себе имао свој мач, баш као и онај који је доносио грађу за зидање. С ис- 
тим је опрезом Немија наложио и да штитови леже у близини градитеља, 
а поставио је и трубаче на сваких пет стотина стопа и наложио им да уко- 
лико се појаве непријатељи обавесте народ, како би се могли борити под 
оклопом, а њихови их непријатељи не би успели напасти необоружане. 
Такође је сваке ноћи полазио у обилазак града, никада се не обесхраб- 
ривши било због самог рада, нити због своје властите исхране и сна, јер 
он ове није упражњавао из властитог задовољства, већ увек само из нуж- 
ности. И тако је под оваквим притиском провео две године и четири ме- 
сеца: јер је у том року подигнут зид, деветог месеца двадесет осме годи- 
не владавине Ксерксове. И када су зидине напокон довршене, Немија и 
свеколико мноштво понудило је жртве Богу за успешно довршење радо- 
ва, након чега су продужили са празновањем осам дана. Наравно, вест о 
окончању градње утврда веома је озлоједила суседне народе који насеља- 
ваху Сирију. Али када је Немија приметио да град оскудева у народу, он 
замоли свештенике и Левите да напусте унутрашњост и преселе се у град 
и тамо продуже са живљењем, а он им је о свом трошку подигао куће. Та- 
кође је заповедио да део људи који су обрађивали земљу доноси плодове 
у Јерусалим, како би свештеници и Левити од тога могли живети не на- 
пуштајући богослужења. И народ је спремно послушао Немијина упут- 
ства, захваљујући чему град постаде испуњенији људима но што беше ра- 
није. А Немија је, након што је учинио и много других изврсних ствари, 
таквих које су вредне сваке хвале, и то на достојан начин, стигао до дубо- 
ке старости и преминуо. Био је то човек ванредно добре и правичне нара- 
ви, посве предан жељи да свој народ учини срећним; а зидине Јерусалима 

што их је оставио за собом, на известан су начин вечни споменик и њему 
самом. А све то беше изведено у данима Ксерксовим. 


ПОГЛАВЉЕ ШЕСТО 

О ЈЕСТИРИ, МОРДЕХАЈУ И АМАНУ; И КАКО ЈЕ У ДОБА ВЛАСТИ АР- 
ТАКСЕРКСОВЕ ЦЕЛИ ЈЕВРЕЈСКИ НАРОД БИО У ОПАСНОСТИ ОД 

СТРАДАЊА 

1) Након смрти Ксерксове краљевство је прешло у руке његовог сина 
Кира, кога су Грци назвали Артаксерксом. У доба када је овај човек добио 
власт над Персијом, цели се народ Јевреја, укључујући жене и децу, нашао 
у опасности од истребљења, под околностима које ћемо ускоро објасни- 
ти. Наиме, неопходно је најпре разјаснити нешто везано за самог краља, и 
како је дошло до тога да је оженио Јеврејку која је и сама била из краљевс- 
ке породице, и о којој се приповеда да је спасла наш народ. Дакле, на- 
кон што је Артаксеркс преузео краљевство и поставио намеснике над сто 
двадесет седам покрајина од Индије до Етиопије, он је треће године своје 
власти приредио раскошну гозбу за своје пријатеље и за намеснике Пер- 
сије, такву какву је и умесно да направи краљ када има на уму јавно по- 
казивање свог богатства, и која је трајала стотину осамдесет дана, након 
чега је приредио и другу гозбу, овог пута за све преостале народе и њи- 
хова изасланства, али сада у Сусану и у трајању од седам дана. Ова је го- 
зба била изведена на следећи начин: краљ је наредио да се подигне шатор 
који је био подупрт златним и сребрним стубовима, са завесама од лана и 
пурпура раширеним преко њих, чиме је обезбеђен простор за много де- 
сетина хиљада званица које су седеле испод њих. Пехари које су приноси- 
ли послужитељи били су од злата и украшени драгим камењем које беше 
ужитак оку. Краљ је такође издао и наређење послузи да не присиљавају 
госте да пију непрестано им доносећи вино — какав је обичај код Пер- 
сијанаца — већ да сваком госту дозволе да ужива према својој склоности. 
Поврх свега, послао је гласнике широм земље с наредбом да народ пре- 
дахне од послова, и преда се празновању много дана због Артаксерксо- 
вог краљевања. На сличан је начин и краљица Астира окупила своје госте 
и приредила им гозбу у палати. А краљ је пожелео да њу, која је у лепо- 
ти надмашивала све друге жене, покаже онима који су светковали с њим, 
те је по жену послао гласника, с наредбом да је доведе. Али је она радије 
послушала персијске законе који забрањују женама да се показују пред 
туђинцима, те није отишла краљу 158 , па иако је он више пута слао евнухе 
по њу она је ипак остала по страни одбијајући да дође, све док краљ није 
био до те мере раздражен да је прекинуо забаву и нагло устао, те је поз- 
вао седморицу људи којима је поверио тумачење закона, пред њима опту- 
живши своју жену за увреду, стога што му се ниједном није повиновала и 
поред тога што ју је толико пута звао к њему на гозбу. Због тога је од њих 
затражио да га обавесте о томе шта се против ње по закону може учини- 

ти. Тако му један од прозваних, по имену Мемукан, рече да таква увреда 
није нанесена тек краљу самом, већ и свим Персијанцима, који су у опас- 
ности да почну водити веома неприличне животе са својим женама уко- 
лико их ове буду на сличан начин презирале, јер ниједна међу њиховим 
женама неће имати никаквог поштовања према својим мужевима „ако 
буду пред собом имале пример такве осионости коју краљица показује 
према теби који владаш над свима“. Сходно томе, овај човек затражи од 
краља да је строго казни због тако велике увреде коју му је нанела; а ка- 
да тако буде учинио, да обзнани народу оно што је одлучено и извршено 
над краљицом. Тако је одлучено да се Астира одстрани, а њено достојан- 
ство подари другој жени. 

2) Али је краљ био веома привржен овој жени, и тешко је подносио 
раздвојеност, па ипак му закон није допуштао помирење; тако се он на- 
шао на мукама, будући да није у његовој моћи лежало да учини оно што 
је желео. Али када га његови пријатељи видеше у таквој тескоби, они га 
посаветоваше да избаци из сећања ту жену, као и своју љубав према њој, 
те да пошаље гласнике широм насељеног света тражећи за себе приста- 
ле девице, и да себи за жену узме ону која му се највише свиди, стога што 
ће његова страст према бившој жени бити обуздана присуством друге, а 
нежност коју гаји према Астири биће обраћена са ње и упућена оној која 
буде с њиме. Не знајући за боље, краљ беше наговорен да прихвати овај 
савет, те извесним људима стави у задатак да међу девицама које су жи- 
веле у његовом краљевству изаберу оне за које процене да су најпривлач- 
није. И тако, када се велики број оваквих девица окупио, нађе се у Вави- 
лону и једна девојка чији родитељи беху умрли, а коју је одгајио њен ујак 
по имену Мордехај. Овај је ујак припадао племену Венијаминовом, и био 
је један од највиђенијих људи међу Јеврејима. Тако се показало да је ова 
девојка, чије име беше Јестира, била лепша од свих других, те да је љуп- 
кост њеног лика везивала очи сваког посматрача. Стога одмах беше по- 
верено једном евнуху да се за њу побрине, услед чега су јој у изобиљу 
обезбеђени угодни мириси и скупоцене помасти којима је њено тело тра- 
жило да буде тетошено; а овакву су бригу током шест месеци добиле све 
девице, којих је било четири стотине. А када је евнух после поменутог 
времена нашао да су девице довољно однеговане, те да су приправне да 
пођу у краљеву постељу, он свакога дана посла по једну да проведе време 
с краљем. И тако је, након што би девица провела неко време у његовој 
пратњи, краљ сваку враћао натраг евнуху; али када је Јестира дошла к ње- 
му, он пронађе највеће задовољство у њој, те се у њу заљуби и напослет- 
ку је ожени, учинивши је својом законитом женом и прославивши вен- 
чање дванаестог месеца седме године своје владавине, који се зове Адар. 
Такође је послао гласнике свим народима свог краљевства, с налогом да и 
они као празник прославе његово венчање, док је он сам гостио Персијан- 
це и Медијце, као и главне људе других народа, читавих месец дана. И та- 
ко је Јестира дошла у краљевску палату, а краљ јој је положио дијадему на 
главу, при чему она све дотле није краљу одала из којег је народа потекла. 
Њен ујак се такође преселио из Вавилона у Сусан, и у њему се населио, те 

се сваког дана врзмао око палате, запиткујући како је девојка, јер ју је во- 
лео као да је била његова властита кћер. 

3) За овог је краља везано и то да је донео закон по којем му нико из ње- 
говог народа није смео прићи уколико није био позван 159 , па и то само за 
време док је краљ седео на трону окружен људима са секирама у рукама, 
како би казнили сваког ко би приступио без позива. Краљ је, пак, седео са 
златним скиптром у руци којег је испружао кад је желео да поштеди неког 
од оних који су му непозвани пришли, те је онај кога би њиме додирнуо 
био ван опасности. Оволико ће бити довољно говора о овој ствари. 

4) Извесно време након описаних догађаја двојица евнуха, по имену 
Вихтан и Терес, направила су заверу против краља, при чему је Варнава, 
слуга једног од ове двојице евнуха, по рођењу Јевреј, био упознат са њихо- 
вом уротом, што је открио краљичином ујаку; а Мордехај, уз помоћ Јести- 
ре, упозна и краља с оним што му евнуси спремају. Ово је краља узнеми- 
рило, али, откривши истину, он одмах разапе двојицу завереника на крст, 
при чему у то време никакву награду није доделио Мордехају, иако је овај 
био узрочник очувања краљевог живота. Једино је наложено писарима да 
забележе његово име у летописима, а Мордехај је позван да остане у пала- 
ти као присни краљев пријатељ. 

5) У то се време у краљевој близини налазио извесни Аман, син Аме- 
датов, по рођењу Амалекићанин, који је имао обичај да долази до краља, а 
Персијанци и странци указивали су му најдубље поштовање будући да је 
сам Артаксеркс заповедио да се овоме мора указивати таква почаст; али је 
Мордехај био одвише мудар и одвише се чврсто држао закона своје вла- 
стите земље, да би знаке таквог обожавања могао упућивати ма којем чо- 
веку. Када је Аман ово опазио, он упита Мордехаја одакле овај потиче, а ка- 
да је сазнао да је реч о Јевреју, он се веома озлоједи, говорећи у себи бесно 
да иако га и Персијанци, који су слободни људи, обожавају, овај човек, који 
није ништа бољи од роба, не жели да се удостоји да тако чини. Тако у Ама- 
ну узрасте жеља да казни Мордехаја, при чему му се чинило одвише малим 
захтевом краљу да казни само овог појединца, те је пожелео да овај укло- 
ни и читав његов народ, будући да је Аман, као припадник народа Амале- 
кићана, био природни непријатељ Јевреја. Сходно томе, он дође до краља, 
и оптужи Мордехаја, рекавши: „Постоји један изопачен народ који је расут 
диљем насељене земље под твојом влашћу; то је народ одвојен од свих дру- 
гих и сасвим недружеван, који чак и не дозвољава онај начин указивања 
поштовања Богу којег друти упражњавају, као што се и не потчињава ис- 
тим законима, остајући у непријатељству с твојим народом и са свим дру- 
гим људима, једнако у њиховим поступцима и обичајима. И зато, уколи- 
ко желиш да будеш доброчинитељ својим поданицима, издаћеш наређење 
да се овај народ сасвим истреби, те да не остане ниједан од његовог ро- 
да, не поштедевши никога њиховог, ни као роба или сужња." Али када се 
краљ показа несклон овоме због штете од губитка данка што су га Јевреји 
плаћали, Аман му обећа да ће издвојити из свог властитог поседа четрде- 
сет хиљада таланата кад год краљ буде желео, додавши да ће тај новац пла- 
тити веома радо, како би се краљевство могло ослободити такве несреће. 

6) Након што је Аман упутио овакву молбу, краљ му истовремено одо- 
бри понуђени новац и додели људе помоћу којих је могао урадити шта му 
је воља. И тако Аман, добивши оно што је желео, сместа одасла јавни указ 
од краља, упућен свим народима, чији је садржај био следећи: „Артак- 
серкс, велики краљ, управитељима сто двадесет седам покрајина, од Ин- 
дије до Етиопије, шаље овај напис: С обзиром да управљам многим наро- 
дима, те да сам задобио власт над свом насељеном земљом, моја је жеља да 
се, не бивајући приморан да својом моћи чиним ма шта безобзирно или 
окрутно својим поданицима, покажем благ и одмерен у чувању њиховог 
мира и исправног поретка, те да тражим начин како да и у временима која 
долазе они и даље уживају овакве благослове. Али с обзиром да сам љуба- 
зно обавештен од стране Амана — кога због његове смотрености и пра- 
вичности уважавам више од свих људи, држећи га због његове оданости и 
постојане добронамерности према мени у достојанству одмах иза себе — 
да овде постоји један злоћудни народ који је помешан са свеколиким чо- 
вечанством, а који је противан нашим законима, и не подвргава се краље- 
вима, и који води начин живота различит од свих осталих, при том мр- 
зећи монархију и гајећи држање које је штетно за наше послове, ја издајем 
наредбу да сви људи овог народа, о којима нас је обавестио наш други 
отац Аман, буду уништени, заједно са њиховим женама и децом, те да ни- 
ко од њих не буде поштеђен, и да нико у односу према њима не прибегне 
пре сажаљењу него повиновању овом указу. А ја желим да ово буде извр- 
шено четрнаестог дана дванаестог месеца текуће године, како бисмо на- 
кон што сви наши непријатељи буду уништени у једном дану, надаље мог- 
ли спокојно водити животе у миру.“ И тако, када је овај указ разнесен по 
градовима и читавој земљи, сви беху спремни да униште и у потпуности 
истребе Јевреје, и то горепоменутог дана; а ово су с нестрпљивом журно- 
шћу очекивали посебно у Сусану. Краљ, пак, и Аман, проводили су време 
заједно у весељу и вину, али је у граду завладала пометња. 

7) Након што је Мордехај био обавештен о ономе што је учињено, он 
подера своју хаљину и навуче на себе кострет, те посу главу пепелом и 
пође градом вичући да ће бити уништен народ који никоме није нанео 
штете ни увреде. С таквим је речима он продужио све до краљеве палате, 
где се напокон зауставио, будући да закон није дозвољавао да унутра уђе 
тако одевен. Исто су учинили сви Јевреји који су се налазили у неколи- 
ко других градова у којима је објављен указ, одајући се оплакивању и на- 
рицању због свирепе пропасти која им је тако најављена. Али чим су не- 
ки људи рекли краљици да Мордехај стоји пред двориштем у одећи при- 
мереној нарицању, она се узруја и посла напоље људе који ће њеном уја- 
ку заменити одећу; али када овај не дозволи да буде присиљен на одла- 
гање кострети, стога што жалостан повод који овоме беше узрок није уки- 
нут, краљица позва евнуха Акратеја, јер је овај у том часу био присутан, и 
посла га до Мордехаја, како би сазнао какав га је то удес снашао због којег 
тако тужи, и због којег не жели да је послуша и скине жалобну одећу. Тада 
Мордехај обавести евнуха о узроку свог жаловања, као и о указу што га је 
краљ разаслао целој земљи, и о обећаном новцу помоћу којег је Аман до- 

био одлуку о уништењу њиховог народа. Такође је евнуху предао и препис 
онога што је објављено у Сусану, како би га могао однети краљици. Исто- 
времено Мордехај наложи Јестири да замоли краља за добро Јевреја, не 
сматрајући нечасним да се преда понизности за спас свог народа, ако би 
на ма који начин могла краља одвратити од уништења Израелићана, који- 
ма прети таква пропаст; јер је тај Аман, чији је достојанство подређено је- 
дино краљевом, оклеветао Јевреје и краља разјарио против њих. Када је 
Јестира све ово чула, она поново посла поруку Мордехају, рекавши му да 
је краљ није позвао, а да ће свако ко му буде пришао без позива бити по- 
сечен, осим уколико он није вољан да некога поштеди, пружајући к њему 
свој златни скиптар; па ма ко год да је тај према коме тако поступи, иако је 
ушао без позива, тај ће добити опроштај и проћи ће некажњен и сачувати 
живот. А када евнух пренесе ову поруку Мордехају, овај му наложи да та- 
кође пренесе Јестири и то да она не сме чувати само свој властити живот, 
већ мора мислити на спасење читавог њеног народа, јер уколико она про- 
пусти ову прилику, свакако ће им се од Бога указаги помоћ на неки други 
начин, али ће она и дом њеног оца бити уништени од стране оних које би 
сада у страху запоставила. Али Јестира истог евнуха посла натраг к Мор- 
дехају, затраживши од овога да пође у Сусан и окупи све Јевреје на сабор, 
наложивши им да се због ње предају посту, уздржавајући се од ма које вр- 
сте хране, ставивши им до знања да ће и она, заједно са својим пратиљама, 
учинити исто; а затим обећа да ће поћи до краља, иако је то против закона, 
па и ако због тога буде морала умрети, она од тога неће устукнути. 

8) Мордехај је учинио све што му је Јестира наложила, и људи на њи- 
хов захтев почеше постити; а сви заједно стадоше молити Бога да не пређе 
преко патњи њиховог народа, посебно у то време у којем над њим почива 
претња уништења; већ да им, као што је често чинио, опраштајући им оно 
што су згрешили, и овог пута удели избављење од тог истребљења које 
им је већ објављено; а Мордехај говораше како, иако није цели народ онај 
који је набеђен за увреду, ипак сви они морају срамотно бити побијени, а 
да је једини он повод гнева Амановог, „зато што га“, рече он, „нисам хтео 
обожавати, нити сам могао поднети да њему упућујем ону почаст коју 
сам навикао указивати само Теби, о Господе; и само је због тог свог беса 
он произвео ову несрећу против оних који ничим нису прекршили Твоје 
законе." Сличне је молитве упућивао и васцели народ, преклињући Бога 
да им омогући спасење и ослободи све Израелићане који беху на земљи 
те пропасти која им се приближавала, јер су је они већ видели пред очи- 
ма и очекивали њен скори долазак. И Јестира је, такође, учинила молебан 
Богу на начин њене земље, бацивши се ничице на тле и одевајући се у жа- 
лобничку одећу, одбијајући јело и пиће и све посластице читава три дана; 
и молила је Бога да се на њу сажали, и њене речи учини убедљивим пред 
краљем, те да јој лик учини лепшим но што је икада пре био, како би њене 
речи и лепота могли заједно успети у одвраћању краљевог гнева у случају 
да се на њу разјари, те да донесе умирење онима из њене властите земље 
сада када се налазе у крајњој опасности од неповратног страдања; такође 
је молила и да Бог у краљу побуди мржњу према онима који су неприја- 

тељи Јевреја и онима који смишљају њихово уништење, уколико се пока- 
же да такви заслужују његову осуду. 

9) Након што је Јестира одржала ове молитве три дана, скинула је жа- 
лобничке хаљине и променила одећу, те се украсила онако како приличи 
краљици, и повела са собом две своје пратиље, од којих ју је једна придр- 
жавала док се она на њу благо ослањала, а друга пратила подижући њен 
дуги скут врховима прстију. И тако она стиже до краља, показујући стид- 
ну румен на лицу, са угодном зазорношћу у свом држању; па ипак је к ње- 
му ушла веома уплашена, и чим му је пришла — док је он седео на трону 
у својој краљевској одежди протканој златом и драгим камењем, што га је 
пред Јестиром чинило још страшнијим нарочито стога што је у њу гледао 
са упадљивом строгошћу и лицем успламтелим од гнева, од чега јој колена 
одмах заклецаше од ужаса — она се сруши обезнањена; али на то се краље- 
ве мисли намах променише — што се догодило, како мислим, вољом Бо- 
жијом — и он се забрину за своју жену, мислећи да ће је страх довести до 
нечега по њу погубног, те он поскочи са трона, узе је у наручје и загрљајем 
је поврати из несвести, обраћајући јој се нежно и позивајући је да буде ра- 
досна, не очекујући да ће јој се ма шта лоше догодити стога што му је дошла 
непозвана, зато што је закон донесен за поданике, али да она, која је краљи- 
ца, баш као и краљ могу бити сасвим сигурни; и како ово рече, он јој по- 
ложи скиптар у руку и његовим јој врхом додирну врат чиме је, по закону, 
ослободи сваког страха. И након што се повратила захваљујући овим по- 
будама, она проговори овако: „Господару мој, није ми лако овако изненада 
рећи шта ми се догодило, јер чим сам те видела тако великог, мужевног и 
намргођеног, мој ме је дух напустио и у мени није остало душе.“ И све док 
је она са видном тешкоћом и тихим гласом могла једва и толико изговори- 
ти, краљ беше у великој муци и пометености, те још једном охрабри Јести- 
ру да буде весела и очекује бољу срећу, будући да је он спреман, уколико би 
она то зажелела, да јој подари половину његовог царства. Чувши ово, Јес- 
тира затражи да он и његов пријатељ Аман дођу к њој на гозбу, јер рече да 
је за њега припремила вечеру. И краљ на то пристаде; а када се нађоше за 
вечером, док су још пили, он затражи од Јестире да му каже своју жељу, јер 
неће бити разочарана чак и да затражи половину његовог краљевства. Али 
она одложи откриће њене молбе за следећи дан, уколико јој краљ још јед- 
ном буде дошао, заједно са Аманом, на гозбу коју ће поново припремити. 

10) Након што је краљ обећао да ће учинити тако, Аман се удаљи вео- 
ма задовољан, зато што је он једини имао ту част да вечера с краљем на 
Јестириној гозби, и стога што никоме другоме није било дозвољено да са 
краљем дели такав позив; ипак, када је одмах потом видео Мордехаја у 
дворишту, осетио се веома нелагодно, јер му овај приликом тог виђења 
није показао никакво поштовање. У таквом стању Аман дође кући и поз- 
ва своју жену, која се звала Сереса, као и пријатеље, те кад ови стигоше 
он им указа на то какву је част доживео не само од краља, већ такође и од 
краљице, будући да је тог дана он једини вечерао с њом и са краљем, а да 
је такође позван и следећег дана. „Па ипак“, додаде, „нисам задовољан ти- 
ме што сам видео Јевреја Мордехаја у дворишту." На ово му његова жена 

Сераса даде следећи савет: да изда наређење да се подигну вешала висо- 
ка педесет кубита, те да ујутро упита краља за дозволу да на њима обеси 
Мордехаја. Аман је заиста послушао добијени савет, и издао наредбу слу- 
гама да припреме вешала и да их сместе у двориште, јер ће на њима би- 
ти кажњен Мордехај. Али се Бог силно наругао овим злим очекивањи- 
ма Амановим; па како је знао на који ће се начин догађаји одвијати, Бог 
се веома радовао. Те је ноћи, дакле, Он најпре одагнао краљев сан; но ка- 
ко краљ није био вољан да губи време лежећи будан, већ је тражио неш- 
то што би могао урадити у корист свог краљевства, он нареди писару да 
му донесе летописе претходних краљева, као и записе његових власти- 
тих подухвата; а када му их је овај донео и почео их читати, нађе се један 
у којем је неком човеку додељена земља због његовог изврсног држања у 
извесним околностима, а име земље је било записано; а пронађен је и дру- 
ги запис у којем је некоме учињен поклон због његове оданости; а затим 
писар стиже до Вихтана и Тереса, евнуха који су сковали заверу против 
краља, а коју је Мордехај разоткрио; а када писар не рече више ништа о 
том случају, већ пређе на другу причу, краљ га заустави и упита: „Није ли 
додато да је Мордехају дата награда?" А када писар рече да таквог додат- 
ка нема, краљ му наложи да се удаљи, а сам упита оне којима то беше за- 
датак да га обавесте које је доба ноћи; а када га ови обавестише да је ско- 
ро дан, он им издаде наређење да му пренесу уколико виде да је ма ко од 
његових пријатеља већ стигао, и да стоји у дворишту. Догодило се да је 
тамо већ био Аман, стога што је дошао раније него обично да би замо- 
лио краља да Мордехаја казни смрћу; па када слуге рекоше да је Аман у 
дворишту, краљ овога позва к себи, те када Аман стиже он му рече: „Сто- 
га што знам да си ти мој једини постојан пријатељ, тражим од тебе да ми 
даш савет какву бих почаст могао указати некоме ко ми је веома драг, а да 
то буде примерено мојој величини.“ Чувши ово, Аман закључи у себи да 
ће се мишљење које буде дао односити на њега самог, будући да је он био 
једини кога је краљ волео: па стога даде савет за који је мислио да је нај- 
бољи од свих; тако рече: „Ако ћеш заиста указати част човеку за кога ка- 
жеш да га волиш, издај наређење да он може јахати на коњу одевен у исту 
ону одећу коју ти носиш, са златним ланцем око врата, и учини да један од 
твојих блиских пријатеља иде пред њим и оглашава целом граду да се тако 
чини када краљ жели да некоме укаже почаст.“ Такав је, дакле, предлог дао 
Аман јер је претпостављао да ће таква награда њему припасти. Краљ је, 
пак, био задовољан саветом, те рече: „Пођи онда, па када будеш прибавио 
коња, одећу и ланац, потражи Мордехаја Јевреја, и подај му те ствари, а ти 
сам крени испред њега и оглашавај оно што си рекао. Јер ти си“, рече краљ, 
„мој најприснији пријатељ, и дао си ми добар савет; па онда ти буди и при- 
служитељ онога што си ме саветовао. А ово ће бити награда од нас Мор- 
дехају, зато што ми је сачувао живот.“ Када је Аман чуо ово наређење које 
је било потпуно неочекивано, он остаде сасвим збуњен, не знајући шта 
би учинио. Ипак, изишао је напоље и довео коња, узео пурпурну одећу и 
златни оковратни ланац, и пронашао Мордехаја пред двориштем, одеве- 
ног у кострет, те му наложио да скине ту одећу и на себе обуче пурпурну 

коју му је донео. Али Мордехај, не знајући истину о оном што се догодило, 
већ сматрајући да је реч о исмевању, рече: „О, ти ниткову, најподлији међу 
свим људима, тако ли ћеш се подсмевати нашим недаћама?" Али када на- 
покон сазнаде да му је краљ уделио част због избављења које му је омо- 
гућио разобличивши евнухе који су ковали заверу против њега, он при- 
ми на себе пурпурну одећу коју је носио и краљ, и стави златни ланац око 
врата, те узјаха коња и крете градом, док је Аман ишао пред њим вичући: 
„Ово ће бити награда коју краљ удељује сваком ономе кога заволи, и кога 
сматра вредним такве части.“ А када тако прођоше градом, Мордехај пође 
краљу, а Аман се врати кући веома осрамоћен, где обавести жену и прија- 
теље о ономе што се догодило, остајући у сузама, рекавши најпосле да ни- 
када неће бити кадар да се освети Мордехају стога што је Бог уз њега. 

11) И док су ови људи тако разговарали, Јестирини евнуси похиташе 
Аману с позивом на вечеру; али један од евнуха, по имену Савухај, виде 
вешала која беху причвршћена у Амановој кући, и упита једног од слугу 
са каквом су намером она припремљена. Тако сазнаде да су била намење- 
на краљичином ујаку, стога што је Аман смерао да краља замоли да на тај 
начин овога казни, али је због познатог расплета о свему прећутао. И тако, 
када се краљ и Аман нађоше на гозби, краљ затражи од краљице да му на- 
покон каже какав поклон жели да добије, уверавајући је да ће јој дати шта 
год она пожели. Тада се она поче жалити на опасност у којој се нашао њен 
народ; и рече да је њој и њеним сународницима пресуђено да буду униш- 
тени, те да се њена молба због тога односи на њихово избављење; јер, рече, 
она га не би узнемиравала да је он издао наредбу да Јевреји буду само пре- 
дати тежем служењу, јер таква несрећа још увек не би била неподношљи- 
ва; али сада је она приморана да моли за спасење од њиховог намераваног 
истребљења. А када је краљ упита кога сматра виновником таквог јада у 
којем се нађоше Јевреји, она отворено оптужи Амана, и окриви га да је зло 
оруђе такве намере, те да је сам смислио читаву заверу против њих. На 
ове речи краљ остаде сасвим пометен, те журно одступи од гозбе и отиде 
у вртове крај палате, а Аман се поче залагати код Јестире, молећи је да му 
опрости због онога чиме ју је увредио, а све то јер је добро опажао у как- 
вим се бедним околностима сада нашао. Па како се у мољењу спустио на 
краљичину постељу, утом се врати краљ те, бивајући још жешће раздра- 
жен оним што је видео, рече Аману: „О, ти подлаче, најгнуснији међу љу- 
дима, желиш ли ти то да силујеш жену?“ А када Аман остаде пренеражен 
овим речима, те не могаше да ма шта изусти, тада уђе и евнух Савухај, те и 
он оптужи Амана, рекавши да је видео вешала у Амановој кући, која беху 
спремна за Мордехаја, а то је сазнао из уста Амановог слуге којег је упитао 
за сврху тих вешала приликом уручења позива Аману за вечеру. И још ре- 
че да су вешала педесет кубита висока, на шта краљ одлучи да Аман буде 
кажњен управо на онај начин којем се сам домислио против Мордехаја; и 
тако он издаде наређење да Аман сместа буде обешен на тим вешалима, те 
да га тако снађе она смрт коју је наменио Мордехају. И овде се ја не могу 
уздржати да се не удивим Богу, и да из овог случаја спознам Његову муд- 
рост и правичност, не само у кажњавању злог Амана, већ и у таквом раз- 

решењу заплета при којем је овоме припала она казна коју је он смислио 
другоме; свим овим нас Бог такође поучава лекцији да оне несреће које не- 
ко против другога припрема, најпре њему самом допадају. 

12) На такав је начин, дакле, усмрћен Аман, који је тако нескромно 
злоупотребио поверење које је имао код краља, који је потом цели његов 
посед предао краљици. Такође је позвао Мордехаја (јер га је Јестира оба- 
вестила да је овај њен рођак), и предао му прстен којег је раније дао са- 
мом Аману. Краљица је, пак, са своје стране, добијени посед Аманов пре- 
пустила Мордехају, а затим је замолила краља да ослободи јеврејски на- 
род страха од погибељи, показавши му шта је било написано и разаслато 
широм земље од стране Амана; уз то је додала да уколико би њена земља 
била опустошена а њени сународници били побијени, ни она сама не би 
дуже могла поднети живот. Тако јој краљ обећа да неће учинити ништа 
што би њој било непријатно, нити у супротности са оним што она жели; 
уз то јој наложи да сама напише у краљево име што јој је драго о Јевреји- 
ма, те да то запечати његовим печатом, и потом пошаље посвуда по њего- 
вом краљевству, тако да они који буду читали посланицу, чија је веродос- 
тојност осведочена поседовањем краљевог печата, ни на који начин неће 
смети да противрече ономе што је ту написано. И тако он заповеди да му 
се доведу краљевски писари који ће свим народима упутити речи у ко- 
рист Јевреја, а које ће извршити његови намесници у свих сто двадесет се- 
дам покрајина, од Индије до Етиопије. Садржај ове посланице био је сле- 
дећи: „Велики краљ Артаксеркс шаље поздраве нашим управитељима, и 
онима који су наши одани поданици 160 . Постоји много људи који због ве- 
личине добробити која им је удељена, и због части што су је добили ван- 
редном доброхотношћу оних који милост удељују, не само да бивају не- 
правични према онима себи подређеним, већ се не устручавају да чине 
зло и онима који су њихови добротвори, као да желе да затру захвалност 
међу људима, те својом дрском злоупотребом таквих добробити које ни- 
су ни очекивали преокрећу изобиље које имају против оних од којих им 
је то обиље дотекло, претпостављајући да ће њихова лаж остати скривена 
Богу, и да ће избећи ону освету која од Њега потиче. Неки од ових људи, 
располагажући правом да управљају пословима као повереници својих 
пријатеља, искористили су ту повластицу за испољавање њихове личне 
мржње против неких других људи, варајући тако оне који су истински 
поседници моћи, наговоривши их да буду гневни на оне који им никак- 
ву штету нису нанели, све док те своје жртве нису довели до ивице по- 
гибељи, дижући против њих оптужбе и клевете. Ово, међутим, није тек 
стање ствари које откривамо из древних примера, или такво о којем смо 
сазнали из извештаја о другима, већ је реч о примерима таквих бестидних 
покушаја што су се одвијали пред нашим очима; тако да више не може би- 
ти места слушању клевета и лажних оптужби, нити наговарању других, 
већ ваља одлучити о ономе што је свако за себе заиста урадио, те казни- 
ти оне који казну оправдано заслужују, а милошћу наградити оне који су 
невини. Овакав је, дакле, случај био са Аманом, сином Амедатовим, по 
рођењу Амалекићанином, по крви туђинцем Персијанцима, који се — на- 

кон што је са свом гостољубивошћу код нас угошћен и постао судеони- 
ком оне љубазности што је у тако великом ступњу гајимо према свим љу- 
дима, до те мере да је називан мојим оцем и од стране свих био дуго обо- 
жаван, а почаст њему указивана била одмах после оне што се дугује самом 
краљу — показао немоћан да носи своју добру судбину, нити да управља 
величином свог благостања са здравим разумом; штавише, он је повео за- 
веру против мене и мог живота, мене који сам му омогућио сав његов по- 
ложај и утицај, настојећи да уклони Мордехаја, мог добротвора и спасио- 
ца, и да подло и издајнички преузме Јестиру, пратиљу мог живота, а моју 
власт доведе до уништења; он је на овај начин покушао да ме лиши мојих 
оданих пријатеља, и пренесе власт другима 161 ; али будући да сам ја опазио 
да Јевреји, које су ови убилачки садрузи наменили уништењу, нипошто 
нису зли људи, већ да воде своје животе на најпримеренији могући начин, 
те да су људи посвећени обожавању оног Бога који је сачувао краљевство 
мени и мојим наследницима, ја не само да их ослобађам оне казне коју је 
претходна посланица, изаслана од стране Амана, заповедила да над њи- 
ма буде извршена, а којо) уколико откажете послушност учинићете до- 
бро, већ желим да њима надаље буде указивано свако поштовање. Сход- 
но томе, ја сам обесио човека који је смишљао такве зле ствари против 
њих, заједно са његовом породицом, пред капијом Сусана, а та му је казна 
послана од стране Бога, који види све ствари. А ја вам стављам у задатак 
да јавно пронесете препис ове посланице кроз цело моје краљевство, ка- 
ко би се Јеврејима могло дозволити да у миру проводе своје властите за- 
коне, и да бисте им могли помоћи како би се у ово доба у којем се налазе 
у тако јадном стању могли одбранити од неправичног насиља смераног 
према њима тринаестог дана дванаестог месеца којег називају Адар: јер је 
Бог одлучио да та) дан буде дан њиховог избављења уместо уништења; а 
та) би дан могао бити берићетан и за све оне који нам желе добро, и спо- 
мен на казну која је стигла заверенике против нас. И желим да примите к 
знању да ће сваки град, и сваки народ који не буде послушао ма коју ствар 
из ове посланице, бити уништени огњем и мачем. Због тога учините да 
ова посланица буде објављена свуда где се допире наша моћ, и учините да 
Јевреји на сваки начин буду припремљени за оно што их чека поменутог 
дана, како би се могли осветити својим непријатељима.“ 

13) Сходно овим речима, коњаници који су носили посланицу про- 
дужише великом брзином путевима до својих одредишта. А што се ти- 
че Мордехаја, чим је преузео краљевску одећу и златну круну, те око вра- 
та ставио златан ланац, он крете на челу јавне поворке; а када га Јевреји, 
који су живели у Сусану, видеше у тако велико) почасти поред краља, они 
помислише да његова велика срећа и њима припада, те радост и сјај спа- 
сења окружише све Јевреје, једнако оне који беху у градовима као и оне 
у унутрашњости, јер су чули објаву краљевог писма, чији је одјек био та- 
кав да се многи из туђинских народа обрезаше у страху од Јевреја, не би 
ли тако осигурали своју безбедност; јер тринаестог дана дванаестог ме- 
сеца, који се на хебрејском језику зове Адар, док га Македонци нази- 
вају Диструс , они који су носили краљеву посланицу ставише Јевреји- 

ма до знања да је тај дан у којем су они имали бити у смртној опаснос- 
ти постао онај у којем ће моћи да униште своје непријатеље. И тако сада 
управитељи покрајина и сви тирани, краљеви и писари, почеше уважа- 
вати Јевреје, будући да је страх који су имали од Мордехаја учинио да се 
почну смерно понашати. Па када је краљевски указ стигао до свих земаља 
које беху под његовим господством, догодило се да су Јевреји из Сусана 
побили пет стотина својих непријатеља; а када је краљ саопштио Јестири 
број оних који су погубљени у том граду, не знајући при том шта се дого- 
дило у покрајинама по унутрашњости, он је упита да ли би она желела да 
још нешто буде предузето против њих, јер ће бити учињено према њеној 
жељи; на то је Јестира одговорила да жели да Јеврејима буде дозвољено да 
се на исти начин обрачунају са својим душманима и следећег дана, и да 
такође могу обесити десеторицу синова Аманових. Тако је краљ испунио 
и ову жељу Јестири, не хтевши да јој противречи. Стога се Јевреји поно- 
во окупише четрнаестог дана месеца Диструса и побише још око три сто- 
тине њихових опонената, не дирајући при том ништа од њихових посе- 
да. Осим тога, и од стране Јевреја који су живели у градовима и у унутра- 
шњости било је све у свему побијено седамдесет пет хиљада њихових не- 
пријатеља, а све то тринаестог дана тог месеца, док су следећи дан просла- 
вили као празник. На исти су начин четрнаестог дана и дана после њега 
славили и Јевреји у Сусану, те је отада остало да чак и данас Јевреји ши- 
ром насељеног света у те дане празнују и шаљу поклоне једни другима. И 
Мордехај је са своје стране наложио свим Јеврејима који су живели у Ар- 
таксерксовом краљевству да ове дане држе као празничне, те да успоме- 
ну на њих предају потомству како би се тај празник могао заувек одржа- 
вати а сећање на тај догађај никада не препустити забораву. Јер, будући 
да је тих дана требало да буду уништени од стране Амана, они би учини- 
ли исправно дело — стога што су у тим данима избегли погибију, и зауз- 
врат казнили своје непријатеље — када би се тих дана држали као оних у 
којима захваљују Богу; то је, дакле, разлог што Јевреји још увек празнују у 
те дане, називајући их данима Пурима. А Мордехај је постао велик и сла- 
ван човек поред краља, коме је помагао у управљању народом. Такође је 
живео и у краљичиној близини, те су животне прилике Јевреја тада биле 
боље но што су се икада могли надати. Све у свему, тако је надаље изгле- 
дало стање Јевреја под Артаксерксом. 


ПОГЛАВЉЕ СЕДМО 

КАКО ЈЕ ЈОВАН УБИО СВОГ БРАТА ИСУСА У ХРАМУ; И КАКО ЈЕ ВА- 
ГОСЕЈ НА МНОГО НАЧИНА УВРЕДИО ЈЕВРЕЈЕ, И ШТА ЈЕ УЧИНИО 

САНВАЛАТ 

1) Након што је умро првосвештеник Елијасив, наследио га је његов 
син Јуда; а када је и овај преминуо, то је звање преузео његов син Јован, 
што је било повод да Вагосеј, главни заповедник војске Артаксеркса Дру- 
гог, оскрнави Храм и зада намете Јеврејима да из заједничких залиха, пре 

но што принесу дневне жртве, морају за свако јагње платити педесет ше- 
кела. Наиме, Јован је имао брата по имену Исус, који је са Вагосејем био 
пријатељ, те му је овај обећао да ће му обезбедити достојанство првос- 
вештеника. Имајући поверења у ову подршку, Исус се посвађао с Јова- 
ном у Храму, и тако раздражио свог брата да га је овај убио у самој све- 
тињи. Ово је убиство представљало ужасно непочинство за Јована који 
је био првосвештеник, а његова је страхота била тим већа што се никада 
није чуло за нешто такво окрутно и безбожно, било код Грка или варва- 
ра. Бог, наравно, није занемарио његово кажњавање, али је при том и це- 
ли народ био поробљен а Храм оскрнављен од стране Персијанаца. На- 
име, када је Вагосеј, највиши заповедник Артаксерксове војске, сазнао да 
је Јован, јеврејски првосвештеник, убио свог властитог брата Исуса у Хра- 
му, он сместа нападе Јевреје и поче им у бесу говорити, „Зар сте толико 
безочни да сте могли починити злочин у Храму?“ И како је он намеравао 
да уђе у светињу, а они му то нису дозвољавали, он им рече: „Нисам ли ја 
чистији од онога ко је посечен у Храму?“ те, након што извогори овако, 
пође у Храм. Сходно томе, Вагосеј је искористио овај разлог и седам годи- 
на кажњавао Јевреје за убиство Исусово. 

2) Након што је Јован напустио овај свет, звање првосвештеника при- 
пало је његовом сину Јаду. Овај је, пак, имао брата по имену Манасија. У 
то је време Дарије, последњи краљ Персије, послао човека по имену Сан- 
валат у Самарију [као управитеља], будући да је овај по рођењу припадао 
Хутима, од чијег су рода такође били и Самарићани. Овај је човек знао 
колико је Јерусалим славан град, и да су његови краљеви задавали много 
мука Асирцима и народу Келесирије; стога је он радо дао своју кћер, по 
имену Никаса, за жену Манасији, мислећи да ће ово савезништво преко 
брака значити јемство и обезбедити даљу добронамерност јеврејског на- 
рода према њему. 


ПОГЛАВЉЕ ОСМО 

О САНВАЛАТУ И МАНАСИЈИ И О ХРАМУ КОЈИ СУ ПОДИГЛИ НА 
ПЛАНИНИ ГЕРИСИМУ; ТАКОТЈЕ И О ТОМЕ КАКО ЈЕ АЛЕКСАНДАР 
УШАО У ЈЕРУСАЛИМ, И КАКВЕ ЈЕ ДОБРОБИТИ УДЕЛИО ЈЕВРЕЈИМА 

1) Негде у то време догодило се да је у Егеју на превару — а од стране 
Паусаније, сина Серастовог, који је потицао из Орестове породице — на- 
паднут и убијен Филип, македонски краљ, те га је на престолу наследио 
његов син Александар; он је, пак, прешавши преко Хелеспонта, поразио 
заповеднике Даријеве војске у бици код Граника. Тако је отворио пут пре- 
ко Лидије, покорио Јонију и прегазио Карију, и почео нападати места у 
Памфилији, као што је већ приповедано на другом месту. 

2) Старешине Јерусалима биле су веома забринуте тиме што је брат пр- 
восвештеника Јада, иако је оженио туђинку, са овим делио највише свеш- 
теничко звање, те се почеше спорити с њиме, јер су процењивали да је вен- 
чање тог човека било корак учињен из жеље за кршењем закона против 

улажења у брак са туђинкама, те да ће то означити почетак једног узајам- 
ног ортачења са странцима. Сећали су се, наиме, да је увреда коју су Богу 
нанели Јевреји венчани са женама из других земаља било поводом њихо- 
вог негдашњег подјармљивања и свих оних несрећа које су због тога под- 
нели; стога су они наредили Манасији да се разведе или да више не прила- 
зи олтару, при чему се и сам првосвештеник придружио народу у озлојеђе- 
ности против његовог брата, те га је и својом одлуком отерао од олтара. На 
ово је Манасија дошао до свог таста Санвалата и рекао му да, иако он ис- 
крено воли његову кћер Никасу, ипак није вољан да због ње буде лишен 
свог свештеничког достојанства, које је највише звање у његовом народу 
и бива наследно преношено у оквиру једне исте породице. Санвалат му, 
међутим, обећа да не само да ће сачувати част његовог свештеничког поло- 
жаја, већ и да ће му осигурати моћ и достојанство јединог првосвештеника 
и учинити га намесником свих места којима он сам сада управља, уколи- 
ко буде задржао његову кћер уз себе као жену. Надаље му рече да ће за ње- 
га подићи храм налик ономе у Јерусалиму, смештен на гори Герисимској, 
која је највиша од свих планина у Самарији, уз то још и обећавши да ће све 
то учинити са допуштењем краља Дарија. Чувши ова обећања, Манасија се 
узохоли, те остаде уз Санвалата надајући се да ће задобити првосвеште- 
ничко звање које ће му уделити Дарије, тим пре што је Санвалат тада био у 
позним годинама. Оваква његова одлука, међутим, довела је до велике уз- 
немирености народ Јерусалима, стога што су многи свештеници и Левити 
били уплетени у сличне односе са женама-туђинкама; и зато се сви такви 
одметнуше к Манасији, а Санвалат им уз то понуди новац, и раздели међу 
њима насељиву и обрадиву земљу, а све то како би наградио свог зета. 

3) Негде у то време Дарије је чуо како је Александар прешао преко Хе- 
леспонта и потукао његове војсковође у бици код Граника, продуживши 
потом даље с освајањем; стога је сабрао велику војску од коњаника и пе- 
шака, одлучивши се да пресретне Македонце пре но што ови нападну и 
освоје читаву Азију. Тако је он прегазио Еуфрат и прешао преко Тауру- 
са, планине у Киликији, те се код места Исе у Киликији зауставио оче- 
кујући непријатеља, спреман да се с њим упусти у битку. Санвалат је био 
задовољан да је Дарије сишао са горја, те је рекао Манасији да се изненада 
указала прилика да испуни дато обећање, што ће се догодити чим се Да- 
рије врати након што буде поразио непријатеље — јер, наиме, не само он, 
већ такође и сви народи Азије, били су уверени да се Македонци неће ни 
упустити у битку против ГТерсијанаца, због огромне бројности Даријеве 
војске. Али су догађаји узели други ток од очекиваног, јер је краљ ушао 
у битку у којој је поражен, изгубивши велики део своје војске. При том 
су заробљени његова мајка и жена, а он сам је побегао у Персију. Тако је 
Александар ушао у Сирију и заузео Дамаск; а након што је освојио и Си- 
дон, почео је са опсадом Тира, пославши у том часу посланицу јеврејском 
првосвештенику, са позивом да му његов народ приђе као савезник, те уз 
то и опскрби његову војску намирницама. То је значило да поклоне што 
их је раније слао Дарију сада пошаље њему, изабравши пријатељство Ма- 
кедонаца, због чега никада неће зажалити. Али је првосвештеник одго- 

ворио да је дао завет Дарију да против њега неће опасивати оружје, те да 
тај завет неће прекршити све док је Дарије међу живима. Чувши овакав 
одговор, Александар беше веома љут; па иако је одлучио да не напушта 
Тир који је у сваком часу могао бити заузет, ипак је запретио да ће чим 
овај град пред њим буде пао повести поход против јеврејског првосвеш- 
теника, и на његовом примеру показати свим људима ко је тај према ко- 
ме се морају држати својих завета. И тако, након што је уз велике напоре 
поднесене током опсаде, напокон заузео Тир и тако окончао тамошње ос- 
вајање, он стиже до града Газе, и поче у њему опсађивати заповедника вој- 
не посаде чије име беше Вавемес. 

4) У исто је време Санвалат помислио да му се сада пружила права 
прилика за испуњење његових намера, те се одрече Дарија и, повевши са 
собом седам хиљада властитих поданика, стиже до Александра. Затекав- 
ши овога на почетку опсаде Тира, он му изјави како му се предаје са свим 
доведеним људима, који су подигнути из места под његовом влашћу, и 
који са задовољством прихватају за господара Александра уместо Дарија. 
Па када га је Александар љубазно примио, Санвалат прикупи храбрости 
и поче му говорити о својим тренутним приликама. Рече му да има зе- 
та по имену Манасија, који је брат јеврејског првосвештеника Јада, те да 
велики број људи овог народа, који су сада уз Манасију, желе да подигну 
храм на месту које је под Санвалатовом управом. Овоме је додао да краљу 
иде у прилог да снага Јевреја буде расцепљена на два дела, јер би се у су- 
протном тај народ који би остао јединствен и уједињен против покушаја 
увођења новина у њихове обичаје, показао у стању да зада невоље краље- 
вима, као што је раније био случај са краљем Асирије. Уваживши ове ре- 
чи, Александар је допустио Санвалату да чини како је намислио, а овај је 
са крајњом ревношћу подигао нови храм, и произвео Манасију у првос- 
вештеника, сматрајући великом наградом да деца његове кћери могу су- 
деловати у таквом достојанству; али, након што је минула седмомесеч- 
на опсада Тира, и још два месеца опсаде Газе, Санвалат премину, а Алек- 
сандар, заузевши Газу, похита према Јерусалиму; а Јад, првосвештеник, 
чувши за овај Александров покрет, нађе се ужаснут и на великим мукама, 
не знајући како 6и сачекао Македонце, будући да је њихов краљ био неза- 
довољан његовом ранијом непослушношћу. Он отуда заповеди да се на- 
род преда молитвама и придружи му се у приношењу жртава Богу, кога 
сам поче преклињати да заштити тај народ и избави их страдања које им 
се приближава. А Бог, послушавши ове молитве, посети Јада у сну којем 
се препустио након принесених жртава, и подстакну га да пронађе хра- 
брости, украси град и отвори капије, а да се народ одене у белу одећу, те 
да свештеници сачекају краља у хаљинама прикладним њиховом звању, 
не плашећи се никаквих рђавих последица, јер ће такве спречити Божије 
провиђење. И тако, након што се подиже из сна, Јад се веома обрадова, и 
објави свима поуку што ју је примио од Бога. И потом је све урадио посве 
у складу са сном, и тако приправан остаде чекајући долазак краља. 

5) Чим је схватио да се овај налази недалеко од града, он изиђе на че- 
лу свечане поворке, заједно са свештеницима и мноштвом грађана. Про- 

цесија је изгледала узвишено, држећи се на начин различит од свих других 
народа. У таквом је реду стигла до места званог Сафа, а које име, преве- 
дено на грчки, значи поглед, јер се одатле указује видик једнако на Јеруса- 
лим и на Храм. Па када Феничани и Халдејци који су пратили Јевреје по- 
мислише да им се сада оставља слобода да опљачкају град и убију првос- 
вештеника — будући да им је такво што обећавало раније краљево неза- 
довољство — догоди се нешто сасвим супротно. Јер, Александар — видев- 
ши из даљине мноштво људи одевених у белу одећу, са свештеницима који 
су на себи носили ланену одежду међу којима се истицао првосвештеник у 
пурпурној и скерлетној ношњи, носећи митру на глави са златном плочи- 
цом на којој је било урезано име Божије — лично приђе поворци, и указа 
поштовање томе имену, и први поздрави првосвештеника. Јевреји такође 
у један глас поздравише Александра и опколише га, а на све то се краље- 
ви Сирије и сви остали нејевреји изненадише, помисливши да је Алексан- 
дар померио памећу. Ипак, Парменије му једини приђе и упита га како 
је дошло до тога да док се цели свет пред њим клања он указује најдубље 
поштовање првосвештенику Јевреја? На ово је добио одговор: „Ја не по- 
штујем толико њега, колико Бога који га је обдарио звањем првосвеште- 
ника; јер сам управо ову особу видео у сну, и управо у овој одећи, док сам 
се налазио у Дијусу у Македонији, те сам се пред њом бавио мишљу како 
бих могао завладати Азијом, на шта ме је она позвала да не оклевам, већ 
да смело пређем преко мора, јер ће она водити моју војску и подарити ми 
власт над Персијанцима; па отуда, не видевши никог другог у тој одећи, а 
гледајући сада овог човека у њој и сећајући се сновиђења и бодрења којег 
сам добио у сну, верујем да водим своју војску под Божијим управљањем, 
те да ћу отуда победити Дарија и скршити моћ Персијанаца, а да ће се све 
ствари обистинити према ономе што се налази у мом властитом уму.“ Па 
након што је ово изговорио Парменију и пружио десну руку првосвеште- 
нику, сви свештеници пођоше са њим те тако он уђе у град. А када се попео 
до храма, он принесе жртве Богу следећи првосвештеникова упутства, и 
све време се на достојанствен начин опходећи према свим свештеницима. 
А када му је показана Књига Данилова, у којој је овај објавио да ће један 
од Грка уништити царство Персијанаца, Александар помисли да је управо 
он особа на коју је овај указивао. Па како се овиме нађе веома задовољан, 
Александар до даљњег распусти народ, али их следећег дана поново позва 
упитавши их при том каква би их услуга с његове стране могла задовољи- 
ти; на то првосвештеник затражи право да се могу придржавати закона 
својих предака, и да током седам наредних година не морају плаћати да- 
нак, а Александар им радо услиши обе ове молбе. А када га они такође по- 
чеше молити да допусти Јеврејима у Вавилону и Медији да се и сами при- 
друже упражњавању њихових властитих закона, он радо обећа да ће кас- 
није удовољити и тој њиховој жељи. А затим се обрати мноштву, и рече да 
је, уколико когод од њих жели да се својевољно упише у његову војску — 
при чему ће такви бити слободни да се покоравају и живе према законима 
својих предака — он вољан да их поведе са собом, на који се позив многи 
одазваше бивајући спремни да му се придруже у његовим ратовима. 

6) И тако, након што је Александар довео у ред ствари у Јерусалиму 
он поведе своју војску до суседних градова; а када га сви народи до којих 
је стизао примише са великом љубазношћу, Самарићани, који су тада за 
своју престоницу имали Сехем (град смештен на гори Герисимској, тада 
насељен отпадницима од јеврејског народа), видевши да је Александар та- 
ко штедро обдарио Јевреје, одлучише да и сами себе прогласе Јеврејима; 
јер је такво било држање Самарићана, као што смо већ на другом месту 
изнели, да, када су Јевреји бивали у недаћама, ови одрицаху да су са њи- 
ма у било каквом сродству, при чему су тада говорили истину; али када 
би приметили да се каква срећа осмехује Јеврејима, они би се одмах прет- 
варали да су с њима у сродству, говорећи да им припадају, те да своје по- 
рекло изводе из потомака Јосифових, Ефраима и Манасије. Сходно то- 
ме, они се блиставим речима препоручише краљу, показавши велику рев- 
ност да се са њиме сретну недалеко од Јерусалима. А када им Александар 
заповеди, Сехемићани му приђоше, водећи са собом војне одреде што их 
је краљу послао Санвалат, па и сами затражише да он дође у њихов град, 
и да и њиховом храму такође укаже почаст; на шта он обећа да ће у по- 
вратку доћи и к њима. А када га они замолише да и њима на седам година 
одгоди плаћање данка, стога што они дотад неће ништа друго радити до 
сејати, он их упита ко су они када му се обраћају таквом молбом; а ови од- 
говорише да су и они Хебреји, али да носе име Сидоњана, те да живе у Се- 
хему; но када их он поново упита да ли су и они Јевреји, на шта доби од- 
говор да нису, краљ узврати речима; „Јевреји су ти којима сам уделио так- 
ву повластицу; ипак, када се будем вратио, и будем од вас у потпуности 
обавештен о овом питању, учинићу оно што будем сматрао за исправно." 
На такав је начин, дакле, отпустио Сехемићане, наредивши при том да га 
Санвалатови одреди прате у Египат, стога што је наумио да им тамо доде- 
ли земљу, а што је касније и учинио у Теваиди, када им је наредио да шти- 
те ту земљу. 

7) Након Александрове смрти управљање царством је подељено међу 
његовим наследницима, али је храм на гори Герисимској остао. Па ако је 
ма ко био оптужен од стране житеља Јерусалима да се хранио простом 
храном 162 , или да је прекршио сабат, или да је починио ма који сличан 
прекршај такве природе, он би пребегао Сехемићанима говорећи да је 
неправедно оптужен. Негде у то време је преминуо и првосвештеник Јад, 
а наследио га је његов син Онија. Такво је, дакле, било стање међу Јевреји- 
ма у то време. 



КЊИГА ДВАНАЕСТА 

обухвата период од сто седамдесет година 

ОД СМРТИ АЛЕКСАНДРА ВЕЛИКОГ ДО СМРТИ 
ЈУДЕ МАКАБЕЈСКОГ 




ПОГЛАВЉЕ ПРВО 


КАКО ЈЕ ПТОЛОМЕЈ, СИН ЛАГУСА, ПРЕВАРОМ И ЛУКАВСТВОМ 
ЗАУЗЕО ЈЕРУСАЛИМ И ЈУДЕЈУ, И ОДАТЛЕ ПОВЕО МНОГЕ ЉУДЕ, НА- 
СЕЛИВШИ ИХ ПОТОМ У ЕГИПТУ 

Александар, краљ Македоније, преминуо је након што је успео да 
оконча превласт Персијанаца и уреди ствари у Јудеји на rope описани на- 
чин. Па како је његова власт подељена између више наследника, Антиго- 
ну је припала Азија, а Селеуку Вавилон, а од осталих народа који су живе- 
ли у његовом царству Лисимах је добио на управљање Хелеспонт, Касан- 
дер је преузео Македонију, а Птолемеј, син Лагусов, преузео је Египат. И 
док су се ови кнежеви славољубиво борили једни против других не би ли 
сваки приграбио за себе што више власти, неминовно је морало доћи до 
безбројних сукоба, па и оних дуго трајућих; градови су веома страдава- 
ли, изгубивши при том велики број свог живља у тим несрећним време- 
нима, до те мере да је Сирија у рукама Птолемеја Сотера заправо подно- 
сила нешто потпуно супротно имену Спаситеља 163 што га је овај тадашњи 
Птолемеј носио. Он је такође смерао да преузме и Јерусалим, бивајући у 
том циљу спреман да се послужи преваром и лукавством; дошавши, на- 
име, у град у дан сабата, претварајући се да је намеран да принесе жртву, 
он је без икакве муке заузео град, будући да му се Јевреји нису супротста- 
вили, не слутећи да им он може бити непријатељ; тако је он задобио Је- 
русалим најпре због тога што народ у њега није сумњао, а затим и стога 
што се у тај дан одмарао, почивајући у миру; али након што је заузео град, 
Птолемеј је наставио да у њему влада на окрутан начин. Штавише, Ага- 
тархид из Книда, који је писао о делима Александрових наследника, при- 
говара Јеврејима сујеверје, као да смо ми због њега изгубили своју сло- 
боду; јер, он каже овако; „Постоји народ назван Јеврејима, који насељава 
снажан и велики град, по имену Јерусалим. Ови људи су били небрижљи- 
ви, те су допустили да падну у руке Птолемеја, не желећи да се прихвате 
оружја, те су стога били потчињени веома осионом господару услед свог 
неразумног сујеверја.“ Ово, дакле, Агатархид приповеда о нашем народу. 
А када је Птолемеј заробио велики број људи, једнако из планинских де- 
лова Јудеје и из места у околини Јерусалима, Самарије и горе Герисимске, 
он их је све повео у Египат 164 , и тамо населио. Па како је знао да је народ 
Јерусалима најоданији у држању датих завета и уговора — а ово из одго- 
вора који је дат на Александров позив након што им је, после победе над 
Даријем, послао изасланике — он је многе од њих расподелио у војне по- 
саде, а у Александрији им је дао грађанске повластице једнаке онима које 
су поседовали и сами Македонци. При том је захтевао од њих да се држе 
своје заклетве према којој ће чувати послушност потомцима оних који су 
им та места поверили на чување. Штавише, било је немало Јевреја који су 
по својој вољи пошли у Египат, примамљени зиратношћу земље и Пто- 

лемејевом сусретљивошћу. Ипак, међу њиховим потомством је дошло до 
пометње због веза са Самарићанима, стога што су одлучили да сачувају 
онај начин управљања животом који им је преношен од предака, те су се 
стога међусобно сукобили, јер су они из Јерусалима тврдили да се светим 
може сматрати једино њихов Храм, остајуђи решени да своје жртве шаљу 
тамо, док су Самарићани једнако бивали решени да жртве упућују на го- 
ру Герисимску. 


ПОГЛАВЉЕ ДРУГО 

КАКО ЈЕ ПТОЛЕМЕЈ ФИЛАДЕЛФУС ОБЕЗБЕДИО ДА СЕ ЈЕВРЕЈСКИ 
ЗАКОНИ ПРЕВЕДУ НА ГРЧКИ ЈЕЗИК И УЗ ТО ОСЛОБОДИО МНОГЕ 
ЗАРОБЉЕНИКЕ, ПРИ ТОМ ПОСВЕТИВШИ БРОЈНЕ ДАРОВЕ БОГУ 

1) Након што је најпре Александар владао дванаест година, а за њим 
Птолемеј Сотер четрдесет, египатско краљевство преузео је Птолемеј Фи- 
ладелфус, и држао га четрдесет година. Он је омогућио да се растумачи 
закон и ослободе они који су из Јерусалима као робови доведени у Еги- 
пат, а којих је било сто двадесет хиљада. Повод за овакво поступање био 
је следећи: Деметрије Фалеријус, који је био краљев чувар библиотеке, на- 
стојао је да, колико је то било могуће, сакупи на једном месту све књиге 
које су постојале на васцелом свету, купујући све што се од вредних спи- 
са ма где могло наћи, или што је било у складу са краљевом склоношћу 
(који је био веома ревносно посвећен сакупљању књига), којој је Деме- 
трије са одушевљењем служио. А када га је једном Птолемеј упитао коли- 
ко је десетина хиљада књига већ сакупио, он је одговорио да већ поседује 
двадесет пута по десет хиљада, али да ће, ускором имати педесет пута по 
толико. При том је, међутим, рекао и то да је обавештен како код Јевреја 
постоји велики број књига закона вредних проучавања, а такође и вред- 
них краљеве библиотеке, али које ће, будући написане њиховим власти- 
тим писмом и дијалектом, проузроковати немале тешкоће, осим уколико 
би се дале превести на грчки језик 165 . Наиме, та писмена којима су писа- 
не, рекао је Деметрије, изгледају налик словима Сиријаца, па је чак и њи- 
хово звучање, када се изговарају, налик њиховом; па ипак, то звучање је 
опет својствено само том језику. С обзиром на то, додао је Деметрије, њих 
ништа не спречава да дају да се и те књиге такође преведу, па будући да 
не недостаје ништа што је неопходно за тај циљ, и те би се књиге такође 
могле наћи у краљевој библиотеци. Чувши ово, краљ се утврди у уверењу 
да је Деметрије веома ревностан у настојању да му обезбеди обиље књи- 
га, те да га саветује да учини нешто што је надасве исправно; стога он упу- 
ти допис јеврејском првосвештенику, како би овај могао поступити пре- 
ма Деметријевој препоруци. 

2) У краљевој близини налазио се извесни Аристеј, који је био један 
од најприснијих краљевих пријатеља, према којем је овај гајио наклоност 
због његове скромности. Овај Аристеј се често и од раније решавао да 



КЊИГА ДВАНАЕСТА 489 

умоли краља да пусти на слободу све Јевреје који као заробљеници пре- 
биваху у његовом краљевству, па је, чувшио о одлуци о превођењу, по- 
мислио како је сада погодна прилика да упути поменуту молбу. О томе 
је најпре разговарао са заповедницима краљеве страже, од којих се један 
звао Сосивије из Тарентума, а други Андреја, и наговорио их да му по- 
могну у ономе што је наумио, тиме што ће за њега посредовати код краља. 
Сходно томе, Аристеј је чврсто пригрлио замисао утврђену са горепоме- 
нутим заповедницима, те је отишао код краља, и обратио му се следећим 
говором: „Не приличи нам, о краљу, да олако и брзоплето прелазимо пре- 
ко ствари, или да себе обмањујемо, већ да се држимо отворене истине. 
Јер, будући да смо одлучили да не само преведемо јеврејске законе, већ и 
да их такође растумачимо како би ти био задовољан, на који бисмо начин 
ово урадили када је толико много Јевреја који су још увек робови у твоме 
краљевству? Учини зато оно што ће бити примерено твојој великодуш- 
ности и твојој добростивој природи: ослободи их из беднихусловау који- 
ма се налазе, зато што је Бог, који подржава твоје краљевство, истовреме- 
но био и творац њихових закона, као што сам могао сазнати из њиховог 
делимичног проучавања; јер и ми сами, једнако као и тај народ, обожа- 
вамо истог Бога, Творца свих ствари. Ми га, истина је, називамо грчким 
именом 166 стога што Он удахњује живот у све људе. С обзиром на ту исто- 
ветност нашег и њиховог Бога, врати ове људе у њихову властиту земљу, а 
то учини у славу Божију, јер ови људи показују нарочиту преданост у обо- 
жавању Њега, нашег Творца. А знај, надаље, и то, да ја иако нисам њихов 
сродник по рођењу, нити потичем из исте земље као они, ипак желим да 
им ова милост буде учињена, будући да су сви људи једнако дела Божија, 
а ја сам свестан тога да је Он наклоњен онима који чине добро. Ето зато 
ти ја упућујем ову молбу, како би им ти учинио милост.“ 

3) Након што је Аристеј ово изговорио, краљ га погледа с добрости- 
вим и веселим изразом лица, па упита: „Колико много десетина хиљада 
таквих претпостављаш да има који желе да буду ослобођени?" На ово је 
одговорио Андреја, јер и он стајаше поред, рекавши: „Нешто мање од де- 
сет пута по десет хиљада." А краљ, опет, упита: „А није ли то мален по- 
клон што га ти тражиш, Аристеју?“ На ово, пак, одговори Сосивије, као и 
остали који стајаху у близини, рекавши да би краљ морао понудити так- 
ву захвалницу оном Богу који му је уделио његово краљевство, каква је 
достојна величини његове душе. Краљ беше веома задовољан овим од- 
говором, па издаде наређење да када буду исплатили војницима њихову 
најамнину, такође положе и суму од [стотину] двадесет драхми 167 за сва- 
ког од робова. И тако он обећа да ће објавити одговарајући указ о оно- 
ме што су сви они затражили, којим ће се потврдити оно што је Аристеј 
предложио, а посебно оно што је Божија воља да буде учињено, при че- 
му краљ додаде да неће ослободити само оне што их је заробила војска 
његовог оца, већ и оне који су се од раније налазили у краљевству, као и 
оне, уколико таквих има, који су били доведени од тада. А када присутни 
рекоше да ће новац за њихово откупљење износити преко четири стоти- 
не таланата, краљ то одобри. Одлучио сам да овде придодам препис овог 

указа, како би постала позната великодушност овог краља. Његов је садр- 
жај био следећи: „Нека они Јевреји које су војници под нашим оцем заро- 
били након што су прегазили Сирију и Феникију и опустошили Јудеју, те 
од њих учинили робове довевши их у наше градове и у ову земљу, и по- 
том их продали; а такође и они који су се налазили у моме краљевству пре 
њих, као и сви они који су касније овде доведени — буду сада ослобође- 
ни од стране оних који их поседују, а који нека прихвате суму од [стоти- 
ну] двадесет драхми за сваког роба. И нека војници приме ову откупнину 
заједно са њиховом платом, а остали из краљеве ризнице; јер ја претпо- 
стављам да су ови били заробљени без сагласности нашег оца, и науштрб 
правичности; и да је њихова земља била измучена охолошћу победиоца, 
те да су, преселивши их у Египат, војници од њих остварили велику до- 
бит. Отуда, уважавајући правду, и из сажаљења према онима који су овде 
супротно правичности били тлачени, ја наређујем онима који имају так- 
ве Јевреје у својој служби да ове пусте на слободу, на рачун горепоменуте 
суме; и нека се нико не упусти ни у какву превару поводом њих, него нека 
послуша оно што је овде заповеђено. И ја захтевам да власници дају њи- 
хова имена у року од три дана након објављивања овог указа онима који 
су наименовани да ову наредбу спроведу, и да пред ове извршиоце такође 
и изведу своје робове, зато што мислим да ће то бити у корист мојих по- 
слова. И још нека свако буде упознат с тиме да ће свима онима који се не 
буду повиновали овом наређењу њихови поседи бити одузети и предати у 
краљеву ризницу." Након што је овај указ прочитан краљу, он испрва није 
садржавао остатак који је овдеунесен, испуштајући оне Јевреје који су ра- 
није били доведени и оне који су доведени касније, а који нису били изри- 
чито поменути; стога је краљ лично додао ове чланове због своје људско- 
сти, и са истинском племенитошћу. Он је такође издао и наређење да сам 
чин исплате, која је вероватно морала бити изведена у журби, буде распо- 
дељен међу краљевим службеницима и надзорницима његове ризнице. А 
када је све ово учињено, краљев је указ брзо доведен до извршења; и та- 
ко је за не више од седам дана прикупљен број таланата исплаћених за за- 
робљенике који је износио суму од преко четири стотине шездесет, а ово 
стога што су власници робова захтевали износ од [стотину] двадесет дра- 
хми такође и за децу, за који је краљ заповедио да такође буде исплаћен, 
стога што је у указу рекао да господари имају примити горепоменути из- 
нос за сваког роба. 

3) Након што је све ово извршено на изванредан начин и према краље- 
вим намерама, он издаде Деметрију наређење да му написмено изложи 
своје замисли гледе превођења јеврејских књига; овај захтев говори о то- 
ме да код ових краљева ниједна одлука није извршавана нагло, већ се 
свим стварима управљало са великом промишљеношћу. Због тога сам ов- 
де припојио препис ових посланица, и записао број сасуда послатих као 
поклон [у Јерусалим], као и изглед сваког од њих, како би прецизност 
уметничке израде, онаква каква се указивала онима који би их видели, 
а са којом је сваки занатлија правио сваки сасуд, тиме била непосредно 
предочена, а све ово због изврсности самих сасуда. Ево преписа послани- 




КЊИГА ДВАНАЕСТА 491 

це која се на то односи: „Деметрије великом краљу. Када си ми, о краљу, 
дао задатак поводом сакупљања књига које недостају нашој библиотеци, 
и поводом бриге која се мора спровести над онима чије је стање неодгова- 
рајуће, ја сам се извршењу тог задатка посветио с највећом марљивошћу. 
И желим да знаш да смо ми затражили књиге о јеврејском законодавству, 
заједно са још некима; јер су оне написане хебрејским писменима, и на је- 
зику тог народа, који су нама непознати. Такође сам се потрудио да ове 
књиге буду преведене са већом брижљивошћу но што су морале бити, 
стога што им претходно није била указана краљева брига, а сасвим је не- 
опходно да ти поседујеш њихове потанке преиисе. И заиста, ово законо- 
давство је пуно скривене мудрости, и у потпуности неукаљано, будући да 
представља законодавство Божије; а то је и разлог, као што каже Хекатеј 
Абдерићанин, што то законодавство не помињу песници и летописци, па 
ни они људи који воде своје животе према његовим прописима, будући да 
је то свети закон и не сме бити објављиван простим устима. Стога, уколи- 
ко ти је тако угодно, о краљу, ти можеш писати првосвештенику Јевреја 
да ти пошаље по шесторицу староста из сваког племена, и такве који су 
најупућенији у законе, како бисмо помоћу њих могли сазнати чисто и са- 
гласно значење ових књига и могли добити поуздано тумачење њихових 
садржаја, те тако могли напослетку поседовати такву њихову збирку која 
би била примерена твојој жељи.“ 

5) Након што је ова посланица предата краљу, он заповеди да по овом 
питању буде одаслана једна друга посланица за Елеазара, јеврејског пр- 
восвештеника, те да овај уједно буде обавештен о ослобођењу Јевреја који 
су се налазили међу њима. Такође је послао педесет таланата злата за пра- 
вљење великих сасуда и пехара, као и огроман број драгог камења. Такође 
је издао налог онима који су се старали о ковчегу са овим камењем да дају 
занатлијама на вољу да изаберу које год им драго врсте. При том је наме- 
нио стотину таланата у новцу да буде послато Храму за жртве и за дру- 
ге намене. Сада ћу описати ове сасуде и начин њиховог прављења, али не 
пре но што запишем препис оне посланице којује краљ отпослао првос- 
вештенику Елеазару, који је то своје звање задобио у следећим околнос- 
тима. Након што је преминуо првосвештеник Онија, наследио га је његов 
син Симон. Он је био прозван Симон Праведни 16б једнако због своје ду- 
боке побожности и због благог држања према људима свог народа. А када 
је и он умро, оставивши иза себе недораслог сина по имену Онија, звање 
првосвештеника преузео је Симонов брат Елеазар, о коме сада говори- 
мо. Њему је, дакле, писао Птолемеј на следећи начин: „Краљ Птолемеј пр- 
восвештенику Елеазару шаље поздраве. Много се Јевреја налази насеље- 
но у мојој земљи а које су Персијанци, бивајући тада моћни, довели као 
заробљенике. Ове је мој отац држао у части: неке је укључио у војску и 
дао им плату већу од уобичајене; другима је, након што су са њим дошли 
у Египат, поверио на чување своја утврђења, како би утеривали страх 
Египћанима. А када сам ја преузео власт, према свим овим људима сам се 
опходио с човечношћу, а посебно са онима који су били твоји суграђани, 
и од којих сам ослободио ропства преко сто хиљада, плативши цену от- 

купа од њихових господара из својих властитих прихода. Онима који су 
навршили довољан број година допустио сам да се укључе у моју војску, а 
онима за које сам нашао да ми могу бити одани, и при том примерени за 
рад у моме двору, примио сам у одговарајуће службе, мислећи да ће овак- 
ва моја љубазност према њима бити велики и прихватљив поклон којег 
посвећујем Богу за провиђење којим ме је водио. Па пошто сам и даље 
жељан да чиним оно што је угодно овима, али и свима другим Јеврејима 
на васцелој земљи, одлучио сам да обезбедим једно тумачење вашег зако- 
на, те да га преведем са хебрејског на грчки језик и положим у своју биб- 
лиотеку. Отуда ћеш ти учинити добро уколико изабереш и пошаљеш ми 
људе добре нарави, који својим годинама јемче искуство, и то по шест из 
сваког племена. Ови због својих година морају бити упућени у законе и 
способни да их на исправан начин растумаче; а када ово буде учињено, 
сматраћу да сам за себе самог учинио славну ствар. А сада к теби шаљем 
Андреју, заповедника моје страже, као и Аристеја, људе које веома много 
уважавам, и по којима ти шаљем прве плодове онога што посвећујем ва- 
шем Храму и жртвама, а у вредности од стотину таланата. А уколико нам 
будеш послао обавештење о томе шта би још желео од мене, учинићеш 
нешто што ће ми бити задовољство да испуним." 

6) Након што је ова краљева посланица донесена Елеазару, он је на њу 
написао одговор са свим могућим поштовањем: „Елеазар првосвештеник 
шаље поздрав краљу Птолемеју. Уколико сте ти и твоја краљица Арси- 
ноја 169 , као и ваша деца, добро, ми смо сасвим задовољни. Када смо при- 
мили твоју посланицу, веома смо се обрадовали намерама изложеним у 
њој; а након што смо окупили народ, прочитали смо је пред свима, и та- 
ко их упознали са побожношћу коју гајиш према Свемогућем. Такође смо 
народу показали двадесет златних и тридесет сребрних здела, и пет вели- 
ких сасуда, као и сто за бесквасни хлеб; такође и стотину таланата за жрт- 
ве и прибављање онога што је потребно за Храм, а што су нам све доне- 
ли Андреја и Аристеј, твоји најдостојнији пријатељи; и заиста, ово су љу- 
ди одличног карактера, великог знања и вредни твоје врлине. Буди, дакле, 
упознат с тиме да те желимо наградити ониме што ће ти бити на корист, 
иако то никада раније нисмо чинили, но смо сада приморани да ти узвра- 
тимо за бројне изразе љубазности које си учинио према нашим сународ- 
ницима. Тако смо одмах понудили жртве за тебе и твоју сестру, за твоју 
децу и пријатеље; а народ се молио да ти се послови одвијају онако како си 
замислио, и онако како ће твоје краљевство остати сачувано у миру, те да 
тако и превођење нашег закона може стићи до исхода којег желиш и доне- 
се ти користи. Такође смо изабрали по шесторицу староста из сваког пле- 
мена, које смо ти послали заједно са законом. А теби остављамо, и твојој 
правичности и побожности, да нам вратиш натраг закон након што буде 
преведен, као и те људе које смо ти послали. Остај с Богом.“ 

7) Ово је био одговор којег је сачинио првосвештеник. Мени се ипак 
не чини неопходним да бележим имена седамдесет двојице учених ста- 
роста који су били послани од стране Елеазара носећи са собом закон, а 
која су, пак, била придружена посланици. А када је првосвештеник Еле- 

азар посветио поклоне Богу, и указао достојне почасти онима који су их 
донели те им предао узвратне поклоне које су имали да понесу краљу, он 
их је отпустио. Па након што су изасланици стигли у Александрију и Пто- 
лемеј чуо за њихово приспеће, те да је са њима дошло и седамдесет учених 
староста, он одмах посла по своје изасланике Андреју и Аристена како би 
му предали посланицу од првосвештеника, а они сами живим речима од- 
говорили на сва питања која им је желео да постави. Потом је похитао да 
се сусретне са старостама које су дошле из Јерусалима како би растумачи- 
ли законе; при том је издао наређење да било ко да у то време дође другим 
поводом, буде одбијен и враћен, што је за овог краља било изненађујуће, 
будући да нешто такво није имао обичај да чини, јер је оне који би му 
сличним поводом довођени примао петог дана, а изасланике на крају ме- 
сеца. Али када су тако отпуштени сви они који су дошли из других раз- 
лога, он одмах прими старосте послате од првосвештеника Елеазара, који 
му дођоше с поклонима и са тананим кожним пергаментима на којима су 
златним словима 170 били написани њихови закони; краљ их одмах упита 
за књиге, а када они у одговор размоташе овојнице у којима су биле умо- 
тане кожне странице, ове се указаше пред запањеним краљем — јер се он 
намах поче дивити танкоћи листова и тако саливеној тачности спојева, 
да се ови нису ни могли приметити (будући да су тако прецизно листови 
били повезани један с другим), и у овом је дивљењу провео много време- 
на. Затим исказа старостама колико им је захвалан што су дошли, и још 
више ономе ко их је к њему послао, а поврх свега да је захвална оном Богу 
чији ти закони очигледно јесу. На ове речи све старосте и сви који беху од 
пратилаца представљени заједно с њима ускликнуше једногласно жељу за 
сваком могућном краљевом срећом. А краљу на све то пођоше сузе, због 
силине задовољства, што је и разумљиво, јер је природно да човек истим 
знацима показује велику радост као и велику тугу. А када краљ најзад 
позва госте да препусте књиге онима који су задужени за њихов пријем, 
он их још једном поздрави, и рече да је ваљда ипак било прикладно да са 
њима најпре поразговара о ономе због чега су послати, а затим им се пре- 
поручи за сваку услугу. Штавише, он обећа да ће тај дан у којем су прис- 
тигли учинити истакнутим и обележавати сваке године читавим током 
његовог живота; јер се подударило да су се њихов долазак, и победа коју 
је на мору задобио против Антигона, догодили на исти дан. Такође изда- 
де наређење да се припреми вечера за све њих заједно с њиме, и наложи да 
им се за пребивање удесе изврсна коначишта у горњем делу града. 

8) Онај који је био задужен да брине о пријему ових странаца — човек 
по имену Никанор — одмах је позвао Доротеја, чији је задатак био да им 
прибави све потрепштине, те му наложи да за сваког од њих припреми 
све што је потребно за њихову исхрану и начин живљења; а ове су ства- 
ри уређене од стране краља на следећи начин: он се побринуо да они који 
су припадали различитим градовима, и нису имали исте животне прили- 
ке, буду обезбеђени свиме оним што су навикли да поседују према оби- 
чајима средине из које су дошли, како би, тако угошћени према њиховом 
уобичајеном живљењу, били задовољнији, и не би ни у једном трену би- 

ли суочени са ма чиме према чему су осећали њима природну одбојност. 
За сво ово старање поводом гостију бринуо се Доротеј, који је на такву 
службу постављен због његове велике умешности у таквим стварима које 
припадају свакодневном животу; тако је, бринући о пријему, и слушајући 
краљеву наредбу, обезбедио двострука седишта на којима ће они седети 
за обедом, будући да је краљ желео да се половина седишта налази с њего- 
ве десне сране, а друга половина мало иза његовог стола; тако је било и са 
свим другим понудама у којима није смео бити пропуштен ниједан знак 
поштовања који им се могао указати. А када су те вечери гости тако при- 
сели, на Доротеју је била обавеза да прислужује свима онима који су до- 
шли из Јудеје на начин на који су они навикли да буду служени; из тог је 
разлога краљ удаљио своје свете телале и оне који су клали животиње за 
жртве, као и остале који су изговарали речи кратке молитве; већ је позвао 
једног од оних који су стигли из Јудеје, а чије име је било Елеазар, и који је 
био свештеник, затраживши од њега да изговори кратку молитву 1 ' 1 ; а овај 
је стао у средину окупљених и помолио се да свако благостање припадне 
краљу и свим његовим поданицима. На ове је речи уследило једногласно 
одобравање од стране свих окупљених, бучно и с радошЈту; а када је и то 
учињено, сви се препустише обедовању вечере и уживању у ономе што је 
пред њих постављено. А мало касније, након што је краљ проценио да је 
прошло довољно времена, он поче с гостима мудрословно разговарати, 
поставивши сваком понаособ филозофско питање 172 какво би могло по- 
нешто осветлити у његовим упитаностима; и након што су они размотри- 
ли све те недоумице по многим стварима, краљ је остао веома задовољан 
њиховим одговорима. Тако се према њима опходило дванаест дана, а за- 
тим их краљ замоли да му разјасне посебна питања из Аристејеве књиге, 
коју је овај написао управо тим поводом. 

9) И након што се гостима не само краљ, већ такође и филозоф Мене- 
дем, поче дивити, рекавши да су све појаве управљане провиђењем, и да 
се вероватно стога догодило да су такву силу или лепоту могли открити 
у речима ових људи, они напокон одусташе од постављања даљих слич- 
них питања. Али краљ рече да је већ добио много корисног од њиховог 
доласка, будући је међу другим знањима од њих научио и како мора упра- 
вљати својим поданицима; па издаде наређење да се сваком од староста 
да по три таланта, која ће им издати они који их буду одвели до њима на- 
мењених пребивалишта. Сходно томе, након три дана Деметрије их преу- 
зе и пође уздигнутим путем седам фурлонга далеко: а то беше насип који 
је пред морем водио до острва. А када пређоше преко моста, он проду- 
жи до северних делова и показа Јеврејима где ће се састајати, а што беше 
кућа подигнута поред обале, чинећи тихо место прикладно за заједнич- 
ки разговор поводом предстојећег рада. А када их је дотле довео, он их за- 
моли (сада када су са собом имали све ствари потребне за тумачење њи- 
хових закона) да не трпе ништа што би их ометало и прекидало у послу. 
И тако они временом уз велике напоре и марљивост, направише подроб- 
но тумачење, продужавајући с радом све до деветог сата дана; након тога 
би се одмарали и бринули о свом телу, док би им у изобиљу била служе- 

на храна; поред ове, Деметрије им је на краљеву заповест доносио велики 
део онога што је припремано за самог краља. Ујутро су долазили до двора 
и поздрављали Птолемеја и потом се враћали на њихово раније место, где 
су се, након што би опрали руке и очистили се, посвећивали превођењу 
закона. А када је закон напокон преведен и окончан труд око његовог ту- 
мачења, што се довршило седамдесет другог дана, Деметрије је окупио 
све јеврејско живље на месту где су закони превођени и тумачени, и све 
их пред њима прочитао. Тако је и окупљено мноштво потврдило исправ- 
ност речи староста који су растумачили закон. При том је народ похва- 
лио Деметрија за овај разлог окупљања, будући да им је прибавио вели- 
ку срећу; а потом затражише од њега да омогући да и њихови управитељи 
могу прочитати закон. Штавише, сви они, једнако свештеник и најстарији 
међу старостама, као и главни људи јеврејске заједнице, изнеше захтев да 
будући да је тумачење срећно довршено, закон може наставити да се на- 
даље према њему примењује, уз забрану сваке даље промене. И када сви 
заједно похвалише ову одлуку, такође наредише да, уколико било ко нађе 
да је иједна ствар сувишна, или да је штогод пропуштено, та особа поново 
обрати пажњу, и постави тумачење преда се, и исправи што је недовољно; 
а ово је било веома мудар поступак, будући да само она ствар која је те- 
мељно просуђена као ваљана, може трајати заувек. 

10) Тако се и краљ обрадовао када је видео како је његова замисао до- 
ведена до савршенства и до велике користи; а понајвише беше усхићен 
док је слушао како се пред њим читају закони, при том бивајући запрепа- 
шћен дубоким значењем и мудрошћу законодавца. О томе је почео раз- 
говарати са Деметријем, упитавши: „Како се могло догодити да када је за- 
конодавац био тако диван, нико, нити песници ни летописци, њега не по- 
мињу?“ А Деметрије одговори „да се нико не усуђује да буде толико др- 
зак да се дотакне описа ових закона, зато што су они божански и висо- 
кодостојни, и зато што су неки који су то покушали били кажњени од 
стране Бога.“ Он такође рече и да је „Теопомпус желео да напише неш- 
то о њима, али да је због тога пореметио памећу више од тридесет да- 
на; а током извесног повлачења његове болести, он се обратио Богу мо- 
литвом, сумњајући да је његово лудило изазвано тим узроком. Штави- 
ше, он је касније видео у сну да га је болест снашла за време док се одавао 
тако великој радозналости за питања Божије природе, желећи при том 
да их објави међу обичним људима; али након што је од овога одустао, 
повратио се својој ранијој разборитости." И још је Деметрије обавестио 
краља о Теодекту, песнику трагичару, о којем се казује да је једном прили- 
ком, када је у извесној драмској представи желео да помене ствари које су 
садржане у светим књигама, доживео напад слепила; а када се потом, би- 
вајући свестан повода ове болести, обратио Богу молитвом, био је осло- 
бођен даљег помрачења вида. 

11) Након што је краљ добио ове књиге од Деметрија, он се према њи- 
ма стаде односити са страхопоштовањем, наредивши да се о њима поведе 
највећа брига, како би остале неоштећене. Такође је затражио да к њему 
често долазе тумачи из Јудеје, и то једнако због поштовања које је према 

њима осећао и због поклона које им је желео да учини; јер рече да је сада 
праведно да их пошаље натраг, иако би, са њиховом сагласношћу, ако би 
они к њему поново дошли, могли добити све оно што њихова мудрост с 
правом може захтевати а што им његова племенитост може подарити. И 
тако он отпусти тумаче, поклонивши сваком од њих по три горње хаљине 
најбоље врсте, као и два таланта злата и пехар вредан једног таланта, као 
и намештај одаје у којој су се гостили — такве беху ствари којима их је он 
даривао. Али је по њима послао и првосвештенику Елеазару десет кре- 
вета са сребрним ногама, као и сав намештај који иде уз њих, уз то и пе- 
хар у вредности од тридесет таланата; поред овога, Елеазар је добио и де- 
сет пурпурних хаљина, као и веома лепу круну, и стотину комада најфи- 
није изатканог лана; а такође и боце и плитице и сасуде за жртве левани- 
це, и још два златна котла који су сви имали бити посвећени Богу. Такође 
је једном посланицом Елеазару од овога затражио да допусти овим тума- 
чима одлазак уколико ма који од њих буде желео да дође к њему у Еги- 
пат, будући да он високо цени разговор с људима такве учености, и увек 
је вољан да понуди своје богатство таквим особама. И оволико је све што 
смо имали рећи о томе шта се догодило с Јеврејима, а сасвим на њихову 
част и славу, од стране Птолемеја Филаделфа. 


ПОГЛАВЉЕ ТРЕЋЕ 

КАКО СУ КРАЉЕВИ АЗИЈЕ ПОЧАСТВОВАЛИ НАРОД ЈЕВРЕЈА И ОД 
ЊИХ УЧИНИЛИ гратјане оних градова што су их ПОДИГЛИ 

1) Јеврејима је такође указивана почаст и од краљева Азије када су ови 
постали њихови савезници; јер је Селеук Никатор од њих учинио грађа- 
не оних градова што их је подигао по Азији и у доњој Сирији, као и у са- 
мој престоници, Антиохији; и дао им је исте оне повластице које су има- 
ли Македонци и Грци који су били ту насељени, толико чврсто зајемчене 
да те повластице трају и до данас; један од доказа за ово је да с обзиром 
да Јевреји не користе уље које су припремили туђинци 173 , они примају из- 
весну суму новца од посебних службеника, као надокнаду за то њихово 
властито уље; а када је у последњем рату народ Антиохије желео да лиши 
Јевреје тог новца, Мукијан, тадашњи владар Сирије, то није дозволио и 
задржао га је. Па и када је народ Александрије и Антиохије поступио та- 
ко —- у оно време када су Веспазијан и његов син Тит управљали свом на- 
сељеном земљом — да је молио да такво грађанско право буде Јеврејима 
одузето, ови им владари то нису допустили. У оваквом понашању свако 
може разабрати правичност и племенитост Римљана, а посебно Веспа- 
зијана и Тита, који, иако су имали много мука ратујући против Јевреја, 
и били огорчени на њих стога што им ови нису предали своје оружје већ 
су до последњег часа водили рат, ипак нису одузели ниједну од горепо- 
менутих повластица које су им као грађанима припадале, већ су обузда- 
ли свој бес и надјачали молитве Александринаца и Антиохијаца, који су 

били веома моћни људи, толико да овима нису попустили ни због накло- 
ности коју су према овим градовима гајили, нити због старе кивности 
према онима чије су супротстављање покорили у рату; нити су измени- 
ли иједну древну повластицу додељену Јеврејима, већ су изјавили да ће 
они који буду подигли оружје против њих и напали их, сигурно бити и 
кажњени, јер није правично лишавати оне који их ничим нису увредили 
добара која су уживали. 

2) Знамо да је такође и Марко Агрипа имао слично држање према 
Јеврејима; јер када је народ Јоније био веома гневан на њих, и преклињао 
Агрипу да само они могу имати грађанске повластице што их је Антиох, 
унук Селеука (који је од стране Грка називан богом) њимауделио, и затра- 
жили да, уколико Јевреји желе да у томе са њима буду саучесници, морају 
бити обавезани да ће обожавати иста божанства која и Јоњани обожавају 
— дошло је до процеса у којем су Јевреји надвладали, и задржали су пра- 
во да могу наставити са властитим обичајима под старањем Николе Да- 
маскина, зато што је Агрипа пресудио да он сам не може уводити новине. 
А ако ико жели да о овом питању потанко сазна, нека проучи сто двадесет 
трећу и четвру књигу историје коју је написао овај Никола. А што се тиче 
такве Агрипине одлуке, њој се и не може превише дивити, јер у то време 
наш народ није ратовао против Римљана. Али свако мора остати запањен 
племенитошћу Веспазијана и Тита, да су се након толико ратова и суко- 
ба које су водили против нас, могли понети тако обзирно. Али ћу се на тај 
део наше историје вратити након што довршим следећу дигресију. 

3) Догодило се, наиме, да је за владавине Антиоха Великог, који је вла- 
дао над целом Азијом, јеврејски народ, баш као и становништво Келеси- 
рије, много патио, а њихова земља била жестоко кињена; јер док је овај 
краљ водио рат против Птолемеја Филопатра и његовог сина који је на- 
зиван Епифаном, догађало се да су ови народи потпуно једнако страдава- 
ли било да је Антиох поражаван, или да је он поражавао друге; те су тако 
умногоме наличили броду у олуји којег таласи бацају са свих страна, јер 
је управо такав био њихов положај у средини између Антиоховог напре- 
довања и његовог западања у супротно стање. Али када је на крају Анти- 
ох поразио Птолемеја, он се докопао Јудеје; а након што је Филопатар ум- 
ро, његов је син послао велику војску под вођством Скопаса, његовог гла- 
вног заповедника, против народа Келесирије, који је заузео многе њихове 
градове, а посебно нашег народа, који би, када би их овај напао, прелази- 
ли на његову страну. Ипак, није прошло дуго а Антиох је савладао и Ско- 
паса, у бици вођеној на изворима Јордана, и уништио велики део његове 
војске. Али када је касније Антиох потчинио оне градове Келесирије што 
их је Скопас претходно запосео, а међу њима и Самарију, Јевреји су своје- 
вољно прешли на његову страну и примили га у граду Јерусалиму, дајући 
обиље намирница за целу његову војску, укључујући и слонове, и спрем- 
но му пружили помоћ када је почео опсађивати посаду која се налазила у 
јерусалимској тврђави. С обзиром на то Антиох је сматрао да је правич- 
но да Јеврејима узврати за марљивост и ревност са којом су му тада слу- 
жили, те је писао заповедницима својих војски, као и својим пријатељи- 

ма, посведочивши им о добром понашању Јевреја према њему, и обавес- 
тивши их какве је награде решио да им удели за такво њихово понашање. 
А јаћу ускоро и навести саме те посланице што их је поводом Јеврејаупу- 
тио највишим заповедницима, али ћу најпре изнети сведочанство Поли- 
бија Мегалополитског, који овако говори у шеснаестој књизи своје исто- 
рије: „У том је часу Скопас, Птолемејев војсковођа, у журби пошао пре- 
ма горњим деловима земље, и у зиму прегазио народ Јевреја." Он такође 
каже, у истој књизи, да је, када је Скопас био поражен од стране Антиоха, 
овај преузео Витинију, Самарију, Авилу и Гадару, а затим су к њему нешто 
касније дошли они Јевреји који живе у близини Храма званог Јерусалим, 
поводом чега, иако бих имао више да кажем, а посебно о присутности Бо- 
га у том Храму, ипак ћу ту приповест одложити за неку другу прилику.“ 
Овако, дакле, приповеда Полибије. Али ми ћемо се вратити историјском 
следу чим најпре наведемо посланице краља Антиоха. 

„Краљ Антиох шаље поздраве Птолемеју. 

Будући да су се Јевреји, одмах по нашем уласку у њихову земљу пока- 
зали пријатељски према нама, а када смо ушли у њихов град [Јерусалим] 
примили нас на раскошан начин и изашли нам у сусрет са својим сена- 
том, уз то нам дајући обиље намирница за наше војнике и слонове, а по- 
том нам се и придруживши у избацивању војне посаде Египћана која се 
налазила у тврђави, сматрали смо да је умесно да их наградимо и обнови- 
мо стање њиховог града — који је био веома испражњен због удеса који 
су погађали његово становништво — доводећи оне који су се расули по 
земљи назад у град. Зато смо пре свега одлучили да им због њихове вели- 
ке побожности, као редовни прилог за њихове жртвене животиње, као и 
за вино, уље и тамјан, уделимо двадесет хиљада сребрњака, и шест пос- 
већених артабри белог брашна, заједно са хиљаду четири стотине шез- 
десет медимни жита и три стотине седамдесет пет медимни соли. А ове 
износе ћу им у потпуности исплатити, као што сам вам већ послао на- 
ређења. Такође бих желео да буде довршен посао око изградње Храма, као 
и око клаустара, или било чега што би још требало зидањем обновити. 
Што се тиче дрвене грађе, нека им буде донесена из саме Јудеје и из дру- 
гих земаља, као и из намета Либану; истог ћу се држати и поводом дру- 
ге грађе која ће бити неопходна, како бих Храм учинио велелепнијим. Уз 
то желим да допустите да сви људи тог народа живе према законима своје 
земље, и нека сенат, свештеници, као и храмски писари и посвећени пе- 
вачи буду ослобођени од свих намета и плаћања. А како би град скорије 
могао повратити своје становништво, ослободио сам од плаћања пореза 
у наредне три године његово тренутно становништво, као и оне који ће у 
град доћи све до месеца Хипереретуса. Такође смо их и за убудуће осло- 
бодили једне трећине њихових каснијих плаћања, како би се губици које 
су поднели могли исправити. А свим оним грађанима који су одведени 
и постали робље, њима и њиховој деци враћамо слободу, и издајемо на- 
ређење да им се врати њихова имовина." 

4) Такав је био садржај ове посланице. Антиох је такође широм свог 
краљевства обзнанио и указ у част Храма, који гласи овако: „Узакоњено је 

да ниједан туђинац не уђе унутар граница Храма, што је такође забрањено 
и Јеврејима, осим онима који, по њиховом властитом обичају, себе прет- 
ходно очисте. И нека нико у град не донесе месо коња, муле или магарца, 
били они дивљи или припитомљени; а такође ни оно од леопарда, лиси- 
це или зеца, односно, било које животиње коју Јевреји себи забрањују да 
једу. Нека такође ни кожа оваквих животиња не буде унесена у град, а та- 
кође у њему ни узгајана. Нека им буде допуштено да користе само оне 
жртве које су наследили од предака, којима су обавезни да чине приклад- 
наумилостивљења Бога. А онај који прекрши било које од ових наређења 
нека плати свештеницима три хиљаде драхми сребра.“ Поврх свега, овај 
је Антиох оставио и сведочанство о нашој побожности и оданости, у јед- 
ној својој другој посланици, написаној када је обавештен о побуни у Фри- 
гији и Лидији, у време када се он налазио у горњим покрајинама, а у којој 
је посланици заповедио Зеуксису, највишем заповеднику његових снага и 
његовом најприснијем пријатељу, да пошаље по људе нашег народа из Ва- 
вилона у Фригију. Ова посланица гласи овако: 

„Краљ Антиох шаље поздраве свом оцу Зеуксису. 

Ако си здрав, то је добро. Ја сам такође здрав. Будући да сам обавеш- 
тен о побуни подигнутој у Лидији и Фригији, помислио сам да не заслу- 
жује велику бригу; и након што сам се посаветовао са пријатељима о то- 
ме што би било примерено учинити, нашао сам да би било исправно пре- 
селити две хиљаде јеврејских породица, заједно са њиховим иметком, из 
Месопотамије у Вавилон, у утврде и друга места која су најприкладнија. 
Ово стога што сам убеђен да ће бити поуздани чувари наших поседа због 
њихове побожности и због тога што знам да су моји преци сведочили за 
њих да су верни и да с марљивошћу извршавају оно што су наумили да 
учине. Стога желим, иако знам да ће то бити замашан посао, да пресе- 
лите ове Јевреје под обеЈтањем да ћете им дозволити да се држе њихо- 
вих властитих закона. А када их будете довели до горепоменутих крајева, 
свакој од њихових породица даћете место за подизање куће, као и комад 
земље за обрађивање и сађење лозе; такође ћете их ослободити плаћања 
намета у виду плодова за наредних десет година, и уз то им дати довољну 
количину пшенице за одржавање њихових слугу, све док им не буде рађа- 
ло њихово властито хлебно жито. Уз све ово, нека буду и довољно опскр- 
бљени у свим животним потребама, како би се, уживајући у учинцима 
наше човечности, показали вољнијим и спремнијим да суделују у нашим 
пословима. На овај начин се старајте о овом народу све док је то у вашој 
моћи, како их нико не би могао узнемиравати." Ова сведочанства што 
сам их навео довољна су да покажу пријатељство што га је Антиох Вели- 
ки гајио према Јеврејима. 



